STEPHEN 
ON 


 MARATONAS 


Ayer Sing. Giinktintai vaštai, £5 tomas 


THE LONG WALK 
New English Library, 1988 


UDK 820(73)-3 
Ki-108 


ISBN 9986-97-031-8 


Copyright O 1986 by Stephen King 
Vertimas į lietuvių kalbą O, leidykla "Eridanas", 1999 


KELIO DARBAI 


Šarlotės Litlfild atminimui 
Saliamono išminties knyga 31:10-28. 


PAOLOGAS 


Aš nežinau priežasties. Jūs nežinote priežasties. 
Regis, ir pats Dievas nežino priežasties. 
Tai tik Vyriausybės reikalas, ir tiek. 


Gatvės interviu 
apie Vietnamo karą, apytiksliai 1967 m. 


Tačiau Vietnamo karas baigėsi. Šalis bandė atsigauti. 

Tą karštą 1972-ųjų rugpjūčio popietę “WHLM" žiniasklaidos kompani- 
jos “Njusmobilis" sustojo šalia Vestgeito, 784-ojo kelio gale. Aplink pasku- 
bom pastatytą podiumą, apdengtą vėliaviniu audeklu, būriavosi nedidelė 
žmonių minia. Plonutis audeklas plazdeno ant nuogų lentų. Už podiumo, ant 
žole apaugusio pylimo viršūnės, matėsi greitkelio mokesčių rinkliavos punk- 
tas. Priešais jį pelkėti žemės plotai driekėsi priemiesčio link. 

Jaunas reporteris Deivas Albertas klausinėjo žmones, kartu su savo ko- 
legomis laukdamas, kol atidarymo ceremonijoje pasirodys miesto meras ir 
gubernatorius. 

Jis pasuko mikrofoną į senyvą vyrą spalvotais akiniais. 

- Na, - tarė senyvas vyras, virpėdamas priešais kamerą, - aš manau, kad 
tai didelis įvykis mūsų miestui. Mums jau seniai to reikėjo. Tai... didelis įvy- 
kis, - jis nurijo seiles, suvokdamas, kad nepajėgia išreikšti savęs, tačiau ir to- 
liau stovėjo it įbestas, užhipnotizuotas kiklopinės kameros akies. - Didelis, - 
sutrikęs pridūrė jis. 

- Ačiū, pone. Labai ačiū. 

- Kaip manote, ar jie tai parodys? Per šio vakaro žinias? 

Albertas išspaudė profesionalią bereikšmę šypsenėlę. 

- Sunku pasakyti, pone. Tačiau galimas daiktas. 

Jo garso operatorius parodė į mokesčių rinkliavos punkto vietą, kur ką tik 
pasirodė gubernatoriaus “Kraisler Imperial“, visas švytintis it chrominis bi- 
liardo kamuoliukas vasaros saulutėje. Albertas linktelėjo ir pakėlė pirštą. Jie- 
du su operatoriumi priėjo prie vyruko baltais marškiniais su atraitotomis ran- 
kovėmis. Jis paniuręs spoksojo į podiumą. 

- Gal galėtumėte pasakyti savo nuomonę apie tai, pone?.. 

- Deivisas. Žinoma, galėčiau, - jo balsas buvo tylus ir malonus. 

- Pradedam, - sumurmnėjo operatorius. 

- Aš manau, kad tai tikras šūdas, - vis dar maloniai tarė vyrukas baltais 
marškiniais. 

Operatorius susiraukė. Albertas linktelėjo, priekaištaujančiai dėbteldamas 
į vyrą baltais marškiniais, ir dešinės rankos pirštais parodė kirpimo gestą 
operatoriui. 

Senyvas vyriškis su siaubu stebėjo šią situaciją. Toliau, prie mokesčių 
rinkliavos punkto, gubernatorius lipo iš savo “Imperialo"'. Jo žalias kakla- 
raištis tviskėjo saulėje. 

- Ar tai rodys per šeštos, ar vienuoliktos valandos žinias? - pasiteiravo 
vyrukas baltais marškiniais. 

- O tu, bičiuli, tikras maištininkas, - niūriai atkirto Albertas ir nuskubėjo 
pasitikti gubernatoriaus. Operatorius nusekė jam iš paskos. 

Vyrukas baltais marškiniais stebėjo, kaip gubernatorius atsargiai leidžia- 
si žole apaugusiu šlaitu. 

Po septyniolikos mėnesių Albertas vėl sutiko tą patį vyruką, tačiau ka- 
dangi nė vienas iš jų nebeprisiminė vienas kito, tai buvo galima pavadinti 
pirmuoju jų susitikimu. 


PIRMA DAUS 
LAPKRITIS 


Vakar vakarą lietus barbeno man į langą. 
Aš perėjau per tamsų kambarį ir lempos šviesoje 
Išvydau amžiaus dvasią, 
Keliaujančią žemyn gatve. 
Ji perspėjo, jog stovim ant bedugnės krašto. 
Elas Stiuartas 


1973-1ŲJŲ LAPKRIČIO 20-OJI 


Jis ir toliau veikė, neleisdamas sau pagalvoti apie pasekmes. Taip sau- 
giau. Tarytum galvoje tūnotų srovės pertraukiklis, iškart atsistojantis savo 
vieton, kai tik viena jo dalis pasiteiraudavo: Kodėl tu tai darai? Viena sąmo- 
nės dalis aptemdavo. Ei, Džordžai, kas išjungė šviesą? Oi, tai aš. Regis, kaž- 
kur sujungė laidus. Sekundėlę. Įjungsiu iš naujo. Įsižiebia šviesa, tačiau min- 
tis jau būna dingusi. Viskas gerai. Tęskime, Fredi - tai kurgi mes sustojome? 


Eidamas į autobuso stotelę, jis pastebėjo iškabą: 


AMUNICIJA, HARVIO GINKLŲ KRAUTUVĖ, AMUNICIJA 
Remingtonai, Vinčesteriai, Koltai, Smitai ir Vesonai 
UZEIKITE PAS MUS, MEDZIOTOJAI 


Iš pilko dangaus krito sniegas. Tai buvo pirmasis šių metų sniegas, krin- 
tantis ant šaligatvio it sodos kruopelytės ir tuoj pat ištirpstantis. Jis pastebė- 
jo berniuką raudona megzta kepuraite, praeinantį pro šalį atvira burna, liežu- 
viu gaudantį snaiges. Jos vis tiek ištirps, Fredi, - mintimis jis kreipėsi į ber- 
niuką, tačiau šis ir toliau žingniavo, užvertęs galvą į dangų. 

Jis sustojo priešais “Harvio ginklų krautuvę" ir ėmė dvejoti. Prie durų 
gulėjo naujausių laikraščių krūva. Antraštės skelbė: 


SUSIŠAUDYMAI TĘSIASI 


Ant krūvos gulėjo purvinas balto popieriaus užrašas: 


PRAŠAU UŽSIMOKĖTI UŽ SAVO LAIKRAŠTĮ! | 
TAI JŪSŲ SĄŽININGUMO REIKALAS, DILERIS MOKA UŽ VISUS 
LAIKRAŠČIUS 


Viduje buvo šilčiau. Krautuvė pasirodė esanti ilga, tačiau siaurutė. Ma- 
tėsi tik vienas praėjimas. Įėjus pro duris, kairėje pusėje stovėjo stiklinis pre- 
kystalis su amunicija. Jis iškart atpažino 22-o kalibro šovinius, nes dar ber- 
niukas turėjo 22-o kalibro šautuvą Konektikute. Jis trejus metus svajojo apie 
tokį šautuvą, tačiau gavęs nežinojo, ką su juo veikti. Kurį laiką šaudė į skar- 
dines, o tada pašovė mėlynąjį kėkštą. Šis gulėjo ant sniego kraujo balutėje, 
iš lėto judindamas snapą. Po to įvykio jis pakabino šautuvą ant kablio, o dar 
po trejų metų pardavė kitam berniukui iš tos pačios gatvės už devynis dole- 
rius ir juokingų knygelių rinkinį. 

Kita amunicija nebuvo tokia pažįstama. 38-o kalibro šoviniai bei kažkas 
panašaus į haubicos šovinius. Ir kokie gi žvėrys medžiojami su šiais? - nu- 
sistebėjo jis. Tigrai? Dinozaurai? Ir vis dėlto jie žavėjo jį tarsi saldainiai ba- 
kalėjos vitrinoje. 

Pardavėjas ar savininkas kalbėjosi su storuliu žaliomis kelnėmis ir žaliais 
nudėvėtais marškiniais. Marškinių kišenės buvo atvipusios. Jiedu kalbėjosi 
apie pistoletą, išardytą gulintį ant kito stiklinio prekystalio. Storulis atkėlė 
sklandį, ir abu sužiuro į suteptą šovinių lizdą. Storulis kažką pasakė, ir par- 
davėjas ar savininkas nusikvatojo. 

- Automatiniai visada užsikerta? Tu perėmei šią nuostatą iš savo tėvo, 
Mekai. Pripažink tai. 

- Hari, tu tiesiog kimšte prikimštas nesąmonių iki pat kaktos. 

Tu kimšte prikimštas to paties, Fredai, - pamanė jis. - Iki pat kaktos. Ar 
tai žinai, Fredai? 

Fredas su tuo sutiko. 

Dešinėje per visą krautuvės ilgį stovėjo stiklinis prekystalis. Jame ant vi- 
nukų kabėjo šautuvai. Jis atpažino dvivamzdžius medžioklinius šautuvus, ta- 
čiau visa kita jam buvo tamsus miškas. Bet kai kurie žmonės, - pavyzdžiui, 
tiedu krautuvės kampe, - lengvai įvaldė šį pasaulį, kaip ir jis - apskaitos pa- 
grindus koledže. 

Jis pasitraukė į krautuvės gilumą ir pažvelgė į prekystalį su pistoletais. 
Išvydo keletą orinių šautuvų, keletą 22-0 kalibro pistoletų, 38-0 kalibro pis- 
toletą su medine rankena, 45-o kalibro šautuvus bei 44-o kalibro “Magnu- 
mą", kurį filme nešiojosi Purvinasis Haris. Jis girdėjo, kaip Ronas Stounas 
ir Vinis Meisonas aptarinėjo šį filmą skalbykloje. Tada Vinis pasakė: “Nie- 
kas niekada neleis farui nešiotis tokio ginklo mieste. Su tokiu ir per mylią 
gali išgremžti skylę kaktoje." 

Storulis Mekas ir pardavėjas ar savininkas Haris (kaip “Purvinajame Ha- 
ryje“) vėl surinko šautuvą. 

- Paskambink man, kai gausi “Menšlerį", - paprašė Mekas. 


- Būtinai... tačiau tavo įsitikinimai dėl automatinių ginklų neturi jokio pa- 
grindo, - atsakė Haris. (Jis nusprendė, kad Haris - savininkas: pardavėjas j0- 
kiu būdu nepavadintų kliento nuomonės “neturinčia jokio pagrindo“.) - Ar 
tau būtinai reikės “Kobros" kitą savaitę? 

- Būtų neblogai. 

- Aš negaliu pažadėti. 

- Tu niekad to ir nedarai... tačiau esi pats geriausias ginklų pardavėjas 
mieste, ir pats tai Žinai. 

- Na žinoma. 

Mekas patapšnojo per šautuvą, gulintį ant prekystalio, ir pasisuko eiti. 
Storulis atsitrenkė į naująjį lankytoją, - Atsargiai, Mekai. Geriau daryk tai su 
šypsena, - ir nuėjo durų link. Laikraštis styrojo Mekui po pažasčia, ir jis ga- 
lėjo perskaityti: 


SUSIŠAUD.... 


Vis dar šypsodamasis ir purtydamas galvą, Haris atsisuko.į jį. 

- Ar galiu jums padėti? 

- Tikiuosi. Tačiau iš anksto perspėju, jog visiškai neišmanau apie gin- 
klus. 

Haris patraukė pečiais. 

- O ar yra toks įstatymas, verčiantis jus išmanyti? Ar ieškote kam nors 
kitam? Kalėdoms? " 

- Taip, teisingai, - nusitverdamas šios minties, atsakė jis. - Turiu pusbro- 
lį. Jo vardas Nikas. Nikas Adamsas. Jis gyvena Mičigane ir turi daugybę 
ginklų. Na, žinote. Jis mėgsta medžioti, tačiau tai dar ne viskas. Tai, tai, na... 

- Hobis? - šypsodamasis paklausė Haris. 

- Būtent. 

Jis jau norėjo pasakyti “fetišas", bet nuleido akis į kasos aparatą, ant ku- 
rio šono puikavosi lipdukas su užrašu: ž 
JEI GINKLAI YRA UŽ ĮSTATYMO RIBŲ, TAI TIK ESANTYS UŽ 

ĮSTATYMO RIBŲ TURI GINKLUS 


Jis nusišypsojo Hariui ir tarė: 

- Tai labai teisingas pasakymas. 

- Be abejo. Tas jūsų pusbrolis... 

- Tai lyg pasikeitimas dovanomis. Jis žino, kaip aš mėgstu plaukioti, to- 
dėl pernai per Kalėdas padovanojo man šešiasdešimties arklio jėgų motori- 
nę valtį “Envirude". Jis atsiuntė ją “REA express" paštu. O aš padovanojau 
jam medžioklinę striukę. Jaučiausi tikras mulkis. 

Haris užjaučiamai linktelėjo. 

- Prieš šešias savaites gavau iš jo laišką. Jis džiūgavo it vaikis, gavęs ne- 
mokamą pakvietimą į cirką. Regis, jis su šešiais draugužiais sumetė pinigus 
į skrybėlę ir nusipirko sau kelionę Meksikon, į kažkokią vietovę, kur galima 
laisvai medžioti... 

- Į neribojamą medžioklės rezervatą? 

- Aha, - jis sukikeno. - Gali šaudyti, kiek tik panorėsi. Ten yra visko. El- 
nių, antilopių, meškų, bizonų. Visko. 

- Ar tai Boka Rio? 

- Aš tiksliai neprisimenu. Regis, pavadinimas buvo ilgesnis. 

Haris užsisvajojo. 

- Tas vyrukas, kur ką tik išėjo, aš ir dar du bičiuliai buvome Boka Rio 
1965-aisiais. Aš nušoviau zebrą. Prakeiktą zebrą! Jo iškamšą pakabinau sa- 
vo trofėjų kambaryje. Tai buvo pati geriausia medžioklė. Pavydžiu jūsų pus- 
broliui. 

- Aš aptariau tai su savo žmona, ir ji man neprieštaravo. Skalbyklai šie 
metai tikrai buvo geri. Matot, aš dirbu “Žydrosios juostos" skalbykloje Va- 
karinėje dalyje. 

- Taip, aš žinau, kur ji yra. 

Jis jautė galįs kalbėtis su Hariu visą dieną ir net likusią šių metų dalį, 
įkomponuodamas tiesą ir melą į nuostabų, švytintį paveikslą. Tegul pasau- 
lis skrieja pro šalį. Velniop kuro trūkumą, aukštas jautienos kainas bei pavie- 
nius susišaudymus. Geriau kalbėtis apie niekad nebuvusius pusbrolius, tie- 
sa, Fredai? Taip, Džordžai. 

- Šiais metais mes gavome Centrinės ligoninės užsakymą, taip pat psi- 
chiatrinės ligoninės bei trijų naujų motelių. 

- Ar “Ouality Motor Court" Franklino aveniu taip pat priklauso jums? 

- Taip. 

- Ten buvau apsistojęs keletą kartų. Paklodės visuomet labai švarios. 
Keista, bet apsistojęs motelyje niekad nesusimąstai, kas plauna paklodes. 

- Taigi šie metai buvo geri. Tad aš ir pagalvojau, jog galbūt galėčiau nu- 
pirkti Nikui šautuvą ar pistoletą. Žinau, kad jis visada norėjo 44-o kalibro 
“Magnumo", girdėjau, kaip kartą jis užsiminė apie jį... 

Haris ištraukė *“Magnumą" ir atsargiai paguldė ant stiklinio prekystalio. 

Jis pakėlė pistoletą. Patiko jo svoris ir galingumas. 

Jis padėjo ginklą ant prekystalio. 

- Šovinių reikės... - prabilo Haris. 

Jis nusijuokė ir pakėlė ranką. 

- Nereikia. Jūs mane jau įtikinote. Nieko neišmanantį nesunku įtikinti. 
Tai kiek gi man reikės amunicijos? 

Haris patraukė pečiais. “ 

- Paimkite dešimt dėžučių. Jis visada galės nusipirkti daugiau. Sio šautu- 
vo kaina du šimtai aštuoniasdešimt devyni doleriai plius PVM, tačiau nulei- 
siu iki dviejų šimtų aštuoniasdešimties, įskaitant ir šovinius. Tai kaip? 

- Nuostabu, - nemeluodamas atsakė jis, tačiau nepamiršo pridurti ir būti- 
ną derybų sakinį: - Tai nemaži pinigai. 

- Jei jis važiuoja į Boka Rio, tai šis ginklas jam labai pravers. 

- Šautuvas... 

- O kąjis jau turi? 

Jis tik išskėtė rankas. 

- Atleiskite. Tikrai nežinau. Porą trejetą medžioklinių šautuvų ir kažkokį 
automatiškai užtaisomą... 

- “Remingtoną"? - Haris paklausė taip staiga, kad jis net išsigando: tai 
buvo panašu į bridimą per vandenį, kuris staiga prasiskyrė. 

- Ko gero. Bet galiu ir klysti. 

- “Remingtonai" geriausi, - tarė Haris ir linktelėjo galva, iškart nuramin- 
damas jį. - Kiek galite mokėti daugiausiai? 

- Būsiu atviras. Motorinė valtis tikriausiai kainavo keturis šimtus. Norė- 
čiau nupirkti ką nors už penkis, daugiausia šešis šimtus. 

- Jūs su pusbroliu tikrai neblogai sutariate, tiesa? 

- Mes kartu užaugom, - nuoširdžiai atsakė jis. - Galėčiau atiduoti dešinę 
ranką Nikui, jei jis tik panorėtų. 

- Palaukit, aš jums tuoj šį tą parodysiu, - Haris išsirinko reikiamą raktą iš 
raktų ryšulio ir priėjo prie stiklinės spintos. Atidaręs užlipo ant kėdės ir iš- 
traukė ilgą, sunkų šautuvą su inkrustuota buože. - Galbūt jis kiek brangesnis, 
nei jūs galite sau leisti, bet tai išties puikus ginklas. 

Haris ištiesė jį. 

- Kas tai? 

- Keturiasdešimt šešto kalibro “Weatherbee"'. Šaudo daug didesniais šo- 
viniais, nei turiu savo krautuvėje. Tačiau galėčiau užsakyti šovinių iš Čika- 
gos. Užtruktų maždaug savaitę. Tai tobulai sureguliuotas ginklas. Šio mažiu- 
lio vamzdžio energija - daugiau nei aštuoni tūkstančiai svarų... tarytum nu- 
muštum ką nors oro uosto limuzinu. Jei tokiu šoviniu pataikysi žvėriui į gal- 
vą, trofėjų kambariui tiks tik jo uodega. 

- Nežinau, - atsakė jis, norėdamas pasirodyti dvejojąs, nors jau buvo nu- 
sprendęs nupirkti šį ginklą. - Kiek žinau, Nikui patinka trofėjai. Tai dalis... 

- Be abejo, tai medžioklės dalis, - sutiko Haris ir atidarė šovinių lizdą. Į 
tokią skylę galėjo tilpti ir pašto balandis. - Niekas nevažiuoja į Boka Rio tik 
dėl mėsos. Tegul jūsų pusbrolis šauna į pilvą. Turint tokį šautuvą, nereikės 
dvylika mylių sekti prakeiktam gyvuliui iš paskos, ir pačiam gyvuliui neteks 
kentėti, ką jau kalbėti apie praleistas vakarienes. Šis mažiulis ištaškys Žvė- 
ries vidurius dvidešimties pėdų spinduliu. 

- Kiek? 

- Na, aš jums pasakysiu tiesą. Mieste negaliu jo prastumti. Ir kam gi rei- 
kalingas prakeiktas prieštankinis ginklas, jei čia be fazanų nieko daugiau ne- 
sumedžiosi? O jei tokį fazaną patieksi vakarienei, tai jo skonis bus, kaip iš- 
metamųjų dujų. Mažmeninė šautuvo kaina - devyni šimtai penkiasdešimt, 
didmeninė - šeši šimtai trisdešimt. Atiduosiu jums už septynis šimtus. 

- Iš viso išeis... beveik tūkstantis baksų. 

- Pirkiniams už daugiau nei tris šimtus dolerių mes taikome dešimties 
procentų nuolaidą. Taigi išeina devyni šimtai, - Haris patraukė pečiais. - Pa- 
dovanokit šį ginklą pusbroliui - garantuoju, jis tokio neturi. O jei turi, nu- 


pirksiu jį atgal už septynis šimtus penkiasdešimt. Galėsiu tai raštiškai patvir- 
tinti. 


- Nejuokaujat? 

- Žinoma, ne. Žinoma, ne. Tačiau jei jums per brangu, tada nieko nepa- 
darysi. Galim apžiūrėti 17 kitus šautuvus. Tačiau jei jūsų pusbrolis - tikras 
medžioklės fanas, aš neturėsiu ką pasiūlyti, ko jis neturėtų. 

- Suprantu, - jis užsidėjo svarstančiojo kaukę. - Ar turite telefoną? 

- Žinoma, ten, gale. Norite pasitarti su žmona? 

- Manau, taip bus geriausia. 

- Žinoma. Eime. 

Haris nusivedė jį į suverstą kambariuką. Ten stovėjo suolas ir medinis 
stalas, apkrautas šautuvų dalimis, spyruoklėmis, valikliais, brošiūromis ir 
buteliais su švininėmis kulkomis. 

- Štai telefonas, - parodė Haris. 

Jis atsisėdo, pakėlė telefono ragelį ir surinko numerį. Tuo tarpu Haris grį- 
žo atgal ir įdėjo “Magnumą" į dėžę. 

- Ačiū, kad paskambinote “WDST" orų prognozių telefonu, - atsiliepė 
magnetofoninis balsas. - Šią popietę sniego pūga atlėgs... 

- Labas, Mere, - pasisveikino jis. - Klausyk, aš skambinu iš “Harvio gin- 
klų krautuvės". Taip, dėl Nikio. Aš be jokio vargo radau šautuvą, apie kurį 
kalbėjome. Toks gulėjo vitrinoje. Bet pardavėjas parodė man kitą šautuvą... 

- 0 rytoj po pietų išsigiedrins. Siąnakt temperatūra nukris iki vieno 
laipsnio šalčio, o rytoj pakils iki penkių ir daugiau. Šiąnakt kritulių... 

- ... tai ką, tavo nuomone, man daryti? 

Haris stovėjo tarpduryje už jo; jis matė krautuvės savininko šešėlį. 

- Aha. Aš tai Žinau. 

- Ačiū, kad paskambinote “WDST" oro prognozių telefonu, ir neužmirš- 
kite žiūrėti “News-plus-Sixty" su Bobu Reinoldsu šeštą valandą vakaro. Vi- 
so gero. 

- Tu nejuokauji. Aš pa/s žinau, kad tai apvali sumelė. 

- Ačiū, kad paskambinote “WDST" orų prognozių telefonu, - atsiliepė 
magnetofoninis balsas. - Šią popietę sniego pūga... 

- Tu tikra, brangioji? 

- Šiąnakt kritulių tikimybė - aštuoni procentai, rytoj. 

- Gerai, - jis pasisuko, nusišypsojo Hariui ir dešiniu nykščiu bei smiliu- 
mi sudarė apskritimą. - Jis labai malonus vyrukas. Garantavo, kad Nikas tik- 
rai tokio neturi. 

- ... išsigiedrins. Šiąnakt temperatūra... 

- Aš taip pat tave myliu, Mere. Viso. 

Jis padėjo ragelį. Viešpatie, Fredi, puikiai sugalvota. Žinoma, Džordžai. 
Žinoma. 

Jis atsistojo. 

- Ji neprieštarauja, jei aš sakau, jog viskas gerai. O aš taip ir sakau. 

Haris nusišypsojo. 

- O ką darysit, jei jūsų pusbrolis atsiųs jums “Thunderbird" firmos mo- 
torinę valtį? 

Jis irgi nusišypsojo. 

- Grąžinsiu net neišpakavęs. 

Jiems išeinant iš kambariuko, Haris pasiteiravo: 

- Mokėsite čekiu ar grynais? 

- “American Express“ kortele, jei jums tinka. 

- Tinka kaip ir auksas. 

Jis išsitraukė kortelę. Ant specialios juostelės buvo užrašyta: 


BARTONAS DŽORDŽAS DEIVISAS 


- Ar garantuojat, kad šoviniai ateis laiku ir aš spėsiu juos nusiųsti Fredui? 

Haris pakėlė akis nuo kreditinės kortelės. 

- Fredui? 

Džordžo šypsena dar praplatėjo. 

- Nikas - tai Fredas, ir Fredas - tai Nikas. Nikolas Frederikas Adamsas. 
Taip mes dar vaikystėje juokdavomės iš jo vardo. 

- A, - mandagiai numykė Haris, nenorėdamas parodyti nesupratęs juoko 
esmės. - Gal galėtumėt pasirašyti? 

Jis pasirašė. 

Haris ištraukė dar vieną knygą iš po prekystalio. Tai buvo sunki knyga su 
plienine grandinėle, praverta per viršutinį kairį kraštą, šalia įrišimo. 

- O čia užrašykite savo pavardę ir adresą federalams. 

Bartas pajuto, kaip pirštai suspaudė parkerį. 

- Žinoma. Tik pažiūrėkit į mane, aš dar niekada gyvenime nepirkau gin- 
klo, ir aš - tikras beprotis. 

Jis užrašė savo pavardę ir adresą knygoje: 


Bartonas Džordžas Deivisas, 1241 Vakarinė Krestaleno gatvė 


- Jie visur kišasi, - pridūrė jis. 

- Tai dar niekis, palyginus su tuo, ką jie mėgsta daryti, - sutiko Haris. 

- Žinau. Štai ką girdėjau per žinias. Jie nori priimti įstatymą, kad moto- 
ciklininkai privalėtų užsidėti burnos apsaugą. Dėl Dievo meilės, burnos ap- 
saugą! Argi tai vyriausybės reikalas, jei vyrukas nori pabandyti išsimušti sau 
dantis? 

- Tik ne mano knygoje, - tarė Haris ir pakišo knygą po prekystaliu. 

- Arba, pavyzdžiui, tas magistralės pratęsimas, kurį pradėjo statyti Vaka- 
rinėje dalyje. Koks nors snarglius matininkas sako: “Ji eis per čia“, o valsti- 
ja atsiunčia krūvą laiškų, kur rašoma: “Atsiprašome, tačiau mes pratęsime 
784-ąjį kelią per čia. Tad per metus turėsite susirasti naujus namus." 

- Labai negražu. 

- Būtent. Ką reiškia “nuostabi gyvenamoji vieta" žmogui, dvidešimt me- 
tų pragyvenusiam šaltame name? Jis ten mylėjosi su savo žmona, užaugino 
vaikus ir grįždavo tenai po komandiruočių. Įstatymai sutvarkyti taip, kad 
kuo labiau galėtų tave suvystyti. 

Saugokis. Saugokis. Tačiau srovės pertraukiklis suveikė pernelyg lėtai. 

- Ar viskas gerai? - paklausė Haris. 

- Taip. Šiandien pietums suvalgiau labai didelį sumuštinį. Pats kaltas. Juk 
žinau, kad nuo jų man pučia pilvą. 

- Išgerkite vieną, - Haris išsitraukė tablečių buteliuką iš marškinių kiše- 
nės. Ant jo matėsi etiketė: 


ROLAIDS 


- Ačiū, - padėkojo Bartas. 

Jis paėmė vieną tabletę ir įsimetė į burną, nekreipdamas dėmesio į kor- 
piją. Tik pažiūrėkit į mane, aš lyg iš televizijos reklamos. Ši tabletė sugeria 
skrandžio rūgščių perteklių, sveriantį keturiasdešimt aštuonis kartus daugiau 
nei ji pati. 

- Jos man visada padeda, - paaiškino Haris. 

- Dėl šovinių... 

- Be abejo. Savaitė. Ne daugiau kaip dvi. Užsakysiu jums septyniasde- 
šimt. 

- Gal galėtumėt palaikyti šiuos ginklus pas save? Užrašykite mano var- 
dą. Ko gero, tai kvaila, bet aš nenoriu laikyti jų namuose. Tai kvaila, tiesa? 

- Kiekvienam savo. 

- Gerai. Užrašysiu jums savo darbo telefoną. Kai tik gausite tas kulkas... 

- Sovinius, - pataisė Haris. - Patronai arba šoviniai. 

- Patronai, - Džordžas nusišypsojo. - Kai juos gausite, paskambinkite 
man. Aš pasiimsiu šautuvus ir paruošiu juos išsiųsti. Juk “REA" persiunčia 
ginklus, tiesa? 

- Žinoma. Jūsų pusbrolis tik turės pasirašyti, ir tiek. 

Bartas užrašė savo pavardę ant vizitinės Hario kortelės, kuri skelbė: 


Haroldas Svinertonas 849-6330 
HARVIO GINKLŲ KRAUTUVĖ 
Amunicija Antikvariniai šautuvai 


- Sakykit, - pasiteirayo Bartas. - Jei jūs - Haris, tai kas toksai Harvis? 

- Harvis buvo mano brolis. Jis mirė prieš aštuonerius metus. 

- Labai gaila. 

- Ir mums buvo gaila. Vieną dieną jis atvyko čionai, atidarė krautuvę, pa- 
ėmė pinigus iš kasos aparato ir krito negyvas nuo širdies smūgio. Tai buvo 
vienas iš maloniausių žmonių pasaulyje. Jis galėdavo nušauti elnią per dvie- 
jų šimtų jardų atstumą. 

Bartas ištiesė ranką, ir jiedu atsisveikino. 

- Aš paskambinsiu, - pažadėjo Haris. 

- Likit sveikas. 

Bartas vėl išėjo į sniegą šalia “SUSIŠAUDYMAS TĘSIASI" antraščių. 
Pūga sustiprėjo, o jis buvo palikęs pirštines namie. 

Ir ką tu ten veikei, Džordžai? 

Trekšt, srovės pertraukiklis. 

Kai pasiekė autobusų stotelę, visa tai atrodė panašu tik į laikraštyje per- 
skaitytą įvykį. Ir ne daugiau. 


+ 


Vakarinė Krestaleno gatvė buvo ilga, vinguriuojanti žemyn, su vaizdu į 
parką ir upę, kol šalia jos neatsirado daugiaaukščių namų rajonas. Jis išaugo 
Vestfildo aveniu prieš dvejus metus ir užstojo beveik visą kraštovaizdį. 

1241-asis namas buvo rančos tipo su vienviečių garažu viename šone. 
Priešais plytėjo ilgas skurdus priekinis kiemas, pasiruošęs pasidengti sniegu 
- tiesą pasakius, sniego pusnimis. Įvažiavimo keliukas buvo asfaltuotas, per- 
dengtas tik praeitą pavasarį. 

Bartas įėjo vidun ir išgirdo televizoriaus - naujojo “Zenito" modelio, ku- 
rį nusipirko šią vasarą - garsus. Ant stogo pūpsojo motorizuota, jo paties pa- 
statyta antena. Žmona nenorėjo jos dėl būsimų įvykių, tačiau Bartas nenusi- 
leido. Jei galima pastatyti anteną, tai bet kada bus galima ir nuimti. Bartai, 
nekvailiok. Tai tik papildomos išlaidos... papildomas darbas. Tačiau Bartas 
perkalbėjo žmoną, ir galiausiai ji “nusileido". Taip ji retkarčiais sakydavo, 
kai jam pavykdavo įveikti lipnius jos argumentus. Gerai, Bartai. Sįkart aš 
“nusileisiu" tau. 

Dabar jo žmona žiūrėjo Mervo Grifino pokalbį su įžymybe, vardu Lor- 
nas Grynas, kuris pasakojo apie savo naują policijos serialą “Grifas" ir teigė 
labai mėgstąs statyti filmus. Greitai dar niekad negirdėtas negras dainininkas 
išeis į sceną ir sudainuos dainą. Galbūt “Aš palikau savo širdį San Fran- 
ciske". 

- Labas, Mere, - pasisveikino jis. 

- Labas, Bartai. 

Paštas gulėjo ant stalo. Bartas peržiūrėjo jį: laiškas Merei nuo truputį 
trenktos jos sesers iš Baltimorės, “Gulf"" kreditinės kortelės sąskaita - trisde- 
šimt aštuoni doleriai, čekių sąskaitos ataskaita - 49 debitai, 9 kreditai, 954,47 
dolerių balansas. Gerai, kad ginklų krautuvėje jis pasinaudojo “American 
Express" kortele. 

- Kava dar karšta, - pašaukė Merė. - O galbūt nori ko nors stipresnio? 

- Ko nors stipresnio. Aš pats pasiimsiu. 

Dar trys laiškai: pranešimas dėl uždelsimo iš bibliotekos. Jis negrąžino 
Tomo Vikerio knygos “Veidu į liūtus". Prieš mėnesį Vikeris pasakė kalbą 
per Rotari klubo susitikimą, ir jo kalba be galo pakerėjo visus klubo narius. 

Asmeninė žinutė iš Stiveno Ordnerio, vieno iš “Amroco" korporacijos, 
kuriai priklausė “Zydroji juosta", vadovų. Ordneris prašė, kad Bartas užšok- 
tų pas jį aptarti Voterfordo sandėrį: ar penktadienis tiks, o galbūt Bartas pla- 
nuojąs kur nors išvažiuoti per Padėkos dieną? Jei taip, Ordneris prašė pa- 
skambinti. Jei ne, atsivežti kartu ir Merę. Karlai visada patinka susitikti su 
Mere ir taip toliau, ir taip toliau. 

Ir dar vienas laiškas iš kelių departamento. 

Bartas ilgai žiūrėjo į jį, stovėdamas pilkoje popietės šviesoje, krentančio- 
je pro langus, o tada padėjo visus laiškus ant bufeto. Jis įsipylė sau viskio su 
ledu ir įžengė į svetainę. 

Mervas vis dar plepėjo su Lornu. Spalvos naujojo “Zenito" ekrane buvo 
tiesiog nuostabios, beveik okultinės. Jei mūsų tarpžemyninės raketos būtų 
tokios pat geros kaip mūsų spalvotas televizorius, - pamanė jis, - tai vieną 
dieną išvystume velniškai didelį sprogimą. Lorno plaukai buvo sidabriniai, 
visiškai nesugebantys paslėpti žilų plaukelių. Aš nuskusčiau tave plikai, - pa- 
manė Bartas ir sukikeno. Taip mėgdavo sakyti jo motina. Bartas nežinojo, 
kodėl pliko Lomo Gryno paveikslas taip pralinksmino jį. Galbūt tai buvo tik 
pavėluota isterija dėl ginklų krautuvės epizodo. 

Merė atsigręžė į jį su šypsena veide. 

- Kas taip juokinga? 

- Nieko. Aš tik galvojau. 

Bartas klestelėjo šalia jos ir pakštelėjo jai į skruostą. Merė buvo aukšta 
trisdešimt aštuonerių metų moteris, išgyvenanti laikotarpį, kai jaunystės gro- 
žis vis dar svarsto kuo tapti brandžiame amžiuje. Jos oda buvo puiki, krūtys 
- mažos, tačiau nenukarusios. Merė valgė daug, tačiau konvejeriško tipo me- 
džiagų apytaka neleisdavo jai sustorėti. Dar dešimt metų jai neteks drebėti 
pagalvojus, kaip reiks viešai pasirodyti su maudymosi kostiumėliu, kad ir 
kaip Dievas nuspręstų pasielgti su jos kūnu. Tai Bartui priminė jo paveikslą 
su paplūdimio vaizdu. Po velnių, Fredi, visi pareigūnai turi paveikslus su pa- 
plūdimio vaizdu. Tai sėkmės simbolis, kaip ir “Delta 88" automobilis. Tei- 
singai, Džordžai. Saugok širdį ir sulauksi aštuoniasdešimties. 

- Kaip sekėsi šiandien? - paklausė Merė. 

- Gerai. 

- Ar buvai nuvažiavęs į naują gamyklą Voterforde? 

- Ne. 

Jis nebuvo Voterforde jau nuo spalio mėnesio. Ordneris tai žinojo, - tas 
paukštukas tikriausiai pačiulbėjo jam, - todėl Bartas ir gavo žinutę. Naujoji 
gamykla - tai nebeveikiantis tekstilės fabrikas, ir gudrus nekilnojamojo tur- 
to agentas, atsakingas už sandėrį, be paliovos skambino jam. Mes turime 
baigti šį reikaliuką, vis kartojo gudrus nekilnojamojo turto agentas. Jūs ne 
vieninteliai Vestsaide, įkišę pirštus į plyšį. Aš skubu, kiek išmanydamas. Jūs 
turite būti kantrūs. 

- O kaip ta vieta Kreščente? - Merė paklausė jo. - Tas plytinis namas. 

- Per brangus. Jie prašo keturiasdešimt aštuonių tūkstančių. 

- Už tą namą? - pasipiktino Merė. - Tai kelio plėšikai! 

- Be abejo, - Bartas gurkštelėjo savo gėrimo. - Ką rašo senoji Bea iš Bal- 
timorės? 

- Kaip visada. Dabar ji lanko grupinę sąmoningumo kėlimo hidroterapi- 
ją. Argi nejuokinga? Bartai... 

- Taip, žinoma, - pasiskubino atsakyti jis. 

- Bartai, mes turime kuo greičiau spręsti reikalus. Artėja sausio dvidešim- 
toji, ir mus išmes į gatvę. 

- Skubu, kaip išmanydamas. Mes tik turime būti kantrūs. 

- Tas mažas namelis Junion gatvėje... 

- ... parduotas, - užbaigė Bartas ir išgėrė savo gėrimą iki dugno. 

- Tą ir norėjau pasakyti, - susierzinusi atsakė Merė. - Jis būtų idealiai ti- 
kęs mums abiems. Gavus miesto skiriamus pinigus už namą ir sklypą, mums 
būtų likę dar ir grynųjų. 

- Man jis nepatiko. 

- Pastaruoju metu tau niekas nepatinka, - neįtikėtinai kandžiai atkirto ji. 
- Jam jis nepatiko, - Merė kreipėsi į televizorių. Dabar negrė dainininkė dai- 
navo “Alfį". 

- Mere, darau viską, ką galiu. 

Ji atsisuko ir atvirai pažvelgė į jį. 

- Bartai, aš žinau, ką tau reiškia šis namas... 

- Nežinai, - atšovė jis. - Nieko tu nežinai. 


1973-1ŲJŲ LAPKRIČIO 21-0J1 


Pernakt plonutis sniego sluoksnis padengė žemę. Atsidarius autobuso du- 
rims, Bartas nužengė ant šaligatvio ir išvydo prieš jį nuėjusių žmonių pėd- 
sakus. Pasukęs už kampo, jis patraukė Firo gatve, išgirsdamas nuvažiuojan- 
čio autobuso riaumojimą. Džonis Volkeris pravažiavo pro šalį savo pikapu, 
jau darančiu antrą šio ryto reisą. Džonis pamojavo Bartui iš savo žydrai bal- 
to skalbyklos pikapo, ir šis atsakė tuo pačiu. Buvo kelios minutės po aštuo- 
nių. 
Skalbykla pradėdavo darbą septintą, kai ten pasirodydavo Ronas Stou- 
nas, ūkvedys, ir Deivas Radneris, vadovaujantis skalbimo cechui, ir padidin- 
davo katilų spaudimą. Baltinius skalbiančios darbininkės užsiregistruodavo 
pusę aštuonių, o lyginimu užsiimančios darbininkės - aštuntą. Bartas neken- 
tė skalbyklos rūsio, kur vyko brutualus darbas ir žmonių išnaudojimas, ta- 
čiau dėl kažkokios iškrypėliškos priežasties darbininkai iš rūsio labai mėgo 
jį. Jie vadino jį pirmuoju vardu. Ir tik su keletu išimčių, Bartui taipgi patiko 
šie žmonės. 

Jis praėjo įvažiavimu, kur pakraudavo skalbinius, vingiuodamas tarp 
krepšių su vakar nespėtomis išlyginti paklodėmis. Kiekvienas krepšys buvo 
standžiai apvyniotas polietilenu, kad nepridulkėtų. Priešaky Ronas Stounas 
veržė senojo “Milnoro" varomąjį diržą , o Deivas su savo padėjėju - koledžo 
nevykėliu Stivu Polaku - krovė motelių paklodes į pramonines “Washex" 
skalbimo mašinas. 

- Bartai! - pasisveikino Ronas Stounas. Jis perrėkė viską: trisdešimties 
metų kalbėjimosi su žmonėmis patirtis, ūžiant džiovintuvams, lygintuvams, 
baltinių presams bei skalbimo mašinoms, jo organizme išvystė perrėkimo 
sistemą. - Tas kalės vaikas “Milnoras" vis stringa ir stringa. Programa taip 
atsiliko nuo balinimo, kad Deivui tenka tai daryti rankiniu būdu. Ir vis strin- 
ga skalbinų išgręžtuvai. 

Mes gavome Kilgalono užsakymą, - paguodė Bartas. - Dar pora mėne- 
sių... 
- Voterfordo gamykloje? 

- Žinoma, - truputį lengvabūdiškai atsakė jis. 

- Dar pora mėnesių - ir aš išprotėsiu, - paniurusiai atkirto Stounas. - O tas 
pasikeitimas... tai bus blogiau ir už Lenkijos armijos paradą. 

- Ko gero, užsakymai susikaups. 

- Susikaups! Tvarkymasis užtruks gal trejetą mėnesių. O tada ateis ir va- 
sara. 

Bartas linktelėjo nenorėdamas tęsti šios temos. 

- Kur važiuosite pirmiausiai? 

- Į “Holiday Inn“. 

- Prie kiekvienos partijos pridėkite po tūkstantį svarų rankšluosčių. Pats 
žinai, kaip jie plėšosi dėl tų rankšluosčių. 

- Aha, jie plėšosi dėl visko. 

- Kiek jūs turite? 

- Jie pažymėjo šešis tūkstančius svarų. Daugiausia iš “Shriners". Daugu- 
ma užsilikę nuo pirmadienio. Tokių nešvarių paklodžių dar nebuvau matęs. 
Kai kurios gali stovėti stačios. 

Bartas linktelėjo naujojo darbininko Polako link. 

- Kaip jam sekasi? 

Deivas stipriai spaudė juos, nuo Rono rėkimo jie tapdavo nervingi, o po to 
ir pikti. | 

Kol kas neblogai, - atsakė Stounas. - Ar prisimeni paskutinįjį? 

- Taip, prisimenu. Koks ten buvo jo vardas? 

Ronas Stounas suraukė kaktą. 

- Neprisimenu. Beikeris? Bakeris? Kažkas panašaus. Praeitą penktadienį 
mačiau jį “Sustok ir apsipirk" parduotuvėje, dalijantį skrajukes apie salotų 
boikotą ar kažką panašaus. Neblogai, ar ne? Vaikinukas netenka darbo, to- 
dėl išeina į gatvę visiems paskelbti, kaip mums nepasisekė, kad Amerika ne- 
gali būti tokia kaip Rusija. Tai tiesiog užgavo mano širdį. 

- Ar po to skalbsite Hovardo Džonsono paklodes? 

Stounas atrodė įsižeidęs. 

- Mes visada skalbiame jas pirmiausiai. 

- Iki devynių suspėsite? 

- Gali neabejoti. 

Deivas pamojavo jam, ir Bartas atsakė tuo pačiu. Jis užlipo laiptais į vir- 
šų, perėjo cheminę valyklą, buhalteriją ir pateko į savo kabinetą. Bartas kles- 
telėjo į sukamąją kėdę prie savo darbo stalo, ant kurio stovėjo plokštelė su 
užrašu: 


MĄSTYK! 
Tai gali būti visiškai naujas patyrimas 


Bartui visai nerūpėjo ši plokštelė, tačiau jis laikė ją ant savo stalo, nes 
Merė padovanojo ją - kada? Prieš penkerius metus? Bartas atsiduso. Retkar- 
čiais čionai užsukantiems komivojažieriams plokštelė pasirodydavo juokin- 

ga. Jie kvatodavosi it pamišę. Bet, antra vertus, jei komivojažieriui parody- 
tum paveikslėlį su badaujančiais vaikais ar Hitleriu, besidulkinančiu su Mer- 
gele Marija, jis vis tiek juoktųsi it pamnišęs. 

Vinis Meisonas, mažasis paukštukas, be abejonės, čiulbantis į Stivo Ord- 
nerio ausį, turėjo pasidėjęs plokštelę su užrašu: 


MĄŠTYK! 


M 
Ir kokia gi to “*MĄŠTYK!"' prasmė? Netgi komivojažierius nesijuoktų iš 
tokio pasakymo, tiesa, Fredai? Tiesa, Džordžai. Lauke pasigirdo duslus dy- 
zelinis burzgimas, ir Bartas apsuko savo kėdę, norėdamas pasižiūrėti. Kelio 
darbininkai rengėsi pradėti dar vieną darbo dieną. Pro skalbyklą važiavo 11- 
ga, sunkvežimio traukiama platforma su dviem buldozeriais ant viršaus, pas- 
kui kurią slinko išsirikiavusi ilga nekantrių automobilių eilė. 

Iš trečio aukšto, virš cheminės valyklos, buvo galima stebėti naująsias 
statybas. Jos kirto Vakarų verslo ir gyvenamų namų sektorius it ilgas rudas 
pjūvis - pooperacinis randas, apdėtas purvu. Kelias jau buvo tiesiamas kito- 
je Gider gatvės pusėje, palaidojus parką Hebnerio aveniu, kur Bartas vaikš- 
čiodavo su Čarliu, kai šis dar buvo mažas... dar visai kūdikis. Kaip vadinosi 
tas parkas? Bartas nežinojo. Tikriausiai tik Hebnerio aveniu parkas, Fredai. 
Ten plytėjo Mažosios Lygos beisbolo aikštelė, stovėjo keletas vaikiškų sū- 
puoklių, o mažos ančių kūdros viduryje matėsi mažas namelis. Vasarą na- 
melio stogas visuomet būdavo apdergtas paukščių mėšlu. Ten stovėjo ir tik- 
rosios sūpynės. Čarlis pirmąsyk pasisupo būtent Hebnerio aveniu parke. Ką 
tu manai apie tai, seneli Fredi? Iš pradžių tu jį išgąsdinai, ir jis pravirko, ta- 
čiau galiausiai Čarliui pradėjo patikti, o atėjus laikui grįžti namo, jis paleido 
dūdas, kai aš nukėliau jį nuo sūpynių. Grįžant namo, jis apsisiojo visą auto- 
mobilio sėdynę. Ar tai iš tikrųjų buvo prieš keturiolika metų? 

Pravažiavo dar vienas sunkvežimis. 

Garsono kvartalas buvo nugriautas maždaug prieš keturis mėnesius; jis 
plytėjo per tas keturis kvartalus į vakarus nuo Hebnerio aveniu. Pora konto- 
rinių pastatų su veikiančiomis paskolų kompanijomis, vienas ar du bankai, 
dantistų, chiropraktikų ir kojų gydytojų kabinetai. Tai dar niekis, tačiau, 
Viešpatie, kaip skaudu buvo žiūrėti, kai sugriuvo senasis Didysis Teatras. 
Seštame dešimtmetyje ten Bartas žiūrėjo mėgstamiausius savo filmus: “Dėl 
žmogžudystės, surinkite Ž" su Rėjumi Milandu; “ Diena, kai sustojo Žemė" 
su Maiklu Rene. Visai neseniai šį filmą rodė per televizorių, ir Bartas ruo- 
šėsi jį pažiūrėti, tačiau užmigo tiesiai prieš sumautą televizoriaus ekraną ir 
prabudo, tik užgrojus valstybinį himną. Jis paliejo savo gėrimą ant kilimo, ir 
Merė supyko ant jo. 

Didydis Teatras tikrai daug reiškė. Dabar priemiesčiuose buvo pilna tų 
mažų naujoviškų kino teatriūkščių, stovinčių keturių mylių ploto stovėjimo 
aikštelės viduryje. Kino teatras I, Kino teatras II, Kino teatras III, Ekranizuo- 
tas kambarys, Kino teatras MCMXLVII. Bartas buvo nusivežęs Merę į Vo- 
terfordą pažiūrėti “Krikštatėvį"". Bilietai kainavo 2.50 dolerio, o teatro vidus 
atrodė panašus į sušiktą boulingo alėją. Jokių balkonų. Tačiau pirmame Di- 

džiojo Teatro aukšte buvo marmurinės grindys, balkonas ir senovinis mielas 
riebaluotas spragėsių aparatas, kur didelė porcija kainuodavo dešimt centų. 
Darbuotojas, nuplėšiantis bilietus (kurie kainuodavo šešiasdešimt centų), vil- 
kėdavo raudoną uniformą it šveicorius ir atrodydavo beveik šešių šimtų me- 
tų amžiaus. Jis visada ištardavo tą pačią frazę: “Tikiuosi, filmas patiks 
jums". Kino salėje virš galvų kabėdavo stiklinis sietynas. Niekada nesinorė- 
davo sėdėti po juo, nes jei jis nukristų, tektų gremžtuku gramdyti tave nuo 
kėdės. Didysis Teatras buvo... . 

Bartas kaltai dirstelėjo į savo laikrodį. Praėjo beveik keturiasdešimt mi- 
nučių. Viešpatie, tai blogos naujienos. Jis jau prarado keturiasdešimt minu- 
čių, tačiau visą tą laiką galvojo tik apie parką ir Didįjį Teatrą. 

Ar tau negera, Džordži? 

Galbūt, Fredai. Ko gero, taip. 

Bartas persibraukė pirštais per skruostus po akimis ir pajuto drėgmę: jis 
verkė. 


+ 


Bartas nusileido žemyn pasikalbėti su Piteriu, kuris buvo atsakingas už 
pristatymus. Skalbykla jau dirbo visu pajėgumu; lygintuvai šnypštė, pirmo- 
sioms Hovardo Džonsono paklodėms pakliuvus į jų volus; skalbimo maši- 
nos ūžė, priversdamos grindis vibruoti; baltinių presai švokštė, Etelei ir Ron- 
dai prispaudus jais baltinius. 

Piteris pranešė, kad universalūs skalbiniai jau pakrauti į ketvirtą sunkve- 
žimį, ir paklausė, ar prieš išvežant Bartas nenorėtų jų patikrinti. Bartas atsa- 
kė neigiamai ir pasiteiravo Piterio, ar “Holiday Inn“ skalbiniai jau išvežti. 
Piteris patvirtino, kad juos jau krauna į mašiną, tačiau subingalvis viešbučio 
valdytojas jau dukart teiravosi dėl savo rankšluosčių. 

Bartas linktelėjo ir vėl užlipo viršun, ieškodamas Vinio Meisono, tačiau 
Filisė patikslino, kad Vinis kartu su Tomu Grangeriu išvažiavęs į vokiečių 
restoraną derėtis dėl staltiesių. 

- Ar perduosit Viniui, kad jis grįžęs užeitų pas mane? 

- Žinoma, pone Deivisai. Skambino ponas Ordneris ir paprašė, kad jūs 
jam perskambintumėte. 

- Ačiū, Filise. 

Bartas grįžo į savo kabinetą, išsitraukė laiškus iš “GAUTOS KORES- 
PONDENCIJOS“ dėžutės ir ėmė juos vartyti. 

Prekybos agentas norėjo pasiūlyti naują pramoninį baliklį “Yello-Go". Ir 
iš kur jie traukia tokius pavadinimus, - nusistebėjo Bartas ir atidėjo pasiūly- 
mą Ronui Stounui. Ronui patikdavo erzinti Deivą naujais produktais, ypač 
jei galėdavo veltui gauti penkis šimtus svarų gaminio pabandymui. 

Padėkos laiškas iš “Jungtinio fondo". Bartas padėjo jį į šalį, ruošdamasis 
pakabinti skelbimų lentoje prie registracinio laikrodžio. 

Pušinių kontoros baldų reklama. Į šiukšlių dėžę. 

“Phone-Mate" reklama, žadanti pasiųsti net iki trisdešimties sekundžių 
ilgio žinutes ir priimti skambučius, kai nieko nėra namuose. Manęs nėra na- 
muose, kvaily. Atsiknisk. Į šiukšlių dėžę. 

Laiškas iš ponios, kuri atsiuntė šešerius savo vyro baltinius ir gavo juos 
su išdegintomis apykaklėmis. Bartas atsiduso, ketindamas imtis priemonių. 
Etelė vėl gėrė per pietus. 

Vandens testo paketas iš universiteto. Bartas ruošėsi tai aptarti su Ronu 
ir Tomu Grangeriu po pietų. 

Draudimo kompanijos reklama, nurodanti, kaip gauti aštuonis tūkstan- 
čius dolerių - tereikia numirti. Į šiukšlių dėžę. 

Laiškas nuo gudriojo nekilnojamojo turto agento, bandančio parduoti 
Voterfordo gamyklą. Jis pranešė, jog batų kompanija taipgi labai susidomė- 
jo gamykla - Tomo Makeno batų kompanija, menki juokai - ir priminė, kad 
“Žydrosios juostos" devyniasdešimties dienų terminas nupirkti gamyklą bai- 
giasi lapkričio 26-ąją. Saugokis, menkasai skalbyklos valdytojau. Laikas sen- 
ka. Į šiukšlių dėžę. 

Dar vienas pasiūlymas Ronui. Šįkart prekybos agentas siūlė valiklį 
plėšikišku pavadinimu “Nušluok". Bartas padėjo pasiūlymą šalia “Yello- 
Go". 

Jis vėl sukosi į lango pusę, kai sučirškė vidinis telefoninis ryšys. Vinis 
grįžo iš vokiečių restorano. 

- Siųskite jį čionai. 

Vinis iškart užėjo vidun. Tai buvo aukštas, jaunas, dvidešimt penkerių 
metų vyras. Jo tamsūs plaukai nerūpestingai krito į visas puses. Jis vilkėjo 
tamsiai raudoną sportinę striukę ir tamsiai rudas kelnes bei ryšėjo vaivorykš- 
tės spalvų kaklaraištį. Pernelyg dabitiška, ar ne, Fredai? Tikrai, Džordžai, 
tikrai. 

- Kaip laikaisi, Bartai? - paklausė Vinis. 

- Puikiai. Tai kaip sekėsi su tuo vokiečių restoranu? 

Vinis nusijuokė. 

- Reikėjo ir tau dalyvauti. Tas senas fricas vos neparpuolė ant kelių iš 
džiaugsmo, kai mus pamatė. Mes nukonkuruosime “Universal"", kai persi- 
kelsime į naują gamyklą, Bartai. Jie neatsiuntė jokio reklaminio bukleto, o 
ką jau kalbėti apie jų reputaciją. O tas senas fricas, regis, nusprendė užsika- 
siąs, jei imsis pats skalbti staltieses savo virtuvėje. Tačiau nepatikėsi, jo res- 
toranas išties šaunus. Tikra aludė su tikru alumi. Jis sunaikins visus konku- 
rentus. Aromatas... Dieve! - jis suplojo rankomis, apibūdindamas aromatą, ir 
iš vidinės striukės kišenės išsitraukė cigarečių pakelį. - Kai tik jis įsivažiuos, 
nusivesiu tenai Šeroną. Gavau dešimties procentų nuolaidą. 

Iš pasąmonės glūdumos atskriejo ginklų krautuvės savininko Hario žo- 
džiai: pirkiniams už daugiau nei tris šimtus dolerių mes taikome dešimties 
procentų nuolaidą. 

Dieve mano, - pamanė Bartas. - Ar tikrai vakar nusipirkau tuos šautu- 
vus? Ar tikrai? 

Sąmonės kambarėlis vėl aptemo. 

Ei, Džordžai, ką tu... 

- Kokio dydžio užsakymas? - paklausė jis. Balsas pasirodė duslus, todėl 
Bartas atsikrenkštė. 

- Nuo keturių iki šešių šimtų staltiesių per savaitę, kai tik jis įsivažiuos. 
Plius servetėlės. Viskas iš tikro lino. Jis nori, kad jos būtų “Dramblio kaulo 
sniego“ spalvos. Pasakiau, kad jokių problemų. 

Bartas labai lėtai traukė cigaretę iš pakelio, kad galėtų perskaityti etike- 
tę. Vieno Vinio Meisono bruožo jis tiesiog negalėjo pakęsti: tai jo mėšlinų 
cigarečių. Ant etiketės buvo parašyta: 


“PLAYER'S NAVY CUT" 
CIGARETĖS 
VIDUTINĖS 


Kas, po velnių, išskyrus Vinį, galėtų rūkyti “Player s Navy Cut"? Arba 
“King Sano"? Arba “Angliškąsias Apvaliąsias"? Arba “Marvels", “Murads" 
ar “Twists"*? Jei kas nors išleistų cigaretes, pavadintas “Šūdukas ant pagaliu- 
ko“ arba “Juodasis plautis“, Vinis su malonumu pultų jas rūkyti. 

- Perspėjau jį, kad užsakymus galėsime įvykdyti tik per dvi dienas, ko! 
visiškai nepersikelsime į naują vietą, - įsikišdamas pakelį į kišenę, tarė Vi- 
nis. - Kada mes kelsimės į Voterfordą? 

- Apie tai ir norėjau pasišnekėti. 

Ar man jį sunaikinti, Fredai? Žinoma. Išpūsk jį iš vandens, Džordžai. 

- Tikrai? - Vinis prisidegė cigaretę auksiniu “Zippo" žiebtuvėliu ir pro 
dūmus pakėlė antakį it koks anglų aktorius. 

- Vakar gavau žinutę nuo Stivo Ordnerio. Jis nori, kad užvažiuočiau pas 
jį penktadienio vakare ir aptarčiau reikalus dėl Voterfordo gamyklos. 

- Tikrai? 

- Šį rytą, kol apačioje kalbėjausi su Piteriu Vasermanu, man vėl skambi- 
no Stivas Ordneris. Ponas Ordneris paprašė, kad jam perskambinčiau. Regis, 
jis labai trokšta kažką sužinoti, ar ne? 

- Ko gero, - Vinio veide įsižiebė šypsenėlė numeris 2: fęsiant pokalbį, 
laikykis visų atsargumo priemonių. 

- O aš noriu sužinoti, kas privertė Stivą Ordnerį taip sunerimti. Štai ką 
noriu sužinoti. 

- Na... 

- Liaukis, Vini. Nevaidink drovios kambarinės. Jau dešimt valandų ir tu- 
riu pasikalbėti su Ordneriu, po to - su Ronu Stounu ir galiausiai su Etele 
Gibs dėl išdegintų apykaklių. Ar tu veikei man už akių? 

- Mudu su Šerona vakarieniavome pas St... poną Ordnerį sekmadieno va- 
kare... 

- Ir tu netyčia leptelėjai, kad Bartas Deivisas vis atidėlioja sandėrį dėl 
Voterfordo, nors 784-ojo kelio pratęsimas vis artėja ir artėja, argi ne taip? 

- Bartai! - užprotestavo Vinis. - Mudu kalbėjomės labai draugiškai. Tai 
buvo... 

- Na žinoma. Toks buvo ir jo pakvietimas atvykti į jo dvarą. Mūsų tele- 
foninis pokalbis tikriausiai irgi bus labai draugiškas. Bet ne tai svarbiausia. 
Svarbiausia, kad jis pakvietė tave ir tavo žmoną vakarienės, tikėdamasis, jog 
tau atsiriš liežuvis, ir tu jo nenuvylei. 

- Bartai... 

Jis dūrė pirštu į Vinį. 

- Paklausyk manęs, Vini. Jei dar kartą apdrėbsi mane purvais, galėsi pra- 
dėti ieškotis naujo darbo. Gali tuo neabejoti. 

Vinis atrodė šokiruotas. Jis, regis, užmiršo tarp pirštų laikąs cigaretę. 

- Vini, noriu tau štai ką pasakyti, - nuleisdamas balsą, tęsė Bartas. - Zi- 
nau, kad toks jaunas vyrukas kaip tu jau prisiklausė daugiau nei šešių tūks- 
tančių pamokslų, kaip seni vyrukai - tokie kaip aš - užkariavo pasaulį, būda- 
mi tavo amžiaus. Tačiau šio pamokslo tu nusipelnei. 

Vinis jau žiojosi paprieštarauti. 

- Aš nemanau, kad tu dūrei man į nugarą, - užbėgdamas Vinio prieštara- 
vimams už akių, prabilo Bartas. - Jei būčiau taip manęs, būtum atleistas tik 
įėjęs į šį kabinetą. Aš tik manau, kad tu pasielgei kvailai. Įėjai į tą didžiulį 
namą, išgėrei tris taureles prieš vakarienę, tada suvalgei sriubą, salotas su 
“Tūkstančio salų“ užpilu ir kepsnį su jūros gėrybėmis. Visa tai pateikė tar- 
naitė juoda uniforma, o Karla suvaidino gerų manierų damą, nors anaiptol 
ne malonią. Paskiau desertui suvalgėte žemuogių tortą arba gervuogių pyra- 
gą su plakta grietinėle, išgėrėte porą puodelių kavos su brendžiu arba “Tia 
Maria", ir tau atsirišo liežuvis. Argi ne taip? 

- Panašiai, - sušnibždėjo Vinis. Jo veido išraiška atspindėjo tris dalis gė- 
dos ir dvi - buliškos neapykantos. 

- Jis pasiteiravo, kaip laikosi Bartas. Tu atsakei, kad gerai. Tada Ordne- 
ris pavadino Bartą velniškai geru vyruku, tačiau būtų geriau, jei jis pasku- 
bintų to Voterfordo sandėrio baigtį. Tu sutikai su juo. Ordneris paklausė, 
kaip einasi šie reikalai. Tu atsakei, kad tai nepriklauso tavo skyriui, tačiau jis 
tik atkirto: “Nepasakok man pasakų, Vincentai, tu juk viską žinai". Tada tu 
tarei: “Aš tik žinau, kad Bartas dar neužbaigė sandėrio. Girdėjau, kad Tomo 
Makeno žmonės taip pat susidomėjo gamykla, bet galbūt tai tik gandai". 
Ordneris tik numykė: “Neabejoju, kad Bartas žino, ką darąs". Tu su juo su- 
tikai, ir jūs išgėrėte dar vieną taurelę brendžio. Ordneris pakeitė temą, pa- 
klausdamas tavo nuomonės, ar “Mustangai" pereis per iškrentamųjų varžy- 
bų fazę. O tada judu su Šerona išvažiavote namo, ir tu žinai, kada vėl vaka- 
rieniausi kartu su juo, tiesa, Vini? 

Vinis neatsakė. 

- Tu vėl vakarieniausi su juo, kai Stivui Ordneriui vėl prireiks informa- 
cijos. Štai kada. 

- Atleisk, - piktai atsiprašė Vinis ir norėjo atsistoti. 

- Aš dar nebaigiau. 

Vinis vėl atsisėdo ir spindinčiomis akimis įsistebeilijo į kabineto kampą. 

- Prieš dvylika metų aš dirbau tavo darbą, ar žinojai tai? Dvylika metų 
tikriausiai tau atrodo gana ilgas laiko tarpas. O aš pats net nepastebėjau, kur, 
po velnių, dingo tas laikas. Tačiau aš pakankamai gerai prisimenu tą darbą, 
kad suprasčiau, jog tau jis patinka. Ir kad tu puikiai jį atlieki. Ta reorganiza- 
2 cheminėje valykloje su nauja numeravimo sistema... tai buvo tikras še- 

evras. 

Vinis sumišęs spoksojo į jį. 

- Aš pradėjau dirbti skalbykloje prieš dvidešimt metų. 1953-aisiais man 
pačiam buvo dvidešimt. Mudu su žmona buvome ką tik susituokę. Aš bai- 
giau du verslo administravimo studijų metus, ir mudu su Mere norėjome dar 
palaukti, tačiau mes naudojome nutraukimo metodą. Važiavome į miestą, ir 
tą kartą aš nesusivaldžiau ir patyriau orgazmą jos viduje. Merė pastojo. Tad 
kai dabar pasijuntu esąs labai gudrus, iškart primenu sau, jog dabartinę ma- 
no padėtį lėmė tik vienintelis aistros protrūkis. Tai žemina. Tada dar nebu- 
vo sklandaus abortų įstatymo. Jei mergina pastodavo, arba vesdavai ją, arba 
ją palikdavai. Kito pasirinkimo nebuvo. Aš vedžiau Merę ir įsidarbinau, kur 
pirmiausiai mane priėmė, t. y. čia. Skalbimo cecho padėjėju, kaip kad dabar 
Polakų berniūkštis. Tais laikais viskas buvo atliekama rankiniu būdu, todėl 
reikėdavo traukti šlapius skalbinius iš mašinų ir išgręžti didžiulėje “Stoning- 
ton" gręžimo mašinoje, kuri vienu metu sutalpindavo penkis šimtus svarų 
skalbinių. Jei blogai pakraudavai, ji galėdavo nutraukti tau koją. Merė pra- 
rado kūdikį septintame nėštumo mėnesyje, ir daktarai patvirtino, jog ji nie- 
kada nebeturės vaikų. Trejus metus aš dirbau padėjėju ir vidutiniškai už pen- 
kiasdešimt penkias valandas gaudavau penkiasdešimt penkis dolerius. Tada 
Ralfas Albertsonas, tuometinis skalbimo cecho viršininkas, pateko į nedide- 
lę avariją ir mirė nuo širdies smūgio gatvėje, kai su kitu vyruku keitėsi drau- 
dimo kompanijų adresais. Tai buvo nuostabus žmogus. Visa skalbykla užsi- 
darė per jo laidotuves. Po garbingų laidotuvių aš nuėjau pas Rėjų Tarking- 
toną ir paprašiau, kad man būtų leista užimti Ralfo vietą. Beveik neabejojau, 
kad man pasiseks. Aš žinojau viską apie skalbimą, nes Ralfas mane buvo to 
išmokęs. 

- Tais laikais skalbykla buvo šeimos verslas, Vini. Jis priklausė Rėjui ir 
jo tėvui Donui Tarkingtonui. Donas paveldėjo jį iš savo tėvo, kuris įkūrė 
“Žydrąją juostą" 1926-aisiais. Skalbykla nepriklausė profsąjungai, o darbi- 
ninkai visus tris Tarkingtonus vadino neišsilavinusių darbininkų ir darbinin- 
kių išnaudotojais. Ir jie neklydo. Tačiau kai Betė Kyson paslydo ant šlapių 
grindų ir susilaužė ranką, Tarkingtonai apmokėjo visas ligoninės sąskaitas ir 
duodavo po dešimt baksų į savaitę maistui, kol ji vėl grįžo į darbą. O per 
kiekvienas Kalėdas jie padengdavo ilgą pietų stalą žymėjimo kambaryje: su 
skaniausiomis vištienos krūtinėlėmis, spanguolių žele, bandelėmis ir šokola- 
du ar kapotos tešlos pudingu.. Per Kalėdas iš Rėjaus ir Dono visos moterys 
gaudavo po auskarus, o. vyrai - po naują kaklaraištį. Aš vis dar turiu devynis 
kaklaraiščius savo spintoje. Kai Donas Tarkingtonas mirė 1959-aisiais, aš 
užsirišau vieną iš kaklaraiščių per laidotuves. Jis jau buvo nebemadingas, ir 
Merė gerokai aprėkė mane, tačiau aš vis tiek jį užsirišau. Skalbykla buvo 
tamsi, darbo valandos - ilgos, o darbas - labai sunkus, tačiau žmonės rūpino- 
si tavimi. Jei sulūždavo gręžimo mašina, Donas su Rėjumi prisijungdavo 
prie mūsų, pasiraitoję savo balių marškinių rankoves, ir rankomis gręždavo 
skalbinius. Štai koks buvo šeimos verslas, Vini. Štai koks. 

- Tad, kai mirė Ralfas ir Rėjus Tarkingtonas pasakė man, kad jau pasam- 
dė kitą vyruką vadovauti skalbimo cechui, aš nesupratau, kas čia dedasi. O 

tada Rėjus pareiškė: “Mudu su tėvu norime, kad tu grįžtum į koledžą". Ge- 
rai, bet už kokius pinigus? Autobuso žetonus? O jis įteikė man dviejų tūks- 
tančių dolerių čekį. Aš pažvelgiau į jį ir nepatikėjau savo akimis. “Kas tai?" 
- paklausiau aš. “Žinau, to nepakanka, - atsakė Rėjus, - tačiau tau užteks su- 
simokėti už mokslą, kambarį ir knygas, o likusią sumą užsidirbsi pas mus 
vasaromis". Aš paklausiau, kaip jam atsidėkoti. Jis išvardijo tris būdus. Pir- 
ma, grąžink paskolą. Antra, grąžink palūkanas. Ir trečia, grįšk su naujomis 
žiniomis į “Žydrąją juostą". Aš parnešiau čekį namo ir parodžiau Merei. Ji 
pravirko. Užsidengė rankomis veidą ir pravirko. 

Vinis su atvira nuostaba žvelgė į jį. 

- Taigi 1955-aisiais grįžau į koledžą ir 1957-aisiais gavau laipsnį. Pas- 
kiau atgalios - skalbyklon, ir Rėjus paskyrė mane vairuotojų bosu. Devynias- 
dešimt dolerių per savaitę. Kai grąžinau pirmą paskolos dalį, pasiteiravau, 
kokios gi bus palūkanos. Jis atsakė: “Vienas procentas“. “Ką?" - nustebau 
aš. “Tu neapsirikai, - patvirtino Rėjus, - nejau neturi ką veikti?“ Aš iškart at- 
sakiau: “Taip, geriau jau važiuosiu į centrą ir atvešiu daktarą, kad patikrintų 
tau galvą". Rėjus tik nusikvatojo ir liepė nešdintis iš jo kabineto. Paskolą 
baigiau grąžinti 1960-aisiais, ir žinai, ką, Vini? Rėjus padovanojo man laik- 
rodį. Šitą laikrodį. 

Bartas atsmaukė rankovę ir parodė Viniui “Bulova" firmos laikrodį su 
auksine apyranke. 

- Jis tai pavadino pavėluota dovana universiteto baigimo proga. Už savo 
studijas sumokėjau tik dvidešimties dolerių palūkanas, o tas kalės vaikas dar 
sumąstė įteikti man aštuoniasdešimties baksų vertės laikrodį. Ant kitos jo 
pusės išgraviruota: “Linkėjimai nuo Dono ir Rėjaus, “Zydrosios juostos" 
skalbykla". Donas jau buvo metai kaip miręs. 

1963-iaisiais Rėjus paskyrė mane į dabartinę tavo vietą. Aš prižiūrėjau 
cheminę valyklą, ieškojau naujų užsakymų ir vadovavau savitarnos skalbyk- 
loms - tik tada jų buvo ne vienuolika, o penkios. Dirbau šį darbą iki 1967- 
ųjų, o tada Rėjus paskyrė mane į dabartinį postą. Prieš ketverius metus jis 
buvo priverstas parduoti verslą. Tu viską apie tai žinai, kaip tie šunsnukiai 
užspaudė jį į kampą. Rėjus iškart paseno. Taigi dabar mes esame korporaci- 
jos dalis, greta kitų poros tuzinų ugnies angliukų: greito maisto restoranėlių, 
“Ponderosa" golfo aikštynų, trijų nelaimingų nukainotų prekių parduotuvių, 
degalinių ir viso kito šlamšto. O Stivas Ordneris — ne kas kitas, kaip šlovin- 
gasis valdytojas. Kažkur Čikagoje ar Garyje sėdi direktorių taryba, kiekvie- 
ną savaitę sugaištanti gal penkiolika minučių “Žydrosios juostos" reikalams. 
Jiems nusispjaut į skalbyklos valdymą. Jie nieko apie ją ir nežino. Jie tik mo- 
ka perskaityti kaštų ataskaitas ir viskas. O tokios ataskaitos skelbia: “Paklau- 
sykit. 784-asis greitkelis tęsiamas Vestsaide, o “Žydroji juosta" stovi kaip 
tik jo kelyje kartu su gyvenamuoju rajonu." Tada direktoriai išsigąsta: “Tik- 
rai? O kiek jie mums užmokės už nekilnojamąjį turtą?" Ir viskas. Viešpatie, 
jei Donas ir Rėjus Tarkingtonai būtų gyvi, jie būtų padavę tuos pigius Kelių 
departamento šūdžius į teismą ir išsireikalavę tiek draudimų, kad tie mulkiai 
neišsikapanotų iš jų iki pat 2000-ųjų metų. Jiedu nusivytų juos su užaštrin- 
tomis lazdomis. Galbūt jie ir buvo šunsnukių kapitalistų porelė, tačiau my- 

lėjo savo verslo vietą, Vini. To neišskaitysi kaštų ataskaitoje. Jei jie būtų gy- 
vi, ir kas nors jiems praneštų, kad kelių komisija žada palaidoti skalbyklą po 
aštuonių juostų asfalto danga, jų riksmas būtų pasiekęs ir mero kabinetą. 

- Bet jie jau mirę, - sumurmėjo Vinis. 

- Taip, jie jau mirę. 

Staiga jo sąmonė tapo gležna ir nesuderinta it mėgėjiška gitara. Žodžiai, 
kuriuos norėjo pasakyti Viniui, dingo asmeninių išgyvenimų sąmyšyje. Tik 
pažiūrėk į jį, Fredai, jis nesupranta, apie ką aš kalbu. Jis visiškai nieko nenu- 
tuokia. 

- Ačiū Dievui, kad jie to nemato. 

Vinis nepratarė nė žodžio. 

Bartas susikaupė. 

- Aš norėjau pasakyti, Vini, kad į tai įsipainiojusios dvi grupės. Jie ir 
mes. Mes - skalbyklos žmonės. Tai mūsų verslas. Jie - kaštus skaičiuojantys 
žmonės. Toks jų verslas. Jie iš aukšto siunčia savo įsakymus, ir mes turime 
juos vykdyti. Tačiau tai ir viskas, ką turime daryti. Ar supranti? 

- Žinoma, Bartai, - atsakė Vinis, tačiau Bartas pastebėjo, kad Vinis nie- 
ko nesuprato. Kažin, ar jis ir pats ką nors suprato. 

- Gerai. Aš pakalbėsiu su Ordneriu. Tačiau tavo žiniai, Vini, Voterfordo 
gamykla tokia pat gera kaip ir mūsų. Žadu baigti sandėrį kitą antradienį. 

Vinis išsišiepė iš palengvėjimo. 

- Viešpatie, tai nuostabu. 

- Taip. Aš kontroliuoju padėtį. 

Viniui išeinant, Bartas pašaukė jį: 

- Papasakosi, kas ten per vokiečių restoranas, gerA? 

Vinis Meisonas nutaisė savo pirmojo numerio šypsenėlę, parodydamas 
dantis. 

- Be abejo, Bartai. 

Vinis išėjo, ir Bartas įsispoksojo į uždarytas duris. Aš visiškai susipainio- 
jau, Fredai. Pasirodei ne taip jau ir blogai, Džordžai. Galbūt pabaigoje palei- 
dai vairą iš rankų, tačiau tik knygose žmonės iš pirmo karto pasako tai, ką 
norėjo. Ne, aš susimoviau. Jis išėjo iš kabineto manydamas, jog Bartonas 
Deivisas pametė kelias kortas iš savo kaladės. Dieve, padėk jam, jis teisus. 
Džordžai, noriu tavęs kai ko paklausti, kaip vyras vyro. Ne, neišjunk manęs. 
Kodėl nusipirkai tuos šautuvus, Džordžai? Kodėl taip padarei? 

Trekšt, srovės pertraukiklis. 


+ 


Jis nulipo žemyn ir atidavė Ronui Stounui prekybos agentų pasiūlymus. 
Jam nueinant, Ronas jau šaukė Deivą ateiti pažiūrėti, ką jis turi, ir galbūt tai 
jiems pravers. Deivas užvertė akis. Taip, be abejo, jiems .pravers. Pravers 
padirbėti. 

Bartas užlipo į viršų ir paskambino į Ordnerio kontorą, tikėdamasis, kad 
šis bus išėjęs pietauti. Deja, šiandien jokių pietų. Sekretorė iškart sujungė jį 
su Ordnenu. 

- Bartai! - pasisveikino Stivas Ordneris. - Visada malonu tave girdėti. 

- Man irgi. Ką tik kalbėjausi su Viniu Meisonu. Jam atrodo, kad tu šiek 
tiek nerimauji dėl Voterfordo gamyklos. 

- Gerasis Dieve, ne. Nors ir manau, kad penktadienio vakarą galėtume 
kai ką aptarti... 

- Taip. Aš ir skambinu norėdamas pasakyti, kad Merė negalės atvykti. 

- Tikrai? 

- Virusas. Ji net nedrįsta daugiau nei penkioms minutėms pasitraukti nuo 
artimiausio klozeto. 

- Gailiuosi tai girdėdamas. 

Nepasakok pasakų, pigus niekše. 

- Gydytojas išrašė vaistų, ir ji jau, regis, jaučiasi geriau. Tačiau galbūt šis 
virusas užkrečiamas. 

- Kada atvažiuosi, Bartai? Aštuntą? 

- Gerai, aštunta tinka. 

Kaipgi, ir vėl neleisi man pažiūrėti “Penktadienio vakaro filmo“, mulki. 
Anokia čia naujiena. 

- Kaip einasi Voterfordo reikalai, Bartai? 

- Apie tai pasikalbėsime asmeniškai, Stivai. 

- Puiku, - pauzė. - Karla siunčia linkėjimus. Ir pasakyk Merei, kad mudu 
su Karla... 

Žinoma. Taip. Ir taip toliau, ir taip toliau. 


1973-IŲJŲ LAPKRIČIO 22-OJI 


Bartas krūptelėjo ir nubudo, numesdamas pagalvę ant grindų, išsigandęs, 
jog galbūt suriko. Tačiau Merė it šaltas kapas miegojo kitoje lovoje. Skait- 
meninis laikrodis ant komodos rodė: 


4:23 


Praėjo minutė. Šį laikrodį per praeitas Kalėdas padovanojo senoji Bea iš 
Baltimorės, dabar užsiimanti sąmoningumo kėlimo hidroterapija. Bartui 
laikrodis patiko, tačiau jis iki šiol nepriprato prie kliktelėjimo keičiantis skai- 
čiams. 4:23 Klikt, 4:24 klikt, galima išprotėti. 

Bartas nulipo žemyn į tualetą, užsidegė šviesą ir nusišlapino. Širdis 
smarkiai daužėsi krūtinėje. Pastaruoju metu šlapinantis širdis imdavo daužy- 
tis it mušamas būgnas. Dieve, ar bandai man ką nors pasakyti? 

Jis grįžo į lovą, tačiau ilgai neįstengė užmigti. Miegodamas Bartas tik- 
riausiai labai blaškėsi, todėl lova pavirto į priešo teritoriją. Jis nepajėgė įsi- 
taisyti lovoje. Rankos ir kojos, regis, irgi pamiršo savo miegojimo padėtį. 

Sapną buvo lengva prisiminti. Jokio vargo, Fredai. Nemiegant buvo 
lengva apeiti tą srovės pertraukiklio triuką: tereikėjo prisiminti viską dalimis, 
apsimetant, kad visas paveikslas vis tiek lieka neaiškus. Didžiulius paveiks- 

lus galima paslėpti po sąmonės grindimis. Tačiau dar yra liukas. Kartais 
miegant jis atsidaro, ir kas nors iššliaužia iš tamsos. Klikt. 


4:42 


Sapne Bartas kartu su Čarliu atsidūrė Pirso paplūdimyje (keista, supažin- 
dindamas Vinį Meisoną su savo autobiografija, jis pamiršo paminėti Čarlį - 
argi tai ne keista, Fredai? Ne, visai ne, Džordžai. Irfnan ne, Fredai. Bet jau 
per vėlu. Arba per anksti. Nesvarbu). 

Juodu su Čarliu buvo tame ilgame baltame paplūdimyje. Diena labai ti- 
ko iškylai: žydras dangus, saulė, spiginanti žemyn, it veidas nuo tų idiotiš- 
kų “Nusišypsok"' ženkliukų. Žmonės gulėjo ant ryškių patiesalų ir po įvai- 
riausių spalvų skėčiais, maži vaikiūkščiai bėgiojo palei krantą su plastmasi- 
niais kibirėliais rankose. Iš savo bokštelio visus stebėjo gelbėtojas. Jo oda at- 
rodė tokia pat ruda kaip ir batai, o klynas po aptemptomis maudymosi glau- 
dėmis išsišovęs, tarytum jo penis ir sėklidės būtų neatsiejama jo darbo dalis, 
todėl norėjo visiems ją parodyti. Iš kažkieno radijo imtuvo plyšojo rokenro- 
las, ir netgi dabar Bartas prisiminė melodiją: 


Bet aš myliu tą purviną vandenį. 
Ooo, Bostone, tu - mano namai. 


Dvi merginos maudymosi kostiumėliais, saugios ir sąmoningos savo 
nuostabių, aistringų kūnų (kuriais mėgavosi tik jų vaikinai) viduje, praėjo 
pro šalį, savo pėdomis sukeldamos smėlio debesėlius. 

Tiktai keista, Fredai, nes artėjo potvynis, tačiau Pirso paplūdimyje po- 
tvynių nebūna, kadangi vandenynas prasideda tik už devynių šimtų mylių. 

Jiedu su Čarliu statė smėlio pilį. Tačiau jie buvo pernelyg arti vandens, 
kuris vis artėjo ir artėjo. 

Reikia statyti truputį toliau, tėveli, - prašė Čarlis, tačiau Bartas užsispy- 
rė ir nesitraukė iš vietos. Kai vanduo priartėjo prie pirmosios sienos, jis iš- 
kasė gynybinį griovį, padalindamas šlapią smėlį it moters vaginą. Vanduo 
veržėsi į priekį. 

Po velnių! - jis suriko vandeniui. 

Bartas atstatė sieną. Banga nugriovė ją. Žmonės pradėjo kažką rėkti. Ki- 
ti ėmė bėgti. Gelbėtojo švilpukas sušvilpė it sidabrinė strėlė. Bartas nepakė- 
lė galvos. Jis turėjo išgelbėti pilį. Tačiau vanduo plūdo, apimdamas jo gur- 
neles, apsemdamas bokštelį, stogą, užpakalinę pilies sieną ir galiausiai visą 
pilį. Paskutinei bangai atsitraukus, liko tik lygus rudas švytintis smėliukas. 

Riksmai sustiprėjo. Kažkas verkė. Bartas pakėlė galvą ir išvydo, kaip 
gelbėtojas daro Čarliui dirbtinį kvėpavimą. Čarlis buvo šlapias ir išbalęs, iš- 
skyrus pamėlynavusias lūpas ir akių vokus. Jo krūtinė nesikilnojo. Gelbėto- 
jas liovėsi bandyti. Jis atsisuko ir nusišypsojo. 

Jis įbrido sau virš galvos, - šypsodamasis paaiškino gelbėtojas. - Gal ir 
jums laikas pabandyti? 

Čarli! - suriko Bartas ir prabudo, išsigandęs, jog riksmas buvo tikras. 

Jis ilgai gulėjo tamsoje, klausydamasis skaitmeninio laikrodžio kliktelė- 
jimų, ir bandė negalvoti apie sapną. Galiausiai atsikėlė ir nuėjo į virtuvę stik- 
linės pieno. Būtent tada jis pastebėjo kalakutą, išsidrėbusį ant lėkštės, ir pri- 
siminė, jog šiandien Padėkos diena, todėl skalbykla nedirbs. Bartas išgėrė 
pieną stovėdamas ir susimastęs įsistebeilijo į nupeštą paukštį. Jo odos spal- 
va buvo lygiai tokia pat, kaip ir Čarlio sapne. Tačiau juk Čarlis nenuskendo. 

Kai jis grįžo į lovą, Merė sumurmėjo kažką nesuprantama pro miegus. 

- Nieko, - atsakė Bartas. - Miegok. 

Ji dar kažką sumurmėjo. 

- Gerai, - tamsoje tarė jis. 

Merė užmigo. 

Klikt. 

Jau buvo penkios valandos ryto. Kai Bartas pagaliau užsnūdo, aušra 1t 
vagis įslinko į miegamąjį. Prieš užmigdamas jis dar spėjo pagalvoti apie Pa- 
dėkos dienos kalakutą, gulintį ant virtuvinės spintelės po šalta fluorescenci- 
ne šviesele; apie negyvą mėsą, nerūpestingai laukiančią, kol ją sudoros. 


1973-IŲJŲ LAPKRIČIO 23-IOJI 


Be penkių aštuntą Bartas įvažiavo savo dvejų metų senumo “LTD"' į Sti- 
veno Ordnerio kiemą ir pastatė jį už žalios Ordnerio “Deltos 88“. Namas bu- 
vo pastatytas iš netašytų akmenų, protingai atitrauktas nuo Henrido alėjos ir 
pusiau paslėptas už aukštų ligustrų, rudens rūke virtusių nuogu skeletu. Bar- 
tas gana gerai pažinojo šį namą. Pirmame aukšte stovėjo masyvus akmeni- 
nis židinys, truputį kuklesni buvo įrengti ir antro aukšto miegamuosiuose. 
Visi židiniai veikė. Pusrūsyje stovėjo “Brunswick" biliardo stalas, ten pat 
buvo įrengtas didžiulis televizoriaus ekranas bei “KLH" garso sistema, ku- 
rią pernai Ordneris perdirbo į kvadrofoninę. Ant sienų kabėjo nuotraukos iš 
Ordnerio koledžo beisbolo laikų: Ordneris vis dar buvo geros formos, 6,5 
pėdų ūgio vyras. Eidamas pro duris, Ordneris visada turėdavo palenkti gal- 
vą, tačiau, regis, jis tuo didžiavosi. Galbūt jis net specialiai pažemino durų 
staktas, kad galėtų palenkti galvą. Pietų stalas buvo ąžuolinis, devynių pėdų 
ilgio. Prie jo tiko kirvarpų išvarpyta ąžuolinė komoda, spindinti savo šešiais 
ar aštuoniais lako sluoksniais. Kitame kambario gale stovėjo kokių šešių su 
puse pėdos aukščio porceliano indauja - argi ji ne tokio aukščio, Fredai? 
Taip, tu neklydai. Galiniame kieme matėsi iškasta babekju duobė, kurioje 
buvo galima iškepti nesupjaustytą dinozaurą, ir žalia žolytė. Jokio inksto for- 
mos baseino. Šiais laikas inksto formos baseinai buvo laikomi nebeprašmat- 
niais, tinkančiais tik Ra garbinančiai Pietų Kalifornijos vidurinei klasei. Ord- 
neriai neturėjo vaikų, tačiau jie globojo korėjietį, pietų vietnamietį ir leido 
vaikiną iš Ugandos į inžinerijos mokyklą, kad šis po to galėtų grįžti namo ir 
statyti hidroelektrines. Jie buvo demokratai ir liko tokiais Niksono atžvilgiu. 

Bartas nutepseno takeliu ir nuspaudė skambutį. Duris atidarė tarnaitė. 

- Ponas Deivisas, - prisistatė jis. 

- Žinoma, pone. Aš paiimsiu jūsų paltą. Ponas Ordneris savo kabinete. 

- Ačiū. 

Bartas atidavė tarnaitei savo paltą ir patraukė koridoriumi pro virtuvę ir 
pietų kambarį, žvilgteldamas į didįjį stalą ir Stiveno Ordnerio komodą. Ki- 
limas baigėsi, ir toliau Bartas patraukė gerai nuvaksuotu juodai baltu lino- 
leumu. Jo žingsniai aidėjo. 

Bartas palietė kabineto duris, tačiau Ordneris pirmas atidarė jas iš kitos 
pusės, kaip kad jis ir tikėjosi. 

- Bartai! - pasisveikino Ordneris. Jiedu paspaudė vienas Š Ištasa ranką. 
Ordneris vilkėjo rudą švarką lopytomis alkūnėmis, alyvų spalvos kelnes ir 
burgundiškas šlepetes. Jokio kaklaraiščio. 

- Labas, Stivai. Kaip finansai? 

Ordneris teatrališkai suurzgė. 

- Siaubingi. Ar pastaruoju metu vartei akcijų rinkos puslapius? 

Jis įsivedė Bartą vidun ir uždarė už savęs duris. Juos supo pilnos knygų 
lentynos. Kairėje buvo įrengtas mažas elektrinis židinys. Centre stovėjo dar- 
bo stalas su dokumentais ant viršaus. Bartas žinojo, kad kažkur stalo viduje 
įtaisyta “IBM Selectric" rašomoji mašinėlė; paspaudus reikiamą mygtuką, ji 
iškiltų į viršų it blizganti juoda torpeda. 

- Dugnas slysta iš po kojų, - tarė Bartas. 

Ordneris susiraukė. 

- Švelniai tariant. Gali perduoti tai Niksonui, Bartai. Jis gali panaudoti 
viską. Kai Pietryčių Azijoje pasiuntė velniop domino teoriją, jis pritaikė ją 
Amerikos ekonomikai. Ten nepavyko, užtat čia puikiai tinka. Ką gersi? 

- Viskį su ledu. 

- Kaip tik turiu čia. 

Ordneris priėjo prie bufeto, ištraukė viskio butelį, kainuojantį beveik de- 
šimt dolerių, perkant sumažintų kainų alkoholinių gėrimų parduotuvėje, ir 
įpylė viskio į mažą stikliuką su dviem ledo gabaliukais. Tada padavė Bartui 
ir tarė: 

- Atsisėskim. 

Jiedu klestelėjo į krėslus palei elektrinį židinį. Jei įpilčiau čionai savo gė- 
ralo, galėčiau susprogdinti šį prakeiktą daiktą, - pamanė Bartas ir vos susi- 
laikė to nepadaręs. 

- Karla irgi negalėjo ateiti, - prabilo Ordneris. - Viena iš jos grupių remia 
madų šou, po kurio visi renkasi kažkokioje paauglių kavinėje Nortone. 

- Ar madų šou irgi ten? 

Ordneris atrodė nustebęs. 

- Nortone? Žinoma, ne. Jis vyksta Ruselyje. Antraip būčiau neleidęs Kar- 
los netgi su dviem asmens sargybiniais ir policijos šunimi. Ten yra toks ku- 
nigas... Dreikas, regis, toks jo vardas. Labai daug geria, tačiau tie paaugliai 
labai jį myli. Jis - tikras jų numylėtinis. Gatvės kunigas. 

- A. 

- Taip. 

Minutę jiedu spoksojo į ugnį. Bartas išmaukė pusę savo viskio. 

- Paskutiniame valdybos posėdyje iškilo Voterfordo gamyklos klausi- 
mas, - prabilo Ordneris. - Lapkričio vidurys. Turiu pripažinti, kad nelabai ži- 
nojau, ką atsakyti. Man buvo liepta... mane įpareigojo sužinoti visas detales. 
Tai tikrai neturės įtakos tavo vadovavimui, Bartai... 

- Neimk į galvą, - atsakė Bartas ir dar gurkštelėjo viskio. Liko tik kele- 
tas viskio lašų, įsispraudusių tarp ledo gabaliukų ir stikliuko sienelės. - Vi- 
sada malonu, kai mūsų darbai susikerta, Stivai. 

Ordneris atrodė pamalonintas. 

- Tai kaip einasi reikalai? Vinis Meisonas sakė, kad sandėris dar nebaig- 
tas. is 
- Vinis Meisonas patyrė trumpą sujungimą kažkur tarp pėdų ir burnos. 
- Vadinasi, sandėris baigtas? 

- Beveik. Kitą penktadienį žadu pasirašyti sutartį dėl Voterfordo, nebent 
iki to laiko gausime geresnių pasiūlymų. 

- Man leido suprasti, kad nekilnojamojo turto agentas pateikė labai pri- 
imtiną pasiūlymą, kurį tu atmetei. 

Bartas pažvelgė į Ordnerį, atsistojo ir sustiprino abejones. 

- Juk tai sužinojai ne iš Vinio Meisono. 

- Ne. 

Bartas grįžo prie savo krėslo ir elektrinio židinio. , 

- Tikriausiai nepasakysi, iš ko tai sužinojai? 

Ordneris skėstelėjo rankomis. 

- Tai verslas, Bartai. Kai ką nors išgirstu, turiu tai patikrinti - nors visos 
mano asmeninės ir profesinės žinios apie tą žmogų rodo, kad tai nesąmonė. 
Tai gana nemalonu, tačiau nėra jokio reikalo kelti skandalą. 

Fredi, apie atmetimą žinojo tik nekilnojamojo turto agentas ir aš. Regis, 
senasis ponas Tik Verslas pasitikrino pats. Tačiau nėra jokio reikalo kelti 
skandalą, tiesa? Teisingai, Džordžai. Ar išpūsti jį iš vandens, Fredi? Geriau 
atvėsk, Džordžai. Ir aš padarysiu tą patį. 

- Aš atmečiau keturių šimtų penkiasdešimties tūkstančių sumą, - paaiški- 
no Bartas. - Ar ir tai girdėjai? 

- Ir viskas? 

- Tai tau pasirodė priimtina. 

- Na, - Ordneris sukryžiavo kojas, - tiesą pasakius, taip. Miesto valdžia 
įvertino senąją gamyklą šešiais šimtais dvidešimčia tūkstančių, o katilinė ga- 
li veikti per visą miestą. Žinoma, ten nėra labai daug vietos plėstis, tačiau 
aukščiau sėdintys vyrukai patvirtino, kad pagrindinė gamykla jau dabar yra 
optimalaus dydžio, todėl nereikės papildomos vietos. Man atrodė, kad mes 
nieko nepralošime, galbūt net gausime pelno... nors tai ir nebuvo pagrindi- 
nė priežastis. Mes turime persikraustyti, Bartai. Ir velniškai greitai. 

- Galbūt tu dar ką nors girdėjai? 

Ordneris pakeitė kojų padėtį ir atsiduso. 

- Tiesą pasakius, taip. Girdėjau, kad tu atmetei keturis šimtus penkiasde- 
šimt tūkstančių, o tada pasirodė Tomas Makenas ir pasiūlė penkis šimtus. 

- Sąžiningas nekilnojamojo turto agentas negali priimti tokio pasiūlymo. 

- Kol kas, tačiau antradienį baigiasi mūsų terminas pirkti. Ir tu tai Žinai. 

- Žinau. Stivai, leisk man tau paaiškinti tris ar keturis dalykus, gerai? 

- Prašom. 

- Visų pirma, įsikūrus Voterforde, mes atsidursime už trijų mylių nuo 5a- 
vo pramoninių užsakovų - ir tai dar tik vidurkis. Taigi mūsų papildomos dar- 
bo išlaidos gerokai išaugs. Visi moteliai išsidėstę prie tarpvalstijinės magist- 
ralės. Dar blogiau, mūsų aptarnavimas sulėtės. “Holiday Inn“ ir “Hojo" jau 
dabar kelia mums vėją, kai mes penkiolika minučių pavėluojame pristatyti jų 
rankšluosčius. O kas atsitiks, kai mūsų automobiliai turės stumtis tris mylias 
per užgrūstą miesto eismą? 

Ordneris purtė galvą. 

- Bartai, jie i/gina tarpvalstijinę magistralę. Todėl mes ir persikraustome, 
prisimeni? Mūsų vyrukai teigia, kad pristatant laiko problemos nebus. Va- 
žiuojant pratęsimu, galbūt net bus greičiau. Taip pat teigiama, kad motelių 
korporacijos jau nusipirko geros žemės Voterforde ir Rasele, kur ir prasidės 
naujas verslas. Mes tik pagerinsime savo padėtį, persikraustydami į Voter- 
fordą, o ne pabloginsime ją. 

Aš persidūriau pirštą, Fredi. Jis žiūri į mane tarytum man būtų atsisukę 
varžteliai. Teisingai, Džordžai, teisingai. 

Bartas nusišypsojo. 

- Gerai. Įtikinai. Tačiau tie moteliai atsiras tik po metų ar dvejų. O jei ir 
toliau išliks tokia prasta energetikos padėtis kaip dabar... 

Tai politinis sprendimas, Bartai. Mes tik du pėstininkai, vykdantys įsaky- 
mus. 

Bartui pasirodė, kad Ordnerio žodžiuose jis išgirdo priekaištą 

- Gerai. Aš tik norėjau išsakyti savo nuomonę. 

- Puiku. Tu gali ją išsakyti, tačiau ne tu kuri korporacijos politiką. Noriu, 
kad tai suprastum. Jei baigsis kuro ištekliai ir visi moteliai sugrius, tada ir 
spręsime, ką daryti. O kol kas palikime tai aukščiau sėdintiems vyrukams, o 
patys dirbkime savo darbą. 

Aš gavau papeikimą, Fredai. Taip, Džordžai. 

- Gerai. Baigsiu sakyti savo nuomonę. Aš paskaičiavau, kad renovacijai 
prireiks dviejų šimtų penkiasdešimties tūkstančių dolerių, kol Voterfordo ga- 
mykla galės švariai išskalbti bent vieną paklodę. 

- Ką? - Ordneris su trenksmu pastatė stiklinę. 

Aha, Fredi. Palietei nuogą nervą. 

- Sienos supuvusios. Mūras rytinėje ir šiaurinėje pastato dalyje subyrėjęs 
beveik į miltelius. O grindys tokios prastos, kad, pastačius pirmą sunkią 
skalbimo mašiną, ji tuoj pat nugarmėtų į rūsį. 

- Ar ji tiksli? Ta dviejų šimtų penkiasdešimties tūkstančių suma? 

- Taip. Mums prireiks naujo aušinimo bokšto ir naujų grindų viršuje ir 
apačioje. O penki elektrikai kokias dvi savaites turės atlikti elektros darbus. 
Gamykla pritaikyta tik dviejų šimtų keturiasdešimties voltų srovei, o mums 
prireiks penkių šimtų penkiasdešimties. Ir kadangi mes būsime labai toli nuo 

miesto komunalinių paslaugų mazgo, mūsų sąskaitos už elektros energiją ir 
vandenį padidės dvidešimčia procentų. Elektros kaštų padidėjimas dar ne 
toks baisus, tačiau, manau, nereikia tau aiškinti, ką skalbyklai reiškia van- 
dens kainos padidinimas dvidešimčia procentų. 

Ordneris apstulbęs žiūrėjo į jį. 

- Nekreipk dėmesio į komunalinių paslaugų pabrangimą. Tai įskaičiuo- 
jama į papildomus darbo kaštus, o ne į renovacijos kainą. Tai kurgi aš bai- 
giau? Taigi, reikės įvesti penkių šimtų penkiasdešimties voltų srovę. Taip 
pat mums prireiks geros apsaugos sistemos nuo vagių ir uždaros srovės mo- 
nitoriaus. Naujo pašiltinimo. Naujos stogo dangos. O, taip, ir drenažo siste- 
mos. Firo gatvėje mūsų pastatas stovi aukštai, tačiau Duglaso gatvė yra pa- 
čiame gamtinio baseino dugne. Vien tik drenažo sistema kainuos nuo ketu- 
riasdešimties iki septyniasdešimties tūkstančių dolerių. 

- Viešpatie, ir kaip Tomas Grangeris man nieko apie tai nepasakė? 

- Jis nevažiavo su manimi apžiūrėti gamyklos. 

- Kodėl ne? 

- Nes aš liepiau jam pasilikti skalbykloje. 

- Ką tu padarei? 

- Tą dieną sugedo krosnis, - kantriai paaiškino Bartas. - Užsakymai kro- 
vėsi vienas ant kito, o mes neturėjome karšto vandens. Tomas turėjo pasilik- 
ti. Jis vienintelis gali susišnekėti su ta krosnimi. 2 

- Dieve, Bartai, nejau negalėjai nusivežti jo kitą dieną? 

Bartas baigė savo viskį. 

- Nemačiau reikalo. 

- Tu nematei... - Ordneris nevaliojo užbaigti. Jis pastatė stiklinę ir it no- 
kautuotas boksininkas papurtė galvą. - Bartai, ar žinai, ką tai reikš, jei tavo 
paskaičiavimai klaidingi, ir mes prarasime gamyklą? Tai reikš, kad tu prara- 
si darbą, štai ką. Dieve mano, nejau nori baigti savo karjerą, parmešdamas 
Merei savo subinę krepšyje? Ar to tu sieki? 

Tu nesuprasi, - mąstė Bartas, - nes tu nė piršto nepakrutinsi, šešeriopai 
neapsidraudęs ir kartu neišsirinkęs trijų atpirkimo ožių. Šitaip atsiranda ke- 
turių šimtų tūkstančių vertės akcijos ir fondai, “Delta 88" ir spausdinimo 
mašinėlė, iššokanti iš stalo it kokia torpeda. Kvailas šūdžiau, galėčiau dar 
dešimt metų vedžioti tave už nosies. Galbūt taip ir padarysiu. 

Bartas nusišypsojo Ordneriui į veidą. 

- O štai tau ir svarbiausias mano argumentas, Stivai. Todėl aš ir nesijau- 
dinu. 

- Ką turi omeny? 

Bartas džiaugsmingai sumelavo: 

- Tomas Makenas jau informavo nekilnojamojo turto agentą, kad jie ne- 
besidomi gamykla. Jis buvo pasiuntęs savo vyrukus apžiūrėti gamyklą, ir šie 
susiėmė už galvų. Tad dabar tu turi mano žodį, kad gamykla neverta ketu- 
rių šimtų penkiasdešimties tūkstančių. Taipgi - devyniasdešimties dienų ter- 
miną, kuris baigiasi antradienį. Ir dar - sukčių nekilnojamojo turto agentą 


Monohaną, kuris norėjo numauti mums paskutines kelnes. Ir jam beveik pa- 
vyko. 

- Tai ką gi tu siūlai? 

- Siūlau leisti terminui pasibaigti ir derėtis iki ketvirtadienio. Tu pasikal- 
bėk su savo vaikinais iš sąnaudų ir kaštų skyriaus apie tą komunalinių pa- 
slaugų pabrangimą dvidešimčia procentų. O aš pasikalbėsiu su Monohanu. 
Kai baigsiu, jis ant kelių maldaus nupirkti gamyklą už du šimtus tūkstančių. 

- Bartai, ar tu tuo įsitikinęs? 

- Be abejo, - jis nusišypsojo. - Aš juk nekiščiau savo kaklo, jei žinočiau, 
jog kažkas žada nukirsti man galvą. 

Džordžai, ką tu darai??? 

Užsičiaupk, užsičiaupk, netrukdyk man. 

- Mūsų padėtis tokia, - tęsė jis. - Yra sukčius nekilnojamojo turto agen- 
tas, neturintis nė vieno pirkėjo. Mes galime sau leisti neskubėti. Kuo ilgiau 
mes tęsime derybas, tuo daugiau galų gale nusiderėsim. 

- Gerai, - iš lėto prabilo Ordneris. - Tik išsiaiškinkime vieną dalyką, Bar- 
tai. Jei mes neišnaudosime savo galimybės ir kas nors kitas užims gamyklą, 
aš būsiu priverstas išmesti tave iš balno. Niekas... 

- Aš žinau, - staiga pavargęs pertraukė jį Bartas. - Čia nieko asmeniška. 

- Bartai, ar tu tikrai neužsikrėtei Merės virusu? Šiandien nekaip atrodai. 

Tu pats nekaip atrodai, asile. 

- Viskas praeis, kai mes užbaigsime šį reikalą. Tai velniška įtampa. 

- Be abejo, - Ordneris užsidėjo užjaučiančiojo kaukę. - Aš vos nepamir- 
šau... juk tavo namas irgi stovi ant fronto linijos. 

- Taip. 

- Ar jau radai kitą namą? 

- Mes turime nusižiūrėję du. Nenustebčiau, jei skalbyklos ir savo namo 
sandėrius užbaigčiau tą pačią dieną. 

Ordneris išsišiepė. 

- Galbūt pirmą kartą gyvenime sudarysi nuo trijų šimtų tūkstančių iki pu- 
sės milijono dolerių sandėrius nuo aušros iki sutemų. 

- Taip, nebloga būtų dienelė. 

Važiuojant namo, Fredis vis bandė prakalbinti jį - tiesą pasakius, šaukti 
ant jo - ir Bartui teko spaudyti srovės pertraukiklį. Jis jau suko į Krestaleno 
gatvę, kai pertraukiklis perdegė, paskleisdamas susvilusių sinapsių ir smege- 
nų ląstelių kvapą. Prasiveržė visi klausimai, ir Bartas abiejomis kojomis stip- 
riai nuspaudė stabdžius. “LTD" čiūžtelėjęs sustojo gatvės vidury, o pats Bar- 
tas staigiai trūktelėjo į priekį. Saugos diržas įsirėžė į pilvą. 

Suėmęs save į rankas, Bartas nuvairavo mašiną prie šaligatvio krašto. Jis 
išjungė variklį, užgesino šviesas, atsisegė saugos diržą ir susmuko ant sėdy- 
nės, drebančiomis rankomis įsikibęs į vairą. 

Prieš akis gatvė darė vingį. Gatvės žibintai piešė gracingus šviesos orna- 
mentus ant asfalto. Tai buvo graži gatvė. Daugelis palei gatvę išsirikiavusių 
namų buvo pastatyti po karo, 1946-1958-aisiais, tačiau kažkokiu stebuklin- 
gu būdu išvengė “Šeštojo dešimtmečio sausainių dėžučių sindromo“ ir jo 

trūkumų: byrančių pamatų, plikų vejų, žaislų gausybės, ankstyvo automobi- 
lių senėjimo, atsilupančių dažų bei plastikinių išorinių langų. 

Bartas pažinojo savo kaimynus - ir kodėl gi ne? Jiedu su Mere jau ketu- 
riolika metų gyveno Krestaleno gatvėje. Tai ilgas laiko tarpas. Apslingeriai 
gyveno name už jų; jų sūnus Kenis išvežiodavo rytinius laikraščius. Lengai 
turėjo namą kitoje gatvės pusėje; Hobartai - už dviejų namų (Linda Hobart 
saugojo Čarlį, o dabar studijavo doktorantūrą miesto koledže); Stauferiai, 
Henkas Albertas, kurio žmona mirė nuo emfizemos prieš ketverius metus; 
Darbiai ir Kvinsiai, gyvenantys už keturių namų nuo tos vietos, kur dabar 
sėdėjo jis. Ir dar tuzinas šeimų, su kuriomis jiedu su Mere sveikindavosi gat- 
vėje - daugiausia šeimos su mažais vaikais. 

Graži gatvė, Fredai. Gražus rajonas. Taip, aš žinau, kaip intelektualai šai- 
posi iš priemiesčių: tai ne taip romantiška, kaip žiurkių apsėsti butai ar tvir- 
tas ir žvalus pasisveikinimas su gamta. Priemiesčiuose nėra muziejų, didelių 
miškų ar kitokių įdomių vietų. 

Tačiau ir čia būta gerų laikų. Žinau, apie ką tu galvoji, Fredai. Geri lai- 
kai, kas tai? Geri laikai - tai nedidelis džiaugsmas, nedidelis skausmas ir ne- 
didelis niekas. Tik tauškalai. Babekju galiniame kieme vasaros sutemose, 
kai visi truputį įšyla, bet nė vienas nenusigeria ir nesujžūlėja. Išvykos maši- 
na pasižiūrėti “Mustangų" žaidimo. Prakeikti “Mustangai", neįstengę įveik- 
ti “Patsų" tais metais, kai “Patsai" laimėjo tik vienerias varžybas iš trylikos. 
Vakarienės draugų būryje. Golfo žaidimas Vestsaido golfo aikštyne arba ke- 
lionės su žmonomis į Ponderosos Painsą pasivažinėti kartingais. Ar prisime- 
ni, kaip Bilis Stauferis išlėkė savuoju kartingu per medinę tvorą, tiesiai į 
kažkieno baseiną? Aha, prisimenu, Džordžai, visi kvatojomės iki numirimo. 
Bet Džordžai... 

Tai atsivežkime buldozerius, tiesa, Fredai? Ir palaidokime visa tai. Grei- 
tai naujas priemiestis įsikurs Voterforde, kur iki šių metų driekėsi tik plyni 
laukai. Laikas bėga į priekį. Atvirkštinis progresas. Milijardo dolerių vertės 
kūdikiai. Tai ką gi tu matai, nuvažiavęs tenai? Krūvą įvairiaspalvių degtukų 
dėžučių. Plastikinius vamzdžius, užšąlančius kiekvieną žiemą. Plastikinį 
mišką. Ten viskas iš plastmasės. Kadangi Mo iš greitkelių komisijos pasakė 
Džo iš Džo statybos kompanijos, ir Sju, dirbanti Džo sekretore, pašnibždėjo 
Lu iš Lu statybos kompanijos, ir greitai įsiplieskė Voterfordo bumas: plynė- 
je prasidėjo gyvenamųjų namų statybos - daugiaaukščių ir privačių. Gali nu- 
sipirkti namą Lelijų alėjoje, kuri kertasi su į šiaurę bėgančia Ispanijos alėja 
bei į pietus vingiuojančia Danų alėja. Gali pasirinkti Eglės, Ąžuolo, Kipari- 
so, Baltosios Pušies Ruplės gatvę. Kiekviename name yra vonia pirmajame 
aukšte, pusvonė - antrame ir netikras kaminas rytinėje namo pusėje. Tad, 
girtam grįžus namo, nėra jokių šansų surasti savo nuosavą namą. 

Bet Džordžai... 

Užsičiaupk, Fredai, dabar kalbu aš. O kur tavo kaimynai? Galbūt čia kai- 
mynų ir nebuvo daug, tačiau tu juos gerai pažinojai. Žinojai, iš kurio gali pa- 
siskolinti cukraus puodelį, jei netyčia jo pristigdavo namie. O kur jie dabar? 
Tonis ir Alisa Lengai išvažiavo į Minesotą, kadangi Tonis paprašė būti 

perkeltas į naują vietą, ir jam pasisekė. Hobartai išsikėlė į Nortsaidą. Henkas 
Albertas nusipirko namą Voterforde, tačiau kai jis grįžo namo, pasirašęs do- 
kumentus, jo veide švietė dirbtinė laimės kaukė. Aš mačiau jo akis, Fredi. 
Jis atrodė panašus į žmogų, kuriam ką tik nukirto kojas ir kuris bandė ap- 
kvailinti visus, teigdamas, kaip jis nori plastmasinių, nes jų nenusibrozdinsi 
į durų staktą. Taigi mes persikraustome, bet kur? Kas mes tokie? Tik du pra- 
šaliečiai, sėdintys name, stovinčiame tarp daugybės tokių pat prašaliečių na- 
mų. Stai kas mes tokie. Laiko tėkmė, Fredi. Štai taip. Keturiasdešimtmetis 
laukia savo penkiasdešimtojo gimtadienio, o tada šešiasdešimtojo. O tada 
laukia patogios lovos ligoninėje ir gražios slaugės, įvedančios į tave gražų 
kateterį. Fredi, keturiasdešimtasis gimtadienis - tai jaunystės pabaiga. Tiesą 
pasakius, trisdešimtmetis - jau jaunystės pabaiga, o sulaukęs keturiasdešim- 
ties liaujiesi kvailinti save. Aš nenoriu pasenti nepažįstamoje vietoje. 

Bartas vėl verkė, sėdėdamas šaltame tamsiame automobilyje; verkė it kū- 
dikis. . 

Džordžai, čia kaltas ne vien greitkelis ar persikėlimas. Aš žinau, kas tau 
darosi. 

Užsičiaupk, Fredai. Aš tave perspėjau. 

Tačiau Fredas net nemanė užsičiaupti, o tai jau buvo blogai. Jei nebesu- 
gebės kontroliuoti Fredo, tai kaip tada ras ramybę? 

Juk tai dėl Čarlio, ar ne, Džordžai? Tu nenori palaidoti jo antrą kartą. 

- Tai dėl Čarlio, - dusliu ir pasikeitusių nuo ašarų balsu ištarė Bartas. - Ir 
dėl manęs. Aš negaliu. Aš tikrai negaliu... 

Jis panarino galvą ir leido ašaroms tekėti nelaimingu veidu. Jo kumščiai 
prisispaudė prie akių tarsi mažo berniuko, pro skylę kelnių kišenėje pame- 
tusio monetą, skirtą saldainiams. 

Kai galų gale jis pajudėjo iš vietos, ašarų jau nebebuvo. Jis jautėsi išsi- 
sėmęs. Ir visiškai ramus. Bartas net įstengė Žiūrėti į tamsius namus abiejose 
gatvės pusėse, iš kurių žmonės jau buvo išsikrausę be jokios sąžinės grauža- 
ties. 

Dabar mes gyvename kapinėse, - mąstė jis. - Mudu su Mere gyvename 
kapinėse. Kaip Ričardas Bunis iš “Aš laidoju gyvenimą". Sviesos degė Ar- 
linsų name, tačiau ir jie rengėsi išsikraustyti gruodžio penktą. O Hobartai 
persikėlė praeitą savaitgalį. Tušti namai. 

Įsukęs į savo įvažiavimo keliuką (Merė buvo viršuje; Bartas pastebėjo 
stalinės lempos švieselę), staiga jis prisiminė, ką prieš dvi savaites sakė To- 
mas Grangeris. Reikės apie tai pasikalbėti su Tomu. Pirmadienį. 


1973-1ŲJŲ LAPKRIČIO 25-OJI 


Bartas stebėjo “Mustangų" ir “Čardžerių" rungtynes per spalvotą tele- 
vizorių ir gėrė savo mėgstamą “Southem Comfort“ ir “Seven-Up" kokteilį. 
Tai buvo jo asmeninis kokteilis, nes užsisakius jį viešai žmonės pradėdavo 

juoktis. “Čardžeriai" pirmavo 27-3 trečiame kėlinyje. Rukeris jau trečią kar- 
tą perėmė kamuolį. Puikios rungtynės, ar ne, Fredi? Kurgi ne, Džordžai. Ir 
kaip tu gali ištverti šią įtampą. 

Merė miegojo viršuje. Savaitgalį atšilo oras, ir dabar lauke truputį lyno- 
jo. Bartas taip pat knapsėjo, išgėręs tris kokteilius. 

Pagaliau pertrauką tarp kėlinių užpildė reklama. Badas Vilkensonas de- 
javo, kokia klaiki ši energetikos krizė, ir patarė visiems užsandarinti palėpes 
ir įsitikinti, ar židinio dūmtraukis uždarytas, nebent tuo metu būtų džiovina- 
mos svilarožės, deginamos raganos ar kažkas panašaus. Reklamos pabaigo- 
je ekrane pasirodė reklamuojamos kompanijos logotipas: laimingas tigras, 
dirsčiojantis pro ženklą su užrašu: 


“EXXON" 


Barto nuomone, ko gero, visi suprato, kad ateina blogi laikai, kai “Esso" 
pakeitė pavadinimą į "Exxon". “Esso" lengvai išskrisdavo iš burnos, tarytum 
jį tartų žmogus, besiilsintis hamake. “Exxon" buvo panašus į karvedžio iš 
Juriro planetos vardą. 

- Exxon reikalauja, kad visi nugeibėliai žemiečiai nuleistų savo ginklus, 
- balsu tarė Bartas. - Žaidimas baigtas, nugeibėliai žemiečiai. j 

Jis sukikeno ir susimaišė dar vieną kokteilį. Nereikėjo net atsistoti: 
“Southem Comfort", keturiasdešimt aštuonių uncijų “Seven-Up" butelis ir 
plastmasinis dubenėlis su ledo gabaliukais stovėjo ant mažo apvalaus stale- 
lio šalia jo kėdės. 

Rungtynės tęsėsi. “Čardžeriai"' spyrė kamuolį. Hju Fednachas, “Mustan- 
gų“ žaidėjas, pagavo jį ir pribėgo prie “Mustangų" 31-osios linijos. Tada, 
vadovaujami plienaakio Henko Rukerio, “Mustangai" nusviedė kamuolį ko- 
kius šešis jardus. Žanas Voremenas paspyrė jį. “Cardžerių" žaidėjas Endis 
Kokeris grąžino kamuolį prie “Mustangų" 46-osios linijos. Nieko gero, kaip 
įžvalgiai pastebėjo Kurtas Vonegutas. Bartas buvo skaitęs visas Kurto Vo- 
neguto knygas, nes jos atrodė jam juokingos. Praeitą savaitę per žinias pra- 
nešė, kad Dreiko, miestuko Siaurės Dakotoje, mokyklos taryba sudegino vi- 
sus Voneguto romano “Skerdykla Nr. 5" egzempliorius, nes ten buvo rašo- 
ma apie Dresdeno bombardavimą. Gerai pagalvojus, galima atrasti keistą 
ryšį. 

Fredai, kodėl tie šūdžiai iš greitkelių departamento netiesia 784-ojo kelio 
per Dreiką? Galiu lažintis, jiems tai patiktų. Džordžai, tai puiki mintis. Ga- 
lėtum apie tai parašyti “The Blade" komiksui. Eik velniop, Fredai. 

“Cardžeriai" užsidirbo tašką, ir rezultatas tapo 34-3. Palaikymo koman- 
dos narės ėmė kraipyti savo užpakaliukus ant žolytės. Bartas pusiau užsnū- 
do, o kai Fredas pradėjo atakuoti jį, jis nebegalėjo jo nusikratyti. 

Džordžai, kadangi tu nežinai, ką darąs, leisk man tau šį tą pasakyti. Leisk 
man tau paaiškinti, bičiuli. (Atsiknisk, Fredai.) Pirma, greitai baigsis Voter- 
fordo gamyklos pirkimo terminas. Tai atsitiks antradienį dvyliktą valandą 
nakties. Trečiadienį Tomas Makenas sudarys sandėrį su tuo šikniumi Patri- 
ku J. Monohanu. Trečiadienio popietę arba ketvirtadienio rytą ten iškils di- 

delis ženklas su užrašu “PARDUOTA!""*. Jei kas nors iš skalbyklos pamatys 
ji, galėsi atidėti neišvengiamumą paaiškindamas: “Žinoma. Parduota 
mums“. Tačiau jei Ordneris tai patikrins, tu žuvęs. Ko gero, jis netikrins. 
Tačiau (Fredi, palik mane ramybėje) penktadienį pasirodys naujas ženklas 
su užrašu: 


NAUJOS VOTERFORDO GAMYKLOS VIETA 
TOMO MAKENO BATAI 
Mes ir vėl prisikėlėme!!! 


Ankstų pirmadienio rytą tu prarasi darbą. Taip, man atrodo, tu tapsi be- 
darbiu dar prieš dešimtos valandos ryto kavos pertraukėlę. Tada galėsi grįž- 
ti namo ir prisipažinti Merei. Aš nežinau, kada tu tai padarysi. Važiavimas 
autobusu užtrunka tik penkiolika minučių, tad per pusvalandį galėsi užbaig- 
ti dvidešimt savo vedybinių bei dvidešimt vaisingo darbo metų. Tačiau pa- 
sakius Merei, tau dar reikės viską paaiškinti. Pasigerdamas galėtum tai ati- 
dėti, tačiau anksčiau ar vėliau... 

Fredai, užčiaupk savo prakeiktą srėbtuvę. 

... anksčiau ar vėliau turėsi paaiškinti, kodėl tu praradai darbą. Turėsi 
prisipažinti. Matai, Mere, greitkelių departamentas žada nugriauti Firo gat- 
vės skalbyklą po mėnesio ar panašiai, o aš specialiai neieškojau naujos vie- 
tos. Vis maniau, kad tas 784-ojo kelio pratęsimas — tik košmaras, po kurio 
greitai nubusiu. Taip, Mere, taip, aš turėjau naują vietą skalbyklai Voterfor- 
de, tačiau kažkodėl nenorėjau pratęsti sandėrio. Kiek tai kainuos “Amroco" 
korporacijai? Galbūt milijoną ar pusantro - priklausys, kiek jie užtruks, kol 
ras naują vietą skalbyklai ir kokią verslo dalį praras amžinai. 

Aš perspėju tave, Fredai. ž 

Arba gali pasakyti jai tai, ką žinai geriausiai, Džordžai. Kad “Zydrosios 
juostos" uždirbamas pelnas tapo toks nežymus, jog kaštų apskaitininkai gali 
tik skėstelti rankomis ir pasakyti: Baikime šitą reikalą, vaikinai. Paimkime 
miesto duodamus pinigus ir nusipirkime pramogų centrą Nortone arba nuo- 
mojamų namelių kompleksą Rasele arba Kreščente. Susidarė pernelyg daug 
problemų, kai tas kalės vaikas Deivisas pripylė cukraus į mūsų kuro baką. 
Galėsi jai tai ir pasakyti. 

Eik velniop. 

Tačiau tai tik pirmas filmas iš dviejų, ar ne? Antroji dalis prasidės, kai 
tu pasakysi Merei, kad nėra naujo namo ir nebus. O kaip tu tai paaiškinsi? 

Aš nieko nežadu daryti. 

Teisingai. Tu tik vyrukas, užmigęs savo valtelėje. Tačiau antradienį, 
dvyliktą valandą nakties, tavo valtis pasieks krioklį, Džordžai. Dėl Dievo 
meilės, susitik su Monohanu pinnadienį ir padaryk jį nelaimingu. Pasirašyk 
sutartį. Tu ir taip pakliūsi į keblią padėtį, penktadienį tiek primelavęs Ord- 
neriui. Tačiau dar galėsi išsisukti. Juk ir anksčiau išsisukdavai. 

Palik mane ramybėje. Aš jau bevek miegu. 

Juk tai dėl Carlio, tiesa? Sitaip nori nusižudyti. Tačiau tai nesąžininga 
Merės atžvilgiu, Džordžai. Tai nesąžininga visų atžvilgiu. Tu... 

Bartas atsitiesė ir paliejo savo kokteilį ant kilimo. 

- Visų atžvilgiu, išskyrus mane. 

O kaip dėl šautuvų, Džordžai? Ką tu ketini su jais daryti? 
Drebėdamas Bartas pakėlė stiklinę nuo grindų ir susimaišė naują kokteilį. 


1973-IŲJŲ LAPKRIČIO 26-OJI 


Bartas pietavo su Tomu Grangeriu “Nikio" kavinukėje, per tris kvarta- 
lus nuo skalbyklos. Jiedu sėdėjo prie stalo, gėrė alų ir laukė, kol atneš jų už- 
sakymą. Muzikinis automatas stovėjo kampe, iš jo sklido Eltono Džono 
“Sudie, geltonų plytų takeli" daina. 

Tomas kalbėjo apie “Mustangų" ir “Čardžerių" rungtynes, kurias rezul- 
tatu 37-6 laimėjo “Cardžeriai". Tomas mylėjo visas miesto sporto koman- 
das, todėl labai nuliūsdavo dėl jų pralaimėjimo. Vieną dieną, - mąstė Bartas, 
klausydamasis, kaip Tomas paeiliui kritikuoja visus “Mustangų" žaidėjus, - 
Tomas Grangeris nusipjaus ausį ir nusiųs ją komandos vadovui. Pamišėlis 
nusiųstų ją treneriui, kuris tik pasijuoktų ir prismeigtų ją prie persirengimo 
kambario skelbimų lentos, tačiau Tomas pasiųstų ausį komandos vadovui, 
kuris gerokai susimąstytų. 

Padavėja baltomis nailoninėmis kelnėmis atnešė maistą. Bartas paškai- 
čiavo, kad jai tikriausiai trys šimtai metų, o gal trys šimtai keturi. Nedidelis 
skirtumas. Kortelė, prisegta prie kairės krūties bylojo: 


GEILĖ 
Ačiū, kad lankotės 
“Nikio" kavinė 


Toras užsisakė rostbifo gabaliuką, kuris pilvu į viršų plaukiojo padaže. 
Bartas gavo du mėsainius su sūriu ir bulvyčių. Jis užsisakė žalius mėsainius, 
tačiau žinojo, kad jie bus gerai iškepti: jis jau ne kartą valgė “Nikio" kavi- 
nėje. 784-ojo kelio pratęsimas nepalies šios kavinukės, praeidamas per pusę 
kvartalo nuo jos. 

Jiedu kibo į valgį. Tomas baigė savo tiradą apie vakarykštes rungtynes 
ir paklausė Barto apie Voterfordo gamyklą bei susitikimą su Ordneriu. 

- Zadu pasirašyti sutartį ketvirtadienį arba penktadienį, - atsakė Bartas. 

- Maniau, kad terminas baigiasi antradienį. 

Bartas vėl pamelavo, kad Tomas Makenas nusprendė nebesidomėti Vo- 
terfordo gamykla. Buvo sunku meluoti Tomui, kurį pažinojo jau septynioli- 
ka metų. Tačiau Tomas nepasižymėjo sumanumu, todėl iškart patikėjo Bar- 
to žodžiais. 

- A, - tepasakė jis, ir pokalbis ta tema baigėsi. Tomas įsikišo rostbifo ga- 
balą į burną ir susiraukė. - Kodėl mes čia pietaujame? Maistas čia siaubin- 
gas. Netgi kava. Mano žmona verda geresnę kavą. 

- Aš nežinau. Bet prisimeni, kaip atsidarė tas naujas itališkas restoranė- 
lis? Tenai nusivežėme ir Merę su Vera. 

- Taip, rugpjūčio mėnesį. Verna vis dar kliedi apie tą rikotą... ne, rigato- 
ni. Taip tas patiekalas vadinosi. Rigatoni. 

- Ir tas vyrukas atsisėdo šalia mūsų? Tas storulis? 

- Storulis... - Tomas kramntė, bandydamas prisiminti. Jis papurtė galvą. 

- Tu pavadinai jį sukčiumi. 

- Aaaaaa, - Tomas išpūtė akis. Jis pastūmė lėkštę į šalį, prisidegė cigare- 
tę ir įmetė degtuką savo lėkštėn, kur šis ėmė plūduriuoti padaže. - A, tiesa. 
Salis Maljorė. 

- Ar tai jo vardas? 

- Taip. Storulis storais akiniais. Devyni smakrai, tai Salvatoris Maljorė. 
Skamba it itališko viešnamio žvaigždė, ar ne? Vienaakis Salis - taip vadin- 
davo jį, kadangi katarakta buvo aptraukusi vieną jo akį. Prieš trejus ar ketve- 
rius metus jam pašalino ją Mėjo klinikoje.. turiu omeny kataraktą, ne akį. 
Taip, jis - didelis sukčius. 

- Kuo jis užsiima? 

- O kuo jie visi užsiima? - perklausė Tomas, nukratydamas cigaretės pe- 
lenus į lėkštę. - Narkotikais, mergytėmis, lošimu, plaunamais pinigais, suk- 
čiavimu. Ir kitų sukčių žmogžudystėmis. Ar skaitei laikraštyje? Praeitą sa- 
vaitę. Už degalinės, savo automobilio bagažinėje, buvo rastas vyrukas su še- 
šiomis kulkomis galvoje ir dar perpjauta gerkle. Tai iš tikrųjų kvaila. Ir kam 
gi perpjauti gerklę, jei jau šešis kartus iššovei į galvą? Organizuoti nusikal- 
timai - štai kuo užsiima Vienaakis Salis. 

- Ar jis turi legalų verslą? 

- Taip, regis, turi. “Nusileidimo juostoje", už Nortono. Jis pardavinėja 
automobilius. “Maljorės garantuotai tvarkingos padėvėtos mašinos". Po la- 
voną kiekvienoje bagažinėje, - Tomas nusikvatojo ir nupurtė pelenus į lėkš- 
tę. Sugrįžo Geilė ir pasiteiravo, ar jie pageidautų dar kavos. Jiedu atsakė tei- 
giamai. 

- Šiandien nupirkau varžtus katilo durims, - tarė Tomas. - Jie primena 
mano gaidį. 

- Tikrai? 

- Aha, pamatytum tuos kalės vaikus. Devynių colių ilgio ir trijų colių 
skersmens. 

- Ar kalbėjai apie mano gaidį? - paklausė Bartas, jiedu nusikvatojo ir 
ėmė taukšti niekus, kol pietų pertrauka baigėsi. 


+ 


Tą pačią popietę Bartas išlipo iš autobuso Barkerio gatvėje ir užėjo į ra- 
mų kaimynystėje esantį “Dankano" barą. Jis užsisakė alaus ir kurį laiką 
klausėsi Dankano verkšlenimų apie “Mustangų" ir “Čardžerių" rungtynes. Iš 
baro glūdumos pasirodė vyriškis ir pasiskundė Dankanui, kad neveikia žai- 
dimų automatas. Dankanas nuėjo patikrinti, o Bartas gurkštelėjo alaus ir ėmė 
spoksoti į televizorių. Rodė “muilo" operą, kur dvi moteriškės monotoniškai 
šnekučiavosi apie kažkokį Henką, kuris turėjo grįžti namo iš koledžo. Vie- 
na iš moteriškių ką tik sužinojo, jog Henkas - jos sūnus, gimęs po nelaimin- 

go eksperimento, įvykusio prieš dvidešimt metų, po mokyklos išleistuvių va- 
karo. 

Fredis mėgino kažką pasakyti, tačiau Džordžas užčiaupė jį. Visą dieną 
srovės pertraukiklis veikė kuo puikiausiai. 

Teisingai, prakeiktas šizofrenike! - suriko Fredas, tačiau Džordžas užsi- 
sėdo ant jo. Gali spardytis kiek nori, Fredai. Čia tu - persona non grata“. 

- Žinoma, aš jam nepasakysiu, - tarė viena iš serialo veikėjų. - Ir kaipgi 
aš galėčiau? 

- Na... paprasčiausiai pasakyk, - patarė kita moteriškė. 

- Ir kodėl gi man jam prisipažinti? Ir kodėl turėčiau sugadinti jam gyve- 
nimą vien dėl to, kas įvyko prieš dvidešimt metų? 

- Ar ketini jam meluoti? 

- Aš jam nieko nesakysiu. 

- Tu privalai jam pasakyti. 

- Šerona, aš negaliu sau to leisti. 

- Jei tu jam nepasakysi, Bete, tai padarysiu aš. 

- Tas sušiktas automatas visai sugedęs, - sugrįžęs tarė Dankanas. - Man 
jis it rakštis subinėje nuo tada, kai jį čia pastatė. O ką man daryti? Paskam- 
binti į “Automatinės pramonės kompaniją“? Palaukti dvidešimt minučių, kol 
sumauta sekretorė sujungs mane su reikalingu žmogumi? Išklausyti, kol 
kažkoks vyrukas porins man, kokie jie užsiėmę, tačiau pabandys atsiųsti 
meistrą trečiadienį? Trečiadienį! Tada koks nors mulkis su smegenimis, 
įspraustomis tarp šiknos skilčių, pasirodys penktadienį, išgers veltui pastaty- 
to alaus už keturis baksus, pašalins gedimą, bet ką nors pakibins, kad auto- 
matas vėl sugestų po dviejų savaičių, ir perspės mane, kad neleisčiau lanky- 
tojams trankyti automato. Anksčiau turėjau mažojo futbolo automatus. Ge- 
ras dalykas. Tie automatai beveik niekada negesdavo. Tačiau juk tai - pro- 
gresas. Jei vis dar dirbsiu čia 1980-aisiais, tikriausiai dabartinius boulingo 
automatus pakeis automatinės pimpalų čiulpimo mašinos. Dar alaus? 

- Žinoma. 

Dankanas nuėjo atnešti alaus. Bartas padėjo penkiasdešimt centų ant ba- 
ro stalo ir patraukė prie telefono būdelės šalia sugedusio automato. 

Jis rado, ko ieškojęs “Geltonuose puslapiuose", “Naujų ir padėvėtų auto- 
mobilių" skiltyje: “Naudoti Maljorės automobiliai“, 16-asis kelias, Nortonas 
892-4576. 

Važiuojant gilyn į Nortoną, 16-asis kelias virto Venerio aveniu, kurią dar 
vadino “Nusileidimo juosta". Ten buvo galima gauti tai, ko jokie “Geltonieji 
puslapiai" niekada nesiūlė. 

Bartas įmetė dešimties centų monetą ir surinko Maljorės telefono nume- 
rį. Telefono ragelį pakėlė po antro skambučio, ir vyriškas balsas pasisveiki- 
no: 

- “Naudoti Maljorės automobiliai" 

- Mano pavardė Deivisas. Bartonas Deivisas. Gal galėčiau pasikalbėti su 
ponu Maljore? 


* Nepageidaujamas asmuo (lot.). 

- Salis užsiėmęs. Tačiau aš džiaugčiaus, galėdamas jums padėti. Mano 
vardas Pitas Mensis. 

- Ne, man reikia būtent pono Maljorės, pone Mensi. Tai dėl dviejų “El- 
doradų". 

- Jus kažkas neteisingai informavo. Dėl kuro krizės šiais metais mes ne- 
ketiname pirkti didelių automobilių. Jų niekas nebeperka. Tad... 

- Aš perku. 

- Ką? 

- Du “Eldoradus". Vieną - 1970-ųjų, o kitą - 1972-ųjų. Vieną - auksinės 
spalvos, o kitą - kreminės. Praeitą savaitę kalbėjausi dėl jų su ponu Maljore. 
Tai verslo pasiūlymas. 

- O taip, tiesa. Jo tikrai nėra, pone Deivisai. Tiesą sakant, jis Čikagoje ir 
negrįš iki vienuoliktos valandos vakaro. 

Šalimais Dankanas kabino ant automato popieriaus lapą su užrašu: 


NEVEIKIA 


- Ar jis bus rytoj? 

- Taip, žinoma. Ar tai mainai? 

- Ne, tiesioginis pirkimas. 

- Vienas iš specialių? 

Bartas šiek tiek padvejojo ir atsakė: 

- Taip, teisingai. Ar ketvirta valanda tiks? 

- Kuo puikiausiai. 

- Ačiū, pone Mensi. 

- Aš perduosiu, kad jūs skambinote. 

- Būtų gerai, - atsakė Bartas ir atsargiai pakabino ragelį. Jo delnai sudrė- 
ko nuo prakaito. 


+ 


Jam grįžus namo, Mervas Grifinas šnekino įžymybes. Negauta jokių laiš- 
kų - koks palengvėjimas. Bartas įžengė į svetainę. 

Merė gurkšnojo karštą romą. Salia jos stovėjo servetėlių dėžutė, o kam- 
barys kvepėjo “Vick" ledinukais. 

- Ar tu sveika? - pasiteiravo Bartas. 

- Nebučiuok manęs, - dusliai perspėjo Merė. - Aš susirgau. 

- Vargšelė, - Bartas pakštelėjo jai į kaktą. 

- Man nemalonu prašyti, Bartai, bet gal galėtum šiandien nupirkti mais- 
to? Aš ketinau važiuoti su Mege Karder, tačiau turėjau tai atšaukti. 

- Be abejo. Ar tu karščiuoji? 

- Nežinau. Galbūt truputį. 

- Gal nori, kad susitarčiau su Fontenu dėl susitikimo? 

- Nežinau. Gal rytoj, jei man nepagerės. 

- Tau tikrai užėmė gerklę. 

- Taip. “Vick" ledinukai padeda, bet trumpam... - Merė patraukė pečiais 
ir vangiai šyptelėjo. - Kalbu it ančiukas Donaldas. 

Bartas padvejojo, bet po to tarė: 

- Rytoj grįšiu truputį vėliau. 

- Tikrai? 

- Važiuosiu į Nortsaidą apžiūrėti namo. Regis, jis neblogas. Mažas gali- 
nis kiemas. Visai netoli nuo Hobartų. 

Kodėl tu taip elgiesi, šlykštus melagi kalės vaike? - aiškiai paklausė Fre- 
dis. 

Merės veidas prašviesėjo. 

- Tai nuostabu! Ar galiu važiuoti su tavim? 

- Taip peršalusi geriau nevažiuok. 

- Aš apsimuturiuosiu. 

- Kitą kartą, - tvirtai nutraukė Bartas. 

- Gerai, - Merė pažvelgė į jį. - Ačiū Dievui, pagaliau tu pajudėjai iš vie- 
tos. Aš jau buvau pradėjusi nerimauti. 

- Nesijaudink. 

- Gerai. 

Merė gurkštelėjo karšto romo ir prisiglaudė prie jo. Bartas girdėjo sunkų 
jos kvėpavimą. Mervas Grifinas plepėjo su Džeimsu Brolinu apie jo naują 
filmą “Vakarų pasaulis", kurį greitai bus galima pažiūrėti visose šalies kir- 
pyklose. 

Po kiek laiko Merė atsistojo ir nuėjo pašildyti vakarienės. Bartas atsikė- 
lė ir perjungė televizoriaus kanalą į kartojamą “F Būrio“ seriją, stengdama- 
sis negirdėti Fredžio balso. Netrukus Fredis pakeitė savo kalbos toną. 

Ar prisimeni, kaip jūs nusipirkote pirmą televizorių, Džordžai? 

Bartas šyptelėjo, žvelgdamas ne į Foresterį Takerį, tačiau tiesiai pro jį. 
Taip, Fredai, prisimenu. 

Vieną vakarą po dviejų vedybinio gyvenimo metų jiedu grįžo namo iš 
Apšorų, kur žiūrėjo “Jūsų hitparadai" ir “Danas Laimingasis“, ir Merė pa- 
klausė jo, ar jam nepasirodė, kad Dona Apšor truputį... išsivaizdina. Dabar, 
sėdėdamas svetainėje, Bartas gerai prisiminė Merę, liekną ir patraukliai 
aukštesnę su baltais sandalais, kuriuos ji nusipirko vasaros proga. Ji mūvėjo 
baltus šortus; jos kojos atrodė ilgos, tarytum išaugusios iš pačio smakro. Tie- 
są pasakius, Bartui visai nerūpėjo, išsivaizdino Dona Apšor ar ne; jam tik rū- 
pėjo išlaisvinti Merę iš tų aptemptų šortų. Stai taip. 

- Gabūt jai tik atsibodo vaišinti pusę kaimynų ispaniškais riešutais, nes 
jie vienintelė šeima mūsų gatvėje, turinti televizorių, - tada atsakė jis. 

Regis, jis išvydo raukšlelę tarp Merės akių, kuri visada reiškė, kad Merė 
kažką rezga, tačiau tada jie jau buvo pusiau užlipę į viršų, o jo ranka jau 
glostė Merės užpakaliuką - tokį mažą užpakaliuką - tad ji prabilo tik vėliau, 
po viso to. 

- Kiek kainuotų stalinis modelis, Bartai? 

Jis atsakė pusiau miegodamas: 

- Na, manau, galėtume nusipirkti “Motorolą"' už dvidešimt aštuonis, gal- 
būt trisdešimt baksų. Tačiau “Philco"... 

- Ne radijo imtuvas, o televizorius. 

Bartas atsisėdo, uždegė šviesą ir įsistebeilijo į ją. Merė gulėjo nuoga, pa- 
klode apsivyniojusi klubus, ir nors ji šypsojosi, tačiau veidas buvo rimtas. 
Tai buvo Merės “aš metu tau iššūkį" šypsena. 

- Mere, mes negalime sau leisti nusipirkti televizorių. 

- Kiek kainuoja stalinis modelis? “GE", “Philco" ar kokios kitos firmos? 

- Naujas? 

- Naujas. 

Bartas apsvarstė klausimą, stebėdamas, kaip šviesa žaidžia aplink žavin- 
gus Merės krūtų išlenkimus. Tada ji buvo tokia liekna (nors ir dabar ji ne- 
panaši į storulę, Džordžai, - jis išpeikė save; aš taip niekada ir nesakiau, Fre- 
di, drauguži) ir tokia gyvybinga. Netgi jos plaukai bylojo tą patį: mes gyvi, 
žaismingi, gyvybingi... 

- Maždaug septynis šimtus penkiasdešimt dolerių, - atsakė jis, tikėdama- 
sis, kad tai atšaldys jos šypseną... bet, deja. 

- Žiūrėk, - Merė atsisėdo, sukryžiuodama kojas po paklode. 

- Žiūriu! - šypsodamasis atsakė Bartas. 

- Ne į tai, - Merė nusijuokė, ir raudonis užliejo jos skruostus ligi pat kak- 
lo (nors ji vis tiek neprisidengė paklode, prisiminė Bartas). 

- Ką tu sumąstei? 

- Kodėl vyrams reikalingas televizorius? Kad savaitgaliais galėtų žiūrėti 
sporto varžybas. O kodėl jis reikalingas moterims? Dėl popietės “muilo" 
operų. Gali jų klausytis belygindama arba besiilsėdama po darbų. O dabar, 
tarkim, mes abu susirandame užsiėmimą - apmokamą užsiėmimą - vietoj pa- 
prasčiausio sėdinėjimo namuose... 

- Knygų skaitymo arba netgi mylėjimosi? - paklausė jis. 

- Tam visada galima rasti laiko, - Merė nusijuokė ir nuraudo. Jos akys 
buvo juodos lempos šviesoje, kuri metė šiltą puslankinį šešėlį tarp Merės 
krūtų. Bartas iškart suprato, kad pasiduos jai. Jis netgi būtų pažadėjęs jai nu- 
pirkti tūkstančio penkių šimtų dolerių vertės “Zenitą", jei tik ji būtų jam lei- 
dusi vėl pasimylėti. Nuo tos minties Bartas pajuto susijaudinimą, pajuto, 
kaip jo gyvatukas virsta akmeniu, kaip kad kartą pasakė Merė, padauginusi 
alkoholio per Ridpasų Naujųjų Metų vakarėlį (ir dabar, po aštuoniolikos me- 
tų, jis pajuto, kaip nuo šių prisiminimų jo gyvatukas virsta akmeniu). 

- Gerai, - sutiko jis. - Aš dirbsiu savaitgaliais, o tu - popietėmis. Tačiau 
ką, mano brangioji ir ne tokia jau nekaltoji Mere, mes darysime? 

Merė kikendama užlipo ant jo, krūtimis prisispausdama prie jo pilvo (ga- 
na plokščio dar tais laikais, Fredi). 

- Čia ir visa esmė! Kokia šiandien diena? Birželio aštuoniolikta? 

- Teisingai. 

- Tad dirbk savaitgaliais, o gruodžio aštuonioliktą mes sudėsime pinigus 
kartu... 

- ... dr nusipirksime duonos skrudintuvę, - šypsodamasis užbaigė Bartas. 

- .. Ir nusipirksime televizorių, - iškilmingai pareiškė Merė. - Aš įsitiki- 
nusi, kad mes įstengsime, Bartai, - ji vėl pradėjo kikenti. - Tačiau įdomiau- 

sia bus tai, kad iki tos dienos mes neprasitarsime vienas kitam, kiek sutau- 
pėmė. 

- Gerai, jei tik grįžęs rytoj po darbo virš durų neišvysiu raudono žibinto, 
- kapituliuodamas sutiko jis, 

Merė užsisėdo ant jo ir ėmė kutenti. Kutuliai peraugo į glamones. 

- Įveski jį į mane, - ji šnibždėjo, prigludusi prie jo kaklo, švelniai, bet ga- 
na staigiai suimdama jo daikčiuką, nukreipdama jį į save, podraug nepamirš- 
dama jo suspausti. - Įeik į mane, Bartai. 

Vėliau tamsoje, sukryžiavęs rankas po galva, Bartas paklausė: 

- Ir mes nesakysime vienas kitam, tiesa? 

- Taip. 

- Mere, kodėl tu tai sugalvojai? Dėl to, kad pasakiau, jog Dona Apšor ne- 
nori vaišinti pusės kaimynų ispaniškais riešutais? 

Atsakydama ji nebekikeno. Jos balsas buvo ramus, griežtas ir netgi tru- 
putį bauginantis: it žiemos gūsis šiltame birželio ore. 

- Aš nemėgstu būti balastu, Bartai. Ir niekada juo nebūsiu. 

Pusantros savaitės Bartas mintyse svarstė netikėtą Merės pasiūlymą, lau- 
žydamas galvą, ką, po velnių, jam daryti, kad per ateinančius dvidešimt ar 
daugiau savaitgalių galėtų uždirbti savo septynių šimtų penkiasdešimties do- 
lerių pusę (o galbūt ir tris ketvirtadalius, manė jis). Jis jau buvo per senas 
pjauti gazonus. Ir Merė taip pažvelgė į jį, - perdėm mandagiai, - kad Bartas 
iškart suprato, jog ji jau kažką sugalvojo. Geriau imkis tau pažįstamų reika- 
lų, Bartai, - pamanė jis, ir garsiai nusijuokė iš savęs. Ė 

Tai buvo nuostabūs laikai, tiesa, Fredi? - dabar jis paklausė savęs, kai Fo- 
restą Takerį ir “F Būrį" pakeitė reklama, kurioje animacinis triušis pamoks- 
lavo, jog “Pokštai tinka tik vaikams". Kurgi ne, Džordžai. Tai buvo velniš- 
kai nuostabūs laikai. 

Vieną dieną jis atrakinėjo savo atomobilį po darbo dienos ir netyčia 
žvilgtelėjo į didžiulį aprūkusį kaminą už cheminės valyklos. Staiga Bartui 
toptelėjo į galvą mintis. 

Jis įsidėjo raktus atgal į kišenę ir nuėjo pasikalbėti su Donu Tarkingtonu. 
Donas atsilošė kėdėje, žvelgdamas į jį iš po susivėlusių antakių, kurie jau ta- 
da buvo pradėję žilti (kaip ir plaukeliai, styrantys iš ausų bei kyšantys iš no- 
sies), susinėręs rankas ant krūtinės. 

- Nudažyti kaminą, - tarė Donas. 

Bartas linktelėjo. 

- Savaitgaliais. 

Jis vėl linktelėjo. 

- Už tris šimtus dolerių. 

Vėl linktelėjimas. 

- Tu - pamišėlis. 

Bartas pratrūko juoktis. 

Donas šyptelėjo. 

- Ar tu įjunkai į narkotikus, Bartai? 

- Ne. Tačiau mes dėl šio to susitarėme su Mere. 

- Susilažinote? - susivėlę antakiai pakilo per pusę mylios. 

- Tai labiau panašu į džentelmenišką susitarimą. Taigi, Donai, kaminą 
jau reikia dažyti, o man reikia trijų šimtų dolerių. Tai ką pasakysi? Dažymo 
rangovas nuplėštų nuo tavęs keturis šimtus dvidešimt penkis dolerius. 

- Patikrinai. 

- Patikrinau. 

- Pamišęs šunsnukis, - Donas prapliupo juoktis. - Tu, ko gero, užsimuši. 

- Ko gero, - Bartas taip pat nusikvatojo (ir dabar, po aštuoniolikos metų, 
prasidėjus vakaro žinioms, jis sėdėjo išsišiepęs lyg kvailys). 

Ir taip vieną savaitgalį po Liepos ketvirtosios Bartas atsidūrė ant dreban- 
čių pastolių aštuoniasdešimties pėdų aukštyje su teptuku rankoje bei vėjyje 
siūbuojančiu užpakaliu. Kartą staiga po pietų užėjo audra su perkūnija, leng- 
vai, tarytum siuntinio virvelę nutraukė vieną iš virvių, laikančių pastolius, ir 
jis vos nenuknito žemyn. Jį sulaikė apsauginė virvė, kurią jis buvo apsijuo- 
sęs aplink liemenį, ir Bartas nusileido ant stogo su pašėlusiai besidaužančia 
širdimi krūtinėje, įsitikinęs, kad jokia jėga žemėje nebeprivers jo vėl užlipti 
aukštyn - netgi dėl šumauto stalinio modelio televizoriaus. Tačiau Bartas vėl 
užlipo aukštyn. Ne dėl televizoriaus, o dėl Merės. Dėl žaidžiančios lempos 
šviesos ant jos mažų, iškilių krūtų; dėl “aš metu tau iššūkį" šypsenos ant jos 
lūpų ir juodose jos akyse, kurios kartais galėdavo nušvisti arba pajuosti tarsi 
audros debesys. 

Rugsėjo pradžioje Bartas baigė dažyti kaminą: jis kilo visiškai baltas į 
dangų it ryškus kreidos brūkšnys žydroje lentoje. Bartas su pasididžiavimu 
žvelgė į jį, trindamas aptaškytas rankas skiedikliu. 

Donas Tarkingtonas sumokėjo jam čekiu. 

- Neblogas darbas, - tepasakė jis, - turint galvoje, koks asilas tai padarė. 

Bartas užsidirbo dar penkiasdešimt dolerių, apkaldamas naujos Henrio 
Čalmerio svetainės sienas, - tais laikais Henris buvo skalbyklos darbų virši- 
ninkas, - ir nudažydamas pasenusį Ralfo Tremonto automobilį. Atėjus gruo- 
džio 18-ajai, jiedu su Mere susėdo prie mažo svečių kambario stalelio it 
konkuruojantys, bet keistai draugiški šauliai, ir jis padėjo tris šimtus devy- 
niasdešimt dolerių grynais priešais ją: Bartas laikė pinigus banke, todėl pri- 
augo šiek tiek palūkanų. 

Merė padėjo keturis šimtus šešiolika dolerių, išėmusi juos iš prijuostės 
kišenės. Jos krūvelė buvo daug didesnė, nes ją sudarė vieno ir penkių dole- 
rių banknotai. 

Bartas aiktelėjo ir paklausė: 

- Ką, dėl Dievo meilės, tu veikei, Mere? 

Ji šypsodamasi atsakė: 

- Aš pasiuvau dvidešimt šešias sukneles, apsiuvau keturiasdešimt devy- 
nių suknelių kraštus, po to - dar šešiasdešimt keturių, pasiuvau trisdešimt 
vieną sijoną, išsiuvinėjau tris raštus, nunėriau keturis kilimėlius, vieną durų 
kablio tipo, numezgiau penkis megztinius, dvi skaras ir vieną pilną stalo už- 
tiesalų komplektą, išsiuvinėjau šešiasdešimt tris nosinaites, dvidešimt rankš- 
luosčių ir dvylika pagalvių užvalkalų komplektų ir dabar pro miegus matau 
visas tas monogramas. 

Juokdamasi ji ištiesė rankas, ir pirmą kartą Bartas iš tiesų pastebėjo nuos- 
paudas ant jos pirštų galiukų, kokias galiausiai “užsidirba" grojantis gitara. 

- Viešpatie, Mere, - kimiu balsu pratarė jis. - Viešpatie, tik pažiūrėk į sa- 
vo rankas. 

- Mano rankoms nieko nenutiko,- atsakė Merė, o jos akys patamsėjo ir 
žybtelėjo. - O tu atrodei tiesiog žavingai ant to kamino, Bartai. Netgi buvau 
sumaniusi nusipirkti laidynę ir pabandyti pataikyti tau į užpakaliuką... 

Riaumodamas jis pašoko ant kojų ir nusivijo ją per svetainę į miegamą- 
jį. Kur mes ir praleidome likusią popietės dalį, Fredi, senuk. 

Suskaičiavus paaiškėjo, kad jiedu gali nusipirkti ne tik stalinio modelio 
televizorių, tačiau, pridėję dar keturiasdešimt dolerių, įstengtų įsigyti ir sta- 
tomą ant žemės modelį. “RCA" jau nebe šių metų modelis, jiems paaiškino 
miesto centre esančios “Džono TV“ krautuvės savininkas (“Džono TV“ jau 
seniai buvo palaidota po 784-ojo kelio pratęsimu kartu su Didžiuoju Teatru 
ir viskuo kitu), todėl nebeturi paklausos. Krautuvės savininkas pasiūlė pirk- 
ti jį ir tik už dešimt dolerių per savaitę... 

- Ne, - nesutiko Merė. 

Džonas atrodė įsižeidęs. 

- Ponia, tai užtruks tik keturias savaites. Juk nesiruošiate visą gyvenimą 
mokėti palūkanų. 

- Minutėlę, - paprašė Merė ir išsivedė Bartą laukan į prieškalėdinį šaltį, 
kur visoje gatvėje tarpusavyje pynėsi kalėdinės giesmės. 

- Mere, jis teisus. Tai ne tas pats it... 

- Pirmas daiktas, kurį pirksime kreditan, bus mūsų namas, Bartai, - atkir- 
to ji. Raukšlelė vėl pasirodė tarp jos akių. - O dabar paklausyk... 

Jiedu grįžo vidun. 

- Ar palaikysite jį mums? - Bartas paprašė Džono. 

- Tikriausiai, bet tik trumpam. Dabar pats pirkimų metas, pone Deivisai. 
Kiek laiko? 

- Tik iki savaitgalio. Aš grįšiu pirmadienį vakare. 

Visą savaitgalį juodu praleido kaime, apsimuturiavę nuo šalčio ir grasi- 
nančios prasidėti pūgos. Jie iš lėto važinėjosi kaimo keliukais, kikendami it 
vaikai, ant sėdynės pasistatę šešis butelius alaus Bartui ir vyno butelį Merei. 
Jie pasiliko tuščius butelius ir prisirinko dar daugiau: maišus alaus ir gazuo- 
tų gėrimų butelių, vertų dviejų arba penkių (priklausomai nuo dydžio) cen- 
tų. Tai buvo pragariškas savaitgalis, - dabar mąstė Bartas. Ilgi Merės plau- 
kai draikėsi virš netikros odos palto; raudonis degino jai skruostus. Jis prieš 
akis matė, kaip ji eina grioviu, pilnu prikritusių rudeninių lapų, ir spardo 
juos, sukeldama nedidelio miško gaisro garsus... staiga pasigirsta butelio 
skamnbtelėjimas, ji triumfuodama pakelia jį, pamojuoja jam ir išsišiepia it kū- 
dikis. 

Dabar grąžinamų butelių jau nebegamina, Džordžai. Šių dienų devizas - 
nėra depozito, nėra ir ko grąžinti. Panaudok ir išmesk. 

Tą pirmadienį, po darbo, jiedu pridavė butelių už trisdešimt vieną dolerį, 
aplankydami keturis skirtingus supermarketus, ir atvažiavo pas Džoną, likus 
dešimčiai minučių iki parduotuvės uždarymo. 

- Man trūksta devynių dolerių, - Bartas pareiškė Džonui. 

Džonas užrašė “PARDUOTA" ant sąskaitos, pritvirtintos prie “RCA" 
firmos televizoriaus. 

- Linksmų Kalėdų, pone Deivisai, - tarė jis. - Aš tuoj paimsiu vežimėlį ir 
padėsiu jums išsivežti televizorių. 

Jiedu grįžo namo, ir nustebęs Dikas Keleris iš pirmo aukšto padėjo už- 
nešti televizorių į viršų. Tą vakarą jie žiūrėjo programą, kol paskutinis vei- 
kiantis kanalas užgrojo nacionalinį himną. O tada jiedu pasimylėjo priešais 
blyksintį ekraną, abu kentėdami beprotiškus galvos skausmus dėl pertemp- 
tų akių. 

Nuo to laiko televizorius niekada nebeatrodė toks žavingas. 

Merė įėjo į kambarį ir išvydo jį sėdintį priešais televizorių su tuščia vis- 
kio stikline rankoje. 

- Tavo vakarienė jau paruošta, Bartai, - tarė ji. - Ar valgysi čia? 

Bartas pažvelgė į Merę, bandydamas prisiminti, kada paskutinį kartą ma- 
tė jos “aš tau metu iššūkį" šypseną ... kada maža raukšlelė tarp akių ėmė nie- 
kada nebeišnykti it tikra raukšlė, randas ar amžių skelbianti tatuiruotė. 

Tu mąstai apie dalykus, - galvojo Bartas, - kurių niekada nenorėtum su- 
žinoti Dievo pasaulyje. Ir kodėl, po velnių, taip yra? 


- Bartai? 

- Vakarieniaukime virtuvėje, - pagaliau atsakė jis ir atsikėlęs išjungė te- 
levizorių. 

- Gerai. 


Jie atsisėdo prie stalo. Bartas pažvelgė į maistą ant aliuminio padėklo. 
Šeši atskiri skyreliai, pripildyti kažko. Ant mėsos buvo užpilta padažo. Bar- 
tui atrodė, kad greitos vakarienės mėsa visada būna su padažu. Be padažo 
mėsa atrodytų nuoga, - pagalvojo Bartas ir be jokios priežasties prisiminė sa- 
vo mintis apie Lormą Gryną: Aš nuskusčiau tave plikai. 

Šįkart tai jo nepralinksmino. Kažkodėl tai netgi išgąsdino jį. 

- Ko ten šypsojaisi svetainėje, Bartai? - pasiteiravo Merė. Jos akys buvo 
paraudusios nuo peršalimo, o nosis atrodė paburkusi. 

- Neprisimenu, - atsakė jis ir akimirką pagalvojo: Regis, tuoj imsiu rėkti. 
Dėl prarastų dalykų. Dėl tavo šypsenos, Mere. Atleisk man, jei užversiu gal- 
vą ir imsiu rėkti dėl šypsenos, kuri nebepasirodo tavo veide. Gerai? 

- Atrodei labai laimingas. 

Prieš savo valią, - tai buvo paslaptis, o šį vakarą Bartui reikėjo paslap- 
ties, šį vakarą jo jausmai atrodė paburkę kaip ir Merės nosis, - prieš savo va- 
lią Bartas atsakė: 

- Aš mąsčiau apie tuos laikus, kai mes rinkome butelius, kad galėtume 
užsimokėti už televizorių. Už “RCA"' pastatomą ant grindų modelį. 

- A, tai, - numykė Merė ir nusičiaudėjo į nosinaitę. 

“Sustok ir apsipirk“ parduotuvėje Bartas susidūrė su Džeku Hobartu. 
Džeko vežimėlis buvo pilnas šaldyto maisto, konservuotų produktų ir dau- 
gybės alaus butelių. 

- Džekai! - pašaukė Bartas. - Ką čia veiki? 

Džekas šyptelėjo. 

- Aš kol kas nepripratau prie kitos parduotuvės, tad... pamaniau... 

- Kur Elena? 

- Ji išskrido į Klyvlendą. Mirė jos mama. 

- Viešpatie, labai užjaučiu, Džekai. Ar tai įvyko netikėtai? 

Pirkėjai judėjo aplinkui, apšviesti šaltos lempų šviesos. Muzika sklido iš 
paslėptų garsiakalbių. Pro šalį pravažiavo moteris su pilnu vežimėliu, temp- 
dama klykiantį trimetį berniuką mėlyna striuke snargliuotomis rankovėmis. 

- Taip, - atsakė Džekas Hobartas. Jis bereikšmiškai šyptelėjo ir nudelbė 
akis į savo vežimėlį. Ten gulėjo didelis geltonas maišelis su užrašu: 


VIENKARTINĖ KEPTUVĖ - VIENKARTINĖS ŠIUKŠLĖS 
Panaudok ir išmesk! 
Higieniška! 


- Taip. Be abejo, ji jautėsi ne kaip, tačiau manė, kad tik senatvė. Bet tai 
buvo vėžys. Jie prapjovė jai pilvą, pažvelgė vidun ir vėl užsiuvo. Po trijų sa- 
vaičių ji mirė. Elenai velniškai sunku. Turiu omeny, ji tik dvidešimčia metų 
jaunesnė. 

- Taip. 

- Tad ji išskrido į Klyvlendą. 

- Aha. 

- Taip. 

Jiedu susižvalgė ir susigėdę šyptelėjo. 

- Kaip sekasi? - paklausė Bartas. - Nortsaide? 

- Pasakysiu tau tiesą, Bartai. Visi tokie nedraugiški. 

- Tikrai? 

- Tu juk žinai, kad Elena dirba banke? 

- Taip, žinoma. 

- Prisimeni, moterys mėgdavo važiuoti pažaisti biliardą - kiekvieną ket- 
virtadienį aš leisdavau Elenai pasiimti mašiną. Nortsaide taip pat yra biliar- 
das, tačiau ten žaidžiančios moterys priklauso kažkokiam klubui, į kurį Ele- 
na negali įstoti, kol nepragyvens ten bent vienerius metus. 

- Tai labai panašu į diskriminaciją, Džekai. 

- Tegu jas griausmas, - piktai atrėžė Džekas. - Elena nestotų į jų klubą, 
net jei jos ir keliais atšliaužtų gatve pas ją. Aš nupirkau jai mašiną. Panau- 
dotą “Biuiką". Jai jis patinka. Reikėjo tai padaryti prieš dvejus metus. 

- O kaip namas? 

- Gerai, - atsakė Džekas ir atsiduso. - Tačiau elektra labai brangi. Maty- 
tum mūsų sąskaitas. Tai tikrai nepalengvina gyvenimo žmonėms, kurių vai- 
kai mokosi koledže. 

Jiedu pajudėjo į priekį. Praėjus pykčiui, Džeko veide vėl pasirodė gėdin- 
ga šypsenėlė. Bartas suvokė, jog Džekas labai džiaugiasi sutikęs kažką iš sa- 
vo seno rajono ir stengiasi pratęsti šį pasimatymą. Staiga prieš akis Bartas 1š- 
vydo po naujus namus besiblaškantį Džeką, televizoriaus garsams užpildžius 
tuščius kambarius, nes jo žmona už tūkstančių mylių laidoja savo motiną. 

- Klausyk, važiuojam pas mus, - pakvietė Bartas. - Išgersim alaus ir pa- 
klausysim Hovardo Koselio paaiškinimo, kas atsitiko Nacionalinei futbolo 
lygai. 

- Tai būtų nuostabu. 

- Tik leisk man apsipirkus paskambinti Merei. 

Bartas paskambino Merei, ir ji neprieštaravo. Ji pasakė į orkaitę padė- 
sianti šaldyto maisto ir eisianti miegoti, kad neužkrėstų Džeko. 

- Kaip jam ten patinka? - pakausė ji. 

- Regis, visai nieko. Mere, Elenos motina mirė. Ji išskrido į Klyvlendą, į 
laidotuves. Vėžys. 

- O, ne. 

- Tad aš pamaniau, kad Džekas nenorėtų būti vienas, na, žinai... 

- Na žinoma, - Merė nutilo. - Ar sakei jam, kad greitai galime tapti kai- 
mynais? 

- Ne. Dar nesakiau. 

- O turėtum. Tai pralinksmintų jį. 

- Be abejo. Viso, Mere. 

- Iki. 

- Prieš eidama gulti, išgerk aspirino. 

- Būtinai. 

- Iki, 

- Iki, Džordžai. 

Merė padėjo ragelį. 

Bartas pakraupęs žvelgė į telefoną. Merė taip vadindavo jį tik tada, kai 
būdavo juo patenkinta. “Fredas-ir-Džordžas" buvo Čarlio sugalvotas žaidi- 
mas. 

Jiedu su Džeku Hobartu parvažiavo namo ir pažiūrėjo rungtynes. Jie iš- 
gėrė daug alaus, bet nebuvo labai gera. 

Penkiolika po dvyliktos sėsdamasis į savo mašiną, Džekas pakėlė niūrias 
akis ir tarė: 

- Tas prakeiktas greitkelis. Štai kas viską sugadino. 

- Be jokios abejonės. 

Bartui pasirodė, kad Džekas labai susenęs, ir tai jį išgąsdino, nes Džekas 
buvo beveik tokio pat amžiaus kaip ir jis pats. 

- Paskambink mums, Bartai. 

- Būtinai. 

Jiedu tuščiai šyptelėjo vienas kitam, truputį apsvaigę nuo alkoholio, tru- 
putį nusiminę. Bartas stebėjo Džeko mašiną, kol jos užpakaliniai žibintai iš- 
nyko už ilgos, nelygios kalvos. 

1973-IŲJŲ LAPKRIČIO 27-OJI 


Ryte Bartas jautėsi šiek tiek pagiriotas ir mieguistas. Skalbimo mašinų 
gręžimo ciklas garsiai ūžė jam ausyse, o nuo pastovaus baltinių preso ir ly- 
gintuvo šnypštimo norėjosi krūpčioti. 

Fredis buvo dar blogesnis. Siandien Fredis vaidino patį velnią. 

Paklausyk, kalbėjo Fredis. Tai tavo paskutinis šansas, berniuk. Tau dar 
liko visa popietė nuvažiuoti į Monohano kontorą. Jei lauksi iki penktos va- 
landos, bus per vėlu. 

Terminas baigiasi tik vidurnaktį. 

Be abejo. Tačiau iškart po darbo Monohanas beprotiškai užsimanys ap- 
lankyti savo giminaičius. Aliaskoje. Jam yra skirtumas tarp keturiasdešimt 
penkių tūkstančių ir penkiasdešimties tūkstančių dolerių komisinių — už tiek 
galima ir naują mašiną nusipirkti. Tokiai sumai nereikia net skaičiavimo 
mašinėlės. Dėl tokios sumos galima surasti giminaičių ir Bombėjaus kana- 
lizacijos sistemoje. 

Bet tai jau buvo nesvarbu. Viskas nuėjo pernelyg toli. Jis per ilgai leido 
mašinai suktis be jo paties. Jį užhipnotizavo artėjantis sprogimas; jis beveik 
troško jo. Jo pilvas duso savo paties sultyse. 

Beveik visą popietę Bartas praleido skalbimo ceche, stebėdamas, kaip 
Ronas Stounas ir Deivas išbando naujus skalbimo produktus. Skalbimo ce- 
che netilo triukšmas, nuo kurio skaudėjo galvą, tačiau jis užgožė Barto min- 
tis. 

Po darbo Bartas pasiėmė mašiną iš stovėjimo aikštelės, - Merė su mielu 
noru leido pasinaudoti ja, kadangi jis važiavo apžiūrėti naują namą, - ir kir- 
to centrą bei Nortoną. 

Nortone juodukai stoviniavo gatvių kampuose ir priešais barus. Restora- 
nai reklamavo įvairų juočkiams būdingą maistą. Vaikai šokinėjo ir maivėsi 
ant kreida apibraižiotų šaligatvių. Bartas pastebėjo, kaip sutenerio limuzinas 
- didžiulis rožinis “Eldorado Kadilakas" - sustojo prie rudų plytų pastato. Iš 
jo išlipo juodukas balta plantatoriaus skrybėle, ledų baltumo kostiumu su 
perlinėmis sagomis bei juodais platforminiais batais su didelėmis auksinėmis 
sagtimis šonuose. Jis nešėsi medinę lazdą su dideliu dramblio kaulo kamuo- 
liuku ant viršaus. Pižonas iš lėto pasipūtusiai priėjo prie limuzino kapoto, ant 
kurio puikavosi elnio ragai. Mažytis sidabrinis šaukštelis ant sidabrinės 
grandinėlės kabėjo po juoduko kaklu ir blizgėjo rudenio saulėje. Bartas ir to- 
liau stebėjo sutenerį savo užpakalinio vaizdo veidrodėlyje. Dabitą ką tik ap- 
spito vaikai, kaulydami saldainių. 

Už devynių kvartalų gyvenamieji namai išretėjo ir tapo dar labiau apše- 
pę. Pagaliau prieš akis atsivėrė plyni laukai. Tepaluotas vanduo telkšojo tarp 
kalnelių, sudarydamas vaivorykštines paviršines balutes. Kairėje netoli ho- 
rizonto matėsi į miesto oro uostą besileidžiantis lėktuvas. 

Bartas išvažiavo į 16-ąjį kelią, lėkdamas neapgyvendinta teritorija, ply- 
tinčia tarp miesto ir jo ribų. Jis pravažiavo pro “Makdonaldą", “Shaky's" ir 

“Nino kepsnių duobės“ restoranėlius, “Dairy Freez" bei “Noddy-Time" mo- 
telį, uždarytą iki kito sezono. Bartas pralėkė pro Nortono lauko kinoteatrą, 
kur iškabos skelbė: 


PENKTADIENĮ-ŠEŠTADIENĮ-SEKMADIENĮ 


NENUILSTANČIOS ŽMONOS | 
KAI KAS ATBĖGO X GRUPĖS 


Bartas pravažiavo pro boulingo alėją ir vairavimo aikštelę, abi uždarytas 
iki kito sezono, bei dvi degalines su tokiais pat užrašais: 


ATSIPRAŠOME, KURO NĖRA 


Iki gruodžiui skirtos kuro partijos dar buvo likusios keturios dienos. Bar- 
tas negalėjo prisiversti gailėti šalies, kuri pateko į šią mokslinės fantastikos 
stiliaus krizę, - šalis pernelyg ilgai pilstė kurą į kairę ir į dešinę, kad užsitar- 
nautų jo gailestį, - tačiau jis gailėjosi tų mažų žmogelių, kurių snapus pri- 
spaudė užsitrenkiančios milžiniškos durys. 

Nuvažiavęs dar mylią, Bartas pasiekė “Naudotus Maljorės automobi- 
lius“. Jis nežino, ko tikėjosi, tačiau vaizdas nuliūdino. Vieta atrodė panaši į 
pernakt kuo mažesnėmis sąnaudomis pastatytą lūšną. Automobiliai stovėjo 
surikiuoti aikštelėje priekiniais žibintais į kelią po maskatuojančių ant virvių 
vėliavėlių - raudonų, geltonų, mėlynų ir žalių - raizgalyne. Jos buvo pririš- 
tos tarp šviestuvų, kurie apšviesdavo automobilius naktį. Kainos ir šūkiai 
pūpsojo ant priekinių automobilių langų: 


$795 
PUIKIAI VAŽIUOJA! 
arba 
$550 
LABAI TINKA PERVEŽIMAMS! 


O ant apdulkėjusio seno “Valianto" nuleistomis padangomis ir suskilusiu 
priekiniu stiklu kabėjo užrašas: 


$75 
SPECIALI MECHANIKŲ KAINA! 


Pardavėjas pilkai žaliu paltu linksėjo galva ir neįpareigojamai šypsojosi 
su juo kalbančiam vaikinukui raudonu šilkiniu švarku. Jiedu stovėjo prie 
mėlyno “Mustango" surūdijusiais šonais. Vakinas kažką aistringai atkirto ir 
užtrenkė vairuotojo pusės dureles. Pabiro rūdys. Pardavėjas tik patraukė pe- 
čiais ir toliau šypsojosi. “Mustangas" liko kiurksoti savo vietoje ir senti. 

Aikštelės centre stovėjo kartu sujungta kontora ir garažas. Bartas pasta- 


žn?? 


tė mašiną ir išlipo laukan. Garaže keltuvas laikė pakėlęs seną “Dodžą" su 

milžiniškais stabilizatoriais. Mechanikas išlindo iš po automobilio, abiejose 
tepaluotose rankose it taurę laikydamas duslintuvą. 

- Čia negalima statyti mašinos, pone. Jūs užstatote pravažiavimą. 

- O kur man ją pastatyti? 

- Jei atvykote į kontorą, pastatykite mašiną kitoje pastato pusėje. 

Bartas nuvairavo savo “LTD" už pastato, atsargiai laviruodamas siauru 
keliuku tarp susiraukšlėjusios metalinės garažo sienos ir automobilių eilės. 
Jis sustojo už garažo ir išlipo. Stiprus, kiaurai košiantis vėjas privertė jį su- 
sigūžti. Sildytuvas pripratino jo veidą prie šilumos, todėl dabar Bartas turė- 
jo prisimerkti, kad nepradėtų ašaroti. 

Už garažo plytėjo senų automobilių kapinės, nusidriekdamos akrų akrus 
ir stebindamos akį. Dauguma mašinų buvo išlupinėtos ir dabar stovėjo ant 
ratlankių ar ašių lyg siaubingo maro aukos, pernelyg užsikrėtusios, kad jas 
būtų galima nutempti iki kapo duobės. Apsauginės grotelės tuščiomis prie- 
kinių žibintų skylėmis mąsliai žvelgė į jį. 

Bartas vėl atsidūrė priešais garažą. Mechanikas montavo duslintuvą. Ati- 
darytas kokakolos buteliukas balansavo ant padangų krūvos jam iš dešinės. 

Bartas pašaukė mechaniką: 

- Ar yra ponas Maljorė? 

Kalbėdamasis su mechanikais, jis visada pasijusdavo kaip asilas. Bartas 
nusipirko pirmąjį automobilį prieš dvidešimt metų, tačiau kalbėdamasis su 
mechanikais jis vis dar jausdavosi it spuoguotas paauglys. 

Mechanikas metė žvilgsnį per petį, nepaleisdamas rutulinio rakto. 

- Aha, jis ir Mensis. Abu kontoroje. 

- Ačiū. 

- Nėr už ką. 

Bartas įėjo į kontorą. Sienos buvo apmuštos pušų medienos imitacija, 
grindys išklotos purvinu raudonų ir baltų kvadratų linoleumu. Tarp dviejų 
senų kėdžių stovėjo apdraskytų “Outdoors Life“, “Field and Stream“ ir 
“True Argosy“' Žurnalų krūva. Niekas nesėdėjo ant kėdžių. Priešais matėsi 
durys, tikriausiai vedančios į vidinį kabinetą, o kairėje pusėje — mažytis 
kambarėlis, panašus į teatro ložę. Ten sėdėjo moteris ir kažką skaičiavo skai- 
čiavimo mašinėle. Už jos ausies buvo įspraustas geltonas pieštukas. Akiniai 
kabėjo ant mažos krūtinės, prilaikomi netikros briliantinės grandinėlės. Bar- 
tas priėjo prie moters, pradėdamas nervintis. Prieš prabildamas jis apsilaižė 
lūpas. 

- Atsiprašau. 

Moteris pakėlė galvą. 

- Taip? 

Bartas pajuto keistą norą išpoškinti: Atėjau pasimatyti su Vienaakiu Sa- 
liu, kale. Taigi, judink savo šikną. 

Tačiau jis tik mandagiai paaiškino: 

- Aš esu susitaręs su ponu Maljore. 

- Tikrai? - akimirką ji atsargiai nužvelgė jį, o tada, pervertusi lapelių krū- 
vą šalia skaičiavimo mašinėlės, ištraukė vieną. - Ar jūs Deivisas? Bartonas 
Deivisas? 

- Teisingai. 

- Įeikite. 

Ji nusišypsojo ir toliau ėmė baksnoti skaičiavimo mašinėlę. 

Bartas labai nerimavo. Be abejo, jie jau žino, kad jis juos apgavo. Jie čia 
užsiiminėjo kažkokia vidurnakčio autoprekyba, bent jau tai buvo aišku iš 
vakarykščio pokalbio su Mensiu. Ir jie žino, kad jis tai suprato. Galbūt būtų 
geriau apsisukti, dumti pro duris ir it patrakusiam skuosti tiesiai į Monoha- 
no kontorą ir galbūt sulaikyti jį, kol jis dar neišskrido į Aliaską, Timbuktu 
ar dar kur nors. 

Pagaliau, - atsiduso Fredas. - Pagaliau šis žmogus atėjo į protą. 

Nepaisydamas Fredžio, Bartas priėjo prie durų, atidarė jas ir įėjo į vidinį 
kabinetą. Ten rado du vyrus. Sėdintis už darbo stalo buvo storas ir su stip- 
riais akiniais. Kitas - plonas it skustuvo peiliukas, vilkintis gelsvai rožinę 
sportinę striukę, kuri Bartui iškart priminė Vinį. Antrasis vyras buvo pasilen- 
kęs virš stalo. Jiedu vartė J.C.Vitnio katalogą. 

Abu vyrai sužiuro į jį. Maljorė nusišypsojo. Po akiniais akys atrodė ne- 
aiškios ir milžiniškos lyg virtų kiaušinių tryniai. 

- Ponas Deivisas? 

- Teisingai. 

- Malonu, kad užsukote. Gal galėtumėte uždaryti duris? 

- Gerai. 

Bartas uždarė duris. Kai vėl atsisuko, Maljorė nebesišypsojo. Mensis - 
taip pat. Jiedu tik žvelgė į jį, o kambario temperatūra tarytum atšalo dvide- 
šimčia laipsnių. 

- Gerai, - prabilo Maljorė. - Kas tai per velniava? 

- Aš norėjau su jumis pasikalbėti. 

- Aš kalbu nemokamai. Tik ne su tokiais smirdžiais kaip tu. Tu paskam- 
binai Pitui ir primelavai apie du “Eldoradus", - tik Maljorė ištarė tai, kaip 
“Eldoreidus". - Kalbėk, pone. Pasakok, ką čia sumanei. 

Stovėdamas prie durų, Bartas tarė: 

- Girdėjau, kad galbūt tu šį tą pardavinėji. 

- Teisingai. Mašinas. Aš pardavinėju mašinas. 

- Ne. Kitką. Pavyzdžiui... - Bartas atsisuko į pušies imitacijos sienas. Tik 
vienas Dievas težino, kiek agentūrų jau buvo sukišusios “blakes" į šią kon- 
torėlę. - Paprasčiausiai kitką, - užbaigė jis, nors ir nelabai iškalbingai. 

- Turi omeny narkotikus, kekšes ir nelegalias lenktynes? O gal tu nori nu- 
sipirkti šautuvą, kad galėtum pašalinti žmoną ar savo bosą? - pastebėjęs, 
kaip jis krūptelėjo, Maljorė šiurkščiai nusikvatojo. - Tai jau neblogai, pone, 
visai neblogai, kaip tokiam smirdžiui. Iškart pamanei: “O jei ši kontora pil- 
na “blakių"?", tiesa? Tai pirmas dalykas, kurio moko policijos akademijoje, 
argi ne? 

- Klausykit, aš ne... 

- Užsičiaupk, - nutraukė jį Mensis. Rankose jis laikė J.C.Vitnio katalogą. 
Jo nagai atrodė ką tik po manikiūro. Bartas dar niekad nebuvo matęs tokių 
tvarkingų nagų, išskyrus televizijos reklamas, kuriose pranešėjas turėdavo 
rankoje laikyti aspirino buteliuką ar dar ką nors. - Kai Salis norės, kad tu 
prabiltum, jis taip ir pasakys. 

Bartas sumirksėjo ir užsičiaupė. Tai panėšėjo į blogą sapną. 

- Jūs, vyrukai, tampate vis bukesni, - tęsė Maljorė. - Bet tai niekis. Man 
patinka turėti reikalų su asilais. Aš pripratęs turėti reikalų su asilais. Ir man 
gerai sekasi. Nors tu ir žinai, šita kontora yra švarut švarutėlė. Mes iškuopia- 
me ją kiekvieną savaitę. Namuose laikau cigarų dėžutę, pilną įvairiausių 
“blakių": kontaktinių mikrofonų, mygtukinių mikrofonų, prispaudžiamų 
mikrofonų, “Sony? magnetofonų, ne didesnių už rankos plaštaką. Bet jie nu- 
sprendė tuo nebeužsiimti ir atsiuntė tokį smirdžių kaip tu. 

- Aš ne smirdžius, - Bartas išgirdo save sakant. 

Maljorės veidą nutvieskė perdėtos nuostabos išraiška. Jis pasisuko į 
Mensį. 

- Ar girdėjai? Jis pasakė nesąs smirdžius. 

- Aha, girdėjau, - atsakė Mensis. 

- Ar jis tau atrodo panašus į smirdžių? 

- Taip. 

- Ir netgi kalba it smirdžius, ar ne? 

- Aha. 

- Taigi, jei tu ne smirdžius, - Maljorė vėl pasisuko į Bartą, - tai kas tu? 

- Aš... - pradėjo jis nežinodamas, ką atsakyti. Ir kas gi jis toks? Fredai, 
kur tu, kai man tavęs reikia? 

- Nagi, pasakyk, - paragino Maljorė. - Valstijos policija? Miesto? Vidaus 
mokesčių tarnyba? FTB? Ar tau jis panašus į pirmos klasės FTB vyruką, Pi- 
tai? 

- Aha. 

- Net miesto policija nepasiųstų tokio smirdžiaus kaip tu, misteri. Tu iš 
FTB arba esi privatus detektyvas. Tai kas gi tu? 

Bartą suėmė pyktis. 

- Išmesk jį, Pitai, - praradęs susidomėjimą, paliepė Maljorė. 

Mensis, vis dar su katalogu rankoje, ėmė artintis prie jo. 

- Prakeiktas kvailys! - staiga Bartas suriko ant Maljorės. - Ko gero, ma- 
tai policininkus po savo lova, nes tu toks kvailas! Tikriausiai manai, kad jie 
atvažiuoja padulkinti tavo žmoną, kol tu sėdi čia ! 

Maljorė išpūstomis akimis įsispoksojo į jį. Mensis sustingo vietoje su 
nuostabos išraiška veide. 

- Kvailys? - pratarė Maljorė, vartydamas žodį burnoje, kaip kad stalius 
vartytų nežinomą įrankį savo rankoje. - Ar jis pavadino mane kvailiu? 

Bartas buvo apstulbintas savo paties žodžių. 

- Aš jį išvesiu, - vėl pajudėjęs į priekį, tarė Mensis. 

- Palauk, - sustabdė jį Maljorė. Jis su akivaizdžiu smalsumu žvelgė į Bar- 
tą. - Ar tu pavadinai mane kvailiu? 

- Aš ne faras, - atsakė Bartas. - Ir ne sukčius. Aš tik vyrukas, nugirdęs, 
kad jūs parduodat kai ką žmonėms, kurie turi pinigų. Pinigų aš turiu. Aš ne- 
žinojau, kad reikia pasakyti slaptažodį, turėti Kapitono Vidurnakčio šifrato- 
rių ar dar kokį paiką niekutį. Taip, aš pavadinau jus kvailiu. Aš prašau jūsų 
atleidimo, jei tai sustabdys šio vyruko kėslus mane sumušti. Aš... - Bartas 
sudrėkino lūpas, tačiau nebežinojo, kaip pratęsti savo kalbą. Maljorė su 

Mensiu susižavėję žiūrėjo į jį, tarytum jis ką tik prieš jų akis būtų pavirtęs į 
marmurinę graikišką statulą. 

- Kvailys, - pakartojo Maljorė. - Apieškok šį vyruką, Pitai. 

Pitas uždėjo rankas Bartui ant pečių, ir šis apsisuko. 

- Padėk rankas ant sienos, - paliepė Mensis, pašnibždėdamas tiesiai į au- 
sį. Nuo jo dvokė “Listerinu". - Praskėsk kojas. Kaip kad filmuose apie farus. 

- Aš nežiūriu filmų apie farus, - atkirto Bartas, žinodamas, ką Mensis tu- 
ri galvoje, bet leido save apieškoti. Mensis perbraukė rankomis per jo kojas, 
patapšnojo per klyną taip pat atsainiai, kaip daro daktarai, užkišo ranką už 
diržo, perbraukė per šonus ir paieškojo už apykaklės. 

- Svarus, - pranešė Mensis. 

- Apsisuk, - paliepė Maljorė. 

Bartas apsisuko. Maljorė vis dar susižavėjęs nužiūrinėjo jį. 

- Ateik čia. 

Bartas priėjo. 

Maljorė patapšnojo per stalo stiklą, po kuriuo matėsi keletas fotografijų: 
tamsi moteris, besišypsanti į kamerą su akiniais nuo saulės, atsmauktais ant 
vešlių plaukų; geltonodžiai vaikai, besiturškiantys baseine; pats Maljorė juo- 
domis glaudėmis, einantis paplūdimiu it koks Karalius Farukas su dideliu 
koli veislės šuniu prie šono. 

- Išsituštink, - paliepė Maljorė. 

- Ką? 

- Iškrauk viską iš kišenių. 

Bartas norėjo protestuoti, bet, pūsiminęs Mensį, stovintį jam iš kairės, iš- 
vertė kišenes. 

Iš palto kišenių jis ištraukė bilietus iš paskutinio judviejų su Mere maty- 
to filmo, kuriame labai daug dainavo. Tačiau Bartas neįstengė prisiminti fil- 
mo pavadinimo. 

Jis nusivilko paltą ir iš švarko kišenių ištraukė “Zippo" žiebtuvėlį su jo 
inicialais - “BDžŽD"; žiebtuvėlio akmenėlių maišelį; vieną cigarą; magnezi- 
jos tablečių dėžutę; sąskaitą iš “A6S padangų", kur jo mašinai uždėjo žie- 
mines padangas. Mensis nužvelgė šį šlamštą ir patenkintas tarė: 

- Viešpatie, vieną dieną tu sudegsi. 

Bartas nusivilko švarką. Vienintelėje baltinių kišenėje gulėjo tik korpijos 
kamuoliukas. Iš dešinės priekinės kelnių kišenės jis ištraukė mašinos rakte- 
lius ir keturiasdešimt centų, daugiausia penkiacentėmis monetomis. Kažko- 
dėl penkių centų monetos tiesiog lipte lipdavo prie jo. Bartas niekada neras- 
davo dešimties centų vertės monetos parkavimo aikštelei: kišenėse skambė- 
davo tik niekur netinkančios penkių centų monetos. Jis padėjo savo pinigi- 
nę ant stalo šalia kitų daiktų. 

Maljorė pakėlė piniginę ir įsižiūrėjo į nublukusią monogramą - Merė pa- 
dovanojo piniginę jų sutuoktuvių proga prieš ketverius metus. 

- Ką reiškia raidės “Dž"? 

- Džordžą. 

Maljorė atsegė piniginę ir išdėliojo visą jos turinį prieš save it pasianso 
kortas. 


37 


Keturiasdešimt trys doleriai dvidešimties ir vieno dolerio vertės bankno- 
tais. 

Kreditinės kortelės: “Shel?"*, “Sunoco", “Arco", “Grant 's", “Sears", “Ca- 
rey's" universalinės parduotuvės, “American Express“. 

Vairuotojo teisės. Socialinio draudimo numeris. Kraujo donoro kortelė, 
A teigiamos grupės. Bibliotekos kortelė. Plastmasinis aplankas. Gimimo liu- 
dijimas su nuotrauka. Kelios senos apmokėtos sąskaitos, suplyšusios per su- 
lenkimo vietas. Antspauduoti banko sąskaitos papildymo čekiai, kai kune li- 
kę dar nuo liepos mėnesio. 

- Kas tau darosi? - susierzinęs paklausė Maljorė. - Nejau tu niekada ne- 
išvalai savo piniginės? Šitaip prikemši piniginę ir vaikštai su ja visus metus 
- Šiai piniginei skauda. 

Bartas patraukė pečiais. 

- Man nepatinka išmesti daiktus. 

Jis nusistebėjo, kad Maljorės pavadintas smirdžiumi baisiausiai supyko, 
tačiau piniginės kritika jo visai nejaudino. 

Maljorė atsegė prikimštą nuotraukų aplanką. Pirmoje buvo Merė, žvai- 
ruojanti į objektyvą iškištu liežuviu. Sena nuotrauka. Tada Merė buvo daug 
lieknesnė. 

- Ar tai tavo žmona? 

- Taip. 

- Galiu lažintis, kad ji graži, kai fotoaparato objektyvas nekyšo jai prie 
veido. 

Maljorė ištraukė dar vieną nuotrauką ir nusišypsojo. 

- Tavo berniūkštis? Maniškis irgi maždaug tokio pat amžiaus. Ar jis jau 
žaidžia beisbolą? Uhu! Tikriausiai žaidžia. 

- Taip, tai mano sūnus. Jis jau miręs. 

- Ne kas. Avarija? 

- Smegenų auglys. 

Maljorė linktelėjo ir peržvelgė likusias nuotraukas - jo gyvenimo iškar- 
pas: namas Vakarinėje Krestaleno gatvėje; jiedu su Tomu Grangeriu skalbi- 
mo ceche; jis pats, stovintis ant pakylos skalbėjų susitikime, sušauktame jų 
mieste (Bartas tada pristatė pagrindinį kalbėtoją), babekju galiniame kieme 
ir Bartas, stovintis prie grilio su virėjo kepure ir prijuoste su užrašu : “TĖ- 
TIS KEPA, MAMA ŽIŪRI". 

Maljorė padėjo aplanką, sukrovė kreditines korteles į krūvelę ir atidavė 
Mensiui. 

- Nukopijuok jas ir paimk vieną iš banko sąskaitos papildymo čekių. Jo 
žmona laiko čekių knygelę po spyna kaip ir manoji. 

Maljorė nusijuokė. 

Mensis skeptiškai pažvelgė į jį. 

- Ar ketini turėti reikalų su šiuo smirdžiumi? 

- Nevadink jo smirdžiumi ir gal tada jis nebevadins manęs kvailiu, - jis 
vėl sukikeno, tačiau netikėtai nutilo. - Daryk, kas tau liepta, Pitai. Ir nesikišk 
į mano reikalus. 

Mensis nusijuokė, tačiau išėjo labai išdidžiai. 

Užsidarius durims, Maljorė atsisuko į Bartą ir prunkštelėjo. Po to papur- 
tė galvą. 

- Kvailys. Dieve, maniau, kad mane jau pavadino visais įmanomais var- 
dais. 

- Kodėl jis išėjo nukopijuoti mano kreditines korteles? 

- Mums priklauso dalis kompiuterio. Jis visas nepriklauso niekam. Žmo- 
nės naudojasi juo paeiliui. Jei asmuo žino reikiamus kodus, jis gali prisijung- 
ti prie daugiau nei penkiasdešimties mūsų miesto korporacijų duomenų ba- 
zės. Taigi ketinu tave patikrinti. Jei tu - faras, mes tai išsiaiškinsime. Jei tos 
kreditinės kortelės netikros, mes taip pat išsiaiškinsime. Jei jos tikros, bet ne 
tavo, ir tai iškapstysime. Bet tu jau mane įtikinai. Manau, tu kalbi tiesą. 
Kvailys, - Maljorė papurtė galvą ir nusijuokė. - Ar vakar buvo pirmadienis? 
Tau pavyko, misteri, kad nepavadinai manęs kvailiu pirmadienį. 

- Ar jau galiu pasakyti, ką norėčiau pirkti? 

- Galėtum, ir net jei tu būtum faras su šešiais magnetofonais, vis tiek ma- 
nęs nepaliestum. Tai vadinama pasala. Tačiau dabar aš nenoriu to girdėti. 
Grįšk rytoj tuo pačiu laiku į tą pačią vietą, ir aš tau pasakysiu, ar noriu tai iš- 
girsti. Net jei tu ir švarus, aš galiu nieko tau neparduoti. Žinai kodėl? 

- Kodėl? 

Maljorė nusijuokė. 

- Nes manau, kad tu pamišėlis, važiuojantis ant trijų ratų, kuriam trūksta 
kelių varžtelių. 

- Kodėl? Nes pavadinau jus kvailiu? 

- Ne. Nes tu man primeni, kas įvyko man, kai buvau mano sūnaus metų. 
Kaimynystėje, kur aš užaugau, gyveno šuo. Beje, tai buvo Pragaro virtuvė 
Niujorke.Tai buvo prieš Antrąjį pasaulinį karą, depresijos metais. Vyrukas, 
vardu Piacis, turėjo juodą mišrūnę kalę Andrėją, tačiau visi ją vadino pono 
Piacio šunimi. Jis laikė šunį visąlaik pririštą, bet šuo niekada nebūdavo pik- 
tas, išskyrus tą karštą rugpjūčio dieną. Tikriausiai tai buvo 1937-ieji metai. 
Kalė užsipuolė ją paglostyti norėjusį berniuką, ir šis mėnesį išgulėjo ligoni- 
nėje. Jam trisdešimt septyniomis siūlėmis susiuvo kaklą. Tačiau aš žinojau, 
kad taip atsitiks. Šuo visą dieną kepdavo ant saulės — visas vasaros dienas. 
Liepos viduryje ji nustojo vizginti uodegą, kai vaikai ateidavo ją paglostyti. 
Tada kalaitė pradėjo vartyti akis. Liepos pabaigoje pradėdavo urgzti gerkli- 
niu garsu, kai koks vaikis tapšnodavo jai per nugarą. Kai ji pradėjo taip elg- 
tis, aš lioviausi glostyti pono Piacio šunį. O vaikai mane erzindavo: “Kas ai- 
sitiko, Sali? Kinkos dreba?" O aš atsakydavau: “Ne, man nedreba kinkos, ir 
aš - ne kvailys. Šitas šuo pasidarė piktas". Tie tik atšaudavo: “Eik jau eik, 
pono Piacio šuo nesikandžioja, jis dar niekad niekam neįkando, jis netgi ne- 
įkąstų kūdikiui, įkišusiam galvą į jo nasrus". - “Pirmyn, eikit ir glostykit jį, 
- pasiduodavau aš, - nėra tokio įstatymo, draudžiančio glostyti šunis, bet aš 
to nedarysiu". O tada jie visi eidavo man iš paskos ir šaukdavo: “Salis - viš- 
čiukas, Salis - mergaitė, Salis prašys mamytės, kad ji pravestų jį pro pono 
Piacio šunį"'. Na, žinai, kokie būna vaikai. 

- Žinau, - atsakė Bartas. Mensis sugrįžo su kreditinėmis kortelėmis ir da- 
bar, stovėdamas prie durų, klausėsi. 

- Ir vienas iš vaikėzų, garsiausiai šaukusių ant manęs, galiausiai prisišū- 
kavo. Jo vardas buvo Luidžis Brontičelis. Geras žydelis, kaip ir aš, - Maljo- 
rė nusijuokė. - Vieną rugpjūčio dieną, kai atrodė pakankamai karšta išsikepti 
kiaušinį ant šaligatvio, jis priėjo paglostyti pono Piacio šuns ir nuo tos die- 
nos nebekalbėjo garsiau už šnabždesį. Jis turi kirpyklą Manhetene, ir visi 
pravardžiuoja jį Šnabždančiuoju Dži. 

Maljorė nusišypsojo. 

- Tu man primeni pono Piacio šunį. Tu dar neurzgi, tačiau, jei kas nors 
užsimanytų tave paglostyti, užverstum akis. Beje, tu jau seniai nebevizgini 
uodega. Pitai, atiduok šiam vyrui jo daiktus. 

Mensis atidavė Bartui jo šlamštą. 

- Atvažiuok rytoj, ir mes pakalbėsime daugiau, - tarė Maljorė, sekdamas, 
kaip Bartas susideda daiktus atgal į piniginę. - Ir tau tikrai praverstų susitvar- 
kyti piniginę. Greitai tu visai ją sudraskysi. 

- Galbūt. 

- Pitai, palydėk šį vyrą iki mašinos. 

- Žinoma. 

Bartas jau žengė pro duris, kai Maljorė dar kartą pašaukė jį. 

- Žinai, ką jie padarė pono Piacio šuniui? Jie nusivedė jį į užtvarą ir nu- 
nuodijo dujomis. 


+ 


Po vakarienės, Džonui Čanselui porinant, kaip apribotas greitis Džersio 
magistralėje sumažino avarijų skaičių, Merė paklausė jo apie namą. 

- Termitai, - atsakė Bartas. 

Jos gera nuotaika nuskriejo žemyn tarytum liftu-ekspresu. 

- O. Nieko gero, ar ne? 

- Važiuosiu dar rytoj. Jei Tomas Grangeris žinos gerą naikintoją, pasiim- 
siu tą vyruką su savimi. Taip sužinosiu eksperto nuomonę. Galbūt nėra taip 
blogai, kaip atrodo. 

- Tikiuosi, kad ne. Galinis kiemas ir visa... - Merė susimąsčiusi nutilo. 

Tu - tikras princas, - staiga prabilo Fredis. - Tikrų tikriausias princas. Ir 
kodėl tu toks geras savo žmonai, Džordžai? Ar tai įgimtas talentas, o galbūt 
tu lankei pamokas? 

- Užsičiaupk, - nutraukė Bartas. 

Merė nustebusi atsisuko į jį. 

- Ką? i 

- O...aš sakiau Čanselui. Man jau darosi bloga nuo Džono Čanselo, Vol- 
terio Kronkio ir visų likusiųjų paistalynės. 

- Negalima nekęsti pranešėjo dėl pačios žinutės, - atsakė Merė ir suneri- 
musiomis akimis pažvelgė į Džoną Canselą. 

- Ko gero, - sutiko Bartas ir pagalvojo: Tu šunsnukis, Fredi. 

Fredis tik atsakė, kad negalima nekęsti pranešėjo dėl pačios žinutės. 

Jiedu tylėdami žiūrėjo žinias. Prasidėjo vaistų nuo peršalimo reklama: 
pasirodė du vyrai, kurių galvos buvo virtusios snarglių plytomis. Vienam vy- 
riškiui išgėrus reklamuojamą tabletę, pilkai žalias kubas subyrėjo į gabalus. 

- Šiandien atrodai daug sveikesnė, - prabilo Bartas. 

- Taip. Bartai, kokia nekilnojamojo turto agento pavardė? 

- Monohanas, - automatiškai atsakė jis. 

- Ne, ne to, kuris parduoda jums gamyklą, o to, kuris parduoda namą. 

- Olsenas, - burbtelėjo Bartas, ištraukdamas pavardę iš savo vidinės 
šiukšlių dėžės. 

Toliau rodė žinias. Prasidėjo reportažas apie Deividą Ben-Gurioną, kuris 
turėjo greitai prisijungti prie Hario Trumeno. 

- Ar Džekui patinka naujasis namas? - pasiteiravo Merė. 

Bartas jau žiojosi sakyti, kad Džekui jis visai nepatinka, tačiau išgirdo sa- 
ve sakant: 

- Regis, taip. 

Džonas Čanselas užbaigė žinias humoristine sentencija apie skraidančią- 
sias lėkštes virš Ohajo. 

+ 


Pusę vienuoliktos Bartas atsigulė į lovą ir tikriausiai iškart susapnavo 
košmarą - kai atsibudo, skaitmeninis laikrodis rodė: 

Sapne jis stovėjo Venerio aveniu ir Raiso gatvių kampe Nortone. Jis sto- 
vėjo tiesiai po gatvės pavadinimu. Prie saldainių parduotuvės privažiavo ro- 
žinis sutenerio limuzinas su elnio ragais, pritvirtintais ant kapoto. Nuo ve- 
randų ir laiptų prie jo pasipylė vaikai. 

Kitoje gatvės pusėje didelis juodas šuo buvo pririštas prie plytinio gyve- 
namojo namo turėklų. Mažas, savimi pasitikintis berniukas artinosi prie jo. 

Bartas bandė surikti: Neglostyk to šuns! Bėk pasiimti saldainių! - tačiau 
nieko nevaliojo ištarti. Iš lėto suteneris baltu kostiumu ir plantatoriaus skry- 
bėle atsisuko pažiūrėti. Jo saujos buvo pilnos saldainių. Apspitę sutenerį vai- 
kai taipgi atsisuko. Visi vaikai buvo juodukai, tačiau bemiukas, artėjantis 
prie šuns, buvo baltasis. 

Atsispyręs užpakalinėmis kojomis, šuo šoko ant jo it buka strėlė. Ber- 
niukas suriko ir susverdėjo atatupstas, rankomis užsiėmęs už gerklės. Jam 
atsisukus, kraujas sunkėsi pro pirštus. Tai buvo Čarlis. 

Tą akimirką Bartas ir prabudo. 

Sapnai. Prakeikti sapnai. 

Jo sūnus buvo miręs prieš trejus metus. 


1973-IŲJŲ LAPKRIČIO 28-OJI 


Kai Bartas atsikėlė, lauke krito sniegas, tačiau, jam pasiekus skalbyklą, 
snigti liovėsi. Tomas Grangeris išbėgo iš patalpų vienais baltiniais. Jam kvė- 
puojant, iš burnos vertėsi šalto oro debesėliai. Iš Tomo veido išraiškos Bar- 
tas suprato, kad ši diena nežada nieko gera. 

- Turime problemų, Bartai. 

- Rimtų? 

- Pakankamai rimtų. Džonis Volkeris pateko į avariją, grįždamas iš “Ho- 
liday Inn“ su pirmąja siunta. Vyrukas su “Pontiaku" prašvilpė pro raudoną 
šviesą Dikmano gatvėje ir trenkėsi tiesiai į Džonio mašinos vidurį. Kaput, - 
Tomas nutilo ir be tikslo nužvelgė pakrovimo duris. Ten nieko nebuvo. - Po- 
licija sakė, kad Džonis labai sunkios būklės. 

- Viešpatie Dieve. 

- Aš nuvykau tenai, praėjus penkiolikai ar dvidešimčiai minučių po įvy- 
kio. Žinai tą sankryžą... 

- Taip, taip, ji tikrai siaubinga. 

Tomas papurtė galvą. 

- Būtų juokinga, jei nebūtų graudu. Atrodė, tarytum kažkas būtų metęs 
bombą į skalbėją. “Holiday Inn“ paklodės ir rankšluosčiai mėtėsi aplinkui. 
Kai kurie žmonės kišo juos sau užantin, prakeikti sukčiai, ar gali patikėti, ką 
žmonės gali išdarinėti? O pats furgonas... Bartai, iš jo nieko neliko, prade- 
dant nuo vairuotojo durų pusės. Tik metalo laužo krūva. Džonis buvo iš- 
sviestas iš mašinos. 

- Ar jis Centrinėje ligoninėje? 

- Ne, Šventosios Marijos. Džonis - katalikas, ar to nežinojai? 

- Ar nori važiuoti su manim? 

- Jau geriau ne. Ronas plūstasi dėl katilo spaudimo, - Tomas sutrikęs pa- 
traukė pečiais. - Tu juk pažįsti Roną. Gyvenimas tęsiasi. 

- Gerai. 

Bartas vėl įsėdo savo mašinon ir nuvažiavo į Šventosios Marijos ligoni- 
nę. Viešpatie Dieve, ir kodėl tai turėjo nutikti būtent Džoniui Volkeriui? Tai 
buvo vienintelis žmogus, neskaitant jo paties, kuris dirbo “Žydrojoje juosto- 
je" 1953-iaisiais - tiesą pasakius, Džonis ten dirbo nuo 1946-ųjų. Mintis 
įstrigo gerklėje it blogas ženklas. Iš laikraščių Bartas žinojo, kad 784-ojo ke- 
lio pratęsimas turėjo beveik visiškai panaikinti eismą pavojingoje Dikmano 
sankryžoje. 

Beje, jo vardas visai nebuvo Džonis. Iš tikrųjų jis buvo Koris Everetas 
Volkeris: Bartas daugelį kartų matė šį vardą įvairiose kortelėse. Tačiau jau 
gal dvidešimt metų visi vadino šį vyruką Džoniu. Jo žmona mirė 1956-ai- 
siais, važiuodama atostogauti į Vermontą. Nuo tada Džonis gyveno su bro- 
liu, kuris važinėjo miesto sanitarijos furgonu. Gal tuzinas “Zydrosios juos- 
tos“ darbuotojų vadino Roną “kietakiaušiu" jam už nugaros, bet tik Džonis 
galėdavo tėkšti tai Ronui į veidą ir ramiausiai pasišalinti. 

Jei Džonis mirs, aš tapsiu seniausiu skalbyklos darbuotoju. Galėsiu su- 
mušti darbo vienoje vietoje rekordą. Argi tai tavęs nevilioja, Fredai? 

Fredas taip nemanė. 


+ 


Džonio brolis sėdėjo ligoninės priimamojo laukiamajame. Tai buvo 
aukštas vyriškis Džonio veido bruožais, vilkintis alyvinės spalvos darbinius 

drabužius ir juodą medžiaginį švarką. Tarp kelių jis spaudė alyvinę kepurę 
ir spoksojo į grindis. Pasigirdus žingsniams, jis pakėlė akis. 

- Arjūs iš skalbyklos? - paklausė jis. 

- Taip. Jūs... - Bartas nesitikėjo prisiminti vardo, tačiau jam pavyko. - Ar- 
nis, tiesa? 

- Taip, Amis Volkeris, - jis iš lėto papurtė galvą. - Aš nežinau, pone?.. 

- Deivisas. 

- Aš nežinau, pone Deivisai. Mačiau jį tyrimų kabinete. Džonis atrodė la- 
bai sulamdytas. O jis jau nebe vaikas. Jis atrodė tikrai prastai. 

- Aš labai užjaučiu jus. 

- Tai labai nedėkinga sankryža. Ir tas kitas vyrukas visai nekaltas. Jį tik 
sumėtė ant sniego. Aš jo nekaltinu. Sakė, kad jis susilaužė nosį, bet tai ir vis- 
kas. Juokinga, kaip susiklosto įvykiai, tiesa? 

- Taip. 

- Prisimenu, kai dar šešiasdešimtaisiais vairavau didžiulį “Hemingway" 
kompanijos sunkvežimį. Važiavau Indianos keliu ir išvydau... 

Atsidarė išorinės durys, ir įėjo kunigas. Jis nusipurtė sniegą nuo savo ba- 
tų ir beveik tekinas pasileido koridoriumi. Arnis Volkeris pastebėjo kunigą, 
ir jo akys praplatėjo tarsi nuo šoko. Jis dusliai sudejavo ir pabandė atsistoti. 
Bartas uždėjo ranką ant Armnio peties ir sulaikė jį. 

- Viešpatie! - suriko Arnis. - Ar matėt, jis turėjo dėžutę sakramentui lai- 
kyti? Jis ketina suteikti jam paskutinį patepimą... galbūt Džonis jau miręs. 
Džonis... 

Laukiamajame sėdėjo dar keli žmonės: paauglys sulaužyta ranka, pagy- 
venusi moteriškė elastiniu bintu sutvarstyta koja ir vyras milžinišku tvarsčiu 
ant nykščio. Jie pakėlė akis į Arnį ir vėl nuleido, įsikniaubdami į savo žur- 
nalus. 

- Nusiraminkit, - tarė Bartas. 

- Paleiskit mane. Aš turiu eiti pažiūrėti. 

- Paklausykit... 

- Paleiskit mane! 

Bartas paleido jį. Arnis Volkeris dingo už kampo, kur ką tik nuskubėjo 
kunigas. Bartas truputį pasėdėjo plastmasinėje kėdėje, svarstydamas, ką da- 
ryti toliau. Jis nužvelgė grindis, nusėtas juodais pažliugusiais pėdsakais; ta- 
da - į budinčios seselės postą, kur moteris buvo persisvėrusi per valdymo 
pultą; galiausiai pažvelgė pro langą ir išvydo, kad jau nebesninga. 

Iš koridoriaus galo, kur buvo visi tyrimų kabinetai, atskriejo gailus riks- 
mas. 

Visi pakėlė galvas. Visų veiduose atsispindėjo ta pati pusiau nesveika iš- 
raiška. 

Dar vienas riksmas, kurį palydėjo kimus verksmas iš nevilties. 

Visi vėl nudelbė akis į savo žurnalus. Vaikis su sulaužyta ranka garsiai 
nurijo seiles, sukeldamas nedidelį kliktelėjimą tyloje. 

Bartas atsistojo ir neatsigręždamas išskubėjo pro duris. 

Skalbykloje visi išėjo jo pasitikti, ir net Ronas Stounas nebandė jų sulai- 
kyti. 

- Aš nežinau, - paaiškino Bartas. - Aš taip ir nesužinojau, ar jis gyvas, ar 
miręs. Jūs sužinosit. O aš nežinau. 

Jis užlėkė į viršų, jausdamasis keistai sumišęs. 

- Ar žinote, kaip laikosi Džonis, pone Deivisai? - pasiteiravo Filisė. 

Pirmą kartą Bartas pastebėjo, kad Filisė, visada linksma ir gyva, dabar at- 
rodė pasenusi. 

- Nekaip. Kunigas atliko jam paskutinį patepimą. 

- O, kaip negerai. Ir prieš pat Kalėdas. 

- Ar kas nors buvo nuvažiavęs paimti krovinio? 

Filisė pažvelgė į jį truputį priekaištaudama. 

- Tomas pasiuntė Harį Džounsą. Jis atvežė krovinį prieš penkias minutes. 

- Gerai, - atsakė Bartas, tačiau iš tikrųjų buvo blogai. Jam norėjosi nusi- 
leisti žemyn į skalbimo cechą ir pripilti “Hexlito" į mašinas, kad visa tai iš- 
nyktų: pasibaigus gręžimo procesui ir Polakui atidarius skalbimo mašinas, 
jose gulėtų tik pilka pūkelių krūva. O tai būtų gerai. 

Filisė kažką pasakė, tačiau jis nenugirdo. 

- Atsiprašau, ką? 

- Sakiau, kad skambino ponas Ordneris. Jis nori, kad jūs tučtuojau per- 
skambintumėte jam. Dar skambino kažkoks Haroldas Svinertonas. Sakė, 
kad jau turi šovinius. 

- Haroldas?.. - staiga jis prisiminė. “Harvio ginklų krautuvė". Tik Harvis 
kaip ir Marlis buvo negyvas it durų rankena. - Taip, gerai. 

Bartas įėjo į savo kabinetą ir uždarė duris. Lentelė ant stalo vis dar by- 
lojo: 


MĄSTYK! 
Tai gali būti visiškai naujas patyrimas 


Bartas nuėmė užrašą nuo stalo ir įmetė į šiukšlių dėžę. Bumnpt. 

Jis atsisėdo prie stalo, išėmė visą korespondenciją iš “GAUTA" krepše- 
lio ir net neperžvelgęs išmetė šiukšlių dėžėn. Tada apsižvalgė. Sienos buvo 
apkaltos medžio dailylentėmis. Kairėje ant sienos kabėjo du įrėminti diplo- 
mai: vienas iš koledžo, kitas iš Skalbimo instituto, kur jis mokėsi 1969 ir 
1970 metų vasaromis. Už jo puikavosi didžiulė nuotrauka, kurioje jis pats 
spaudė ranką Rėjui Tarkingtonui “Zydrosios juostos" stovėjimo aikštelėje, 
iškart po to, kai ją išasfaltavo. Juodu šypsojosi. Skalbykla stovėjo už jų, trys 
furgonai matėsi pakrovimo zonoje. Kaminas vis dar stūksojo visiškai baltas. 

Jau šešerius metus (nuo 1967-ųjų) Bartas dirbo šiame kabinete: čia jis 
pradėjo dirbti dar prieš Vudstoką, Kento valstiją, Roberto Kenedžio ir Mar- 
tino Liuterio Kingo nužudymą bei Niksoną. Jo gyvenimo metai prabėgo tarp 
šių keturių sienų. Milijonas įkvėpimų, milijonas širdies dūžių. Bartas apsi- 
dairė, norėdamas įsitikinti, ar ką nors jaučia. Jis jautėsi truputį nuliūdęs, ir 
viskas. 


64 


Jis ištuštino darbo stalą, išmesdamas visus asmeninius dokumentus ir as- 
menines buhalterines knygas. Tada ant firminio skalbyklos blanko parašė 
savo atsistatydinimo laišką ir įdėjo jį į firminį skalbyklos voką. Neasmeni- 
nius daiktus jis paliko savo vietose: sąvaržėles, lipnią juostelę, čekių knygą 
ir tuščių darbo laiko kortelių krūvą, apjuostą gumute. 

Bartas atsistojo, nuėmė diplomus nuo sienos ir įmetė šiukšlių dėžėn. 
Stiklas, dengęs Skalbimo instituto diplomą, suskilo. Kvadratai, kur kabėjo 
diplomai, buvo truputį ryškesni už likusią sienos dalį. 

Suskambo telefonas. Bartas pakėlė ragelį, tikėdamasis, jog tai Ordneris. 
Tačiau iš pusrūsio skambino Ronas Stounas. 

- Bartai? 

- Taip. 

- Džonis mirė prieš pusvalandį. Regis, jis neturėjo jokios galimybės išgy- 
venti. 

- Man labai gaila. Noriu, kad uždarytumėte skalbyklą, Ronai. 

Ronas atsiduso. 

- Tai bus geriausia. Bet ar negausi velnių nuo bosų? 

- Aš jau nebedirbu bosams. Aš ką tik parašiau atsistatydinimo raštą. 

Na, štai. Ir pasakei. Dabar viskas tapo tikra. 

Kitame laido gale stojo tyla. Bartas girdėjo skalbimo mašinų ūžesį ir pa- 
stovų lyginimo preso šnypštimą. Jį vadino “šlapia vieta“, nes tiek ir liktų iš 
žmogaus, netyčia pakliuvusio po juo. 

- Aš tikriausiai ne taip nugirdau, - pagaliau prabilo Ronas. - Pamaniau, 
kad pasakei... 

- Aš taip ir pasakiau, Ronai. Aš išeinu. Buvo malonu dirbti su tavim, To- 
mu ir netgi Viniu, kai jis laikydavo liežuvį už dantų. Bet dabar jau viskas 
baigta. 3 

- Ei, paklausyk, Bartai. Nusiramink. Žinau, kad tai tave nuliūdino... 

- Tai ne dėl Džonio, - nutraukė jį Bartas, nežinodamas, ar tai tiesa, ar ne. 
Galbūt jis vis dar galėtų pasistengti išgelbėti save ir savo gyvenimą, kuris 
jau dvidešimt metų egzistavo po apsauginiu rutinos skliautu. Tačiau kai ku- 
nigas vos ne bėgte pasileido koridoriumi pas mirštantį ar jau mirusį Džonį ir 
kai Arnis Volkeris taip juokingai sudejavo giliai gerklėje, jis pasidavė. Lyg 
vairuotum slystančią mašiną ar apgaudinėtum save, kad ją vairuoji, 0 po to 
tik nuimtum rankas nuo vairo ir užsidengtum jomis akis. 

- Tai ne dėl Džonio, - pakartojo Bartas. 

- Na, paklausyk... paklausyk... - labai nusiminęs bandė prabilti Ronas. 

- Klausyk, pasikalbėsiu su tavim vėliau, Ronai, - tarė Bartas, nežinoda- 
mas, ar taip padarys. - Eik, liepk visiems skirstytis. 

- Gerai. Gerai, bet... 

Bartas iš lėto padėjo ragelį. 

Jis išsitraukė telefonų knygą iš stalčiaus ir pervertė “Geltonuosius pusla- 
pius“, ieškodamas “GINKLŲ" skyrelio. Tada surinko “Harvio ginklų krau- 
tuvės" numerį. 

- Laba diena, Harvio krautuvė. 

- Tai Bartonas Deivisas. 

- O, taip. Vakar vėlai po pietų gavau jūsų šovinius. Sakiau jums, kad 
gausiu juos dar gerokai prieš Kalėdas. Du šimtus. 

- Gerai. Paklausykit. Šiandien būsiu labai užsiėmęs. Ar dirbsite vėlai va- 
kare? 

- Iki pat Kalėdų aš dirbsiu iki devynių vakaro. 

- Gerai. Pasistengsiu užvažiuoti apie aštuonias. O jei ne, tai būtinai rytoj 
po pietų. 

- Tinka. Klausykit, ar išsiaiškinot, kad tai Boka Rio? 

- Boka... 

O taip, Boka Rio, kur greitai ketina medžioti jo pusbrolis Nikas Adam- 
sas. 

- Boka Rio. Taip, regis, taip. 

- Jergutėliau, kaip aš jam pavydžiu. Tai buvo pačios gražiausios mano 
gyvenimo akimirkos. 

- Susišaudymas tęsiasi, - sumurmėjo Bartas. 

Staiga prieš akis jis išvydo Džonio Volkerio galvą, pakabintą virš elek- 
trinio Stivo Ordnerio židinio su nediduke bronzine lentele: 


HOMO SKALBĖJAS 
„ 1973 m. lapkričio 28 d. 
Zuvęs Dikmano gatvės kampe 


- Ką sakėt? - sumišęs paklausė Haris Svinertonas. 

- Sakiau, kad ir aš jam pavydžiu, - Bartas užmerkė akis. Jį persmelkė 
šleikštulys. Aš byru į gabalus, - pamanė jis. - Taip, šis jausmas taip ir vadi- 
nasi. 

- O. Tad iki pasimatymo. 

- Žinoma. Ir dar kartą ačiū, pone Svinertonai. 

Bartas padėjo ragelį, atsimerkė ir vėl nužvelgė savo apnuogintą kabine- 
tą. Tada paspaudė vidinio ryšio mygtuką. 

- Filise? 

- Taip, pone Deivisai? 

- Džonis mirė. Siandien skalbykla nebedirbs. 

- Mačiau, kaip žmonės išeina, todėl taip ir pamaniau, - Filisės balsas 
skambėjo taip, tarytum ji būtų verkusi. 

- Gal galėtum susisiekti su ponu Ordneriu, kol dar neišėjai, gerai? 

- Zinoma. 

Bartas apsisuko kėdėje ir pažvelgė pro langą. Ryškiai oranžinis greideris 
su grandinėmis ant labai didelių ratų slinko pro šalį raižydamas asfaltą. Tai 
jų kaltė, Fredi. Tik jų. Man sekėsi, kol tie vyrukai iš merijos nenusprendė su- 
jaukti mano gyvenimo. Juk man sekėsi, tiesa, Fredi? 

Fredi? 

Fredai? 

Suskambo telefonas, ir Bartas pakėlė ragelį. 

- Tu išprotėjai, - iškart konstatavo Stivas Ordneris. - Visiškai kuoktelėjai. 

- Ką nori tuo pasakyti? 

- Noriu pasakyti, kad šįryt pusę dešimtos pats paskambinau ponui Mono- 
hanui. Lygiai devintą Makeno žmonės pasirašė sutartį dėl Voterfordo ga- 
myklos. Tai kas, po perkūnais, atsitiko, Bartonai? 

- Geriau tai aptarti akis į akį. 

- Ir aš taip manau. Taigi pasistenkit sugalvoti skubų pasiaiškinimą, jei 
nori išsaugoti savo darbą. 

- Nežaisk su manim, Stivai. 

- Ką? 

- Tu net neketini manęs palikti darbe, netgi šlavėjo pareigose. Aš jau pa- 
rašiau savo atsistatydinimo pareiškimą. Jis užklijuotas, tačiau galiu pacituo- 
ti jį iš atminties. “Aš išeinu iš darbo. Pasirašo Bartonas Džordžas Deivisas." 

- Bet kodėl? - Ordneris atrodė fiziškai sužeistas. Tačiau jis nedejavo kaip 
Arnis Volkeris. Bartas abejojo, ar Stivas Ordneris išvis kada nors dejavo nuo 
savo vienuoliktojo gimtadienio. Dejuodavo tik menkystos. 

- Antrą valandą? - paklausė Bartas. 

- Antrą valandą. 

- Viso, Stivai. 

- Bartai... 

Jis padėjo ragelį ir dėbtelėjo į sieną. Po kiek laiko Filisė įkišo galvą į ka- 
binetą, pavargusi, susinervinusi ir suglumusi po savo šmaikščia “Pagyvenu- 
sios damos" šukuosena. Boso, tyliai sėdinčio apnuogintame kabinete, vaiz- 
das nė kiek nepakeitė jos dvasinės būsenos. 

- Pone Deivisai, ar galiu eiti? Galėčiau ir pasilikti, jei... 

- Ne, eik namo, Filise. Eik namo. 

Ji, regis, norėjo dar kažką pasakyti, tačiau Bartas vėl nusisuko į langą, ti- 
kėdamasis išvengti nemalonios padėties. Po akimirkos durys švelniai užsi- 
darė. 

Apačioje katilas suinkštė ir nutilo. Stovėjimo aikštelėje ėmė burgzti ma- 
šinų varikliai. 

Bartas sėdėjo tuščiame kabinete, tuščioje skalbykloje, kol atėjo laikas su- 
sitikti su Ordneriu. Jis norėjo atsisveikinti. 

Ordnerio kontora buvo įsikūrusi centre, viename iš dangoraižių, kuris 
netrukus galėjo ištuštėti dėl energijos krizės. Tai buvo stiklinis septyniasde- 
šimties aukštų pastatas, visada šaltas žiemą ir visada perkaitęs vasarą. “Am- 
roco“ kontora buvo penkiasdešimt ketvirtame aukšte. 

Bartas pastatė mašiną požeminėje stovėjimo aikštelėje, eskalatoriumi pa- 
sikėlė iki pirmo aukšto, praėjo pro apsisukančias duris ir susirado liftus de- 
šinėje. Jis kilo kartu su juodaode afrikietiška šukuosena. Ji vilkėjo megztinį 
ir rankoje laikė stenografistės bloknotą. 

- Man patinka jūsų šukuosena, - nei iš šio, nei iš to burbtelėjo Bartas. 

Juodaodė tik šaltai dėbtelėjo į jį ir nieko neatsakė. Visiškai nieko. 

Stiveno Ordnerio sekretorės kabinete stovėjo laisvos formos kėdės, o po 
Van Gogo reprodukcija “Saulėgrąžos"' sėdėjo raudonplaukė sekretorė. Ant 

grindų buvo patiestas austrių spalvos kilimas. Netiesioginis apšvietimas. Ne- 
tiesioginis muzikinis fonas, atliekamas Mantovanio. 

Raudonplaukė nusišypsojo jam. Ji vilkėjo juodą megztinį, o jos plaukai 
buvo surišti auksine juostele. 

- Ponas Deivisas? 

- Taip. 

- Prašau užeiti vidun. 

Bartas atidarė duris ir užėjo vidun. Ordneris kažką rašė prie savo darbo 
stalo, kurio viršų dengė įspūdinga plastiko plokštė. Už jo pro langą matėsi 
vakarinė miesto dalis. Ordneris pakėlė galvą ir padėjo parkerį į šalį. 

- Sveikas, Bartai, - tyliai pasisveikino jis. 

- Sveikas. 

- Sėskis. 

- Nejau taip ilgai užtruksim? 

Ordneris įdėmiai pažvelgė į jį. 

- Norėčiau kirsti tau antausį. Ar tai žinai? Norėčiau kirsti tau antausį šia- 
me kabinete. Ne uždrožti ar primušti. O kirsti antausį. 

- Žinau. 

- Tikriausiai tu net nenumanai, ką praleidai pro pirštus. Ko gero, Make- 
no žmonės prisigerino tau. Tikiuosi, jie tau daug sumokėjo. Kadangi aš no- 
rėjau tave paskirti šios korporacijos viceprezidentu už trisdešimt penkis 
tūkstančius dolerių per metus. Tikiuosi, jie sumokėjo daugiau. 

- Jie nesumokėjo man nė cento. 

- Ar tai tiesa? 

- Taip. 

- Tada kodėl, Bartai? Kodėl, dėl Dievo meilės? 

- Ir kodėl aš turėčiau tau sakyti, Stivai? 

Bartas atsisėdo ant kėdės, kurion ir turėjo sėstis - maldautojo kėdėn, pa- 
statytoje kitoje didžiulio plastiku padengto stalo pusėje. 

Akimirką Ordneris atrodė pasimetęs. Jis papurtė galvą it nestipriai su- 
trenktas boksininkas. 

- Nes tu mano darbuotojas. Ar toks atsakymas tiks? 

- Nelabai. 

- Ką tai reiškia? 

- Stivai, aš buvau Rėjaus Tarkingtono darbuotojas. Jis buvo tikras asmuo. 
Galėjai nekreipti į jį dėmesio, tačiau turėjai pripažinti, kad jis tikras. Kartais, 
kalbantis su juo, jis pagadindavo orą arba išsitraukdavo sieros iš ausies. Jis 
turėjo tikrų problemų. Kartais ja tapdavau ir aš. Sykį, kai pasiunčiau netei- 
singą sąskaitą moteliui iš Kreigerio aikštės, jis išmetė mane pro duris. O tų 
ne toks. “Žydroji juosta" - tau tik žaisliukas, Stivai. Aš tau visai nerūpiu. Tu 
tik rūpiniesi savo kilimu į viršų. Taigi nepradėk tų nesąmonių apie darbuo- 
tojus. Neapsimesk, kad įkišai savo pimpalą man į bumą, o aš jį nukandau. 

Jei Ordnerio veidą palygintume su siena, tai joje nesimatė nė vieno įtrū- 
kimo. Jo veide atsispindėjo tik nežymus susirūpinimas, ir tiek. 

- Ar tikrai tuo tiki? - paklausė Ordneris. 

- Taip. Tau “Žydroji juosta" rūpi tik tiek, kiek ji gali paveikti tavo statu- 
są korporacijoje. Tad baikime svaičioti. Štai, - Bartas pastūmė savo atsista- 
tydinimo pareiškimą per stalą. 

Ordneris vėl papurtė galvą. 

- O kaip tie žmonės, kuriuos tu nuskriaudei, Bartai? Tuos mažus žmoge- 
lius. Nepaisant viso kito, juk tu buvai svarbus jiems, - Ordneris pasimėgavo 
šia fraze. - O kaip tie skalbyklos darbuotojai, kurie praras savo darbą, nes 
nėra kur perkelti skalbyklos? 

Bartas kimiai nusijuokė ir tarė: 

- Tu, pigus kalės vaike. Tu taip pakilai į viršų, kad nebepažvelgi žemyn, 
tiesa? 

Ordneris nuraudo ir atsargiai paprašė: 

- Paaiškink, Bartai. 

- Visi skalbyklos darbininkai, nuo Tomo Grangerio iki skalbimo cecho 
darbininko Polako, turi nedarbo draudimą. Jie už tai moka. Jei tau nepriim- 
tina ši samprata, galvok apie tai, kaip apie verslo išlaidas. Kaip kad keturių 
asmenų pietus “Bendžamino" restorane. 

Ordneris apstulbo. | 

- Tai socialinio aprūpinimo pinigai, ir tu tai žinai. 

- Tu pigus kalės vaike. 

Ordneris sunėrė rankas, sudarydamas dvigubą kumštį. Jis tapo panašus 
į vaiką, kurį mokė sakyti “Tėve mūsų“ klūpint prie lovos. 

- Tu peržengei ribą, Bartai. 

- Visai ne. Tu pasikvietei mane čionai. Tu paprašei manęs paaiškinti. Ir 
ką nori išgirsti? Atsiprašau, aš susimoviau, bet žadu viską atitaisyti? Aš ne- 
galiu to pasakyti. Aš nesigailiu. Ir neketinu nieko atstatinėti. O jei aš ir susi- 
moviau, tai tik mudviejų su Mere reikalas. Ir ji niekad visko nesužinos. No- 
ri pasakyti, kad aš nuskriaudžiau korporaciją? Nemanau, kad sugebėtum taip 
pameluoti. Korporacijai pasiekus tam tikrą dydį, jos jau niekas nebegali nu- 
skriausti. Nebent Dievo ranka. Esant geriems laikams, korporacija gauna di- 
džiulį pelną, o atėjus blogiems ji paprasčiausiai gauna pelną, na, o kai vis- 
kas eina velniop, korporacija nemoka pajamų mokesčio. Dabar tu tai žinai. 

- O kaip tavo paties ateitis? Ir Merės? 

- Tau tai visai nerūpi. Tai svertas, kurį manai galėsiąs panaudoti. Leisk 
man šio to tavęs paklausti, Stivai. Ar tai tiesiogiai palies tave? Ar tau suma- 
žins atlyginimą? Tavo metinius dividendus? Tavo pensijos fondą? 

Ordneris papurtė galvą. 

- Važiuok namo, Bartai. Tu kaip nesavas. 

- Kodėl? Nes aš kalbu apie tave, o ne vien apie baksus? 

- Tu susinervinęs, Bartai. 

- Tu nežinai, - Bartas atsistojo ir įsirėmė kumščiais į Ordnerio darbo sta- 
lą. - Pyksti ant manęs, tačiau nežinai kodėl. Kažkas pasakė tau, kad esant to- 
kiai situacijai privalai pykti. Bet nežinai kodėl. 

Ordneris atsargiai pakartojo: 

- Tu susinervinęs. 

- Esi velniškai teisus. O tu? 

- Važiuok namo, Bartai. 

- Nevažiuosiu, tačiau paliksiu tave ramybėje, o tu to ir tenori. Tik atsa- 
kyk man į vieną klausimą. Nors vieną sekundę liaukis būti korporacijos at- 
stovu ir atsakyk man į vieną klausimą. Ar tau tai rūpi? Ar tai nors kiek tave 
jaudina? 

Ordneris ilgai žiūrėjo į jį. Miestas driekėsi už jo it į pilkumą ir miglą įsi- 
painiojusių bokštų karalystė. Pagaliau Ordneris tarė: 

- Ne. 

- Gerai, - Bartas be jokio priešiškumo pažvelgė į Stivą. - Aš visai neno- 
rėjau tavęs sudirbti. Taip pat ir korporacijos. 

- Tad kodėl? Aš atsakiau į tavo klausimą, o tu atsakyk į manąjį. Galėjai 
sudaryti sutartį dėl Voterfordo gamyklos. Po to visa tai būtų tapę kažkieno 
kito rūpesčiu. Tad kodėl to nepadarei? 

- Aš negaliu paaiškinti. Klausiau savęs. Tačiau manyje žmonės šneka 
skirtingomis kalbomis. Tai labai sunku paaiškinti. Bet aš pasielgiau tei- 
singai. 

Ordneris pažvelgė jam tiesiai į akis. 

- O Merė? 

Bartas tylėjo. 

- Važiuok namo, Bartai. 

- Ko tu non, Stivai? 

Ordneris nekantriai pakratė galvą. 

- Mes jau baigėm, Bartai. Jei nori su kuo nors pasišnekėti, važiuok į barą. 

- Ko tu iš manęs nori? 

- Kad tu išsinešdintum iš čia ir važiuotum namo. 

- O ko tu noti iš gyvenimo? Ko tu sieki? 

- Važiuok namo, Bartai. 

- Atsakyk man! Ko tu nori? - Bartas atvirai įsistebeilijo į Ordnerį. 

- Aš noriu, ko ir visi kiti. Važiuok namo, Bartai, - tyliai atsakė Ordneris. 

Bartas išėjo net neatsigręžęs. Ir niekada tenai nebesugrįžo. 

Kai jis nusigavo į “Naudotus Maljorės automobilius", ėmė stipriai snig- 
ti, 17 beveik visos mašinos važiavo užsidegusios priekinius žibintus. Jo ma- 
šinos valytuvai pastoviai mušė “pirmyn-atgal"* taktą, o virš jų esantis pažliu- 
gęs sniegas varvėjo per stiklą it ašaros. 

Bartas pastatė mašiną kitoje kontoros pusėje ir patraukė pas Maljorę. 
Prieš užeidamas vidun, jis nužvelgė savo vaiduoklišką atvaizdą lange ir nu- 
sitrynė rožinį luobelį nuo lūpų. Susitikimas su Ordneriu sunervino jį daug 
daugiau, nei jis tikėjosi. Vaistinėje Bartas nusipirko “Pepto-Bismolio" bute- 
liuką ir išmaukė pusę jo pakeliui į čia. Turbūt nesituštinsiu visą savaitę, Fre- 
dai. Bet Fredo nebuvo namie. Galbūt jis išvyko aplankyti Monohano gimi- 
naičių Bombėjuje. 

Moteris, dirbanti skaičiavimo mašinėle, keistai nusišypsojo jam ir pamo- 
javo. 

Maljorė buvo vienas. Jis skaitė “The Wall Street Joumal", kai Bartas įė- 
jo vidun. Maljorė įmetė laikraštį tiesiai į šiukšlių dėžę. 

- Viskas ritasi velniop, - tėškė Maljorė, tarytum tęsdamas jau anksčiau 
pradėtą vidinį dialogą. - Visi tie brokeriai - tikros senės, kaip kad sako po- 
nas Harvis. Ar prezidentas atsistatydins? Taip? Ne? Ar “GE" bankrutuos dėl 
energijos stygiaus? Tai tikra rakštis subinėj. 

- Taip, - nežinodamas dėl ko sutinka, atsakė Bartas. Jis jautėsi nejaukiai 
ir nebuvo įsitikinęs, ar Maljorė prisiminė, kas jis toks. Ką man sakyti? Aš tas 
vaikinas, pavadinęs jus kvailiu, prisimenat? Viešpatie, juk taip negalima 
pradėti. 

- Vis stipriau sninga, tiesa? 

- Taip. 

- Nekenčiu sniego. Lapkričio pirmą mano brolis važiuoja į Puerto Riką 
ir ten būna iki balandžio penkioliktosios. Jam ten priklauso keturiasdešimt 
procentų vieno viešbučio akcijų. Sako turįs prižiūrėti savo investicijas. Ne- 
sąmonė. Jis nesugebėtų prižiūrėti ir savo subinės, jei jam duotum muilo ga- 
balėlį. Ko tu nori? 

- Ką? - Bartas krūptelėjo ir pasijuto kaltas. 

- Atvažiavai pas mane kažko paprašyti. Kaip aš galiu tavo prašymą išpil- 
dyti, jei nežinau, ko tu nori? 

Taip atvirai užkluptas Bartas nežinojo, kaip pasakyti. Žodis, reiškiantis 
tai, ko jis norėjo, staiga tapo kampuotas ir stringantis gerklėje. Jis prisiminė 
vieną savo vaikystės įvykį ir truputį šyptelėjo. 

- Ir kas čia juokinga? - draugiškai paklausė Maljorė. - Esant tokiam ver- 
slui, galėčiau ir pajuokauti. 

- Kartą, dar būdamas vaikas, aš įsikišau jo-jo diską sau į bumą. 

- Ir tai juokinga? 

- Ne, aš negalėjau jo ištraukti. Tai juokinga. Mama nuvedė mane pas 
daktarą ir jis išėmė diską. Jis dūrė man į užpakalį, o kai aš norėjau surikti, 
Jis paprasčiausiai jį ištraukė. 

- Aš neketinu badyti tau užpakalio. Ko tu nori, Deivisai? 

- Sprogmenų. 

Maljorė pažvelgė į jį ir išpūtė akis. Jis norėjo kažką pasakyti, bet tik 
pliaukštelėjo sau per atvėpusį žandikaulį. 

- Sprogmenų? 

- Taip. 

- Taip ir žinojau, kad šis vaikinas - pamišėlis, - Maljorė tarė sau. - Tau 
išėjus, pasakiau Pitui: “Šis vaikinas ieško nelaimės". Štai ką aš jam pasa- 
kiau. 

Bartas neatsakė. Kalbos apie nelaimę jam priminė Džonį Volkerį. 

- Gerai, gerai, aš išklausysiu. Ir kam tau reikia sprogmenų? Nori susprog- 
dinti Egipto prekybos parodą? Ar kokį lėktuvą? O galbūt žadi pasiųsti savo 
uošvę į orą? 

- Dėl to negadinčiau sprogmenų, - atkirto Bartas, ir jiedu nusijuokė. Ta- 
čiau įtampa neatslūgo. 

- Tad kam tau jų reikia? Ko taip nekenti? 

- Tokių nėra. Jei norėčiau ką nors užmušti, nusipirkčiau šautuvą. 

Tada jis prisiminė nusipirkęs šautuvą, netgi du, ir jo pilnas “Pepto-Bis- 
molio" skrandis vėl susitraukė. 

- Tad kam tau reikia sprogmenų? 

- Aš noriu susprogdinti kelią. 

Maljorė nepatikliai nužvelgė jį. Visos jo emocijos taip išsiplėtė, tarsi 
būtų pritaikęs jausmams savo didinančius akinius. 

- Nori susprogdinti kelią? Kokį kelią? 

- Jis dar nenutiestas. 

Bartas ėmė jausti kažkokį iškrypėlišką malonumą. Ir, be abejo, tai atito- 
lino neišvengiamą akistatą su Mere. 

- Taigi tu nori susprogdinti dar nenutiestą kelią. Aš suklydau, misteri. Tu 
- ne painišėlis. Tu - psichopatas. Ar gali man paaiškinti? 

Atsargiai rinkdamas žodžius, Bartas atsakė: 

- Jie pratęsia 784-ąjį kelią. Kai darbai bus baigti, valstijos magistralė eis 
tiesiai per miestą. Dėl tam tikrų priežasčių, kurių nenoriu - negaliu - minėti, 
tas kelias sudaužė dvidešimt mano gyvenimo metų. Tai.. 

- Nes jie nugriaus skalbyklą, kurioje dirbi, ir tavo namą? 

- Iš kur sužinojot? 

- Aš juk tau sakiau, kad viską patikrinsiu. Nejau manei, kad juokauju? Aš 
netgi žinojau, kad gali netekti darbo. Gal net prieš tau pačiam sužinant. 

- Ne, aš tai žinojau jau prieš mėnesį, - visai negalvodamas atsakė Bartas. 

- Ir kaip tu ketini tai padaryti? Ar planavai pravažiuoti pro statybas, už- 
degdamas detonatorius savo cigaru ir mėtydamas dinamito lazdeles pro ma- 
šinos langą? 

- Ne. Per šventes technika paliekama statybos aikštelėje. Aš noriu su- 
sprogdinti visą techniką. Ir visus tris naujus viadukus. Ir juos taip pat. 

Maljorė sukikeno. Jis prunkštė gana ilgai. Tada atmetė galvą ir gyvai nu- 
sikvatojo. Jo pilvas sulingavo, o diržo sagtis ėmė kilnotis aukštyn žemyn. Jo 
juokas buvo nuoširdus ir sodrus. Maljorė juokėsi, kol ašaros ištryško jam iš 
akių. Tada iš vidinės kišenės jis išsitraukė didžiulę komišką tarsi iš operos 
nosinę ir nusišluostė akis. Bartas stebėjo besijuokiantį Maljorę, staiga visiš- 
kai įsitikinęs, jog šis storulis stipriais akiniais parduos jam sprogmenų. Jis 
stebėjo Maljorę vos ne vos šypsodamasis. Jis visai nepyko: šiandien juokas 
atrodė visai geras dalykas. 

- Žmogau, tu - beprotis, - apsiraminęs tarė Maljorė. - Kaip gaila, kad Pi- 
tas to negirdėjo. Jis niekada tuo nepatikės. Vakar tu pavadinai mane k-kvai- 
liu, o š-šiandien...š-šiandien... 

Maljorė vėl prapliupo juoktis ir valyti nosine akis. 

Kai juokas išblėso, jis vėl paklausė: 

- O kaip tu ketinai finansuoti šį sumanymą, pone Deivisai? Praradęs sa- 
vo pelningą darbą? 

Skambėjo gana keistai: praradęs savo pelningą darbą. Žodžiai atrodė 
teisingi. Jis prarado darbą. Visa tai buvo ne sapnas. 

- Praeitą mėnesį atsiėmiau savo draudimo pinigus. Aš dešimt metų mo- 
kėjau už dešimties tūkstančių vertės draudimo polisą. Turiu apie tris tūkstan- 
čius dolerių. 

- Tu jau seniai tai planavai? 

- Ne, - sąžiningai atsakė Bartas. - Kai atsiėmiau draudimo pinigus, dar 
nežinojau, ką ketinu su jais daryti. 

- Tada dar nežinojai, ką pasirinkti, tiesa? Svarstei, ar sudeginti kelią, su- 
šaudyti jį, pasmaugti, ar... 

- Ne. Aš tik nežinojau, ką toliau darysiu. O dabar žinau. 

- Na, manęs gali nepriskaičiuoti. 

- Ką? - visiškai apstulbęs Bartas sumirksėjo akimis. To scenarijuje nebu- 
vo. Maljorė turėjo varginamai, tačiau tėviškai pakankinti, o tada parduoti 
sprogmenis. Maljorė turėjo perspėti jį, sakydamas kažką panašaus: Jei tave 
sugaus, aš neigsiu kada nors girdėjęs apie tave. 

- Ką jūs pasakėt? 

- Pasakiau ne. Ne. Ne, - jis palinko į priekį. Visi juokai išnyko nuo jo 
veido. Akys tapo plokščios, mažos ir nepaisant didinančių stiklų visai nepri- 
menančios linksmo neapolietiško Kalėdų Senio akių. 

- Klausykit, - Bartas tarė Maljorei. - Jei mane sugaus, aš neigsiu kada 
nors girdėjęs apie jus. Aš niekada nepaminėsiu jūsų vardo. 

- Kurgi ne. Tu viską išpasakosi ir vis tiek būsi nepakaltinamas. O aš sė- 
siu visam laikui. 

- Ne, paklausykit... 

- Tai /u paklausyk. Tu juokingas, bet tik iki tam tikros ribos. O mes kaip 
tik ir priėjome tą ribą. Aš pasakiau ne, vadinasi, ne. Jokių ginklų, jokių 
sprogmenų, jokio dinamito, nieko. Kodėl? Todėl, kad tu - pamišėlis, o aš - 
verslininkas. Kažkas tau pasakė, kad galiu gauti įvairių dalykų. Taip, galiu. 
Aš gavau daugybę dalykų daugybei žmonių. Drauge ir pats šį tą užsidirbau. 
1946-aisiais mane nuteisė nuo dviejų iki penkerių metų kalėti už neteisėtą 
ginklo nešiojimą. Išsėdėjau dešimt mėnesių. 1952-aisiais apkaltino sąmoks- 
lo rezgimu, tačiau aš išsisukau. 1955-aisiais apkaltino mokesčių vengimu, 
bet ir vėl išsisukau. 1959-aisiais apkaltino vogto turto laikymu, ir aš atsėdė- 
jau aštuoniolika mėnesių Kasltone, tačiau vaikinukas, liudijęs prieš didžiąją 
žiuri, gavo naują būstą po žeme. Nuo 1959-ųjų mane bandė tris kartus apkal- 
tinti. Du kartus bylą nutraukė, o nuo trečio kaltinimo išsisukau. Jie norėtų 
mane pričiupti, kadangi dar vienas svarus kaltinimas ir aš dvidešimčiai me- 
tų sėsčiau į kalėjimą be teisės - išeiti anksčiau už gerą elgesį. Po dvidešim- 
ties metų iš manęs liktų tik inkstai, kuriuos atiduotų kokiam nors Nortono ni- 
geriui iš socialinės rūpybos palatos. Tau tai tik žaidimas. Beprotiškas, bet 
žaidimas. O man - visai ne. Manai sakąs teisybę, kad laikysi liežuvį už dan- 
tų? Bet tu meluoji. Ne man, o pačiam sau. Todėl atsakymas yra paprasčiau- 
siai ne, - jis skėstelėjo rankomis. - Jei prašytum mergaičių, Viešpatie, aš tau 
už vakarykštį spektaklį veltui pristatyčiau netgi dvi. Tačiau tai ir viskas. 

- Gerai, - Barto skrandis spazmavo kaip niekada. Atrodė, kad jis tuoj tuoj 
susivems. 

- Ši vieta švari, ir aš tai žinau. Dar daugiau, aš žinau, kad tu irgi švarus, 
nors, Dievas žino, greit toks nebūsi, jei įgyvendinsi savo užmačias. Bet štai 
ką aš tau pasakysiu. Prieš porą metų pas mane atėjo nigeris ir paprašė sprog- 
menų. Ir jis neketino sprogdinti ką nors tokį nekaltą kaip kelias. Jis norėjo 
susprogdinti federalinio teismo pastatą. 

“Nebepasakok man daugiau, - mąstė Bartas. - Aš tuoj susivemsiu". At- 
rodė, kad jo skrandis prikimštas plunksnelių, kurios bado skrandžio sieneles 
savo aštriais galiukais. 

- Aš pardaviau jam sprogmenų, - tęsė Maljorė. - Truputį šio, truputį ano. 
Mes sudarėme sandėrį. Jis pasikalbėjo su savo vyrukais, aš - su savais. Ga- 
vau savo pinigus. Daugybę pinigų. O jis - sprogmenis. Nigerį su dviem bi- 
čiuliais sugavo jiems nespėjus padaryti žalos, ir ačiū Dievui. Tačiau aš ne- 
praradau nė minutės savo miego jaudindamasis, kad jis viską išplepės fa- 
rams, šalies prokurorui ar FTB. Ir žinai kodėl? Todėl, kad jis buvo kartu su 
visa pamišėlių gauja - nigerių pamišėlių, ir tai blogiausia farams, kadangi 
pamišėlių gauja - visiškai skirtingas atvejis. Vienam bepročiui kaip tu nusi- 
spjaut į viską. Jis perdega kaip lemputė. Tačiau jeigu veikia trisdešimt vyru- 
kų ir tris iš jų sugauna, jie tik užsisiuva lūpas ir visą kaltę prisiima sau. 

- Gerai, - vėl pakartojo Bartas. Jo akys atrodė mažos ir įkaitusios. 

- Paklausyk, - truputį ramiau tarė Maljorė. - Vis tiek už tris tūkstančius 
baksų negalėtum įpirkti to, ko nori. Juk tai juodoji rinka, - supranti, ką turiu 
omeny? - sakau tikrąja šių žodžių prasme. Tau reikėtų trigubai ar net ketur- 
gubai daugiau pinigų, kad įpirktum tiek sprogmenų, kiek tau reikia. 

Bartas neatsakė. Jis negalėjo išeiti, kol Maljorė jo nepaleido. Tai buvo 
panašu į nakties košmarą, bet deja. Jis vis kartojo sau, kad nepadarys nieko 
kvaila Maljorės akyse, pavyzdžiui, nežnaibys savęs norėdamas atsibusti. 

- Deivisai? 

- Ką? 

- Vis tiek iš to nieko gero neišeitų. Nejau to nesupranti? Gali susprogdinti 
žmogų, žemės ribos ženklą ar meno kūrinį, kaip tas beprotis, kūju užsipuo- 
lęs pietos skulptūrą, tegul jam už tai nupūva pimpalas. Tačiau negali su- 
sprogdinti pastatų, kelių ar kažko panašaus. Būtent šito ir nesuprato tie pa- 
mišę nigeriai. Jei susprogdinsi federalinį teismo pastatą, federalai vietoj jo 
pastatys du - vieną vietoj buvusio, o kitą - visiems pro paradines duris įėju- 
siems juodašikniams laikyti. Jei žudysi farus, į vieno tavo užmuštojo vietą 
stos dar šeši - ir kiekvienas iš tų naujųjų tiesiog trokš paragauti juodos mė- 
sytės. Tu negali laimėti, Deivisai. Nesvarbu, ar tu baltas, ar juodas. Jei stosi 
prieš tą kelią, jie pakas tave kartu su tavo namu ir darbu tiesiai po juo. 

- Turiu eiti, - Bartas išgirdo save tariant. 

- Taip, prastai atrodai. Privalai išmesti tai sau iš galvos. Galiu gauti tau 
seną kekšę, jei nori. Seną ir kvailą. Galėsi išsilieti ant jos ir atsikratyti tave 
ėdančių nuodų. Tu man netgi patinki ir... 

Jis išbėgo. Išbėgo aklai pro duris, sekretorės kabinetą tiesiai į sniegą. Ten 
sustojo visas virpėdamas, įkvėpdamas į save baltą, šaltą, snieguotą orą. Stai- 
ga Bartas ėmė neabejoti, kad Maljorė tuoj prisivys jį ir paėmęs už pakarpos 

vėl nusitemps į savo kabinetą. O tada kalbės iki galo. Gabrieliui paskelbus 
Apokalipsę, Vienaakis Salis vis dar kantriai aiškintų apie visų sistemų nepa- 
žeidžiamuimną ir brukte bruktų jam seną kekšę. 

Kai grįžo namo, sniegas jau buvo padengęs žemę per šešis colius. Pro 
šalį ką tik pravažiavo sniego valytuvai, todėl Bartui teko perkopti pusnis, no- 
rint įvažiuoti į keliuką prie namo. “LTD" lengvai susidorojo su užduotimi. 
Tai buvo gera, sunki mašina. 

Namas skendėjo tamsoje. Kai atidarė duris, įėjo vidun ir nusipurtė snie- 
gą ant kilimėlio, taipgi nepasigirdo nė garso. Mervas Grifinas nesikalbėjo su 
įžymybėmis. 

- Mere? - pašaukė Bartas. Niekas neatsakė. - Mere? 

Bartas jau buvo bepradedąs manyti, kad jos nėra namuose, tačiau išgir- 
do verksmą svetainėje. Jis nusivilko paltą ir pakabino jį į spintą. Po pakaba 
ant grindų stovėjo maža dėžutė. Tuščia dėžutė. Kiekvieną žiemą Merė pasta- 
tydavo ją ten, kad į ją varvėtų nutirpęs sniegas. Kartais Bartas nusistebėda- 
vo: ir kamgi rūpi tie lašeliai spintoje? Sįkart atsakymas atskriejo labai grei- 
tai. Merei. Stai kam. 

Bartas įžengė į svetainę. Merė sėdėjo ant sofos priešais neveikiantį “Ze- 
nitą" ir verkė. Ji nesinaudojo nosinaite. Jos rankos buvo nusvirusios. Merė 
visada verkdavo paslapčiom, nuėjusi į miegamąjį viršuje arba, jei verksmas 
užklupdavo netikėtai, visada prisidengdavo akis nosinaite. Dabar jos veidas 
atrodė apnuogintas ir begėdiškas, priklausantis lėktuvo katastrofos aukai. 
Bartui suspaudė širdį. 

- Mere, - švelniai tarė jis. 

Ji ir toliau verkė, net nepakeldama akių į jį. Bartas atsisėdo šalia. 

- Mere, nėra jau taip blogai. Nėra, - tačiau jis abejojo. 

- Tai galas, - sukūkčiojo Merė. Keista, bet niekada nepasiektas ar jau pra- 
rastas amžiams grožis sutvisko jos veide. Apimta visiškos nevilties, Merė 
tapdavo nuostabia moterimi. 

- Kas tau pasakė? 

- Visi man pasakė! - sušuko ji. Merė vis dar negalėjo pakelti akių, tačiau 
viena jos ranka perskrodė orą ir vėl nukrito ant kojos. - Skambino Tomas 
Grangeris. Tada Rono Stouno žmona. Dar vėliau Vincentas Meisonas. Visi 
norėjo sužinoti, kas tau atsitiko. O aš nežinojau! Aš nežinojau, kas tau atsi- 
tiko! 

- Mere, - Bartas pabandė suimti jos ranką. Merė atitraukė ją, tarsi nuo jo 
būtų galima užsikrėsti. 

- Ar tu baudi mane? - pagaliau Merė pažvelgė į jį. - Ar taip? Ar tu baudi 
mane? 

- Ne, - iškart paprieštaravo Bartas. — O, ne, Mere. 

Bartas norėjo pravirkti, bet dabar tai būtų buvusi klaida. Didelė klaida. 

- Nes aš pagimdžiau tau negyvą kūdikį, o tada kitą - su savęs naikinimo 
įtaisu galvoje? Nejau manai, kad nužudžiau tavo sūnų? Ar tai ir yra priežas- 
tis? 

- Mere, jis buvo mūsų sūnus... 

- Jis buvo tavo sūnus! - išrėkė Merė. 

- Nereikia, Mere. Nereikia, - Bartas pabandė ją sulaikyti, bet Merė atsi- 
traukė nuo jo. 

- Neliesk manęs. 

Jiedu apstulbę sužiuro vienas į kitą, tarytum pirmą kartą suvokę, kad tarp 
jų plyti neaprėpiama balta erdvė, kokios niekada nesapnavo. 

- Mere, aš negalėjau savęs sulaikyti. Patikėk manim, - tačiau tai buvo 
melas. Nekreipdamas į tai dėmesio, Bartas kalbėjo toliau: - Jei tai turėjo ką 
nors bendra su Čarliu, tai taip ir buvo. Padariau keletą dalykų, kurių nesu- 
prantu. Aš... aš spalio mėnesį pasiėmiau savo draudimo pinigus. Tai buvo 
pirmas mano poelgis, pirmas tikras poelgis, tačiau įvairios mintys jau seniai 
sukosi mano galvoje. Tačiau daug lengviau daryti, nei kalbėti apie tai. Ar ga- 
li suprasti? Bent pamėginti suprasti? 

- O kas bus man, Bartonai? Aš daugiau nieko nemoku, tik būti tavo žmo- 
na. Kas bus man? 

- Aš nežinau. 

- Panašu lyg būtum mane išprievartavęs, - Merė vėl pravirko. 

- Mere, prašau nebedaryk to. Ne... nebebandyk to daryti. 

- Kai darei visa tai, nejau nė karto nepagalvojai apie mane? Nejau nepa- 
galvojai, kad aš priklausau nuo tavęs? 

Bartas negalėjo atsakyti. Keista, bet šis pokalbis tapo panašus į pokalbį 
su Maljore. Tarytum Maljorė būtų sumušęs jį, parvežęs namo, užsivilkęs 
Merės drabužius ir užsidėjęs Merės kaukę. Kas toliau? Pasiūlymas pasidul- 
kinti su sena kekše? 

Merė atsistojo. 

- Einu į viršų. Atsigulsiu. 

- Mere... 

Merė nepertraukė jo, tačiau jis nežinojo, kaip pratęsti šią frazę. 

Merė išėjo iš kambario. Bartas girdėjo žingsnius jai lipant viršun. Tada 
pasigirdo lovos girgžtelėjimas. Ir verksmas. Bartas atsistojo, įjungė televizo- 
rių ir atsuko visą garsą, kad nebegirdėtų Merės raudų. Mervas Grifinas vėl 
šnekino įžymybes televizijos studijoje. 

ANTRA DALIS 
GRUODIS 


O, meile, būkim atviri 

Vienas kitam! Pasaulis prieš akis 

Mums stoja it svajų šalis, 

Įvairiaspalvis, kerintis ir išdidus, 

Deja, be džiaugsmo, meilės ir šviesos, 

Nėr čia teisybės, nei kuo skausmą numalšinti; 
Todėl ir blaškomės po jį it paklaidinti, 
Netyčia atsidūrę įkaršty kovos, 

Kur neišmanėlių daugybė kaunas nuolatos. 


Metju Arnoldas 
“Doverio paplūdimys“ 


1973-IŲJŲ GRUODŽIO 5-OJI 


Jis gėrė savo asmeninį kokteilį iš “Sourthem Comfort" ir “Seven-Up" ir 
žiūrėjo kažkokią nežinomą televizijos programą. Programos herojus buvo 
arba civiliniais drabužiais vilkintis faras, arba privatus detektyvas. Kažkoks 
vyrukas trenkė jam per galvą, todėl civiliniais drabužiais vilkintis faras (ar- 
ba privatus detektyvas) nusprendė, jog kažką užčiuopė. Tačiau jam nespėjus 
nieko pasakyti, televizoriaus ekrane pasirodė “Gravy Train“ miltelių rekla- 
ma. Vyriškis iš reklaminio klipo teigė, kad sumaišius “Gravy Train" su karš- 
tu vandeniu galima gauti puikų padažą. Jis paklausė publikos, ar šis padažas 
nepanašus į jautienos troškinį. Bartonui Džordžui Deivisui jis priminė skys- 
tus triedalus raudoname šuns dubenyje. Reklama baigėsi. Privatus detekty- 
vas (arba civiliniais drabužiais vilkintis faras) klausinėjo juoduką barmeną, 
kuris jau buvo policijos įskaitoje. Barmenas liepė jam atšokti, atsiknisti ir 
dar pavadino jį dabita. Tai buvo labai šiurkštus barmenas, tačiau Bartonui 
Džordžui Deivisui atrodė, jog privatus detektyvas (arba civiliniais drabužiais 
vilkintis faras) gavo, ko nusipelnęs. 

Bartas jau buvo gerokai įgėręs ir žiūrėjo televizorių vienais šortais. Na- 
mie buvo tvanku. Jis atsuko termostatą iki dvidešimt penkių laipsnių: tokia 
temperatūra tvyrojo kambariuose nuo tada, kai Merė jį paliko. Energijos kri- 
zė? Eik velniop, Dikai. Kartu su savo arkliu. Išvažiavęs į autostradą, Bartas 
nuspausdavo akceleratorių iki septyniasdešimties mylių per valandą, iškelda- 
mas pirštą vairuotojams, paraginusiems jį sumažinti greitį. Prieš porą dienų 
per paslaugų visuomenei programą kalbėjo prezidento ekspertė vartotojų 
reikalams, kuri 1930-aisiais tikriausiai buvo tikra vaikiška žvaigždutė, kol 
laikas nepavertė jos politine hermafrodite. Ji vardijo būdus. Jūs ir aš galime 
taupyti elektrą namuose. Ji vadinosi Virdžinija Knauer ir labai entuziastingai 
kalbėjo apie įvairius būdus, kaip JŪS ir AŠ galime taupyti elektrą, kadangi 
tai jau tapo visuotine problema. Pasibaigus programai, Bartas nukėblino į 
virtuvę ir įjungė elektrinį maišytuvą. Ponia Knauer teigė, jog maišytuvai — 
antri iš daugiausiai elektros energijos suvartojančių prietaisų. Bartas paliko 
įjungtą maišytuvą per visą naktį, o atsikėlęs kitą rytą - vakar - pastebėjo, kad 
sudegė jo varikliukas. Didžiausi elektros suvartotojai, pasak ponios Knauer, 
buvo elektriniai šildytuvai. Bartas tokio neturėjo, tačiau ilgai žaidė mintimi 
nusipirkti tokį ir laikyti jį veikiantį, kol perdegs. Ko gero, jei jis būtų visiš- 
kai girtas, sudegtų kartu. Tai būtų galas visai šitai kvailai savęs gailėjimosi 
nesąmonei. 

Bartas dar įsipylė gėrimo ir ėmė mąstyti apie senas televizijos progra- 
mas, kurias rodė jiedviems su Mere dar būnant jaunavedžiams, o naujutėlis 
“RCA"' televizorius - paprastas, juodai baltas, pastatomas ant grindų “RCA" 
televizorius - džiugino akį. Tada rodė “Džeko Benio programą" ir “Amosas 
ir Endis" - tuos originalius pamaivas nigerius; pirmąjį “Dregnetą" su Benu 
Aleksanderiu, o ne tuo naujoku, kažkokiu Hariu Džo Fraidžio partnerio 
vaidmenyje; “Greitkelio patrulį" su Broderiku Krofordu, rėkiančiu į mikro- 
foną, ir pro šalį lekiančiais “Biuikais" su šoniniais liukais; “Didžiausią jūsų 
šou", “Jūsų hitparadą“ su Žizele Makenzi, dainuojančia “Žalias duris" bei 
“Svetimas rojuje". Rokenrolas pastarąją sunaikino. O ką manai apie galvo- 
sūkių žaidimus? “Tik-Tak- Pinigėliai“ ir “Dvidešimt vieną“ kiekvieną pir- 
madienio vakarą su Džeku Beriu? Žmonės įeidavo į atskiras būdeles ir už- 
sidėdavo ausines, kad išgirstų sumautus neįtikėtinus klausimus, kuriuos jau 
žinojo iš anksto. “64000 dolerių vertės klausimas" su Holu Marču. Dalyviai 
nulipdavo nuo scenos su glėbiu knygų nuorodų. “Dotto" su Deku Narzu. Ir 
šeštadienio ryto programos, kaip antai “Enė Oukli", kuri visada gelbėdavo 
savo mažąjį broliuką Tagą nuo visokių nekrikščioniškų darbelių. Bartas vi- 
Tin“, kurio veiksmas vyko Apačių forte; “Seržantas Prestonas“, klaidžiojęs 
po Jukoną; “Reindžeris" su Džoku Mahoniu; “Laukinis Bilis Hikokas" su 
Gajumi Medisonu ir Endžiu Divainu Džinglų vaidmenyje. Merė mėgdavo 
sakyti, kad jei žmonės sužinotų, jog Bartas žiūri visą šitą šlamštą, pamany- 
tų, kad jis - silpnaprotis. Juk tokio amžiaus vyras! O Bartas atsakydavo, kad 
tai pravers bendraujant su vaikais. Nors niekada nebuvo jokių vaikų. Pirma- 
sis gimė negyvas, - koks buvo senas anekdotas apie ratuotą persileidimą? - 

o antrasis buvo Čarlis, apie kurį geriau negalvoti. Aš matau tave savo sap- 
nuose, Čarli. Kiekvieną naktį Bartas susitikdavo su savo sūnumi kokiame 
nors sapne. Bartonas Džordžas Deivisas ir Čarlzas Frederikas Deivisas susi- 
jungdavo pasąmonės stebuklo dėka. Na, štai, draugužiai, mes ir vėl atsidū- 
rėme Disnėjaus pasaulyje, Savęs Gailėjimosi žemėje, kur gondola galite nu- 
sileisti Ašarų kanalu, aplankyti Senųjų Nuotraukų muziejų ir pasivažinėti 
Nuostabiuoju Nostalgijamobiliu, vairuojamu Fredo Makmurėjaus. Paskutinė 
kelionės stotelė - ši nuostabi Vakarinės Krestaleno gatvės kopija. Ji čia, 
“Southern Comfort“ butelyje, išsaugota visiems laikams. Teisingai, ponia, 
einant kakleliu, reikia palenkti galvą. Greitai kelias praplatės. O čia Bartono 
Džordžo Deiviso, paskutinio Krestaleno gatvės gyventojo, namas. Pažvelki- 
te pro langą - sekundėlę, sūneli, tuoj tave pakelsiu. Taip, tai Džordžas, sėdin- 
tis priešais spalvotą “Zenito" televizorių dryžuotais boksininko šortais, ge- 
riantis ir verkiantis. Verkiantis? Be abejo, verkiantis. O ką daugiau veikti Sa- 
vęs Gailėjimosi žemėje? Jis visą laiką verkia. Jo ašarų sroveles reguliuoja 
mūsų PASAULINIO GARSO INŽINIERIŲ KOMANDA. Pirmadieniais jis 
tik truputį apsiašaroja, nes tada išgeria nedaug. Likusią savaitės dalį jis ver- 
kia gerokai daugiau. Savaitgaliais ašaros tiesiog upeliais bėga, o per Kalėdas 
jis gali ir visai nuskęsti. Pripažįstu, jis vertas pasišlykštėjimo, tačiau jis - vie- 
nas populiariausių Savęs Gailėjimosi žemės gyventojų šalia ant “Empire 
State" pastato įsikūrusio King Kongo. Jis... 

Bartas švystelėjo savo kokteilį į televizorių. 

Tačiau gerokai pro šalį. Stiklinė atsitrenkė į sieną, nukrito ant grindų ir 
sudužo. Jis vėl pravirko. 

Verkdamas Bartas mąstė: “Pažiūrėkit į mane, tik pažiūrėkit, Viešpatie, 
koks tu šlykštus. Tu - tokia mėšlo krūva, kad net sunku patikėti. Tu sugadi- 
nai sau gyvenimą ir Merei - taip pat, o dabar dar drįsti sėdėti ir iš to šaipy- 
tis, prakeikta atmata. Viešpatie, Viešpatie, Viešpatie..." 

Nespėjęs savęs sulaikyti, Bartas patraukė prie telefono. Vakar girtas ir 
žliumbiantis paskambino Merei ir maldavo ją grįžti. Jis maldavo, kol ji pra- 
dėjo verkti ir padėjo ragelį. Toks baisus, trikdantis poelgis privertė jį nusi- 
šypsoti. 

Bartas nusverdėjo į virtuvę, susirado šiukšlių samtelį bei šluotelę ir grį- 
žo į svetainę. Jis išjungė televizorių ir sušlavė stiklo šukes. Tada truputį lin- 
guodamas nunešė jas virtuvėn, išmetė į šiukšlių dėžę ir sustingo vietoje, 
svarstydamas, ką daryti toliau. 

Bartas girdėjo it vabzdį burzgiantį šaldytuvą, ir jis gąsdino. Atsigulė į I0- 
vą. Ir ėmė sapnuoti. 


1973-1IŲJŲ GRUODŽIO 6-OJI 


Buvo pusė keturių, ir Bartas septyniasdešimties mylių per valandą grei- 
čiu lėkė magistrale namo. Diena buvo giedra, bet šalta, temperatūra vos sie- 
kė vieną laipsnį šalčio. Nuo to laiko, kai Merė jį paliko, Bartas kiekvieną 
dieną ėmė važinėtis magistrale: tai tarytum pakeitė jam darbą. Ir ramino. Kai 

kelias driekėsi prieš akis, iš abiejų pusių apribotas ankstyvo žiemos sniego 
pusnių, jis jautėsi ramus, atsipalaidavęs nuo bet kokių minčių. Kartais Bar- 
tas savo linksmu baubiančiu balsu dainuodavo kartu su radiju. Dažnai tokių 
pasivažinėjimų metu norėdavo nesustodamas lėkti pirmyn, už kurą mokant 
kreditine kortele. Jis važiuotų į pietus, kol baigtųsi visi keliai arba pati žemė. 
Ar galima būtų nuvažiuoti iki Pietų Amerikos galiuko? Bartas nežinojo. 

Tačiau jis visuomet grįždavo namo. Bartas išsukdavo iš magistralės, su- 
kimšdavo mėsainį su bulvytėmis kokiame nors pakelės restoranėlyje, o tada 
patraukdavo miesto link ir pasiekdavo jį per saulėlydį ar iškart po jo. 

Bartas visada važiuodavo Stentono gatve, sustodavo ir išlipęs apžiūrėda- 
vo, kiek per dieną pasistūmėjo 784-asis kelias. Statybos kompanija sumon- 
tavo specialią platformą žiopliams, - senukams ir šiaip praeiviams, visada at- 
randantiems laisvą minutę, - ir dienos metu ji visada būdavo pilna. Žmonės 
rikiuodavosi palei turėklus lyg molinės antys šaudymo galerijoje, baltam ga- 
rui besiverčiant jiems iš burnų, ir žiopsodavo į buldozerius, greiderius bei 
matininkus su savo sekstantais ir trikojais. Bartas būtų su malonumu iššau- 
dęs juos visus. 

Tačiau naktimis, temperatūrai nukritus iki septynių laipsnių šalčio, sau- 
lėlydžiui virtus karčia oranžine linija vakaruose ir tūkstančiui žvaigždžių šal- 
tai sužibus dangaus skliaute, Bartas galėdavo vienas, niekieno netrukdamas, 
matuoti, kiek kelio darbai pasistūmėjo į priekį. Tenai praleistos akimirkos ta- 
po labai svarbiomis: jis įtarė, kad tos akimirkos, praleistos ant stebėjimo 
platformos, “pakraudavo" jį, leisdamos išlikti pasaulyje bent jau pusiau svei- 
ko proto. Tomis akimirkomis, prieš pasineriant į girtuoklystę, prieš atsiran- 
dant nenumaldomam norui paskambint Merei ir prieš nugrimztant į Savęs 
Gailėjimosi žemę, Bartas tapdavo sveikai mąstančiu savimi. Jis apsivydavo 
rankomis geležinį vamzdį ir įsistebeilydavo į statybas, kol pirštai tapdavo 
bejausmiai kaip pati geležis, ir nebebūdavo įmanoma nubrėžti ribos tarp jo 
- Žmonių pasaulio - ir išorinio traktorių, kranų bei stebėjimo platformų pa- 
saulio. Tomis akimirkomis nereikėdavo verkti ar prisiminti praeities raizgi- 
nio. Tomis akimirkomis Bartas jausdavo save, šiltai pulsuojantį šaltame 
ankstyvos žiemos vakaro abejingume - tikrą žmogų, galbūt dar sudarantį vi- 
sumą. 

Dabar, skuosdamas septyniasdešimties mylių per valandą greičiu, vis 
dar likus keturiasdešimčiai mylių iki Vestgeito kelio mokesčių rinkliavos 
punkto, Bartas pastebėjo žmogaus siluetą, stovintį ant kelkraščio, iškart už 
16-o išvažiavimo, įsisupusį į kareivišką paltą ir užsimaukšlinusį juodą megz- 
tą kepuraitę. Siluetas laikė užrašą: “LAS VEGAS“. Apačioje provokuojan- 
čiai buvo pridurta: “ARBA NIEKUR!" 

Bartas nuspaudė stabdžių pedalą ir pajuto, kaip saugos diržas įsirėžė jam 
į pilvą. Sucypė automobilio padangos. Bartas sustojo maždaug už dvidešim- 
ties jardų nuo žmogaus. Siluetas pasikišo užrašą po pažastimi ir pasileido jo 
link. Silueto bėgimo stilius išdavė Bartui, jog keliauninkė - mergina. 

Atsidarė keleivio pusės durys, ir ji įsėdo. 

- Ei, ačiū. 

- Nėr už ką, - Bartas žvilgtelėjo į užpakalinio vaizdo veidrodėlį ir nu- 
spaudė akceleratorių, vėl pasiekdamas septyniasdešimties mylių per valandą 
greitį. Kelias vėl nusidriekė priešais jį. - Ilgas kelias iki Vego. 

- Taip, - ji nutaisė šypsenėlę, skirtą žmonėms, teigiantiems, jog iki Vego 
— ilgas kelias, ir nusimovė pirštines. - Ar neprieštarausi, jei užsirūkysiu? 

- Ne, prašom. 

Mergina išsitraukė “Marlboro" pakelį. 

- Gal norėtum? 

- Ne, ačiū. 

Ji prikando cigaretę, iš palto kišenės išsitraukė virtuvinių degtukų dėžu- 
tę, prisidegė cigaretę, giliai įtraukė dūmą ir išpūtė jį, aptemdydama lango 
stiklą. Tada padėjo cigaretes ir degtukų dėžutę į šalį, atpalaidavo tamsiai mė- 
lyną šaliką, apmuturiuotą aplink kaklą, ir tarė: 

- Labai ačiū, kad sustojai. Lauke šalta. 

- Ar ilgai laukei? | 

- Beveik valandą. Paskutinis vyrukas buvo girtas. Aš taip džiaugiausi iš- 
lipusi. 

Bartas linktelėjo. 

- Nuvešiu tave iki magistralės pabaigos. 

- Pabaigos? Ar tu važiuoji į Čikagą? 

- Ką? Ne, - Bartas pasakė savo miesto pavadinimą. 

- Bet magistralė juk eina per ten, - iš kitos palto kišenės mergina išsitrau- 
kė apiplyšusį nuo dažno lankstymo kelių žemėlapį. - Taip rodo žemėlapis. 

- Išlankstyk jį ir pažiūrėk dar kartą. 

Mergina taip ir padarė. 

- Kokios spalvos magistralės dalis, kuria dabar važiuojame? 

- Žalios. 

- O kokios spalvos toji dalis, kuri kerta miestą? 

- Punktyrinės žalios. Ji... o, Dieve! Juk ji dar tik statoma! 

- Teisingai. ĮŽymusis 784-ojo kelio pratęsimas. Mergaite, tu niekada ne- 
nusigausi į Las Vegą, jei neskaitysi žemėlapio paaiškinimų. 

Mergina palinko prie žemėlapio, beveik įbesdama nosį į jį. Jos oda buvo 
šviesi, pieno spalvos, tačiau šaltis nudažė jos skruostus ir kaktą raudonai. 
Nosies galiukas raudonavo, o žemiau kairės šnervės pūpsojo mažas vandens 
lašelis. Gražios kaštoninės spalvos plaukai buvo trumpai apkirpti, tačiau ne 
profesionaliai - namų darbas. Tokius plaukus gaila kirpti, o dar blogiau - pa- 
sielgti su jais neprofesionaliai. Koks ten buvo O. Henrio apsakymas? “Iš- 
minčių dovanos". Ir kam tu nupirkai laikrodžio grandinėlę, mažoji klajokle? 

- Ištisinė žalia linija prasideda ties Lendžiu, - tarė ji. - Koks atstumas iki 
ten nuo tos vietos, kur baigiasi ši dalis? 

- Apie trisdešimt mylių. 

- O, Viešpatie. 

Mergina vėl įsistebeilijo į žemėlapį. Pro šalį pralėkė 15-as išvažiavimas. 

- O koks yra aplinkinis kelias? - pagaliau paklausė ji. - Man tai - tamsus 
miškas. 

- Geriausias yra 7-asis kelias. Į jį reikia išsukti paskutiniame išvažiavime, 
kurį vadina Vestgeitu, - Bartas padvejojo. - Tačiau geriau būtų, jei palauk- 
tum iki ryto. Ten yra “Holiday Inn" viešbutis. To išvažiavimo nepasieksime 
iki tamsos, o naktį geriau jau nevažiuoti autostopu 7-uoju keliu. 

- Kodėl? - žiūrėdama į jį, paklausė mergina. Jos akys buvo žalios ir susi- 
jaudinusios: apie tokią spalvą gana dažnokai gali kur nors perskaityti, tačiau 
retai kada pamatysi. 

- Tai aplinkinis miesto kelias, - atsakė Bartas, persirikiuodamas į kitą 
juostą ir aplenkdamas visą eilę mašinų, judančių penkiasdešimties mylių per 
valandą greičiu. Keletas vairuotojų piktai dėbtelėjo į jį. - Keturios juostos su 
betonine pertvara. Dvi juostos eina į vakarus Lendžio link, dvi kitos - į ry- 
tus miesto link. Daugybė prekybos centrų, greito maisto restoranėlių bei 
boulingo alėjų. Niekas nevažinėja dideliais atstumais. Tad niekas nenori su- 
stoti. 

- Aha, - atsiduso ji. - Ar į Lendį galima nuvykti autobusu? 

- Buvo toks miesto autobusas, tačiau bankrutavo. Ko gero, yra tarpmies- 
tinis. 

- Ačiū, nereikia, - mergina sulankstė žemėlapį ir įsikišo jį į kišenę. Sune- 
rimusi ji įsistebeilijo į kelią. 

- Negali sau leisti pernakvoti motelyje? 

- Pone, aš turiu trylika baksų. Negalėčiau išsinuomoti ir šuns būdos. 

- Gali pernakvoti pas mane, jeigu nori. 

- Taip, ir galbūt išleisk mane kaip tik čia. 

- Nekreipk dėmesio. Aš atsiimu savo pasiūlymą. 

- Be to, ką pamanytų tavo žmona? - ji skvarbiai nužvelgė jo vestuvinį 
žiedą. Šis žvilgsnis tarytum patvirtino jos mintį, kad jis taipgi šlaistosi aplink 
mokyklos žaidimų aikšteles, prižiūrėtojui išėjus namo. 

- Mudu su žmona nebegyvename kartu. 

- Tai atsitiko neseniai? 

- Taip. Gruodžio pirmąją. 

- Todėl dabar važinėji, ieškodamas pagalbos, - jos balse atsispindėjo pa- 
nieka, tačiau tai buvo sena panieka, nebūtinai skirta būtent jam. - Ypač pa- 
galbos iš jaunos merginos. 

- Aš nenoriu nieko užversti, - sąžiningai atsakė Bartas. - Aš net nemanau, 
kad man pasistotų. 

Jis suvokė ką tik ištaręs du žodžius, kurių dar niekada nebuvo vartojęs 
moters draugijoje, tačiau jie atrodė visai savo vietoje, tarytum kalbėtum apie 
orą. 

- Ar tai turėjo nuskambėti kaip iššūkis? - paklausė ji, įtraukdama dūmą 
ir išpūsdama jį. 

- Ne. Gali traktuoti kaip nori. Tačiau, mano nuomone, keliaujanti viena 
mergina visada turi būti pasiruošusi iššūkiams. 

- Tai jau trečioji dalis, - jos balse vis dar jautėsi panieka ir priešiškumas, 
tačiau dabar jį nustelbė pralinksmėjimas. - Kaip tokia gera mergaitė kaip aš 
įsėdo į tokią mašiną kaip ši? 

- Baikim visa tai. Tu nepakenčiama. 

- Teisingai, tokia ir esu, - ji sutrynė cigaretę mašinos peleninėje ir surau- 
kė nosį. - Tik pažiūrėkit. Juk ji pilna saldainių popierėlių, celofano ir dar vi- 
sokiausio šlamšto. Kodėl nepasiimi šiukšlių maišo? 

- Nes aš nerūkau. Jei būtum iš anksto paskambinusi ir pasakiusi: “Barto- 
nai, senas drauguži, šiandien ketinu važiuoti autostopu magistrale, todėl pa- 
vežėk mane, gerai? Ir, beje, išsivalyk savo peleninę, nes žadu užsirūkyti", - 
aš būčiau taip ir padaręs. Kodėl neišmetei nuorūkos pro langą? 

Mergina šypsojosi. 

- Tu turi puikų ironijos jausmą. 

- Toks jau mano liūdnas gyvenimėlis. 

- Ar žinai, kiek laiko pūva nuorūka? Du šimtus metų, štai kiek. Po tiek 
laiko ir tavo anūkai bus mirę. 

Bartas patraukė pečiais. 

- Tu lyg niekur nieko leidi man kvėpuoti savo panaudotais kancerogenais 
ir ardyti plaučius, tačiau nenori išmesti nuorūkos pro langą, į magistralę. Ge- 
rai. 

- Ir ką tai turėtų reikšti? 

- Nieko. 

- Paklausyk, ar norit mane išmesti? Taip? 

- Ne. Gal geriau pakalbėkim apie ką nors neutralaus. Apie dolerio būklę. 
Apie Sąjungos būklę. Apie Arkanzasą. 

- Geriau jau truputį nusnausiu, jei neprieštarausi. Regis, naktį man neteks 
miegoti. 

- Puiku. 

Mergina užsitraukė kepurę ant akių, sukryžiavo rankas ir nurimo. Po ke- 
lių akimirkų jos kvėpavimas pagilėjo ir sulėtėjo. Bartas retsykiais žvilgtelda- 
vo į ją, norėdamas geriau įsižiūrėti. Mergina mūvėjo aptemptus, nubluku- 
sius, plonus mėlynus džinsus. Jie buvo gerokai prigludę prie kojų, kad Bar- 
tas suprastų, jog mergina nemūvėjo kojinių ar pašiltintų kelnaičių. Tai buvo 
ilgos, patogiai sulenktos kojos, ko gero, raudonos it vėžys ir velniškai niež- 
tinčios. Bartas jau norėjo pasiteirauti, ar jai niežti kojas, tačiau susilaikė, su- 
sipratęs, kaip tai nuskambėtų. Nuo minčių, jog ji visą naktį keliaus autosto- 
pu 7-uoju keliu, po truputį besistumdama į priekį arba stovėdama toje pačio- 
je vietoje, Bartui pasidarė nejauku. Naktis, plonos kelnės, septynių laipsnių 
temperatūra. Galų gale, tai tik jos reikalas. Jei pakankamai sušals, galės už- 
eiti kur nors ir sušilti. Jokių problemų. 

Jie pravažiavo 13-ą ir 14-ą išvažiavimus. Bartas liovėsi žiūrėti į mergi- 
ną ir visą dėmesį sutelkė į kelią. Spidometro rodyklė tarytum prilipo prie se- 
ptyniasdešimties mylių padalos, ir Bartas nesitraukė iš kraštinės kairės juos- 
tos. Dar daugiau mašinų pyptelėjo jam. Pravažiuojant 12-ą išvažiavimą, vy- 
riškis, vairuojantis furgoną su buferio lipduku “VAZIUOK NE GREICIAU 
50", triskart pyptelėjo ir pasipiktinęs sublyksėjo šviesomis. Bartas tik iškėlė 
didįjį pirštą į viršų. 

Vis dar neatmerkdama akių, mergina tarė: 

- Per greit važiuoji. Dėl to jie ir pypsina. 

- Aš ir pats žinau. 

- Bet tau nerūpi. 

- Taip. 

- Tik dar vienas susirūpinęs pilietis, padedantis Amerikai atsikratyti ener- 
gijos stygiaus. 

- Man nusispjaut į energijos stygių. 

- Taip mes visi sakome. 

- Anksčiau važinėdavau penkiasdešimt penkių mylių per valandą greičiu. 
Nei daugiau, nei mažiau. Taip mano mašina nuvažiavo didžiausius nuoto- 
lius. O dabar protestuoju prieš Dresuoto Šuns Etiką. Be abejo, tu girdėjai 
apie tai per sociologijos kursą. O gal aš klystu? Aš nusprendžiau, kad tu stu- 
dentė. 

Mergina atsisėdo. 

- Kurį laiką studijavau sociologiją. Tačiau niekada negirdėjau apie Dre- 
suoto Šuns Etiką. 

- Todėl, kad ją sugalvojau aš. 

- O, su balandžio pirmąja, - jos balse suskambo pasibjaurėjimas. Ji vėl 
atsilošė ir užsitraukė kepurę ant akių. 

- Dresuoto Šuns Etika, kurią 1973-iųjų pabaigoje sukūrė Bartonas Džor- 
džas Deivisas, visiškai paaiškina tokias paslaptis, kaip monetarinė krizė, in- 
fliacija, Vietnamo karas ir dabartinė energetikos krizė. Paimkime energeti- 
kos krizę, kaip pavyzdį. Amerikiečiai - tai dresuoti šunys, šįkart išdresuoti 
mylėti naftą siurbiančius žaisliukus: mašinas, sniegomobilius, didžiules mo- 
torines valtis, motociklus, miniciklus, turistinius vežiojamus namelius ir dar 
daug daug kitų žaisliukų. Per laikotarpį nuo 1973-iųjų iki 1980-ųjų mus iš- 
dresuos nekęsti kuro reikalaujančių žaisliukų. Amerikiečiai mėgsta, kai juos 
dresuoja. Nuo to jie ima vizginti savo uodegas. Vartokite energiją. Nevarto- 
kite energijos. Nusišlapinkite ant laikraščio. Aš nesipriešinu energijos taupy- 
mui, aš priešinuosi! dresavimui. 

Bartas suprato mąstąs apie pono Piacio šunį, kuris galų gale liovėsi viz- 
ginti uodegą, užvertė akis, o tada iškando Luidžiui Brontičeliui gerklę. 

- Panašu į Pavlovo šunis, - tęsė jis. - Jie buvo išdresuoti seilėtis, kai iš- 
girsdavo varpelio skambėjimą. Mus išdresavo seilėtis, kam nors parodžius 
galingą automobilį su papildoma pavara arba spalvotą “Zenit televizorių su 
motorizuota antena. Pats tokį turiu. Televizorius turi distancinio valdymo 
įtaisą. Gali sėdėti kėdėje ir perjunginėti kanalus, sumažinti arba padidinti 
garsą, išjungti arba įjungti televizorių. Kartą įsikišau įtaisą bumon ir nuspau- 
džiau televizoriaus įjungimo mygtuką - televizorius iškart įsijungė. Signalas 
perskrodė mano smegenis, bet vis tiek atliko savo darbą. Technologija - 
nuostabus dalykas. 

- Tu - beprotis, - tarė ji. 

- Ko gero. 

Jiedu pralėkė pro 11-ą išvažiavimą. 

- Geriau jau miegosiu. Pažadink, kai pasieksime pabaigą. 

- Gerai. 

Mergina sukryžiavo rankas ir vėl užmerkė akis. 

Jie pravažiavo 10-ą išvažiavimą. 

- Beje, aš priešinuosi visai ne Dresuotų Šunų Etikai. O faktui, kad šeimi- 
ninkai - protiniai, moraliniai ir dvasiniai idiotai. 

- Tu bandai nuraminti savo sąžinę retorikos lavina, - vis dar užmerktomis 
akimis pakomentavo ji. - Kodėl gi tau nesumažinus greičio iki penkiasde- 
šimties mylių? Pasijusi geriau. 

- Aš nepasijusiu geriau, - jis atrėžė taip aistringai, kad mergina atsitiesė 
ir pažvelgė į jį. 

- Ar gerai jautiesi? 

- Puikiai. Aš praradau savo žmoną ir darbą, nes arba pasaulis išprotėjo, 
arba aš. Tada įsisodinu autostopininkę, - devyniolikmetę mergiotę, kuriai tu- 
rėtų būti natūralu, jog pasaulis išprotėjęs, - o ji man teškia, kad tai aš - be- 
protis, o visam pasauliui nieko nenutiko. Na, trūksta naftos, tačiau visa kita 
tiesiog puiku. 

- Man dvidešimt vieneri. 

- Kaip tau gerai, - karčiai atkirto Bartas. - Jei jau pasaulis toks sąmonin- 
gas, tai kodėl tokia mergiotė kaip tu keliauja autostopu į Las Vegą žiemos 
vidury? Planuodama praleisti visą naktį, stabdydama mašinas 7-ajame kely- 
je ir tikriausiai nušaldama kojas, kadangi nemūvi nieko po savo kelnėmis? 

- Aš mūviu šį tą po savo kelnėmis! Kuo tu mane /aikai? 

- Aš laikau tave kvaiša! - suriko Bartas. - Tu nušalsi savo subinę! 

- Ir tuomet negausi jos gabaliuko, tiesa? - maloniai pasiteiravo ji. 

- O, Dieve, - sumurmėjo jis. — O, Dieve. 

Jie prašvilpė pro sedaną, važiuojantį penkiasdešimties mylių per valandą 
greičiu. Sedanas pyptelėjo. 

- Išgraužk! - sušuko Bartas. - Išgraužk! 

- Geriau tučtuojau išleisk mane, - ramiai paprašė mergina. 

- Nekreipk dėmesio. Aš neketinu padaryti avarijos. Miegok. 

Mergina nepatikliai ilgai paspoksojo į jį, tada sukryžiavo rankas ir vėl už- 
simerkė. Jie pravažiavo pro 9-ą išvažiavimą. 

Po keturių penkios jiedu pralėkė pro 2-ą išvažiavimą. Šešėliai, nutįsę per 
kelią, tapo savitai mėlyni: tokia savybe pasižymėjo tik žiemos šešėliai. Ve- 
nera jau buvo rytuose. Artėjant prie miesto, automobilių ėmė daugėti. 

Bartas žvilgtelėjo į merginą ir pamatė, kad ji jau sėdi ir žvelgia į skuban- 
čius, abejingus automobilius. Mašina, važiuojanti prieš juos, ant stogo gabe- 
no Kalėdų eglutę. Žalios merginos akys buvo didelės, ir akimirką Bartas 
įkrito į jas ir pažvelgė į pasaulį neregėtai aiškiai, kaip žmogui pasitaiko labai 
retai. Jis išvydo, jog visos mašinos skuba į ten, kur šilta, kur galima sudari- 
nėti verslo sandėrius, susitikti su draugais ar tęsti šeimyninį gyvenimą. Jis iš- 
vydo jų abejingumą svetimiems. Šią trumpą suvokimo akimirką Bartas su- 
prato, ką Tomas Karlailas pavadino į priekį skubančiu didžiuliu negyvu pa- 
saulio lokomatyvu. 

- Ar dar daug liko? - pasiteiravo ji. 

- Penkiolika minučių. 

- Klausyk, jei buvau nepakenčiama... 

- Ne, tai aš buvau nepakenčiamas. Beje, neturiu ką veikti, todėl galiu nu- 
vežti tave į Lendį. 

- Ne... 

- Arba sumokėsiu už tavo kambarį “Holiday Inn“ viešbutyje. Jokių įsipa- 
reigojimų. Taip sakant, linksmų Kalėdų. 

- Ar tu tikrai nebegyveni su žmona? 

- Taip. 

- Ir taip neseniai? 

- Taip. 

- Ar ji išsivežė ir vaikus? 

- Mes neturime vaikų. 2 

Jie artėjo prie kelio mokesčių rinkliavos punkto. Zalios, leidžiančios pra- 
važiuoti lempelės abejingai mirksėjo ankstyvose sutemose. 

- Tada vežkis mane pas save. 

- Aš neprivalau to daryti. Turiu omeny, tu neprivalai... 

- Aš tik noriu šį vakarą būti ne viena. Be to, nemėgstu keliauti autostopu 
naktį. Tai baisu. 

Bartas stabtelėjo prie kelio mokesčių rinkliavos punkto ir pravėrė langą, 
įleisdamas vidun šalto oro. Jis padavė mokesčių rinkėjui savo kortelę ir do- 
lerį devyniasdešimt centų. Tada iš lėto ėmė riedėti į priekį. Jiedu pravažia- 
vo pro atsispindintį ženklą su užrašu: 


AČIŪ UŽ SAUGŲ VAŽIAVIMĄ! 


- Gerai, - atsargiai ištarė Bartas. Jis žinojo, jog tikriausiai pasielgtų netei- 
singai, bandydamas ją įtikinti, - tikriausiai pasiektų visiškai priešingą rezul- 
tatą, - tačiau negalėjo liautis. - Klausyk, aš tik jaučiuosi labai vienišas tuščia- 
me name. Galėsime pavakarieniauti ir pažiūrėti televizorių, kramsnodami 
spragėsius. Galėsi miegoti viršuje, o aš... 

Ji nusijuokė, ir Bartas pažvelgė į merginą, tačiau dabar jau buvo sunku ją 
įžiūrėti. Atrodė, kad Bartas susapnavo ją. Si mintis kėlė nerimą. 

- Pakausyk, - prabilo mergina. - Geriau iškart tau pasakysiu. Tas girtuok- 
lis, su kuriuo važiavau. Aš praleidau su juo naktį. Jis važiavo į Stilsoną, kur 
tu mane ir paėmei. Toks buvo užmokestis jam. 

Bartas sustojo užsidegus raudonam šviesoforo signalui. 

- Mano kambariokė perspėjo mane, kad taip ir bus, bet aš ja nepatikėjau. 
Aš neketinau dulkintis ir taip stumtis į priekį, tik ne aš, - ji kilstelėjo akis į 
jį, tačiau tamsoje Bartas vis dar nespėjo įsižiūrėti į jos veidą. - Tačiau tai ver- 
čia daryti ne žmonės. O atskilimas nuo visko, tarytum skrajotum padebe- 
siais. Pasiekus didelį miestą ir pagalvojus apie visus jo gyventojus, norisi 
verkti. Nežinau kodėl, bet taip atsitinka. Todėl geriau praleidi naktį valyda- 
ma kraujuojančius kokio nors vyruko spuogus, kad tik girdėtum jo kvėpavi- 
mą ir kalbą. 

- Man nesvarbu, su kuo tu miegojai, - atkirto Bartas ir pajudėjo iš vietos. 
Automatiškai pasuko į Didžiąją gatvę, patraukdamas namo pro 784-ojo ke- 
lio statybas. 

- Tas prekybos agentas, - tęsė mergina. - Jis buvo vedęs jau keturiolika 
metų. Spausdamas mane, jis vis kartojo tai. Keturiolika metų, Šerona, ketu- 
riolika metų, keturiolika metų. Jis baigė per maždaug keturiolika sekundžių,- 
liūdnai nusikvatojo ji. 

- Ar toks tavo vardas? Šerona? 

- Ne. Tikriausiai tai buvo jo žmonos vardas. 

Bartas sustojo prie šaligatvio. 

- Ką tu darai? - išsyk nepasitikinčiu balsu paklausė mergina. 

- Nieko ypatinga. Tai mano kelionės namo dalis. Išlipk, jei nori. Parody- 
siu tau šį tą. 

Jiedu išlipo iš mašinos ir patraukė prie ištuštėjusios stebėjimo platfor- 
mos. Bartas padėjo nuogus delnus ant geležinio turėklo ir pažvelgė žemyn. 
Siandien jie liejo asfalto pagrindą. Pastarąsias tris dienas jie lygino žvyrą. 
Dabar uždėjo asfalto pagrindą. Apleista technika - sunkvežimiai, buldozeriai 
ir geltoni ekskavatoriai - tyliai stovėjo vakaro šešėliuose lyg dinozaurai mu- 
ziejuje. Štai čia - vegetaras stegozauras, ten - mėsėdžiai triceratopai ir baisus 
žemę rausiantis dyzelinis kastuvas. Bon appėtit“. 

- Ką tu apie tai galvoji? - Bartas paklausė merginos. 

- O ar turėčiau ką nors galvoti? - ji bandė suvokti, kas čia dedas. 

- Privalai ką nors galvoti. 

Mergina patraukė pečiais. 

- Tai kelio darbai, na ir kas? Jie tiesia kelią mieste, kuriame tikriausiai 
niekada nebebūsiu. Ir ką turėčiau manyti? Bjauru. 

- Bjauru, - atsipalaidavęs pakartojo Bartas. 

- Aš užaugau Portlende, Meino valstijoje. Mes gyvenome dideliame gy- 
venamajame name, o kitoje gatvės pusėje pastatė milžinišką prekybos cen- 
trą... 
- Ar jie nugriovė ką nors, kad jį pastatytų? 

- Ką? 

- Ar jie... 

- A. Ne, ten paprasčiausiai buvo tuščia vieta, o už jos - didelis laukas. 
Man buvo tik šešeri ar septyneri. Maniau, kad jie visą amžinybę kas, dras- 
kys ir ars. Ir tada galvojau... juokinga... galvojau vien apie vargšę žemelę, ta- 
rytum jai būtų pastatę klizmą, nė karto nepaklausus, ar ji to nori, ar jai tai 
būtina. Tais metais buvau pasigavusi kažkokią žarnyno infekciją, tad tapau 
kvartalo klizmų eksperte. 

- A. 

- Vieną šeštadienį, kai nevyko darbai, mes nuėjome pažiūrėti statybų. 
Ten buvo labai tylu ir panašu į visa šita lyg į lovoje numirusį žmogų. Jau bu- 
vo pastatyta dalis pamatų, o iš cemento styrojo tie geltoni metaliniai daikčiu- 
kai... 

- Centriniai armatūros strypai. 

- Jei taip nori. Ten gulėjo daugybė vamzdžių ir vielos ritinių, apdengtų 
permatomu polietilenu, o aplinkui buvo išrausta žalia žemė. Juokinga pa- 


* Gero apetito (pranc.). 

galvoti, kad kas nors vadintų žemę gerai išvirta. Tačiau ji man būtent taip ir 
atrodė - žalia. Ten mes žaidėme slėpynes, bet tada pasirodė mano mama, 
parsivedė mudvi su seserimi namo ir užkūrė pirtį. Ji perspėjo, kad maži 
vaikai gali pakliūti į didelę bėdą statybose. Mano sesutei tebuvo ketveri, ir 
ji rėkė it skerdžiama. Juokinga prisiminti. Ar jau galime grįžti į mašiną? Man 
šalta. 

- Žinoma, - sutiko Bartas, ir jiedu vėl įsėdo mašinon. 

Kai pajudėjo į piekį, mergina tarė: 

- Nekad nemaniau, kad jiems kas nors iš to išeis, išskyrus netvarką. Ta- 
čiau greitai ten iškilo prekybos centras. Prisimenu tą dieną, kai jie išasfalta- 
vo parkavimo aikštelę. O po kelių dienų atvažiavo keli vyrukai ir išpiešė gel- 
tonas stovėjimo linijas. Tada įvyko iškilmės, kažkoks subingalvis perkirpo 
juostelę, ir visi pradėjo naudotis centru, tarytum jo niekas nebūtų statęs. Pre- 
kybos centrą pavadino “Mamuto prekybos centru", ir mano mama dažnai 
ten apsilankydavo. Kartais, jei mudvi su Endže eidavome kartu, aš pagalvo- 
davau apie tuos oranžinius strypus, kyšančius iš cementinių blokų prie pat 
pamatų. Tai būdavo mano slapta mintis. 

Bartas linktelėjo. Jis gerai pažinojo slaptas mintis. 

- O ką tau tai reiškia? - pasiteiravo ji. 

- Aš vis dar bandau išsiaiškinti, - atsakė Bartas. 

Bartas ketino pašildyti pusfabrikačius, tačiau ji žvilgtelėjo šaldiklin, pa- 
stebėjo kepsnį ir pažadėjo jį iškepti, jei tik Bartas palauks. 

- Žinoma. Aš nežinojau kiek laiko jį kepti ir kokioje temperatūroje. 

- Ar tu pasiilgai savo žmonos? 

- Velniškai. 

- Nes nemoki išsikepti kepsnio? - paklausė ji, tačiau Bartas neatsakė. 

Mergina iškepė bulvių ir išvirė šaldytus kukurūzus. Jie pavalgė pusryčių 
kampelyje. Ji sukirto keturis kepsnio gabaliukus, dvi bulves ir dvi kukurūzų 
burbuoles. 

- Jau metus taip nevalgiau, - užsirūkydama ir nužvelgdama tuščią lėkštę, 
tarė ji. - Tikriausiai ištampysiu skrandį. 

- O ką tu valgydavai? 

- Zoologinius sausainius. 

- Ką? 

- Zoologinius sausainius. 

- Taip ir pamaniau. 

- Jie pigūs, o be to, užkemša skrandį. Beje, jie pilni maistingų medžiagų. 
Taip parašyta ant dėžutės. 

- Kurgi ne. Nesuvaikėk, mergaite. Tu jau išaugai iš tokio amžiaus. Eikš čia. 

Bartas įvedė merginą į valgomąjį ir atidarė Merės bufetą. Tada išėmė si- 
dabrinį indą ir iš jo ištraukė stambią popierinių pinigų krūvelę. Mergina iš- 
pūtė akis. 

- Ką tu apiplėšei, misteri? 

- Aš apiplėšiau savo draudimo polisą. Štai. Čia du šimtai baksų. Galėsi 
pavalgyti. 

Tačiau mergina net nepalietė pinigų. 

- Tu kuoktelėjęs. Ir ką aš turėsiu padaryti už tuos du šimtus dolerių? 

- Nieko. 

Ji nusijuokė. 

- Gerai, - Bartas padėjo pinigus ant bufeto krašto ir pastatė sidabrinį in- 
dą atgal į vietą. - Jei nepasiimsi jų rytoj ryte, aš nuleisiu juos į kanalizaciją. 

Tačiau jis nemanė galėsiąs taip padaryti. 

Mergina pažvelgė į jo veidą. 

- Žinai, ko gero, tu taip ir padarysi. 

Bartas neatsakė. 

- Dar pamatysim, - tarė ji. - Ryte. 

- Ryte, - pakartojo Bartas. 

Bartas per televizorių žiūrėjo “Tiesą pasakius". Du dalyviai melavo apie 
pasaulio jojimo čempionę, o trečias sakė tiesą. Ekspertų grupė, į kurią įėjo 
Bilas Kalenas, Arlena Dal ir Kitė Karlail, mėgino atspėti, kuris dalyvis ne- 
meluoja. Garis Mūras, tris šimtmečius gyvuojančio televizijos žaidimo vedė- 
jas, šypsojosi, pasakojo anekdotus ir spaudinėjo skambutį, kai tik baigdavo- 
si kiekvieno eksperto laikas. 

Mergina žvelgė pro langą. 

- Ei? Kas gyvena šioje gatvėje? Visi namai kaip išmirę. 

- Aš ir Dankmanai. Tačiau Dankmanai išsikrausto sausio penktą. 

- Kodėl? 

- Kelias. Gal norėtum išgerti? 

- Ką reiškia “kelias"? 

- Jis eis per čia. Šis namas atsidurs kažkur skiriamosios juostos vidury, 
bent man taip atrodo. 

- Todėl ir parodei man statybas? 

- Tikriausiai. Aš dirbau skalbykloje už dviejų mylių nuo čia. “Žydrojoje 
juostoje". Kelias kirs ir ją. 

- Todėl ir praradai darbą? Nes skalbykla užsidarė? 

- Ne visai taip. Turėjau pasirašyti sutartį dėl naujos vietos priemiestyje, 
kurį vadina Voterfordu, bet to nepadariau. 

- Kodėl? 

- Negalėjau, - paprastai atsakė Bartas. - Nori išgerti? 

- Nereikia manęs nugirdyti. 

- O, Viešpatie, - Bartas išvertė akis. - Tavo smegenys dirba tik viena lin- 
kme, tiesa? 

Stojo trikdanti tyla. 

- Man patinka tik “atsuktuvai". Ar turi degtinės ir apelsinų sulčių? 

- Taip. 

- Marichuanos, žinoma, neturi. 

- Ne, niekada nevartojau. 

Bartas grįžo į virtuvę ir padarė “atsuktuvą". Sau susimaišė “Comfort"? ir 
“Seven-Up" ir nunešė gėrimus į svetainę. Mergina žaidė su distancinio val- 
dymo pulteliu, perjunginėdama kanalus bei atskleisdama pusės aštuntos pro- 
gramą: “Tiesą pasakius", sniegelis, “Kokia mano linija“, “Aš svajoju apie 
Dženę", “Giligano sala“, sniegelis, “Aš myliu Liusę“, sniegelis, sniegelis, 
Džiulija Čaild, kiauksinti kaip šuo, panaudodama avokadus, “Nauja kaina 
teisinga" ir vėl Garis Mūras, skatinantis ekspertus atspėti, kuris iš trijų daly- 
vių yra tikras knygos apie tai, ką reiškia mėnesį klaidžioti po Saskačevano 
girią, autorius. 

Bartas padavė merginai kokteilį. 

- Ar valgėte vabalus, antrasis numeri? - paklausė Kivė Karlail. 

- Kas jums yra? - nustebo mergina. - Nėra “Žvaigždžių kelio". Gal jūs 
stabmeldžiai? 

- Jį rodo ketvirtą valandą per aštuntą kanalą. 

- Ar žiūri jį? 

-- Kartais. Mano žmona visada žiūri Mervą Grifiną. 

- Nemačiau jokių vabalų, - atsakė antrasis numeris. - Jei būčiau radęs, 
būčiau juos suvalgęs. 

Publika linksmai nusikvatojo. 

- Kodėl ji išsikraustė? Gali nesakyti, jei nenori. 

Mergina šiltai pažvelgė į Bartą, tarytum jo išpažinties kaina būtų vargi- 
nančiai didelė. 

- Dėl tos pačios priežasties buvau atleistas ir iš darbo, - atsisėsdamas at- 
sakė Bartas. 

- Nes nenupirkai tos gamyklos? 

- Ne. Nes nenupirkau naujo namo. 

- Aš balsavau už antrą numerį, - tarė Soupi Seilsas, - kadangi jis atrodo, 
tarsi galėtų suvalgyti vabalą, jei tik jį rastų. 

Publika vėl širdingai nusikvatojo. 

- Nenupirkai... 

Mergina nemirksėdama įsistebeilijo į jį. Jos akyse atsispindėjo baimės, 
susižavėjimo ir siaubo mišinys. 

- Ir ką tu darysi? 

- Nežinau. 

- Tu nedirbi? 

- Ne. 

- Ką darai visą dieną? 

- Važinėjuosi magistrale. 

- O naktimis žiūri televizorių? 

- Ir geriu. Kartais pasikepu spragėsių. Šį vakarą taip pat pakepsiu spragėsių. 

- Aš nemėgstu spragėsių. 

- Tada juos suvalgysiu aš. 

Mergina nuspaudė išjungimo mygtuką ant distancinio pultelio (kartais 
Bartas vadindavo jį “moduliu", kadangi šiais laikais viskas, kas įsijungdavo 

ir išsijungdavo, buvo vadinama moduliu), ir “Zenito" ekrano vaizdas virto 
ryškiu taškeliu, o po to ir visai išnyko. 

- Pažiūrėkim, ar aš teisingai supratau, - prabilo mergina. - Tu išmetei sa- 
vo žmoną ir darbą ant... 

- Nebūtinai tokia seka. 

- Nesvarbu. Tu išmetei juos ant šito kelio. Teisingai? 

Bartas įsistebeilijo į tuščią televizijos ekraną. Nors jis retai sekdavo, kas 
vyksta ekrane, tačiau be jo pasijuto nepatogiai. 

- Nežinau. Negali visada suprasti, kodėl tai padarei. 

- Ar tai buvo protestas? 

- Aš nežinau. Jei protestuoji, vadinasi, mąstai apie kažką geresnį. Žmo- 
nės protestavo prieš karą, nes manė, jog taika - geriau. Žmonės protestuoja 
prieš narkotikų įstatymus, nes mano, jog kiti įstatymai bus aiškesni, geresni 
ar ne tokie žalingi, ar... nežinau. Gal galėtum įjungti televizorių? 

- Dar minutėlę, - Bartas vėl pastebėjo, kokios žalios ir atidžios it katės jos 
akys. - Ar tai dėl to, kad nekenti šito kelio? Technologinės visuomenės, ku- 
riai jis atstovauja? Dehumanizuojančio poveikio... 

- Ne. 

Buvo sunku sakyti tiesą, todėl Bartas net nusistebėjo, kodėl dabar prakai- 
tuoja, jei melas galėtų greitai ir gražiai užbaigti šią diskusiją. Ji, kaip ir kiti 
vaikai, kaip Vinis ir visi kiti žmonės, manė, jog išsilavinimas - tiesa: jai rei- 
kėjo propagandos kartu su brėžiniais, o ne atsakymo. 

- Visą gyvenimą mačiau, kap statomi keliai ir namai. Niekada apie tai 
nesusimąstydavau, išskyrus nepatogumą naudotis apvažiavimu ar pereiti į 
kitą pusę, nes šaligatvis būdavo išardytas ar statybos kompanija darbuodavo- 
si griovikliu. 

- Bet kai jis pataikė į namus... tavo namus ir tavo darbą, tu pasakei ne. 

- Taip, pasakiau ne. 

Tačiau Bartas nežinojo, kam jis pasakė ne. O galbūt pasakė taip? Taip, 
galų gale taip kažkokiam destruktyviam impulsui, kuris visada buvo jo da- 
lis, toks pat savęs naikinimo mechanizmas kaip ir Čarlio auglys? Bartas pa- 
noro, kad Fredis grįžtų namo. Fredis galėtų pasakyti jai, ko ji tikėjosi. Tačiau 
Fredas nesirodė. 

- Tu arba pamišėlis, arba tiesiog žavus. 

- Žmonės yra žavūs tik knygose. Įjunk televizorių. 

Mergina taip ir padarė. Bartas leido jai išsirinkti programą. 

- Ką tu geri? 

Buvo be penkiolikos devynios. Bartas jau atrodė įkaušęs, bet ne toks gir- 
tas, koks būtų buvęs sėdėdamas namuose vienas. Jis spragino kukurūzus vir- 
tuvėje. Jam patikdavo spoksoti, kaip jie sproginėja stikliniame puode, kilda- 
mi į viršų it sniegas, pašokęs nuo žemės, o ne pabiręs iš dangaus. 

- “Southern Comfort" ir “Seven-Up". 

- Ką? 

Bartas sutrikęs sukikeno. 

- Gal galiu paragauti? - ji parodė tuščią stiklinę ir nusišypsojo. Tai buvo 
pirmas visiškai nesumišęs jos žvilgsnis nuo tada, kai sustojo ją pavežėti. - 
Darai prastą “atsuktuvą". 

- Žinau. “Comfort ir “Seven-Up" yra mano privatus gėrimas. Viešai ge- 
riu viskį. Nekenčiu viskio. 

Spragėsiai susproginėjo, ir Bartas išpylė juos į didelį plastmasinį dubenį. 

- Ar galiu paragauti? 

- Žinoma. 

Bartas sumaišė jai kokteilį, o tada užliejo lydyto sviesto ant spragėsių. 

- Tai gerokai padidins cholesterolio kiekį tavo kraujyje, - tarė mergina, 
stovėdama tarpduryje tarp virtuvės ir svetainės. Ji gurkštelėjo kokteilio. - Ei, 
man jis patinka. 

- Kurgi ne. Laikyk tai paslaptyje ir visada būsi pranašesnė. 

Bartas apibėrė spragėsius druska. 

- Tas cholesterolis perkraus tavo širdį. Kraujagyslės vis siaurės ir siaurės, 
o tada vieną dieną... plyšt! - ji dramatiškai susigriebė už krūtinės ir užsipylė 
kokteilio ant megztinio. 

- Mano kraujo apytaka išvaro jį, - atkirto Bartas ir praėjo pro duris, 
brūkšteldamas per jos krūtis (paslėptas po liemenėle, sprendžiant iš jausmo). 
Tokio jausmo jau seniai nepatirdavo, liesdamas Merės krūtis. Tačiau galbūt 
ši mintis ne pati geriausia. 

Ji suvalgė didžiąją spragėsių dalį. 

Per vienuoliktos valandos žinias, kuriose dominavo energetikos krizė ir 
reportažai iš Baltųjų rūmų, mergina pradėjo žiovauti. 

- Lipk viršun, - paragino Bartas. - Eik į lovą. 

Ji dėbtelėjo į jį. 

- Mes gerai sutarsime, - paaiškino Bartas, - jei tik liausies mėtyti į mane 
tokius išgąsčio kupinus žvilgsnius, kiekvienąsyk išgirdusi žodį “lova". Pir- 
minė Didžiųjų Amerikos Lovų paskirtis yra miegojimas, o ne seksas. 

Ji šyptelėjo. 

- Netgi nenori pakeisti paklodžių? 

- Tu jau didelė mergaitė. 

Mergina ramiai pažvelgė į jį. 

- Gali eiti su manim, jei nori. Taip nusprendžiau dar prieš valandą. 

- Ne... tačiau net nenutuoki, koks viliojantis šis pasiūlymas. Per visą gy- 
venimą permiegojau tik su trim moterim, o su pirmom dviem taip seniai, 
kad beveik jų neatsimenu. Dar prieš vestuves. 

- Juokauji? 

- Visai ne. 

- Paklausyk, tai būtų visai ne todėl, kad pavežei ar leidai pas save pernak- 
voti. Ar dėl pinigų, kuriuos pasiūlei. 

- Gerai, kad taip pasakei, - tarė Bartas ir atsistojo. - Geriau lipk į viršų. 

Mergina nepakluso. 

- Privalai žinoti, kodėl to nedarai. 

- Tikrai? 

- Taip. Jei kažką darai ir negali to paaiškinti, - kaip kad tu sakei, - tai dar 
nieko, nes tai vis tiek padaroma. Tačiau jei nusprendi kažko nedaryti, priva- 
lai žinoti kodėl. 

- Gerai, - Bartas linktelėjo valgomojo link, kur pinigai vis dar gulėjo si- 
dabriniame inde. - Dėl pinigų. Tu per jauna užsiimti prostitucija. 

- Aš jų neimsiu, - atrėžė ji. 

- Žinau, kad ne. Todėl ir aš nieko nedarysiu. Aš noriu, kad tu juos paimtum. 

- Nes ne visi tokie malonūs kaip tu? 

- Teisingai, - Bartas aštriai pažvelgė į ją. 

Mergina papurtė galvą ir atsistojo. 

- Gerai. Bet tu buržua, ar žinai tai? 

- Taip. 

Ji priėjo prie jo ir pabučiavo į lūpas. Tai buvo jaudinanti akimirka. Bar- 
tas užuodė ją; kvapas buvo malonus. Jis akimirksniu susijaudino. 

- Eik, - teištarė Bartas. 

- Jei naktį persigalvosi... 

- Nepersigalvosiu, - Bartas nulydėjo ją akimis, kai ji basakojė lipo laip- 
tais aukštyn. - Ei? 

Mergina pakėlusi antakius atsigręžė. 

- Koks tavo vardas? 

- Olivija, jei tau svarbu. Kvailas vardas, tiesa? Kaip Olivija De Haviland. 

- Ne, man jis patinka. Labanakt, Olivija. 

- Labanakt. 

Ji užlipo į viršų. Bartas išgirdo šviesos jungiklio kliktelėjimą, kaip ir vi- 
sada, kai Merė nueidavo miegoti anksčiau už jį. Jei gerai įsiklausytų, išgirs- 
tų iš proto varantį garsą, jos megztukui brūženantis į odą, kai nusitraukia jį 
per galvą, arba spraktelėjimą, džinsų sagčiai atpalaidavus liemenį... 

Pasinaudodamas distanciniu moduliu, Bartas įsijungė televizorių. 

Jo penis vis dar buvo kietas, besiremiantis į kelnių klyną. Merė vadinda- 
vo jį senąja uola arba į akmenį pavirstančiu gyvatuku dar jaunystėje, kai 10- 
va buvo tik dar viena sporto šaka. Bartas patraukė savo apatinių klostes, ir 
kai penis vis dar nenusileido, jis pats atsistojo. Po kiek laiko erekcija dingo, 
ir Bartas vėl atsisėdo. 

Pasibaigus žinioms, prasidėjo filmas “Smegenys iš Aruso planetos" su 
Džonu Agaru. Bartas užmigo priešais televizorių su distanciniu moduliu, vis 
dar įspraustu į vieną ranką. Po kelių minučių kauburėlis vėl išdygo ties kel- 
nių klynu, nes erekcija grįžo vogčiomis lyg žmogžudys, grįžęs į seną nusi- 
kaltimo vietą. 

Tačiau naktį Bartas nuėjo pas ją. 
Jis susapnavo pono Piacio šunį, ir šį kartą, dar prieš šuniui puolant, jis 
žinojo, jog berniukas, besiartinantis prie šuns, yra Carlis. Tai dar labiau 

pablogino padėtį, ir kai šuo rovėsi į priekį, Bartas ėmė kapstytis iš sapno it 
žmogus, bandantis išsivaduoti iš smėlėto kapo. 

Jo rankos perskrodė orą, ir jis prarado pusiausvyrą ant sofos, kur galiau- 
siai buvo susirangęs. Akimirką Bartas varganai svyravo ant krašto, pasime- 
tęs ir išsigandęs dėl mirusio sūnaus, kuris nuolat vis mirdavo jo sapnuose. 

Bartas nugriuvo ant grindų, atsitrenkdamas galva ir susimušdamas petį, 
ir pakankamai prasiblaivė, kad suvoktų sėdįs savo svetainėje ir kad sapnas 
baigėsi. Tikrovė atrodė pasigailėtina, tačiau ne tokia siaubinga. 

Ką jis veikė? It pro miglą grįžo tikrovės vaizdas, kaip jis pasielgė su sa- 
vo gyvenimu. Perplėšė jį per patį vidurį lyg pigų drabužį. Niekas nebeatro- 
dė teisinga. Jis žalojo save. Bartas jautė išsivadėjusį “Southern Comfort" 
skonį giliai gerklėje. Jis atsirūgo kažkokiu į rūgštį panašiu skysčiu ir vėl nu- 
rijo. 

Bartas pradėjo drebėti ir apglėbė kelius, nesėkmingai bandydamas su- 
stabdyti drebulį. Naktį viskas atrodė keista. Ką jis veikė, sėdėdamas ant sve- 
tainės grindų, laikydamas savo kelius ir drebėdamas it senas girtuoklis alė- 
joje? Arba it katatonikas, prakeiktas psichopatas — tai jau labiau panašu į tie- 
są. Ar taip ir yra? Ar jis psichas? Ne juokingas ir keistas pamišėlis, kvailys 
arba kirvio kotas, o visiškas psichopatas? Nuo tokios minties jį apėmė siau- 
bas. Ar važiavo į automobilių kapines, norėdamas gauti sprogmenų? Ar tik- 
rai garaže slėpė du šautuvus ir su vienu iš jų galėjo nušauti net dramblį? De- 
jonė ištrūko iš lūpų, ir Bartas pamėgino atsistoti. Kaulai sugirgždėjo it labai 
seno Žmogaus. 

Bartas užlipo laiptais, neleisdamas sau galvoti, ir įžengė į savo miega- 
majį. 

- Olivija? - sušnibždėjo jis. Tai atrodė absurdiška, kaip senuose filmuose 
su Rudolfu Valentinu. - Ar nemiegi? 

- Ne, - ji net neatrodė mieguista. - Laikrodis neleido užmigti. Tas skait- 
meninis. Jis kliksi ir kliksi. Ištraukiau kištuką iš rozetės. 

- Gerai, - tai buvo beprasmiškas žodis. - Aš susapnavau blogą sapną. 

Pasigirdo atmetamos anklodės šiugždesys. 

- Eikš. Eikš pas mane. 

- Aš... 

- Ar galėtum užsičiaupti? 

Bartas atsigulė pas ją. Olivija buvo nuoga. Jie pasimylėjo ir užmigo. 

Ryte temperatūra tesiekė 12 laipsnių šalčio. Olivija paklausė, ar jis turi 
laikraštį. 

- Turėdavom. Kenis Apslingeris išnešiodavo juos. Jo šeima išsikraustė į 
Ajovą. 

- Ajovą, - pakartojo ji ir įjungė radiją. Vyriškas balsas pranešinėjo oro 
prognozes. Giedra ir šalta. 

- Ar nori kepto kiaušinio? 

- Dviejų, jeigu jų turi. 

- Žinoma. Klausyk, dėl vakarykštės nakties... 

- Pamiršk vakarykštę naktį. Aš pajutau orgazmą. Taip man atsitinka la- 
bai retai. Man patiko. 

Bartas pajuto užliejantį išdidumą, galbūt ji ir norėjo, kad jis tai pajustų. 
Jis iškepė kiaušinius. Du jai ir du sau. Paskrudino duonos, išvirė kavos. Oli- 
vija išgėrė tris puodelius su grietinėle ir cukrumi. 

- Tad ką tu darysi? - ji paklausė Barto, kai jiedu baigė pusryčiauti. 

- Nuvešiu tave į magistralę. 

Ji nekantriai numojo ranka. 

- Ne to klausiau. Teiravausi apie tavo gyvenimą. 

- Skamba rimtai. 

- Ne man. O tau. 

- Apie tai aš dar negalvojau. Žinai, prieš... - Bartas specialiai pabrėžė žo- 
dį “prieš"", norėdamas apibrėžti savo gyvenimą ir visas jo dalis, kurias jis nu- 
stūmė nuo pasaulio krašto. - Prieš kirvio kirtį aš jaučiausi it pasmerktieji 
mirtininkų kamerose. Viskas atrodė nerealu. Atrodė, kad gyvenu stikliniame 
sapne, kuris niekada nesibaigs. Dabar viskas atrodo tikra. Vakar naktį... tai 
buvo labai tikra. 

- Puiku, - Olivija iš tikrųjų atrodė patenkinta. - Bet ką dabar darysi? 

- Aš tikrai nežinau. 

- Liūdna. 

- Tikrai? - paklausė Bartas. Tai buvo tikras klausimas. 


+ 


Jiedu vėl sėdėjo mašinoje ir lėkė 7-uoju keliu Lendžio link. Priemiestyje 
eismas buvo sausakimšas, nes žmonės skubėjo į darbą. Jiems pravažiuojant 
pro 784-ojo kelio statybas, aikštelėje jau virė dienos darbai. Vyrai geltonais 
plastmasiniais, nuo smūgių saugančiais šalmais ir žaliais guminiais batais 
ropštėsi į savo mašinas. Baltas garas virto iš jų burnų. Vieno oranžinio sunk- 
vežimio variklis sukrenkštė, pokštelėjo, vėl sukrenkštė ir užriaumojo visu 
galingumu. Vairuotojas spaudė akceleratorių, sukeldamas į karo sprogimus 
panašius garsus. 

- Iš čia jie atrodo panašūs į mažus berniukus, žaidžiančius su mašinėlė- 
mis smėlio dėžėje, - tarė Olivija. 

Už miesto mašinų gerokai sumažėjo. Olivija be jokio sumišimo ar neno- 
ro - ir be jokio ypatingo noro taip pat - paėmė du šimtus dolerių. Ji praplėšė 
savo palto siūlę, įsikišo tenai pinigus ir, paėmusi adatą bei mėlyną siūlą iš 
Merės siuvimo dėžutės, vėl užsiuvo plyšelį. Olivija atsisakė Barto pasiūly- 
mo pavežėti ją iki autobusų stoties, teigdama, kad pinigų užteks ilgiau, jei ji 
važiuos autostopu. 

- Taigi, ką tokia miela mergaitė, kaip tu, veikia tokioje mašinoje, kaip ši? 
- paklausė Bartas. 

- Ką? - Olivija pakėlė akis į jį, išbudinta iš savų minčių. 

Bartas šyptelėjo. 

- Kodėl tu? Kodėl Las Vegas? Tu gyveni tokiose pat ribose kaip ir aš. 
Apšviesk mane. 

Ji patraukė pečiais. 

- Nėr ką pasakoti. Lankiau Niū Hampšyro universitetą Durhame. Tai ne- 
toli Portsmuto. Šiais metais buvau trečiakursė. Gyvenau ne studentų mieste- 
lyje. Su vaikinu. Mes nugrimzdome į narkotikų liūną. 

- Turi galvoje heroiną? 

Mergina linksmai nusijuokė. 

- Ne, nepažinojau nė vieno, kuris vartotų heroiną. Mes, viduriniosios kla- 
sės narkomanai, mėgstame haliucinogenus. Lizergo rūgštį. Meskaliną. Kar- 
tais pijotą ar STP. Chemikalus. Nuo rugsėjo iki lapkričio patyriau šešiolika 
ar aštuoniolika transų. 

- Į ką tai panašu? - pasiteiravo Bartas. 

- Turi omeny, ar aš patyriau “blogų transų"? 

- Ne, visai neturėjau to omeny. 

- Pasitaikė blogų transų, tačiau ir juose būdavo gerų akimirkų. O daugy- 
bė gerų transų turėjo blogų aspektų. Kartą nusprendžiau, jog sergu leukemi- 
ja. Labai išsigandau. Tačiau dažniausiai jaučiausi keistai. Niekada nemačiau 
Dievo. Niekada nenorėjau nusižudyti. Ir niekad nebandžiau ko nors užmušti. 

Akimirką Olivija susimąstė. 

- Kiekvienas vertina chemikalus savaip. Tiesuoliai, kaip Artas Linklete- 
ris, sako, kad jie tave pribaigs. Kvankštelėję teigia, kad jie atvers visas du- 
ris, kurias nori atverti. Pavyzdžiui, gali rasti tunelį į savo vidų, tarytum tavo 
siela būtų it lobis iš H.Raiderio Hagardo romano. Ar kada nors skaitei jį? 

- Skaičiau “Ją" dar būdamas vaikas. Ar ne jis parašė tą knygą? 

- Taip. Argi siela - ne smaragdas, paslėptas stabo kaktoje? 

- Niekada negalvojau apie tai. 

- Man taip neatrodo. Papasakosiu, kas man nutiko geriausia ir blogiausia, 
veikiant chemikalams. Geriausia buvo pakilti savo kambaryje ir stebėti tape- 
tus: visus tuos apvalius taškelius, kurie mano akyse virto snaigėmis. Sėdėjau 
svetainėje tr daugiau nei valandą stebėjau sniego pūgą ant mano sienos. Po 
kiek laiko išvydau mergaitę, kėblinančią per sniegą. Ant galvos ji ryšėjo la- 
bai storos šiurkščios medžiagos skarelę, kurią ji va šitaip bandė prilaikyti, - 
Ji pakišo kumštį po smakru. - Nusprendžiau, kad ji eina namo, ir - bumpt! - 
išvydau visą užpustytą gatvę. Mergaitė nukėblino gatve, pasuko į keliuką ir 
dingo name. Tai buvo geriausias transas - sėdėti bute ir stebėti sienos viziją. 
Nors Džefas ją pavadino pasąmonės vizija. 

- Ar Džefas ir buvo tas vaikinas, su kuriuo gyvenai? 

- Taip. Blogiausias transas - kai nusprendžiau nerti į kriauklę. Nežinau 
kodėl. Kartais į galvą ateina keistos idėjos, kai esi transe, tik tada jos atrodo 
visiškai normalios. Man atrodė, jog privalau nerti į kriauklę. Tad užsidėjau 
naro kostiumą ir nėriau... ir į mane plūstelėjo visas tas mėšlas. Vis dar nesu- 
gebu suprasti, kiek tai buvo tikra, o kiek tik mano pasąmonės vaizdiniai. Ka- 
vos tirščiai. Marškinių skiautelė. Dideli sušokusių riebalų gabalai. Raudonas 
skystis, panašus į kraują. O tada ta ranka. Kažkokio vaikino ranka. 

- Kas? 

- Ranka. Pašaukiau Džefą ir pasakiau, kad kažkas nuleido kažką į kana- 
lizaciją. Tačiau Džefas skraidžiojo kažkur kitur, ir aš likau viena. Nardžiau 
it pamišusi, kol pagaliau ištraukiau ranką. Ji gulėjo ant porceliano, taškuota 
nuo kavos tirščių. Minutėlei nuėjau į svetainę, norėdama pažiūrėti, ar Dže- 
fas jau atsipeikėjo, 0 grįžusi į virtuvę, rankos neberadau. Tai sujaudino ma- 
ne. Kartais aš tai sapnuoju. 

- Tai beprotybė, - tarė Bartas, sumažindamas greitį, nes jie kirto remon- 
tuojamą tiltą. 

- Chemikalai paverčia tave bepročiu. Kartais tai visai gerai. Bet dažniau- 
siai būna priešingai. Taigi, mes įsipainiojome į narkotikų biznį. Ar kada nors 
matei piešinį, vaizduojantį atomą su aplinkui besisukančiais protonais, neut- 
ronais ir elektronais? 

- Taip. 

- Tai va. Mūsų butas buvo branduolys, o žmonės, užeinantys pas mus ir 
vėl išeinantys — protonai ir elektronai. Žmonės, ateinantys ir išeinantys, vi- 
sai nesusiję, kaip “Manheteno pasikeitime". 

- Šitos knygos neskaičiau. 

- O turėtum. Džefas visuomet sakydavo, jog Dos Pasosas - pats tikriau- 
sias gonzo Žurnalistas. Iškrypėliška knyga. Taigi, kartais vakarais sėdėdavo- 
me, žiūrėdavome televizorių su išjungtu garsu ir klausydavomės muzikinių 
įrašų - visi tarytum suakmenėję. Kažkas dūko miegamajame, o aš beveik nė 
vieno nepažinojau. Supranti, ką turiu omeny? 

Prisiminęs vakarėlius, kuriuose maklinėjo girtas ir apstulbęs it Alisa Ste- 
buklų šalyje, Bartas atsakė teigiamai. 

- Tad vieną vakarą rodė specialią Bobo Houpo laidą. Visi sėdėjo prisirū- 
kę ir kvatojosi iš senų anekdotų bei juokelių apie valdžios krizę Vašingtone. 
Sėdėjome aplink televizorių kaip mamytės ir tėveliai namuose, ir aš pama- 
niau: štai kodėl mes išgyvenome Vietnamo karą - kad Bobas Houpas galėtų 
sujungti kartas. Svarbu tik tai, kiek sugebėsi pakilti. 

- Tačiau tu buvai pernelyg tyra. 

- Tyra? Ne, netiesa. Tačiau aš pradėjau galvoti apie paskutiniuosius pen- 
kiolika metų kaip apie groteskišką “Monopolijos" žaidimą. Francis Garis 
Pauersas nušaunamas savo automobilyje. Praleisk vieną ėjimą. Nigeriai iš- 
blaškyti gaisrininkų žarnomis Selmoje. Keliauk tiesiai į kalėjimą. Kovotojai 
už laisvę sušaudyti Misisipėje, eitynės, demonstracijos, Lesteris Medoksas 
su kirvio rankena, Kenedis bandytas susprogdinti Dalase, dar daugiau de- 
monstracijų, Kento valstija, studentų streikai, moterų išsilaisvinimo judėji- 
mas, ir dėl ko visa tai? Kad suakmenėjusių bukagalvių būrelis galėtų sėdėti 
sujauktame bute ir žiūrėti Bobą Houpą? Po velnių. Tad aš nusprendžiau iš- 
eiti. 

- O Džefas? 

Olivija patraukė pečiais. 

- Jis gauna stipendiją. Jam gerai sekasi. Kitą vasarą žadėjo pas mane at- 
važiuoti, bet aš nežadu jo laukti. 

Jos veidą iškreipė ypatingas nusivylimas, bylojantis apie vidinį pakan- 
tumą. 

- Ar pasiilgsti jo? 

- Kiekvieną naktį. 

- Kodėl Vegas? Ar pažįsti ten ką nors? 

- Ne. 

- Gana juokinga vieta idealistei. 

- Ar tokia mane ir laikai? - Olivija nusijuokė ir prisidegė cigaretę. - Gal- 
būt. Tačiau nemanau, kad idealui reikalinga speciali aplinka. Noriu pamaty- 
ti tą miestą. Jis taip skiriasi nuo visos šalies, kad man gali ten patikti. Tačiau 
aš nežadu lošti. Aš tik noriu gauti darbą. 

- O tada kas? 

Ji išpūtė dūmą ir patraukė pečiais. Jie važiavo pro rodyklę su užrašu: 


LENDIS 5 MYLIOS 


- Bandysiu susitvarkyti gyvenimą. Nebeketinu vartoti narkotikų ir žadu 
mesti šitas, - Olivija pakėlė cigaretę į viršų. Ši atsitiktinai nubrėžė apskriti- 
mą, tarytum žinotų visai kitokią tiesą. - Nebeapsimetinėsiu, jog mano gyve- 
nimas dar neprasidėjo. Deja, dvidešimt jo procentų jau prabėgo pro šalį. 
Grietinėlę jau nugėriau. 

- Ziūrėk. Ten įvažiavimas į magistralę. 

Bartas privažiavo prie krašto. 

- O tu, žmogau? Ką tu darysi? 

- Pažiūrėsiu, kas išeis. Dar neapsisprendžiau, - atsargiai atsakė Bartas. 

- Atleisk, kad taip sakau, bet tu jau ne pačios geriausios formos. 

- Atleidžiu. 

- Stai. Paimk, - tarp dešinės rankos pirštų ji laikė mažą aliumininį pake- 
tėlį. 

Bartas paėmė jį ir apžiūrėjo. Folija sužvilgo ryškioje rytmetinėje saulu- 
tėje ir pasiuntė šviesos strėliukes tiesiai jam į akis. 

- Kas tai? 

- Sintetinis meskalinas. Sunkiausias ir švariausias chemikalas, - Olivija 
padvejojo. - Gal geriau nuleisk jį į kanalizaciją, kai grįši namo. Jis gali tik 
dar labiau suknisti tau protą. Bet gali ir padėti. Girdėjau, kad taip pasitaiko. 

- O ar matei? 

Ji karčiai šyptelėjo. 

- Ne. 

- Ar padarysi šį tą dėl manęs? Jei galėsi? 

- Jei galėsiu. 

- Paskambink man per Kalėdas. 

- O kam? 

- Tu lyg knyga, kurios nepabaigiau skaityti. Aš norėsiu sužinoti, kaip tau 
sekasi. Skambink mano sąskaita. Štai, užrašysiu telefono numerį. 

Bartas krapštė parkerį iš savo kišenės, kai Olivija atsakė: 

- Ne, 

Bartas sumišęs ir įskaudintas pažvelgė į ją. 

- Ne? 

- Jei reikės, gausiu numerį iš informacijos. Bet gal geriau bus neskam- 
binti. 

- Kodėl? . 

- Aš nežinau. Tu man patinki, bet atrodo, tarytum kažkas specialiai skau- 
dintų tave. Negaliu paaiškinti. Panašu, lyg ketintum iškrėsti kažką bepro- 
tiška. 

- Regis, aš pamišėlis, - Bartas išgirdo save sakant. - Ką zi, eik velniop. 

Olivija nerangiai išlipo iš mašinos. Bartas palinko į priekį. 

- Olivija... 

- Galbūt tai visai ne mano vardas. 

- O galbūt taip. Prašau paskambink. 

- Būk atsargus su tuo daikčiuku, - ji parodė į mažą aliumininį paketėlį. - 
Tu klajoji padebesiais. 

- Sudie. Būk atsargi. 

- Atsargi, o ką tai reiškia? - vėl pasirodė karti šypsenėlė. - Sudie, pone 
Deivisai. Ačiū. Tu puikus lovoje, tikuosi, neprieštarausi, kad taip sakau? Bet 
tai tiesa. Sudie. 

Mergina uždarė dureles, kirto 7-ąjį kelią ir sustojo prie įvažiavimo į ma- 
gistralę. Bartas stebėjo, kaip ji pabandė sustabdyti kelias mašinas. Niekas ne- 
sustojo. Kelias atsilaisvino, ir Bartas apsuko mašiną, pypteldamas vieną kar- 
tą. Užpakalinio vaizdo veidrodėlyje jis išvydo, kaip ji pamojuoja. 

Kvailelė, - pamanė Bartas, - prikimšta keisčiausių pasaulio puikybių. Ta- 
čiau, paliesdami radijo imtuvo jungiklį, jo pirštai virpėjo. 

+ 


Bartas grįžo į miestą, įsuko į magistralę ir nuvažiavo du šimtus mylių 
septyniasdešimties mylių per valandą greičiu. Vieną akimirką vos neišmetė 
aliumininio paketėlio pro langą. Kitą akimirką vos neįsidėjo tabletės į bur- 
ną. Galų gale Bartas įsikišo ją palto kišenėn. 


+ 


Grįžęs namo, jautėsi visiškai išsunktas, be jokių emocijų. Per dieną 784- 
asis kelias pasistūmėjo į priekį. Po poros savaičių skalbykla sulauks griovik- 
lio. Jie jau išsivežė sunkiąją įrangą. Prieš tris dienas Tomas Grangeris papa- 
sakojo apie tai keisto, nerangaus telefoninio pokalbio metu. Griovimo dieną 
Bartas būtinai ateis pažiūrėti. Netgi pasiruoš sumuštinių pietums. 

Pašto dėžutėje jis rado laišką Merei nuo jos brolio iš Džeksonvilio. Tai- 
gi jis dar nežino apie išsiskyrimą. Bartas abejingai padėjo laišką prie kitų 
Merei skirtų laiškų, kuriuos vis užmiršdavo jai persiųsti. 

Bartas įkišo pusfabrikačių vakarienę į orkaitę ir pagalvojo apie kokteilį, 
tačiau nusprendė negerti. Jis norėjo galvoti apie savo vakarykštį seksualinį 
nuotykį su mergina, mėgautis juo, ištirti visus niuansus. Keletas kokteilių, ir 
nuotykis taptų nenatūralaus, karštligiško, blogo sekso filmo - “Nepailstan- 

čios moksleivės", “Parodykite identifikacinę kortelę" - atspalvį, o Bartas ne- 
norėjo prisiminti Oliviją tokią. 

Tačiau vaizdas - toks, kokio norėjo - nesirodė. Bartas nevaliojo prisi- 
minti jos jaudinančio krūtų prisilietimo ar paslaptingo spenelių skonio. Žino- 
jo, jog pati meilės akto frikcija buvo daug malonesnė su ja nei su Mere. Oli- 
vijos vidus buvo jauki vietelė. Kartą jo penis su pokštelėjimu, lyg būtų iššau- 
tas šampano kamštis, išsprūdo iš jos makšties. Tačiau Bartas negalėjo prisi- 
minti malonumo esmės. Nevaliodamas jos pajusti, norėjo masturbuotis. Šis 
noras sukėlė jam šleikštulį. Dar daugiau, šis šleikštulys kėlė dar didesnį pa- 
sišlykštėjimą. Ji - ne šventoji, - Bartas užtikrino save, sėsdamasis prie vaka- 
rienės. - Tik valkatėlė. Taigi, Las Vegas. Bartas panoro pažvelgti į šį atsiti- 
kimą ligota Maljorės akimi, ir tai sukėlė didžiausią pasišlykštėjimą. 

Vėliau, tą patį vakarą, Bartas prisigėrė, nekreipdamas dėmėsio į savo ge- 
rus norus, o apie dešimtą, kaip įprasta, užsinorėjo paskambinti Merei. Ta- 
čiau, užuot paskambinęs, ėmė masturbuotis priešais televizorių ir išsiliejo, 
pranešėjui nenuginčijamai teigiant, jog “Anacinas" - greičiausiai ir geriau- 
siai panaikina skausmą. 


1973-1ŲJŲ GRUODŽIO 8-OJI 


Šeštadienį Bartas neišvažiavo pasivažinėti. Jis be tikslo slankiojo po na- 
mus, atidėliodamas būtiną atlikti reikalą. Galų gale paskambino savo uoš- 
viams. Lesteris ir Džina Kelovėjai, Merės tėvai, buvo beveik septyniasde- 
šimtmečiai. Prieš tai paskambinus, ragelį pakėlė Džina (kurią Čarlis visada 
vadino “Mama Džina“). Jos balsas iškart atšalo, kai tik suprato, kas skambi- 
na. Jai ir, be abejo, Lesteriui Bartas atrodo it koks gyvulys, pribėgęs ir įkan- 
dęs jų dukteriai. O dabar gyvulys skambinėjo jiems (akivaizdžiai girtas), 
inkšdamas, kad jų mergaitė grįžtų pas jį, ir jis vėl galėtų jai įkąsti. 

Bartas išgirdo Merę atsakant: 

- Alio? 

- Čia aš, Mere. 

- O, Bartai. Kaip laikaisi? 

Jos balso nebuvo įmanoma įskaityti. 

- Po truputį. 

- Kaip laikosi “Southern Comfort" atsargos? 

- Mere, aš nebegeriu. 

- Ar tai pergalė? - Merė kalbėjo šaltai, ir Bartas pajuto paniką, nes jo 
nuomonė, regis, buvo klaidinga. Ar galėjo asmuo, kurį taip ilgai ir gerai pa- 
žinojo, taip lengvai atitolti? 

- Ko gero, taip, - neitikinamai atsakė jis. 

- Kaip supratau, skalbyklą teko uždaryti. 

- Turbūt tik laikinai. 

Bartą apėmė keistas pojūtis, kad jis kyla liftu, nejaukiai kalbėdamasis su 
asmeniu, laikančiu jį šernu. 

- Tomo Grangerio žmona sakė visai ką kita, - na, pagaliau kaltinimas. 
Kaltinimas jau geriau negu nieko. 

- Tomas neturės jokių problemų. Jau daugelį metų dėl jo vyko konkuren- 
cija. Jį užverbavo “Svaraus valymo" Žmonės. 

Bartui pasirodė, kad Merė atsiduso. 

- Kodėl tu skambini, Bartai? 

- Manau, mes turime susitikti, - atsargiai prabilo jis. - Turime pasikalbė- 
ti, Mere. 

- Ar apie skyrybas? - Merė paklausė pakankamai ramiai, tačiau Bartas šį- 
syk pajuto paniką jos balse. 

- Ar tu to nori? 

- Aš nežinau, ko noriu, - jos ramumas išgaravo, užleisdamas vietą pyk- 
čiui ir baimei. - Maniau, kad viskas gerai. Buvau laiminga ir galvojau, kad 
tu - taip pat. O dabar viskas iš karto pasikeitė. 

- Tu manei, kad viskas gerai, - pakartojo Bartas. Staiga jis įpyko. - Tada 
buvai visiška kvailė, jei taip manei. Nejau manei, jog nusviedžiau savo dar- 
bą į šalį dėl juoko it koks studenčiokas - vyšninę bombą į tualetą? 

- Tai kas tada, Bartai? Kas atsitiko? 

Jo pyktis susmuko it pageltusi, aptirpusi pusnis, ir Bartas pajuto, kaip 
kaupiasi ašaros. Jis niūriai nuvijo jas šalin, jaušdamasis išduotas. Blaiviam 
taip neturėjo nutikti. Blaivas galėjo suimti save į rankas. Tačiau Bartas troš- 
ko išspjauti viską iš vidaus ir prapliupti ašaromis ant Merės kelių it vaikas su 
sulūžusiom rogutėm ir nubrozdintu keliu. Bet jis negalėjo pasakyti, kas jam 
atsitiko, nes tiksliai nežinojo, o verkti be priežasties - tas pats, kas pamiši- 
mas. 

- Aš nežinau, - pagaliau atsakė Bartas. 

- Carlis? 

- Jei jis ir yra visa ko dalelė, tai kaip galėjai būti tokia akla ir nematyti li- 
kusių priežasčių, - bejėgiškai tarė jis. 

- Man irgi jo trūksta, Bartai. Vis dar. Kiekvieną dieną. 

Vėl pasipiktinimas. Kažkaip keistai aš stengiuosi jį parodyti. 

- Tai nieko neduos, - galų gale nusprendė Bartas. Ašaros bėgo jo skruos- 
tais, tačiau jis neleido joms atsispindėti jo balse. Ponai, regis, mes jas nulai- 
žėme, - pamanė ir vos nesukikeno. - Tai ne telefoninis pokalbis. Skambinu, 
norėdamas pakviesti pietų pirmadienį “Hendžio Endžio“ restorane. 

- Gerai. Kada? 

- Man nesvarbu. Aš bet kada galiu išeiti iš darbo, - pokštas nukrito ant 
grindų ir be kančių mirė. 

- Pirmą valandą? - paklausė Merė. 

- Gerai. Aš parinksiu staliuką. 

- Užsakyk jį iš anksto, o neatsibelsk vienuoliktą, kad prisigertum. 

- Negersiu, - paklusniai užtikrino Bartas, žinodamas, jog turbūt bus prie- 
šingai. 

Stojo pauzė. Regis, nebebuvo ką sakyti. Kažkur pasimetę laidų ūžesy 
vaiduokliški balsai aptarinėjo vaiduokliškus reikalus. Staiga Merė pasakė 
tai, kas Bartą visiškai apstulbino. 

- Bartai, tau reikia nueiti pas psichiatrą. 

- Pas ką? 

- Pas psichiatrą. Žinau, kaip tai skamba, tačiau noriu, kad žinotum: ne- 
paisant mūsų sprendimo, riegrįšiu pas tave, kol nesutiksi apsilankyti pas jį. 

- Viso, Mere, - iš lėto pratarė Bartas. - Pasimatysime pirmadienį. 

- Bartai, tau reikia pagalbos, kurios aš negaliu suteikti. 

Atsargiai, kuo giliau perverdamas dvi laido mylias peiliu, Bartas atsakė: 

- Aš jau seniai tai žinojau. Viso, Mere. . 

Bartas padėjo ragelį, nesulaukęs atsakymo, ir pasijuto patenkintas. Zai- 
dimas sužaistas. Jis sviedė plastikinį pieno ąsotį per kambarį ir apsidžiau- 
gė nepaleidęs ko nors dūžtamo. Bartas atidarė spintelę, kabančią virš 
kriauklės, ištraukė pirmas dvi pasitaikiusias stiklines ir metė jas į grindis. 
Jos sudužo. 

Mažvaikis, sumautas mažvaikis! - jis suriko ant savęs. - Ir kodėl tu nesu- 
laikai prakeikto kvėpavimo, kol visiškai NEPAMĖLYNUOS!I! 

Bartas trenkė kumščiu į sieną, norėdamas užgniaužti balsą, ir suriko iš 
skausmo. Jis suspaudė savo sužeistą dešinį delną kairiajame ir visas drebė- 
damas sustojo virtuvės vidury. Suėmęs save į rankas, Bartas susirado šiukš- 
lių samtelį su šluotele ir sušlavė šukes, jausdamasis įbaugintas, piktas ir pa- 
giriotas. 


1973-IŲJŲ GRUODŽIO 9-OJI 


Bartas įsuko į magistralę, nuvažiavo šimtą penkiasdešimt mylių ir grįžo 
atgal. Jis nesiryžo važiuoti toliau. Tai buvo pirmasis kuro stygiaus sekmadie- 
nis, todėl visos degalinės šalia magistralės stovėjo uždarytos. Bartui nesino- 
rėjo eiti pėsčiomis. Matai? - tarė sau. - Štai kaip jie prigriebia tokius šūdžius 
kaip tu, Džordžai. 

Fredai? Ar tai tikrai tu? Ir kam turiu būti dėkingas už tavo vizitą, Fredai? 

Atsiknisk, drauguži. 

Pakeliui į namus Bartas išgirdo per radiją tokius visuomeninius patari- 
mus: 

- Taigi jūs nerimaujate dėl benzino stygiaus ir norite užtikrinti, jog jūs ir 
"jūsų šeima jo nepritrūks šią žiemą. Tad dabar traukiate į artimiausią degali- 
nę su tuzinu penkių galonų bakelių. Tačiau jei iš tikrųjų rūpinatės savo šei- 
ma, geriau apsisukite ir grįžkite namo. Neteisingas benzino laikymas yra pa- 
vojingas. Be to, tai ir neteisėta, bet akimirką užmirškite apie tai. Pagalvoki- 
te: kai benzino garai susimaišo su oru, jie gali sprogti. O vienas benzino ga- 
lonas prilygsta dvylikos dinamito lazdelių sprogimo potencialui. Pagalvoki- 
te apie tai, prieš užpildydami tuos bakelius. Ir dar pagalvokite apie savo šei- 
mą. Matote, mes norime, kad jūs gyventumėte. 
Tai buvo komunalinės tarnybos pranešimas iš “WLDM". Muzikantai 
prašo jūsų palikti benziną saugoti žmonėms, turintiems pritaikytą tam tiks- 
lui įrangą. 

Bartas išjungė radiją, sumažino greitį iki penkiasdešimties mylių per va- 
landą ir grįžo į pirmąją važiavimo juostą. 

- Dvylika dinamito lazdelių, - sumurmėjo jis. - Tai neįtikėtina. 

Jei jis būtų žvilgtelėjęs į užpakalinio vaizdo veidrodėlį, būtų išvydęs sa- 
vo šypsnį. 


1973-1ŲJŲ GRUODŽIO 10-0JI 


Bartas įžengė į “Hendžio Endžio“ restoraną iškart po pusės dvyliktos, ir 
metrdotelis pasiūlė jam staliuką šalia stilizuotų šikšnosparnio sparnų, vedan- 
čių į svetainę. Tai buvo ne pats geriausias staliukas — vienas iš likusių neuž- 
imtų per pietų metą. “Hendžio Endžio" restoranas garsėjo savo steikais, šni- 
celiais ir Endžio mėsainiais: kažkuo panašiu į šefo salotas tarp milžiniškos 
sezamo sėklų bandelės, persmeigtos dantų krapštuku, kad būtų galima kartu 
pakelti visą šitą išradimą. Kaip ir visi dideli restoranai aplinkui, šis taipgi iš- 
gyvendavo neapibrėžiaimus lankymosi ir nesilankymo ciklus. Prieš du mėne- 
sius Bartas, atėjęs čia vidurdienį, galėjo pats išsirinkti norimą staliuką - po 
trijų mėnesių jis galbūt galės padaryti tą patį. Tai Bartui visada atrodė viena 
iš gyvenimo paslapčių, kaip netikėti atsitikimai Čarlzo Forto knygose ar ins- 
tinktas, visuomet sugrąžinantis kregždes į Kapistraną. 

Atsisėsdamas Bartas greitai apsidairė, bijodamas išvysti Vinį Meisoną, 
Stivą Ordnerį ar dar kokį skalbyklos darbuotoją. Tačiau restorane buvo pil- 
na nepažįstamų. Iš kairės jaunuolis bandė įtikinti savo merginą, jog jie gali 
tris vasario dienas praleisti Saulės slėnyje. Visi kiti pokalbiai virto tik rami- 
nančiu murmėjimu. 

- Gal ko išgersite, sere? - padavėjas jau stovėjo prie jo šono. 

- Prašau viskio su ledu. 

- Labai gerai, sere. 

Pirmąjį stiklą Bartas gėrė iki pat vidurdienio, iki pusės pirmos išmaukė 
dar du, o tada iš užsispyrimo užsisakė dvigubą. Bartas jau buvo bebaigiąs šį 
stiklą, kai pastebėjo įėjusią ir tarpdury tarp fojė ir svetainės sustingusią bei 
jo ieškančią Merę. Kelios galvos pasisuko į ją, i1r Bartas pamanė: Mere, tu- 
rėtum man padėkoti - tu puikiai atrodai. Jis pakėlė dešinę ranką ir pamo- 
javo. 

Ji taipgi pasisveikindama pamojavo ir priėjo prie jo staliuko. Merė vilkė- 
jo pilką vilnonę suknelę iki kelių. Plaukai buvo supinti į storą kasą iki pat 
menčių: Bartas negalėjo prisiminti matęs ją tokią (galbūt todėl ji taip ir su- 
sišukavo). Merė atrodė jaunatviškai, ir staiga Bartas pasijuto kaltas dėl Oli- 
vijos, spurdančios po juo ant lovos, kuria taip ilgai dalijosi su Mere. 

- Sveikas, Bartai, - pasisveikino ji. 

- Sveika. Tu atrodai siaubingai graži. 

- Ačiū. 

- Gal non išgerti? 

- Ne... tik suvalgyčiau Endžio mėsainį. Ar jau ilgai kiurksai čia? 

- Ne, neilgai. 

Pietaujančiųjų sumažėjo, ir padavėjas iškart priėjo prie jų. 

- Ar jau norėtumėt užsakyti, sere? 

- Taip. Du Endžio mėsainius. Pieno damai ir dar vieną dvigubą viskio 
man. 

Bartas žvilgtelėjo į Merę, bet jos veidas net nekrustelėjo. Blogai. Jei ji 
būtų ištarusi bent žodį, jis būtų atšaukęs savo dvigubo viskio užsakymą. Bar- 
tas tikėjosi, jog jam neprireiks eiti į tualetą, kadangi jis abejojo sugebėsiąs 
tiesiai paeiti. Tai būtų nuostabi žinia uošviams. Nunešk mane pas senąją Vir- 
džiniją. Jis vos nesukikeno. 

- Na, tu dar negirtas, bet jau pakeliui, - tarė Merė ir išsilankstė servetėlę 
ant kelių. 

- Puikiai pasakyta. Ar repetavai šią frazę? 

- Bartai, nesipykime. 

- Gerai, - sutiko jis. 

Merė ėmė žaisti su savo vandens stikline; Bartas pakėlė savo servetėlę. 

- Na? - pagaliau prabilo Merė. 

- Na kas? 

- Regis, buvai kažką sugalvojęs, kai skambinai. O dabar, prisisiurbęs 
olandiškos drąsos, gal gali pasakyti? 

- Tavo peršalimas jau beveik praėjo, - idiotiškai atsakė Bartas ir netyčia 
pradūrė servetėlėje skylę. 

Jis nevaliojo pasakyti jai, ką norėjo: kaip ji pasikeitė, kaip ji staiga tapo 
tokia rafinuota ir pavojinga lyg sekretorė, išėjusi vėliau papietauti ir neketi- 
nanti su niekuo gerti, nebent šitai pasiūlytų vyriškis keturių šimtų dolerių 
vertės eilute. O kas galėtų iškart atpažinti, tik žvilgtelėjęs į audinio sukirpi- 
mą? 

- Bartai, ką ketini daryti? 

- Nueisiu pas psichiatrą, jei tu to nori, - daug tyliau atsakė Bartas. 

- Kada? 

- Labai greitai. 

- Gali susitarti dėl susitikimo šiandien po pietų, jei labai nori. 

- Aš nepažįstu nė vieno ps... nė vieno. 

- Egzistuoja “Geltonieji puslapiai“. 

- Tai panašu į sumautą būdą susirasti smegenų naršytoją. 

Merė tik žvilgtelėjo į jį, o jis nepatogiai nusuko akis į šalį. 

- Tu pyksti ant manęs, tiesa? — paklausė Merė. 

- Aha. Juk aš nedirbu. Penkiasdešimt dolerių per valandą atrodo gana di- 
delė sumelė visiškai nedirbančiam vaikinui. 

- O kaip tu manai, iš ko aš gyvenu? - aštriai atrėžė ji. - Iš savo tėvų kiše- 
nės. Jei dar prisimeni, jie abu - pensininkai. 

- Kiek aš prisimenu, tavo tėvas turi pakankamai “SOI" ir “Beecheraft" 
akcijų, kad jūs visi trys linksmai gyventumėte iki kito amžiaus. 

- Bartai, tai netiesa, - Merė atrodė užgauta. 

- Nesąmonė. Praeitą žiemą jie lankėsi Jamaikoje, dar prieš metus - Ma- 
jamyje, o kur dar Fautenblas ir Honolulu. Niekas negali sau leisti to iš inži- 
nieriaus pensijos. Tad gali man nesukti galvos apie vargingą gyvenimą, Me- 
re... 

- Liaukis, Bartai. Pradedi pykti. 

- Ką jau kalbėti apie “Gran DeVille“ kadilaką ir “Bonneville" furgoną. 
Neblogai. Kuriuo jie važiuoja pasiimti savo maisto talonų? 

- Liaukis! - sušnypštė Merė, atitraukdama lūpas nuo mažų baltų dantukų 
ir pirštais sugriebdama už stalo kampo. 

- Atleisk, - sumurmėjo Bartas. 

- Jau atneša valgį. 

Atmosfera tarp jų šiek tiek atvėso, kai padavėjas padėjo ant stalo Endžio 
mėsainius, keptas bulvytes bei mažesnius dubenėlius su žaliaisiais žirneliais 
ir svogūnais. Kurį laiką jie valgė tylėdami, abu stengdamiesi neišsiteplioti 
smakrų ir neapsitaškyti kelių. Įdomu, kiek santuokų išgelbėjo Endžio mėsai- 
niai? - pagalvojo Bartas. - Ir labai paprasta - kai valgai, būtinai turi užsi- 
čiaupti. 

Merė padėjo pusiau suvalgytą mėsainį, nusivalė lūpas servetėle ir tarė: 

- Jie tokie pat skanūs kaip ir seniau. Bartai, ar tu nors kiek nutuoki, ką da- 
ryti? 

- Be abejo, - įsižeidęs atkirto jis. Tačiau tai buvo netiesa, nebent išmauk- 
tų dar vieną dvigubą viskio. 

- Ar nori skirtis? 

- Ne, - regis, pokalbis pakrypo teigiama linkme. 

- Ar non, kad aš sugrįščiau? 

- O tu ar nori? 

- Aš nežinau. Ar galiu tau šį tą pasakyti, Bartai? Aš pirmą kartą per dvi- 
dešimt metų ėmiau nerimauti dėl savęs, - Merė jau buvo bekandanti mėsai- 
nį, tačiau padėjo jį vėl ant lėkštelės. - Ar tu žinai, kad vos neatsisakiau už ta- 
vęs tekėti? Ar tokia mintis niekada nebuvo stuktelėjusi tau į galvą? 

Nustebęs jo veidas, regis, patenkino ją. 

- Ko gero, ne. Aš buvau nėščia, tad, žinoma, norėjau ištekėti už tavęs. 
Tačiau viena mano dalis nenorėjo. Kažkas vis šnibždėjo man, kad tai bus di- 
džiausia mano gyvenimo klaida. Tad tris dienas kepinau save ant mažos ug- 
nies, vemdama kiekvieną rytą, nekęsdama tavęs už tai ir sukdama galvą. Pa- 
bėgti. Pasidaryti abortą. Pagimdyti kūdikį ir atiduoti jį įvaikinimui. Pagim- 
dyti kūdikį ir jį pasilikti. Tačiau galiausiai nusprendžiau pasielgti protingai. 
Protingai, - Merė nusijuokė. - O po to vis tiek netekau kūdikio. 

- Taip, - sumurmėjo Bartas, norėdamas pakeisti pokalbio temą. Tai buvo 
pernelyg panašu į sandėliuko atidarymą ir užmynimą tiesiai ant vėmalų. 

- Tačiau aš buvau laiminga su tavimi, Bartai. 

- Tikrai? - automatiškai paklausė Bartas. Jis beprotiškai troško išnykti iš 
čia. Jam šis susitikimas visiškai neišėjo į naudą. 

- Taip. Tačiau santuokoje moteriai nutinka tai, ko nenutinka vyrams. Ar 
prisimeni, kai būdamas vaikas niekada nesijaudinai dėl savo tėvų? Tu tik ti- 
kėjaisi, jog jie visada bus namie - kaip maistas, šiluma ir drabužiai. 


105 


- Tikriausiai. Taip. 

- O aš, kvailiukė, ėmiau ir pastojau. Ir per tris dienas man atsivėrė visiš- 
kai naujas pasaulis. 

Merė buvo palinkusi į priekį, jos akys dėgė iš nerimo, ir Bartas su nuo- 
staba suvokė, jog ši išpažintis buvo svarbi jai, daug daugiau nei susiėjimai 
su bevaikėmis draugėmis, sprendimas, kokias kelnes pirkti parduotuvėje, ar 
spėjimas, su kokia įžymybe Mervas plepės pusę penkių. Tai buvo svarbu jai, 
ir nejau tai buvo vienintelė per dvidešimt vedybinio gyvenimo metų jai ki- 
lusi svarbi mintis? Ar tikrai? Ji beveik tai pasakė. Dvidešimt metų, Dieve 
mano. Staiga Bartui pasidarė bloga. Jam daug labiau patiko jos, linksmai 
mojuojančios jam su tuščiu buteliu rankoje kitoje kelio pusėje, įvaizdis. 

- Mačiau save, kaip nepriklausomą asmenį, - tęsė Merė. - Nepriklausomą 
asmenį, kuriam nereikia kažkam aiškintis ar nuo ko nors priklausyti. Kad 
nebūtų nė vieno šalia, bandančio mane pakeisti, kadangi žinojau, jog mane 
galima pakeisti. Šiuo atžvilgiu visada buvau silpna. Tačiau tada nebūtų ir 
prie ko prisiglausti, kai susirgčiau, išsigąsčiau ar palūžčiau. Tad aš pasiel- 
giau protingai. Kaip mano mama ir jos mama. Kaip mano draugės. Man pa- 
bodo būti pamerge ir stengtis sugauti puokštę. Tad aš sutikau, o tu to ir ti- 
kėjaisi, ir gyvenimas tęsėsi. Nebuvo jokių rūpesčių, o kai mirė kūdikis, o po 
to ir Čarlis, visad:+ buvai tu. Ir tu visada buvai man geras. Aš tai žinau ir ver- 
tinu. Tačiau tai buvo izoliuota aplinka. Aš lioviausi mąstyti. Maniau, jog 
galvoju, bet tai buvo netiesa. O dabar taip sunku mąstyti. Taip sunku, - Me- 
rė įbedė į jį kupinas pykčio akis, tačiau pyktis greitai išnyko. - Todėl ir pra- 
šau pagalvoti už mane, Bartai. Ką mes dabar darysim? 

- Aš susirasiu darbą, - pamelavo Bartas. 

- Darbą. 

- Ir susitiksiu su psichiatru. Mere, viskas bus gerai. Tikrai. Aš truputį pra- 
radau pusiausvyrą, bet vėl ją atgausiu. Aš... 

- Ar nori, kad grįščiau namo? 

- Po poros savaičių taip. Aš tik turiu sutvarkyti reikalus ir... 

- Namo? Ir apie ką aš šneku? Juk jį nugriaus. Apie ką aš šneku... Namo? 
Viešpatie, - sudejavo ji, - kokia painiava. Kodėl tu įtraukei mane į tokią 
šlykščią painiavą? 

Bartas negalėjo pakęsti jos tokios: ji buvo visiškai nepanaši į Merę. 

- Galbūt jo nenugriaus, - paimdamas jos ranką, paprieštaravo Bartas. - 
Galbūt jo nenugriaus, Mere. Galbūt jie persigalvos, jei nuvažiuosiu su jais 
pasikalbėti ir išaiškinsiu situaciją, jie paprasčiausiai... 

Merė atitraukė savo ranką. Ji su siaubu žvelgė į jį. 

- Bartai, - sušnibždėjo ji. 

- Ką... - jis sutrikęs nutilo. Ką jis pasakė? Ką jis tokio pasakė, kad ji taip 
išsigando? 

- Tu juk žinai, kad namą nugriaus. Jau seniai žinai. O mes sėdime čia ir 
iš naujo aptarinėjame... 

- Ne. Tikrai, ne. Mes... mes... - tačiau ką gi jie darė? Jis jautėsi toks ne- 
realus. 

- Bartai, aš jau eisiu. 

- Aš gausiu darbą... 

- Dar pasikalbėsim, - Merė paskubom atsistojo, šlaunimi atsitrenkdama į 
stalo kraštą ir suvirpindama įrankius. 

- Psichiatras, Mere. Aš pažadu... 

- Mama prašė, kad užeičiau į parduotuvę... 

- Tada eik! - suriko Bartas, ir į juos pasisuko daugybė galvų. - Dink iš 
čia, kale! Tu atėmei geriausius mano gyvenimo metus, o ką gavau aš? Na- 
mą, kurį miestas ruošiasi nušluoti nuo žemės paviršiaus. Dink man iš akių! 

Merė išėjo. Regis, visą amžinybę patalpoje stojo siaubinga tyla. Tada vėl 
visi ėmė čiauškėti. Bartas drebėdamas, bijodamas, kad tuoj susivems, įsiste- 
beilijo į savo mėsainį. Kai šleikštulys praėjo, jis apmokėjo sąskaitą ir nesi- 
dairydamas išskubėjo iš restorano. 


1973-1ŲJŲ GUODŽIO 12-OJI 


Vakar Bartas (girtas) sudarė asmenų, kuriuos reikėjo pasveikinti su Ka- 
lėdomis, sąrašą ir dabar miesto centre bandė nupirkti dovanas sutrumpintai 
sąrašo versijai. Pilnas sąrašas buvo milžiniškas: per šimtą dvidešimt vardų, 
įskaitant visas tolimas ir artimas jo ir Merės gimines, daugybę draugų ir pa- 
žįstamų, baigiant - Dieve, saugok karalienę - Stivu Ordneriu, jo žmona ir, 
dėl Dievo meilės, jų tarnaite. 

Jis išbraukė daugelį vardų iš savo sąrašo, nelinksmai kikendamas iš kai 
kurių, ir dabar iš lėto žingsniavo pro vitrinas, kimšte prikimštas kalėdinių 
dovanų, kurias reikės išdalinti to olandų vagišiaus, mėgusio įsliuogti pro ka- 
miną ir apvogti šeimininkus, vardu. Viena pirštinėta ranka kišenėje tapšno- 
jo per penkių šimtų dolerių ritinėlį, sudarytą iš dešimties dolerių vertės ban- 
knotų. 

Bartas gyveno iš draudimo pinigų. Pirmasis tūkstantis ištirpo neįtikėtinai 
greitai. Bartas įvertino, jog taip leidžiant jie baigsis maždaug kovo pabaigo- 
je ar netgi greičiau, tačiau ši mintis nė kiek jo nenugąsdino. Mintis, kur jis 
bus ar ką darys kovo mėnesį, buvo nesuvokiama kaip integralinis skaičia- 
vimas. 

Užsuko į juvelyrinę krautuvėlę ir nupirko sidabrinę pelėdos pavidalo sa- 
gę Merei. Pelėdos akys buvo šaltai spindintys deimančiukai. Ji kainavo šim- 
tą penkiasdešimt dolerių plius pridėtinės vertės mokestis. Pardavėja perdėtai 
stengėsi įtikinti, jog, be abejo, jo žmonai patiks ši sagė. Bartas nusišypsojo. 
Taigi nebėra trijų seansų su daktaru Psichu, Fredi. Ką tu manai apie tai? 

Fredis tylėjo. 

Bartas įžengė į didžiulę universalinę parduotuvę ir eskalatoriumi pasikė- 
lė į žaislų skyrių, kuriame dominavo elektrinių traukinukų paroda: žalios 
plastmasinės kalvos su tuneliais, plastmasinėmis geležinkelio stotimis, via- 
dukais, susikirtimo taškais ir “Lionel? garvežiu, puškuojančiu šiais keliais, 
pučiančiu sintetinių dūmų juostas iš savo kamino ir traukiančio ilgą vagonų 
eilę - “BK4O", “Soo Line“, “Great Northem“, “Great Western", “Warner 

Brothers" (ką?), “Diamond International", “Southern Pacific“. Berniukai su 
savo tėvais stovėjo prie medinės tvorelės, juosiančios parodą, ir Bartas pa- 
juto šiltą, neužtemdytą jokio pavydo meilės bangą jiems. Jautėsi galįs priei- 
ti prie jų, atskleisti savo meilę ir dėkingumą jiems bei metų laikui. Taip pat 
jis būtų perspėjęs juos pasisaugoti. Ą 

Bartas praėjo pro lėlių eilę ir parinko po vieną trim dukterėčioms: Plepu- 
tę Ketę - Tinai, Akrobatę Meizę - Sindei ir Barbę - Silvijai, kuriai jau buvo 
vienuolika. Kitame praėjime tarp eilių jis išrinko Kareivį Džo Biliui ir, kiek 
pasvarstęs, šachmatus Endžiui. Endžiui jau buvo dvylika metų. Tikras rūpes- 
tis šeimai. Senoji Bea iš Baltimorės prasitarė Merei vis randanti įtartinų dė- 
mių ant Endžio paklodės. Nejau tai įmanoma? Taip anksti? Merė atsakė sa- 
vo seseriai, kad dabar vaikai bręsta vis anksčiau. Sesutei atrodė, jog tai dėl 
pieno ir vitaminų, tačiau ji troško, kad Endžiui jau geriau patiktų komandi- 
nis sportas. Vasaros stovyklos. Jodinėjimas. Ar dar kas nors. 

Nekreipk dėmesio, Endi, - pasikišdamas šachmatus po pažasčia, mąstė 
Bartas. - Galėsi pasipraktikuoti rikio gambitus ir kaip nukirsti karalienę po 
stalu, jei norėsi. 


as L 


Prie jo ant stovo buvo padėtas užrašas: 


KALĖDŲ SENELIS PIETAUJA MŪSŲ ĮŽYMIAJAME 
“CENTRO GRILYJE" 
Kodėl ir jums neprisijungus prie jo? 


Jaunas vyriškis žydra striuke ir džinsais žiūrėjo į sostą pilnomis pirkinių 
rankomis. Kai jis pasisuko, Bartas atpažino Vinį Meisoną. 

- Vini! - pašaukė jis. 

Vinis nusišypsojo ir truputį paraudo, tarytum būtų sugautas darant ką 
nors nešvankaus. 

- Labas, Bartai, - pasisveikino jis ir priėjo. Juodu išvengė trikdančio ran- 
kų paspaudimo, kadangi jos buvo pilnos pirkinių. 

- Pirkiniai Kalėdoms? - Bartas pasiteiravo Vinio. 

- Aha, - sukikeno jis. - Atsivežiau Šeroną ir Bobę — tai mano dukra Ro- 
berta - pasižiūrėti. Bobei jau treji metukai. Mes norėjome nufotografuoti ją 
su Kalėdų Seneliu. Žinai, tai daroma šeštadieniais. Ir kainuoja tik dolerį. Ta- 
čiau ji nepanoro. Rėkė it skerdžiama. Šerona truputį nusiminė. 

- Na, juk tai keistas vyriškis su ilga barzda. Kartais mažyliai jo išsigąsta. 
Galbūt kitąmet ji nebebijos. 

- Galbūt, - šyptelėjo Vinis. 

Bartas irgi šyptelėjo, galvodamas, jog dabar daug lengviau bendrauti su 
Viniu. Jis norėjo pasakyti Viniui, kad neverta jo taip neapkęsti. Jis norėjo at- 
siprašyti Vinio, jei sukniso jam gyvenimą. 

- Tai ką dabar veiki, Vini? 

Vinis tiesiog nušvito. 

- Tu nepatikėsi, kaip puikiai. Aš vadovauju kino teatrui. O iki kitos va- 
saros vadovausiu dar trims. 

- “Media Associates“? 

Tai buvo viena iš korporacijos kompanijų. 

- Teisingai. Mes esame “Cinemate Releasing'' grandinės dalis. Jie siun- 
čia visus filmus... tik visiškai pelningus. Aš vadovauju Vestfalo kino teatrui. 

- Ir jie žada dar pridėti? 

- Taip, antrą ir trečią kino teatrus iki kitos vasaros. Ir Bykano lauko kino 
teatrą; aš būsiu ir jo vadybininkas. 

Bartas sudvejojo. 

- Vini, pasakyk, jei aš klystu, bet jei tas “Cinemate" pats renka filmus ir 
juos perka, tai ką tada veiki tu? 

- Na, žinoma, tvarkau piniginius reikalus. Ir užsakymus, tai labai svarbu. 
Ar žinai, kad vienintelis saldumynų kioskelis gali atpirkti dienos filmo nuo- 
mą, jei tik efektyviai jį išnaudosi? O dar priežiūra ir... - Vinis pastebimai nu- 
raudo, - ir darbuotojų priėmimas bei atleidimas. Būsiu labai užsiėmęs. Šero- 
nai tai patinka, nes ji - didelė filmų fanė, ypač jei vaidina Polas Njumenas ir 
Klintas Istvudas. O man irgi patinka, nes netikėtai alga pakilo nuo devynių 
iki vienuolikos su puse tūkstančio dolerių. 

Akimirką Bartas bukai stebėjo Vinį, nežinodamas, ar verta kalbėti. Tai- 
gi, tai Ordnerio dovana. Geras šunytis. Še kaulą. 

- Palik tai, Vini. Palik kuo greičiau. 

- Ką, Bartai? - Vinis iš tikrųjų nieko nesuprasdamas suraukė kaktą. 

- Ar žinai, ką reiškia žodis “šeštas"'? 

- Šeštas? Tai skaičius... 

- Ne, ne tai. 

- Tada tikriausiai nežinau, Bartai. 

- Tai baltadarbis, atliekantis visus pavedimus. Šaunuolis pavaldinukas. 
Atnešk kavos, atnešk pyragėlį, eik pasivaikščioti, sūneli. Šeštas. 

- Apie ką tu kalbi, Bartai? Turiu omeny... 

- O aš turiu omeny, kad Stivas Ordneris pasistengė įpiršti tave kitiems 
valdybos nariams - bent jau svarbiems šulams - sakydamas: “Paklausykit, 
vyručiai, turime ką nors padaryti dėl Vincento Meisono ir labai delikačiai. 
Jis perspėjo mus, kad Bartas Deivisas važinėja guminiu dviračiu, ir nors 
Meisonas pakankamai neįtikino mūsų sustabdyti Deivisą, kol jis dar visko 
nesužlugdė, mes vis tiek esame skolingi tam Meisonui. Tačiau, žinoma, ne- 
galime suteikti jam daug atsakomybės". Ir žinai kodėl, Vini? 

Vinis pasipiktinęs žvelgė į jį. 

- Žinau, kad daugiau man nereikia klausytis tavo nesąmonių, Bartai. Aš 
tai žinau. 

Bartas atvirai pažvelgė į Vinį. 

- Visai nesistengiu tavęs apšmeižti. Man nesvarbu, ką tu veiki. Tačiau, 
dėl Dievo meilės, Vini, juk tu dar jaunas. Tiesiog nenoriu, kad jis taip tave 
sugniuždytų. Darbas, kurį gavai, neilgai bus saldus. Svarbiausias spren- 
dimas, kurį priimsi - kada vėl užsakyti “Buttercup" konteinerius ir šokola- 
dukus. O Ordneris jau pasistengs, kad taip ir būtų, kol pasiliksi korporaci- 
joje. 

Kalėdų dvasia, jei tai iš tikrųjų buvo ji, sustingo Vinio akyse. Jis stipriai 
spaudė suvyniotus paketus, kad tie net traškėjo, o akys papilkėjo iš pasipik- 
tinimo. Jis tapo panašus į jaunuolį, kuris švilpaudamas išėjo iš namų, pasi- 
ruošęs karštam pasimatymui, ir išvydo perdurtas visas keturias savo naujos 
sportinės mašinos padangas. Ir jis nesiklauso. Galėčiau paleisti juostelę, bet 
jis vis tiek manimi nepatikėtų. 

- Kaip pasirodė, tu atlikai atsakingą darbą, - tęsė Bartas. - Nežinau, ką 
dabar apie mane šneka žmonės... 

- Jie sako, kad tu - pamišėlis, Bartai, - priešišku balsu pertraukė jį Vinis. 

- Labai tinkamas žodis. Taigi tu buvai teisus. Bet kartu ir suklydai. Tu iš- 
siplepėjai. O jie neskiria į atsakingas pareigas žmonių, kurie daug plepa, net 
jei pasielgia protingai taip darydami, net jei korporacija nukenčia dėl jų ty- 
lėjmo. Tie vyrukai iš keturiasdešimto aukšto, Vini, panašūs į gydytojus. Ir 
jiems nepatinka palaidi liežuviai, kaip ir daktarams nepatinka internai, 
pliauškiantys kiekvienam iš eilės, jog daktaras susimovė per operaciją, nes 
per pietus išgėrė per daug alkoholio. 

- Tu tikrai nusprendei suknisti man gyvenimą, tiesa? - paklausė Vinis. - 
Bet aš tau nebedirbu, Bartai. Tad eikvok savo nuodus kam nors kitam. 

Per petį persimetęs didžiulį maišą, pašėlusiai kvatodamas grįžo Kalėdų 
Senelis. Už jo it spalvotos išmetamosios dujos driekėsi vaikų eilė. 

- Vini, Vini, nebūk aklas. Jie tik cukrumi padengė karčią piliulę. Šiais 
metais jie užtikrino vienuolika su puse tūkstančių, o kitais, kai prisijungsi ki- 
tus kino teatrus, gausi gal net keturiolika. Ir dvylika metų negalėsi pats nu- 
pirkti net kokakolos skardinės už trisdešimt centų. Ištiesk naujus kilimus, pa- 
sirūpink naujų kėdžių partija, surask juostas, kurias per klaidą nusiuntė į ki- 
tą miesto galą. Nejau norėsi tai daryti ir sulaukęs keturiasdešimties? Nieko 
daugiau nesitikint, išskyrus auksinį laikrodį? 

- Tai daug geriau, negu darai tu, - Vinis staigiai nusisuko, vos neatsimuš- 
damas į Kalėdų Senelį, kuris burbtelėjo kažką įtartinai panašaus į “žiūrėk, 
po perkūnais, kur eini". 

Bartas nusekė Viniui iš paskos. Vinio veido išraiška išdavė jam, kad, ne- 
paisant apsauginio sluoksnio, jo žodžiai jau ėmė smelktis vidun. Dieve, Die- 
ve, - mąstė Bartas. - Tegul taip ir būna. 

- Palik mane ramybėje, Bartai. Atstok. 

- Mesk visa tai, - pakartojo Bartas. - Jei lauksi iki kitos vasaros, gali būti 
per vėlu. Bus daug sunkiau susirasti darbą, nei atsegti nekaltybės diržą, jei 
energetikos krizė pasieks aukštumas, Vini. Tai gali būti paskutinis tavo šan- 
sas. Tai... 

Vinis apsisuko. 

- Sakau tau paskutinį kartą, Bartai. 

- Tu nuleidi savo ateitį į kanalizaciją, Vini. Gyvenimas pernelyg trumpas. 
Ką tu pasakysi savo dukrai, kai... 

Vinis smogė jam tiesiai į akį. Skausmas persmelkė galvą, ir Bartas iš- 
skėstomis rankomis susverdėjo atatupstas. Vaikigaliai, apspitę Kalėdų Sene- 
lį, pasitraukė, nes jo ryšuliai - lėlės, Kareivis Džo ir šachmatai - nuskrido į 
šalis. Jis atsitrenkė į žaislinių telefonų lentyną, ir šie pabiro ant žemės. Kaž- 

kur mažytė mergaitė suklykė it sužeistas žvėriukas, ir Bartas pagalvojo: Ne- 
verk, brangioji, tai tik kvailas senas Džordžas krenta žemyn, o tai man ga- 
na dažnai atsitinka namuose. Kažkas dar - galbūt linksmas Kalėdų Senelis - 
nusikeikė ir ėmė šaukti parduotuvės apsaugą. Bartas susmuko ant žemės 
tarp žaislinių telefonų su elementais maitinamomis įrašų grandinėmis. Vie- 
nas iš jų vis kartojo Bartui tiesiai į ausį: 

- Ar nori eiti į cirką? Ar nori eiti į cirką? Ar nori... 


1973-1ŲJŲ GRUODŽIO 17-0J1 


Sučirpęs telefonas pažadino Bartą iš neramaus popietinio miego. Jis 
susapnavo jauno mokslininko atradimą: truputį pakeitus atominę žemės rie- 
šutų sudėtį, Amerika galėtų išgauti beribius gamtos neteršiančio benzino 
kiekius. Visa tai atrodė normalu jo paties ir valstybiniu mastu, o sapno nuo- 
taika buvo neįtikėtinai džiugi. Telefonas tapo nelemtu įsibrovėliu, kuris pra- 
plėšė sapno šydą ir įleido nepageidaujamą tikrovę. 

Bartas pakilo nuo sofos, priėjo prie telefono ir pridėjo ragelį prie ausies. 
Akių jau nebeskaudėjo, tačiau koridoriaus veidrodyje matėsi jų raudonis. 

- Alio? 

- Labas, Bartai. Čia Tomas. 

- Sveikas, Tomai. Kaip laikaisi? 

- Gerai. Klausyk, Bartai. Pamaniau, kad norėsi sužinoti. Rytoj bus griau- 
nama “Zydroji juosta". 

Bartas išpūtė akis. 

- Rytoj? Tai neįmanoma. Jie... po velnių, juk jau beveik Kalėdos. 

- Būtent todėl. 

- Tačiau jie dar neprisikasė iki jos. 

- Tai vienintelis pramoninis pastatas, likęs jų kelyje. Nori jį nugriauti, 
prieš išsiskirstydami Kalėdoms. 

- Ar esi tikras? 

- Taip pasakė per rytinės programos “Miesto diena" žinias. 

- Ar tu būsi ten? 

- Taip. Pernelyg daug savo gyvenimo praleidau to pastato viduje, kad 
likčiau nuošaly. 

- Tad pasimatysime ten. 

- Tikriausiai. 

Bartas padvejojo. I 

- Klausyk, Tomai. Aš noriu atsiprašyti. Nemanau, kad jie perkels “Žyd- 
rąją juostą" į Voterfordą ar kur nors kitur. Jei velniškai suknisau tavo gyve- 
nimą... 

- Ne, nieko panašaus. Dabar aš dirbu “Švariame valyme“, užsiimu re- 
montais. Trumpesnis darbo laikas, geresnis atlyginimas. Ko gero, radau ro- 
žę mėšlo krūvoje. 

- O kaip yra iš tikrųjų? 

Tomas atsiduso. 

- Ne taip jau ir gerai. Tačiau man jau per penkiasdešimt. Sunku pasikeis- 
ti. Voterforde būtų buvę taip pat. 

- Tomai, dėl to, ką padariau... 

- Aš nenoriu apie tai girdėti, Bartai, - pasijutęs nepatogiai, pertraukė jį 
Tomas. - Tai tik jūsų su Mere reikalas. Tikrai. 

- Gerai. 

- A... ar tau gerai sekasi? 

- Žinoma. Turiu porą pasiūlymų. 

- Malonu tai girdėti, - Tomas ilgam nutilo, ir kai tyla tapo nebepakelia- 
ma, Bartas jau norėjo padėkoti už skambutį ir padėti ragelį, tačiau Tomas 
pridūrė: - Stivas Ordneris skambino dėl tavęs. Paskambino man tiesiai į na- 
mus. 

- Tikrai? Kada? 

- Praeitą savaitę. Jis baisiai supykęs ant tavęs, Bartai. Jis vis klausė, ar tu 
tyčia nesudarei sandėrio dėl Voterfordo gamyklos. Ir ne vien tai. Jis klausi- 
nėjo visokiausių dalykų. 

- Kokių? 

- Ar nenešdavai ko nors namo, pavyzdžiui, kanceliarinių prekių iš kon- 
toros ar kažko panašaus. Ar kada nors paėmei pinigų einamosioms išlai- 
doms ir nepadėjai sąskaitos kvito. Ar neskalbdavai savų skalbinių darbo va- 
landomis. Jis netgi klausė, ar nebuvai sudaręs kokio nors sau palankaus san- 
dėrio su moteliais. 

- Kalės vaikas, - nustebęs burbtelėjo Bartas. 

- Jis ieško, kaip prie tavęs prikibti, Bartai. Manau, norėtų ką nors rasti, 
kad galėtų iškelti baudžiamąją bylą. 

- Jis negalės. Tai juk viena šeima, kuri jau skilo. 

- Ji jau seniai suskilo, - ramiai atsakė Tomas. - Kai mirė Rėjus Tarking- 
tonas. Niekas neširsta ant tavęs, išskyrus Ordnerį. Tie vyrukai iš centro... jie 
galvoja tik apie pinigus. Jie nežino nieko apie skalbyklą ir net nesivargina 
sužinoti. 

Bartas nežinojo, ką atsakyti. 

- Ką gi... - atsiduso Tomas: - Pamaniau, jog turėtum žinoti. Ir tikriausiai 
girdėjai apie Džonio Volkerio brolį? 

- Arnį? Ne, o kas atsitiko? 

- Jis nusižudė. 

- Ką? 

Tomas kalbėjo, tarytum trauktų seiles atgal į gerklę. 

- Nutiesė žamą nuo išmetimo vamzdžio, įkišo ją pro užpakalinį mašinos 
langą ir viską uždarė. Jį rado laikraščių išnešiotojas. 

- Dieve švenčiausias, - sušnibždėjo Bartas. Jis prisiminė Arnį Volkerį, 
sėdintį ligoninės laukiamajame ir virpantį, tarytum kažkas būtų jį išgąsdinęs. 
- Tai baisu. 

- Aha... - Tomas vėl nurijo seiles. - Taigi, pasimatysime, Bartai. 

- Zinoma. Ačiū, kad paskambinai. 

- Buvo malonu. Viso. 

Bartas iš lėto padėjo ragelį, vis dar galvodamas apie Amnį Volkerį ir tą 
juokingą dejonę, išsiveržusią iš jo lūpų, kai koridoriuje pasirodė kunigas. 

Viešpatie, ar matėt, jis turėjo dėžutę sakramentui laikyti? 

- O, tai labai negerai, - Bartas tarė tuščiam kambariui. Zodžiai išnyko ty- 
loje, ir jis nusliūkino į virtuvę įsipilti gėrimo. 

Savižudybė. 

Tariant šį žodį, pasigirsdavo šnypštimas - tarytum gyvatė brautųsi pro 
siaurą plyšį. Žodis išsprūdo pro tarpą tarp liežuvio ir gomurio it nuosprendis 
nuteistajam. 

Savižudybė. 

Barto rankos drebėjo, jam įsipilant “Southem Comfort". Butelio kaklelis 
daužėsi į stiklinės kraštą. Kodėl jis taip padarė, Fredai? Juk jie buvo tik du 
seni, kartu gyvenantys pirdūnai. Viešpatie, kodėl išvis žmonės taip elgiasi? 

Tačiau, regis, jis žinojo atsakymą. 


1973-IŲJŲ GRUODŽIO 18-19-0JI 


Aštuntą valandą ryto Bartas jau stovėjo prie skalbyklos, ir nors griovi- 
mo darbai turėjo prasidėti tik devintą, čia jau būriavosi nemažai žmonių, sty- 
rančių šaltyje, susikišusių rankas į paltų kišenes, iš burnų it juokingiems ba- 
lionams besiverčiant šaltiems oro debesėliams: Tomas Grangeris, Ronas 
Stounas, Ftelė Diment - mergina, dažnai mėgusi prisigerti per pietų pertrau- 
ką. 0 po to sudeginti velniškai daug baltinių apykaklių, Greisė Floid ir jos 
pusseserė Morina, dirbusios prie lyginimo preso, ir dar dešimt penkiolika 
kitų. 

Kelių departamentas išdėliojo geltonas užtvaras ir didelius juodai oran- 
žinius ženklus su užrašu: 


APYLANKA 


Ženklai kreipė mašinų srautą aplink kvartalą. Šaligatvis priešais skal- 
byklą taipgi buvo užtvertas. 

Tomas Grangeris pakėlė jam pirštą, tačiau nepriėjo. Kiti skalbyklos dar- 
buotojai smalsiai sužiuro į Bartą ir ėmė kuždėtis tarpusavyje. 

Paranojiko sapnas, Fredi. Ir kas pirmas išdųs prie manęs prieiti ir sušukti 
j'accuse“ man į veidą? 

Bet Fredas tylėjo. 

Be penkiolikos devynios privažiavo nauja “Toyota Corolla“ su laikinai- 
siais numeriais, vis dar pritvirtintais prie užpakalinio stiklo. Iš jos išlipo Vi- 
nis Meisonas, prašmatnus ir truputį sumišęs, nauju kupranugario vilnos pal- 
tu ir odinėmis pirštinėmis. Jis metė į Bartą gaižų žvilgsnį, kuris būtų ištrau- 
kęs plienines vinis iš švino gabalo, o tada patraukė prie Rono Stouno, stovin- 
čio kartu su Deivu ir Polaku. 


* Aš kaltinu (pranc.). 

Be dešimt devynios privažiavo kranas su griovimo rutuliu, it nupjautas 
spenelis kabančiu portalo viršuje. Kranas savo dešimčia milžiniškų ratų rie- 
dėjo labai iš lėto. Pastovūs krenkščiantys, išmetimo sukelti garsai skrodė si- 
dabrinę ryto vėsą lyg amatininko plaktukas, formuojantis niekam nereikalin- 
gą skulptūrą. 

Vyras geltonu statybininko šalmu nukreipė jį šaligatviu per stovėjimo 
aikštelę. Krano kabinoje matėsi žmogus, viena didžiule pėda kaitaliojantis 
pavaras ir minantis sankabą. Rudi dūmai veržėsi iš krano kamino. 

Keistas, permatomas jausmas neapleido Barto nuo tos akimirkos, kai jis 
pasistatė savo furgoną už trijų kvartalų ir atėjo čionai - palyginimas, neturin- 
tis jokio ryšio. Dabar, stebint, kaip kranas sustoja šalia ilgo plytinio pastato, 
visai prie pat pakrovimo nišų, jis pagaliau suprato esmę. Buvo panašu į pas- 
kutinį Elerės Kvin detektyvo skyrių, kur visi herojai surenkami kartu, norint 
paaiškinti visą nusikaltimo mechanizmą ir nurodyti nusikaltėlį. Greitai kas 
nors - tikriausiai Stivas Ordneris - išeis iš minios, parodys į jį ir sušuks: Tai 
jis! Bartas Deivisas! Jis nugalabijo “Žydrąją Juostą"! Tą akimirką jis išsi- 
trauktų savo pistoletą, norėdamas nutildyti atskleidėją, tačiau kristų pakirs- 
tas policininkų kulkų. 

Fantazija sutrikdė Bartą. Jis žvilgtelėjo į kelią ir pajuto, kaip susitraukia 
skrandis, už geltonos užtvaros išvydus žalią Ordnerio “Deltą 88“ su šalčio 
debesėliais, kylančiais virš poliarizuoto stiklo. 

Stivas Ordneris ramiai žvelgė į jį pro poliarizuotą stiklą. 

Tą akimirką grioviklis įsisiūbavo, ir minia sunkiai atsiduso, kai jis tren- 
kėsi į mūrą, sienoje pramušdamas skylę. Pasigirdo duslus bumbtelėjimas, ta- 
rytum būtų iššovusi patranka. 

Apie ketvirtą valandą po pietų iš “Žydrosios juostos" nebeliko nieko, iš- 
skyrus plytų ir stiklų krūvas, iš kurių it sudaužytas ekshumuotos pabaisos 
skeletas kyšojo sulaužytos pagrindinės sijos. 

Toliau Bartas veikė, visiškai negalvodamas apie ateitį ar pasekmes. Vis- 
ką darė su tokiu pat užmoju, kaip ir prieš mėnesį pirkdamas du šautuvus 
“Harvio ginklų krautuvėje“. Tik nebereikėjo naudoti srovės pertraukiklio, 
kadangi Fredis vis dar tylėjo. 

Bartas nuvažiavo į degalinę ir prisipylė kokybiško kuro. Dieną virš 
miesto susikaupė debesys, o radijo oro prognozė pranešinėjo sniego pūgą - 
nuo šešių iki dešimties colių sniego. Jis grįžo namo, pastatė automobilį į ga- 
ražą ir nulipo į rūsį. 

Po laiptais stovėjo dvi didelės superkamų gaiviųjų gėrimų ir alaus bute- 
lių dėžės, padengtos storu dulkių sluoksniu. Kai kurie buteliai turbūt buvo 
penkerių metų senumo. Prieš metus netgi Merė pamiršo juos ir liovėsi ragin- 
ti išvežti į taros supirktuvę. Dabar dauguma parduotuvių jau nebesupirkda- 
vo butelių. Panaudoji ir išmeti. Kam dar vargintis? 

Bartas uždėjo vieną dėžę ant kitos ir išvežė iš garažo. Kai grižo į virtu- 
vę pasiimt peilio ir Merės grindų plovimo kibiro, pradėjo snigti. 

Bartas įjungė garaže šviesą ir nuėmė žalią plastmasinę sodo laistymo 
žarną ruo vinuko, kur ji kabojo nuo trečios rugsėjo savaitės. Nupjovė purkš- 
tuką, ir šis skambtelėjo nukritęs ant cementinių grindų. Likusią žarnos dalį 
Bartas nuspyrė šalin ir akimirką atidžiai nužvelgė nupjautą žarną. Tada atsu- 
ko mašinos kuro bako dangtelį ir it švelnus meilužis įkišo žarną į baką. 

Bartas matė, kaip išsiurbiamas kuras, žinojo, kaip tai padaryti, tačiau dar 
niekad nebuvo bandęs. Jis apžiojo žarnos galą ir ėmė į save traukti orą. Aki- 
mirką jautėsi tik nematomas, lipnus pasipriešinimas, o paskiau į burną plūs- 
telėjo toks šaltas ir nepažįstamas skystis, kad Bartas net įtraukė šiek tiek 
skysčio gerklėn, kad neuždustų. Susiraukęs jis išspjovė benziną, vis dar jaus- 
damas jo skonį ant liežuvio lyg kokią ypatingą mirtį. Tada nukreipė žamą 
į Merės kibirą, ir į jį ėmė bėgti rožinio atspalvio benzinas. Srovė virto 1a- 
šėjimu, ir Bartas išsigando, jog vėl reikės viską pakartoti. Tačiau srovė su- 
stiprėjo ir liejosi tolygiai. Kuras bėgo į kibirą ir kėlė garsą, tarytum kažkas 
šlapintųsi viešajame tualete. 

Bartas nusispjovė ant grindų, seilėmis išplovė bumą ir vėl nusispjovė. 
Dabar geriau. Jam dingtelėjo mintis, jog nors beveik kiekvieną dieną naudo- 
davo benziną, dar niekad nebuvo taip artimai susipažinęs su juo. Vienintelį 
kartą jis palietė benziną perpildęs mažą “Briggs ėc Stratton“ žoliapjovės ba- 
kelį. Staiga Bartas apsidžiaugė, kad taip buvo nutikę. Netgi likęs benzino 
skonis burnoje nebeatrodė toks šlykštus. 

Kol benzinas varvėjo į kibirą, Bartas vėl grįžo į namą (sniego pūga su- 
stiprėjo) ir ištraukė keletą pašluosčių iš Merės spintelės po kriaukle. Tada 
nusinešė jas į garažą ir, suplėšęs didelėmis juostomis, išdėliojo ant automo- 
bilio kapoto. 

Kai kibiras pusiau prisipildė, Bartas nukreipė žarną į galvanizuotą plie- 
ninį kibirą, iš kurio dažniausiai barstydavo pelenus ir šlaką ant įvažiavimo 
keliuko, kai šis pasidengdavo ledu. Kol į jį varvėjo benzinas, Bartas išdėlio- 
jo dvidešimt alaus ir gaiviųjų gėrimų butelių į keturias tvarkingas eiles ir 
pasinaudodamas piltuvėliu pripildė juos trimis ketvirtadaliais benzino. Taip 
padaręs, jis ištraukė žarną iš benzino bako ir perpylė plieninio kibiro turinį į 
Merės kibirą. Šis prisipildė beveik iki kraštų. 

Bartas sukišo skudurėlius į kiekvieną butelį, visiškai užkimšdamas kak- 
liukus. Tada nešinas piltuvėliu grįžo į namą. Sniegas krito ant žemės, pa- 
dengdamas ją vėjo pustomais dryžiais. Įvažiavimo keliukas jau buvo beveik 
baltas. Bartas pastatė piltuvėlį į kriauklę ir iš: Merės indų spintelės ištraukė 
tinkamą kibirui dangtį. Tada nuėjo į garažą ir gerai užvožė kibirą su benzi- 
nu. Po to atidarė “LTD" bagažinę ir įdėjo kibirą. Jis sudėjo Molotovo kok- 
teilius į vieną kartoninę dėžę, atsargiai sustatydamas juos šalia vienas kito, 
kad stovėtų įsitempę it geri kareiviai. Tada padėjo dėžę ant priekinės kelei- 
vio sėdynės, kad būtų galima pasiekti ranka. Bartas grįžo į namą, atsisėdo 
savo kėdėn ir distanciniu moduliu įsijungė savo “Zenitą". Rodė “Savaitės 
antradienio filmą" - vesterną su Deividu Džensenu. Bartui jis pasirodė su- 
mautas kaubojus. 

Pasibaigus filmui, Bartas pažiūrėjo, kaip Markusas Velbis gydė paauglę 
nuo epilepsijos. Ši vis nukrisdavo viešose vietose. Velbis pagydė ją. Po 
Markuso sekė dvi reklamos, - Stebuklingojo Peilio ir albumo su keturiasde- 
šimt viena giesme, - o tada žinios. Oro prognozės pranešėjas perspėjo, jog 
snigs visą naktį ir tikriausiai visą rytojaus dieną. Jis patarė žmonėms pasilikti 
namuose. Dėl pūgos kelių valymo mašinos negalės pradėti dirbti iki antros 
valandos nakties. Smarkūs vėjai stiprino sniego pūgą, tad pranešėjas leido 
suprasti, jog rytoj dėsis tikra velniava. 

Po žinių pasirodė Dikas Kavetas. Bartas paspoksojo dar pusvalandį ir iš- 
jungė televizorių. Taigi Ordneris norėjo patraukti jį baudžiamojon atsako- 
mybėn, ar ne? Ką gi, jei po jo sumanymo užstrigs automobilis, Ordneris ga- 
lės išpildyti savo norą. Tačiau Bartas beveik neabejojo savo sėkme. “LTD" 
- sunki mašina, o užpakaliniai ratai su spygliuotomis padangomis. 

Bartas apsivilko paltą ir virtuvės koridoriuje užsimovė pirštines ir aki- 
mirką sustingo vietoje. Jis sugrįžo į šiltai apšviestą namą ir įsispoksojo į jį: 
virtuvinis stalas, dujinė viryklė, valgomojo kambario komoda su arbatos 
puodeliais, kabančiais virš jos, afrikietiška žibuoklė ant lentynos svetainėje. 
Bartas pajuto šiltą meilės bangą ir norą apsaugoti visa tai. Jis pagalvojo, kaip 
grioviklis prašvilpia pro šią erdvę, sugriaudamas sienas, sudaužydamas lan- 
gus, pažerdamas griuvėsius ant grindų. Ne, jis neleis, kad taip atsitiktų. Car- 
lis šliaužiojo po šias grindis, žengė pirmuosius savo žingsnius svetainėje, 
kartą nukrito nuo priekinių laiptų ir baisiausiai išgąsdino savo nevikrius tė- 
vus. Čarlio kambarys dabar buvo perdarytas į į antro aukšto darbo kambarį, 
tačiau būtent ten Barto sūnus pajuto pirmuosius galvos skausmus bei dveji- 
nimąsi akyse ir ėmė užuosti keistus kvapus, panašius į degančią žolę ar pieš- 
tuko drožlės. Po Čarlio mirties beveik šimtas žmonių atėjo aplankyti jų, ir 
Merė vaišino juos pyragu svetainėje. 

Ne, Carli, - mąstė Bartas. - Jokiu būdu, jei aš galiu tai sustabdyti. 

Bartas atidarė garažo duris ir išvydo labai purų, beveik keturių colių gy- 
lio sniego sluoksnį ant įvažiavimo keliuko. Jis įsėdo į mašiną ir užvedė va- 
riklį. Bake dar liko trys ketvirtadaliai kuro. Bartas leido mašinai sušilti ir, sė- 
dėdamas už vairo mistinėje žalioje valdymo panelio šviesoje, vėl prisiminė 
Amį Volkerį. Tik guminė žamna, visai neblogai. Tarytum užmigtum. Bartas 
kažkur skaitė, kad apsinuodijimas anglies monoksidu panašus į miegą. Net- 
gi skruostai parausdavo, tad atrodydavai sveikas, kupinas gyvybingumo ir 
energijos. Tai... 

Emė drebėti ir visas pašiurpo, todėl įsijungė šildytuvą. Kai mašina suši- 
lo ir drebulys liovėsi, Bartas įjungė atbulinę pavarą ir išvažiavo ant sniego. 
Girdėjo, kaip Merės kibire teliuškuojasi benzinas, primindamas jam, kad 
kažką užmiršo. 

Bartas vėl sustabdė mašiną ir grįžo į namą. Komodos stalčiuje gulėjo 
dėžė su degtukais, ir jis prisikišo jų į palto kišenes. Tada vėl išėjo laukan. 

Gatvės buvo labai slidžios. 

Vietomis po sniegu plytėjo ledo lopinėliai, ir kartą, Bartui nuspaudus 
stabdį Krestaleno ir Garnerio gatvių sankryžoje, “LTD" nučiuožė beveik 
skersas. Kai jis pagaliau sustabdė mašiną, širdis it pašėlusi daužėsi krūtinė- 
je. Taip, tai beprotiškas užmojis. Jei galu atsitrenktų į ką nors su visu tuo 
benzinu bagažinėje, būtų galima nukrapštyti jį šaukštu nuo asfalto ir palai- 
doti šuns maisto skardinėje. 

Geriau nei savižudybė. Savižudybė - tai mirtina nuodėmė. 

Štai ir prabudo katalikas tavyje. Tačiau Bartas nemanė galįs į ką nors at- 
sitrenkti. Kelyje beveik visai nebesimatė mašinų, taip pat ir policininkų. Tik- 
riausiai jie gūžėsi kur nors skersgatviuose. 

Bartas atsargiai pasuko į Kenedžio Promenadą, kuri jam visada išliks 
Diumonto gatve, kurią 1964 metų sausį miesto Taryba nusprendė perkrikš- 
tyti į dabartinį pavadinimą. Diumonto/Kenedžio Promenada driekėsi nuo 
Vestsaido per visą centrą, dvi mylias beveik lygiagrečiai su 784-ojo kelio 
statyba. Bartas turėjo kokią mylią važiuoti ja, tada pasukti į kairę į Didžiąją 
gatvę. Už pusės mylios Didžiosios gatvės nebeliko kaip ir Didžiojo Teatro, 
tegul jis ilsisi ramybėje. Kitą vasarą Didžioji gatvė turėtų būti atstatyta kaip 
viršutinis magistralių susikirtimo kelias (vienas iš trijų, minėtų Maljorei), ta- 
čiau ji nebebus tokia pat gatvė. Vietoj kino teatro dešinėje, matysi šešias - o 
gal aštuonias? - intensyvaus eismo juostas. Bartas be jokių sąmoningų pa- 
stangų įsisavino daugybę informacijos apie kelio pratęsimą iš radijo, televi- 
zijos ir laikraščių. Galbūt jis inkstintyviai kaupė informaciją, kaip kad vove- 
rė - riešutus. Jis žinojo, jog rangovinės statybos kompanijos šią žiemą jau 
beveik baigė kelio darbus, tačiau iki vasario pabaigos ketino atlikti visus bū- 
tinus griovimus (griovimai, štai tau žodis, Fredai, - tačiau Fredas nepriėmė 
iššūkio) miesto ribose. Į juos įėjo ir Vakarinė Krestaleno gatvė. Ironiška. Jei 
jiedu su Mere būtų gyvenę vos už mylios, jų namo nebūtų griovę iki vėlyvo 
pavasario - 1974-ųjų gegužės ar birželio pradžios. O jei norai būtų arkliai, 
elgetos jodinėtų auksiniais žirgais. Iš savo asmeninių sąmoningų stebėjimų 
Bartas taipgi žinojo, kad dauguma kelio darbų mašinų buvo paliekamos to- 
je vietoje, kur baigėsi Didžioji gatvė. 

Bartas pasuko į Didžiąją gatvę. Mašinos užpakalis vėl pabandė išsiveržti 
priekin. Jis pasuko čiuoždamas, rankomis bandydamas išlaviruoti mašiną, 
kuri kirto šviežut šviežutėlį sniegą: paskutinės čia pravažiavusios mašinos 
vėžės jau buvo beveik neįžiūrimos. Nuo tiek daug šviežio sniego Bartui pa- 
kilo nuotaika. Buvo gera judėti ir kažką daryti. 

Slinkdamas Didžiąja gatve dvidešimt penkių mylių per valandą greičiu, 
mintyse jis prisiminė Merę ir mirtinos bei dovanotinos nuodėmės sampratą. 
Merė buvo išauklėta katalikiškai, ji lankė parapijinę mokyklą, ir nors jiems 
susitikus jau buvo atsisakiusi daugelio religinių sampratų, - bent jau intelek- 
tualiai, - vis dėlto tam tikra jų dalis liko jos viduje. Kaip teigė pati Merė, vie- 
nuolės nutepė ją šešiais lako ir trimis vakso sluoksniais. Po persileidimo jos 
motina atsiuntė kunigą į ligoninę, kad duktė atliktų išpažintį, ir Merė apsi- 

verkė jį išvydusi. Bartas buvo su ja, kai įėjo kunigas su savo sakramentų dė- 
žute, ir jo žmonos verksmas taip pervėrė jo širdį. 

Kartą jam paprašius, Merė išvardijo visą mirtinų ir dovanotinų nuodė- 
mių sąrašą. Nors buvo jį išmokusi per katekizmo pamokas prieš dvidešimt, 
dvidešimt penkerius ar netgi trisdešimt metų, jos sąrašas atrodė (bent jau 
Bartui) pilnas ir be jokių klaidų. Tačiau Bartui taip ir nepasisekė išsiaiškinti 
nuodėmių interpretacijos. Kartais veiksmas būdavo vadinamas mirtina, o 
sykiais - tik dovanotina nuodėme. Regis, tai priklausė nuo paties kaltininko 
sąmonės. Tik sąmoningai galima padaryti blogą darbą. Ar tai Merė pasakė 
vienos tokios ilgos diskusijos metu, ar tai Fredis dabar pakuždėjo šiuos žo- 
džius jam į ausį? Tai neramino ir trikdė Bartą. Tik sąmoningai galima pada- 
ryti blogą darbą. 

Galų gale Bartui pavyko atskirti dvi didžiausias ir sunkiausias mirtinas 
nuodėmes: savižudybę ir žmogžudystę. Tačiau vėlesnis pokalbis, - ar tik ne 
su Ronu Stounu? Taip, regis, su juo, - tik dar labiau sutirštino spalvas. Pa- 
sak Rono (jiedu gėrė bare, kaip atrodė, prieš gerus dešimt metų), kartais 
žmogžudystė tebūdavo dovanotina nuodėmė. O galbūt išvis ne nuodėmė. Jei 
šaltakraujiškai planavai nužudyti kažką, kuris išprievartavo tavo žmoną, tai 
galima buvo pavadinti tik dovanotina nuodėme. O jei užmušei ką nors ko- 
kiame nors kare, - taip Ronis ir pasakė; Bartas ir dabar galėjo girdėti šiuos 
žodžius savo sąmonės koridoriuose, - tai nuodėme to apskritai nepavadinsi. 
Pasak Rono, visiems Amerikos kareiviams, žudžiusiems nacius ir japonus, 
prasidėjus Teismo dienai, nieko neatsitiks. 

Taigi lieka savižudybė, tas šnypščiantis žodis. 

Bartas artėjo prie statybų. Priešaky matėsi juodai baltos užtvaros su ap- 
valiais blyksinčiais reflektoriais bei oranžiniais ženklais, ryškiai mirksinčiais 
jo mašinos šviesoje. Vienas iš ženklų bylojo: 


LAIKINA KELIO PABAIGA 
Kitas; 
APYLANKA - SEKITE ŽENKLUS 
Trečias: 
SPROGDINIMŲ VIETA! 
PRAVAŽIAVIMO NĖRA 


Bartas sustojo, įjungė stovėjimo pavarą bei žibintus ir, išlipęs iš maši- 
nos, priėjo prie juodai baltos užtvaros. Nuo oranžinių švyturėlių krintantis 
sniegas atrodė storesnis ir spalvotas. 

Bartas taipgi prisiminė, kaip neįstengė išsiaiškinti nuodėmių atleidimo 
sampratos. Iš pradžių jam tai atrodė visai paprasta: jei padarai mirtiną nuo- 
dėmę, esi prakeikiamas. Gali gražbyliauti Merei, kol liežuvis nukris, tačiau 
vis tiek keliausi pragaran. Tačiau Merė paprieštaravo, jog ne visuomet taip 
būna. Dar yra išpažintis, susitaikymas, pasitaisymas ir taip toliau. Atrodė 1a- 
bai painu. Kristus pasakė, kad žmogžudys neturės amžino gyvenimo, tačiau 
jis taipgi teigė, kad tas, kuris juo tiki, nežus. Tas, kuris. Regis, biblijinėje 
doktrinoje buvo daug spragų, kaip ir sukčiaus teisininko sudarytoje pirkimo 

sutartyje. Žinoma, išskyrus savižudybę. Negalėjai išpažinti savižudybės ir 
apgailestauti ar susitaikyti dėl jos, kadangi toks poelgis nukirsdavo sidabri- 
nę gyslą ir pasiųsdavo tave į nežinomus pasaulius. Ir... 

Ir kodėl jis sumanė apie tai galvoti? Juk neketino ką nors užmušti ir, be 
abejo, nežadėjo nusižudyti. Jis netgi niekada nebuvo pagalvojęs apie savižu- 
dybę. Bent jau ne iki pastarųjų savaičių. 

Bartas spoksojo į juodai baltą užtvarą, savo viduje jausdamas šaltį. 

Technika stovėjo čia pat, sniego apsupty. Ryškiausiai matėsi griovimo 
kranas. Jo mąslus nejudrumas kėlė siaubą. Kartu su savo portalu, iškeltu į 
snieguotą tamsą, kranas priminė besimeldžiantį vabalą maldininką, pasinė- 
rusį į kažkokį nežinomą žiemos apmąstymų periodą. 

Bartas patraukė vieną užtvarą į šalį. Ji buvo labai lengva. Tada grįžo 
prie mašinos, įsėdo ir iš lėto pradėjo važiuoti priekin. Jis perkirto kelio pa- 
baigos ribą ir nusileido didelių mašinų gerokai išvažinėtu šlaitu. Kadangi po 
sniegu glūdėjo purvas, galimybė nuslysti sumažėjo. Nuvažiavęs nuo šlaito, 
Bartas sustabdė mašiną ir išjungė visas šviesas. Jis sunkiai alsuodamas vėl 
užkopė į viršų ir pastatė užtvarą vieton. Tada vėl nusileido žemyn. 

Atidarė savo mašinos bagažinę ir išėmė Merės kibirą. Tada priėjo prie 
keleivio sėdynės ir padėjo jį ant grindų, po sprogmenų dėže. Nuėmė baltą ki- 
biro dangtį ir niūniuodamas panardino kiekvieną dagtį į benziną. Taip pada- 
ręs, nunešė kibirą benzino prie krano ir stengdamasis nepaslysti užlipo į ne- 
užrakintą vairuotojo kabiną. Bartas buvo susijaudinęs; širdis daužėsi krūtinė- 
je; gerklę spaudė kartus džiugesys. 

Jis išliejo benziną ant sėdynės, valdymo panelio ir pavarų dėžės. Tada 
nužengė ant siauručio prikniedyto kraštelio, einančio palei krano variklio 
dangtį, ir likusį benziną išpylė ant jo. Angliavandenilio kvapas užpildė orą. 
Barto pirštinės peršlapo, sudrėkindamos rankas ir iškart jas sustingdydamas. 
Nušoko žemyn ir, nusimovęs pirštines, sukišo jas į palto kišenes. Pirmasis 
degtukų paketėlis iškrito iš rankų, nes pirštai atrodė it mediniai. Bartas išsi- 
traukė antrą pakelį, bet vėjas užpūtė pirmuosius du įžiebtus degtukus. Jis at- 
statė vėjui nugarą, pasilenkė ties degtukais ir galiausiai vieną uždegė. Tada 
juo uždegė ir kitus: sušnypštė susivienijusi liepsna. Bartas įmetė degančius 
degtukus kabinon. 

Iš pradžių pasirodė, kad jie užgeso, nes nieko neįvyko. Tada pasigirdo 
švelnus sprogstantis garsas - pliūpt! - ir ugnis piktai išniro iš kabinos, pri- 
versdama Bartą pasitraukti per du žingsnius. Jis prisidengė akis nuo ryškios 
oranžinės gėlės, atsiveriančios krano kabinoje. 

Ugnies ranka išlindo iš kabinos, pasiekė variklio dangtį, akimirką sustin- 
go ir palindo po dangčiu. Šįkart sprogimas nebebuvo švelnus. DRIOKST! 
Staiga dangtis iškilo į orą, vartaliodamasis ir beveik dingdamas iš akių. Kaž- 
kas prašvilpė pro pat Barto galvą. 

Jis dega, - pamanė Bartas. - Jis tikrai dega. 

Bartas ėmė linguoti ugningoje tamsoje su tokia ekstaze veide, kad, atro- 
dė, jo bruožai suduš ir subyrės į milijonus šukelių. Iškėlė rankas į vėją, o šis 
skrodė jį kiaurai. Valio, po paraliais, valio! 

Bartas apibėgo aplink mašiną, paslydo ant sniego ir nuvirto žemyn: gal- 
būt tai ir išgelbėjo jam gyvybę, nes būtent tuo metu sprogo krano kuro ba- 
kas, paskleisdamas savo nuolaužas keturiasdešimties pėdų spinduliu. Karš- 
tas metalo gabalas įlėkė pro dešinį “LTD" langą, išmušdamas skylę apsau- 
giniame stikle ir sudarydamas įtrūkimų voratinklį. 

Bartas atsistojo snieguotu priekiu ir atsisėdo už vairo. Jis vėl nusimovė 
pirštines, - pirštų atspaudai, - tačiau visos mintys apie atsargumą jau buvo 
dingusios. Bartas užvedė mašiną sustingusiais pirštais, kurie vos jautė degi- 
mo raktelį, ir stipriai nuspaudė akceleratorių: “movė į priekį", kaip jie mėg- 
davo sakyti, dar būdami vaikais. Automobilio užpakalis ėmė mėtytis į šalis. 
Kranas pašėlusiai degė, geriau nei Bartas galėjo įsivaizduoti: kabina virto 
pragaru; priekinio stiklo nebeliko. 

- Tikras pragaras! - sušuko Bartas. - O, Fredi, tai tikras paragaras! 

Jis nučiuožė savo automobiliu priešais kraną. Liepsnos nudažė jo veidą 
dviejomis Helouvyno spalvomis. Bartas bedė dešinį smilių į prietaisų pane- 
lį, iš trečio karto pataikydamas į cigarečių žiebtuvėlį. Kelio darbų mašinos 
atsidūrė jam iš kairės, ir jis atsidarė šoninį langą. Merės kibiras ritinėjosi ant 
grindų, o alaus ir gaiviųjų gėrimų buteliai pašėlusiai skimbčiojo, mašinai šo- 
kinėjant ant gruoblėtos ir sušalusios žemės. 

Cigarečių žiebtuvėlis iššoko, ir Bartas abiejomis kojomis nuspaudė stab- 
dį. Automobilis apsisuko ir sustojo. Bartas ištraukė žiebtuvėlį iš lizdo, išėmė 
iš dėžės butelį ir prispaudė įkaitusį galiuką prie dagties. Ši įsiliepsnojo, ir 
Bartas išmetė butelį pro langą. Jis atsitrenkė į purvais aplipusį buldozerį. Iš- 
kart pašoko liepsnos. Bartas vėl įstūmė žiebtuvėlį į lizdą, pavažiavo dvide- 
šimt pėdų ir metė dar tris butelius į tamsų platformos korpusą. Vienas bute- 
lis pralėkė pro šalį, vienas atsimušė į šoną ir išpylė benziną ant sniego, o tre- 
čias gražiai įskrido kabinon. 

- Tiesiai į prakeiktą taikinį! - sušuko Bartas. 

Dar vienas buldozeris. Mažesnė platforma. Bartas privažiavo prie pakel- 
to ant domkratų statybininkų vagonėlio. Ant durų kabėjo užrašas: 


LEINO STATYBŲ KO. 
Lauko kontora 

ČIA NEĮDARBINAMA! 

Prašom nusivalyti kojas 


Bartas privažiavo prie pat vagonėlio ir metė keturis butelius į didelį lan- 
gą šalia durų. Visi įskriejo į vidų: pirmasis išmušė abu stiklus, o likusieji įne- 
šė su savimi ir ugnį. 

Už vagonėlio stovėjo pikapas. Bartas išlipo iš mašinos ir pabandė atida- 
ryti dešines pikapo duris: jos buvo neužrakintos. Jis uždegė vieno butelio 
dagtį ir įmetė vidun. Liepsnos godžiai ėmė ryti sėdynę. 

Bartas vėl įsėdo mašinon ir pastebėjo, kad liko tik keturi penki buteliai. 
Jis patraukė pirmyn, drebėdamas iš šalčio. Snarglys tįso jam iš nosies, nuo 
jo dvokė benzinu, tačiau jis šypsojosi. 

Garinė bertuvė. Bartas sviedė likusius butelius į ją, nepadarydamas jo- 
kios žalos, kol paskutinis butelis sprogo, numušdamas traktoriaus vikšrą nuo 
užpakalinio krumplio. 

Bartas vėl pagrabinėjo dėžę, prisiminė, jog ji tuščia, ir pažvelgė į užpa- 
kalinio vaizdo veidrodėlį. 

- Puikumėlis, - suriko jis. - O, dieviškas puikumėlis, Fredi, gaidžių tam- 
pytojau! 

Už jo snieguotoje tamsoje driekėsi pavienių laužų linija it pakilimo-nu- 
sileidimo tako šviesos. Liepsnos pašėlusiai veržėsi pro vagonėlio langus. Pi- 
kapas virto ugnies kamuoliu. Platformos kabina tapo oranžiniu katilu. O kra- 
nas atrodė kaip tikras šedevras, lyg geltonos šviesos stulpas - šnypščiantis 
fakelas kelio darbų vidury. 

- Stai jums sugriovimas! - šaukė Bartas. 

Pagaliau ėmė grįžti sveikas protas. Bartas nedrįso važiuoti tuo pačiu ke- 
liu, kuriuo atvyko. Greitai čia pasirodys policija, galbūt ji jau pakeliui. Taip 
pat ir ugniagesiai. Ar spės pasprukti, ar jau pakliuvo į spąstus? 

Heronas, jam reikia nusigauti į Heroną. Reikės kopti dvidešimt penkių ar 
net trisdešimties laipsnių statumo šlaitu į viršų, taip pat ir prasibrauti pro ke- 
lių departamento užtvarą, tačiau plieninių lynų užtvaros juk nebuvo. Galbūt 
jam pavyks. Taip. Jam pavyks. Siąnakt jis gali padaryti bet ką. 

Bartas nuvažiavo nepabaigta kelio sankasa, slidinėdamas ir naudodamas 
tik trumpas šviesas. Viršuje ir dešinėje išvydęs Herono gatvės žibintus, jis 
vis labiau ėmė spausti akceleratorių, stebėdamas, kaip spidometro rodyklė 
kerta trisdešimties mylių per valandą padalą, jam pasiruošus ropštis į pylimą. 
Pradėjus kilti, rodyklė pasiekė keturiasdešimtį mylių per valandą. Pusiauke- 
lėje aukštyn užpakaliniai ratai ėmė slysti, tačiau Bartas ropštėsi aukštyn. Ma- 
šinos nosis jau buvo beveik pasiekusi viršūnę, kai ratai vėl pradėjo suktis 
vietoje, iš po savęs išmesdami sniegą, akmenukus ir sušalusius žemės 
grumstus. Akimirką Bartas suabejojo mašinos pajėgumu, tačiau “LTD" iner- 
cija - galbūt kartu su valia - ištempė mašiną į viršų. 

Mašinos nosis numušė juodai baltą užtvarą. Ši nukrito į sniego pusnį, su- 
keldama svajingą baltą sniego debesėlį. Bartas užvažiavo ant asfalto ir netgi 
nustėro suvokęs, kad vėl atsidūrė normalioje gatvėje - tarytum nieko ir ne- 
būtų nutikę. Jis įjungė pavarą ir sumažino greitį iki trisdešimties mylių per 
valandą. 

“ Bartas jau ketino sukti namų link, kai prisiminė paliekąs vėžes, kurių ko- 
kias dvi valandas nepaslėps sniego valytuvai ar naujas sniegas. Taigi, nepa- 
sukęs į Krestaleno gatvę, jis toliau patraukė Heronu iki Riverio gatvės, o ta- 
da iki 7-ojo kelio. Labai nedaug mašinų čia pravažiavo prasidėjus pūgai, ta- 
čiau pakako, kad sniegas, nuklojęs magistralę, taptų palaidu, suslėgtu cha- 
osu. 

Bartas įterpė savo vėžes tarp kitų į rytus nuvažiavusių mašinų ir padidi- 
no greitį iki keturiasdešimties mylių per valandą. 

Beveik dešimt mylių važiavo 7-uoju keliu, tada grįžo atgal į miestą ir įsu- 
ko Krestaleno gatvėn. Keli sniego valytuvai jau judėjo naktyje lyg milžiniš- 
ki oranžiniai mastifai spindinčiomis geltonomis akimis. Kelis kartus atsigrę- 

žė pažiūrėti į statybas, tačiau sniego pūgoje buvo neįmanoma ką nors įžiū- 
rėti. 

Pusiaukelėje į namus Bartas suvokė, jog netgi uždarais langais ir įjungtu 
apšildymu mašinoje šalta. Jis atsigręžė atgal ir užpakaliniame keleivio pusės 
lange pastebėjo skylę. Užpakalinė sėdynė buvo nusėta stiklo šukių ir sniego. 

O kaip tai atsitiko? - nustebęs paklausė savęs Bartas. Jis tikrai negalėjo 
prisiminti. 

Iš šiaurinės pusės įsuko savo gatvėn ir privažiavo tiesiai prie namo. Bu- 
vo lygiai toks, kokį Bartas ir paliko: švieselė virtuvėje - vienintelė šviesa vi- 
soje tamsioje gatvėje. Priekyje nestovėjo jokia policijos mašina, tačiau gara- 
žo durys paliktos atviros - kaip kvaila. Juk sningant garažo durys visada už- 
daromos. Tam ir reikalingas garažas - kad niekas nelįstų prie tavo daiktų. 
Taip mėgdavo sakyti Barto tėvas. Jo tėvas mirė garaže, kaip ir Džonio bro- 
lis, tik Ralfas Deivisas nenusižudė. Jį ištiko infarktas. Kaimynas rado jį su 
sodininko žirklėmis sustingusioje kairėje rankoje ir mažu galąstuvu dešinė- 
je. Priemiesčio tipo mirtis. O, Dieve, pasiųsk šitą baltą sielą į dangų, kur nė- 
ra piktžolių, o nigerius matai tik iš tolo. 

Bartas pastatė savo mašiną, uždarė garažo duris ir įėjo į namą. Drebėjo 
iš nuovargio ir sukrėtimo. Buvo penkiolika po trijų. Pakabino savo paltą ir 
skrybėlę koridoriaus spintoje ir jau darė duris, kai pajuto karštą siaubo 
trenksmą, stiprų it viskio trinktelėjimas į galvą. Jis išnarstė palto kišenes ir 
atsiduso radęs vis dar benzinu permirkusias pirštines, susuktas į šlapius ka- 
muoliukus. 

Norėjo išsivirti kavos, bet nusprendė nesivarginti. Pajuto tvinkčiojantį 
galvos skausmą, kurį tikriausiai sukėlė benzino dūmai ir beprotiškas lėkimas 
per snieguotą tamsą. Miegamajame nusirengė ir net nesulankstęs nusviedė 
drabužius ant kėdės. Bartas manė užmigsiąs, kai tik galva palies pagalvę, bet 
deja. Saugiai grįžęs namo, pasijuto budrus nuo apėmusios baimės. Jį sugaus 
ir patupdys į kalėjimą. Jo nuotrauką išspausdins laikraštis. Jį pažinoję žmo- 
nės purtys galvas ir kalbėsis apie tai kavinėse bei restoranuose. Vinis Mei- 
sonas pasakys savo žmonai, kad jis jau seniai suprato, jog Deivisas - bepro- 
tis. Merės tėvai nuskraidins ją į Reno, kur ji pirmiausiai įsikurs, 0 po to išsi- 
skirs. Galbūt net susiras, kas ją dulkins. Bartas dėl to visai nenustebtų. 

Bartas gulėjo įtikinėdamas save, kad jo nesugaus. Jis mūvėjo pirštines. 
Jokių pirštų atspaudų. Merės kibiras ir dangtis buvo pas jį. Jis paslėpė vėžes 
ir nusikratė galimų persekiotojų, kaip kad bėglys nusikrato skalikų, perbėgęs 
upelį. Tačiau šios mintys nenuramino. Jį sugaus. Tikriausiai kas nors Hero- 
ne matė jo mašiną, kuri sukėlė įtarimą. Tikriausiai kas nors užsirašė jos nu- 
merį ir jau dabar priiminėjo policijos sveikinimus. Tikriausiai jie nukrapštė 
mašinos dažų nuo Herono kelio užtvaros ir dabar traukė jo vardą iš kokio 
nors automobilių registracijos kompiuterio. Tikriausiai... 

Jis vartėsi lovoje, laukdamas, kada šokčiojantys mėlyni šešėliai pasiro- 
dys prie jo lango, laukdamas įsakmaus beldimo į duris, laukdamas, kol kaf- 
kiškas balsas ištars: Atidarykite, atidarykite duris! Jis užmigo nejučia, o 
mintys bėgo be pertrūkio ir nė nestabtelėjusios nuo sąmoningų apmąstymų 

perėjo prie sapnų pasaulio. Netgi sapnuose Bartui atrodė, kad jis nemiega. 
Sapnuose jis vis kartojo savižudybę: sudegindavo save; sutriuškindavo save, 
patraukdamas virvę ir ant savęs užsimesdamas priekalą; pasikardavo; įjung- 
davo dujinę viryklę ir orkaitę; nusišaudavo; iššokdavo pro langą; išeidavo 
priešais atvažiuojantį autobusą; rydavo tabletes ir “Vanish" klozetų valiklį; 
įsikišdavo “Glade Pine Fresh" oro gaiviklio flakoną į burną, paspausdavo 
purkštuką ir kvėpuodavo, kol galva nuskriedavo į dangų it vaikiškas balio- 
nas; atlikdavo charakirį, klūpėdamas prie šv. Domo bažnyčios nuodėmklau- 
sio būdelės, išpažindamas savo savižudybę stebėtinai jaunam kunigui, žar- 
noms krentant ant suolo lyg jautienos troškinys, ir atgailaudamas silpstančiu, 
sutrikusiu balsu savo kraujo ir išvirtusių žarnų apsupty. Tačiau aiškiausiai 
Bartas matė save už “LTD"' vairo, spaudžiantį akceleratorių uždarame gara- 
že, giliai kvėpuojantį, vartantį “National Geographic“ žurnalą ir spoksantį į 
Taičio ir Ouklendo bei Užgavėnių Naujajame Orleane nuotraukas, vis lėčiau 
verčiant puslapius, kol variklio gausmas tapdavo tolimu mielu niūniavimu, 
o žali Pietų Ramiojo vandenyno vandenys užliedavo jį siūbuojančia šiluma 
ir nusinešdavo į sidabrines gelmes. 


1973-1ŲJŲ GRUODŽIO 19-OJI 


Bartas atsibudo ir atsikėlė iš lovos tik 12:30. Jautėsi tarsi po didžiulių iš- 
gertuvių. Baisiausiai skaudėjo galvą. Šlapimo pūslė buvo išsipūtusi ir pilna. 
Burnoje jautė negyvos gyvatės skonį. Einant širdis bumbsėjo it būgnas. Jam 
net nebuvo leista patikėti (kad ir neilgam), jog vakarykštės nakties įvykiai 
tik prisisapnavo, kadangi benzino kvapas, regis, įsigėrė į jo kūną ir sklido 
nuo drabužių krūvos. Nebesnigo, dangus buvo giedras, o nuo ryškios saulės 
šviesos teko prisimerkti. 

Nupėdino į tualetą, atsisėdo ant klozeto, ir milžiniška viduriavimo ban- 
ga praūžė pro jį it pašto traukinys pro apleistas stoteles. Jo išmatos krito į 
vandenį, sukeldamos šleikštų plerpimą, nuo kurio Bartas dejavo ir griebėsi 
už galvos. Jis nusišlapino net neatsistojęs. Sodrus, siaubą keliantis bjauraus 
žarnyno produkto kvapas pasklido aplinkui. 

Nuleido vandenį ir medinėmis kojomis nulipo žemyn, kartu pasiimda- 
mas švarius drabužius. Jis palauks, kol šlykštus kvapas išsisklaidys, o tada 
palįs po dušu ir galbūt išsėdės po juo visą popietę. 

Bartas įsimetė į burną tris “Excedrin" tabletes iš žalio buteliuko, stovin- 
čio ant lentynos virš kriauklės ir užgėrė jas dviem dideliais “Pepto-Bismol" 
gurkšniais. Jis pastatė vandenį kavai ir sudaužė savo mylimiausią puodelį, 
nevikriai nuimdamas jį nuo kabliuko. Bartas sušlavė šukes, pasiėmė kitą 
puodelį, įsidėjo tirpios “Maxwell House“ kavos ir nusverdėjo į valgomąjį. 

Jis įsijungė radiją ir ėmė ieškoti žinių, kurių kaip ir policininko prireikus 
niekada nebūdavo. Popmuzika. Reportažai apie pašarus ir grūdus. Pokalbių 
šou. Mainų parduotuvės programa. Polas Harvis pardavinėjo Bankininko gy- 
vybės draudimą. Dar daugiau popmuzikos. Jokių žinių. 

Užvirė vanduo kavai. Bartas nustatė popmuzikos stotį, atsinešė kavą 
prie stalo ir išgėrė nebaltintą. Po pirmų dviejų gurkšnių suėmė noras vemti, 
tačiau po to jau buvo geriau. 

Prasidėjo žinios: iš pradžių valstybinės, po to vietinės. 


Naktį padegta 784-ojo kelio statybos vieta netoli Didžiosios gat- 
vės. Policijos leitenantas Henris Kingas teigė, jog vandalai akivaiz- 
džiai naudojo benzinines bombas, norėdami sudeginti kraną, dvi plat- 
formas, du buldozerius, pikapą ir Leino statybos kompanijos lauko 
kontorą, kuri buvo visiškai sunaikinta. 


Išgirdus žodžius “visiškai sunaikinta", gerklę užėmė kartus ir juodas it jo 
nesaldinta kava džiugesys. 


Pasak Francio Leino, kurio kompanija laimėjo konkursą ir tapo 
miesto magistralės pratęsimo rangovais, platformoms ir buldozeriams 
padaryta žala minimali, tačiau 60000 dolerių vertės griovimo kranas 
negalės dirbti kokias dvi savaites. 


Dvi savaites? Tik tiek? 


Pasak Leino, daug blogiau, kad buvo sudeginta lauko kontora su 
darbo planais, įrašais ir devyniasdešimčia procentų pastarųjų trijų mė- 
nesių koinpanijos finansinių sąskaitų. “Juos bus labai sunku atstatyti, 
- kalbėjo Leinas. - Galbūt dabar vėluosime visą mėnesį ar netgi dau- 
giau." 


Ko gero, tai geros naujienos. Galbūt buvo verta stengtis dėl papildomo 
mėnesio. 


Pasak leitenanto Kingo, vandalai atvyko į statybų aikštelę furgo- 
nu, galbūt naujesnio modelio “Ševrolė"". Jis kreipėsi į visus, mačiusius 
mašiną, išvažiuojančią iš statybų teritorijos Herone. Francis Leinas 
bendrą žalą įvertino šimtu tūkstančių dolerių. Kitos vietinės naujie- 
nos. Valstijos atstovas Murelas Restonas vėl kreipėsi į... 


Bartas išjungė radiją. 

Išgirdus naujienas ir dar dienos šviesoje, viskas ėmė atrodyti daug ge- 
riau. Buvo galima racionaliai pažvelgti į įvykius. Žinoma, policija neturėtų 
atskleisti visų jai žinomų faktų, tačiau jei jie iš tikrųjų vietoj “Fordo" ieško- 
jo “Sevrolė" ir maldavo kiekvieną mačiusį juos informuoti, tada galbūt jis 
saugus, bent jau kol kas. O jei ir atsiras liudininkas, joks jaudinimasis to ne- 
pakeis. 

Bartas išmes Merės grindų plovimo kibirą ir išvėdins garažą nuo benzi- 
no kvapo. Sugalvos paaiškinimą, kaip išdužo langas, jei kas nors paklaustų. 


124 


O svarbiausia, paruoš save morališkai susitikimui su policija. Kadangi jis - 
paskutinis Krestaleno gatvės gyventojas, būtų visai logiška, jei jie patikrin- 
tų ir jį. Ir jiems net nereikės ilgai sekti jo pėdsakais, kad sužinotų, jog pasta- 
ruoju metu jis elgėsi gana keistai. Jis sužlugdė gamyklos sandėrį. Jį paliko 
žmona. Buvęs bendradarbis vožė jam į akį universalinėje parduotuvėje. Ir, 
žinoma, jis turėjo furgoną, ne “Ševrolė", bet visgi. Taigi nieko gera. Tačiau 
tai dar nieko neįrodo. 

O jei jie rastų įrodymų, tada Bartas keliautų į kalėjimą. Tačiau yra ir blo- 
gesnių dalykų už kalėjimą. Kalėjimas - tai dar ne pasaulio galas. Jie suteiks 
jam darbą, pamaitins. Nebereikėtų jaudintis, kas nutiks, kai baigsis draudi- 
mo pinigai. Be abejo, yra daug blogesnių dalykų už kalėjimą. Pavyzdžiui, 
žmogžudystė. Tai daug blogiau. Bartas užlipo į viršų ir išsimaudė. 

Vėliau tą pačią popietę paskambino Merei. Atsiliepė jos motina ir 
šnarpšdama nuėjo pakviesti Merės. Tačiau Merės balsas buvo beveik links- 
mas. 

- Sveikas, Bartai. Iš anksto linkiu tau linksmų Kalėdų. 

- Ne, Merės Kalėdų, - atsakė jis. Senas juokelis, seniai tapęs tradicija. 

- Aha. Tai ko non, Bartai? 

- Turiu keletą dovanų... mažmožių... tau, dukterėčioms ir sūnėnams. Pa- 
maniau, gal galėtume kur nors susitikti. Atiduočiau jas tau. Nesuvyniojau 
dovanų vaikams... 

- Aš mielu noru jas suvyniosiu. Tačiau nereikėjo to daryti. Juk nedirbi. 

- Bet aš norėjau. 

- Bartai, ar padarei... ar padarei, apie ką mes kalbėjome? 

- Turi omeny psichiatrą? 

- Taip. 

- Skambinau dviems. Vienas užimtas iki pat birželio. Kitas bus Baha- 
muose iki kovo pabaigos. Tada ir galės mane priimti. 

- Kokios jų pavardės? 

- Pavardės? O, mieloji, turėčiau pasitikrinti, norėdamas tau pasakyti. 
Adamsas, regis, tokia pirmojo pavardė. Nikolas Adamsas... 

- Bartai, - liūdnai pertraukė ji. 

- Galbūt ne Adamsas, o Aronas, - supykęs atrėžė Bartas. 

- Bartai. 

- Gerai. Tikėk, kuo nori. Vis tiek taip ir liks. 

- Bartai, jei tik... 

- Tai kaip dėl dovanų? Paskambinau dėl dovanų, o ne dėl prakeikto sme- 
genų plovimo. 

Merė atsiduso. 

- Atvežk jas penktadienį, gerai? Aš galiu... 

- Kad tavo tėvas su motina pasamdytų Čarlzą Mensoną ir šis pasitiktų 
mane prie durų? Geriau susitikime neutralioje teritorijoje, gerai? 

- Jų čia nebus. Jie žada praleisti Kalėdas su Džoana. 

Džoana buvo Džoana Sentkler, Džinos Kelovėj pusseserė, gyvenanti Mi- 
nesotoje. Jiedvi buvo artimos vaikystės draugės (tais malonios ramybės lai- 

kais, tarp 1812-ųjų metų karo ir Konfederacijos susikūrimo, kartais galvoda- 
vo Bartas). Liepą Džoaną ištiko infarktas. Ji vis dar bandė atsigauti, tačiau 
Džina pasakė jiems su Mere, kad, pasak daktarų, ji gali bet kada užgesti. Vi- 
sai neblogai, - mąstė Bartas, - turėti tokią laiko bombą savo galvoje. Ei, 
bomba, ar jau šiandien? Prašau, tik ne šiandien. Aš dar nebaigiau skaityti 
knygos. 

- Bartai? Ar klausai? 

- Taip. Tik skraidžiojau padebesiais. 

- Ar pirma valanda tiks? 

- Žinoma. 

- Ar dar norėjai ką nors pasakyti? 

- Ne. 

- Tad... 

- Saugok save, Mere. 

- Būtinai. Viso, Bartai. 

- Viso gero. 

Jiedu padėjo telefono ragelius, ir Bartas nusliūkino į virtuvę pasidaryti 
gėrimo. Moteris, su kuria ką tik kalbėjosi telefonu, nebuvo ta pati, kuri prieš 
mėnesį sėdėjo apsiašarojusi ant svetainės sofos, maldaudama priežasties, pa- 
aiškinančios tą potvynio bangą, nuvilnijusią per puikiai sutvarkytą jos gyve- 
nimą, sugriovusią dvidešimties metų darbą ir palikusią tik keletą iš purvyno 
kyšančių lazdelių. Neįtikėtina. Bartas papurtė galvą, kaip kad padarytų, iš- 
girdęs per žinias, jog Jėzus nusileido iš dangaus ir pasiėmė su savimi Ričar- 
dą Niksoną. Merė vėl tapo savimi. Dar daugiau: ji tapo jam visai nepažįsta- 
mu asmeniu, mergaite-moterimi, kurios jis nevaliojo prisiminti. Merė kaip 
archeologas iškasė tą asmenį, ir nors tas asmuo buvo šiek tiek sustingęs nuo 
ilgo gulėjimo, vis tiek tiko vartojimui. Sąnariai greitai atgis, ir naujas senas 
asmuo taps pilnaverte moterimi, galbūt kiek pabūgusia šio savo naujo 
pavidalo, tačiau visai nesužeista. Bartas pažinojo ją gal net-geriau, nei ji ma- 
nė, todėl vien iš balso tono galėjo pasakyti, jog ji vis artėjo prie minties apie 
skyrybas ir visišką atsiribojimą nuo praėjusių metų... atsiribojimą, nepalie- 
kantį jokių pėdsakų. Merei buvo trisdešimt aštuoneri. Dar pusė gyvenimo 
priešaky. Nėra vaikų, kuriuos sužalotų šios nutrauktos vedybos. Bartas pats 
nesiūlys skirtis, tačiau jei ji norės, neprieštaraus. Jis pavydėjo jos naujojo 
“aš" ir naujojo grožio. Ir jei po dešimties metų Merė prisimins šią santuoką 
kaip ilgą tamsų koridorių, vedantį į saulės šviesą, jis tik apgailestaus dėl to, 
bet jos nekaltins. Ne, jis negalėjo jos kaltinti. 


1973-1ŲJŲ GRUODŽIO 21-0J1 


Bartas atidavė dovanas Džinos Kelovėj paauksuotos bronzos svetainėje. 
Tolesnis pokalbis buvo suvaržytas ir nesmagus. Bartas niekada nebuvo šia- 
me kambaryje likęs vienas su Mere. Jis jautė, kad jiedu turėtų apsikabinti. 
Nuo kelių virpčiojimo Bartas jautėsi it tikras mokyklinukas. 

- Ar pasišviesinai plaukus? - paklausė jis. 

- Tik truputį, - Merė patraukė pečiais. 

- Gražu. Atrodai jaunesnė. 

- Tu pražilai palei smilkinius, Bartai. Atrodai išskirtinis. 

- Nesąmonė. Atrodau it žiurkė. 

Merė nusijuokė - truputį per skardžiai - ir nužvelgė dovanas, padėtas ant 
mažo staliuko. Bartas buvo suvyniojęs pelėdos formos sagę, o žaislus ir 
šachmatus paliko Merei. Lėlės tuščiai spoksojo į lubas, laukdamos, kol mer- 
gaitės rankos suteiks joms gyvybę. 

Bartas pažvelgė į Merę. Akimirką jų žvilgsniai susitiko, ir jis pamanė, 
jog ji ištars galutinius žodžius. Tai jį išgąsdino. Tada gegutė iššoko iš laik- 
rodžio, pranešė, kad jau pusė dviejų, ir jiedu abu pašokę nusijuokė. Akimir- 
ka praėjo. Bartas atsistojo, kad tokia akimirka nebegrįžtų. Išgelbėtas gegu- 
tės, - pamanė jis. - Tinka. 

- Aš jau eisiu, - tarė Bartas. 

- Turi susitikimą? 

- Pokalbį dėl darbo. 

- Tikrai? - Merė atrodė patenkinta. - Kur? Pas ką? Už kiek? 

Bartas nusijuokė ir papurtė galvą. 

- Ten dar yra koks tuzinas norinčių, turinčių tokius pat šansus kaip ir aš. 
Pasakysiu, kai gausiu darbą. 

- Prietarai. 

- Taip. 

- Bartai, ką veiksi per Kalėdas? - Merė atrodė susirūpinusi ir rimta, ir 
staiga Bartas suprato, jog ji ketina pakviesti jį Kalėdų vakarienei, o ne į sky- 
rybų teismą. Dieve! Jis vos neprapliupo juoktis. 

- Vakarieniausiu namuose. 

- Gali atvažiuoti čionai. Būtumėm tik mudu. 

- Ne, - svarstydamas atsakė Bartas ir tvirtai pridūrė: - Ne. Per šventes 
lengva nesusivaldyti. Gal kitą kartą. 

Merė taipgi svarstydama linktelėjo. 

- Ar vakarieniausi viena? - pasiteiravo Bartas. 

- Galiu važiuoti pas Bobą ir Žanetą. Ar tu nepersigalvosi? 

- Ne. 

- Tada... - ji atrodė pajutusi palengvėjimą. 

Jiedu nuėjo prie durų ir šaltai pakštelėjo vienas kitam į lūpas. 

- Aš paskambinsiu, - pažadėjo Bartas. 

- Būtinai. 

- Ir perduok nuo manęs linkėjimus Bobiui. 

- Žinoma. 

Bartas jau buvo pusiaukelėje prie mašinos, kai Merė pašaukė: 

- Bartai! Bartai, palauk minutėlę! 

Jis išsigandęs atsigręžė. 

- Vos nepamiršau. Skambino Volis Hamneris ir pakvietė mus į Naujųjų 
Metų vakarėlį. Sutikau už mus abu. Bet jei tu nenori... 

- Volis? - Bartas susiraukė. Valteris Hamneris buvo vienintelis kitoje 
miesto pusėje gyvenantis jų draugas. Jis dirbo vietinėje reklamos agentū- 
roje. 

- Ar jis žino, jog mes, na, negyvename kartu? 

- Žino, bet tu juk pažįsti Voltą. Tokie dalykai nelabai jį jaudina. 

Iš tikrųjų. Vien mintis apie Valterį privertė Bartą nusišypsoti. Valteris, 
vis žadantis išeiti iš reklamos ir užsiimti fermų projektavimu. Nešvankių 
penkiaeilių ir dar nešvankesnių populiarių dainų parodijų kūrėjas. Dukart iš- 
siskyręs, o dabar impotentas, jei tikėti paskalomis, o šįkart Bartas manė, jog 
paskalos neklydo. Kada paskutinįsyk jis matė Voltą? Prieš keturis mėne- 
sius? Šešis? Labai seniai. ' 

- Būtų smagu, - atsakė Bartas, ir staiga jam dingtelėjo mintis. 

Merė nužvelgė jį senu, iš veido skaitančiu žvilgsniu. 

- Ten nebus žmonių iš skalbyklos. 

- Jis pažįsta Stivą Ordnerį. 

- Taip, jį, - Merė patraukė pečiais, parodydama, kaip neįtikėtina, jog “jis" 
dalyvaus vakarėlyje. Krūptelėjimas virto virpuliu: lauke temperatūra tesiekė 
keturis laipsnius šalčio. 

- Eik vidun, - paragino Bartas. - Sušalsi, kvailute. 

- Ar nori eiti į vakarėlį? 

- Nežinau. Dar pagalvosiu, - jis vėl pabučiavo Merę, šįsyk kiek tvirčiau. 
Ji atsakė tuo pačiu. Tokią akimirką Bartas galėjo visko gailėtis - deja, apgai- 
lestavimo jausmas buvo kažkur nutolęs. 

- Linksmų Kalėdų, Bartai, - tarė Merė, ir Bartas išvydo ašaras jos akyse. 

- Kiti metai bus geresni, - pažadėjo Bartas: žodžiai ramino, tačiau netu- 
rėjo jokio pagrindo. - Eik vidun, kol nesusirgai plaučių uždegimu. 

Merė grįžo į namą, o Bartas nuvažiavo, vis galvodamas apie Volio Ham- 
nerio Naujųjų Metų vakarėlį. Jis nusprendė ten apsilankyti. 


> 


1973-1ŲJŲ GRUODŽIO 24-OJI 


Bartas rado mažas dirbtuves Nortone, kuriose už devyniasdešimt dole- 
rių galėjo pasikeisti sudaužytą užpakalinį stiklą. Kai automobilių meistro 
paklausė, ar jis dirbs prieškalėdinę dieną, šis atsakė: 

- Be abejo, dirbu, kai tik yra klientų. 

Pakeliui Bartas stabtelėjo prie Nortono “Išsiskalbk pats" skalbyklos ir su- 
kišo savo drabužius į dvi skalbimo mašinas. Jis automatiškai pasuko ranke- 
nėles, norėdamas patikrinti, kokios formos mašinos vidus, o tada atsargiai 
sukišo drabužius, kad kiekviena mašina išgręžtų skalbinius (tik savitamos 
skalbimo mašinose ši funkcija vadinosi “išsukimas iki sausumo"') be jokio 
papildomo svorio. Bartas stabtelėjo ir nusišypsojo. Gali pašalinti berniuką iš 
skalbyklos, Fredai, tačiau skalbyklos iš berniuko nepašalinsi. Tiesa, Fredai? 
Fredai? Na ir eik velniop. 

- Gana didelė skylė, - pastebėjo meistras, spoksodamas į sutrūkusį stiklą. 

duje. 
- Taip. Iš tikrųjų. 


+ 


Pasikeitęs langą, Bartas vėl užsuko į “Išsiskalbk pats“, sudėjo skalbinius 
į džiovintuvą, nureguliavo vidutinį karštumą ir įmetė trisdešimt centų į ply- 
šį. Tada atsisėdo ir pakėlė kažkieno sulamdytą laikraštį. Kitas “Išsiskalbk 
pats“ lankytojas buvo pavargusi jauna moteris su akiniais geležiniais rėme- 
liais ir baltomis juostomis ilguose, raudonai ruduose plaukuose. Prie jos sė- 
dėjo maža mergaitė ir baisiai niršo. 

- Noriu savo buteliuko! 

- Po velnių, Rakele... 

- BUTELIUKO! 

- Tėtis tau įkrės, kai grįšime namo, - piktai pagąsdino jauna moteris. - Ir 
jokių saldumynų prieš einant miegoti. 

- BUTELIUUUUKO. 

Ir kodėl tokia jauna moteris panoro taip nusidažyti plaukus? - nusistebė- 
jo Bartas ir nuleido akis į laikraštį. Antraštės bylojo: 


NEDAUG LANKYTOJŲ BETLIEJUJE 
PILIGRIMAI BIJO SVENTOJO TERORO 


Puslapio pabaigoje jo akį patraukė trumpas naujienų straipsnelis, ir Bar- 
tas atidžiai jį perskaitė: 


VINTERBURGERIS TEIGIA, JOG VANDALIZMO AKTAI 
NEBUS TOLERUOJAMI 


(Vietinės žinios) Viktoras Vinterburgeris, demokratų kandidatas į velio- 
nio Donaldo P. Naišo, praeitą mėnesį žuvusio autokatastrofoje, vietą, vakar 
teigė, jog tokie vandalizmo aktai, kaip įvykdytas praeitą trečiadienį ir pada- 
ręs beveik šimto tūkstančių dolerių vertės žalą 784-ojo kelio statybos aikš- 
telei, negali būti toleruojami “civilizuotame Amerikos mieste". Vinterburge- 
ris pateikė savo pastabas per Amerikos Legiono vakarienę ir susilaukė ova- 
cijų. 

- Mes matėme, kas buvo nutikę kituose miestuose, - kalbėjo Vinterbur- 
geris. - Subjauroti autobusai, metro vagonai ir pastatai Niujorke, išdaužyti 
langai ir beprasmiškai sudarkytos Detroito ir San Francisko mokyklos, vie- 
šųjų pastatų, muziejų, galerijų niokojimas. Neturime leisti, kad didžiausią 
pasaulio šalį užtvindytų įvairūs barbarai. 

Policija buvo iškviesta į Didžiosios gatvės statybų zoną, kai gaisrą ir 
sprogimus pastebėjo... 

(Tęsinys 5 psl., 2 skiltyje) 

Bartas sulankstė laikraštį ir padėjo ant sudraskytų žurnalų krūvos. Skal- 
bimo mašina ūžė ir ūžė tyliu migdančiu balsu. Įvairūs barbarai. Jie buvo bar- 

barai. Tai jie ardė, griovė ir laužė, išmesdami žmones iš namų, išspardyda- 
mi gyvenimus, kaip kad mažas bemniukas - skruzdėlyną... 

Jauna moteris iš “Išsiskalbk pats“ išsitempė vis dar reikalaujančią savo 
buteliuko dukrytę. Bartas užsimerkė ir užsnūdo, laukdamas, kol pasibaigs 
džiovinimo ciklas. Po kelių minučių pašoko manydamas, jog išgirdo gaisro 
sireną, tačiau tai tebuvo Gelbėjimo armijos Kalėdų Senelis, užėmęs savo po- 
zicijas ties kampu priešais skalbyklą. Išėjęs iš skalbyklos su skalbinių krep- 
šiu, Bartas įmetė visus turėtus centus į Kalėdų Senelio puodą. 

- Telaimina jus Dievas, - padėkojo Senelis. 


1973-1ŲJŲ GRUODŽIO 25:0J1 


Apie dešimtą valandą ryto Bartą prižadino telefono skambutis. Jis su- 
grabaliojo ragelį ant naktinio staliuko, pridėjo jį prie ausies, ir operatorė gy- 
vai sududeno jam pro miegus: 

- Ar priimsite skambutį jūsų sąskaita nuo Olivijos Brener? 

Bartas buvo pasimetęs, todėl tik suburbėjo: 

- Ką? Nuo ko? Aš miegu. 

Tolimas, truputį pažįstamas balsas pasipiktino: 

- Dėl Dievo meilės. 

Ir Bartas suprato. 

- Taip, - atsakė jis. - Priimsiu. 

Ar ji padėjo ragelį? Bartas pasikėlė ant vienos alkūnės. 

- Olivija? Ar tu ten? 

- Prašau kalbėkit, - jį pertraukė operatorė, neketindama keisti įprastinės 
savo psalmės. 

- Olivija, ar tu klausai? 

- Taip, - balsas trūkčiojo ir sklido iš labai toli. 

- Džiaugiuosi, kad paskambinai. 

- Nemaniau, kad priimsi skambutį. 

- Aš ką tik pabudau. Ar tu ten? Las Vege? 

- Taip, - žodis išskrido jai iš burnos it lenta, numesta ant cementinių 
grindų. 

- Tai, kaip ten reikalai? Kaip tau sekasi? 

Olivija taip karčiai atsiduso, jog vos nepravirko. 

- Nekaip. 

- Ne? 

- Susipažinau su vaikinų antrą... ne, trečią... vakarą Las Vege. Nuėjome 
į vakarėlį, ir aš ta-a-a-aip susiknisau... 

- Narkotikai? - atsargiai paklausė Bartas, suprasdamas, jog tai - tarpmies- 
tinis pokalbis, todėl vyriausybė yra visur. 

- Narkotikai? - piktai pakartojo ji. - Be abejo, narkotikai. Kažkoks mėš- 
las, pilnas dekso" ar kažko panašaus... Regis, mane išprievartavo. 


* Dekstroamfitamino sulfatas. (Vert. past.) 

Paskutiniai žodžiai išnyko kažkur tarp laidų, todėl Bartas buvo priverstas 
perklausti. 

- Ka? 

- Išprievartavo! - taip garsiai suriko Olivija, kad net telefono ragelis išsi- 
kreipė. - Tai toks įvykis, kai koks nors debilas, vaidinantis penktadienio va- 
karo hipį, sužaidžia “paslėpk dešrą" su tavim, kol tavo smegenys kažkur už 
tavęs lipa sienomis! Išprievartavimas, ar žinai, ką šis žodis reiškia? 

- Žinau. 

- Šūdą tu žinai. 

- Ar tau reikia pinigų? 

- Kodėl manęs šito klausi? Negaliu su tavim dulkintis per telefoną. Net- 
gi negaliu patenkinti tavęs ranka. 

- Turiu šiek tiek pinigų. Galėčiau atsiųsti. Štai ir viskas. Todėl ir klau- 
siau, - Bartas atitoko kalbąs ne raminamai, o švelniai, kad ji būtų priversta 
prikąsti liežuvį ir paklausyti. 

- Taip, taip. 

- Ar turi adresą? 

- “Iki pareikalavimo" - štai mano adresas. 

- Ar nesusiradai buto? 

- Taip, aš ir kita apgailėtina valkatėlė turime tokią skylę. Visos pašto dė- 
žutės išlaužtos. Nekreipk dėmesio. Pasilaikyk pinigus sau. Susiradau darbą. 
Po paraliais, ko gero, viską mesiu ir grįšiu namo. Taigi štai tau ir linksmųjų 
Kalėdų. 

- Kas tai per darbas? 

- Mėsainių išnešiojimas greito maisto restoranėlyje. Salėje stovi daug 
žaidimų automatų, ir žmonės žaidžia ten, šlamšdami mėsainius visą vakarą, 
ar gali tuo patikėti? Besibaigiant pamainai, privalau nuvalyti visų automatų 
rankenėles. Jos visada būna ištepliotos garstyčiomis, majonezu ir kečiupu. 
Kad matytum, kokie čia renkasi žmonės. Visi storuliai. Jie visi arba įdegę, 
arba nudegę. Ir jei nepasiūlo tau pasidulkinti, tai tampa tik interjero dalimi. 
Dulkintis man siūlė abiejų lyčių atstovai. Ačiū Dievui, mano kambariokė to- 
kios sekso pakraipos kaip ir kadagio krūmas, aš ... Dieve, ir kodėl aš visa tai 
tau pasakoju? Aš netgi nenutuokiu, kodėl tau paskambinau. Išvažiuosiu iš 
čia savaitės pabaigoje, kai tik gausiu algą. 

- Pabūk dar mėnesį, - Bartas išgirdo save sakant. 

- Ką? 

- Nebūk bailė. Jei dabar išvažiuosi, visuomet spėliosi, ko tenai važiavai. 

- Ar mokykloje žaidei futbolą? Galiu lažintis, jog taip. 

- Aš netgi nebuvau vandens padavėjas. 

- Tada tu ničnieko nežinai, tiesa? 

- Aš vis galvoju apie savižudybę. 

- Tu net... ką tu pasakei? 

- Aš vis galvoju apie savižudybę, - ramiai pakartojo Bartas. Jam jau ne- 
berūpėjo užmiestinis pokalbis ir žmonės, galintys iš smalsumo jo pasiklau- 
syti - Baltieji Rūmai, CZV ar FTB. - Aš vis bandau kažką daryti, bet man 
neišeina. Regis, taip atsitinka todėl, kad aš jau per senas tokiems dalykams. 

Kažkas bloga atsitiko prieš kelerius metus, ir aš tai žinojau, tik nesupratau, 
kad tai bus bloga ir man. Maniau, kad tai atsitiko, ir aš greitai atsigausiu. Ta- 
čiau viskas byra mano viduje. Man bloga nuo to. Ir aš vis ką nors iškrečiu. 

- Ar tau vėžys? - sušnibždėjo Olivija. 

- Ko gero, taip. 

- Privalai važiuoti į ligoninę... 

- Tai sielos vėžys. 

- Tu - egoistas, vyruti. 

- Galbūt. Bet tai nesvarbu. Kaip ten būtų, atsitiks taip, kaip turi atsitikti. 
Mane neramina tik vienas retsykiais užliejantis jausmas, jog esu kažkokio 
blogo rašytojo knygos veikėjas ir jis jau nusprendė, kaip viskas vyks ir ko- 
dėl. Taip galvoti daug patogiau nei kaltinti Dievą - kodėl jis tą ar aną man 
padarė? Ne, tai tik blogas rašytojas, tai tik jo kaltė. Jis pašalino mano sūnų, 
įrašydamas smegenų auglį. Tai buvo pirmoji dalis. Savižudybė ar ne - tai at- 
sitiks prieš pat epilogą. Kvaila istorija. 

- Paklausyk, - susirūpinusi tarė ji, - jei jūsų mieste yra “Paguodos telefo- 
nas“, galbūt tau reikėtų... 

- Jie negalėtų man niekuo padėti, ir tai nesvarbu. Aš noriu padėti au. Dėl 
Dievo meilės, apsižvalgyk dar, prieš pradėdama drebėti. Nebevartok narko- 
tikų, juk tu žadėjai. Kitąsyk, kai pažvelgsi aplinkui, tau bus keturiasdešimt, 
ir visos galimybės jau bus beveik prarastas. 

- Ne, aš taip negaliu. Gal kur kitur... 

- Visos vietos vienodos, jei tik nepasikeičia tavo protas. Nėra tokios ste- 
buklingos vietos, kur tavo protas imtų dirbti teisingai. Jei jautiesi kaip mėš- 
las, viskas aplinkui irgi atrodys kaip mėšlas. Aš tai žinau. Laikraščių antraš- 
tės, netgi ženklai, viskas byloja: taip, Džordžai, ištrauk kištuką. 

- Paklausyk... 

- Ne, tai /u paklausyk. Išplėsk ausis. Senėjimas - tai lyg važiavimas per 
sniegą, grimztant vis gilyn ir gilyn. Kai galų gale nebesimato rato gaubtų, 
imi suktis ir suktis. Tai - gyvenimas. Nėra jokių sniego valymo mašinų, ku- 
rios atvažiuotų tavęs ištraukti. Tu nesulauksi savo laivo, mergyte. Nėra jokių 
laivų. Tu niekada nelaimėsi jokių varžybų. Jokia kamera nesekioja tavęs, ir 
jokie žmonės nestebi tavo kovos. Štai taip. Tai visa esmė. Viskas. 

- Tu nežinai, kaip čia viskas atrodo! - sušuko Olivija. 

- Ne, bet aš žinau, kaip viskas atrodo čia. 

- Tu neatsakingas už mano gyvenimą. 

- Aš tau atsiųsiu penkis šimtus dolerių - iki pareikalavimo Olivijai Bre- 
ner, Las Vegas. 

- Manęs ten nebebus. Gausi pinigus atgal. 

- Negausiu. Nes neužrašysiu atgalinio adreso. 

- Tada juos išmes. 

- Pasinaudok jais, ieškodama geresnio darbo. 

- Ne. 

- Tada panaudok juos vietoj tualetinio popieriaus, - atkirto Bartas ir pa- 
dėjo ragelį. Jo rankos virpėjo. 

Po penkių minučių vėl suskambo telefonas. Operatorė ištarė: 

- Ar priimsite... 
- Ne, - nutraukė Bartas ir padėjo ragelį. 
Tą dieną telefonas suskambo dar du kartus, tačiau abukart tai buvo ne 
Olivija. 
+ 


Apie antrą valandą po pietų Merė paskambino jam iš Bobo ir Žanetos 
Prestonų: Bobas ir Žaneta visada Bartui priminė Barį ir Vilmą Flinstounus. 
Kaip jis laikėsi? Gerai. Melas. Ką jis veiks per Kalėdų vakarienę? Eis į Se- 
ną Muitinę valgyti kalakuto. Melas. Gal geriau norėtų atvažiuoti pas Presto- 
nus? Žanetai liko daug maisto, todėl ji tik apsidžiaugtų, galėdama juo nusi- 
kratyti. Ne, jis tikrai nealkanas. Teisybė. Bartas jau buvo įkaušęs, todėl eks- 
promtu išrėžė sutinkąs ateiti į Valterio vakarėlį. Merė atrodė patenkinta. Ar 
jis žino, kad reikės atsinešti savo butelį? O kada pas Valterį Hamnerį nerei- 
kėjo jo atsinešti? - atkirto Bartas, ir Merė nusijuokė. Jiedu padėjo ragelį, ir 
Bartas vėl grįžo prie televizoriaus su gėrimu rankoje. 


+ 


Apie pusę aštuonių vėl suskambo telefonas, ir dabar jau Bartas nebebu- 
vo tik įkaušusiai mandagus - jis buvo visiškai girtas ir piktas. 

- Alio? 

- Deivisas? 

- Aha, kas skambina? 

- Maljorė, Deivisai. Salis Maljorė. 

Bartas sumirksėjo ir įsispoksojo į stiklinę. Tada nukreipė akis į “Zenito" 
televizorių, kuris rodė filmą “Namai šventėms" - apie šeimą, susirinkusią 
Kūčių vakarą mirštančio tėvo namuose, ir kažkas žudė juos vieną po kito. 
Labai kalėdiška. 

- Ponas Maljorė, - atsargiai ištarė Bartas. - Linksmų Kalėdų, pone! Ir vi- 
sa ko geriausia ateinančiais metais! 

- O, kad tik žinotum, kaip aš bijau 74-ųjų, - liūdnai atsakė Maljorė. - 
Ateinančiais metais šalį užvaldys naftos magnatai, Deivisai. Dar pamatysi. 
Gali pažiūrėti į mano gruodžio mėnesio pardavimų lentelę, jei netiki. Aną 
dieną pardaviau 1971-ųjų “Ševrolė Impalą". Puiki mašina, o gavau tik tūks- 
tantį baksų. Tžkstantį baksų! Ar gali tuo patikėti? Keturiasdešimt penkių 
procentų nuostolis per metus. Galiu pardavinėti 1971-ųjų “Vegasus" už pus- 
antro ar tūkstantį šešis šimtus baksų. Tačiau kas tai per mašinos? 

- Mažytės? - atsargiai paklausė Bartas. 

- Tai sumautos “Maxwel House" kavos skardinės, štai kas! - sušuko Mal- 
jorė. - Druskos dėžutės ant ratų! Kiekvienąsyk kreivai pažvelgus į tuos pra- 
keiktus daiktus, variklis pradeda kosėti, nukrinta išmetimo vamzdis ar išsi- 
reguliuoja vairo traukės. “Pintos", “Vegasai", “Gremlinai" - tai tik savižudy- 
bėms skirtos dėžutės. Tad parduodu jas, vos tik gavęs, o gražus “Sevrolė Im- 
pala" dūla kampe, kol neatiduodu jo beveik veltui. O tu linki laimingų Nau- 
jųjų Metų. Viešpatie! Marija! Ir dailide Juozapai! 

- Tai tik sezoniškumas. 

- Vis tiek ne dėl to skambinu, - atsakė Maljorė. - Skambinu, norėdamas 
pasveikinti. 

- Pasveikinti? — Bartas iš tiesų pasimetė. 

- Na, žinai. Dėl bum-bum. 

- O, turite omeny... 

- Cit. Tik ne telefonu. Laikykis ramiai, Deivisai. 

- Žinoma. Bum-bum. Gerai sugalvota, - sukikeno Bartas. 

- Juk tai tavo darbas, tiesa, Deivisai? 

- Jums neprisipažinčiau net dėl savo vidurinio vardo. 

Maljorė nusikvatojo. 

- Puiku. Tu - šaunuolis, Deivisai. Tu - pamišėlis, tačiau protingas. Man 
tai patinka. 

- Ačiū, - padėkojo Bartas ir protingai išmaukė kokteilį iki dugno. 

- Taip pat norėjau tau pasakyti, kad vis tiek viskas vyks pagal grafiką. 
Dundės ir bildės. 

- Ką? 

Stiklinė iškrito iš jo rankos ir nuriedėjo kilimu. 

- Jie turi visos technikos pakaitalus, Deivisai. Ir netgi ne po vieną pakai- 
talą. Jie turės mokėti grynais, kol sutvarkys savo buhalteriją, tačiau visa kita 
vyks pagal planą. 

- Jūs - beprotis. 

- Ne. Pamaniau, jog privalai tai žinoti. Sakiau tau, Deivisai. Kai kurių da- 
lykų neįmanoma nusikratyti. 

- Jūs - šunsnukis. Jūs meluojat. Kodėl panorote paskambinti per pačias 
Kalėdas ir taip pameluoti? 

- Aš nemeluoju. Dabar tavo ėjimas, Deivisai. Šitame žaidime visada bus 
tavo ėjimas. 

- Aš netikiu jumis. 

- Vargšas kalės vaikas, - atsiduso Maljorė. Jis iš tikrųjų atrodė susikrim- 
tęs, ir tai buvo blogiausia. - Ko gero, ir tau Naujieji Metai nebus labai lai- 
mingi. 

Jis padėjo ragelį. 

Štai ir visos Kalėdos. 


1973-1ŲJŲ GRUODŽIO 26-0OJ1 


Tarytum patvirtindamas Maljorės žodžius, pašto dėžutėje gulėjo laiškas 
nuo jų (šitaip Bartas ėmė įsivaizduoti tuos nepažįstamus žmones iš miesto 
centro - kursyvu parašytą asmeninį įvardį nelaimę pranašaujančiuose laiš- 
kuose tarytum žodžius ant siaubo filmų plakato). 

Bartas laikė jį rankoje, žvelgdamas į baltą voką. Sąmonę užliejo visos 
kada nors žmogaus patirtos blogos emocijos: neviltis, neapykanta, baimė, 
pyktis ir pasimetimas. Bartas vos nesuplėšė laiško į skutelius ir neišmetė ant 
sniego palei namą, tačiau suprato negalįs to padaryti. Jis atplėšė voką, vos 

neperplėšdamas jo pusiau, ir suvokė pasijutęs apgautas. Jį apkvailino. Jis su- 
naikino jų mašinas ir dokumentus, o jie paprasčiausiai atsivežė pakaitalus. 
Tai buvo panašu į kovą. plikomis rankomis su kinų armija. 

Dabar tavo ėjimas, Deivisai. Šitame žaidime visada bus tavo ėjimas. 

Ankstesni laiškai tebuvo Kelių departamento atsiųsti darbų aprašymai: 
Brangus drauge, greitai prie jūsų namo pasirodys didelis kranas. Laukite 
šio nepaprasto įvykio, nes MES GERINAME MŪSŲ MIESTĄ! 

Šis laiškas buvo nuo miesto Tarybos ir skirtas jam asmeniškai: 


1973 m. gruodžio 20 d. 
p. Bartonui Dž. Deivisui 
1241 Vakarinė Krestaleno gatvė 
Gerbiamas p. Deivisai, 


Mes atkreipėme dėmesį, kad jūs esate paskutinis nepersikraustęs 
Vakarinės Krestaleno gatvės gyventojas. Tikimės, kad dėl to jums ne- 
iškilo jokių problemų. Nors ir turime jūsų 19642-A formą (informa- 
cijos dėl Miesto kelių projekto 6983-426-73-74-HC patvirtinimas), 
kol kas negavome jūsų persikraustymo formos (6983-426-73-74-HC- 
904, mėlynas aplankas). Kaip žinote, be šitos formos negalime išrašy- 
ti kompensacijos čekio. Pagal mūsų 1973-iųjų metų mokesčių įverti- 
nimus turtas adresu 1241 Vakarinė Krestaleno gatvė buvo įvertintas 
$63,500, tad esame tikri, kad suvokiate situacijos skubumą tap pat, 
kaip ir mes. Pagal įstatymą turite išsikraustyti iki 1974 m. sausio 20 
d., nes tą dieną pagal darbotvarkę Vakarinėje Krestaleno gatvėje pra- 
sidės griovimo darbai. 

Taipgi norėtume vėl pabrėžti, kad pasilikdamas dabartinėje gyve- 
namojoje vietoje ilgiau nei iki 1974 m. sausio 19 d. vidurnakčio jūs 
pažeisite Valstijos įstatymą dėl asmens turto paėmimo visuomenės 
poreikiams (S.L. 19452-36). Esame tikri, kad tai suprantate, tačiau 
dar kartą pabrėžiame dėl abipusio aiškumo. 

Jei jūs susidūrėte su problemomis, ieškodami naujos gyvenamo- 
sios vietos, tikiuosi, paskambinsite darbo valandomis, o dar geriau, jei 
užeisite, ir mes išsiaiškinsime padėtį. Neabejoju, kad viską galima su- 
tvarkyti, ir spręsdami šią problemą mes tikrai norime bendradarbiauti 
su jumis. O tuosyk gal galėtume palinkėti jums linksmų Kalėdų ir tik- 
rai vaisingų Naujųjų metų? 

Su pagarba, 
Miesto Tarybos vardu 
JTG/k 


- Ne, - sumurmėjo Bartas. - Negalite to palinkėti. Negalite. 
Jis suplėšė laišką į skutelius ir išmetė šiukšlių dėžėn. 

Tą patį vakarą, sėdėdamas priešais “Zenito" televizorių, Bartas susizgri- 
bo begalvojąs, kaip jiedu su Mere beveik prieš keturiasdešimt du mėnesius 
sužinojo, jog Dievas nusprendė atlikti šiokius tokius kelio darbus ant sūnaus 
Čarlio smegenų. 

Gydytoją vadino Jangeriu. Įrėmintuose diplomuose, kurie kabėjo ant 
minkštai apkaltų įstaigos sienų, jo vardą puošė įvairūs titulai, tačiau Bartas 
suprato tik viena — kad Jangeris yra neurologas; greitas vyrukas, kovojantis 
su smegenų ligomis. 

Šiltą birželio popietę, praėjus devyniolikai dienų nuo tada, kai Čarlį pa- 
guldė į ligoninę, Jangeris pakvietė jį su Mere užeiti pas save. Tai buvo sim- 
patiškas vyriškis, įpusėjęs penktą dešimtį, gerai fiziškai sudėtas - matyt, žais- 
damas golfą nesinaudojo elektriniu automobiliu - ir stipriai įdegęs. Gydyto- 
jo rankos sužavėjo Bartą. Jos buvo didelės, nerangios, tačiau judėjo ant sta- 
lo - paimdamos parkerį, perversdamos susitikimų tvarkaraštį ar tingiai žais- 
damos sidabriniu prespapje - mikliai ir gracingai. 

- Jūsų sūnui smegenų auglys, - tarė jis. Jangeris kalbėjo ramiai, tačiau 
akys juos įdėmiai stebėjo. 

- Auglys, - suglumusiai pakartojo Merė. 

- Ar jis piktybinis? - Bartas paklausė Jangerio. 

Simptomai išsivystė per aštuonis mėnesius. Iš pradžių galvos skausmai 
reti, po to labai dažni. Dar vėliau besidvejinantis regėjimas, atsirandantis ir 
praeinantis dažniausiai po fizinių pratimų. Čarlis kartais ėmė šlapintis į l0- 
vą. Tačiau jiedu nenuvedė sūnaus pas šeimos gydytoją, kol Čarlis laikinai 
neapako kaire akimi, tapusia raudona it saulėlydis ir užgožusia buvusį akies 
žydrumą. Šeimos daktaras atliko tyrimus, o tuomet pasirodė ir kiti simpto- 
mai: įsivaizduojami apelsinų ir pieštuko drožlių kvapai; retkarčiais paraly- 
žiuojama kairė ranka; kartkartėmis pasireiškiantys silpnaprotystės priepuoliai. 

- Piktybinis, - atsakė Jangeris. - Turite pasiruošti blogiausiam dalykui. Jį 
operuoti negalima. 

Operuoti negalima. 

Sie žodžiai metai iš metų aidėjo Barto galvoje. Nors jis niekada nemanė, 
kad žodžiai turi skonį, pastarieji tokį turėjo. Jie buvo neskanūs, tačiau ir sul- 
tingi lyg žalias patiektas supuvęs mėsainis. 

Operuoti negalima. 

Kažkur, pasak Jangerio, giliai Čarlio smegenyse kaupėsi blogos graikiš- 
ko riešuto dydžio ląstelės. Jei tą blogų ląstelių rinkinį padėtum ant stalo, ga- 
lėtum suknežinti vienu smūgiu. Tačiau jos buvo ne ant stalo, o giliai Čarlio 
smegenyse, vis augančios ir jas užpildančios. 

Vieną dieną, ką tik paguldžius jį ligoninėn, Bartas aplankė savo sūnų per 
pietų pertrauką. Kalbėjosi apie beisbolą, tiesą pasakius, diskutavo, ar jiedu 
galės važiuoti į atkrentamąsias Amerikos lygos varžybas, jei miesto koman- 
da laimės. 

Čarlis tarė: 

- Aš manau, kad jei jų metimo mmmmm mmmm mmm metikai laiky- 
sis mmmmMm nn mmmm metimo mmMNM... 

Bartas palinko į priekį. 

- Ką, Fredai? Aš nesupratau. 

Čarlis išpūtė akis. 

- Fredai? - sušnibždėjo Džordžas. - Fredi?.. 

- Prakeikta susmirdusi sudususi nnnnnnn šiknos skyle! - iš švarios baltos 
ligoninės lovos suklykė jo sūnus. - Pizes laižantis šiknas valantis kekšės vai- 
ke... 

- SESELE! - Čarliui nualpus, suriko Bartas. - O, DIEVE, SESELE! 

Matot, tai ląstelės vertė Carlį taip kalbėti. Blogų ląstelių junginys, nedi- 
desnis už vidutinį graikišką riešutą. Kartą, pasak naktinio budėjimo seselės, 
Čarlis gal penkias minutes rėkė žodį “kyšis". Kaltos tik blogos ląstelės. Ne- 
didesnės už sodo veislės graikišką riešutą. Verčiančios jo sūnų siausti it pa- 
mišusį dokų mušeiką, verčiančios šlapintis į lovą, sukeliančios galvos skaus- 
mus, atimančios - per pirmąją karštą liepos savaitę - galimybę pajudinti kai- 
rę ranką. 

- Žiūrėkit, - tą giedrą, tinkamą golfui birželio dieną į juos kreipėsi gydy- 
tojas Jangeris. Jis išvyniojo didelį popieriaus ritinėlį, kuriame atsispindėjo 
judviejų sūnaus smegenų veiklos kreivė. Palyginimui jis parodė sveikų sme- 
genų kreivę, tačiau Bartui to net nereikėjo. Jis žiūrėjo, kas dedasi sūnaus gal- 
voje, ir jautė tą supuvusį, bet sultingą skonį burnoje. Popieriaus lape matė 
daugybę iškilimų ir smukimų, tarytum ten būtų iškeverzotas durklas. 

Operuoti negalima. 

Matot, jei tas blogų ląstelių junginys, nedidesnis už graikišką riešutą, bū- 
tų nusprendęs išaugti išorinėje Čarlio smegenų pusėje, jį būtų lengva paša- 
linti nesudėtinga operacija. Jokio vargo ir jokio skausmo, kaip jie sakydavo 
vaikystėje. Tačiau jis išsivystė giliai viduje ir vis didėjo. Jeigu išbandytų pei- 
lį, lazerį ar kriochirurgiją, iš Carlio liktų tik gražus, sveikas, kvėpuojantis 
mėsos gabalas. Jei nieko nedarys, greitai guldys savo sūnų į karstą. 

Gydytojas Jangeris išdėstė tai bendro pobūdžio teiginiais, beviltišką situ- 
aciją paslėpdamas po profesinio kalbėjimo puta, kuri greitai turėjo ištirpti. 
Merė suglumusi vis purtė galvą, tačiau Bartas puikiai suprato viską. Pirmoji 
mintis, šviesi, aiški ir niekada nedovanotina: Ačiū Dievui, tai ne aš. Keistas 
skonis sugrįžo, ir Bartas ėmė sielvartauti dėl savo sūnaus. 

Šiandien graikiškas riešutas, rytoj - pasaulis. Sėlinanti nežinomybė. Ne- 
tikėtai mirštantis sūnus. Ir ką čia suprasti? 

Čarlis mirė spalį. Nebuvo jokių dramatiškų priešmirtinių žodžių. Jau tris 
savaites jis gulėjo komos būsenoje. 

Bartas atsiduso, nusliūkino į virtuvę ir įsipylė gėrimo. Tamsi naktis už- 
gožė visus langus. Merei išėjus, namas visiškai ištuštėjo. Bartas vis užkliū- 
davo už savo dalelių - nuotraukų, seno megztinio miegamojo spintoje, senų 
šlepečių, glūdinčių po komoda. Buvo labai bloga. 

Po Čarlio mirties Bartas niekada dėl sūnaus neverkė; netgi per laidotu- 
ves. Merė daug verkė. Atrodydavo, kad ji savaitėmis vaikšto paraudusiomis 
akimis. Tačiau galiausiai ji išsigydė savo žaizdas. 

Taip, be abejo, Čarlis paliko randus jos viduje. Galima buvo išskirti Me- 
rės būseną prieš ir po to. Prieš tai ji niekada negerdavo, nebent iš mandagu- 
mo. Per vakarėlį paimdavo silpną “atsuktuvą" ir nešiodavosi jį visą vakarą. 
Peršalusi išgerdavo romo punšo prieš miegą. Ir viskas. Po to, jam grįžus po 
pietų namo, Merė jau išgerdavo kokteilį kartu su juo ir visada dar ką nors 
prieš naktį. Daug negerdavo, nevemdavo vonioje, tačiau vis dėlto gėrė gero- 
kai daugiau nei anksčiau. Tai buvo it toji apsauginė puta. Be jokios abejo- 
nės, šitai būtų pataręs net pats gydytojas. Anksčiau Merė neverkdavo dėl 
menkniekių. Po to ji dažnai dėl jų ašarodavo ir visada nemačiom. Jei prisvil- 
davo vakarienė. Jei nuleisdavo padangą. Jei vanduo patekdavo į rūsį, užšal- 
davo vandens siurblys, o židinys neužsidegdavo. Anksčiau Merei labai pati- 
ko liaudiška muzika ir bliuzas: Van Ronkas, Garis Deivisas, Tomas Rašas, 
Tomas Pakstonas, Spaideris Džonas Kerneris. Po to jos susidomėjimas išga- 
ravo. Ji niūniuodavo savo bliuzus ir raudas. Ji liovėsi kalbėti apie kelionę į 
Angliją, jei jį paaukštins darbe. Merė pati ėmė tvarkyti savo plaukus, o ma- 
tyti ją, sėdinčią priešais televizorių, tapo įprastu dalyku. Jų draugai gailėjosi 
būtent jos - ir, ko gero, teisingai. O jis norėjo gailėtis savęs ir taip darė, tik 
laikė paslaptyje. Merė sugebėjo reikalauti ir pasinaudoti tuo, ką gaudavo įsi- 
geidusi, ir tai ją išgelbėjo: sulaikė nuo siaubingų apmąstymų, kurie neleisda- 
vo Bartui užmigti naktimis po to, kai kokteilis užliūliuodavo Merę. Ir jai 
miegant Bartas vis mąstė, kaip mažytis ląstelių junginys, nedidesnis už grai- 
kišką riešutą, gali atimti sūnaus gyvybę ir amžiams išsiųsti iš šio pasaulio. 

Bartas niekada nesmerkė Merės dėl pagarbos, kurią rodė kitos moterys, 
žvelgdamos į ją it jaunas naftininkas į seną darbuotoją, ant kurio rankos, nu- 
garos ar skruosto matėsi rožinė nudegusi oda: su pagarba, kurią niekad ne- 
nukentėjęs jaučia kažkada nukentėjusiam, bet jau išgijusiam. Merė išgyve- 
no pragarą dėl Čarlio, ir moterys tai žinojo. Tačiau ji atlaikė. Buvo Prieš, bu- 
vo Pragaras, buvo Po to, o tada - netgi Po to - Po to, kai ji grįžo į du iš ke- 
turių jos visuomeninių klubų, pradėjo užsiiminėti makramė (Bartas turėjo 
diržą, kurį Merė jam padovanojo prieš metus - gražiai persuktą virvę su si- 
dabrine sagtimi, ant kurios puikavosi monograma BDžD), ir ėmė žiūrėti po- 
pietines televizijos laidas: muilo operas ir Mervo Grifino pokalbius su įžy- 
mybėmis. 

O dabar kas? - mąstė Bartas, grįždamas į svetainę. - Po to - Po to - Po 
to? Labai tikėtina. Nauja moteris, pilnavertė moteris, pakilusi iš senų pele- 
nų, kuriuos jis taip Žiauriai išjudino. Senas naftininkas su persodinta oda ant 
nudegimų, išlaikęs savo senąjį protą, tačiau įgavęs naują išvaizdą. Grožis 
tiktai odos gylio? Ne. Grožis buvo stebėtojo akyse. Jis galėjo tęstis mylių 
mylias. 

Jo randai visada buvo viduje. Bartas ištyrinėjo juos vieną po kito tomis 
ilgomis naktimis po Čarlio mirties, rūšiuodamas su liguistu susižavėjimu lyg 
žmogus, tyrinėjantis savo išmatas, norėdamas išvysti kaują. Jis norėjo, kad 
Carlis žaistų beisbolą Mažosios lygos komandoje. Jis norėjo gauti ataskaitas 
ir deklamuoti jas. Jis norėjo kalbėtis su juo. Jis norėjo nerimauti dėl mergai- 
čių, su kuriomis susitikinėjo Čarlis, dėl jo draugų, dėl vidinio berniuko pa- 

saulio. Jis norėjo pamatyti, kuo taps jo sūnus, jei jie vis dar būtų mylėję vie- 
nas kitą, kaip kad iki tol, kol blogos ląstelės, nedidesnės už graikišką riešu- 
tą, išskyrė juos lyg juoda, godi moteris. 

Merė sakė: Jis buvo tavo. 

Teisybė. Jiedu taip tiko vienas prie kito, kad net vardai tapo kvaili; o 
įvardžiai - begėdiški. Taigi jie tapo Džordžu ir Fredu, vodeviliška pora, du 
Mortimeriai Vyblfyzeriai, stoję prieš visą pasaulį. 

Ir jei blogų ląstelių junginys, nedidesnis už graikišką riešutą, galėjo vi- 
sa tai sunaikinti, visa tai, kas buvo taip asmeniška, kad net nebuvo įmanoma 
teisingai ištarti; taip asmeniška, kad net buvo sunku pripažinti, jog visa tai 
egzistuoja, tai kas tada lieka? Ir kaip vėl galima pasitikėti gyvenimu? Ir kaip 
jis gali atrodyti prasmingesnis už šeštadienio vakaro “bulių kautynes“? 

Visa tai tūnojo Barto viduje, tačiau jis tikrai nežinojo, kad jo mintys kei- 
tė jį taip giliai ir taip negrąžinamai. O dabar viskas išvirto laukan lyg kaž- 
koks šlykštus mėšlas, išvemtas ant kavos staliuko, dvokiantis skrandžio sul- 
timis ir pilnas nesuvirškintų gabaliukų. Ir jei pasaulis - tik “bulių kautynės", 
ar vairuotojas, išlipęs iš mašinos, bus išteisintas? O kas po to? Gyvenimas 
atrodė lyg pasiruošimas pragarui. 

Bartas pastebėjo išgėręs savo kokteilį dar virtuvėje; į svetainę jis sugrį- 
žo nešinas tuščia stikline. 


1973-1ŲJŲ GRUODŽIO 31-0JI 


Bartui buvo likę tik du kvartalai iki Volio Hamnerio namo, kai jis įkišo 
ranką į palto kišenę, ieškodamas mėtinių saldainių. Saldainių nebuvo, tačiau 
jis ištraukė mažutį aliuminio folijos kvadratėlį, blyškiai spindintį žalioje au- 
tomobilio prietaisų panelio šviesoje. Bartas abejingai žvilgtelėjo į jį ir jau 
norėjo įmesti peleninėn, tačiau staiga prisiminė, kas yra paketėlio viduje. 

Galvoje suskambo Olivijos balsas: Sintetinis meskalinas. Sunkiausias ir 
švariausias chemikalas. Bartas buvo visiškai jį užmiršęs. 

Jis įsikišo mažą folijos paketėlį atgal į palto kišenę ir pasuko į Valterio 
gatvę. Mašinos per pusę kvartalo buvo išsirikiavusios abiejose gatvės pusė- 
se. Taip, tai būdinga Valteriui - kam tenkintis paprastu vakarėliu, jei netolie- 
se gali rasti tikrą seksodromą. Malonumo Postūmio Principas, - taip jį vadi- 
no Volis. Jis teigė vieną dieną užpatentuosiąs šią idėją, o tada išleisiąs in- 
strukcinį vadovą, kaip ja naudotis. Jei draugėn sukvieti pakankamai žmonių, 
aiškino Volis Hamneris, buvai priverstas gerai praleisti laiką - pastūmėtas to 
link. Kartą, kai Volis postringavo apie šią idėją bare, Bartas paminėjo linči- 
ninkus. 

- Na štai, - atkirto Volis, - Bartas ką tik patvirtino mano atvejį. 

Įdomu, ką dabar veikė Olivija. Ji nemėgino dar kartą paskambinti, nors, 
ko gero, būtų taip padariusi, jei jis būtų atsiliepęs į jos skambutį. Galbūt ji 
pakankamai ilgai užsibus Las Vege, gaus pinigų, o tada įsės į autobusą, va- 
žiuojantį į... kur? Meiną? Ar kas nors iškeičia Las Vegą į Meiną žiemos vi- 
dury? Žinoma, ne. 

Sunkiausias ir švariausias chemikalas. 

Bartas priglaudė automobilį prie šaligatvio už sportinio GTX su juoda 
šonine juosta ir išlipo. Naujųjų išvakarės buvo giedros, tačiau gana šaltos. 
Abejingas mėnulio pusrutulis kabėjo danguje it vaiko karpinys. Žvaigždžių 
gausybė supo jį iš visų pusių. Gleivės Barto nosyje sustingo į ledą ir trakš- 
telėjo jam patraukus nosį. Iškvėpus balti garai pakilo į tamsą. 

Per tris namus nuo Valterio Bartas išgirdo bosinę muziką, sklindančią iš 
stereo aparatūros. Taip, ji tikrai buvo nesureguliuota. Su Malonumo Princi- 
pu ar be jo, tačiau Volio vakarėliai visada išsiskirdavo. Geri ketinimai “pa- 
manėme, jog verta trumpam užsukti" baigdavosi ilgomis išgertuvėmis, kol 
galvose imdavo skambėti sidabriniai varpeliai, kitą dieną išaugdavę į švini- 
nius bažnyčios varpus. Aršiausi roko muzikos priešininkai imdavo šėlioti 
svetainėje pagal nesibaigiančias auksines melodijas, kurias Volis ištraukda- 
vo, kai visi taip nusigerdavo, jog penkiasdešimtųjų pabaiga ir šešiasdešim- 
tųjų pradžia imdavo atrodyti jų gyvenimo viršūne. Jie gerdavo ir šokdavo, 
šokdavo ir gerdavo, kol pradėdavo šnopuoti lyg maži geltoni šunyčiai Lie- 
pos ketvirtąją. Virtuvėje daugėdavo bučinių tarp skirtingų antrųjų pusių, gla- 
monės jau užimdavo kiekvieną kvadratinį colį, iš medžio dirbinių buvo 
žiauriai išplėšiamos medinės gėlės, o Naujųjų Metų dieną dar daugiau blai- 
vių piliečių atsikeldavo skaudančiomis galvomis ir aiškiais prisiminimais, 
kaip šuoliavo aplinkui su lempos gaubtuvais ant galvos ar nusprendė pasa- 
kyti bosui keletą tiesų. Atrodė, kad Volis įkvėpdavo visa tai be jokių sąmo- 
ningų pastangų - jam pakako paprasčiausiai būti Voliu: ir, be abejo, juk nie- 
kas negalėjo prilygti Naujųjų Metų išvakarių vakarėliui. 

Bartas žvelgė į pastatytas mašinas, ieškojo žalios Stivo Ordnerio “Deltos 
88", tačiau jos niekur nesimatė. 

Kai priartėjo prie namo, atkaklų bosinį toną papildė kita roko grupės da- 
lis. Pasigirdo Miko Džagerio riksmas: 


Ūūūū, vaikai - 
Tai tik atsisveikinimo bučinys, 
Bučinys, bučinys... 


Šviesos plieskė visuose languose - velniop energetikos krizę - išskyrus, 
žinoma, svetainę, kur, grojant lėtai muzikai, vykdavo “bambatrinio" šokiai. 
Netgi sunkios muzikos apsupty Bartas girdėjo šimtus balsų, sklindančių iš 
penkiasdešimties skirtingų pokalbių, tarytum vos prieš sekundę būtų sugriu- 
vęs Babilonas. 

Bartui dingtelėjo į galvą mintis, kad jei dabar būtų vasara (ar netgi ru- 
duo), būtų daug smagiau stovėti lauke ir klausytis, kol garsai pasiekia viršū- 
nę ir pamažu nutyla. Staiga jam prieš akis iškilo stulbinantis ir bauginantis 
vaizdas: jis stovėjo Volio Hamnerio pievelėje su elektroencefalogramos ri- 
tinėliu rankoje, vaizduojančiu nereguliarius pažeistų protinių funkcijų kili- 
mus ir smukimus: milžiniškų, auglio apsėstų Vakarėlio Smegenų parody- 
mus. Bartas krūptelėjo ir susikišo rankas į palto kišenes, norėdamas susišil- 
dyti. 

Dešinė ranka vėl užčiuopė mažą folijos paketėlį, ir Bartas ištraukė jį. 
Smmalsaudamas jis atvyniojo foliją, nekreipdamas dėmesio į pirštus kandžio- 
Jantį šaltuką. Viduje gulėjo maža purpurinė tabletė, kuri galėjo laisvai tilpti 
ant mažylio piršto nago, net nepaliesdama jo kraštų. Ji buvo daug mažesnė 
už, pavyzdžiui, graikišką riešutą. Ar toks mažas daikčiukas galėjo paversti jį 
kliniškai nesveiku, priversti matyti haliucinacijas ir mąstyti apie tai, kas nie- 
kada nebuvo dingtelėję į galvą? Ar, trumpai tariant, jis galėjo pamėgdžioti 
visus mirtinos jo sūnaus ligos simptomus? 

Bartas nerūpestingai įsimetė tabletę burmnon. Ji buvo be skonio. Bartas ją 
nurijo. 


+ 


- BARTAS! - suriko moteris. - BARTAS DEIVISAS! 

Tai buvo moteris, vilkinti juodą vakarinę suknelę apnuogintais pečiais, 
su martinio taure rankoje. Jos juodi plaukai šia proga buvo sukeli aukštyn ir 
perrišti netikrais deimantais spindinčia virvele. 

Bartas įėjo vidun pro virtuvės duris. Virtuvė knibždėte knibdėjo žmonių. 
Buvo tik pusė devynių: Potvynio Efektas dar neprasidėjo. Vakarėliui tęsian- 
tis, žmonės išsiskirstydavo į keturis namo kampus. 

- Centras nebeatlaiko, - išmintingai pamerkdamas akį, paaiškino Volis. - 
Taip pasakė T.S.Eliotas. 

Kartą, pasak Volio, jis rado vyruką, beslankiojantį palėpėje, praėjus aš- 
tuoniolikai valandų po vakarėlio. 

Moteris juoda suknele šiltai pabučiavo Bartą į lūpas, pilna krūtine prisis- 
pausdama prie jo. Keli martinio lašeliai nukrito ant grindų tarp jų. 

- Labas, - pasisveikino Bartas. - Kas tu? 

- Tina Hovard, Bartai. Nejau neprisimeni išvykos su klase? - ji pamoja- 
vo ilgu kastuvo formos nagu jam palei nosį. - /SDYKELIS! 

- Tina? Viešpatie, tai tikrai tu! - Bartas apstulbęs išsišiepė. Tai buvo dar 
vienas Valterio vakarėlių ypatumas: žmonės iš tavo praeities išdygdavo prieš 
akis lyg senos fotografijos. Geriausias prieš trisdešimt metų buvęs tavo kie- 
mo draugas; mergina, kurios vos nesuviliojai koledže; vyrukas, su kuriuo 
prieš aštuoniolika metų kartu dirbai vieną vasaros mėnesį. 

- Tik dabar aš jau Tina Hovard Volis, - patikslino moteris juoda suknele. 
- Mano vyras kažkur... kažkur čia... - ji apsidairė, išpylė dar keletą savo gė- 
rimo lašų ir išmaukė likusį martinį. - Argi NESIAUBINGA, regis, aš jį pa- 
mečiau. 

Ji šiltai, gundančiai nužvelgė Bartą, ir šis vos galėjo patikėti, jog tai ta 
pati moteris, leidusi jam pirmąkart paliesti moters kūną - per dešimtokų kla- 
sės iš Groverio Klyvlendo vidurinės mokyklos išvyką prieš kokius šimtą de- 
vynerius metus. Tada jis trynė jos krūtis per baltą medvilninę jūreivišką pa- 
laidinę... 

- Koterio šaltinis, - garsiai ištarė jis. 

Ji nuraudo ir sukikeno. 

- Taip, tu prisimeni. 

Barto akys refleksiškai nukrypo į suknelės iškirptę, ir moteris suklykė iš 
juoko. Jis vėl išsišiepė. 

- Regis, laikas lekia greičiau už mus... 

- Bartai! - Volis Hamneris perrėkė vakarėlio šlamesį. - Ei, drauguži, tik- 
rai džiaugiuosi, kad atėjai! 

Prie jų prisiartino irgi patento vertas Valteris Hamneris-Vakarėlių Zigza- 
gas. Tai buvo liesas, jau beveik plikas vyriškis, vilkintis nekaltus 1962-ųjų 
vynuogių derliaus dryžuotus marškinius ir dėvintis akinius kauliniais rėmais. 
Bartas paspaudė ištiestą Valterio ranką: Valteris spustelėjo kaip visuomet 
stipriai. 

- Matau, jau susipažinai su Tina Volis, - tarė Valteris. 

- Velnias, mes jau taip seniai pažįstami, - Bartas nejaukiai nusišypsojo 
Tinai. 

- Tik nepasakok apie tai mano vyrui, išdykėli, - sukikeno Tina. - Prašau 
atleisti. Pasimatysime vėliau, Bartai? 

- Žinoma. 

Ji pranyko žmonių minioje, susirinkusioje prie stalo, nukrauto užkan- 
džiais ir gėrimais, ir nuėjo į svetainę. Bartas linktelėjo jos pusėn ir tarė: 

- Kaip tu juos surandi, Valteri? Ta mergaitė buvo pirmasis mano glamo- 
nių objektas. Tai panašu į “Čia - tavo gyvenimas“. 

Valteris kukliai patraukė pečiais. 

- Tai tik Malonumų Postūmio dalis, Bartonai, berniuk, - jis linktelėjo į 
popierinį maišelį po Barto pažastimi. - Ką turi tame rudame maišelyje? 

- “Southern Comfort". Juk turėsi imbierinio alaus, ar ne? 

- Žinoma, - susiraukė Valteris. - Nejau iš tikrųjų ketini gerti tokį birzga- 
147 Visada maniau, kad tu - viskio mėgėjas. 

- Aš visada buvau slaptas “Comfort" ir imbierinio alaus mėgėjas. O da- 
bar išlindau iš spintos. 

Valteris išsišiepė. 

- Merė jau yra kažkur čia. Regis, ji ieškojo tavęs. Įsipilk gerti, ir mudu ei- 
sime jos paieškoti. 

- Gerai. 

Bartas ėmė brautis pro žmones, sveikindamasis su tais, kuriuos vos pa- 
žinojo ir kurie atrodė išvis jo nepažįsta, ir atsakydamas į pasisveikinimus tų, 
kurių nebuvo matęs gyvenime, tačiau kurie pirmieji pasveikindavo jį. Ciga- 
rečių dūmai didingai sklandė virtuvėje. Pokalbiai blėsdavo it radijo stotys 
vėlai naktį, visi ryškūs ir beprasmiai. 

... Fredis su Džimu neturėjo savo darbo planų, tad aš... 

... pasakiau, kad neseniai mirė jo motina, ir jis greitai pasieks ašarų pa- 
kalnę, jei tiek gers... 

... tad kai jis nuskuto paveikslą, išvydo puikų darbą, galbūt net ikirevo- 
liucinį... 

... Ar tas mažas šiknius paskambino į duris, siūlydamas enciklopedijas... 

... labai komplikuota; jis nesutinka skirtis dėl vaikų, o pats geria kaip... 

... siaubingai nuostabi suknelė... 

... tiek išgerti, kad kai jis nuėjo sumokėti sąskaitą, apvėmė šeimininką... 

Ilgas stalas stovėjo priešais viryklę ir kriauklę, apstatytas atidarytais alko- 
holio buteliais ir įvairiausių dydžių ir pilnumo stiklinėmis. Peleninėse jau ne- 
betilpo cigarečių nuorūkos. Trys ledo kibirėliai su ledo kubeliais buvo sudėti 
į kriauklę. Virš viryklės kabėjo didelis plakatas, vaizduojantis Ričardą Nik- 
soną su ausinėmis. Ausinių laidas buvo įkištas į asilo, stovinčio paveikslo 
pakrašty, užpakalį. Užrašas bylojo: 


MES KLAUSOMĖS GERIAU! 


Kairėje vyriškis platėjančiomis kelnėmis ir gėrimu abiejose rankose (pil- 

na viskio stikline ir dideliu alaus bokalu) pasakojo mišriai grupelei anekdotą. 

- Vyrukas ateina į barą, o prie jo ant kėdės atsisėda beždžionė. Vyrukas 
užsisako alaus, ir kai barmenas jam atneša, klausia: “Kieno ta beždžionė? 
Mielas padarėlis." Barmenas atsako: “Tai pianisto beždžionė". Tad vyrukas 
atsisuka... 

Bartas susimaišė kokteilį ir ėmė ieškoti Volto, tačiau šis jau sutikinėjo ki- 
tus svečius — jauną porą. Vyras buvo užsimaukšlinęs didžiulę vairuotojo ke- 
purę, užsidėjęs akinius ir vilkėjo senovišką automobilinę striukę. Ant jos 
priekio matėsi žodžiai: 


VAŽIUOK TOLIAU 


Keletas žmonių skardžiai kvatojosi, o Valteris tiesiog staugė. Kad ir 
koks ten buvo anekdotas, regis, jis buvo labai senas. 

-... vyrukas prieina prie pianisto ir sako: “Ar žinai, kad tavo beždžionė 
ką tik primyžo man į alų?" O pianistas atsako: “Ne, bet paniūniuok keletą 
strofų, ir aš apsimesiu, jog žinau". 

Juoko pliūpsnis. Vyriškis platėjančiomis kelnėmis išmaukė viskį, nu- 
plaudamas jį alumi. 

Bartas pasiėmė savo gėrimą ir nužingsniavo į užtemdytą svetainę, užlįs- 
damas už Tinos Hovard Volis nugaros, kol ji nepastebėjo jo ir vėl neįtraukė 
į ilgą “Kur gi mes dabar" žaidimą. Bartui ji buvo panaši į moterį, galinčią ci- 
tuoti ištraukas iš nelaimingų klasiokų gyvenimo - skyrybos, nerviniai sutri- 
kimai ir kriminaliniai nusikaltimai taptų jos parduodamomis akcijomis - ir 
nutylinčią apie tuos, kuriems velniškai sekėsi. 

Kažkas uždėjo šeštojo dešimtmečio rokenrolo diską, ir galbūt penkioli- 
ka porų linksmai ir prastai sukosi aplinkui. Bartas pastebėjo Merę, šokančią 
su aukštu vyriškiu, kurį jis pažinojo, tačiau negalėjo įvardyti. Džekas? Džo- 
nas? Džeisonas? Bartas papurtė galvą, negalėdamas prisiminti. Merė vilkė- 
jo dar nematytą vakarinę susegamą per šoną suknelę. Ji buvo palikusi gana 
nemažai neužsegtų sagučių, kad matytųsi seksualus skeltukas, užsibaigian- 
tis truputį aukščiau kelio. Bartas laukė, kol jį apims koks nors stiprus jaus- 
mas - pavydas, pasimetimas ar įprasta aistra - tačiau veltui. Jis gurkštelėjo 
savo gėrimo. 

Merė pasuko galvą ir pastebėjo jį. Bartas pasisveikindamas iškėlė pirš- 
tą: Pabaik šokti, - tačiau ji nepakluso ir priėjo prie jo kartu su savo šokio 
partneriu. 

- Aš taip džiaugiuosi tave matydama, Bartai, - Merė pakėlė balsą, norė- 
dama, kad ją išgirstų per juoką, pokalbius ir muziką. - Ar prisimeni Diką 
Džeksoną? 

Bartas ištiesė savo ranką, ir lieknas vyrukas paspaudė ją. 

- Judu su žmona gyvenote mūsų gatvėje prieš penkerius... ne, septynerius 
metus. Tiesa? 

Džeksonas linktelėjo. 

- Dabar mes gyvename Vilovude. 

Gyvenamasis rajonas, - pamanė Bartas. Pastaruoju metu jis tapo labai 
jautrus miesto geografijai ir gyvenamiesiams rajonams. 

- Puiku. Ar vis dar dirbate “Piels" kompanijoje? 

- Ne, dabar turiu savo verslą. Du sunkvežimius. Pervežimai trijose vals- 
tijose. Jei jūsų skalbyklai kada nors prireiks ką nors pervežti... chemikalus ar 
ką nors panašaus... 

- Aš jau nebedirbu skalbykloje, - pertraukė jį Bartas, pastebėdamas, kaip 
Merė krūpteli, tarytum kas nors būtų stuktelėjęs jai į seną mėlynę. 

- Ne? Tad kuo dabar užsiimate? 

- Dirbu sau, - atsakė Bartas ir nusišypsojo. - Ar dalyvavote tame nepri- 
klausomų vežėjų streike? 

Jau ir taip nuo alkoholio tamsus Džeksono veidas apsiniaukė dar labiau. 

- Jūs velniškai teisus. Ir aš asmeniškai užtvėriau kelią vyrukui, nepano- 
rusiam stoti į eilę kartu su mumis. Ar žinot, kiek Ohajo šunsnukiai prašo už 
dyzelinį kurą? Beveik keturiasdešimt centų! Todėl mano pelnas nuo dvyli- 
kos procentų smukteli iki devynių. O lėšos sunkvežimių remontui irgi įeina 
į tuos devynis procentus. Ką jau kalbėti apie greičio apribojimus šaldytu- 
vams... 

Jam toliau aiškinant apie nepriklausomo vežėjo riziką šalyje ir šio verslo 
nuostolius dėl energetikos krizės, Bartas klausėsi linksėdamas reikalingose 
vietose ir siurbčiojo savo gėrimą. Merė atsiprašė ir patraukė į virtuvę įsipilti 
punšo. Vyrukas automobilininko striuke šoko pernelyg išraiškingą čarlstoną 
pagal seną “Everly Brothers" dainą, o žmonės juokėsi ir plojo. 

Džeksono žmona, krūtinga, raumeninga moteris oranžinio atspalvio plau- 
kais, priėjo prie judviejų. Ji jau beveik svirduliavo. Moteris paspaudė Barto 
ranką, šyptelėjo ir kreipėsi į Diką Džeksoną: 

- Mielasis, man atrodo, aš tuoj vemsiu. Kur čia tualetas? 

Džeksonas nusivedė ją. Bartas kirto šokių aikštelę ir klestelėjo ant vienos 
iš kėdžių, stovinčių palei sieną. Jis baigė gerti savo kokteilį. Merė neskubė- 
jo grįžti. Ko gero, kas nors įtraukė ją į pokalbį. 

Bartas įkišo ranką į vidinę kišenę, ištraukė cigarečių pakelį ir prisidegė 
vieną. Dabar jis rūkydavo tik per vakarėlius. Prieš keletą metų tai buvo ne- 
maža pergalė, kai jis dar priklausė trijų pakelių per dieną vėžio brigadai. 

Jis jau buvo pusiau surūkęs cigaretę, vis dar stebėdamas virtuvės duris ir 
laukdamas, kol pasirodys Merė, kai netyčia pažvelgė i savo pirštus ir labai 

jais susidomėjo. Keista, kaip dešinės rankos smilius ir didysis pirštas žino- 
jo, kaip laikyti cigaretę, tarytum būtų rūkę cigaretes visą savo gyvenimą. 

Mintis pasirodė tokia juokinga, kad Bartas net nusišypsojo. 

.Jis gana ilgai apžiūrinėjo pirštus, kol pajuto kitokį skonį burnoje. Ne blo- 
gą, bet kitokį. Seilės, regis, sutirštėjo. O kojos... kojos ėmė nervingai trūk- 
čioti, tarsi norėdamos pataikyti į muzikos taktą, ir būtent tai turėjo jas nura- 
minti, atpalaiduoti, leisti pasijusti kojomis... 

Bartas išsigando, kad taip paprastai kilusi mintis pakrypo visiškai nauja 
kryptimi - lyg žmogus, pasiklydęs dideliame name, lipantis stačiais kryrišto- 
liniais laiptais... 

Na štai ir vėl tikriausiai kalta tabletė. Taip, Olivijos tabletė. Ir argi nejuo- 
kinga taip tarti žodį “krištolinis*? Krrrištolinis. Žodis čežėjo it striptizo šo- 
kėjos rūbai. 

Bartas gudriai nusišypsojo ir pažvelgė į savo cigaretę, kuri pasirodė ne- 
įtikėtinai balta, neįtikėtinai apvali, neįtikėtinai simbolizuojanti visą Ameri- 
kos gerbūvį. Tik Amerikoje cigaretės buvo tokio gero skonio. Jis išpūtė dū- 
mų debesėlį. Nuostabu. Bartas pagalvojo apie visas Amerikos cigaretes, 
krentančias nuo konvejerio “Winston-Salem" fabrike, apie cigarečių pertek- 
lių, apie nesibaigiantį švarų baltą cigarečių gausybės ragą. Taip, dėl to kal- 
tas meskalinas. Jam jau pradėjo vaidentis. Ir jei žmonės žinotų, ką jis galvo- 
jo apie žodį krištolinis (arba krrrištolinis), jie imtų linksėti galvomis: Taip, 
Jis - pamišėlis. Tikras beprotis. “Pamišėlis" - tikrai geras žodis. Staiga Bar- 
tas panoro, kad Salis Maljorė dalyvautų šiame vakarėlyje. Jiedu kartu su 
Vienaakiu Saliu galėtų aptarti visus Organizacijos aspektus. Jiedu pakalbė- 
tų apie senas kekšes ir šaudymus. Mintyse Bartas išvydo save ir Vienaakį 
Salį, valgančius mažame itališkame restoranėlyje tamsiomis sienomis ir me- 
diniais stalais, skambant “Krikštatėvio" garso takelio melodijoms. Viskas at- 
rodė prabangiose spalvose, kuriose galėjai maudytis it burbuliukų vonioje. 

- Krrrištolinis, - sušnypštė Bartas ir išsišiepė. 

Atrodė, kad jis čia sėdi ir mąsto jau labai ilgai, tačiau iš tikrųjų net pele- 
nų nepadaugėjo ant jo cigaretės. Bartas buvo pritrenktas. Jis išpūtė dar vie- 
ną dūmų debesėlį. 

- Bartai? 

Jis pakėlė akis. Šalia stovėjo Merė, rankoje laikydama sumuštinį. Bartas 
nusišypsojo. 

- Sėskis. Ar tai man? 

- Taip. 

Merė padavė jam trikampį sumuštinį su kažkokiu rožiniu įdaru. Staiga 
Bartui toptelėjo į galvą, kad Merė pašiurptų iš siaubo, sužinojusi, kad dabar 
jis išgyvena transą. Ji tikriausiai iškviestų greitąją, policiją ir dar Dievas ži- 
no ką. Bartas privalėjo elgtis normaliai. Tačiau vien nuo minties apie norma- 
lų elgesį pasijuto keistai kaip niekada. 

- Suvalgysiu jį vėliau, - tarė Bartas ir įsikišo sumuštinį baltinių kišenėn. 

- Bartai, ar tu girtas? 

- Truputį. 

Bartas matė Merės veido poras. Jis dar niekada nebuvo taip aiškiai jų 
matęs. Visų tų mažų skylučių, tarytum Dievas būtų virėjas, 0 ji - pyrago Žie- 
velė. Bartas sukikeno, o dar labiau pakelti Merės antakiai privertė jį išpyš- 
kinti: 

- Klausyk, tik niekam nepasakok. 

- Nepasakoti? 

- Apie švariausią produktą. 

- Bartai, apie ką, dėl Dievo meilės, tu... 

- Man reikia į tualetą, - nutraukė jis.- Tuoj grįšiu. 

Bartas nuėjo neatsigręždamas, tačiau vis tiek jautė piktą Merės žvilgsnį, 
spinduliuojantį nuo jos veido bangomis it karštis iš mikrobangų krosnelės. 
Antra vertus, jei jis neatsisuks, tai galbūt ji neatspės. Siame geriausiame iš 
visų galimų pasaulių viskas buvo įmanoma, netgi krištoliniai laiptai. Bar- 
tas meiliai išsišiepė. Šis žodis tapo senu draugu. 

Ėjimas į tualetą kažkodėl virto odisėja ar safariu. Vakarėlio garsai, regis, 
įgavo cikliškumą. ATRODĖ, kad jie pakyla ir NUKRINTA kas TRIS skie- 
menis, ir netgi STEREO muzika PAKILDAVO ir NUKRISDAVO. Bartas 
tik simurmėdavo žmonėms, kuriuos manė pažįstąs, tačiau atsisakydavo 
įsitraukti į pokalbius. Jis tik parodydavo į savo klyną, nusišypsodavo ir 
patraukdavo toliau. Už savęs palikdavo suglumusius veidus. Kodėl! niekada 
nebūna visiškai nepažįstamų Žmonių vakarėlio? Jis barė save. 

Tualetas pasirodė užimtas. Bartas laukė už durų, kaip jam atrodė, valan- 
dų valandas, o kai pagaliau įėjo vidun, nevaliojo nusišlapinti, nors ir norėjo. 
Jis pažvelgė į sieną virš bakelio: ji cikliškai išsipūsdavo ir subliukšdavo pa- 
gal trijų skiemenų taktą. Bartas nuleido vandenį, nors nusišlapinti nepavyko, 
- tam atvejui, jei kas nors už durų klausytųsi, - stebėdamas, kaip jis dingsta 
klozeto viduje. Vanduo atrodė šlykščios rožinės spalvos, tarsi paskutinysis 
pasinaudojęs tualetu būtų kraujavęs. Labai nemalonu. 

Bartas išėjo iš tualeto, ir vakarėlis vėl užgožė jį. Veidai pasirodydavo ir 
dingdavo lyg skrendantys balionai. Tačiau muzika buvo nuostabi. Dainavo 
Elvis. Senas geras Elvis. Dainuok, Elvi, dainuok. 

Priešais jį išniro susirūpinęs Merės veidas. 

- Bartai, kas tau darosi? , 

- Darosi? Nieko bloga, - jis buvo nustebęs. Žodžiai išplaukė it matoma 
muzikinių gaidų serija. — Regiu haliucinacijas, - jis ištarė tai garsiai, nors ke- 
tino pasakyti tik sau pačiam. 

- Bartai, ką tu išgėrei? - dabar Merė atrodė išsigandusi. 

- Meskalino. 

- O Dieve, Bartai. Narkotikų? Kodėl? 

- O kodėl gi ne? - atkirto Bartas. Visai neketino būti atžagarus, bet kito 
atsakymo nesumanė. Žodžiai vėl išplaukė it gaidos, ir dabar kai kurios turė- 
jo vėliavėles. 

- Ar nori, kad nuvežčiau tave pas daktarą? 

Bartas nustebęs dėbtelėjo į Merę ir sunkiai perkratė šį klausimą mintyse, 
norėdamas įsitikinti, jog jame nėra jokios paslėptos prasmės - labai froidiš- 
ka. Jis vėl sukikeno. Juokas muzikaliai ištekėjo iš jo burnos, ir prieš akis 
Bartas išvydo knrištolines gaidas ant penklinės, suskirstytas į taktus. 

- Ir kodėl man reikėtų daktaro? - rinkdamas kiekvieną žodį, paklausė 
Bartas. Klaustukas atrodė it aukšta ketvirtinė gaida. - Viskas, kaip ji ir sakė. 
Nei gerai, nei blogai. Tačiau įdomu. 

- Kas? - paklausė Merė. - Kas tau sakė? Iš kur tu gavai meskalino? 

Jos veidas ėmė keistis ir tapo panašus į reptilijos. Merė virto pigaus kino 
filmo policijos detektyvu, spiginančiu lempą tiesiai į įtariamojo akis - Nagi, 
Makgonigalai, kaip nori, kad su tavim elgtųsi, švelniai ar kietai? - o tada, 
dar blogiau, ji ėmė priminti H.P. Lavkrafto pasakojimus, kuriuos jis skaitė 
vaikystėje, apie Ktulu mitus, kur normalius žmones, spiriant Senoliams, pa- 
versdavo šliaužiojančiais, į žuvį panašiais padarais. Merės veidas tapo Žvy- 
nuotas ir priminė ungurį. 

- Koks skirtumas, - išsigandęs atsakė Bartas. - Kodėl negali palikti ma- 
nęs ramybėje? Liaukis mane kankinti. Aš juk nekvaršinau tau galvos. 

Jos veidas vėl tapo įskaudintos Merės veidu, ir Bartas pasigailėjo taip pa- 
sakęs. Vakarėlis ūžė aplinkui. 

- Gerai, Bartai, - tyliai tarė Merė. - Skaudink save kaip tik nori. Tik pra- 
šau netrikdyt manęs. Ar galiu nors tiek tavęs paprašyti? 

- Žinoma, g... 

Tačiau Merė nebelaukė atsakymo. Ji net neatsigręždama nuskubėjo į vir- 
tuvę. Bartas jautė gailestį, bet drauge ir palengvėjimą. O jei dar kas nors pa- 
bandys su juo pasikalbėti? Jie irgi supras. Dabar jis negalėjo normaliai kal- 
bėtis su žmonėmis. Ko gero, net neapkvailintų jų apsimesdamas girtu. 

- Girrrrrtas, - vėl pabrėždamas “r"* ištarė Bartas. Šįkart gaidos išskrido 
tiesia linija, visos su vėliavėlėmis. Jis galėjo pernakt laimingas kurti gaidas. 
Bet tik ne čia, kur kiekvienas praeivis galėjo jį palabinti. Nebent tuščioje ap- 
linkoje, kur girdėtų save mąstantį. Būdamas vakarėlyje, Bartas įsivaizdavo 
save stovintį už didelio krioklio. Kai toks triukšmas, labai sunku mąstyti. 
Geriau jau rasti kokį ramų užutekį. Ir galbūt pasiklausyti radijo. Bartas jau- 
tė, kad muzika padėtų jam mąstyti, o pamąstyti buvo apie ką. Apie daugybę 
dalykų. 

Be to, Bartas neabejojo, kad žmonės jau ėmė dairytis į jį. Tikriausiai Me- 
rė prasitarė. Aš nerimauju. Bartas prisirijo meskalino. Naujienos greitai iš- 
plis. Jie ir toliau apsimetinėdami šoks, gers ir kalbėsis, tačiau iš tikrųjų ste- 
bės jį iš padilbų ir šnibždėsis apie jį. Bartas nė kiek tuo neabejojo: tai buvo 
aišku kaip krištolas. 

Pro šalį ėjo vyriškis, nešinas didele taure ir truputį siūbuodamas. Bartas 
timptelėjo jį už sportinio švarko ir kimiai sušnibždėjo: 

- Ką jie kalba apie mane? 

Vyriškis pasimetęs nusišypsojo. Jam prabilus, iš burnos pasklido šiltas 
viskio kvapas. 

- Tuoj užsirašysiu, - atsakė jis ir nuėjo. 


+ 


Galų gale Bartas nusigavo iki Valterio Hamnerio kabineto (nesuvokda- 
mas, kiek jau praėjo laiko) ir uždaręs duris pajuto, kaip vakarėlio garsai 

palaimingai nutilo. Jam darėsi baisu. Narkotikai dar nebuvo išsigaravę: jų 
poveikis tik stiprėjo ir stiprėjo. Bartui atrodė, kad per vieną mirktelėjimą jis 
perėjo iš vieno svetainės kampo į kitą; per antrą - pasiekė koridoriaus galą. 
Normalios tikrovės ryšiai iširo, savo kelyje paberdami realybės karoliukus. 
Tęstinumas nutrūko. Jo laiko pojūtis subyrėjo. O jei jis niekada nebenusi- 
leis? O jei amžiams liks tokios būsenos? Bartas sumanė kur nors atsigulti ir 
išsimiegoti, tačiau nežinojo, ar sugebės. O jei ir pavyktų, tai tik Dievas žino, 
kokius sapnus jis regėtų. Mažytė, nieko negalvojant nuryta tabletė dabar gąs- 
dino jį. Tai nepriminė apgirtimo; joks blaivumo branduolys - niekada nepa- 
sigerianti jo dalis - neblyksčiojo giliai viduje. Jis buvo kiaurai kuoktelėjęs. 

Bet čia buvo geriau. Galbūt suims save į rankas. O jei vėl ims regėti ha- 
liucinacijas, nereikės... 

- Labas. 

Bartas išsigandęs pašoko ir pažvelgė į kampą. Šalia vienos Valterio kny- 
gų spintos, kėdėje su aukštu atlošu sėdėjo vyriškis. Ant jo kelių gulėjo at- 
versta knyga. Ar tikrai tai buvo žmogus? Kabinete degė tik lempa, stovinti 
ant mažo apvalaus stalelio tam asmeniui iš kairės. Šviesa metė tokius ilgus 
šešėlius ant jo veido, kad akys atrodė it tamsios olos, o skruostai - išvagoti 
piktų, nusikaltėliškų linijų. Akimirką Bartui pasirodė, kad jis užtiko patį Šė- 
toną, sėdintį Volio Hamnerio kabinete. Tada asmuo atsistojo, ir tapo aišku, 
jog tai - žmogus, tiktai žmogus: aukštas, galbūt šešiasdešimtmetis mėlyno- 
mis akimis ir nosimi, kurią kažkas gana ilgai trankė buteliu. Tačiau rankoje 
jis nelaikė gėrimo, nebuvo jo ir ant stalo. 

- Dar vienas klajoklis, - tarė vyriškis ir ištiesė savo ranką. - Filas Dreikas. 

- Bartonas Deivisas, - vis dar apdujęs nuo baimės, prisistatė Bartas. 

Jiedu paspaudė vienas kitam ranką. Ant Dreiko rankos matėsi sena žaiz- 
da - tikriausiai nuo nudegimo. Tačiau Bartas dėl to nė kiek nesijaudino. 
Dreikas. Pavardė atrodė pažįstama, bet jis negalėjo prisiminti, iš kur. 

- Ar jums viskas gerai? - pasiteiravo Dreikas. - Atrodote truputį... 

- Aš skraidau. Išgėriau meskalino ir dabar skrajoju labai aukštai. 

Bartas dirstelėjo į knygų spintas ir pastebėjo jas pulsuojant. Jam tai ne- 
patiko. Priminė milžiniškos širdies plakimą. Bartas jau nebenorėjo matyti to- 
kių dalykų. 

- Sitkaip, - susidomėjo Dreikas. - Sėskit. Papasakokit man apie tai. 

Bartas truputį apstulbęs pažvelgė į Dreiką ir pajuto, kaip jį užlieja pa- 
lengvėjimas. Jis atsisėdo. 

- Jūs žinote apie meskaliną? 

- Truputį. Labai nedaug. Turiu kavinę centre. Į ją užeina ko nors prisiriję 
vaikigaliai iš gatvės... ar jūsų haliucinacijos malonios? 

- Ir malonios, ir ne. Jos... sunkios. Geras žodis, jie tokį ir vartoja. 

- Taip. Tikrai. 

- Jau buvau truputį beišsigąstąs, - Bartas žvilgtelėjo pro langą ir išvydo 
ilgą, dangišką kelią, besidriekiantį tamsiame dangaus skliaute. Jis nusisuko 
ir nesusivaldęs apsilaižė lūpas. - Sakykite... kiek ilgai tai tęsiasi? 

- Kada jūs nukritot? 

- Nukritau? - žodis išsprūdo iš burnos paraidžiui, atsitrenkė į kilimą ir iš- 
nyko. 

- Kada išgėrėte tabletę? 

- A... apie pusę devintos. 

- O dabar... - jis žvilgtelėjo į laikrodį. - Dabar be penkiolikos dešimt... 

- Be penkiolikos dešimt? Tik tiek? 

Dreikas nusišypsojo. 

- Laiko pojūtis darosi guminis, tiesa? Man atrodo, ant žemės nukrisite 
apie pusę dviejų. 

- Tikrai? 

- Manyčiau, kad taip. Dabar jūs tikriausiai pačioje viršūnėje. Ar haliuci- 
nacijos smarkios? 

- Taip. Netgi labai. 

- Matote daugiau nei lemta žmogaus akiai, - Dreiko veide pasirodė iš- 
kreipta šypsenėlė. 

- Taip. Būtent taip, - šalia vyriškio Bartas jautė stiprų palengvėjimą. Jis 
jautėsi išgelbėtas. - O ką jūs dar veikiate be pokalbių su pagyvenusiu vyriš- 
kiu, įkritusiu į triušio urvą? 

Dreikas šyptelėjo. 

- Neblogai. Dažniausiai žmonių, išgėrusių meskalino ar rūgšties, mintys 
tampa nerišlios ir padrikos. Labai daug vakarų praleidau “Pagalbos telefo- 
nu" centre. Kaip jau minėjau, šiokiadienių popietėmis dirbu kavinėje “Už- 
eik, mamyte". Didžiumą mano klientūros sudaro gatvės narkomanai ir gir- 
tuokliai. Rytais vaikščioju gatvėmis ir kalbuosi su savo parapijiečiais, kai jie 
jau nebemiega. O tarp šių dviejų darbų lankausi apskrities kalėjime. 

- Tai jūs kunigas? 

- Mane vadina gatvės kunigu. Labai romantiška. Žiūrėkite, Malkolmas 
Boidas. Kažkada buvau tikras kunigas. 

- O dabar jau ne? 

- Aš išėjau iš bažnyčios, - Dreikas atsakė ramiai, tačiau jo žodžiuose jau- 
tėsi siaubingas kategoriškumas. Bartas netgi išgirdo amžiams užsitrenkian- 
čias geležines duris. 

- Kodėl? 

Dreikas patraukė pečiais. 

- Nesvarbu. O jūs? Iš kur gavote meskalino? 

- Gavau iš vienos merginos, keliaujančios į Las Vegą. Manau, geros 
merginos. Ji skambino man per Kalėdas. 

- Prašė pagalbos? 

- Manyčiau, kad taip. 

- Ar padėjote? 

- Nežinau, - Bartas nusišypsojo. - Tėve, papasakokite man apie mano ne- 
mirtingą sielą. 

Dreikas krūptelėjo. 

- Aš ne jūsų tėvas. 

- Tada pamirškit. 

- Ką norite sužinoti apie sielą? 

Bartas nuleido akis į savo pirštus. Panorėjęs galėjo iššauti šviesos strėles 
iš jų galiukų. Tai suteikė jam girtą stiprybės pojūtį. 

- Noriu sužinoti, kas jai atsitiks, jei nusižudysiu. 

Dreikas nejaukiai sujudėjo. 

- Dabar negalvokite apie savižudybę. Tai kalba narkotikai, o ne jūs. 

- Aš kalbu. Atsakykite man. 

- Negaliu. Aš nežinau, kas atsitiks sielai, jei jūs nusižudysit. Tačiau Ži- 
nau, kas nutiks jūsų kūnui. Jis supus. 

Nustebintas tokios minties, Bartas vėl nužvelgė savo pirštus, kurie pradė- 
jo trūkinėti ir trūnyti, primindami jam Po apsakymą “Keistas pono Valde- 
maro atvejis". Na ir naktelė. Po ir Lavkraftas. Gal dar reikėtų A. Gordono 
Pimo? O galbūt Abdulo Alhazredo, pamišusio Arabo? Bartas pakėlė akis 
truputį sunerimęs, tačiau neįbaugintas. 

- Ką daro jūsų kūnas? - pasiteiravo Dreikas. 

- Ką? - Bartas susiraukė, mėgindamas suvokti klausimo prasmę. 

- Yra du transai. Galvos transas ir kūno transas. Ar jus pykina? Gal jau- 
čiate skausmą? Ar kokį kitą negalavimą? 

Bartas patikrino savo kūną. 

- Ne. Aš tik jaučiuosi... užsiėmęs. 

Jis nusijuokė. Dreikas šyptelėjo. Bartas rado gerą žodį savo būklei apibū- 
dinti. Netgi nejudėdamas jo kūnas atrodė labai aktyvus. Labai lengvas, ta- 
čiau visai žemiškas. Tiesą pasakius, jis dar niekada nesijautė toks mėsingas, 
toks suviokantis protinių procesų ir fizinio kūno ryšį. Neįmanoma buvo jų 
atskirti, atplėšti vieną nuo kito. To jau nepakeisi, mažyli. Integracija. Entro- 
pija. Ši mintis užliejo Bartą it greita tropikų saulė. Jis bandė ją sukramtyti 
dabartinės situacijos šviesoje, stengdamasis pagauti esmę, jei tik tokia buvo. 
Bet... 

- Bet yra siela, - garsiai tarė jis. 

- O ką norėtumėt apie ją pasakyti? - maloniai pasiteiravo Dreikas. 

- Jei užmuši smegenis, sunaikini kūną, - iš lėto dėstė Bartas, - ir atvirkš- 
čiai. Bet kas atsitinka sielai? Tai labai įdomu, Tė... pone Dreikai. 

- Kokie sapnai mus gali aplankyti mirtiname miege? Hamletas, pone 
Deivisai. 

- Ar nemanote, kad siela išlieka gyva? Ar ji išgyvena? 

Dreiko akys papilkėjo. 

- Taip. Manau, kad ji išgyvena... kokia nors forma. 

- Ar manote, kad savižudybė - mirtina nuodėmė, pasmerkianti sielą ken- 
tėti pragare? 

Dreikas ilgai tylėjo. Tada tarė: 

- Savižudybė - blogas dalykas. Tikiu tuo visa širdimi. 

- Jūs neatsakėtė į mano klausimą. 

Dreikas atsistojo. 

- Visiškai nenoriu į jį atsakyti. Aš jau nebeužsiimu metafizika. Esu pa- 
prastas civilis. Ar norite grįžti į vakarėlį? 

Bartas prisiminė triukšmą, sąmyšį ir papurtė galvą. 

- Namo? 

- Negalėčiau vairuoti. Bijočiau. 

- Aš parvešiu jus namo. 

- Tikrai? O kaip jūs grįšite atgal? 

- Išsikviesiu taksi iš jūsų namų. Naujųjų Metų išvakarės - puikus metas 
taksistams. 

- Būtų nuostabu, - dėkingai atsakė Bartas. - Norėčiau pabūti vienas. No- 
rėčiau pažiūrėti televizorių. 

- Ar vienas būsite saugus? - paklausė Dreikas. 

- Niekas nėra saugus, - atsakė Bartas, ir jie abu nusijuokė. 

- Gerai. Ar norite su kuo nors atsisveikinti? 

- Ne. Ar čia yra užpakalinės durys? 

- Manyčiau, jog rasime tokias. 


+ 


Pakeliui į namus Bartas beveik nepratarė nė žodžio. Jam užteko spokso- 
ti į lekiančius pro šalį gatvių žibintus. Pravažiuojant pro kelio darbus, Bar- 
tas paklausė Dreiko nuomonės. 

- Jie stato naujus kelius kurą ryjantiems begemotams, kai tuo tarpu mies- 
to vaikai badauja, - trumpai atrėžė Dreikas. - Ką aš manau? Manau, kad tai 
tikras nusikaltimas. 

Bartas jau norėjo papasakoti Dreikui apie benzinines bombas, degantį 
kraną ir liepsnojančią lauko kontorą, tačiau susilaikė. Dreikas galėjo pagal- 
voti, jog tai tik haliucinacija. Dar blogiau - jis galėjo priimti tai už gryną pi- 
nigą. 

+ 


Likusi vakaro dalis skendėjo migloje. Bartas parodė Dreikui, kaip priva- 
žiuoti prie namo. Dreikas pastebėjo, kad kiti gatvės gyventojai linksminasi 
kažkur kitur arba labai anksti sugulė į lovas. Bartas nieko neatsakė. Dreikas 
išsikvietė taksi. Kurį laiką jiedu tylėdami žiūrėjo televizorių - Gajus Lom- 
bardo grojo mieliausią muziką šioje rojaus pusėje. Barto nuomone, Gajus 
Lombardo atrodė neįtikėtinai panašus į varlę. 

Taksi atvažiavo be penkiolikos dvylika. Dreikas dar kartą pasiteiravo, ar 
Bartas jaučiasi gerai. 

- Taip, - atsakė jis. - Regis, aš jau krentu žemyn. 

Tai buvo tiesa. Haliucinacijos baigė išblėsti. 

Dreikas atidarė laukujas duris ir pasistatė apykaklę. 

- Liaukitės galvoti apie savižudybę. Taip elgiasi tik bailiai. 

Bartas nusišypsojo ir linktelėjo galva, net nesistengdamas priimti ar at- 
mesti Dreiko patarimo. Jis paprasčiausiai išklausė jį, ir tiek. 

- Laimingų Naujųjų Metų, - palinkėjo jis. 

- Jums taip pat, pone Deivisai. 

Taksi nekantriai pyptelėjo. 

Dreikas nuskubėjo takeliu, ir geltonas automobilis nurūko į priekį su švy- 
tinčia geltona šviesele ant stogo. 

Bartas grįžo į svetainę ir klestelėjo priešais televizorių. Dabar vietoj Ga- 
jaus Lombardo rodė Taims skverą, kur švytintis kamuolys kabėjo ant Allis- 
Čalmers pastato viršaus, pasiruošęs krintant virsti 1974-aisiais metais. Bar- 
tas jautėsi pavargęs, išsunktas ir labai mieguistas. Greitai kamuolys nukris, 
ir jis haliucinuodamas įžengs į Naujuosius Metus. Kažkur šalyje Naujųjų 
Metų kūdikis stūmė savo suspaustą, placenta aplipusią galvutę iš motinos įs- 
čių į geriausią iš visų galimų pasaulių. Valterio Hamnerio vakarėlyje žmo- 
nės kels savo taures ir skaičiuos paskutines sekundes. Greitai bus galima iš- 
bandyti pasižadėjimus Naujiesiems Metams. Deja, dauguma iš jų bus stiprūs 
kaip šlapias tualetinis popierius. Bartas ekspromtu sugalvojo savo pasižadė- 
jimą ir nepaisydamas nuovargio atsistojo ant kojų. Maudė visą kūną, o stu- 
buras atrodė it stiklinis - panėšėjo į pagirias. Bartas nusverdėjo į virtuvę ir 
nuo lentynos paėmė plaktuką. Kai sugrįžo svetainėn, švytintis kamuolys jau 
leidosi stiebu žemyn. Ekranas buvo padalintas į dalis: dešinėje matėsi ka- 
muolys, kairėje - besilinksminantys Valdorfe, skanduojantys: 

- Aštuoni... septyni... šeši... penki... 

Viena stora aukštuomenės dama pastebėjo save ekrane, nustebo ir pamo- 
javo visai šaliai. 

Metų kaita, - mąstė Bartas. Absurdiška, tačiau jo rankos pašiurpo. 

Kamuolys pasiekė stiebo galą, ir Allis-Čalmers pastato viršūnėje įsižie- 
bė skaičiai: 


1974 


Tą pačią akimirką Bartas tvojo plaktuku, ir televizoriaus ekranas sprogo. 
Stiklo šukės pabiro ant kilimo. Įkaitę laidai sušnypštė, tačiau neužsidegė. 
Norėdamas užsitikrinti, kad keršydamas televizorius nesudegins jo naktį, 
Bartas koja išspyrė kištuką iš rozetės. 

- Laimingų Naujųjų Metų,- tyliai sumurmėjo jis ir numetė plaktuką ant 
kilimo. 

+ 


Bartas atsigulė ant sofos ir iškart užmigo. Miegojo neužgesinęs šviesų, ir 
jo neaplankė nė vienas sapnas. 


TREČIA DAUS 
SAUSIS 


Jei nerasiu pastogės, 
Išnyksiu visai... 
“Rolling Stones“: 


1974-ŲJŲ SAUSIO 5-O0JI 


Įvykis, “Pirk ir taupyk" parduotuvėje, regis, buvo vienintelis Barto gy- 
venime ne atsitiktinis, o suplanuotas. Tarytum kažkoks nematomas pirštas 
būtų liepęs jam tai perskaityti. 

Bartui patiko važiuoti apsipirkti. Tai ramino ir atrodė labai normalu. Po 
nuotykio su meskalinu jam patiko elgtis normaliai ir protingai. Naujųjų Me- 
tų dieną jis pabudo tik po pietų ir likusią dienos dalį prašlitinėjo po namus, 
jausdamasis tuščias ir svetimas sau pačiam. Bartas pakeldavo daiktus ir įsi- 
stebeilydavo į juos tarsi Jagas į Joriko kaukolę. Tas pats jausmas, tik šiek 
tiek mažesnis, lydėjo jį ir kitą dieną, o taip pat ir trečią. Tačiau, antra vertus, 
poveikis buvo visai neblogas. Jo protas atrodė visiškai švarus, tarytum kaž- 
koks maniakiškai tvarkingas vidinis namų tvarkytojas būtų apvertęs jį, nu- 
šveitęs ir nublizginęs. Bartas nepasigėrė ir todėl neapsiverkė. Kai apie sep- 
tintą valandą vakaro atsargiai paskambino Merė, jis kalbėjo ramiai ir protin- 
gai, o jų pozicijos nė kiek nepasikeitė: jiedu žaidė kažkokį visuomeninių 
normų žaidimą, laukdami, kas žengs pirmą žingsnį. Tačiau Merė paminėjo 
skyrybas - tik tokią galimybę, bet žingsnis vis tiek buvo žengtas. Deja, po 
meskalino pasekmių Bartą neramino vienintelis dalykas: sudužęs “Zenito" 
ekranas. Jis niekaip negalėjo suprasti, kodėl taip padarė. Juk tiek metų troš- 
ko tokio televizoriaus, nors jo mėgstamiausios laidos buvo senos ir rodomos 
juodai baltomis spalvomis. Ir Bartą liūdino ne pats “vandalizmo aktas", o 
akivaizdžios pasekmės: sudužęs stiklas ir iškritę laidai. Jie tartum bylojo: 
Kodėl tu taip padarei? Aš ištikimai tau tarnavau, 0 tu mane sudaužei. Aš 
niekada nebuvau tavęs įskaudinęs, o tu suskaldei mane į šipulius. Aš nega- 
lėjau apsiginti. Ir tai siaubingai priminė jo namo likimą. Galiausiai Bartas 
surado seną antklodę ir uždengė televizoriaus liekanas. Taip buvo geriau ir 

blogiau. Geriau, nes jis nebematė televizoriaus; blogiau, nes tai atrodė it į 
drobulę suvyniotas lavonas, gulintis jo namuose. Bartas atsikratė plaktuko, 
kaip žmogžudystės įrankio. 

Tačiau važiuoti į parduotuvę buvo malonu, kaip kad gerti kavą “Ben- 
džio grilyje", plauti mašiną “Švarių automobilių plovykloje" ar sustoti prie 
Henrio laikraščių kioskelio nusipirkti “Time". “Pirk ir taupyk" buvo didžiu- 
lė parduotuvė, apšviesta fluorescencinių lempų, pilna damų, stumiančių ve- 
žimėlius, raginančių vaikus ir besiraukančių dėl pomidorų permatomuose 
plastikiniuose maišeliuose, neleidžiančiuose kaip reikiant jų suspausti. Iš pa- 
slėptų garsiakalbių sklido muzika, melodingai plaukianti į lankytojų ausis. 

Tą šeštadienį “Pirk ir taupyk" buvo pilna savaitgalio pirkėjų. Daugiau 
nei paprastai vyrų lydėjo savo žmonas, erzindami jas savo vaikiškais pasiū- 
lymais. Bartas geraširdiškai žvelgė į vyrus, jų žmonas bei skirtingus jų san- 
tykius. Diena buvo giedra, saulė plieskė pro priekinius parduotuvės langus, 
mesdama rėkiančius šviesos kvadratėlius ant kasų, sugaudama kokios nors 
moters plaukus ir paversdama juos šviesos aureole. 

Barto vežimėlyje pūpsojo įprastas vienišo vyriškio maisto rinkinys: spa- 
geti, mėsos padažo stiklainis, keturiolika pusfabrikačių rinkinių, tuzinas 
kiaušinių, sviestas ir apelsinų maišelis apsaugai nuo skorbuto. 

Bartas jau ėjo viduriniu praėjimu kasos link, kai tikriausiai Dievas pra- 
bilo į jį. Priešais jį stovėjo geltonplaukė, simpatiška, kokių trisdešimt penke- 
rių metų moteris mėlynomis kelnėmis ir mėlynu megztiniu. Ji juokingai su- 
krankė ir susverdėjo. Išspaudžiamas garstyčių buteliukas iškrito iš moters 
rankos ir nusirideno, vis parodydamas raudoną etiketę ir žodį “FRENCH'S". 

- Ponia? - pasiteiravo Bartas. - Ar viskas gerai? 

Moteris nugriuvo aukštielninka, kaire ranka norėdama save sulaikyti, bet 
tik nušluodama kavos skardinių eilę ant žemės. Ant kiekvienos skardinės 
buvo užrašyta: 


MAXWELL HOUSE 
Puiki iki pat paskutinio lašelio 


Tai įvyko taip greitai, kad Bartas net nespėjo išsigąsti - bent jau ne dėl 
savęs - tačiau jis išvydo tai, kas vėliau jam nedavė ramybės netgi sapnuose. 
Moters akys apsitraukė giedravalkiu kaip ir Čarlio priepuolių metu. 

Moteris susmuko ant grindų. Ji silpnai krankė. Kojos, apautos odiniais 
batais su druskos apvadėliu palei padus, bumpsėjo į grindų plyteles. Už Bar- 
to esanti moteris suriko. Pardavėjas, klijavęs kainas ant sriubos skardinių, 
pasileido praėjimu, numesdamas savo etikečių klijuoklį. Dvi kasininkės su- 
stojo praėjimo pradžioje ir sužiuro išpūtusios akis. 

Bartas išgirdo save sakant: 

- Panašu, kad jai prasidėjo epilepsijos priepuolis. 

Tik tai buvo visai ne epilepsijos priepuolis, o smegenų hemoragija, ir gy- 
dytojas, kartu su žmona apsipirkinėjęs parduotuvėje, konstatavo moters mir- 
tį. Jaunasis gydytojas atrodė išsigandęs, tarytum jo profesija persekiotų jį iki 

mirties lyg kokia kerštinga, siaubinga pabaisa. Kol jis baigė apžiūrinėti, ne- 
mažas būrelis žmonių apsupo jauną moterį, gulinčią tarp kavos skardinių, ta- 
pusių paskutine šio pasaulio dalimi, kurią ji pertvarkė, pasinaudojusi savo 
žmogiškąja prerogatyva. Dabar ji tapo kito pasaulio dalimi, kurią pertvarkys 
kiti žmonės. Moters vežimėlis buvo pusiau prikrautas savaitės maisto atsar- 
gų. Skardinių, buteliukų bei suvyniotos mėsos vaizdas sukėlė Bartui agoniš- 
ką siaubą. 

Žvelgdamas į mirusios moters vežimėlį, Bartas svarstė, kaip bus pasielg- 
ta su maisto produktais. Ar juos padės vėl į lentynas? O gal laikys šalia va- 
dybininko kontoros, kaip įrodymą, kad namų šeimininkė mirė darbe? 

Kažkas pakvietė policininką, ir jis yrėsi per žmonių minią nuo kasų pu- 
sės. 

- Pasitraukite, - išdidžiai ragino jis. - Duokite jai gryno oro. 

Tarytum ji būtų galėjusi juo pasinaudoti. 

Bartas apsisuko ir, stumdydamasis pečiais, pasitraukė iš minios. Jo pen- 
kiadienė ramybė subyrėjo tikriausiai galutinai. Argi tai ne pats aiškiausias 
ženklas? Žinoma, taip. Bet ką jis reiškė? Ką? 


+ 


Grįžęs namo, Bartas sukišo pusfabrikačius į šaldiklį ir susimaišė sau 
stiprų gėrimą. Jo širdis daužėsi krūtinėje. Visą kelią iš supermarketo bandė 
prisiminti, kaip jiedu pasielgė su Čarlio drabužiais. 

Žaislus atidavė Nortono “Geros valios parduotuvei", o Čarlio tūkstančio 
dolerių banko sąskaitą (pinigus koledžui - pusę to, ką Čarlis gaudavo iš gi- 
minaičių gimtadienio proga ar Kalėdoms, nukeliaudavo į šią sąskaitą, nors 
Čarlis ir smarkiai protestavo) pervedė į savo bendrą. Mamos Džinos patari- 
mu jie sudegino Čarlio patalynę: pats Bartas negalėjo to suprasti, tačiau ne- 
turėjo jėgų protestuoti; viskas byrėjo į šipulius, tai kam dar tie ginčai dėl čiu- 
žinio ir spyruoklių? Bet drabužiai buvo kas kita. Ką jiedu padarė su Čarlio 
drabužiais? 

Klausimas erzindamas graužė visą popietę, ir Bartas vos nepaskambino 
Merei, norėdamas jos paklausti. Tačiau juk tai būtų paskutinis šiaudas, tie- 
sa? Po šito jai jau nebereikėtų spėlioti apie jo proto būklę. 

Prieš pat saulėlydį Bartas užlipo į mažą palėpę, į kurią pakliūdavo pra- 
lindęs pro pagrindinio miegamojo sieninės spintos nuleidžiamąsias duris lu- 
bose. Jis turėjo pasilipti ant kėdės ir pasišviesti. Bartas jau seniai nesilankė 
palėpėje, tačiau vienintelė 100 vatų lemputė vis dar veikė. Ji buvo aplipusi 
dulkėmis ir voratinkliais, bet vis tiek veikė. 

Bartas atidarė vieną iš dėžių ir surado gražiai sudėtus visus savo viduri- 
nės mokyklos ir koledžo metraščius. Ant kiekvieno vidurinės mokyklos 
metraščio viršelio puikavosi reljefišku šriftu išrašyti žodžiai: 


CENTURIONAS 
Bėjaus vidurinė mokykla... 

Ant kiekvieno koledžo metraščio (jie atrodė sunkesni ir geriau surišti) 
viršelio matėsi žodžiai: 


PRIZMĖ 
Prisiminkime... 


Iš pradžių Bartas peržiūrėjo vidurinės mokyklos metraščius, perversda- 
mas pasirašytus paskutinius puslapius (“ Aukštyn, žemyn ir ratu mieste kla- 
jojam/Aš sugadinau tavo metraštį/Rašydama aukštyn kojom - Konė“'), tada 
- sustingusių prie savo stalo ar lentos, nežymiai besišypsančių mokytojų ir 
beveik užmirštų klasiokų nuotraukas, po kuriomis buvo išvardinti kreditai 
(FHA 1,2; Klasės taryba 2,3,4; Po draugija, 4), pravardės ir nedideli šūkiai. 
Bartas žinojo kai kurių klasės draugų likimus (armija, žuvęs autokatastrofo- 
je, banko valdytojo padėjėjas), tačiau daugumos iš jų gyvenimas skendėjo 
nežinioje. 

Dvyliktos klasės metraštyje jis susidūrė su jaunu Džordžu Bartonu Dei- 
visu, svajingai žvelgiančiu į ateitį iš retušuotos fotografijos, padarytos Kre- 
sio studijoje. Bartą stebino tai, kad tas mažas bemiukas beveik nežinojo sa- 
vo ateities, ir tai, koks jis buvo panašus į sūnų, kurio pėdsakų jis atėjo čia 
ieškoti. Iš nuotraukos žvelgiantis berniukas dar nebuvo pagaminęs spermos, 
reikalingos sukurti bent jau pusę kito berniuko. Po nuotrauka puikavosi už- 
rašas: 


BARTONAS Dž. DEIVISAS 
“Zvimblys" 
(Išvykų klubas 1,2,3,4 
Po draugija, 3,4) 


Bėjaus vidurinė mokykla 
Bartas, Klasės klounas, padėjo palengvinti mūsų naštą! 


Bartas sudėjo metraščius dėžėn ir ėmė toliau ieškoti. Jis rado prieš pen- 
kerius metus Merės nuimtas užuolaidas. Seną kėdę su nulūžusia atrama. Ne- 
veikiantį radijo imtuvą su laikrodžiu. Vestuvinį albumą, kurį bijojo peržiū- 
rėti. Žurnalų krūvas. Privalau juos išmesti, - mąstė jis. - Vasarą dėl jų gali 
kilti gaisras. Skalbimo mašinos variklį, kurį kažkada parsitempė iš skalbyk- 
los ir ilgai be reikalo krapštė. 

Bartas rado drabužius, sudėtus į tris kartonines dėžes, nuo kurių sklido 
naftalino kvapas. Carlio baltiniai, kelnės, megztiniai ir netgi Carlio “Hanes" 
vaizduoti Carlį su šiais drabužiais, judindamas juos, pertvarkydamas ne- 
reikšmingas šio pasaulio dalis. Galų gale naftalino kvapas privertė jį, dreban- 
tį, besiraukantį ir trokštantį išgerti, sprukti iš palėpės. Tai buvo tyliai ir be jo- 
kios naudos ilgai gulėjusių, bet vis dar skaudinančių daiktų kvapas. Bartas 
beveik visą vakarą galvojo apie juos, ko! alkoholis panaikino gebėjimą mąs- 
tyti. 

1974-ŲJŲ SAUSIO 7-0J1 


Penkiolika po dešimtos suskambo durų skambutis, ir kai Bartas atidarė 
duris, už jų stovėjo nerangus ir draugiškas vyriškis, vilkintis kostiumu ir pal- 
tu. Jis buvo švariai nusiskutęs ir turėjo plokščią lagaminėlį. Iš pradžių Bar- 
tas palaikė jį prekybos agentu, laikančiu pilną pavyzdžių lagaminėlį - “Am- 
way“, žurnalų prenumeratos ar “Nušluok" švaros priemonių - ir pasiruošė 
pakviesti žmogų vidun, atidžiai išklausyti jo pasakėlės, šio to paklausti ir 
galbūt netgi ką nors nusipirkti. Išskyrus Oliviją, tai buvo pirmas žmogus, at- 
ėjęs pas jį nuo tada, kai prieš penkias savaites jį paliko Merė. 

Tačiau šis vyriškis nebuvo prekybos agentas. Jis pasirodė besąs advoka- 
tas Filipas T. Feneris, atstovaujantis miesto Tarybai. Visa tai jis pranešė su 
drovia šypsenėle ir širdingu rankos paspaudimu. 

- Užeikite, - pakvietė Bartas ir atsiduso. Tam tikru sušiktu atžvilgiu šis 
vyrukas vis dėlto buvo prekybos agentas, pardavinėjantis “Nušluok". 

Feneris kalbėjo greitakalbe. 

- Gražus namas. Tikrai gražus. Visada sakiau, kad rūpestinga priežiūra 
visuomet matyti. Ilgai jūsų netrukdysiu, pone Deivisai, žinau, kad esate už- 
siėmęs, tačiau Džekas Gordonas paprašė manęs užvažiuoti, kadangi man bu- 
vo pakeliui, ir atiduoti jums šitą vietos pakeitimo formą. Net neabejoju, kad 
tokią jau išsiuntėte mums, tačiau daug kas pasimeta per Kalėdų skubą. Ir, ži- 
noma, aš su malonumu atsakysiu į jums iškilusius klausimus. 

- Noriu paklausti, - rimtai tarė Bartas. 

Akimirką linksma svečio išorė pranyko, ir Bartas išvydo tikrą Fenerį, šal- 
tą ir mechaninį it “Pulsaro" laikrodis. 

- Ir kokį gi, pone Deivisai? 

Bartas nusišypsojo. 

- Gal išgertumėte puodelį kavos? 

Feneris vėl tapo linksmu miesto Tarybos reikalų tvarkytoju. 

- O, būtų nuostabu, jei tai nesukels jums sunkumų. Lauke aštuoni laips- 
niai šalčio. Man atrodo, kad žiemos darosi vis šaltesnės, kaip jūs manot? 

- Tikra tiesa, - vanduo vis dar buvo karštas nuo pusryčių kavos. - Tikiuo- 
si, jūs geriate tirpią kavą. Mano žmona kuriam laikui svečiuojasi pas tėvus, 
tad aš paprasčiausiai veltui eikvoju laiką. 

Fenenis geraširdiškai nusijuokė, ir Bartas suprato, jog jis puikiai žino, kas 
dedasi tarp jo ir Merės ir tikriausiai tarp jo ir kitų asmenų ar institucijų: Sti- 
vo Ordnerio, Vinio Meisono, korporacijos, Dievo. 

- Puikiai tiks ir tirpi kava. Aš visada geriu tirpią kavą. Nematau jokio 
skirtumo. Ar neprieštarausite, jei padėsiu kai kuriuos popierius ant stalo? 

- Prašom. Ar reikės grietinėlės? 

- Ne, geriu juodą. 

Feneris atsisagstė paltą, tačiau nenusivilko jo, tik patempė jį atsisėsda- 
mas kaip moteris savo sijoną, nenorėdama jo suglamžyti. Bet, kaip vyro, 
gestas atrodė labai jau pedantiškas. Feneris atsidarė savo lagaminėlį ir ištrau- 
kė susegtą formą, panašią į pajamų mokesčių anketą. Bartas įpylė Feneriui 
kavos ir padavė jam. 

- Ačiū. Labai ačiū. Prisijungsite prie manęs? 

- Aš, ko gero, išgersiu ko nors stipresnio. 

- Aha, - Feneris žavingai nusišypsojo ir gurkštelėjo kavos. - Gerai, labai 
gerai. Tokia, kokią aš mėgstu. 

Bartas susimaišė sau gėrimo ir tarė: 

- Atsiprašysiu minutėlei, pone Feneri. Turiu paskambinti. 

- Žinoma, - jis vėl gurkštelėjo ir sučepsėjo lūpomis. 

Bartas priėjo prie telefono koridoriuje, palikdamas atidaras duris. Jis su- 
suko Kelovėjų namo numerį. Ragelį pakėlė Džina. 

- Čia Bartas. Ar Merė yra, Džina? 

- Ji miega, - šaltai atsakė Džina. 

- Prašau ją pažadinti. Tai labai svarbu. 

- Kurgi ne. Taip ir pasakiau Lesteriui: “Metas įsigyti neskelbiamą telefo- 
no numerį". Ir jis su manim sutiko. Mes abu manome, kad tau atsisuko varž- 
teliai, Bartonai Deivisai, ir tai gryna tiesa. 

- Gailiuosi tai girdėdamas. Bet aš tikrai turiu... 

Merė pakėlė kito telefono ragelį ir tarė: 

- Bartai? 

- Taip. Mere, ar pas tave buvo užėjęs advokatas Feneris? Toks saldžialie- 
žuvis vyrukas, vaidinantis Džimį Stiuartą? 

- Ne, - atsakė Merė. Velnias, pro šalį. - Tačiau jis man skambino. 

Bingo! Feneris stovėjo tarpduryje, rankoje laikydamas kavą ir ramiai ją 
siurbčiodamas. Pusiau drovi, linksma išraiška dingo nuo jo veido. Dabar jis 
atrodė gerokai įskaudintas. 

- Mama, padėk ragelį, - paprašė Merė, ir Džina Kelovėj piktai suprunkš- 
tusi padėjo ragelį. 

- Ar jis klausinėjo apie mane? - pasiteiravo Bartas. 

- Taip. 

- Jis kalbėjosi su tavim po vakarėlio? 

- Taip, bet... apie tai nieko jam nesakiau. 

- Galbūt pasakei jam daugiau nei žinai. Jis apsimeta mieguistu skaliku, 
tačiau iš tikrųjų yra miesto Tarybos pakalikas, - Bartas nusišypsojo Feneriui, 
ir šis taipgi šyptelėjo jam. - Ar susitarei susitikti su juo? 

- Na... taip, - Merė atrodė nustebusi. - Bet juk jis nori pasikalbėti tik apie 
namą, Bartai.. 

- NE, tai jis taip sako. Iš tikrųjų jis nori pasikalbėti apie mane. Manau, tie 
vyrukai nori nutempti mane į teismą dėl kompetencijos. 

- A... ką? - ji atrodė visiškai pasimetusi. 

- Aš nepaėmiau jų siūlomų pinigų, todėl jie laiko mane bepročiu. Mere, 
ar prisimeni, apie ką mes kalbėjome “Hendžio Endžio“ restorane? 

- Bartai, ar tas ponas Feneris pas tave? 

- Taip. 

- Psichiatras, - rūškanai tarė Merė. - Aš paminėjau, kad tu ruošiesi nueiti 
pas...o, Bartai, atleisk man. 

- Nėr už ką, - tikrai taip manydamas atsakė Bartas. - Viskas bus gerai, 
Mere. Pažadu. Nesu tikras dėl viso kito, bet šitai bus gerai. 

Bartas padėjo ragelį ir pasisuko į Fenerį. 

- Norite, kad paskambinčiau Stivenui Ordneriui? Viniui Meisonui? Ne- 
sivarginsiu skambinti Ronui Stounui ar Tomui Grangeriui, nes jie iš karto 
perprastų tokį pigų šiknių kaip jūs, dar jums nespėjus atsegti savo lagaminė- 
lio. Tačiau Vinis neatskirtų, o Ordneris netgi su džiaugsmu priimtų jus į sa- 
vo glėbį. Jis tik ir ieško, kaip mane prigriebti. 

- Nebūtina, - atsakė Feneris. - Jūs ne taip mane supratot, pone Deivisai. 
Ir, regis, ne taip supratot mano klientus. Čia nėra jokių asmeniškumų. Nė 
vienas nenori jūsų pričiupti. Tačiau jau kurį laiką yra žinoma, kad jūs ne- 
mėgstate 784-ojo kelio darbų. Praeitą rugpjūtį jūs parašėte straipsnį į laikraš- 
ti 

- Praeitą rugpjūtį, - nusistebėjo Bartas. - Žiūriu, turite žmonių, kurie ren- 
ka iškarpas, ar ne? 

- Žinoma. 

Bartas pritūpė ir bailiai išsprogino akis. 

- Dar daugiau iškarpų! Dar daugiau advokatų! Ronai, eik laukan ir.prika- 
bink tiems reporteriams makaronų! Mes visur turime priešų. Mavi, atnešk 
mano tabletes! - jis išsitiesino. - Visiems paranoja? Dieve, o aš jau maniau 
esantis blogas! 

- Mes taipgi turime ir santykių su visuomene personalą, - kietai atrėžė 
Feneris. - Juk mes nekalbame apie centus, pone Deivisai. Mes kalbame apie 
dešimties milijonų dolerių vertės projektą. 

Bartas pasibjaurėjęs papurtė galvą. 

- Reikėtų iškelti bylą dėl kompetencijos jums, kelių departamento vyru- 
kams, o ne man. 

- Atversiu visas savo kortas, pone Deivisai. 

- Iš patirties žinau, kad kai kas nors pažada nemeluoti, tai reiškia, jog tuoj 
pasakys patį didžiausią melą. 

Pagaliau įpykęs Feneris užsidegė. 5 

- Jūs parašėte į laikraštį. Jūs atsisakėte surasti naują vietą “Zydrosios 
juostos" skalbyklai ir todėl buvote atleistas... 

- Nebuvau. Aš pats atsistatydinau. Likus pusvalandžiui iki jų sprendimo. 

- ... ir jūs atsisakėte bendradarbiauti, tvarkant šio namo reikalus. Atrodo, 
kad sausio dvidešimtą jūs planuojate kokį nors viešą protestą. Paskambin- 
site laikraščiams ir televizijai ir sukviesite juos čionai. Didvyris namo savi- 
ninkas, miesto Gestapo agentų išvelkamas besispyriojantis ir šaukiantis iš sa- 
vo namų židinio. 

- Ir tai jus neramina, tiesa? 

- Be abejo, tai mus neramina! Visuomenės nuomonė yra nepastovi kaip 
oras... 

- O jūsų klientai - išrinktieji pareigūnai. 

Feneris nykiai dėbtelėjo į jį. 

- Ir kas dabar? — paklausė Bartas. - Ar pasiūlysite man ką nors, nuo ko 
negalėčiau atsisakyti? 

Feneris atsiduso. 

- Nesuprantu, dėl ko mes ginčijamės, pone Deivisai. Miestas siūlo jums 
šešiasdešimt tūkstančių dolerių... 

- Šešiasdešimt tris su puse. 

- Taip, gerai. Jie siūlo jums tiek už namą ir sklypą. Kiti žmonės gauna 
daug mažiau. O ką jūs gaunate už tuos pinigus? Jokių rūpesčių, jokių pro- 
blemų, jokio lakstymo. Praktiškai tie pinigai neapmokestinami, nes jūs jau 
sumokėjote mokesčius Dėdei Semui pirkdami šį namą. Jūs tik turite sumo- 
kėti pelno mokestį. Ar manote, kad tai nesąžininga? 

- Pakankamai sąžininga, - galvodamas apie Čarlį, atsakė Bartas. - Kal- 
bant apie dolerius ir centus, tai pakankamai sąžininga. Tai tikriausiai dau- 
giau, nei galėčiau gauti už namą, esant tokioms paskolų palūkanoms. 

- Tai dėl ko gi mes ginčijamės? 

- Mes nesiginčijam, - Bartas gurkštelėjo savo gėrimo. Taip, jis pričiupo 
šį prekybos agentą. - Ar turite namą, pone Feneri? 

- Taip, turiu. Labai gražų namelį Grynvude. Ir jei žadate paklausti, ką aš 
daryčiau ar ką jausčiau jūsų vietoje, pasakysiu atvirai. Spausčiau miesto pa- 
pą, kol gaučiau maksimalią sumą, o tada juokčiausi visą kelią iki pat banko. 

- Taip, žinoma, - Bartas nusijuokė ir pagalvojo apie Doną ir Rėjų Tar- 
kingtonus, kurie būtų suspaudę abu papus ir dar būtų sukišę teismo vėliavos 
stiebą į miesto šikną. - Tai negi manote, kad man atsisuko varžteliai? 

- Mes nežinome, - atvirai atsakė Feneris. - Jūsų sprendimas dėl skalbyk- 
los perkėlimo tikrai nėra normalus. 

- Štai ką jums pasakysiu. Man dar pakaktų proto susirasti advokatą, ku- 
riam nepatinka asmens turto paėmimo visuomenės reikmėms įstatymas - to- 
kį, kuris vis dar tiki tuo keistu senu posakiu “mano namai - mano tvirtovė". 
Jis galėtų išreikalauti draudimo įsakymą ir sulaikyti jus mėnesiui ar dviems. 
Jei pasisektų su teisėjais, galėtume sustabdyti jus iki kito rugsėjo. 

Feneris atrodė patenkintas, o ne sunerimęs, kaip Bartas tikėjosi. Pagaliau 
Feneris susimąstė. Štai tau ir kabliukas, Fredi, ar patenkintas? Taip, Džor- 
džai, turiu pripažinti, kad taip. 

- Ko jūs norite? - paklausė Feneris. 

- Kiek jūs pasiruošę pasiūlyti? 

- Galime pndėti dar penkis tūkstančius dolerių. Ir nė dešimties centų dau- 
giau. Ir niekas nesužinos apie mergaitę. 

Viskas sustojo. Tiesiog apmirė. 

- Ką? - sušnibždėjo Bartas. 

- Mergaitę, pone Deivisai. Tą, kurią barškinote. Ji praleido su jumis 
gruodžio šeštą ir septintą. 

Per kelias sekundes daugybė minčių prasisuko Barto galvoje, kai kurios 
iš jų labai protingos, tačiau dauguma nepatikimos dėl apėmusio baimės jaus- 
mo. Vis dėlto virš baimės ir sveiko proto sklandė didžiulis raudonas pyktis, 
verčiantis Bartą šokti per stalą ir smaugti tą mechaninį žmogelį, kol laikro- 
džio spyruoklės iškris pro ausis. Tačiau jis jokiu būdu negalėjo to padaryti. 

- Duokite man numerį, - prabilo Bartas. 

- Numerį?.. 

- Telefono numerį. Paskambinsiu jums šiandien po pietų ir pasakysiu sa- 
vo sprendimą. 

- Būtų daug geriau, jei galėtume viską baigti dabar. 

Norėtum, ar ne? Teisėjau, pratęskime šį raundą dar trisdešimčia sekun- 
džių. Jau ėmiau valdyti šį žmogų. 

- Ne, man taip neatrodo. Prašau nešdintis iš mano namų. 

Feneris tik patraukė pečiais. 

- Štai mano vizitinė kortelė. Ten rasite numerį. Būsiu nuo pusės trijų iki 
keturių. 

- Aš paskambinsiu. 

Feneris išėjo. Bartas stebėjo jį pro langą šalia laukujų durų, kol jis priėjo 
prie tamsiai mėlyno “Biuiko", įsėdo ir nuvažiavo. Tada stipriai trenkė kumš- 
čiu į sieną. 

+ 


Bartas susimaišė dar vieną kokteilį ir atsisėdęs prie virtuvinio stalo dar 
kartą apsvarstė situaciją. Jie žinojo apie Oliviją. Ir norėjo pasinaudoti šiomis 
žiniomis, kaip šantažo priemone, tačiau ji nekėlė didelės grėsmės. Be abejo, 
jie galėjo sužlugdyti jo santuoką, bet santuoka ir taip jau buvo aklavietėje. 
Tačiau jie šnipinėjo jį. 

Tačiau kaip? 

Jei kas nors būtų jį stebėjęs, tai, be abejo, būtų žinojęs apie pasauliui ži- 
nomą sprogimą. O tada jie būtų panaudoję tai prieš jį. Kam terliotis mažutė 
šeimynine neištikimybe, kai gali nepaklusnų namo savininką įkišti į kalėji- 
mą už padegimą? Taigi, vadinasi, jie kažkur įtaisė “blakę". Kai prisiminė, 
kaip jis girtas vos neišpasakojo visko Maljorei telefonu, šalti prakaito laše- 
liai nusėjo Barto rankas. Ačiū Dievui, Maljorė užčiaupė jį. Užteko ir bum- 
bum. 

Taigi, jis gyveno name su “blakėmis". O klausimas liko tas pats: ką da- 
ryti su Fenerio pasiūlymu ir Fenerio klientų metodais? 

Bartas įkišo pusfabrikačius į orkaitę pietums ir atsisėdo laukti su dar vie- 
na alkoholio stikline rankoje. Jie šnipinėjo jį, bandė jį papirkti. Kuo daugiau 
apie tai galvojo, tuo labiau niršo. 

Bartas išsiėmė paruoštus pietus ir ėmė valgyti. Tada pradėjo slampinėti 
po namus, nužvelgdamas kiekvieną daiktą. Į galvą šovė viena mintis. 


+ 


Trečią valandą Bartas paskambino Feneriui ir liepė jam atsiųsti formą. 
Jis pasirašys ją, jei Feneris pasirūpins dvejais jau aptartais punktais. Feneris 
atrodė patenkintas ir atsipalaidavęs. Jis atsakė mielai pasirūpinsiąs viskuo ir 
užtikrinsiąs, kad Bartas jau rytoj gautų formą. Feneris buvo patenkintas, jog 
Bartas padarė protingą sprendimą. 

- Yra pora sąlygų, - pabrėžė Bartas. 

- Sąlygų, - pakartojo Feneris ir iškart tapo atsargus. 

- Nesijaudinkit. Neįmanomo neprašysiu. 

- Tada kalbėkit. Tačiau perspėju, Deivisai, js jau išsunkėte mus iki pas- 
kutinio cento. 

- Atsiųskite man formą rytoj, o aš ją atnešiu jums į kontorą trečiadienį. 
Noriu, kad paruoštumėte čekį šešiasdešimt aštuoniems su puse tūkstančio 
dolerių. Kasininko čekį. Už čekį gausite savo formą. 

- Pone Deivisai, mes taip netvarkome reikalų... 

- Galbūt jūs neturėtumėte taip daryti, tačiau galite. Tokiu pat būdu jūs 
neturėtumnėte pasiklausinėti mano pokalbių telefonu ir dar, Dievas žino, ko. 
Nebus čekio, nebus formos. Vietoj jos atsivesiu advokatą. 

Feneris nutilo. Bartas beveik girdėjo Fenerį mąstant. 

- Gerai. Kas dar? 

- Nenoriu, kad po trečiadienio kištumėtės į mano reikalus. Dvidešimtą 
namas bus jūsų, o iki tol jis - mano. 

- Puiku, - iškart sutiko Feneris, nes tai ir nebuvo sąlyga. Pagal įstatymą 
namas priklausė jam iki sausio devynioliktosios vidurnakčio, dar po minu- 
tės nenuginčijamai tapdamas miesto nuosavybe. Jei jis pasirašys miesto pa- 
teiktą formą ir paims miesto pinigus, galės plyšauti visa gerkle kiekvienam 
laikraščiui ar televizijos stočiai ir nesulaukti nė kruopelytės užuojautos. 

- Viskas, - baigė Bartas. 

- Gerai, - Feneris atrodė be galo laimingas. - Džiaugiuosi, jog galų gale 
susitarėme protingai, pone... 

- Eik velniop, - atrėžė Bartas ir padėjo ragelį. 

Barto nebuvo namuose, kai kurjeris pro laiškų plyšį įmetė storą rudą vo- 
ką su forma 6983-426-73-74 (mėlynas aplankas). Tuo metu jis buvo išvažia- 
vęs į tamsųjį Nortoną pasikalbėti su Saliu Maljore. Maljorė pernelyg neap- 
sidžiaugė jį matydamas, tačiau, Bartui pradėjus kalbėti, jis susimąstė. 

Ant stalo jau garavo pietūs: spageti, veršiena ir raudono “Gallo" vyno 
butelis. Nuostabūs valgiai. Maljorė ištiesė ranką, liepdamas jam sustoti, kai 
Bartas ėmė pasakoti apie penkių tūkstančių dolerių kyšį ir Fenerio Žinias 
apie Oliviją. Jis paskambino ir trumpai pasikalbėjo su kažkokiu vyriškiu. 
Maljorė nurodė tam vyriškiui Krestaleno gatvės adresą. 

- Važiuok furgonu, - paliepė Maljorė ir padėjo ragelį. Jis užsuko maka- 
ronus ant šakutės ir linktelėjo Bartui, paragindamas tęsti pasakojimą. 

Bartui baigus, Maljorė tarė: 

- Tau pasisekė, kad jie tavęs nesekė. Nes jau dabar sėdėtum “dėžėje". 

Barto skrandis kone plyšo iš pilnumo. Jis jau seniai nevalgė tokių pietų. 
Bartas pasakė Maljorei komplimentą, ir šis nusišypsojo. 

- Kai kurie mano draugai nebevalgo makaronų. Jie privalo laikytis įvaiz- 
džio. Tad jie valgo steikų restoranėliuose ar kitose vietose, kur tiekiamas 
prancūziškas, švediškas ar koks nors kitas maistas. Ir skrandžio opos tai pa- 
tvirtina. Kodėl opos? Todėl, kad savo prigimties nepakeisi. 

Maljorė pylė spageti padažą iš riebaluoto popierinio spageti kibirėlio. Jis 
pradėjo valyti jį česnakinės duonos riekelėmis, stabtelėjo, keistomis, padi- 
dintomis akimis dėbtelėjo į Bartą ir tarė: 

- Prašai manęs padėti įvykdyti mirtiną nuodėmę. 

Bartas pažvelgė į Maljorę, nevaliodamas nuslėpti savo nuostabos. 

Maljorė nusijuokė. 

- Žinau, ką galvoji. Ne man kalbėti apie nuodėmes. Jau pasakojau, kad 
pašalinau vieną vyruką. Ir ne vieną. Tačiau niekada nežudžiau to, kuris ne- 
būtų to nusipelnęs. Ir, mano nuomone, yra taip: vyrukas, miręs prieš Dievo 
suplanuotą mirties laiką, yra panašus į lietaus pertrauktą pokylį. To vyruko 
įvykdytos nuodėmės nesiskaito. Dievas privalo jį pasiimti pas save, kadangi 
jis neturėjo laiko atgailauti, kurį buvo numatęs pats Dievas. Tad vyruko 
žmogžudystė tik išvaduoja jį iš pragaro kančių. Taigi aš pasitarnavau to- 
kiems vyrukams daugiau nei pats popiežius. Ir manau, Dievas tai žino. Bet 
tai jau ne mano reikalas. Tu man patinki. Tu drąsus. Tokiam nuotykiui su 
benzininėmis bombomis reikia drąsos. Tačiau tai jau visai kas kita. 

- Aš nieko iš jūsų neprašau. Tai mano laisva valia. 

Maljorė išpūtė akis. 

- Jėzau! Marija! Ir dailide Juozapai! Kodėl negali palikti manęs ramybė- 
je? 

- Nes jūs turite tai, ko man reikia. 

- Geriau jau neturėčiau. 

- Ar padėsite man? 

- Nežinau. 

- Dabar jau turiu pinigų. Ar greit turėsiu. 

- Čia ne pinigų klausimas. O principo. Dar niekada neturėjau reikalų su 
tokiu pamišėliu. Man reikia pagalvoti. Aš tau paskambinsiu. 

Bartas nusprendė daugiau Maljorės nebespausti, todėl išėjo. Jis pildė for- 
mą, kai pas jį užsuko Maljorės vyrukai. Jie atvažiavo baltu “Econoline" fur- 
gonu su užrašu “RĖJAUS TELEVIZORIŲ PARDAVIMAS IR APTAR- 
lipo du vyriškiai, vilkintys žalius kombinezonus, nešini išsipūtusiais aptarna- 
vimo portfeliais. Juose buvo tikri televizorių remonto įrankiai, tačiau jų tar- 
pe slėpėsi ir kitokia įranga. Vyrukai “išvalė" jo namą. Tai truko pusantros 
valandos. Jie rado “blakes" abiejuose telefonuose, vieną “blakę" miegama- 
jame ir dar vieną valgomajame. Garaže “blakių" nebuvo, todėl Bartui net 
akmuo nukrito nuo širdies. 

- Šunsnukiai, - suburbėjo jis, rankoje laikydamas spindinčias “blakes". 
Numetė jas ant grindų ir sutraiškė po padu. 

Išeidamas vienas iš vyrukų prabilo be jokio susižavėjimo: 

- Pone, jūs tikrai padirbėjote prie šito televizoriaus. Ir kiek gi kartų jam 
smogėt? 

- Tiktai vieną, - atsakė Bartas. 

Kai vyrukai išnyko šaltoje popietės saulėje, Bartas sušlavė “blakių" lie- 
kanas į šiukšlių samtelį ir išmetė šiukšlių dėžėn. Tada susimaišė kokteilį. 

14:30 banke buvo tik keletas žmonių, todėl Bartas patraukė tiesiai prie 
vieno iš stalų su miesto duotu kasininko čekiu rankoje. Jis išplėšė vieną in- 
dėlio lapelį iš čekių knygelės ir įrašė $34250 sumą. Tada priėjo prie kasinin- 
kės langelio ir padavė indėlio lapelį bei čekį. 

Kasininkė - jauna mergina juodais plaukais, trumpa purpurine suknele 
bei nailoninėmis kojinėmis aptrauktomis kojomis, kurios būtų sujaudinusios 
net patį popiežių - sumišusi pažvelgė į indėlio lapelį, po to į čekį ir vėl atgal. 

- Ar negeras čekis? - maloniai paklausė Bartas. Jis tikrai mėgavosi šia si- 
tuacija. 

- Neee, bet... jūs norite padėti 34250 dolerių ir norite pasiimti 34250 do- 
lerių grynais? Ar tikrai? 

Bartas linktelėjo. 

- Prašau minutėlę palaukti, pone. 

Bartas nusišypsojo ir linktelėjo, nenuleisdamas akių nuo merginos kojų, 
kai ji nuskubėjo prie valdytojo stalo, esančio už skersinių konstrukcijos, bet 
neįstiklintos, tarytum norint pabrėžti, jog šis vyras - toks pat žmogus ar... be- 
veik toks pat. Valdytojas buvo vidutinio amžiaus vyriškis prašmatniais dra- 
bužiais. Jo veidas buvo siauras kaip dangaus vartai. Kai pažvelgė į kasinin- 
kę purpurine suknele, jo antakiai pasikėlė. 

Jiedu aptarė čekį, indėlio lapelį, jo reikšmę bankui ir tikriausiai visai Fe- 
deralinei Depozitų Sistemai. Mergina pasilenkė prie stalo, ir jos suknelė pa- 
sikėlė į viršų, atskleisdama violetinę juostelę su nėriniais. Meile, o, meile, 0, 
nerūpestinga meile, - pamanė Bartas. - Grįšk su manim namo, ir mes dulkin- 
simės iki amžiaus pabaigos, ar kol jie nugriaus mano namą, nelygu kas įvyks 
pirmiau. Ši mintis privertė Bartą nusišypsoti. Jo diegas sukietėjo... na, pusiau 
sukietėjo. Bartas nusisuko nuo merginos ir apžvelgė banką. Tarp seifo ir 
priekinių durų ramiai stovėjo apsauginis, tikriausiai į pensiją išėjęs policinin- 
kas. Sena dama stropiai pildė mėlyną socialinio draudimo čekį. Didelis pla- 
katas ant kairės sienos vaizdavo iš atviro kosmoso nufotografuotą Žemę: di- 
delį mėlynai žalią brangakmenį juodame fone. Virš planetos didelėmis rai- 
dėmis buvo užrašyta: 


IŠVAŽIUOKITE 
Po planeta truputį mažesnis užrašas bylojo: 
PASIĖMĘ PIRMĄJĄ BANKO ATOSTOGŲ PASKOLĄ 


Gražioji kasininkė grįžo. 

- Pinigus išduosiu penkių šimtų ir šimto dolerių banknotais, - pranešė ji. 

- Puiku. 

Kasininkė atspausdino indėlio kvitą, o tada nuėjo į banko rūsį. Grįžusi 
rankoje laikė mažą krepšelį. Mergina persimetė žodžiu su apsauginiu, ir jis, 
atėjęs kartu su ja, įtartinai dėbtelėjo į Bartą. 

Kasininkė atskaičiavo tris dešimties tūkstančių dolerių krūveles po dvi- 
dešimt penkis šimto dolerių banknotus kiekvienoje iš jų. Ji surišo kiekvieną 
krūvelę ir už kiekvienos surišimo juostelės užkišo skaičiavimo mašinėlės žy- 
meklį. Visi trys žymekliai rodė: 

$10000. 

Kasininkė atskaičiavo keturis tūkstančius du šimtus, dešiniu smiliumi 
greitai versdama banknotus. Ant viršaus uždėjo penkis dešimties dolerių 
banknotus. Po to surišo krūvelę ir pridėjo žymeklį: 

$4250. 

„ Keturi ryšulėliai buvo surikiuoti į eilę, ir visi trys įtartinai nužvelgė juos. 
Šių pinigų pakako nusipirkti namą, penkis “Kadilakus", “Piper Klubo" Iėk- 
tuvą ar net šimtą tūkstančių cigarečių pakelių. 

Truputį dvejodama kasininkė prabilo pirmoji: 

- Galėčiau duoti jums užsegamą maišelį... 

- Ne, nereikia. 

Bartas susėmė ryšulėlius ir sukišo į palto kišenes. Apsauginis su ramia 
panieka stebėjo šitą pasipūtusį rdison d'tre“ elgesį; gražioji kasininkė atro- 
dė sužavėta (jos penkerių metų atlyginimas paprasčiausiai įkrito į šio vyro 
palto kišenes ir netgi neišpūtė jų); valdytojas žvelgė į jį su beveik nepaslėp- 
ta neapykanta, kadangi bankas buvo vieta, kur pinigai turėjo būti panašūs į 
Dievą - nematomi ir gerbiami. 

- Viskas gerai, - tarė Bartas ir sugrūdo čekių knygelę ant dešimties tūks- 
tančių dolerių ryšulėlių. - Viso. 

Jis išėjo, ir visi nulydėjo jį žvilgsniu. Senoji moteriškė priėjo prie gražio- 
sios kasininkės ir padavė jai tinkamai užpildytą socialinio draudimo čekį. 
Gražioji kasininkė išdavė jai du šimtus trisdešimt penkis dolerius ir šešias- 
dešimt tris centus. 

+ 


Grįžęs namo, Bartas sukišo pinigus į dulkėtą alaus bokalą, stovintį vir- 
šutinėje virtuvinės spintelės lentynoje. Prieš penkerius metus Merė pokštau- 
dama padovanojo bokalą jo gimtadienio proga. Bartas retai naudojosi juo, 
nes mėgo gerti alų tiesiai iš butelio. Ant bokalo šono buvo emblema, vaiz- 
duojanti Olimpinį deglą, ir žodžiai: 


JAV GĖRIMO KOMANDA 


Bartas pastatė bokalą, pripildytą daug sunkesnio gėralo, atgal ant lenty- 
nos ir užlipo į Čarlio kambarį, kur stovėjo jo stalas. Jis pasirausė viršutinia- 
me stalčiuje ir surado mažą voką. Bartas sėdo prie stalo ir pridėjo naują če- 
kių knygelės balansą: jis buvo lygus $35053 ir 49 centams. Ant voko užra- 
šė Merės adresą, įkišo į jį savo čekių knygelę, užklijavo voką ir vėl ėmė 
raustis stalčiuje. Bartas surado pašto ženklus ir užklijavo penkis aštuonių 
centų vertės ženkliukus ant voko. Jis nužvelgė voką ir po adresu dar užrašė: 


* Būties prasmė (pranc.). 

PIRMOS KLASĖS PAŠTAS 


Bartas paliko voką ant stalo ir nulipo žemyn į virtuvę įsipilti gėrimo. 


1974-ŲJŲ SAUSIO 10-0J1 


Buvo vėlus vakaras, snigo, o Maljorė vis dar neskambino. Bartas sėdė- 
jo svetainėje su gėrimu rankoje ir klausėsi muzikos, nes televizorius vis dar 
buvo kors de combat" . Truputį anksčiau Bartas išsiėmė du dešimties dole- 
rių banknotus iš alaus bokalo ir nuvažiavęs nusipirko keturis rokenrolo albu- 
mus. Vienas iš jų buvo “Rolling Stones" “Tegul kraujuoja". Šitas albumas 
skambėjo per vakarėlį, ir Bartui jis patiko labiau nei kiti nupirkti, atrodantys 
labai flegmatiški. Vienas iš jų, kurį įdainavo grupė “Crosby, Stills, Nash and 
Young", buvo toks flegmatiškas, kad Bartas keliu perlaužė jį pusiau. Tačiau 
“Tegul kraujuoja" užliejo kambarį garsia, pikta, pulsuojančia muzika. Ji bu- 
vo tranki ir smarki. Bartui labai patiko šis albumas. Jis priminė jam “Suda- 
rykime sandėrį“, kurį įrašė Monte Holas. Dabar Mikas Džageris plyšojo: 


Mums visiems reikia ant kažko išsilieti, 
Jei nori, gali išsilieti ant manęs. 


„Bartas mąstė apie banke matytą plakatą, vaizduojantį įvairiapusę ir nau- 
ją Žemę, kviečiančią žiūrovą ISVAZIUOTI. Tai jam priminė Naujųjų metų 
išvakarėse patirtą transą. Taip, jis buvo “išvažiavęs". Labai toli. 

Bet argi jam nepatiko? 

„Mintis grąžino jį į realybę. 

Pastaruosius du mėnesius jis lakstė aplinkui it šuo, kurio kiaušius pri- 
spaudė besisukančios durys. Tačiau argi jis negaudavo kompensacijos? 

Bartas padarė tokių dalykų, kokių kitu atveju nebūtų padaręs. Pasivaži- 
nėjimai magistrale, betiksliai ir laisvi kaip migracija. Mergina ir seksas, jos 
krūtų prisilietimas, visai kitoks negu Merės. Pokalbiai su sukčiumi. Galų ga- 
Ie užsitarnauta to sukčiaus pagarba ir pasitikėjimas. Neteisėtas pasilinksmi- 
nimas, mėtant benzinines bombas, ir svajingas siaubas lyg skęstant, kai jau 
atrodė, kad mašina neužkops į kalvą ir neleis jam pasprukti. Gilūs jausmai 
buvo iškasti iš sausos, eilinio piliečio sielos lyg tamsios religijos relikvijos iš 
archeologinių kasinėjimų. Bartas žinojo, ką reiškia būti gyvam. 

Na, žinoma, buvo ir blogų dalykų. Kaip jis pasikarščiavo “Hendžio En- 
džio" restorane ir aprėkė Merę. Graužianti pirmųjų dviejų savaičių vienuma, 
jam likus vienam pirmąsyk per dvidešimt metų kartu tik su siaubingais, mir- 
tinais savo širdies dūžiais. Vinio smūgis į veidą - ir iš visų žmonių būtent 
Vinio Meisono! - universalinėje parduotuvėje. Baisios, baimingos pagirios 
kitą rytą po statybų susprogdinimo. Tai užsifiksavo labiausiai. 


* Išėjęs iš rikiuotės (pranc.). 

Tačiau netgi tie blogi dalykai buvo nauji ir kažkaip jaudinantys, kaip ir 
mintis, jog jis išprotėjo ar kraustosi iš proto. Pėdsakai jo vidiniame reljefe, 
paskui kuriuos jis žingsniavo (arba šliaužė?) pastaruosius du mėnesius, bu- 
vo vieninteliai pėdsakai. Bartas ištyrinėjo save, ir nors dažnai jo radiniai bu- 
vo banalūs, tačiau kartais atrodydavo siaubingi ir nuostabūs. 

Bartas mintimis prisiminė Oliviją, kaip kad jis ją matė paskutinę akimir- 
ką: stovinčią ant magistralės įvažiavimo kelio su užrašu “LAS VEGAS... 
ARBA NIEKUR!", besipriešinančiu šaliam pasaulio abejingumui. Bartas 
pagalvojo apie banko plakatą: IŠVAŽIUOKITE. O kodėl gi ne? Čia j jo nie- 
kas nelaikė, išskyrus purviną maniją. Nei žmonos ir tik vaiko vaiduoklis, nei 
darbo, nei namo, po pusantros savaitės virsiančio griuvėsiais. Jis turėjo gry- 
nų pinigų ir savo mašiną. Tai kodėl gi nesėdus į ją ir neišvažiavus? 

Bartą užliejo laukinis jaudulys. Prieš akis jis išvydo save, užgesinantį vi- 
sas šviesas, sėdantį į “LTD" ir patraukiantį į Las Vegą su pinigais kišenėje. 
Jis susirastų Oliviją ir pasakytų: “IŠV AŽIUOKIME". Tada patrauktų į Ka- 
liforniją, parduotų mašiną ir nusipirktų kelionę į Pietų jūras. Iš ten - į Hon- 
kongą, iš Honkongo - į Saigoną, Bombėjų, Atėnus, Madridą, Paryžių, Lon- 
doną, Niujorką. O tada į... 

Čia? 

Pasaulis - apvalus, ir tai - mirtina tiesa. Kaip ir Olivija, traukianti į Ne- 
vadą, nusprendusi pakeisti gyvenimą. Ją išdulkina pirmasis naujai pasirodęs 
sunkvežimis, nes naujas sunkvežimis yra panašus į senąjį, tiesą pasakius, jis 
ir yra senas sunkvežimis. Ir taip viskas sukasi ratu, kol taip nusistekeni, kad 
nebepajėgi išlipti, o tada ateina laikas uždaryti garažo duris, įjungti variklį ir 
laukti... laukti... 

Sutemo, o Barto mintys vis sukosi ratu lyg katė, bandanti sugauti ir pra- 
ryti savo pačios uodegą. Galų gale jis užmigo ant sofos ir susapnavo Čarlį. 


1974-ŲJŲ SAUSIO 11-0JI 


Maljorė paskambino Bartui penkiolika po pirmos. 

- Gerai, - tarė jis. - Mudu sudarysime sandėrį. Tau tai kainuos devynis 
tūkstančius dolerių. Nemanau, kad suma pakeis tavo nuomonę. 

- Grynais? 

- Ką turi omeny, grynais? Gal manai, kad priimsiu tavo asmeninį čekį? 

- Gerai. Atleiskit. 

- Rytoj dešimtą vakare būk “Linksmųjų takelių bouladrome“'. Ar žinai, 
kur tai yra? 

- Taip, 7-ajame kelyje. Už “Skaivju" prekybos centro. 

- Teisingai. Prie šešiolikto takelio stovės du vyrukai žaliais marškiniais 
su ant nugarų auksiniu siūlu išsiuvinėtu užrašu “Marlino aveniu, Fajestou- 

as". Vienas iš jų paaiškins tau viską, ką reikia žinoti. Viskas vyks boulin- 

go metu. Sužaisi dvi tris partijas, tada išeisi ir nuvažiuosi iki “Miesto kelio 
tavernos". Žinai, kur ji yra? 

- Ne. 

- Važiuosi į vakarus 7-uoju keliu. Ji yra maždaug už dviejų mylių nuo 
boulingo alėjos, toje pačioje pusėje. Pasistatysi mašiną galiniame kieme. 
Mano draugai sustos prie tavęs. Jie vairuos “Dodžą" pikapą. Mėlyną. Jie 
perneš krovinį iš savo mašinos į tavąją. Paduosi jiems voką. Aš tikriausiai 
kuoktelėjau, ar žinai? Visiškai kvanktelėjau. Tikriausiai sėsiu už tai. O tada 
turėsiu daug laiko apmąstymams, kodėl, po velnių, sutikau. 

- Norėčiau kitą savaitę su jumis pasikalbėti. Asmeniškai. 

- Ne. Jokiu būdu. Aš tau ne dvasiškas tėvelis, besiklausantis išpažinčių. 
Nebenoriu daugiau niekada tavęs matyti. Ir netgi kalbėtis. Tiesą sakant, Dei- 
visai, nenoriu netgi perskaityti apie tave laikraštyje. 

- Tai tik paprastas investicijų klausimas. 

Maljorė nutilo. 

- Ne, - galiausiai atsakė jis. 

- Dėl to prie jūsų niekas neprikibs, - Bartas paaiškino Maljorei. - Aš no- 
riu įsteigti... kreditinį fondą vienam asmeniui. 

- Savo Žmonai? 

- Ne. 

- Užsuk antradienį, - nusileido Maljorė. - Galbūt susitiksiu su tavim. O 
galbūt man užteks sveiko proto. 

Jis padėjo ragelį. 

Grįžęs į svetainę, Bartas susimąstė apie Oliviją ir gyvenimą: šie dalykai 
atrodė neatsiejami. Jis mąstė apie IŠVAŽIAVIMĄ. Bartas prisiminė Čarlį, 
nors beveik neįstengė prisiminti jo veido, išskyrus akimirksninius atminties 
blyksnius. Ir kaip tai galėjo nutikti? 

Staiga apsisprendęs Bartas pašoko ant kojų, priėjo prie telefono ir “Gel- 
tonuosiuose puslapiuose“ susirado skyrelį “KELIONĖS"'. Jis surinko nume- 
rį. Tačiau kai atsiliepė draugiškas moteriškas balsas: “Arnoldo kelionių 
agentūra, kuo galime jums padėti?“, - Bartas padėjo ragelį ir greitai atsitrau- 
kė nuo telefono, trindamas rankas. 


1974-ŲJŲ SAUSIO 12-0OJI 


“Linksmųjų takelių bouladromas" buvo ilgas, fluorescencinėmis švieso- 
mis apšviestas pastatas, aidintis iš garsiakalbių sklindančia muzika, muziki- 
nių automatų, riksmų, pokalbių, mikčiojančių pinbolo automatų varpelių, bi- 
liardo dundėjimo bei krentančių kėglių skambesiu ir ridenamų didelių juo- 
dų kamuolių dardesiu. 

Bartas priėjo prie kasos, gavo raudonai baltų boulingo batų porą (kurią 
darbuotojas demonstratyviai nupurškė aerozoliniu pėdų dezinfektoriumi) ir 
patraukė prie šešiolikto takelio. Ten jau žaidė du vyrai. Bartas pastebėjo, kad 
vyriškis, besiruošiantis ridenti kamuolį, yra mechanikas, keitęs duslintuvą 
“Naudotų Maljorės automobilių“ garaže, kai Bartas pirmąsyk atvyko pas jį. 
Vaikinas, sėdintis prie sumavimo stalelio, buvo vienas iš tų, kurie apsilankė 

pas jį televizorių meistrų furgonu. Jis gėrė alų iš popierinio puodelio. Abu 
vyriškiai sužiuro į jį. 

- Aš - Bartas, - prisistatė jis. 

- Aš - Rėjus, - atsakė vaikinas, sėdintis prie stalo, - o tas, kitas, - mecha- 
nikas parideno kamuolį, - vardu Alanas. 

Kamuolys nuslydo nuo Alano rankos ir nuriedėjo takeliu. Kėgliai pabiro 
į šalis, tačiau Alanas nepatenkintas suurzgė. Takelio gale liko stovėti du kėg- 
liai. Alanas pabandė tiksliai paridenti antrą kamuolį ir numušti abu kėglius. 
Kamuolys nuriedėjo takeliu, tačiau Alanas vėl suurzgė, nes jam nepavyko. 

- Stenkis numušti tik vieną, - įspėjo Rėjus. - Visada stenkis numušti tik 
vieną. Gal manai esąs Bilis Velu? 

- Truputį ne tuo kampu pasukau kamuolį. Šiek tiek į šoną ir bingo. Svei- 
kas, Bartai. 

- Labas. 

Jie paspaudė vienas kitam ranką. 

- Malonu susipažinti, - tarė Alanas ir kreipėsi į Rėjų: - Pradėkime naują 
partiją kartu su Bartu. Vis tiek šioje partijoje nušluostei man nosį. 

- Gerai. 

- Pradėk pirmas, Bartai, - paragino Alanas. 

Bartas nebuvo žaidęs jau kokius penkerius metus. Jis pasirinko dvylikos 
svarų kamuolį, kuris tiko jo rankai, ir parideno jį kairiuoju grioveliu. Bartas 
nulydėjo jį akimis, jausdamasis lyg arklio subinė. Antrą kamuolį jis paride- 
no daug atsargiau, tačiau šis vis tiek pasuko į šoną ir numušė tik tris kėglius. 
Rėjus numušė visus. Alanui pasisekė numušti devynis kėglius, o antru smū- 
giu - dar keturis. 

Po penkių serijų Rėjus turėjo 89 taškus, Alanas - 76 ir Bartas - 40. Ta- 
čiau jam patiko jausti prakaitą ant nugaros ir neįprastą kai kurių raumenų su- 
sikaupimą, kurį taip retai galėdavo pajusti. 

Bartas taip įsitraukė į žaidimą, kad akimirką net nesuprato, ką Rėjus tu- 
rėjo omeny sakydamas: 

- Jis vadinamas malglinitu. 

Bartas atsisuko, susiraukęs dėl nepažįstamojo žodžio, o tada suprato. 
Alanas stovėjo priekyje laikydamas kamuolį ir rimtai susikaupęs žvelgė į 
kėglius. 

- Gerai, - prabilo Bartas. 

- Tai beveik keturių colių lazdelės. Bus keturiasdešimt lazdelių. Kiekvie- 
nos sprogimo galia apie šešiasdešimt kartų didesnė už dinamito lazdelės. 

- O, - išlemeno Bartas ir staiga pajuto, kaip jam pasidarė bloga. Alanas 
parideno kamuolį ir pašoko, kai šis numušė visus likusius kėglius. 

Bartas parideno kamuolį, numušė septynis kėglius ir vėl atsisėdo. Rėjus 
vėl numušė visus kėglius. Alanas priėjo prie kamuolių dėžės, pakėlė kamuo- 
lį iki smakro ir susiraukęs nužvelgė kėglius. Jis pasisveikino su kitu jam iš 
dešinės esančiu žaidėju ir pasileido prie takelio. 

- Kartu rasi keturis šimtus pėdų detonatoriaus. Jį reikia pakrauti elektra. 
Gali pridėti prie jo lituoklio lempą, o jis tik sutirps. Tai... o, puikus metimas! 
Puikus metimas, Alai! 

Alanas numušė visus kėglius. 

Bartas atsistojo, parideno du kamuolius grioveliu ir vėl atsisėdo. Rėjus 
praleido ėjimą. 

Alanui priėjus prie takelio, Rėjus tęsė: 

- Reikės elektros, akumuliatoriaus. Ar turi tokį? 

- Taip. 

Bartas pažvelgė į savo rezultatą. 47. Septyniais taškais daugiau nei jo 
amžius. 

- Gali supjaustyti detonatorių, sujungti galus ir išgauti vienalaikius spro- 
gimus. Supranti? 

- Taip. 

Alanas dar kartą sudavė Bruklino smūgį. 

Kai jis grįžo šypsodamasis, Rėjus tarė: 

- Nereikia pasitikėti Bruklino smūgiais, vaikine. Įsidėmėk tai. 

- Pašvilpk. Aš atsilieku tik aštuoniais kėgliais. 

Bartas parideno kamuolį, numušė šešis kėglius ir atsisėdo. Rėjus vėl 
numušė visus kėglius. Po septynių serijų Rėjus turėjo 116 taškų. 

Kai Bartas vėl atsisėdo, Rėjus paklausė: 

- Ar turi klausimų? 

- Ne. Ar galime išeiti baigę šitą partiją? 

- Zinoma. Nebūtų taip blogai, jei pasitreniruotum išleisti kamuolį. Išleis- 
damas kamuolį, tu persuki ranką. Tokia tavo problema. 

Alanas vėl sudavė Bruklino smūgį kaip dusyk prieš tai, tik šįkart nenu- 
kirto visų kėglių ir grįžo susiraukęs. Aš atrodau lygiai taip pat, - pamanė 
Bartas. 

- Sakiau per daug nepasitikėti tokiu smūgiu, - išsišiepė Rėjus. 

- Išgraužk, - suurzgė Alanas. Jis paėmė kitą kamuolį ir parideno jį grio- 
veliu. 

- Kai kurie vyrukai, - nusijuokė Rėjus. - Prisiekiu Dievu, kai kurie vyru- 
kai niekada neišmoksta, ar Žinai tai? Niekada. 


+ 


Ant “Miesto kelio tavernos" švietė didžiulė raudona neoninė iškaba, vi- 
siškai nekreipianti dėmesio į energetikos krizę. Ji mirksėjo su amžinu pasi- 
tikėjimu. Po raudona neonine iškaba matėsi baltas užrašas: 


ŠĮVAKAR 
“THE FABULOUS OYSTERS" 
TIESIAI IŠ BOSTONO 


Dešinėje plytėjo suarta automobilių stovėjimo aikštelė, pilna šeštadienio 
vakaro klientų mašinų. Įvažiavęs Bartas pastebėjo, kad aikštelė “L" forma 
sukasi į galinį kiemą. Ten buvo likę keli tarpai. Jis įvairavo į vieną iš jų, iš- 
jungė variklį ir išlipo laukan. 

Naktis buvo negailestingai šalta: tokia, kai nejauti šalčio, kol nesuvoki, 
jog per penkiolika sekundžių spėjo sustingti ausys. Danguje milijonai 

žvaigždžių žibėjo beribėje erdvėje. Už tavernos sienos girdėjosi “The Fabu- 
lous Oysters" atliekama daina “Po vidurnakčio". Šią dainą parašė J.J.Keilas, 
- pamanė Bartas ir nusistebėjo, kur bus pasigavęs šią niekam nenaudingą in- 
formaciją. Tiesiog neįtikėtina, kaip žmogaus smegenys prisipildo kelio 
šiukšlių. Bartas galėjo prisiminti, kas parašė dainą “Po vidurnakčio“, tačiau 
niekaip nevaliojo atgaminti savo mirusio sūnaus veido. Tai atrodė labai 
žiauru. 

“Dodžas" pikapas privažiavo prie jo automobilio; išlipo Rėjus ir Alanas. 
Dabar jie atrodė pasiruošę tvarkyti reikalus. Abu mūvėjo pirštines ir karei- 
viškas striukes. 

- Turi paruošęs pinigus? - pasiteiravo Rėjus. 

Bartas ištraukė voką iš palto kišenės ir ištiesė. Rėjus atplėšė jį ir perver- 
tė banknotus, daugiau įvertindamas nei skaičiuodamas. 

- Gerai. Atidaryk bagažinę. 

Bartas atidarė bagažinę (kuri “Fordo" brošiūrose buvo vadinama “Ste- 
buklingais vartais“), ir du vyrukai ištraukė sunkią medinę dėžę iš pikapo ir 
prinešė ją prie Barto mašinos. 

- Detonatorių rasi apačioje, - Rėjus išpūtė baltus dūmus pro nosį. - Ne- 
pamiršk, jam reikia elektros srovės. Antraip galėsi naudoti visą šitą krovinį 
vietoj gimtadienio žvakučių. 

- Nepamiršiu. 

- Turėtum daugiau žaisti kėgliais. Turi labai galingą mostą. 

Vyrukai sulipo į savo pikapą ir nuvažiavo. Po kelių minučių nuvažiavo 
ir Bartas, palikdamas “The Fabulous Oysters" savo valiai. Ausys buvo su- 
stingusios, todėl kai šildytuvas jas sušildė ėmė dilgčioti. 


+ 


Grįžęs namo, Bartas įnešė dėžę vidun ir atidarė atsuktuvu. Sprogmenys 
atrodė būtent taip, kaip sakė Rėjus: pilkos vaškinės žvakės. Po lazdelėmis ir 
laikraščių sluoksniu gulėjo dvi storos baltos detonatoriaus kilpos, pritvirtin- 
tos baltais plastmasiniais fiksatoriais, visai tokiais pat, kokiais jis tvirtinda- 
vo šiukšlių maišus. 

Bartas paslėpė dėžę svetainės spintoje ir pabandė užmiršti ją, tačiau, re- 
gis, ji skleidė blogio sroves, kurios išsiveržė iš spintos ir pasklido po visą na- 
mą, tarytum prieš daugelį metų čia būtų nutikę kas nors bloga ir viską aplin- 
kui užteršę. 


1974-ŲJŲ SAUSIO 13-0JI 


Bartas nuvažiavo prie “Nusileidimo juostos" ir ėmė suktis aplinkui, ieš- 
kodamas Dreiko kavinukės. Aplink matėsi vienas prie kito prilipę nameliai, 
tokie suvargę, kad, regis, kaipmat sugriūtų, jei pašalintum kaimyninius pa- 
status. Televizijos antenų miškas styrojo ant kiekvieno namo stogo it piestu 
pasistoję plaukai. Iki vidurdienio užtrauktos grotos. Apleista mašina, stovinti 

šoninės gatvės vidury be padangų, žibintų, chrominių juostelių, panaši į nu- 
balintą karvės skeletą Mirties slėnio vidury. Nuotekose tviskėjo stiklo šukės. 
Ant visų stiklinių lombardų ir alkoholio parduotuvių vitrinų matėsi nuleidžia- 
mos grotos. Štai ko prieš aštuonerius metus išmokome iš rasinių nesutarimų, 
- mąstė Bartas. - Kaip kritiniais atvejais užkirsti kelią plėšimams. Pusiauke- 
lėje Venerio aveniu Bartas pagaliau išvydo mažą senosios anglų kalbos rai- 
dėmis užrašytą iškabą: 


“UŽEIK, MAMYTE" KAVINĖ 


Bartas pastatė mašiną, užrakino ir Įėjo vidun. Kavinėje sėdėjo tik du lan- 
nas baltaodis girtuoklis, siurbčiojantis kavą i iš storo balto porcelianinio puo- 
delio. Kiekvienąkart puodeliui priartėjus prie burnos, jo rankos imdavo be- 
jėgiškai virpėti. Girtuoklio oda buvo geltona, o jam pakėlus akis atrodė tarsi 
visas žmogus būtų įkalintas taip giliai šio dvokiančio kalėjimo viduje, kad 
jau buvo neįmanoma išsikapanoti paviršiun. 

Dreikas sėdėjo už prekystalio, šalia dviejų skylių viryklės. Viename 
puode buvo karštas vanduo, kitame - juoda kava. Ant baro gulinčioje cigarų 
dėžutėje spindėjo keletas centų. Ant braižybinio popieriaus galėjai perskaityti: 


MENIU 
Kava 15c “Balogna" 30c 
Arbata 15c Riešutinis sviestas ir drebučiai 25c 
Visi sodos gėrimai 25c = Dešrainis 35c 


Kitas užrašas skelbė: 
PRAŠAU PALAUKTI, KOL JUS APTARNAUS! 


Visi kavinės padėjėjai yra SAVANORIAI, todėl apsitarmaudami 
patys priverčiate juos jaustis nereikalingais ir kvailiais. Prašau palauk- 
ti ir nepamiršti: DIEVAS JUS MYLI! 


Dreikas pakėlė akis nuo suglamžyto “The National Lampoon" žurnalo. 
Akimirką jo akys tapo miglotos, kaip žmogaus, bandančio prisiminti reikia- 
mą vardą, o tada pasisveikino: 

- Kaip laikotės, pone Deivisai? 

- Gerai. Gal galėčiau gauti puodelį kavos? 

- Žinoma, - Dreikas paėmė puodelį nuo antro piramidės sluoksnio ir įpy- 
lė kavos. - Pieno? 

- Ne, ačiū, - Bartas padavė dvidešimt penkis centus, ir Dreikas iš cigarų 
dėžutės grąžino dešimt. - Norėjau padėkoti jums už tą vakarą ir padaryti 
įnašą. 

- Nėr už ką man dėkoti. 

- Yra. Tas vakarėlis buvo vadinamoji bloga scena. 

- Chemikalai tai sugeba. Ne visada, bet kartais. Praeitą vakarą tokie ber- 
niukai atvilko čionai savo draugą, kuris buvo prisirijęs rūgšties miesto par- 
Panašu į “Reader's Digest" siaubo apsakymą, tiesa? 

- Mergina, davusi man meskalino, pasakojo kartą ištraukusi žmogaus 
ranką iš kriauklės. Po to ji taip ir nesuprato, buvo taip iš tikrųjų ar ne. 

- Kas ji? 

- Nelabai ką ir žinau, - sąžiningai atsakė Bartas. - Kad ir kaip ten būtų, 
štai. 

Bartas padėjo gumyte perrištą banknotų ritinėlį šalia cigarų dėžutės. 

Dreikas susiraukė, net nepalietęs jo. 

- Tai skirta kavinei, - paaiškino Bartas. Be abejo, Dreikas viską suprato, 
tačiau Bartui reikėjo pralaužti tylą. 

Dreikas atrišo gumytę, laikydamas banknotus kairėje rankoje ir manipu- 
liuodamas keistai randuota dešine. Jis padėjo gumytę į šoną ir iš lėto suskai- 
čiavo pinigus. 

- Čia penki tūkstančiai dolerių, - pagaliau tarė jis. 

- Taip. 

- Ar įsižeisite, jei paklausiu, iš kur jūs... 

- Juos gavau? Ne, neįsižeisiu. Gavau pardavęs miestui savo namą. Ten 
jie ties kelią. 

- Ar jūsų Žmona sutinka? 

- Mano žmona neturi su tuo nieko bendra. Mes negyvename kartu. Grei- 
tai išsiskirsime. Ji gavo savo pusę sumos ir gali elgtis su ja kaip tinkama. 

- Šitkaip. 

Už jų senas girtuoklis pradėjo niūniuoti. Nesigirdėjo jokios melodijos, tik 
paprasčiausias niūniavimas. 

Dreikas dūrė dešiniuoju smiliumi į banknotus. Banknotų krašteliai nuo 
vyniojimo buvo užsirietę į viršų. 

- Negaliu jų paimti, - pagaliau tarė. 

- Kodėl ne? 

- Ar neprisimenat, apie ką mes kalbėjomės? 

Bartas neužmiršo judviejų pokalbio. 

- Aš tikrai nežadu to daryti. 

- Manau, žadate. Žmogus, jaugęs į šį pasaulį, nedalija savo pinigų pagal 
užgaidas. 

- Tai ne užgaida, - tvirtai atkirto Bartas. 

Dreikas aštriai dėbtelėjo į jį. 

- O kaip jūs tai pavadinsit? Lemtingu susitikimu? 

- Po velnių, juk aš dalinu pinigus žmonėms, kurių niekada nemačiau. Vė- 
žio tyrinėtojams. “Išgelbėkit vaikus" fondui. Raumenų vystymosi sutrikimo 
ligoninei Bostone. O aš niekada nebuvau Bostone. 

- Tokio dydžio sumas? 

- Ne. = 

- Ir dar grynaisiais, pone Deivisai. Žmogus, besinaudojantis pinigais, 
nenoti jų matyti. Jis naudojasi čekiais, pasirašo popierius. Netgi žaisdamas 

pokerį, jis pasiima žetonus. Taip pinigai tampa simboliniai. Ir mūsų visuo- 
menėje žmogus, nebesinaudojantis pinigais, tikriausiai nebežada naudotis ir 
gyvenimu. 

- Tai velniškai materialistinis požiūris... 

- Kunigui? Tačiau aš jau seniai nebe kunigas. Nuo to laiko, kai tai atsiti- 
ko, - Dreikas ištiesė randuotą ranką. - Ar papasakoti jums, iš kur gaunu pi- 
nigus, norėdamas išlaikyti šitą skylę? Mes pavėlavome pakliūti į geranoriš- 
komis apsimetančių labdaros organizacijų - tokių, kaip Jungtinis fondas ar 
Miesto pagalbos fondas - sąrašus. Visi čia dirbantys žmonės yra pensininkai, 
nesuprantantys čia besilankančių vaikų, tačiau norintys ne vien spoksoti pro 
trečio aukšto langą. Turiu nusisamdęs keletą vaikigalių bandomajam laiko- 
tarpiui, kurie ieško grupių, dykai grojančių penktadienio ir šeštadienio vaka- 
rais, tokių, kurios dar tik pradeda savo karjerą, todėl stengiasi kuo dažniau 
pasirodyti scenoje. Mes siunčiame skrybėlę. Tačiau daugiausia nubyra iš tur- 
tingų žmonių - aukščiausio visuomenės sluoksnio. Aš lankausi pas juos. Sa- 
kau kalbas per damų arbatėles. Pasakoju joms apie vaikus, prisirijusius nar- 
kotikų, ar valkatas, nakvojančius po viadukais ir deginančius laikraščius, kad 
nesušaltų žiemą. Aš pasakoju joms apie penkiolikmetę mergaitę, dirbančią 
kelyje nuo 1971-ųjų, kuri užsuko pas mus su didelėmis utėlėmis, ropojančio- 
mis po jos galvą i ir kušplaukius. Aš pasakoju apie visas Nortono venerines 
ligas. Apie “žvejus", kurie valkiojasi autobusų stotyse, ieškodami pabėgusių 
iš namų berniukų, norėdami pasiūlyti jiems užsiiminėti prostitucija. Aš pa- 
sakoju, kaip tokie berniukai baigia teatro vyrų tualete, už dešimt dolerių 
čiulpdami kokio nors vyruko gaidį, o gal ir už penkiolika, jei pažada nuryti 
spermą. Penkiasdešimt procentų jam ir penkiasdešimt - jo suteneriui. Tų 
moterų akys išsiplečia iš siaubo, o po to suminkštėja ir sušvelnėja, ko gero, 
ir jų šlaunys sudrėksta, tačiau jos atidaro savo pinigines, o tai svarbiausia. 
Kartais gali susidurti su tokia, kuri paaukos dešimt baksų. Ji pasikviečia ta- 
ve vakarienės į Kreščentą, supažindina su savo šeima ir paprašo sukalbėti 
maldą, tamnaitei atnešus pirmą patiekalą. Tu sukalbi, nors žodžiai veliasi bur- 
noje, ir paglostai vaiko plaukus, - tokiuose namuose visada yra vienas, tik 
vienas vaikas, Deivisai, ne taip, kaip pas tuos pasibjaurėtinus triušius iš šios 
miesto dalies, kurie pridaro pilną namą vaikų, - pagiri jį arba ją. Jei pavyks- 
ta, ta ponia būna pasikvietusi savo bridžo ar klubo drauges pasiklausyti šito 
netipiško kunigo, kuris tikriausiai yra radikalas, pardavinėjantis ginklus 
“Panteroms" ar Alžyro išsilaisvinimo lygai, o tu suvaidini Tėvą Brauną su 
Blarnio bruožais ir šypsaisi, kol pradeda skaudėti visą veidą. Tai vadinama 
pinigų medžio purtymu ir atliekama labai elegantiškoje aplinkoje, tačiau ei- 
damas namo jautiesi tarsi būtum klūpėjęs ant kelių ir čiulpęs “AC/DC" va- 
dybininko gaidį kino teatre. Bet, po perkūnais, toks mano žaidimas, mano 
"atgailos" dalis, jei atleisite man už šį žodį, tačiau nekrofilija į mano atgailą 
neįeina. O būtent tai, pone Deivisai, man jūs ir siūlote. Ir būtent todėl priva- 
lau pasakyti ne. 

- Atgaila už ką? 

- Tai, - su persukta šypsenėle atsakė Dreikas, - tik mano ir Dievo rei- 
kalas. 

- Tai kodėl pasirinkote tokį finansų gavimo metodą, jei jis toks atstu- 
miantis? Kodėl paprasčiausiai... 

- Darau šitaip, nes tai vienintelis būdas. Aš neturiu kitos išeities. 

Staiga su siaubingu nusivylimu Bartas suprato, kad Dreikas ką tik paaiš- 
kino, kodėl jis čia atvyko ir kodėl visa tai darė. 

- Ar viskas gerai, pone Deivisai? Jūs atrodote... 

- Viskas gerai. Norėčiau palinkėti jums geriausios sėkmės. Net jei ir 
nepasistūmėjote į priekį. 

- Nepuoselėju jokių iliuzijų, - nusišypsojo Dreikas. - Jūs turėtumėte per- 
sigalvoti... dėl drastiškų poelgių. Yra ir kitų alternatyvų. 

- Tikrai? - nusišypsojo ir Bartas. - Uždarykit šitą skylę. Išeikite su ma- 
nim, ir mes pradėsime naują verslą. Siūlau rimtai. 

- Jūs juokiatės iš manęs. 

- Ne. Galbūt kažkas juokiasi iš mudviejų abiejų. 

Bartas nusisuko, vėl suvyniodamas banknotus į ritinėlį. Vaikiščias vis dar 
miegojo. Senis padėjo pusiau tuščią puodelį ant stalo ir tuščiai įsistebeilijo į 
jį. Jis vis dar niūniavo. Praeidamas pro šalį, Bartas įmerkė banknotų ritinėlį 
į senio puodelį, išliedamas kavą ant stalo. Jis greitai smuko pro duris ir atra- 
kino mašinos dureles, tikėdamasis, kad Dreikas atseks iš paskos ir atkalbės, 
o galbūt net išgelbės. Tačiau Dreikas nepasirodė, galbūt tikėdamasis, kad 
Bartas sugrįš ir išgelbės save pats. 

Tačiau Bartas tik įsėdo į mašiną ir nuvažiavo. 

Bartas nuvažiavo į “Sears" parduotuvę ir nusipirko automobilinį akumu- 
liatorių bei porą jungiamųjų laidų. Ant akumuliatoriaus šono matėsi plast- 
masėje išrašyti žodžiai: 

“ILGALAIKIS" 

Bartas grįžo namo ir sudėjo pirkinius į spintą, šalia medinės dėžės. Pa- 
galvojo, kas nutiktų, jei policija atvyktų čionai su kratos orderiu. Sautuvai 
garaže, sprogmenys svetainėje, didelė grynų pinigų suma virtuvėje. Beviltiš- 
kas revoliucionierius B.Dž. Deivisas. Slaptas Agentas X-9, kuriam moka ne- 
minimas užsienio kartelis. Bartas užsisakinėjo “Reader's Digest" žurnalą, 
pilną tokių šnipų istorijų šalia nesibaigiančių reklamų prieš rūkymą, pormnog- 
rafiją ir nusikaltimus. Visada labiau baugindavo šnipas, kuris pasirodydavo 
besąs priemiesčio gyventojas, vienas iš mūsų. KGB agentai Vilmete ar Des 
Muane, perduodantys mikrofilmus vaistinės bibliotekoje, planuojantys vals- 
tybės perversmus lauko kino teatruose, valgantys mėsainius su vienu tuščiu 
dantimi, kuriame slėpė ciano rūgštį. 

Taip, kratos orderis, ir Bartas būtų nukryžiuotas. Tačiau jis jau nebebi- 
jojo. Regis, nuo to taško jau seniai viskas pasistūmėjo gerokai į priekį. 

- Sakyk, ko nori, - išvargsiu balsu paragino Maljorė. 

Lauke krito šlapdriba; popietė buvo pilka ir niūri. Tokią dieną net mies- 
to autobusas, išlendantis iš virpančio pilko oro ir savo didžiuliais ratais 
drabstantis purvą į visas puses, atrodė lyg depresiškų fantazijų fikcija, o pats 
gyvenimas - truputį beprotiškas. 

- Mano namo? Mano mašinos? Mano žmonos? Bet ko, Deivisai. Tik pa- 
lik mane ramybėje mano gyvenimo saulėlydyje. 

- Klausykit, - sumišęs prabilo Bartas. - Žinau, kad esu kenkėjas. 

- Jis žino, kad yra kenkėjas, - Maljorė kreipėsi į sienas. Jis pakėlė rankas 
ir vėl numetė ant stambių šlaunų. - Tai kodėl, dėl Dievo meilės, tu nesustoji? 

- Tai paskutinis prašymas. 

Maljorė išpūtė akis. 

- Turėtų būti ypatingas, - jis vėl kreipėsi į sienas. - Tai ko gi nori? 

Bartas ištraukė banknotų krūvelę ir tarė: 

- Čia aštuoniolika tūkstančių dolerių. Trys skirti jums. Mokestis sura- 
dėjui. 

- O ką nori surasti? 

- Merginą Las Vege. 

- Penkiolika gabalų skirti jai? 

- Taip. Norėčiau, kad paimtumėte juos ir investuotumėte į savo pelningas 
operacijas. Ir mokėtumėte jai dividendus. 

- Į teisėtas operacijas? 

- Nebūtinai, svarbiausia, kad būtų didžiausi dividendai. Pasitikiu jūsų 
sprendimu. 

- Jis pasitiki mano sprendimu, - Maljorė pakartojo sienoms. - Vegas - di- 
delis miestas, pone Deivisai. Perėjūnų miestas. 

- Ar neturite ten savo ryšių? 

- Tiesą pasakius, turiu. Tačiau jei kalbama apie kokią nors pusiau iškep- 
tą hipę, kuri galbūt jau patraukė į San Franciską ar Denverį... 

- Jos vardas Olivija Brener. Ir, mano nuomone, ji vis dar Las Vege. Mer- 
gina dirbo greito maisto restorane... 

- Kurių Vege mažiausiai du milijonai. Jėzau! Marija! Ir dailide Juozapai! 

- Ji nuomojasi butą su kita mergina ar bent jau taip buvo, kai paskutinį- 
syk kalbėjausi su ja. Adreso nežinau. Ji beveik šešių pėdų ūgio, tamsių plau- 
kų, žalių akių. Geros figūros. Dvidešimt vienerių metų. Ar bent jau taip 
sakė. 

- O jei aš nesurasiu šio nuostabaus užpakaliuko? 

- Investuokite pinigus ir pasilikite dividendus sau. Pavadinkite tai mokes- 
čiu už įkyrumą. 

- Iš kur žinai, jog bet kokiu atveju taip nepasielgsiu? 

Bartas atsistojo, palikdamas pinigus ant stalo. 

- Nežinau. Tačiau jūsų veidas atrodo sąžiningas. 

- Paklausyk. Nenoriu įkąsti tau į subinę. Tu - žmogus, kuriam jau įkan- 
do. Bet man tai nepatinka. Tai panašu, tarytum paskirtum mane savo pra- 
keikto paskutinio noro ir testamento vykdytoju. 

- Atsisakykite, jei taip norite. 

- Ne, ne, ne, tu manęs nesupratai. Jei ji vis dar Las Vege ir tikrai yra Oli- 
vija Brener, tikriausiai ją surasiu, o trijų gabalų už tokią paslaugą netgi per 
daug. Man tai vis tiek nepakenks. Tačiau mane gąsdini, Deivisai. Tu tikrai 
įklimpai į tą reikalą. 

- Taip. 

Maljorė susiraukė ir nužvelgė pakištas po stiklu savo, savo žmonos ir 
vaikų nuotraukas. 

- Gerai, - sutiko jis. - Gerai, tebūnie tai paskutinis prašymas. Bet daugiau 
nė vieno, Deivisai. Nė vieno. Jei dar kartą pamatysiu tave ar išgirsiu pakė- 
lęs telefono ragelį, gali užmiršti tai. Kalbu rimtai. Man ir savų problemų už- 
tenka be kapanojimosi tavosiose. 

- Sutinku su šia sąlyga. 

Bartas ištiesė savo ranką, nežinodamas, ar Maljorė paspaus ją, tačiau 
Maljorė nepasididžiavo. 

- Tu neturi man jokios prasmės, - tarė Maljorė. - Kodėl man turėtų patikti 
vyrukas, neturintis jokios prasmės? 

- Juk tai - beprasmis pasaulis, - atsakė Bartas. - Jei dar abejojate, prisi- 
minkite pono Piacio šunį. 

- Aš dažnai jį prisimenu, - užtikrino Maljorė. 

Bartas nusinešė voką su čekių knygute prie pašto dėžutės gatvės kampe 
ir įmetė jį. Tą vakarą jis nuvažiavo pažiūrėti filmo “Egzorcistas", nes jame 
vaidino Maksas fon Zidovas, o jis Bartui visada labai patiko. Vienoje filmo 
scenoje maža mergaitė apvėmė katalikų kunigo veidą. Kai kurie žmonės ga- 
linėse eilėse pralinksmėjo. ba 

Paskambino Merė. Atrodė atsipalaidavusi ir linksma, todėl pokalbis ta- 
po daug lengvesnis. 

- Tu pardavei namą, - tarė ji. 

- Teisingai. 

- Bet tu vis dar jame. 

- Tik iki šeštadienio. Išsinuomojau didelį namą kaime. Pabandysiu viską 
pradėti iš naujo. 

- O, Bartai. Tai taip nuostabu, - Bartas suprato, kodėl buvo taip lengva 
kalbėtis. Merė paprasčiausiai apsimetinėjo: ji nesidžiaugė ir nepyko, jai bu- 
vo visvien. - Dėl čekių knygelės... 


177 


- Taip. 

- Juk tu po lygiai padalinai pinigus, tiesa? 

- Taip. Jei nori patikrinti, gali paskambinti ponui Feneriui. 

- Ne. Aš ne tai turėjau omeny, - Bartas beveik įsivaizdavo, kaip ji stumia 
rankas nuo savęs. - Tik norėjau pasakyti...tu taip padalinai pinigus... ar tai 
reiškia... 

Merė meniškai nutylėjo sakinio pabaigą, ir Bartas pamanė: O, kale, pri- 
čiupai mane. Tiesiai į taikinį. 

- Taip, tikriausiai tai ir reiškia. Skyrybas. 

- Ar viską apmąstei? - sąžiningai apsimetinėdama paklausė Merė. - Ar 
tikrai... 

- Aš daug apie tai galvojau. 

- Aš taip pat. Regis, tai vienintelė išeitis. Tačiau negalvoju nieko bloga 
apie tave, Bartai. Nepykstu ant tavęs. 

Dieve mano, ji skaitė visus tuos romanus minkštais viršeliais. O dabar ji 
pasakys, kad grįžta atgal į mokyklą. Bartą nustebino jo kandumas. Manė se- 
niai jo atsikratęs. 

- Ką tu darysi? 

- Aš grįšiu mokytis, - apsimetimo balse nebeliko, dabar Merė tiesiog švy- 
tėjo iš susijaudinimo. - Susiradau savo seną pažymių nuorašą, jis vis dar gu- 
lėjo mamos palėpėje kartu su mano senais drabužiais. Ar žinai, man trūksta 
tik dvidešimt keturių kreditų iki mokslų baigimo? Bartai, tai užtruks vos me- 
tus! 

Bartas išvydo Merę, bešliaužiojančią motinos palėpėje. Paveikslas susi- 
liejo su kitu, kuriame jis pats sėdėjo Čarlio drabužių krūvoje. Bartas pasi- 
stengė nuvyti šį vaizdą šalin. 

- Bartai? Ar vis dar klausai? 

- Taip. Džiaugiuosi, kad laisvė padės tau užbaigti mokslus. 

- Bartai, - papriekaištavo Merė. 

Tačiau nebebuvo jokio reikalo erzinti ar skaudinti ją. Viskas jau praeitis. 
Įkandęs pono Piacio šuo judėjo į priekį. Bartui tai pasirodė juokinga, ir jis 
sukikeno. 

- Bartai, ar tu verki? - švelniai pasiteiravo Merė. Nenuoširdžiai, bet vis 
tiek švelniai. 

- Ne, - drąsiai atkirto jis. 

- Bartai, ar galiu ką nors padaryti dėl tavęs? Jei taip, tai sakyk. 

- Ne. Viskas bus gerai. Ir džiaugiuosi, kad grįžti mokytis. Klausyk, tos 
skyrybos... kas paduos prašymą? Tu ar aš? 

- Geriau bus, jei paduosiu aš. 

- Gerai. Puiku. 

Tarp jų stojo tyla, bet staiga Merė pertraukė ją, tarytum žodžiai būtų pa- 
tys išsprūdę be Merės žinios ar pritarimo. 

- Ar miegojai su kuo nors nuo to laiko, kai aš išėjau? 

Bartas apmąstė klausimą ir atsakymų variantus: tiesą, melą ir išsisukinė- 
jimą, kuris neleistų jai šiąnakt užmigti. 

- Ne, - atsargiai atsakė jis ir pridūrė: - O tu? 

- Žinoma, ne, - ir šokiruota, ir pamaloninta atsakė Merė. - Ir kaip aš ga- 
lėčiau? 

- Tačiau galų gale teks. 

- Bartai, nekalbėkime apie seksą. 

- Gerai, - taikiai sutiko Bartas, nors būtent ji pradėjo šią temą. 

Jis vis ieškojo gražių žodžių Merei, kurių ji niekada nepamirštų. Bartui 
nesisekė, be to, ir kodėl ji turėtų išvis jį prisiminti, bent jau tokioje situaci- 
joje. Anksčiau tikrai buvo gerų kartu praleistų metų. Bartas neabejojo, kad 
jie buvo geri, nes jis nevaliojo nieko prisiminti, galbūt tik išskyrus beprotiš- 
kas lažybas dėl televizoriaus. 

Jis išgirdo save sakant: 

- Prisimeni, kaip pirmą kartą nuvežėme Čarlį į vaikų darželį? 

- Taip. Jis verkė ir norėjo grįžti su mumis. Tu nenorėjai jo paleisti, 
Bartai. 

- O tu norėjai. 

Merė įsižeidusiu balsu bandė paneigti, tačiau Bartas prieš akis jau matė 
šią sceną. Vaikų darželio savininkė buvo ponia Riker. Ji turėjo valstybės iš- 
duotą sertifikatą, ir, prieš pirmą valandą išleisdama vaikus namo, patiekda- 
vo jiems skanius šiltus pietus. Darželis buvo įrengtas pusrūsyje, ir, visiems 
trims besileidžiant žemyn, Bartas jautėsi it išdavikas; lyg fermeris, glostan- 
tis karvę pakeliui į skerdyklą. Jo Čarlis buvo nuostabus berniukas. Balti, vė- 
liau patamsėję plaukai, žydros, budrios akys, rankos, buvusios gabios netgi 
kūdikystėje. Taigi jis stovėjo sustingęs tarp jų laiptų aikštelėje ir stebėjo ki- 
tus vaikus, šūkaliojančius, bėgiojančius, spalvinančius knygeles ir bukanosė- 
mis žirklėmis karpančius spalvotą popierių - į tokią jų gausybę. Čarlis nie- 
kada dar neatrodė toks pažeidžiamas kaip tą akimirką, stebintis kitus vaikus. 
Jo akyse neatsispindėjo baimė ar džiaugsmas, tik budrumas, kažkoks paša- 
lietiškumas, ir Bartas niekada nesijautė toks savo sūnaus tėvas kaip tada; 
toks artimas savo minčių tėkmei. Prie jų priėjo išsišiepusi iki ausų ponia Ri- 
ker ir tarė: “Mums bus taip linksma, Čakai", - vos nepriversdama Barto su- 
rikti: “Tai ne jo vardas!"'. Kai ji ištiesė savo ranką, Čarlis nepaėmė jos, o tik 
stebėjo, tad ponia Riker pati sugriebė jo ranką ir pradėjo tempti prie kitų vai- 
kų. Carlis noriai žengė du žingsnius, sustojo ir atsigręžė į juos. Ponia Jang 
paragino: “Eikite, jam nieko nenutiks“. Galų gale Merė turėjo niuktelėti Bar- 
tui ir paraginti: “Eime, Bartai", - nes jis sustingęs žvelgė į savo sūnų. Jo sū- 
naus akys bylojo: Ar leisi joms taip su manim pasielgti, Džordžai?, o jo pa- 
čio akys sakė: Taip, tikriausiai, Fredi. Ir jiedu su Mere ėmė lipti laiptais, at- 
sukdami Čarliui savo nugaras — baisiausią dalyką, kokį gali išvysti mažas 
vaikutis. Čarlis pradėjo raudoti. Tačiau Merė net nesustojo, nes moters mei- 
lė yra keista, žiauri ir beveik visada įžvalgi. Ji žinojo, kad išėjimas - pats tei- 
singiausias sprendimas, todėl taip ir padarė, nuvydama verksmus nuo savęs 
kaip tik dar vieną berniuko vystymosi etapą. O jis pajuto tokį aštrų skausmą 
krūtinėje, kad netgi sudvejojo, ar tai ne širdies smūgis, bet skausmas praėjo, 
palikdamas jį drebantį, nesugebantį suprasti, kas įvyko. Tik dabar Bartas su- 

vokė, kad tas skausmas buvo paprasčiausias kasdieninis atsisveikinimas. Tė- 
vų nugaros - ne patys siaubingiausi dalykai. Baisiausia - greitis, kuriuo vai- 
kai užmiršta šias nugaras ir užsiima savais reikalais - žaidimais, dėlionėmis, 
naujais draugais ir galiausiai mirtimi. Dabar Bartas jau pažinojo šiuos bai- 
sius dalykus. Čarlis pradėjo mirti daug anksčiau prieš ligos pradžią, ir nie- 
kas negalėjo to sustabdyti. 

- Bartai? - šaukė Merė. - Ar tu vis dar klausaisi, Bartai? 

- Taip. 

- Nejau manai, kad darai sau gera, visąlaik mąstydamas apie Čarlį? Tai 
ėda tave. Tu esi jo belaisvis. 

- Bet tu laisva, - atkirto jis. - Taip. 

- Ar man susitikti su advokatu kitą savaitę? 

- Gerai. 

- Juk nebūtinai turime pyktis, tiesa, Bartai? 

- Taip. Viską atliksime civilizuotai. 

- Ar tu nepersigalvosi ir neužginčysi skyrybų? 

- Ne. 

- Aš... aš tau dar paskambinsiu. 

- Tu žinojai, kad jau laikas jį palikti, ir taip padarei. O, kad aš būčiau ga- 
lėjęs būti toks instinktyvus. 

- Ką? 

- Nieko. Sudie, Mere. Aš myliu tave. 

Bartas suvokė pasakęs tai tik padėjęs ragelį. Jis išpyškino automatiškai, 
be jokio jausmo. Bet juk tai buvo visai nebloga pabaiga. Visai nebloga. 

Pasigirdo sekretorės balsas: 

- Kaip turėčiau jus pristatyti? 

- Bartas Deivisas. 

- Ar palauksite minutėlę? 

- Žinoma. 

Sekretorė laikinai išjungė jį, ir Bartas priglaudė tylų ragelį prie ausies, 
tapsėdamas kojomis ir pro langą žvelgdamas į vaiduoklišką Vakarinės Kres- 
taleno gatvės miestą. Tai buvo giedra, bet labai šalta diena. Temperatūra lai- 
kėsi 12 laipsių šalčio, tačiau dėl pašalo atrodė, kad nėra nė dešimties. Vėjas 
pustė sniegą per gatvę, kur tyliai rymojo Hobartų namas - kiautas, laukian- 
tis grioviklio. Jie išsivežė netgi langines. 

Pasigirdo kliktelėjimas, ir Stivo Ordnerio balsas sububeno į ragelį: 

- Kaip laikaisi, Bartai? 

- Puikiai. 

- Ko norėtum? 

- Skambinu dėl skalbyklos. Norėjau sužinoti, ką korporacija nusprendė 
dėl skaibyklos perkėlimo. 

Ordneris atsiduso ir juokaudamas tarė: 

- Truputį vėloka, ar ne? 

- Skambinu ne tam, kad nokautuotum mane, Stivai. 

- Kodėl gi ne? Juk tu taip pat nokautavai visus. Na, tiek to. Taryba nu- 
sprendė atsisakyti pramoninio skalbimo verslo, Bartai. Savitarnos skalbyk- 
los liks; joms gerai sekasi. Tik pakeisime jų pavadinimą. Į “Hendi Vuoš“. Ir 
kaip tau tai skamba? 

- Slykščiai, - atkirto Bartas. - Kodėl neatleidote Vinio Meisono? 

- Vinio? - Ordneris atrodė nustebęs. - Vinis puikiai darbuojasi pas mus. 
Virsta tikru bosu. Aš nesitikėjau tokio kandumo... 

- Liaukis, Stivai. Tas darbas turi tiek pat ateities, kiek ir daugiabučio ven- 
tiliacinė šachta. Arba duok jam rimtą darbą, arba atleisk. 

- Nemanau, kad tai tavo reikalas, Bartai. 

- Jūs parišote nudvėsusį viščiuką jam po kaklu, ir jis kol kas to nežino, 
kadangi viščiukas dar nepradėjo pūti. Jis vis dar mano, jog tai vakarienė. 

- Kiek supratau, jis vožė tau į akį prieš pat Kalėdas. 

- Aš pasakiau jam tiesą, ir jam nepatiko. 

- Tiesa - labai slidus žodis, Bartai. Maniau, kad po man pasakytų melų 
supranti tai geriau nei kas kitas. 

- Jie vis dar neduoda tau ramybės, tiesa? 

- Kai sužinai, jog vyras, kurį laikei šauniu, iš tikrųjų tėra tik mėšlo krū- 
va, taip, tai ima neduoti kai kam ramybės. 

- Neduoti kai kam ramybės, - pakartojo Bartas. - Žinai, ką, Stivai? Tu esi 
vienintelis iš mano pažįstamų žmonių, kuris gali taip pasakyti. Neduoti kai 
kam ramybės. Skamba lyg kažkas, uždarytas į sušiktą aerozolio flakoną. 

- Ar norėjai dar ko nors, Bartai? 

- Ne. Norėčiau, kad liautumeisi žeminęs Vinį, ir tiek. Jis - geras žmogus. 
O tu veltui eikvoji jį. Ir pats tai puikiai žinai. 

- Kartoju: kodėl aš turėčiau “žeminti" Vinį? 

- Kadangi negali prisikasti prie manęs. 

- Daraisi paranojikas, Bartai. Aš noriu tik viena — pamiršti tave. 

- Ir todėl tikrinai, ar skalbiau asmeninius daiktus skalbykloje? Ar ėmiau 
procentus iš motelių? Kiek Žinau, tu net surinkai pastarųjų penkerių metų 
kvitus už einamuosius pirkinius. 

- Kas tau tai pasakė? - sulojo Ordneris. Jis atrodė išmuštas iš pusiausvy- 
TOS. 

- Kai kas iš tavo organizacijos, - linksmai pamelavo Bartas. - Kai kas, 
kas tavęs nemėgsta. Kai kas, manantis, jog suspėsiu į kitą direktorių posėdį. 

- Kas? 

- Sudie, Stivai. Pagalvok apie Vinį Meisoną, o aš pagalvosiu, su kuo pa- 
sišnekėti ar ne. 

- Nedrįsk padėti ragelio! Nedrįsk... 
kulną. Ką jam priminė Stivas? Rutulinius guolius. Žemuoginius ledus, pa- 
vogtus iš užrakinamos maisto spintelės. Hermaną Vuką. Kapitoną Kveigą. 
Filme jį vaidino Hamfris Bogartas. Bartas garsiai nusijuokė ir uždainavo: 

Mums visiems reikia ant kažko kveiguoti, 
Jei nori, gali kveiguoti ant manęs. 


Taip, aš beprotis, - vis dar juokdamasis mąstė Bartas. - Tačiau tai turi ir 
tam tikrų pranašumų. Jam dingtelėjo į galvą, kad vienas iš įtikinamiausių be- 
protystės simptomų yra vienišas vyriškis, besijuokiantis tylos apsupty tuščio- 
je gatvėje, pilnoje tuščių namų. Tačiau mintis nenustelbė juoko, tad Bartas 
dar labiau užsikvatojo, stovėdamas prie telefono, purtydamas galvą ir vaipy- 
damasis. 


1974-ŲJŲ SAUSIO 19-0OJI 


Sutemus Bartas nuėjo į garažą ir parsinešė šautuvus. Atsargiai užtaisė 
“Magnumą" pagal instrukcinius nurodymus, prieš tai kelis kartus iššovęs ne- 
užtaisytą ginklą. “Rolling Stones" dainavo apie vidurnakčio klajūną. Bartas 
negalėjo atsižavėti šiuo albumu. Jis mąstė apie save kaip apie Bartoną Džor- 
džą Deivisą, Vidurnakčio klajūną, kurį galima aplankyti tik iš anksto susita- 
rus. 

Į “Weatherbee" tilpo aštuoni šoviniai. Jie galėjo laisvai tikti vidutinio 
dydžio haubicai. Užtaisęs šautuvą, Bartas smalsiai nužvelgė jį, spėliodamas, 
ar jis iš tikrųjų toks galingas, kaip teigė Purvinasis Haris Svinertonas. Bar- 
tas nusprendė išeiti už namo ir pabandyti iššauti. Ir kas Vakarinėje Kresta- 
leno gatvėje būtų pranešęs apie šaudymą? 

Jis užsivilko striukę ir per virtuvę patraukė užpakalinių durų link. Tada 
vėl grįžo į svetainę ir paėmė vieną pagalvėlę nuo sofos. Bartas išėjo į lauką, 
stabtelėdamas uždegti 200 vatų kiemo lemputę, kurią juodu su Mere vasaro- 
mis naudodavo, vykstant galinio kiemo babekju. Čia, kaip Bartas jau paste- 
bėjo prieš savaitę, sniegas buvo nepaliestas, nesutryptas, visiškai nekaltas. 
Niekas dar nemindė šito sniego. Anksčiau Apslingerių berniukas Kenis 
mėgdavo per galinį kiemą nusigauti prie savo draugo Ronio garažo, norėda- 
mas ten pakabinti keletą daikčiukų (daugiausia apatinių kelnaičių) tomis die- 
nomis, kai nebūdavo per daug šalta. Tačiau Bartas visada eidavo į garažą 
tiesiai iš namo, ir dabar jam į galvą šovė neįtikėtina mintis: niekas nevaikš- 
čiojo galiniame kieme nuo pat pirmojo sniego, iškritusio lapkrityje. Netgi 
šuo. 

Staiga jis beprotiškai panoro išbėgti į kiemo vidurį, kur vasaromis visa- 
da stovėdavo žarijų indas, ir nulipdyti angelą. 

Bet Bartas tik pasikišo pagalvę po dešine pažastimi, palaikė ją taip pa- 
sirėmęs smakru, o tada prie jo prispaudė “Weatherbee" buožę. Jis nusitaikė, 
primerkęs kairę akį, ir pabandė prisiminti patarimą, kurį vėlaus vakaro fil- 
muose apie karą aktoriai duodavo vienas kitam, prieš jūrininkams iššaunant 
paplūdimio link. Dažniausiai tai būdavo koks senas veteranas, kaip Ričardas 
Vidmarkas, besikalbantis su kokiu nors “žaliu" eiliniu - galbūt Martinu Mil- 
neriu: Netrukčiok gaiduko, sūneli - NUSPAUSK jį. 

Gerai, Fredai. Pažiūrėkim, ar pataikysiu į savo garažą. 

Bartas nuspaudė gaiduką. 

Šautuvas ne iššovė, o tiesiog sprogo. Iš pradžių Bartas išsigando pama- 
nęs, kad susisprogdino savo rankas. Jis suvokė esąs gyvas, kai atatranka nu- 
bloškė jį prie virtuvės durų. Šūvio garsas pasklido visomis kryptimis įdomiai 
nuvilnijančiu aidu. Pagalvė nukrito ant sniego. Barto petys tvinkčiojo. 

- Viešpatie, Fredai! - išlemeno Bartas. 

Jis pažvelgė į garažą ir nepatikėjo savo akimis. Šone žiojėjo skylė, į ku- 
rią laisvai galėjo tilpti arbatos puodelis. 

Bartas atrėmė šautuvą į stiklines virtuvės duris ir nutapnojo per sniegą, 
nekreipdamas dėmesio į žemaaulius batus. Jis patyrinėjo skylę, suglumusiai 
laužydamas atlaužas savo smiliumi, o tada apėjo aplink garažą ir įžengė 
vidun. 

Iš vidaus skylė buvo dar didesnė. Bartas nužvelgė savo automobilį. Vai- 
ruotojo durelėse matėsi kulkos padaryta skylė. Dažai buvo nudeginti aplink 
įdubusią skylę, į kurią jis galėjo įkišti du pirštus. Bartas atidarė dureles ir per 
sėdynes pažvelgė į keleivio pusės duris. Taip, kulka pervėrė ir jas, truputį že- 
miau durų rankenėlės. 

Bartas priėjo prie keleivio durelių ir išvydo, kur išėjo kulka, palikdama 
dar vieną skylę, šįkart su styrančiomis metalo atplaišėlėmis. Jis apsisuko ir 
apžiūrėjo priešingą garažo sieną. Taip, kulka pervėrė ir ją. Taigi kulka nu- 
skriejo dar toliau. 

Bartas išgirdo ginklų kratuvėlės savininką Harį sakant: Jei jūsų pus- 
brolis pataikys į pilvą... šis mažiulis ištaškys žvėries žarnas dvidešimties pė- 
dy spinduliu. O ką jis padarytų žmogui? Ko gero, tą patį. Bartui pasidarė 
bloga. 

Jis grįžo prie virtuvės durų, pasilenkęs pakėlė pagalvę ir įėjo vidun, au- 
tomatiškai stabteldamas nusipurtyti kojų, kad nepripėduotų Merės virtuvės. 
Svetainėje Bartas nusivilko marškinius. Nepaisant pagalvės, ant peties ma- 
tėsi šautuvo buožės formos mėlynė. 

Bartas nutipeno į virtuvę be marškinių, pastatė vandenį kavai ir įkišo 
pusfabrikačius orkaitėn. Baigęs valgyti, jis grįžo į svetainę, atsigulė ant so- 
fos ir pradėjo verkti. Verksmas virto banguota isterija, kurią jis girdėjo, ta- 
čiau nesugebėjo suvaldyti. Galų gale ji pradėjo slūgti, ir dusliai kvėpuoda- 
mas Bartas užmigo. Miegodamas jis atrodė senas, o neskusti barzdos plau- 
keliai ant skruostų buvo balti. 


1974-ŲJŲ SAUSIO 20-0J1 


Bartas prabudo, jausdamasis kaltas, išsigandęs, kad jau rytas, ir per vė- 
lu. Jo miegas buvo įmirkęs ir juodas it kava, po kurio jis visada atsibusda- 
vo, jausdamasis kvailas ir tuščiagalvis. Bartas žvilgtelėjo į savo laikrodį: bu- 
vo penkiolika po dviejų. Šautuvas stovėjo ten, kur jį ir paliko - abejingai at- 
sirėmęs į kėdę. “Magnumas" gulėjo ant stalelio. 

Bartas atsikėlė, nusverdėjo į virtuvę ir užsipylė ant veido šalto vandens. 
Tada užlipo į viršų ir užsivilko naujus marškinius. Jis vėl nusileido žemyn, 
kamšydamasis juos. Bartas užrakino visas pirmo aukšto duris, ir dėl priežas- 
čių, kurių jis visiškai nenorėjo nagrinėti, su kiekvienu spynos šovos klikte- 
lėjimu jo širdis po truputį palengvėdavo. Pirmą kartą nuo tada, kai ta pra- 
keikta moteris nualpo priešais jį supermarkete, jis vėl pasijuto savimi. Bar- 
tas paguldė “Weatherbee" prie svetainės lango, prie jo padėjo šovinius ir ati- 
darė kiekvieną jų dėžutę. Tuomet prie šios amunicijos pastatė kėdę. 

Bartas nuskubėjo į virtuvę ir užrakino visus langus. Jis atsinešė vieną 
kėdę iš valgomojo ir pastatė ją po virtuvės durų rankena. Bartas įsipylė sau 
šaltos kavos, gurkštelėjo, susiraukė ir išspjovė į kriauklę. Tada susimaišė sau 
gėrimo. 

Niumėdamas ir pūškuodamas užnešė dėžę su sprogmenimis į viršų. Pa- 
siekęs laiptų aikštelę, pastatė dėžę ant grindų ir giliai atsikvėpė. Tokioms ne- 
sąmonėms jis tapo per senas, nors nuo tada, kai su partneriais skalbykloje į 
sunkvežimius kilnojo keturis šimtus svarų sveriančius lygintų paklodžių ry- 
šulius, užaugę raumenys vis dar buvo savo vietose. Tačiau kad ir kokie būtų 
raumenys, sukakus keturiasdešimt, kai kurie dalykai tiesiog imdavo bandyti 
likimą. Sulaukus keturiasdešimties, prasidėdavo infarktų laikas. 

Bartas ėjo iš antro aukšto kambario į kambarį, įjungdamas visas šviesas: 
sviečių miegamasis, svečių vonia, šeimininkų miegamasis, kabinetas, anks- 
čiau buvęs Carlio kambariu. Pastatė kėdę po nūleidžiamomis palėpės duri- 
mis lubose ir užkopęs įjungė apdulkėjusią lemputę. Tada grįžo į virtuvę ir 
susirado izoliacinę juostą, žirkles ir aštrų peilį. 

Ištraukė dvi sprogmenų lazdeles iš dėžės (jos buvo minkštos, todėl tvir- 
čiau paspaudus likdavo pirštų atspaudai) ir nusinešė palėpėn. Nupjovė du de- 
tonatoriaus gabalėlius ir peiliu nugramdė baltą izoliaciją nuo varinės vielos. 
Tada prie kiekvienos lazdelės prispaudė vielutes. Stovėdamas sieninėje spin- 
toje po nuleidžiamosiomis durimis, Bartas nugramdė izoliaciją nuo kitų lai- 
do galų ir atsargiai prijungė dar dvi lazdeles, prie kiekvienos tvirtai juosta 
prilipdydamas detonatorių, kad nugramdyta vielutė neišsitrauktų. 

Niūniuodamas nutiesė daugiau detonatorių nuo palėpės iki šeimininkų 
miegamojo, palikdamas po lazdelę abiejose lovos pusėse. Tada nuvedė lai- 
dą koridoriumi ir paliko lazdelę svečių miegamajame bei dar dvi - svečių 
vonioje. Išeidamas užgesindavo šviesas. Senajame Čarlio kambaryje jis pa- 
liko keturias lazdeles, kartu juosta surištas į ryšulėlį. Bartas nutiesė laidą du- 
rų link ir permetė visą detonatoriaus ritę per turėklus. Tada nulipo žemyn. 

Keturios lazdelės liko gulėti ant virtuvinės spintelės šalia jo “Southem 
Comfort" butelio. Keturios lazdelės svetainėje. Keturios lazdelės valgoma- 
jame. Ir dar keturios - koridoriuje. 

Truputį uždusęs nuo laipiojimo aukštyn žemyn, Bartas nutiesė detonato- 
rių vėl į svetainę. Liko dar viena kelionė į viršų. Užlipo ir parsinešė dabar 
jau daug lengvesnę sprogmenų dėžę. Liko tik vienuolika lazdelių. Kaip Bar- 
tas pastebėjo, anksčiau dėžėje gulėjo apelsinai. Nublukusiomis raidėmis ant 
dėžės šono matėsi žodis: 

POMONA 


Šalia žodžio buvo nupieštas apelsinas su vienu ant stiebelio likusiu lape- 
liu. 

Bartas nutempė dėžę į garažą, šįkart pasinaudodamas įėjimu iš namo, ir 
padėjo ją ant užpakalinės mašinos sėdynės. Prie kiekvienos malglinito laz- 
delės pritaisė po trumpą detonatorių, sujungė visas vienuolika izoliacine 
juosta ir nutiesė ilgą laidą atgal į namą, atsargiai pravesdamas jį pro plyšelį 
duryse, vedančiose į garažą, ir vėl jas užrakindamas. 

Svetainėje Bartas sujungė pagrindinį namo detonatorių su atėjusiu iš ga- 
ražo. Vis dar niūniuodamas atsargiai nukirpo dar vieną detonatoriaus galą ir 
izoliacine juosta prijungė jį prie kitų dviejų. Bartas privedė šį paskutinį de- 
tonatorių prie akumuliatoriaus ir nuo jo galo peiliu nugramdė izoliaciją. 

Jis atskyrė varinės šerdies vielutes ir susuko kiekvienos gale kilputę. Ta- 
da paėmė sujungiamuosius laidus ir prijungė juodą gnybtą prie vienos kilpu- 
tės bei raudoną gnybtą - prie kitos. Bartas priėjo prie akumuliatoriaus ir pri- 
jungė kitą juodą gnybtą prie terminalo, pažymėto: 


PLIUS 
Paliko raudoną gnybtą neprikabintą šalia terminalo, pažymėto: 
MINUS 


Tada priėjo prie stereo aparatūros, įjungė ją ir ėmė klausytis “Rolling 
Stones". Buvo penkios minutės po keturių. Bartas nušlepeno į virtuvę, įsipy- 
lė dar gėrimo ir staiga pavargęs grįžo atgal į svetainę. Ant kavos stalelio gu- 
lėjo “Good Housekeeping"" žurnalas su straipsniu apie Kenedžių šeimą ir jų 
problemas. Bartas perskaitė jį. Po to dar perskaitė straipsnį “Moterys ir krū- 
ties vėžys". Jį parašė moterų daktaras. 


+ 


Jie atvažiavo truputį po dešimtos, ką tik nuskambėjus kongregacinės 
bažnyčios, esančios už penkių kvartalų, varpams, kviečiantiems į rytines pa- 
maldas ar kažką panašaus. 

Pasirodė žalias sedanas ir baltai juoda policijos mašina. Jos sustojo prie 
šaligatvio, ir iš žalio sedano išlipo trys vyrai. Vienas iš jų buvo Feneris. Ki- 
tų dviejų Bartas nepažinojo. Visi laikė po portfelį. 

Du policininkai išlipo iš juodai balto automobilio ir atsirėmė į jį. Iš jų 
laikysenos buvo aišku, kad nesitikėjo jokių nemalonumų. Atsiremdami į 
mašinos kapotą, jiedu kažką aptarinėjo, ir žodžiai virto iš jų burnų matomais 
baltais garo debesėliais. 

Pasaulis sustojo. 

1974-UJŲ SAUSIO 20-OJI, 
SUSTOJĘS LAIKAS 


ką gi fredai štai ir viskas laikas sustojo o aš žinau trauktis nebėra kur aš 
visą namą apraizgiau sprogmenimis it gimtadienio dekoracijomis šautuvas 
mano rankoje o kitas užkištas už diržo tars: būčiau sumautas džonas dilin- 
džeris tai ką pasakysi tai paskutinis sprendimas lyg liptum į medį pasiekiu 
šitą šaką po to šitą dar vėliau dar kitą 

(vyrai sustingę laikrodžio ciferblate tarp sekundžių stovintys už durų fe- 
neris žaliu kostiumu per pėdą ir šešis colius nuo šaligatvio brangūs batai ap- 
auti nemadingais kaliošais jei tik galima rasti madingus kaliošus žalias pal- 
tas plazdena atsegtas lyg kovojančio advokato televizijos laidoje jo galva pu- 
siau pasukta pusiau pakelta už jo einantis vyras kažką pasakė ir feneris stai- 
giai pasuka į jį galvą iš prabilusio vyriškio burnos išvirsta baltas garas šis 
antras vyriškis vilki mėlyną megztinį ir tamsiai rudas kelnes jo paltas taipgi 
neužsegtas ir vėjas pagavo jo skvernus sustojęs laikas pagavo palto skvernus 
o trečias vyras dar tik sukasi nuo mašinos policininkai paprasčiausiai rymo 
prie baltai juodo automobilio pasukę galvas vienas į kitą jie gali kalbėtis apie 
bet ką santuoką ar sunkią bylą, ar sušiktą masčių žaidimo sezoną, ar savo 
pautų būklę saulė išlindo pro debesis atsispindėdama ant vienintelės polici- 
ninkui skirtos šovinių tūtelės ta tūtelė perkišta per vieną iš daugybės mažų to 
policininko diržo kilpučių kitas policininkas dėvi užtemdytus akinius saulė 
nubrėžė kompaso smaigalį ant dešinio jų lęšio jo lūpos storos pradedančios 
formuoti šypseną: visa tai nuotrauka) 

aš einu pirmyn fredi ar norėtum dar ką nors pasakyti šitą palankų mo- 
mentą šios procedūros metu taip sako fredas tu juk palauksi žurnalistų tiesa 
žinoma atsako džordžas žodžiai nuotraukos filmuoti reportažai Žinau tik su- 
griovimas turi matomumo prasmę bet fredi ar tavęs nestebina kokie mes vie- 
niši kai visame mieste ir pasaulyje žmonės valgo tuštinasi dulkinasi ir krapš- 
tosi savo egzemas jie apie viską rašo knygose o mes turime tai daryti vieni 
taip aš apie tai galvojau džordžai tiesą pasakius bandžiau pasakyti tau apie 
tai jei dar prisimeni ir jei tave tai paguos dabar tai atrodo teisinga nes jei ne- 
gali išsikraustyti gali suteikti jiems galimybę jų kelio darbams tik prašau 
džordžai nežudyk kitų tyčia nežudysiu fredai tačiau matai kokia dabar situ- 
acija taip matau ir suprantu bet Džordžai aš bijau dabar aš bijau nebijok aš 
susitvarkysiu ir aš kuo puikiausiai save kontroliuoju pradedam 


1974-ŲJŲ SAUSIO 20-OJI 


- Pradedam! - garsiai suriko Bartas, ir viskas pradėjo judėti. 

Jis pridėjo šautuvą prie peties, nusitaikė į dešinį priekinį policijos maši- 
nos ratą ir nuspaudė gaiduką. 

Sautuvas smarkiai trinktelėjo jam į petį, ir vamzdis truktelėjo į viršų, kul- 
kai išlėkus iš jo. Didžiulis svetainės langas išdužo, palikdamas tik dantytus 

gabaliukus, kyšančius nuo rėmo lyg impresionistinės stiklinės strėlės. Prie- 
kinė mašinos padanga nesupliuško; ji garsiai sprogo, ir visa mašina sudrebė- 
jo ant spyruoklių it paspirtas miegantis šuo. Rato gaubtas nuskrido šalin ir be 
tikslo nusirideno sušalusiu Vakarinės Krestaleno gatvės paviršiumi. 

Feneris sustojo ir negalėdamas patikėti įsistebeilijo į namą. Jo veidas bu- 
vo apimtas begalinio šoko. Vyrukas mėlynu megztiniu išmetė savo portfelį. 
Trečio vyriškio refleksai buvo daug geresni, arba jis turėjo labiau išvystytą 
savęs išsaugojimo jausmą. Jis apsisuko, užbėgo už žalio sedano, pasilenkė ir 
dingo iš akių. 

Policininkai judėjo į kairę ir į dešinę už savo mašinos. Dar po akimirkos 
policininkas su užtemdytais akiniais pašoko virš kapoto, abiejose rankose 
suspaudęs tarnybinį revolverį, ir tris kartus iššovė. Po grandioziško “Weat- 
herbee“ pokštelėjimo revolverio šūvio garsas pasirodė tik nežalingas pykš- 
telėjimas. Bartas nukrito už kėdės ir išgirdo, kaip kulkos pralėkė virš galvos 
- jas tikrai buvo galima išgirsti, nes ore girdėjosi zzzzz! - ir sulindo į tinką 
virš sofos. Kulkoms atsimušus į tinką, garsas priminė Bartui smūgį kumščiu 
į bokso kriaušę. Toks būtų garsas, ir joms skverbiantis į mane, - pamanė jis. 

Policininkas akiniais nuo saulės šaukė Feneriui ir vyriškiui mėlynų 
megztiniu. 

- Gulkitės ant žemės! Po velnių, ant žemės! Jis turi prakeiktą haubicą! 

Bartas truputį pakėlė galvą, kad geriau matytų, policininkas su akiniais 
pastebėjo ir du kartus iššovė. Kulkos sulindo į sieną, ir šįkart mylimiausias 
Merės paveikslas - Vinslio Homerio “Omarų gaudytojai" - nukrito nuo sie- 
nos, atsimušė į sofą ir nudribo ant žemės. Paveikslą dengęs stiklas sudužo. 

Bartas vėl kilstelėjo galvą, nes turėjo matyti, kas vyksta (ir kodėl jis ne- 
sumąstė pasiimti vaikiško periskopo?), ar jie nesupa jo iš šonų, o taip per 
naktinius filmus Ričardas Vidmarkas ir Martis Milneris puldavo japonų blin- 
dažus. Jei taip, Bartui tektų pašauti vieną iš jų, tačiau policininkai vis dar 
slėpėsi už savo mašinos, o vyriškis mėlynu megztiniu skubėjo užlįsti už ža- 
lio sedano. Mėlynojo Megztinio portfelis gulėjo ant šaligatvio lyg negyvas 
žvėrelis. Bartas nusitaikė į jį, krūptelėdamas nuo atatrankos, dar prieš jai 
prasidedant, ir iššovė. 

PYYYKŠT! ir portfelis suplyšo į skutelius bei pašėlusiai pašoko į orą. 
Vėjas pagavo popieriaus lapus ir savo nematomu pirštu ėmė sukti ore. 

Bartas vėl iššovė, šįkart į priekinę dešinę žalio sedano padangą. Si spro- 
go. Vienas už sedano pasislėpusių vyriškių suspiegė siaubo kupinu balsu. 

Bartas nukreipė savo žvilgsnį į policijos mašiną ir pastebėjo, kad vairuo- 
tojo durelės praviros. Policininkas su akiniais nuo saulės pusiau gulėjo ant 
sėdynės ir kalbėjo į raciją. Greitai čia susirinks visi vakarėlio dalyviai. Jie iš- 
dalins jį visiems norintiems po gabaliuką, ir nebeliks nieko asmeniška. Bar- 
tas pajuto kartų it alijošius palengvėjimą. Kad ir kokia liūdna liga būtų atve- 
dusi jį iki šito, paskutinis aukšto medžio išsišakojimas priklausė nebe jam 
vienam, paslapčia šnabždančiam ir verkiančiam. Išlįsdamas iš savo spintos, 
jis prisijungė prie pagrindinės pamišimo srovės. Greitai jis taps tik saugia 
antrašte - “SUSIŠAUDYMAS KRESTALENO GATVĖJE". 

Nuleido šautuvą ir keturpėsčias nurėpliojo per svetainę, stengdamasis ne- 
įsipjauti į pabirusias paveikslo stiklo šukes. Jis susirado mažą pagalvėlę ir 
nurėpliojo atgal. 

Pakėlė “Magnumą" ir du sykius iššovė svečių link. Pistoletas suspurdėjo 
jo rankoje, tačiau atatranka nebuvo tokia stipri. Petys tvinkčiojo it supuvęs 
dantis. 

Policininkas be akinių išlindo iš už kapoto ir atsakė savo šūviais. Tada 
Bartas pasiuntė dar dvi kulkas į užpakalinį policijos mašinos langą. Visos 
stiklo šukės tarškėdamos pabiro į mašinos saloną. Policininkas be atsako už- 
lindo už mašinos. 

- Liaukitės! - sušuko Feneris. - Leiskit man su juo pasikalbėti! 

- Prašom, - leido vienas iš policininkų. 

- Deivisai! - piktai suriko Feneris lyg detektyvas iš paskutinių Džimio 
Kagnėjaus filmo kadrų. (Policijos prožektoriai negailestingai varsto varga- 
nos lindynės priekį, kur “Pamišęs Suo“ slepiasi už apverstos kėdės, vilkėda- 
mas dryžuotus sportinius marškinėlius, ir piktai niurna). - Deivisai, ar girdi 
mane! 

(“Pamišęs Šuo" paniekinančiai perkreipia veidą - nors nuo kaktos varva 
prakaitas - ir sušunka:) 

- Paimkit mane, kad norit, purvini farai! 

Bartas pašoko iš už apverstos kėdės ir ištuštino “Magnumo" apkabą į ža- 
lią sedaną, palikdamas netaisyklingą skylių eilę. 

- Viešpatie! - suklykė kažkas. - Viešpatie, juk jis - beprotis! 

- Deivisai! - suriko Feneris. 

- Niekada nepaimsite manęs gyvo! - pamišęs iš džiaugsmo sušuko Bar- 
tas. - Jūs, purvinos žiurkės, nušovėte mano jauniausią brolį! Pasiųsiu kelis iš 
jūsų į pragarą, jums dar nespėjus manęs sučiupti! 

Bartas drebančiais pirštais vėl užtaisė “Magnumą" ir užpildė “Weather- 
bee“ magaziną. 

- Deivisai! - vėl suriko Feneris. - Gal galėtume susitarti? 

- O gal norėtum karšto švino, šūdo gabale! - Bartas sušuko Feneriui, ta- 
čiau pats jau žvelgė į policijos mašiną, ir kai policininkas su akiniais nuo 
saulės vogčiomis iškišo galvą iš už kapoto, jis privertė vėl jį pasislėpti, pa- 
siųsdamas dvi kulkas. Viena kulka išmušė Kvinsių namo kitoje gatvės pusė- 
je langą. 

- Deivisai! - rimtu balsu suriko Feneris. 

- Užčiaupkit srėbtuvę. Jūs tik drąsinat jį, - nutildė jį vienas iš policininkų. 

Stojo nejauki tyla. Joje ėmė augti artėjančių sirenų gausmas. Bartas pa- 
dėjo “Magnumą" ir pakėlė šautuvą. Džiaugsmingas įniršis praėjo, palikda- 
mas nuovargį, skausmą ir norą tuštintis. 

Prašau, tegul kuo greičiau prisistato televizijos komandos, - meldė Bar- 
tas. - Su savo televizijos kameromis. 


+ 


Kai pirmoji kaukianti policijos mašina išsuko iš už kampo lyg iš filmo 
“Prancūziškas ryšys", Bartas buvo pasiruošęs. Jis iššovė du haubicos šovi- 

nius į sustojusią mašiną, norėdamas ją sulaikyti. Nusitaikė į atvažiuojančios 
mašinos groteles ir nuspaudė gaiduką kaip senas Ričardo Vidmarko tipo ve- 
teranas. Grotelės sprogo, o kapotas atsivožė. Policijos automobilis nučiuožė 
keturiasdešimt jardų šaligatviu ir atsitrenkė į medį. Atsidarė durelės, ir iš ma- 
šinos iššoko keturi apsvaigę policininkai su ginklais rankose. Du iš jų atsi- 
trenkė vienas į kitą. Tada policininkai iš pirmojo automobilio (jo policinin- 
kai, - it savininkas pamanė Bartas) atidengė ugnį, ir Bartas nugriuvo už kė- 
dės, kulkoms prazvimbiant jam virš galvos. Buvo be septyniolikos vienuo- 
lika. Bartas nusprendė, kad dabar jie pabandys apeiti jį iš šonų. 

Jis kyštelėjo galvą į viršų, nes taip reikėjo, ir kulka prašvilpė jam pro de- 
šinę ausį. Iš kitos Krestaleno gatvės pusės artėjo dar dvi policijos mašinos su 
mirksinčiais mėlynais švyturėliais ir įjungtomis sirenomis. Du policininkai 
iš sudaužytos mašinos bandė perlipti per tvorą, skiriančią šaligatvį ir Apslin- 
gerių galinį kiemą. Bartas triskart iššovė, norėdamas tik atitraukti juos atgal 
prie mašinos. Policininkai atsitraukė. Medžio atplaišos nuo Apslingerių tvo- 
ros (Aivis laipiodavo ja pavasarį ir vasarą) pabiro aplinkui, ir dalis tvoros 
nuvirto į sniegą. 

Dvi naujos policijos mašinos “V" forma užblokavo kelią priešais Dže- 
ko Hobarto namą. Policininkai susibūrė “V"* formos smaigalyje. Vienas iš jų 
kalbėjosi su policininku iš sudaužytos mašinos. Dar po akimirkos naujai at- 
vykę policininkai atidengė ugnį, priversdami Bartą susigūžti už kėdės. Kul- 
kos atsimušė į laukujas duris, namo fasadą ir aplink langą. Priekinio holo 
veidrodis subyrėjo į tūkstantį deimančiukų. Kulka pervėrė “Zenito" televizo- 
rių dengusią antklodę, ir ši iškart šoktelėjo. 

Bartas keturpėsčias nuropojo per svetainę ir atsistojo prie mažo langelio 
už televizoriaus. Iš čia galėjo žvelgti tiesiai į Apslingerių galinį kiemą. Du 
policininkai vėl bandė apeiti namą iš šono. Vienam iš jų iš nosies bėgo krau- 
jas. 

Fredi, man gali tekti nušauti vieną iš jų, kad sustabdyčiau. 

Nedaryk to, Džordžai. Prašau. Nedaryk to. 

Bartas “Magnumo" buože išdaužė langelį ir susipjaustė ranką. Policinin- 
kai atsigręžė į triukšmo pusę, pastebėjo jį ir pradėjo šaudyti. Bartas atsakė 
jiems tuo pačiu, išvysdamas, kaip kulkos išgręžia skyles naujame aliuminia- 
me Vilburo namo apkale (ar miestas kompensuos jam šiuos nuostolius?). Iš- 
girdo, kaip kulkos pervėrė jo namo sieną po langeliu ir abiejose jo pusėse. 
Viena kulka prazvimbė pro rėmą, ir atplaišos pabiro tiesiai Bartui į veidą. Jis 
laukė, kada kulka nuneš jam galvą. Sunku pasakyti, kiek tęsėsi šis susišau- 
dymas. Staiga vienas iš policininkų griebėsi už rankos ir suriko. Jis numetė 
savo pistoletą it vaikas, kuriam nusibodo kvailas žaidimas. Jo partneris pa- 
stvėrė jį, ir jiedu pasileido sudaužytos mašinos link. Nesužeistas policininkas 
buvo apkabinęs savo partnerį per liemenį. 

Bartas parkrito ant kelių ir, nuropojęs atgal prie apverstos kėdės, žvilg- 
telėjo pro langą. Iš abiejų gatvės galų artėjo dar dvi policijos mašinos. Jos 
sustojo Kvinsių gatvės pusėje. Iš jų iššoko aštuoni policininkai ir užbėgo už 
policijos mašinos su nuleista padanga ir žalio sedano. 

Bartas vėl nuleido galvą ir nušliaužė į koridorių. Namą smarkiai apšau- 
dė. Bartas žinojo, kad reikia imti šautuvą ir lipti į viršų, nes iš ten bus geriau 
nusitaikyti: galbūt jam net pavyktų nuvaryti juos nuo mašinos ir priversti 
slėptis name kitoje gatvės pusėje. Tačiau jis nedrįso taip nutolti nuo pagrin- 
dinio detonatoriaus ir akumuliatoriaus. Televizijos žurnalistai galėjo pasiro- 
dyti kiekvieną minutę. 

Laukujos durys buvo suvarpytos kulkų. Tamsiai rudas lakas suskilo, at- 
verdamas po juo esančią medieną. Bartas nuropojo į virtuvę. Visi langai bu- 
vo išdužę, o šukės - nusėjusios linoleumą. Taiklus šūvis nuvertė kavinuką 
nuo viryklės, ir dabar jis gulėjo rudo skysčio klane. Bartas susigūžė po lan- 
gu, tada pašoko ir ištuštino “Magnumo" apkabą į “V" forma sustatytas ma- 
šinas. Iškart kulkų kruša pasipylė į virtuvę. Dvi kulkos skylės atsirado bal- 
toje šaldytuvo emalėje, o dar viena pataikė į “Southem Comfort“ butelį. Jis 
sudužo, aplinkui pažerdamas šukes ir pietietišką svetingumą. 

Ropodamas atgal į svetainę, Bartas pajuto tarytum bitės įgėlimą truputį 
žemiau dešinio sėdmens. Kai palietė tą vietą ranka, pirštai sudrėko nuo 
kraujo. 

Bartas atsigulė už kėdės ir vėl užtaisė “Magnumą" bei “Weatherbee". 
Tada kyštelėjo galvą ir vėl pasilenkė, krūpteldamas nuo į jį pliūptelėjusios 
ugnies žiaurumo. Kulkos suvarpė sofą, sieną ir televizorių, priversdamos an- 
klodę šokinėti. Bartas vėl pakėlė galvą ir iššovė į policijos mašinas, stovin- 
čias kitoje gatvės pusėje. Jis išmušė vieną mašinos langą ir išvydo... 

Tolumoje gatve riedėjo baltas automobilis ir baltas “Fordas" furgonas. 
Ant abiejų automobilių šonų matėsi mėlynas užrašas: 


KARŠČIAUSIOS “WHLM" NAUJIENOS 
9 KANALAS 


Šnopuodamas Bartas prišliaužė prie lango, žvelgiančio į šoninį Apslin- 
gerių kiemą. Naujienų automobiliai iš lėto, neskubėdami riedėjo Krestaleno 
gatve. Staiga prie jų privažiavo policijos mašina ir užtvėrė kelią. Mėlynu 
drabužiu apdengta ranka išlindo pro užpakalinį policijos mašinos langą ir 
pamojo žurnalistams, liepdama važiuoti iš čia. 

Kulka atsitrenkė į palangę ir įlėkė į kambarį. 

Bartas prišliaužė prie kėdės, kruvinoje dešinėje rankoje laikydamas 
“Magnumą", ir suriko: 

- Feneri! 

Šūviai truputį praretėjo. 

- Feneri! - dar kartą pašaukė Bartas. 

- Sustokit! - sušuko Feneris. - Liaukitės! Liaukitės minutėlei! 

Nuskambėjo dar keli pavieniai šūviai, ir stojo tyla. S 

- Ko jūs norit? - pašaukė Feneris. 

- Zurnalistų! Už tų mašinų, kitoje gatvės pusėje! Aš noriu su jais pasikal- 
bėti! 

Stojo ilga apmąstymų pauzė. 

- Ne! - sušuko Feneris. 

Sunsnukis, - bejėgiškai mąstė Bartas. - Nejau tau taip svarbu? Tau, Ord- 
neriui ir kitoms biurokratinėms žiurkėms? 

- Liausiuosi šaudyti, jei galėsiu su jais pasikalbėti! - visiška tiesa, - mąs- 
tė Bartas, žvelgdamas į akumuliatorių. 

„Vėl paleido šūviai, iš pradžių pavieniai, „po to masiniai. Staiga - neiti- 
gatviu, vienoje rankoje laikydamas nešiojamą kamerą. 

- Aš girdėjau! - suriko vyrukas languotais marškiniais. - Girdėjau kiek- 
vieną žodį. Aš sužinosiu tavo vardą, bičiuli! Jis pasiūlė nutraukti ugnį, o 
jūs... 

Policininkas smogė jam “bananu", ir vyrukas languotais marškiniais nu- 
dribo ant šaligatvio. Jo kamera nuskrido į nuoteką, ir dar po akimirkos trys 
kulkos suskaldė ją į gabalus. Spyruoklė tingiai iššoko iš kameros liekanų. 
Tada vėl pasipylė šūviai. 

- Feneri, leisk jiems užimti pozicijas! - sušuko Bartas. Jo gerklė atrodė 
naudojama ne pagal paskirtį kaip ir visas jo kūnas. Maudė ranką, o gilus, 
tvinkčiojantis skausmas apėmė visą šlaunį. 

- Pirmiausia išeikit! - atsakė Feneris. - Mes leisim jums išsakyti savo nuo- 
monę! 

Dėl tokio atviro melo įniršis užliejo Bartą raudona banga. 

- PO PARALIAIS, AŠ TURIU „GALINGĄ ŠAUTUVĄ IR Ti U0J PRADĖ- 
SIU ŠAUDYTI Į KURO BAKUS, ŠŪDŽIAU, O MAN BAIGUS, IŠ JŪSŲ BE- 
LIKS TIK SUŠIKTAS KEPSNYS! 

Stojo tyla. 

- Ko jūs norit? - atsargiai paklausė Feneris. 

- Atsiųskite tą vyruką, kuriam smogėte, pas mane! Ir leiskite filmavimo 
grupei užimti pozicijas! 

- Negali būti nė kalbos! Mes neleisime jums paimti įkaitą, kad po to žais- 
tume čia visą dieną! 

Policininkas pasilenkęs pribėgo prie žalio sedano ir dingo už jo. Ten pra- 
sidėjo pasitarimas. 

Naujas balsas suriko: 

- Už jūsų namo laukia trisdešimt vyrų. Jie ginkluoti! Išeikite, arba liep- 
siu jiems pulti namą! 

Laikas atversti savo kozirius. 

- Geriau jau neliepkit! Visas namas prikimštas sprogmenų. Pažiūrėkit! 

Bartas pakėlė raudoną gnybtą prie lango. 

- Ar matot? 

- Jūs blefuojat! - sušuko savimi pasitikintis balsas. 

- Jei prijungsiu šį gnybtą prie akumuliatoriaus, stovinčio šalia manęs ant 
grindų, viskas išlėks į orą! 

Tyla. Pasitarimas. 

- Ei! - suriko kažkas. - Pagaukite tą vyruką! 

Bartas kyštelėjo galvą ir išvydo, kaip į gatvę be jokios apsaugos išbėgo 
vytukas languotais marškiniais ir džinsais: jis arba buvo tikras savo profesi- 

jos fanatas, arba beprotis. Jo ilgi juodi plaukai dengė apykaklę, po nosimi 
matėsi reti tamsūs ūsai. 

Du policininkai puolė paskui jį iš už “V" forma sustatytų mašinų, tačiau 
kaipmat persigalvojo, kai kulkos prašvilpė jiems tiesiai virš galvos. 

- Dieve, kokia šlykšti situacija! - pasipiktinęs sušuko kažkas. 

Vyrukas languotais marškiniais jau bėgo pievele, sukeldamas sniego de- 
besėlius. Kažkas prazvimbė pro Barto ausį, po to sekė šūvio garsas, ir paga- 
liau Bartas suprato vis dar spoksantis laukan. Jis išgirdo, kaip kažkas pakle- 
bino laukujų durų rankeną, ir vyrukas languotais marškiniais stipriai pabel- 
dė į duris. 

Bartas nuropojo grindimis, nubarstytomis nuo sienų atplyšusiu žvyru ir 
tinku. Velniškai skaudėjo dešinę koją, o pažvelgęs žemyn jis išvydo, kad 
kelnės kruvinos nuo šlaunies iki kelio. Bartas pasuko sumaitotų durų užrak- 
tą ir atšovė velkę. 

- Gerai! - tarė jis, ir vyrukas languotais marškiniais įgriuvo vidun. 

Jis visiškai neatrodė išsigandęs, nors ir baisiai šnopavo. Ant skruosto pui- 
kavosi mėlynė, kur jam smogė policininkas, o kairė marškinių rankovė bu- 
vo perplėšta. Įsileidęs vaikiną languotais marškiniais, Bartas nuropojo į sve- 
tainę, pakėlė šautuvą ir nemačiom iššovė du kartus. Tada apsigręžė. Vyru- 
kas languotais marškiniais neįtikėtinai ramiai stovėjo tarpdury. Iš užpakali- 
nės kišenės jis išsitraukė didelį bloknotą. 

- Gerai, drauguži, - prabilo jis. - Tai kas čia per velniava? 

- Koks jūsų vardas? 

- Deivas Albertas. 

- Ar tame baltame furgone yra daugiau filmavimo įrangos? 

- Taip. 

- Eikit prie lango. Liepkit policijai leisti filmavimo komandai išsidėstyti 
ant Kvinsių pievelės. Tai namas kitoje gatvės pusėje. Pasakykit jiems, kad 
jei per penkias minutes jie neįvykdys šito prašymo, jūs turėsit nemalonumų. 

- Tikrai? 

- Žinoma. 

Albertas nusijuokė. 

- Jūs net laiko negalėtumėt užmušti, bičiuli. 

- Liepkit jiems. 

Albertas priėjo prie sukulto svetainės lango ir sekundę sustingo, akivaiz- 
džiai mėgaudamasis šia akimirka. 

- Jis liepė mano filmavimo komandai išsidėstyti kitoje gatvės pusėje! - 
suriko jis. - Sako užmušiąs mane, jei jiems neleisit! 

- Ne! - įniršęs atsakė Feneris. - Ne, ne, n... 

Kažkas vožė jam į snukį. Stojo tyla. 

- Gerai! - prabilo tas pats balsas, apkaltinęs Bartą blefavimu dėl sprog- 
menų. - Ar leisit dviems mūsiškiams nueiti ir juos atvesti? 

Bartas apsvarstė prašymą ir linktelėjo reporteriui. 

- Taip! - sušuko Albertas. 

Pauzė, po kurios du uniformuoti policininkai nuskubėjo prie laukiančio 
su neišjungtu varikliu žinių furgono. Tuo tarpu dar dvi policijos mašinos pri- 

važiavo prie namo, ir pasikreipęs kuo toliau į dešinę Bartas pastebėjo, kad 
vienas Vakarinės Krestaleno gatvės galas užblokuotas. Už geltonų užtvarų 
stovėjo didelė žmonių minia. 

- Gerai, - atsisėsdamas prabilo Albertas. - Turime minutėlę. Ko norite? 
Lėktuvo? 

- Lėktuvo? - kvailai pakartojo Bartas. 

Albertas suplasnojo rankomis, vis dar nepaleisdamas savo bloknoto. 

- A, - Bartas linktelėjo, parodydamas, jog suprato. - Ne, man nereikia 
lėktuvo. 

- Tai ko tada? 

- Aš norėčiau, - atsargiai prasitarė Bartas, - būti dvidešimtmetis, kurio 
laukia dar daugelis nepriimtų sprendimų, - jis pastebėjo žvilgsnį Alberto 
akyse ir pridūrė: - Žinau, kad tai neįmanoma. Aš ne beprotis. 

- Jūs sužeistas. 

- Taip. 

- Ar tai ir yra tas daiktas, kurį minėjote? - Albertas parodė į pagrindinį 
detonatorių ir akumuliatorių. 

- Taip. Pagrindinis detonatorius veda į visus namo kambarius. Į garažą 
taip pat. 

- Kur gavote sprogmenų? - Alberto balsas buvo draugiškas, tačiau akys 
- budrios. 

- Radau Kalėdų kojinėje. 

Albertas nusijuokė. 

- Visai neblogai. Pacituosiu tai savo straipsnyje. 

- Gerai. Kai išeisite, geriau perspėkite policininkus, kad atsitrauktų. 

- Ar ketinate susisprogdinti? - pasiteiravo Albertas. Jam paprasčiausiai 
buvo įdomu, ir tiek. 

- Svarstau šią galimybę. 

- Žinote ką, bičiuli? Jūs prisižiūrėjote filmų. 

- Aš jau seniai nebevaikštau į filmus. Tačiau pasižiūrėjau “Egzorcistą". 
Nors geriau būčiau nežiūrėjęs. Ar jūsų kolegos jau važiuoja? 

Albertas dirstelėjo pro langą. 

- Jie jau beveik čia pat. Dar turime minutėlę. Jūsų pavardė Deivisas? 

- Ar tai jie jums pasakė? 

Albertas paniekinamai nusijuokė. 

- Jie nepasakytų man, net jei sirgčiau vėžiu. Perskaičiau ant durų skam- 
bučio. Ar negalėtumėt man paaiškinti, kodėl visa tai užvirėte? 

- Galėčiau. Kalti kelio darbai. 

- Pratęsimas? - Alberto akys sužibėjo. Jis pradėjo kažką rašytis savo 
bloknote. 

- Taip, teisingai. 

- Jie atėmė jūsų namą? 

- Bandė. Tačiau dabar aš atimsiu jį. 

Albertas užsirašė tai, užvertė bloknotą ir įsikišo jį kišenėn. 

- Tai gana kvaila, pone Deivisai. Ar nesupyksite, jei taip pasakysiu? Ko- 
dėl jums neišėjus iš čia kartu su manim? 

- Gavote savo išskirtinį interviu, - pavargusiu balsu atkirto Bartas. - Ko 
jūs dar siekiate, Pulicerio premijos? 

- Paimsiu, jei pasiūlys, - Albertas plačiai nusišypsojo ir surimtėjo. - Liau- 
kitės, pone Deivisai. Eime iš čia. Pasistengsiu, kad jūsų nuomonė būtų pla- 
čiai aprašyta. Pasistengsiu... 

- Nėra jokios nuomonės. 

Albertas susiraukė. 

- O kas tada? 

- Neturiu jokios nuomonės. Todėl tai ir darau, - Bartas žvilgtelėjo laukan 
ir pastebėjo pritvirtintą ant trikojo ir įsmeigto į sniegą ant Kvinsio pievelės 
kameros objektyvą. - Dabar eikit. Perspėkit juos, kad pasitrauktų. 

- Ar tikrai patrauksite virvutę? 

- Tikrai nežinau. 

Albertas priėjo prie svetainės durų ir vėl atsigręžė. 

- Ar aš jus iš kažkur pažįstu? Kodėl man atrodo, kad jus pažįstu? 

Bartas papurtė galvą. Jam atrodė, kad jis niekada anksčiau nebuvo matęs 
Alberto. 

Stebėdamas, kaip reporteris nužingsniuoja kiemu tokiu kampu, kad kito- 
je pusėje stovinti kamera galėtų nufilmuoti jį iš gerosios pusės, Bartas pagal- 
vojo, jog įdomu, ką būtent šią akimirką veikė Olivija. 


+ 


Bartas palaukė penkiolika minučių. Šūviai suintensyvėjo, tačiau niekas 
nepuolė iš užnugario. Regis, pagrindinė šaudymo priežastis buvo pridengti 
atsitraukimą į namus kitoje gatvės pusėje. Kurį laiką filmavimo komanda li- 
ko savo vietoje, ramiai dirbdama savo darbą, o tuomet baltas “Econoline" 
furgonas privažiavo prie šoninės Kvinsių pievelės. Operatorius sulankstė tri- 
kojį, nunešė jį už furgono ir filmavo toliau. 

Kažkas juodas ir apvalus perskrodė orą, nukrito ant pievelės pusiauke- 
lėje tarp namo ir šaligatvio ir pradėjo leisti dujas. Vėjas pagavo jas ir nune- 
šė žemyn gatve. Antra granata nepasiekė tikslo, o tada Bartas išgirdo bumb- 
telėjimą ant stogo. Bartas pastebėjo šią granatą, kai ji nukrito ant sniego, už- 
dengusio Merės begonijas. Jo nosis ir akys pritvino krokodilo ašarų. 

Bartas vėl keturpėsčias nurėpliojo per svetainę, tikėdamasis, jog nepasa- 
kė nieko tokio tam reporteriui Albertui, ką galima būtų suprasti klaidingai. 
Pasaulyje nebuvo nė vienos geros vietos. Tik pažiūrėkit į Džonį Volkerį, be- 
prasmiškai žuvusį sankryžoje. Dėl ko jis mirė - kad ten būtų tiesiamos gat- 
vės? Arba ta moteris supermarkete. Niekada negausi tinkamo atlyginimo už 
savo darbus. 

Bartas įjungė patefoną - jis vis dar veikė. “Rolling Stones“ plokštelė gu- 
lėjo ant disko, ir Bartas paleido paskutinę dainą, iš pradžių nepataikydamas 
į reikiamą griovelį, nes kulka su trenksmu perskrodė televizorių užklojusią 
antklodę. 

Pagaliau Bartas pataikė į griovelį, nuropojo prie apverstos kėdės ir išme- 
tė šautuvą pro langą. Tada pakėlė “Magnumą" ir taipgi švystelėjo laukan. 
Sudie, Nikai Adamsai. 

- Negali visada gauti to, ko nori, - plyšojo patefonas, ir Bartas žinojo, jog 
tai tiesa. Tačiau juk dėl to nesiliausi norėjęs. Ašarinių dujų granata įskrido 
pro langą, atsitrenkė į sieną virš sofos ir sprogo, paskleisdama baltus dūmus. 


Tačiau išbandęs gali sužinoti, 
kad gavai, ko norėjai. 


Ką gi, pažiūrėkim, Fredai, - Bartas rankoje suspaudė raudoną gnybtą. - 
Pažiūrėkim, ar gausiu tai, ko norėjau. 

- Gerai, - sumurmėjo jis ir prispaudė raudoną gnybtą prie neigiamo aku- 
muliatoriaus poliaus. 

Bartas užmerkė akis. Jo paskutinė mintis - jog pasaulis sprogsta ne aplin- 
kui jį, o jo viduje. Ir nors sprogimas buvo kataklizminis, jis vis tiek atrodė 
ne didesnis už, pavyzdžiui, graikišką riešutą. 

Paskiau viską užliejo baltuma. 


EPILOGAS 


“WHLM" žinių komanda laimėjo Pulicerio premiją už “Paskutinės Dei- 
viso dvikovos“ reportažą vakaro žiniose ir už po trijų savaičių parengtą pu- 
sės valandos dokumentinę juostą. Dokumetinis filmas vadinosi “Kelio dar- 
bai" ir tyrinėjo 784-ojo kelio pratęsimo būtinumą — ar jo nebuvimą. Filmas 
atskleidė, jog viena kelio statybų priežastis neturėjo nieko bendra su eismu, 
patogesniu susisiekimu ar kita panašia eismo praktika. Savivaldybė privalė- 
jo nutiesti tiek mylių per metus, antraip būtų praradusi federalines lėšas, skir- 
tas visų tarpvalstijinių kelių statyboms. Taigi miestas nusprendė statyti. Do- 
kumentinis filmas taipgi atskleidė, jog savivaldybė tyliai bandė iškelti bylą 
Bartono Džordžo Deiviso našlei, siekiant atgauti kiek įmanoma daugiau pi- 
nigų. Po didelio protesto savivaldybė ieškinį atsiėmė. 

Griuvėsių nuotraukos vis dar buvo siunčiamos “Associated Press“ teleg- 
rafu, ir daugelis šalies laikraščių jas spausdino. Las Vege jauna mergina, ką 
tik pradėjusi studijuoti verslo mokykloje, pamatė nuotraukas per pietų per- 
trauką ir nualpo. 

Nepaisant nuotraukų ir kalbų, kelio statyba vyko toliau ir buvo baigta po 
aštuoniolikos mėnesių, aplenkiant numatytą darbo grafiką. Iki to laiko žmo- 
nės jau spėjo užmiršti dokumetinį filmą “Kelio darbai", o miesto žinių ko- 
manda, įskaitant Pulicerio premijos laimėtoją Deividą Albertą, užsiėmė nau- 
jomis istorijomis ir žygiais. Tačiau kai kurie žmonės, žiūrėję originalų repor- 
tažą per vakaro žinias, niekada jo neužmiršo; jie neužmiršo netgi tada, kai 
faktai, supę šį reportažą, susiliejo jų galvose. 

Šitas ž žinių reportažas parodė paprastą baltą priemiesčio namą su asfal- 
tuotu įvažiavimo keliuku iš dešinės, vedančiu į vienvietį garažą. Gražus na- 
melis, bet visiškai paprastas. Ne toks, į kurį pasuki galvą sekmadieninio pa- 
sivažinėjimo metu. Tačiau ekrane pasirodo išdaužtas priekinis langas. Du 
ginklai - šautuvas ir pistoletas, išskrenda pro jį ir nudrimba ant sniego. Se- 
kundę matai juos išmetusią ranką su bevališkai, it skęstančio žmogaus į vir- 
šų iškeltais pirštais. Matai baltus dūmus, tirštėjančius aplink namą - paraly- 
žiuojančias ar ašarines dujas. O tada plyksteli didžiulė oranžinė liepsna, ir 
namo sienos išsipučia į išorę it animaciniame filmuke. Pasigirsta milžiniškas 
sprogimas, ir filmavimo kamera sudreba tarsi iš siaubo. Periferiškai žiūrovas 
mato, kaip vienu smūgiu sugriūva garažas. Akimirką atrodo (ir sulėtintas ju- 
desys įrodo, jog akies įspūdis teisingas), kad namo stogas pasikelia nuo at- 
brailų it “Satumo" raketa. Tada visas namas pakyla į orą, pažerdamas žvyrą 
ir medienos atplaišas, ir vėl sudrimba ant žemės, panašus į tingiai ore besi- 
plaikstančią anklodę, nuolaužoms su trenksmų bumpsint žemyn. 

Stoja tyla. 

Tada ekrane pasirodo šokiruotas, ašarotas Merės Deivis veidas; ji su 
siaubingu, apdujusiu sumišimu žvelgia į mikrofonų mišką, prikištą jai prie 
pat veido; ir mes vėl saugiai perkeliami prie žemiškų reikalų. 

MARATONAS 


Skiriama Džimui Bišopui, 
Bertui Hatlenui ir Tedui Holmsui 


Mano nuomone, Visatai stinga Gyvybingumo, Prasmės, Valios 
ir netgi Priešiškumo; tai tik didžiulė, negyva, nepamatuojama 
Garo mašina, abejingai judanti į priekį, ketindama sutraiškyti 
mane kaulelis po kaulelio. O, beribe, tamsioji atsiskyrėle Gol- 
gota ir Mirties Malūne! Kodėl gyvieji buvo ištremti čionai vie- 
niši ir sąmoningi? Kodėl, jei Velnio nėra; nebent Velnias - jū- 
sų Dievas? 


Tomas Karlailas 
Norėčiau padrąsinti visus amerikiečius vaikščioti 
kuo įmanoma dažniau. 


Tai ne tik sveika; tai malonu. 


Džonas F. Kenedis (1962) 


Siurblys neveikia, 
Nes vandalai nusuko rankeną. 


Bobas Dylanas 


PIAMA DAUIS 
STARTAS 


1 


Pasakyk slaptažodį ir laimėk šimtą dolerių. 
Džordžai, kas mūsų pirmieji dalyviai? 
Džordžai?.. Kur tu, Džordžai? 
Grošo Marksas 
“Lažybos iš gyvenimo" 


Tą rytą senas mėlynas “Fordas", panašus į mažą, nusususį, nusilaksčiu- 
sį šunį, įsuko į saugomą stovėjimo aikštelę. Vienas iš sargybinių - bejausmis 
jaunuolis chaki spalvos uniforma ir Semo Braunio diržu - paprašė mėlynos 
plastmasinės identifikacinės kortelės. Berniukas, sėdintis ant galinės sėdy- 
nės, padavė ją motinai, o ši ištiesė kortelę sargybiniui. Sis nusinešė ją prie 
kompiuterinio terminalo, kuris atrodė toks svetimas ir nepritampąs prie kai- 
miškos ramybės. Terminalas prarijo kortelę, ir ekrane sužibo tokie duome- 
nys: 


GARETIS REIMONDAS DEIVISAS 
1-ASIS PAUNELO KELIAS, MEINAS 
ANDROSGOGINO APYGARDA 
ID NUMERIS 49-801-89 
PRIIMTA 


Sargybinis paspaudė kitą mygtuką, ir duomenys dingo, palikdami lygų, 
žalią ir tuščią ekraną. Jis pamojo jiems, leisdamas pravažiuoti. 

- Ar jie negrąžina kortelės? - paklausė ponia Gareti. - Ar jie... 

- Ne, mama, - ramiai atsakė Garetis. 

- Man tai nepatinka, - sumurmėjo ji, įvažiuodama į tuščią aikštelę. Ji tai 
kartojo nuo tada, kai antrą valandą nakties jiedu išsiruošė į šią kelionę. Tie- 
są pasakius, ponia Gareti visąlaik dejavo. 

- Nesijaudink, - apatiškai nuramino ją Garetis. Jis dairėsi aplinkui ir ko- 
vojo su jį užliejusiu laukimo ir baimės jausmu. 

Garetis iššoko iš mašinos, varikliui nė nespėjus paskutinįsyk sukrenkšti. 
Tai buvo aukštas, puikiai sudėtas berniukas nublukusia kareiviška striuke, 
stovintis pavasarinėje aštuntos valandos ryto vėsumoje. 

Jo motina taipgi buvo aukšta, bet per liekna. Jos krūtys beveik neegzis- 
tavo, akys tarsi išgąsdintos lakstė aplinkui, o veidas priminė invalidės. Ge- 
ležies spalvos plaukai išsitaršė po segtukais, kurie iš tikrųjų turėjo prilaikyti 
šukuoseną. Suknelė kabojo ant kūno, nelyg pastaruoju metu ponia Gareti bū- 
tų numnetusi labai daug svorio. 

- Rėjau, - pasigirdo jos konspiracinis šnabždesys, kurio Garetis taip bijo- 
jo. - Rėjau, paklausyk... 

Jis nulenkė galvą ir apsimetė kamšąs marškinius. Vienas iš sargybinių 
valgė “Crations" iš skardinės ir skaitė komiksų knygelę. Garetis nužvelgė 
valgantį ir skaitantį sargybinį ir kokį dešimttūkstantąjį kartą pagalvojo: Visa 
tai tikra. Pagaliau mintis ėmė jį gąsdinti. 

- Dar yra laiko persigalvoti... 

Baimė ir laukimas pradėjo graužti iš vidaus. 

- Ne, nebėra laiko. Vakar buvo paskutinė diena atsitraukti. 

Motina tęsė tuo pačiu nepakenčiamu konspiraciniu balsu: 

- Jie suprastų, žinau, kad suprastų. Majoras... 

- Majoras... - ištarė Garetis ir pastebėjo, kaip motina krūptelėjo. - Ir pati 
žinai, ką Majoras padarytų, mama. 

Dar viena mašina baigė trumputį ritualą prie vartų ir sustojo aikštelėje. Iš 
jos išlipo tamsiaplaukis berniukas. Paskiau sekė ir tėvai. Akimirką visi trys 
sustingo drauge it sunerimę beisbolo žaidėjai. Jis kaip ir kiti berniukai turė- 
jo lengvą kuprinę. Garetis iškart pagalvojo, jog galbūt pasielgė kvailai, pa- 
likdamas ją namie. 

- Tu nepersigalvosi? 

Kaltės jausmas virto susirūpinimu. Nors Rėjui Garečiui buvo tik šešioli- 
ka, jis jau puikiai išmanė apie kaltę. Motina jautėsi pernelyg išsekusi ir pa- 
vargusi, o galbūt pernelyg apimta senų nuoskaudų, kad įstengtų sustabdyti 
sūnaus beprotystę dar tik šiai dykstant - sustabdyti, kol varžantis Valstybės 
mechanizmas kartu su savo sargybiniais nepasiglemžė jo, kiekvieną dieną 
vis stipriau pririšdamas jos sūnų prie savojo bejausmiškumo. O vakar paga- 
liau dangtis su trenksmu nusileido. 

Garetis uždėjo ranką motinai ant peties. 

- Aš pats taip nusprendžiau, mama, o ne tu. Aš... - jis apsidairė. Niekas 
nekreipė į juos dėmesio. - Aš myliu tave, bet taip bus geriausia. 

- Ne, - vos neverkdama paprieštaravo ji. - Rėjau, ne, jei tavo tėvas būtų 
čia, jis sustabdytų... 

- Bet jo čia nėra, - šiurkščiai atrėžė Rėjus, tikėdamasis nuvyti motinos 
ašaras šalin... o jei jiems reikės ją plėšte atplėšti? Jis girdėjo, jog kartais taip 
atsitikdavo. Nuo šios minties Garetis net pašiurpo ir ėmė kalbėti švelnesniu 
balsu: - Palikime šią temą ramybėje, mama. Gerai? 

Jis prisivertė nusišypsoti ir atsakė “Gerai" už motiną. 

Jos smakras vis dar drebėjo, bet ji linktelėjo. Negerai, tačiau jau per vė- 
lu. Niekas nieko jau nebepakeis. 

Švelnus vėjelis žaidė pušyse. Dangus buvo visiškai žydras. Kelias drie- 
kėsi tiesiai prieš akis, o paprastas akmeninis stulpas žymėjo Jungtinių Vals- 
tijų ir Kanados sieną. Staiga Garečio laukimas tapo daug stipresnis už bai- 
mę, ir jis panoro kuo greičiau leistis į kelionę. 

- Aš pati iškepiau. Tu juk gali juos pasiimti, tiesa? Juk jie ne per sunkūs, 
- motina ištiesė į foliją suvyniotą sausainių paketėlį. 

- Aha. 

Garetis paėmė sausainius ir nerangiai apkabino motiną, bandydamas su- 
teikti tai, ko jai labai reikėjo. Tada pakštelėjo jai į skruostą. Jos oda atrodė 
panaši į seną šilką. Akimirką Garetis ir pats vos nepravirko, bet tuoj prisimi- 
nė besišypsantį, ūsuotą Majoro veidą ir atsitraukė, įsikišdamas sausainius į 
nutrintos striukės kišenę. 

- Sudie, mama. 

- Sudie, Rėjau. Būk geras berniukas. 

Motina sustingo vietoje, ir Garečiui pasirodė, jog ji labai lengva: net ry- 
tinio vėjelio prisilietimai galėjo nupūsti ją atgal it nužydėjusios-pienės pūke- 
lį. Pagaliau motina įsėdo į mašiną ir užvedė variklį. Garetis liko stovėti, kur 
stovėjęs. Motina iškėlė ranką ir pamojavo. Ašaros ritosi jos skruostais - Ga- 
retis matė jas. Jis pamojavo ir sustingo vietoje, įrėmęs rankas į šonus, suvok- 
damas, koks puikus, drąsus ir vienišas turėtų atrodyti. Mašinai išvažiavus 
pro vartus, Garetį vėl užplūdo vienišumo jausmas, ir jis pasijuto tik šešiolik- 
metis vaikinas, paliktas nepažįstamoje vietoje. 

Atsisuko į kelią. Tamsiaplaukis vaikinukas stebėjo, kaip išvažiuoja tėvai. 
Ant jo skruosto matėsi didžiulis randas. Garetis priėjo ir pasisveikino. 

Tamsiaplaukis vaikinukas nužvelgė jį. 

- Sveikas. 

- Aš - Rėjus Garetis, - kvailai jausdamasis prisistatė Garetis. 

- Aš - Piteris Makraisas. 

- Ar pasirengęs? 

Makraisas patraukė pečiais. 

- Jaučiuosi suirzęs. O tai blogiausia. 

Garetis linktelėjo. 

Jiedu patraukė kelio ir akmeninio stulpo link. Už jų jau rikiavosi kitos 
mašinos. Staiga ėmė klykti moteris. Nesąmoningai Garetis ir Makraisas pri- 
gludo vienas prie kito, bet neatsigręžė atgal. Priešais plytėjo platus ir juodas 
kelias. 

- Tokios sudėties paviršius įkais apie vidurdienį, - burbtelėjo Makraisas. 
- Aš eisiu kelkraščiu. 

Garetis linktelėjo. Makraisas susimąstęs nužvelgė jį. 

- Kiek tu sveri? 

- Septyniasdešimt du. 

- O aš septyniasdešimt penkis. Sako, kad sunkesni vaikinukai greičiau 
pavargsta, bet aš jaučiuosi gana geros formos. 

Garečiui Piteris Makraisas atrodė dar geriau: tiesiog nuostabios formos. 
Jis nusistebėjo, kas taip pasakė, jog sunkesni vaikinukai greičiau pavargsta, 

bet nusprendė to neklausti. Maratoną lydėjo apokrifai, talismanai ir legen- 
dos. 

Makraisas atsisėdo šešėlyje šalia poros berniukų. Dar po akimirkos prie 
jų prisijungė ir Garetis. Atrodė, kad Makraisas jį visai pamiršo. Garetis 
žvilgtelėjo į savo laikrodį. Buvo penkios minutės po aštuonių. Liko laukti 
penkiasdešimt penkias minutes. Grįžo nekantrumas ir laukimas; Garečiui te- 
ko rimtai pasistengti, kad prisiverstų mėgautis sėdėjimu, kol dar gali, ir nu- 
vyti jausmus šalin. 

Visi berniukai sėdėjo grupėmis arba pavieniui; vienas berniukas užsiko- 
rė ant žemiausios pušies šakos ir dabar šlamštė kažką panašų į sumuštinį su 
drebučiais. Tai buvo džiūsna blondinas purpurinėmis kelnėmis ir mėlynais 
marškiniais po senu žaliu megztiniu skylėtomis alkūnėmis. Garetis ėmė spė- 
lioti, ar sudžiūvėliai ištemps ilgiau, ar greitai išleis garą. 

Berniukai, prie kurių prisėdo jiedu su Makraisu, kalbėjosi. 

- Aš neskubėsiu, - pareiškė vienas iš jų. - Ir kamgi? Jei gausiu įspėjimą, 
na tai kas? Reikia tik prisitaikyti, ir tiek. Prisitaikymas - svarbiausias šio įvy- 
kio žodis. Nepamirškit, kada pirmąkart jį išgirdote. 

Jis apsidairė ir pastebėjo Garetį su Makraisu. 

- Dar pora avinėlių skerdyklai. Aš vardu Henkas Olsonas. Ėjimas - ma- 
no žaidimas, - berniukas išpyškino tai be jokios šypsenėlės. 

Garetis pasakė savo vardą. Makraisas prisistatė, vis dar žvelgdamas į 
kelią. 

- Aš - Artas Beikeris, - ramiai prabilo antras vaikinukas. Jis kalbėjo su 
nežymiu pietietišku akcentu. Visi keturi paspaudė vienas kitam ranką. 

Po tylos minutės vėl prašneko Makraisas. 

- Baugu, ar ne? 
pė. Garetis stebėjo, kaip berniukas pušyje baigia savo sumuštinį, suglamžo 
popierėlį, į kurį tasai buvo suvyniotas, ir numeta ant kelkraščio. Jis greitai iš- 
leis garą, - nusprendė Garetis ir pasijuto šiek tiek geriau. 

- Matote tą vietą visai prie pat skiriamojo stulpo? - staiga paklausė Olso- 
nas. 

Visi sužiuro ton pusėn. Vėjelis judino šešėlius ant kelio. Garetis nežino- 
jo, ar ką nors išvydo. 

- Tai nuo užpraeitų metų Maratono, - su rūškanu pasitenkinimu paaiški- 
no Olsonas. - Vaikis taip išsigando, kad devintą valandą prišalo savo vietoje. 

Visi tyliai apmąstė šią siaubingą situaciją. 

- Nesugebėjo pajudėti. Jis gavo tris įspėjimus, o 9:02 užsidirbo bilietą. 
Va ten, prie startinio stulpo. 

Garetis pagalvojo, ar tik jo paties kojos neprišals vietoje. Ko gero, ne, ta- 
čiau nesužinosi, kol neateis laikas. Siaubinga mintis. Kažin kodėl Henkas 
Olsonas norėjo priminti tokį siaubingą dalyką? 

Staiga Artas Beikeris išsitiesino. 

- Jis atvažiuoja. 

Pilkai rudas džipas privažiavo prie akmeninio stulpo ir sustojo. Jam iš 
paskos sekė keistas automobilis su vikšrais, judantis daug lėčiau už pirmąjį. 

Ant šio visureigio priekio ir gale buvo pritvirtintos žaislo dydžio radarinės 
lėkštės. Du kareiviai sėdėjo ant visureigio viršaus. Kai pažvelgė į juos, Ga- 
rečiui net šiurpas per nugarą nuėjo. Su savimi kareiviai turėjo didelio kalib- 
ro karabinus. 

Kai kurie bemniukai atsistojo, bet Garetis liko sėdėti. Taipgi ir Olsonas su 
Beikeriu, na, o Makraisas, metęs vienintelį žvilgsnį į mašinas, vėl nugrimz- 
do į savo mintis. Smulkutis berniūkštis pušyje tingiai mataravo kojomis. 

Majoras išlipo iš džipo. Tai buvo aukštas, tiesus vyras stipriai įdegusiu 
veidu, kuris puikiai derėjo prie chaki spalvos uniformos. Pistoletas kabėjo 
pritvirtintas prie Semo Braunio diržo, o ant nosies pūpsojo veidrodiniai aki- 
niai nuo saulės. Buvo kalbama, jog Majoro akys labai jautriai reaguoja į 
šviesą, todėl viešumoje jo niekas nematė be akinių nuo saulės. 

- Sėskit, berniukai, - tarė jis. - Nepamirškite 13-0 patarimo. 

13-as patarimas bylojo: “Kiek įmanoma daugiau tausokite energiją". 

Stovintieji atsisėdo. Garetis vėl dirstelėjo į laikrodį: 8:16. Jis nusprendė, 
jog jo laikrodis viena minute skuba. Majoras visada pasirodydavo laiku. Ga- 
retis nusprendė atsukti laikrodį, bet tuoj pat pamiršo. 

- Aš nežadu sakyti kalbos, - tęsė Majoras, perverdamas visus tuščiais lę- 
šiais, kurie dengė jo akis. - Aš sveikinu nugalėtoją, kuriuo taps vienas iš jū- 
sų, ir pripažįstu pralaimėjusiųjų drąsą. 

Jis pasisuko į džipą. Stojo tyla. Garetis giliai įkvėpė pavasarinio oro. 
Greitai sušils - gera diena ėjimui. 

Majoras vėl atsigręžė į juos. Jis laikė popieriaus lapą. 

- Kai išgirsite savo vardą, išeikite į priekį ir pasiimkite savo numerį. Ta- 
da grįškite į savo vietą, kol ateis laikas pradėti Maratoną. Prašau. Laikykitės 
šios tvarkos. 

- Dabar jūs armijoj, - išsišiepęs sušnibždėjo Olsonas, tačiau Garetis ne- 
kreipė į jį dėmesio. 

Tiesiog negalėjai nesižavėti Majoru. Garečio tėvas, kol Būrys jo neišsi- 
vedė, mėgo vadinti Majorą rečiausia ir pavojingiausia pabaisa, kokia kada 
nors radosi tautoje, bei visuomenės remiamu sociopatu. Tačiau pats Garetis 
niekada nebuvo matęs Majoro gyvo. 

- Aronsonas. 

Nedidukas stambokas kaimietukas saulės nudegintu kaklu iškėblino į 
priekį, aiškiai išgąsdintas Majoro artumo, ir pasiėmė didelį plastmasinį nu- 
merį 1. Jis prisilipdė jį prie marškinių, ir Majoras patapšnojo jam per nugarą. 

- Abraomas. i 

Tai buvo aukštas vaikinukas rausvais plaukais, dėvintis džinsus ir spor- 
tinius marškinėlius. Jo striukė, mokykliniu stiliumi aprišta aplink klubus, 
mataravo palei kelius. Olsonas sukikeno. 

- Beikeris, Arturas. 

- Tai aš, - ištarė Beikeris ir atsistojo. Jis ėjo apsimestinai lengvabūdiškai 
ir sunervino Garetį. Beikeris greitai nepasiduos ir neišleis garo. 

Beikeris grįžo, prispaudęs trečią numerį prie dešinės marškinių krūtinės 
pusės. 

- Ar jis tau ką nors sakė? - paklausė Garetis. 

- Jis paklausė, ar namie jau prasidėjo karščiai, - droviai prisipažino Bei- 
keris. - Aha, jis... Majoras kreipėsi į mane. 

- Ne tokie karščiai, kokie prasidės čia, - sukikeno Olsonas. 

- Beikeris, Džeimsas, - pašaukė Majoras. 

Tai tęsėsi iki 8:40, ir nė vienas nepersigalvojo. Stovėjimo aikštelėje pa- 
sigirdo variklių ūžesys, ir daugybė mašinų pajudėjo iš savo vietų: berniukai 
iš atsarginio sąrašo galėjo keliauti namo ir stebtėti Maratoną per televizorių. 
O jį jau rodo, - pamanė Garetis, - tikrai rodo. 

Kai atėjo jo eilė, Majoras įteikė Garečiui 47-4 numerį ir palinkėjo sėk- 
mės. Iš arti nuo Majoro sklido vyriškumo ir nenugalimumo kvapas. Garetis 
vos susilaikė nepalietęs vyriškio kojos, kad įsitikintų, jog šis tikras. Piteris 
Makraisas buvo 61-as. Henkas Olsonas - 70-as. Jis su Majoru pasiliko ilgiau 
negu kiti. Majoras nusijuokė po Olsono žodžių ir patapšnojo jam per nugarą. 

- Pasakiau, kad pasiruoštų po ranka apvalią sumelę, - sugrįžęs papasako- 
jo Olsonas. - O jis man liepė užkurti visiems pirtį. Pasakė, jog jam patinka 
žiūrėti, kai kas nors linksminasi. “Užkurk jiems pirtį“, - tarė jis. 

- Neblogai, - burbtelėjo Makraisas ir mirktelėjo Garečiui. 

Šis nesuprato, ką Makraisas norėjo pasakyti tuo savo mirktelėjimu. Ne- 
jau šaipėsi iš Olsono? 

Smulkutis berniukas, sėdėjęs medyje, buvo vardu Stebinsas. Jis pasiėmė 
numerį nuleidęs galvą, neprataręs Majorui nė žodžio, ir grįžęs atsisėdo po 
medžiu. Sis berniukas kažkodėl žavėjo Garetį. 

Šimtuoju numeriu buvo drūtas raudonplaukis vaikinukas, vardu Zakas. 
Jis gavo savo numerį, o tada visi susėdo ir ėmė laukti, kas bus toliau. 

Trys kareiviai iš visureigio išdalijo plačius diržus su užsegamomis kiše- 
nėmis, kuriose buvo didelės energinės vertės koncentruotos pastos tūbelės. 
Kiti kareiviai atnešė gertuves. Vaikinai apsijuosė diržus ir įsikišo gertuvės. 
Olsonas nusmaukė diržą ant klubų it vesternų herojus, susirado “Waifa" šo- 
koladuką ir ėmė valgyti. 

- Neblogai, - išsišiepęs pranešė jis. 

Olsonas gurkštelėjo iš gertuvės, nuplaudamas šokolado skonį, ir Garetis 
nusistebėjo, ar Olsonas tik maivosi, ar žino tai, ko pats Garetis - ne. 

Majoras atidžiai nužvelgė juos visus. Garečio laikrodis rodė 8:56 - ir kaip 
taip greit prabėgo laikas? Skrandis skaudžiai susitraukė. 

- Gerai, vyručiai, prašau išsirikiuoti eilėmis po dešimt. Nėra jokios spe- 
cialios tvarkos. Galite pasilikti su draugais, jei norite. 

Garetis atsistojo. Jis jautėsi suparalyžiuotas ir nerealus, tarytum kūnas 
priklausytų kažkam kitam. 

- Na štai, prasideda, - šalia jo prabilo Makraisas. - Sėkmės visiems. 

- Ir tau sėkmės, - nustebęs atsakė Garetis. 

- Vertėjo man pasitikrinti savo sumautą galvą, - sumurmėjo Makraisas. 
Staiga jis išbalo, suprakaitavo ir nebeatrodė toks tvirtas kaip anksčiau. Mak- 
raisas bandė nusišypsoti, bet veltui. Randas iššoko ant skruosto lyg punkty- 
rinė linija. 

Stebinsas atsistojo ir nukėblino į paskutinę gretą kvadrato, kurį į plotį ir 
į ilgį sudarė eilės po dešimtį vaikinų. Olsonas, Beikeris, Makraisas ir Gare- 
tis stovėjo trečioje eilėje. Garečio burna išdžiūvo. Jis pagalvojo, ar nereikė- 
tų išgerti gurkšnį vandens, ir nusprendė, kad ne. Garetis dar niekad taip ne- 
sijaudino dėl savo kojų. Jis spėliojo, ar jo kojos neprišals vietoje, ir ar jis ne- 
užsidirbs bilieto prie starto linijos. Ar Stebinsas greitai pavargs — Stebinsas 
su savo sumuštiniu su drebučiais ir purpurinėmis kelnėmis? Ar jis bus nura- 
šytas pirmas? Ir koks tai bus jausmas, jei... 

Laikrodis rodė 8:59. 

Majoras stebėjo savo kišeninį nerūdijančio plieno chronometrą. Jis iš lė- 
to pakėlė pirštus, ir visa įtampa pakibo ant jo rankos. Šimto berniukų žvilgs- 
nis sustingo ties ja. Tyla tapo nepakeliama ir begalinė. Tyla tapo viskuo. 

Garečio laikrodis rodė 9:00, tačiau pakelta ranka nenusileido. 

Padaryk tai! Kodėl jis to nepadaro? 

Garetis vos laikėsi nesurikęs. 

Tada prisiminė, kad jo laikrodis skubėjo viena minute - jis galėjo nusista- 
tyti laikrodį pagal Majoro, bet užmiršo. 

Majoras nuleido ranką. 

- Sėkmės visiems, - palinkėjo jis, tačiau veidas liko bejausmis, o akis 
slėpė veidrodiniai akiniai nuo saulės. 

Visiškai nesistumdydami berniukai tvarkingai pajudėjo pirmyn. 

Garetis ėjo kartu su jais. Jis nesustingo. Niekas nesustingo. Jo kojos pra- 
žingsniavo pro akmeninį stulpą kartu su Makraisu iš kairės ir Olsonu iš de- 
šinės. Žingsniai skambėjo labai garsiai. 

Viskas, viskas, viskas. 

Staiga Garetis beprotiškai panoro sustoti ir sužinoti, ar iš tikrųjų bus taip, 
kaip bylojo taisyklės. Pasipiktinęs ir truputį pabūgęs, jis atmetė šią mintį. 

Jis išėjo iš šešėlio į saulę, šiltą pavasario saulutę. Buvo gera. Garetis at- 
sipalaidavo, susikišo rankas į kišenes ir pasistengė neatsilikti nuo Makraiso. 
Grupė ėmė skirstytis, kiekvienam vaikinui pasirenkant savo ėjimo tempą ir 
greitį. Visureigis slinko kelio pakraščiu, keldamas dulkių debesėlius. Mažu- 
čiai radarai nuolatos sukiojosi, tobulame kompiuteryje fiksuodami kiekvie- 
no dalyvio greitį. Žemutinė greičio riba buvo lygiai keturios mylios per va- 
landą. 

- Įspėjimas! Įspėjimas 88-am! 

Garetis nustebęs atsigręžė. Stebinsas. Stebinsas buvo 88-as. Staiga Gare- 
tis ėmė neabejoti, kad Stebinsas užsidirbs bilietą čia, kol dar matosi starto 
stulpas. 

- Sumanu, - tarė Olsonas. 

- Ką? - paklausė Garetis. Reikėjo pasistengti, kad liežuvis sukrutėtų. 

- Vaikinukas gauna įspėjimą, kol dar kupinas jėgų, ir taip sužino, kokia 
yra greičio riba. Tokio įspėjimo lengva atsikratyti - jei valandą eini be įspė- 
jimų, atsikratai vieno senojo. Pats žinai. 

- Aišku, žinau, - atrėžė Garetis. 

Tai buvo parašyta taisyklėse. Galėjai gauti tris įspėjimus. Jei ketvirtą kar- 
tą tavo greitis nukrisdavo žemiau keturių mylių per valandą ribos, tu... na, tu 

pasitraukdavai iš Maratono. Tačiau jei turėdavai tris įspėjimus ir sugebėda- 
vai pražingsniuoti dar tris valandas, vėl tapdavai švarus. 

- Dabar jis tai žino, - tęsė Olsonas. - O 10:02 jis vėl bus švarus. 

Garetis žingsniavo gana greitai. Jo nuotaika buvo puiki. Starto stulpas 
dingo iš akių, kai jie užlipo ant kalvos ir ėmė leistis į ilgą, pušimis apaugusį 
slėnį. Dešinėje ir kairėje matėsi šviežiai suarti stačiakampiai laukai. 

- Man sakė, kad čia auginamos bulvės,- prabilo Makraisas. 

- Geriausios pasaulyje, - automatiškai atšovė Garetis. 

- Ar tu iš Meino? - pasiteiravo Beikeris. 

- Aha, iš pietinio. 

Garetis pažvelgė į priekį. Keli berniukai atsiskyrė nuo pagrindinės gru- 
pės, eidami maždaug šešių valandų per valandą greičiu. Du iš jų vilkėjo vie- 
nodas odines striukes su ereliais ant nugarų. Norėjosi paskubėti, tačiau Ga- 
retis atsisakė šios minties. “Kiek įmanoma daugiau tausokite energiją" - 13- 
as patarimas. 

- Ar kelias eina ir pro tavo gimtąjį miestą? - paklausė Makraisas. 

- Apie septynias mylias į šoną nuo jo. Tikriausiai mano mama ir mano 
mergina ateis manęs pažiūrėti, - jis nutilo ir nedrąsiai pridūrė: - Žinoma, jei 
vis dar būsiu kelyje. 

- Net ir dvidešimt penki nebus iškritę, kai pasieksime valstijos pietus, - 
įsikišo Olsonas. 

Visi nutilo. Garetis žinojo, kad tai netiesa, ir manė, jog Olsonas irgi tai 
žino. 

Dar du berniukai gavo įspėjimus, ir nepaisant Olsono žodžių Garečio šir- 
dis sudrebėjo abu kartus. Jis pasitikrino, ar tai ne Stebinsas. Šis vis dar sliū- 
kino gale, šlamšdamas kitą sumuštinį su drebučiais. Iš nuplyšusio žalio 
megztinio kišenės kyšojo dar vienas toks sumuštinis. Garetis nusistebėjo, ar 
juos sutepė Stebinso motina, ir prisiminė sausainius, kuriuos įdavė jo paties 
mama - tiesiog įspraudė, tarytum nuvydama pikčiausias dvasias šalin. 

- Kodėl jie neleidžia žmonėms stebėti Maratono starto? - paklausė Gare- 
tis. 

- Tai trukdo dalyviams susikaupti, - atsakė aštrus balsas. 

Garetis pasuko galvą. Tai buvo nedidukas, tamsus, įsitempęs vaikinukas 
su 5-u numeriu, priklijuotu prie striukės apykaklės. Garetis negalėjo prisi- 
minti jo vardo. 

- Susikaupti? - perklausė jis. 

- Taip, - vaikinukas neatsiliko nuo Garečio. - Majoras minėjo, jog Mara- 
tono pradžioje labai svarbu susikaupti ir išlikti ramiam, - jis prispaudė savo 
nykštį prie labai smailos nosies. Ten pūpsojo didžiulis raudonas spuogas. - 
Aš sutinku. Vėliau tebūnie jaudinimasis, žmonių minios ir televizija. O kol 
kas mes visi turime susikoncentruoti, - jis dėbtelėjo į Garetį savo tamsiai ru- 
domis akimis ir pakartojo: - Susikoncentruoti. 

- Aš susikoncentravęs kilnoju tik savo pėdas, - atkirto Olsonas. 

5-as numeris atrodė įsižeidęs. 

- Reikia susikoncentruoti ties savimi. Reikia turėti Planą. Beje, aš vardu 
Garis Barkovičius. Gyvenu Vašingtone, Kolumbijos apygardoje. 

- Aš vardu Džonas Karteris, - tėškė Olsonas. - Gyvenu Basume, Marse. 

Barkovičius paniekinamai perkreipė lūpas ir atsiliko. 

- Turbūt kiekvienas laikrodis turi savo gegutę, - atsiduso Olsonas. 

Tačiau Garečiui pasirodė, jog Barkovičius mąstė gana aiškiai — bent jau 
kol po penkių minučių vienas iš sargybinių nepašaukė: 

- Įspėjimas! Įspėjimas 5-am! 

- Akmenukas įkrito man į batą, - irzliai paaiškino Barkovičius. 

Kareivis neatsakė. Jis nušoko nuo visureigio ir sustingo ant priešingo kel- 
kraščio nei Barkovičius. Rankoje jis laikė nerūdijančio plieno chronometrą, 
tokį pat kaip ir Majoras. Barkovičius visai sustojo ir nusiavęs batą iškratė iš 
jo mažą akmenuką. Visas įsitempęs, išblyškusiu, suprakaitavusiu veidu jis 
nekreipė dėmesio, kai kareivis išrėkė: 

- Antras įspėjimas 5-am! 

Barkovičius tik stropiai pasitaisė kojinę. 

- O, varge, - sudejavo Olsonas. Dabar jie atbulomis ėjo į priekį. 

Stebinsas, vis dar žingsniuojantis pačiame gale, praėjo pro Barkovičių, 
net nepažvelgdamas į jį. Barkovičius liko vienas ir rišosi batą truputį į deši- 
nę nuo baltos linijos. 

- Trečias įspėjimas 5-am. Paskutinis įspėjimas. 

Garetis pajuto lipnų gleivių kamuolį skrandyje. Nenorėjo žiūrėti, bet ne- 
galėjo nusigręžti. Netaupė energijos, eidamas atbulomis, tačiau nevaliojo 
elgtis kitaip. Garetis netgi jautė, kaip tirpsta paskutinės Barkovičiaus sekun- 
dės. 

- O, Dieve, - vėl sudejavo Olsonas. - Tas smirdžius tuoj užsidirbs bilietą. 

Tačiau Barkovičius atsistojo. Nusibraukė kelio dulkes nuo kelnių ir, pas- 
kubom prisivijęs grupę, ėmė žingsniuoti savo pasirinktu tempu. Praėjo pro 
Stebinsą, kuris ir vėl net nedirstelėjo į jį, ir priartėjo prie Olsono. 

- Matei? Aš ką tik pailsėjau. Tai įėjo į mano Planą. 

- Galbūt tu taip manai, - pakeltu tonu atrėžė Olsonas. - O man atrodo, kad 
tu ką tik gavai tris įspėjimus. Už menką pusantros minutės malonumą tau 
reikės eiti tris... sušiktas... valandas. Ir kodėl, po velnių, tau reikėjo ilsėtis? 
Dėl Dievo meilės, juk mes tik pradėjome žaidimą! 

Barkovičius atrodė įsižeidęs. Jis tiesiog spigino akis į Olsoną. 

- Dar pažiūrėsim, kas pirmas užsidirbs bilietą - tu ar aš. Viskas įeina į 
mano Planą. 

- Tavo Planas ir tai, kas išlenda iš mano subinės, atrodo panašūs kaip du 
vandens lašai, - drėbė Olsonas, ir Beikeris sukikeno. 

Suprunkštęs Barkovičius aplenkė juos. 

Olsonas neatsispyrė nesušukęs: 

- Tik nesuklupk, drauguži. Jie daugiau tavęs nebeperspės. Jie tik... 

Barkovičius neatsisuko, ir Olsonas pasišlykštėjęs nutilo. 

Pusę dešimtos pagal Garečio laikrodį (jis vis dėlto nepersuko vienos mi- 
nutės atgal) Majoro džipas užkopė į kalvą, nuo kurios jie dabar leidosi. Pri- 
važiavo prie jų priešingu kelkraščiu nei visureigis ir pridėjo garsiakalbį prie 
lūpų. 

- Man malonu pranešti, kad jūs baigėte pirmą savo kelionės mylią, ber- 
niukai. Taip pat norėčiau jums pranešti, jog ilgiausias atstumas, kurį kartu 
nuėjo visi Maratono dalyviai, yra septynios ir trys ketvirčiai mylios. Tikiuo- 
si, pasieksite naują rekordą. 

Džipas nuskriejo pirmyn. Olsonas apsvarstė šias naujienas su bauginan- 
čia nuostaba. Nepasiekė net aštuonių mylių, - pamanė Garetis. Jis niekada 
nebūtų apie tiek net pagalvojęs. Garetis tikėjo, jog niekas - netgi Stebinsas - 
neužsidirbs bilieto bent jau iki pavakarių. Jis prisiminė Barkovičių. Šiam te- 
reikėjo per pastarąją valandą bent kartą sumažinti greitį. 

- Rėjau? - prabilo Artas Beikeris. Jis nusivilko švarką ir persimetė per 
vieną ranką. - Ar yra kokia nors ypatinga priežastis, kodėl tu panorai daly- 
vauti Maratone? 

Garetis nusisegė gertuvę ir gurkštelėjo vandens. Jis buvo vėsus ir skanus 
bei paliko drėgnas juosteles ant viršutinės lūpos, kurias Garetis greitai nulai- 
žė. Buvo gera šitaip jaustis. 

- Aš nežinau, - atvirai prisipažino jis. 

- Aš - taip pat, - Beikeris minutėlę susimąstė. - Ar užsiiminėjai ėjimu? 
Mokykloje? 

- Ne. 

- Aš - taip pat. Bet, manau, tai nesvarbu, tiesa? Tik ne dabar. 

- Tik ne dabar. 

Pokalbis nutrūko. Praėjo pro mažą kaimelį su parduotuve ir benzino 
kolonėle. Du senukai sėdėjo ant šezlongų šalia kolonėlės ir stebėjo juos 
aptrauktomis, reptiliškomis senių akimis. Ant parduotuvės laiptų jauna mo- 
teris laikė sūnų ant rankų, kad šis galėtų pamatyti ėjikus. Pora vyresnių vai- 
kiščių (kokių dvylikos metų, - pamanė Garetis) godžiai nulydėjo juos aki- 
mis. 

Keletas berniukų ėmė spėlioti, kiek jie jau nužingsniavo. Atsklido 
gandas, kad pasirodė ir antras visureigis, turintis prižiūrėti pustuzinį 
avangarde atsidūrusių berniukų... jų jau visai nebesimatė. Kažkas pasakė, 
jog jie eina septynių mylių per valandą greičiu. Kitas paprieštaravo, jog de- 
šimties. Dar kažkas patikimai prasitarė, jog pirmaujantis vaikinukas pavar- 
go ir gavo du įspėjimus. Garetis tik nusistebėjo, kodėl jie jo nepasiveja, jei 
tai tiesa. 

Olsonas baigė valgyti “Waifa" šokoladuką, kurį pradėjo dar prie starto li- 
nijos, ir atsigėrė vandens. Kiti berniukai irgi valgė, tačiau Garetis nuspren- 
dė palaukti, kol iš tikrųjų išalks. Jis girdėjo, jog tie koncentratai visai skanūs. 
Tokius gaudavo į kosmosą skrendantys astronautai. 

Po dešimtos valandos jie praėjo pro rodyklę su užrašu: “LAIMSTOU- 
NAS 10 ML". Garetis prisiminė Maratoną, kurį jam leido pažiūrėti tėvas. Jie 
nuvažiavo į Fryportą ir iš ten stebėjo dalyvius. Motina vyko kartu. Ėjikai bu- 
vo pavargę, tuščiomis akimis ir beveik nepastebintys linksmų padrąsinimų, 
mojuojančių vėliavėlių bei nuolatinių “valio" šūksnių, žmonėms skatinant 
savo numylėtinius bei tuos, už kuriuos statė lažybose. Vėliau tą dieną tėvas 
paaiškino jam, kad žmonės išsirikiavo keliuose nuo paties Bengoro. Salies 

šiaurėje nebuvo taip įdomu, be to, ir kelias buvo griežtai blokuojamas: gal- 
būt todėl, kad dalyviai galėtų susikaupti ir išlikti ramūs, kaip sakė Barkovi- 
čius. Tačiau, laikui bėgant, vaizdas, be abejo, gerėjo. 

Kai tais metais ėjikai žingsniavo per Fryportą, jie ėjo jau septyniasdešimt 
antrą valandą. Tada Garečiui tebuvo dešimt, ir jį žavėjo viskas. Kol berniu- 
kams iki miesto buvo likusios penkios mylios, Majoras pasakė miniai kalbą. 
Jis pradėjo nuo Varžybų, perėjo prie Patriotizmo ir baigė kažkokiu Bendruo- 
ju Nacionaliniu Produktu - Garetis juokėsi iš to, kadangi “produktas" jam 
asociavosi su kažkuo šlykščiu, panašiu į baubą. Jis suvalgė šešis dešrainius, 
o kai pagaliau išvydo Maratono dalyvius, privarė į kelnes. 

Vienas berniukas rėkė. Garetis puikiai tai prisiminė. Su kiekvienu pėdos 
padėjimu jis šaukė: “Aš nebegaliu. AŠ NEBEGALIU. Aš nebegaliu. AŠ 
NEBEGALIU“, - tačiau vis tiek slinko į priekį. Jie visi slinko į priekį, ir 
greitai paskutinis iš jų dingo visiems žiūrovams iš akių. Garetis truputį nu- 
liūdo, kad nei vienas iš jų neužsidirbo bilieto. Jų šeima daugiau nebevažia- 
vo žiūrėti Maratono. Vėliau tą vakarą Garetis girdėjo, kaip tėvas šaukė kaž- 
kam į telefono ragelį, kaip tais atvejais, kai būdavo girtas ar diskutuodavo 
apie politiką, o jo motina tuo pačiu konspiraciniu šnabždesiu maldavo jį 
liautis, kol dar kas nors neišgirdo. 

Garetis dar gurkštelėjo vandens ir pagalvojo, kaip sekasi Barkovičiui. Jie 
ėjo pro namus. Šeimos sėdėjo ant priekinių pievelių, šypsojosi, mojo ir gėrė 
kokakolą. 

- Gareti, - prabilo Makraisas. - O, Dieve, žiūrėk, ką turi. 

Graži šešiolikmetė mergaitė balta palaidinuke ir raudonais šortais laikė 
užrašą: “PIRMYN-PIRMYN-GARETI, 47-AS NUMERI. Mes mylime ta- 
ve, Rėjau, Meino numylėtini". 

Garečiui sudrebėjo širdis. Staiga jis neabejojo, jog laimės. Nepažįstama 
mergina tai įrodė. 

Olsonas sušvilpė ir ėmė kilnoti smilių iš lengvai sugniaužto kumščio. 
Garečiui pasirodė, jog šis gestas labai nesveikas. 

Velniop 13-4 patarimą. Garetis pribėgo prie kelkraščio. Mergaitė paste- 
bėjo jo numerį ir suriko. Ji apkabino jį ir stipriai pabučiavo. Staiga Garetis 
maloniai susijaudino. Jis aistringai pabučiavo merginą. Ši dukart delikačiai 
įkišo liežuvį jam į burną. Beveik nesąmoningai Garetis uždėjo ranką mergi- 
nai ant užpakaliuko ir švelniai suspaudė. 

- Įspėjimas! Įspėjimas 47-am! 

Garetis atšlijo ir nusišypsojo. 

- Ačiū. 

- O... 0... 0, nėr už ką! 

Jos akys švytėjo. 

Garetis dar norėjo ką nors pasakyti, tačiau išvydo kareivį, jau veriantį 
burną įspėti jį antrą kartą. Garetis grįžo į savo vietą truputį uždusęs, bet šyp- 
sodamasis. Tačiau vis tiek jautėsi kaltas, pažeidęs 13-4 patarimą. 

Olsonas taip pat šypsojosi. 

- Dėl to būčiau pasiryžęs gauti ir visus tris įspėjimus. 

Garetis neatsakė, tačiau vis tiek apsisuko ir pamojavo merginai. Kai ji 
dingo iš akių, jis nusigręžė ir paspartino žingsnį. Dar valanda, ir jo įspėjimo 
neliks. Reikės pasistengti, kad negautų kito. Tačiau Garetis jautėsi puikiai ir 
tvirtai. Jautėsi, tarytum galėtų nužingsniuoti net iki Floridos. Jis dar labiau 
paspartino žingsnį. 

- Rėjau, - Makraisas vis dar šypsojosi. - Ko taip skubi? 

Teisingai. 6-as patarimas: “Neskubėk ir būsi pirmas“. 

- Ačiū. 

Makraisas ir toliau šypsojosi. 

- Per daug man nedėkok. Aš irgi ruošiuos laimėti. 

Garetis nesupratęs dėbtelėjo į jį. 

- Noriu pasakyti, kad nereikia pradėti vaidinti tris muškietininkus. Tu 
man patinki, be to, akivaizdu, jog esi tikras merginų numylėtinis. Tačiau jei 
pargriūsi, aš tavęs nekelsiu. 

- Aha, - Garetis šyptelėjo, bet pernelyg vangiai. 

- Antra vertus, - švelniai įsiterpė Beikeris, - mes visi čia, tai kodėl nega- 
lėtume palinksminti vienas kitą? 

- Ir kodėl gi ne? 

Jie priėjo įkalnę ir sulaikė kvėpavimą. Pusiaukelėje į kalvą Garetis nusi- 
vilko striukę ir persimetė per petį. Dar po kelių akimirkų jie praėjo pro kaž- 
kieno ant kelio numestą megztinį. Kažkam, - pamanė Garetis, - jo labai pri- 
reiks šią naktį. Priešaky du pirmaujantys ėjikai jau leidosi nuo kalvos. 

Garetis susitelkė ties pėdų kilnojimu. Jis vis dar jautėsi puikiai. Jautėsi 
stiprus. 

Štai ir gavai pinigus, Elena, ir 

gali juos pasilikti. Jei tik, žinoma, 

nenori iškeisti jų į tai, kas slypi už užuolaidos. 
Montij Holas 


+ 


“Sudarykime sandėrį 


- Aš - Harknesas. 49-as numeris. O tu - Garetis, 47-as numeris. Teisin- 
gai? 

Garetis žvilgtelėjo į Harknesą, kuris nešiojo akinius ir buvo apsikirpęs 
ežiuku. Jo veidas atrodė išraudęs ir suprakaitavęs. 

- Teisingai. 

Harknesas turėjo užrašų knygelę, į kurią įrašė Garečio pavardę ir nume- 
rį. Jam einant, rašysena tapo keista ir vingiuota, šokinėjanti aukštyn ir že- 
myn. Harknesas atsimušė į vaikiną, vardu Kolis Parkeris, ir šis aprėkė jį, kad 
žiūrėtų, kur, po velnių, einąs. Garetis vos sulaikė šypsenėlę. 

- Aš užsirašinėju visų vardus ir numerius, - paaiškino Harknesas. 

Kai jis pažvelgė aukštyn, ant akinių stiklų sužibo rytmečio saulė, ir Ga- 
retis prisimerkė, norėdamas išvysti Harkneso veidą. Buvo 10:30, iki Laims- 
touno liko 8 mylios, ir jiems reikėjo nupėdinti tik 1,75 mylios, kad sumuštų 
didžiausio kartu visų dalyvių nueito atstumo rekordą. 

- Tikriausiai jus stebina, kodėl užsirašinėju kiekvieno pavardę ir numerį, 
- tęsė Harknesas. 

- Tu išvien su Būriu, - per petį mestelėjo Olsonas. 

- Ne, žadu parašyti knygą, - maloniai atsakė Harknesas. - Kai visa tai 
baigsis, aš parašysiu knygą. 

- Nori pasakyti, kad laimėjęs parašysi knygą? 

Harknesas patraukė pečiais. 

- Taip, tikriausiai. Bet tik pamanykit: knyga apie Maratoną, parašyta pa- 
ties dalyvio, paverstų mane tikru turtuoliu. 

Makraisas nusikvatojo. 

- Jei laimėsi, ir be knygos tapsi turtuoliu, argi ne? 

Harknesas susiraukė. 

- Na... ko gero, taip. Tačiau vis tiek išeitų labai įdomi knyga. 

Visi žingsniavo toliau, o Harknesas tęsė savo vardų ir numerių sąrašą. 
Daugelis noriai prisistatydavo, pokštaudami apie puikiąją knygą. 

Jie praėjo šešias mylias. Ėjikus pasiekė gandas, kad nebus problemų su- 
mušti rekordą. Garetis trumpai susimąstė: ir kodėl jiems reikėtų sumušinėti 
rekordą? Kuo greičiau dalyviai atsisijos, tuo mažiau likusiems reikės kentė- 
ti. Jis nusprendė, jog tai tik išdidumo klausimas. Taipgi atskriejo gandas, 
kad oro prognozė popiet žada lietų su perkūnija: matyt, kažkas turėjo tran- 
zistorių. Jei tai tiesa, bus blogai. Ankstyvieji gegužės lietūs su perkūnija - ne 
patys šilčiausi. 

Jie tęsė savo kelionę. 

Makraisas ėjo užtikrintai, pakėlęs galvą, nežymiai mojuodamas ranko- 
mis. Jis pabandė žingsniuoti kelkraščiu, tačiau ėmęs klimpti į birų smėlį, pa- 
sidavė. Jo neįspėjo, o jei kuprinė ir kėlė jam rūpesčių ar susierzinimą, tai 
Makraisas to neparodė. Jo akys visą laiką ieškojo horizonto. Kai jie praeida- 
vo pro žmonių būrelius, Makraisas pamojuodavo jiems ir nusišypsodavo sa- 
vo plonalūpe šypsena. Jis visai neatrodė pavargęs. 

Beikeris judėjo į priekį, vilkdamas per kelius sulenktas kojas. Jis tingiai 
mosavo švarku, šypsojosi žmonėms ir kartais imdavo garsiai švilpauti kokią 
nors melodiją. Garečiui jis atrodė panašus į žmogų, galintį žingsniuoti visą 
amžinybę. 

Olsonas tiek daug nebepostringavo, tik reguliariai vikriai sulenkdavo vie- 
ną kelį. Kiekvienąkart Garetis išgirsdavo trakštelint sąnarį. Regis, Olsonas 
ėmė po truputį stabarėti, pradėdamas rodyti šešių mylių ėjimo rezultatus. 
Garetis nusprendė, jog viena Olsono gertuvė jau bemaž tuščia. Taigi greitai 
jam teks sustoti nusišlapinti. 

Barkovičius ir toliau žingsniavo, tai aplenkdamas pagrindinę grupę, lyg 
norėdamas prisivyti pirmaujančius ėjikus, tai susilygindamas su gale besi- 

velkančiu Stebinsu. Jis atsikratė vieno iš trijų įspėjimų ir po penkių minučių 
vėl jį susigrąžino. Garetis nusprendė, jog tikriausiai Barkovičiui patinka svy- 
ruoti ant ribos. 

Stebinsas tęsė savo vienišą kelionę. Garetis nematė jo kalbant su kitais. 
Įdomu, ar Stebinsas tik jautėsi vienišas, ar buvo pavargęs? Garetis vis dar 
manė, kad Stebinsas greitai išleis garą, - galbūt pats pirmas, - nors ir nežino- 
jo kodėl. Stebinsas nusivilko seną žalią megztinį ir dabar rankoje nešėsi su- 
muštinį su drebučiais. Visiškai nesidairė, o veidas buvo panašus į kaukę. 

Jie judėjo į priekį. 

Kelias kirto kitą magistralę, todėl policininkai sustabdė eismą, leisdami 
ėjikams praeiti. Policininkai atidavė pagarbą kiekvienam Maratono dalyviui, 
ir pora berniukų, pasinaudodami savo neliečiamumo teise, parodė jiems no- 
sis. Garetis nepateisino to. Jis nusišypsojo ir linktelėjo policininkams, spėlio- 
damas, ar jie laiko juos bepročiais. 

Mašinos pyptelėjo, ir staiga kažkokia moteris sušuko savo sūnui. Ji su- 
stojo kelkraštyje, ko gero, norėdama įsitikinti, kad jos sūnus dar neiškrito iš 
Maratono. 

- Persi! Persi! 

Tai buvo 31-as numeris. Jis paraudo, nežymiai pamojavo ir nuskubėjo 
panarinęs galvą. Moteris pabandė iššokti ant kelio. Kareiviai ant visureigio 
sustingo, tačiau vienas policininkas sučiupo moterį už rankos ir švelniai ją 
sulaikė. Kelias pasisuko į šoną, ir sankryža dingo iš akių. 

Jie perėjo per medinį tiltą. Po juo čiurleno mažas upeliūkštis. Garetis 
žingsniavo palei turėklą, todėl, akimirką pažvelgęs žemyn, išvydo savo iš- 
kreiptą atspindį vandenyje. 

Praėjo pro rodyklę su užrašu “LAIMSTOUNAS 7 ML“, po kuria plevė- 
savo plakatas: “LAIMSTOUNAS DIDZIUOJASI, GALEDAMAS PA- 
SVEIKINTI MARATONO DALYVIUS“. Garetis apskaičiavo, jog jiems 
nebeliko nė mylios iki rekordo. 

Tada atskriejo gandas apie berniuką, vardu Kerlis, 7-4 numerį. Kerliui 
sutraukė raumenis, ir jis jau gavo pirmą įspėjimą. Garetis paspartino žings- 
nį ir prisigretino prie Makraiso su Olsonu. 

- Kur jis? 

Olsonas dūrė pirštu į smulkutį, ištįsusį berniuką mėlynais džinsais. Ker- 
lis bandė užsiauginti žandenas, tačiau jam nekaip sekėsi. Jo sudžiūvęs, nuo- 
širdus veidas buvo siaubingai susikaupęs. Berniukas stebėjo savo dešinę ko- 
ją ir tausojo ją. Kerlio jėgos seko, ir jo veidas tai išdavė. 

- Įspėjimas! Įspėjimas 7-am! 

Kerlis susikaupęs paspartino žingsnį. Jis šnopavo. Ir iš baimės, ir iš išse- 
kimo, - pamanė Garetis. Jis prarado laiko pojūtį ir, išskyrus Kerlį, viską pa- 
miršo. Garetis stebėjo jo pastangas ir suvokė, jog galbūt po valandos ar po 
dienos jo laukia lygiai toks pat likimas. Tokio jaudinančio dalyko Garetis 
dar nebuvo matęs. 

Kerlis iš lėto atsiliko, ir kiti berniukai taipgi gavo įspėjimus, kadangi už- 
sižiūrėję prisitaikė prie Kerlio ėjimo tempo. O tai reiškė, jog Kerlis tuoj tuoj 
prieis ribą. 

- Įspėjimas! Įspėjimas 7-am! Trečias įspėjimas 7-am! 

- Man sutraukė raumenis! - dusliai suriko Kerlis. - Tai nesąžininga, jei 
sutraukia raumenis! 

Jis atsidūrė beveik šalia Garečio. Garetis pastebėjo, kaip kilnojasi Kerlio 
Adomo obuolys. Jis pašėlusiai masažavo koją. Garetis užuodė nuo Kerlio 
sklindantį panikos kvapą, panašų į prinokusios, šviežiai supjaustytos citri- 
nos. 

Garetis ėmė trauktis nuo jo, ir staiga išgirdo Kerlio šūksnį: 

- Ačiū Dievui! Ji atsileido! 

Niekas nepratarė nė žodžio. Garetis pajuto nusivylimą. Tikriausiai jis bu- 
vo piktavališkas ir nesportiškas, tačiau norėjo įsitikinti, kad kas nors kitas 
užsidirbs bilietą dar prieš jį. Ir kas gi nori iškristi pirmas? 

Garečio laikrodis rodė penkias minutes po vienuolikos. Regis, jie sumu- 
šė rekordą, jei dvi valandas dauginsi iš keturių mylių. Greitai pasieks Laims- 
touną. Garetis pastebėjo, kaip Olsonas sulenkė vieną kelį, po to — kitą. Jam 
pasidarė smalsu, ir jis pats išbandė šį triuką. Kelio sąnariai garsiai trakštelė- 
jo, ir Garetis nustebo supratęs, kokie jie tapo nelankstūs. Tačiau pėdų dar ne- 
skaudėjo. O tai jau šis tas. 

Jie praėjo pro pienovežį, pastatytą prie mažo neasfaltuoto keliuko. Pie- 
nininkas sėdėjo ant variklio dangčio. Jis geranoriškai jiems pamojavo. 

- Pirmyn, berniukai! 

Staiga Garetis supyko. Jam norėjosi rėkti. Kodėl nenukeli savo riebios 
subinės ir neini su mumis? Tačiau pienininkui buvo daugiau nei aštuonioli- 
ka metų. Jis buvo per senas. 

- Gerai, vyručiai, pasisveikinam, - staiga leptelėjo Olsonas. 

Kažkas nusijuokė. 

Pienovežis dingo iš akių. Ėjikai kirto daugiau kelių ir matė daugiau poli- 
cininkų bei mojuojančių žmonių. Kažkas pažėrė konfeti. Garetis pradėjo 
jaustis svarbus. Galų gale juk jis - “Meino numylėtinis". 

Staiga Kerlis suriko. Garetis grįžtelėjo per petį. Kerlis susirietęs laikė sa- 
vo koją ir šaukė. Kažkaip - neįtikėtina! - jis vis dar judėjo į priekį, tačiau la- 
bai lėtai. Pernelyg lėtai. 

Viskas aplinkui sulėtėjo ir tarytum norėjo pritapti prie Kerlio ėjimo tem- 
po. Kareiviai, stovintys lėtai judančio visureigio gale, pakėlė ginklus. Minia 
aiktelėjo, lyg nebūtų žinojusi, jog taip turi būti. Ėjikai irgi aiktelėjo, tarsi ne- 
žinotų. Su jais aiktelėjo ir Garetis, tik, žinoma, jis žinojo - jie visi žinojo. 
Viskas labai paprasta: tuoj Kerlis užsidirbs bilietą. 

Kliktelėjo saugikliai. Berniukai it putpelės atsitraukė nuo Kerlio. Staiga 
jis liko vienas ant saulės nušviesto kelio. 

- Tai nesąžininga! - suriko Kerlis. - Tai nesąžininga! 

Kiti bemiukai įžengė į lapijos šešėlį. Kai kurie žiūrėjo atgal, kiti - tiesiai 
į priekį, bijodami tai išvysti. Garetis stebėjo Kerlį. Jis privalėjo. Mojuojan- 
tys žiūrovai nutilo, tarytum kas nors būtų išjungęs garsą. 

- Tai ne... 

Iššovė keturi karabinai. Jų garsas nuskriejo tolyn it boulingo kamuoliai, 
atsimušė į kaivas ir grįžo atgal. 

Kampuota, spuoguota Kerlio galva pradingo kraujo, smegenų ir kauko- 
lės dalelių mišinyje. Kita jo dalis nudribo ant baltos linijos it laiškų maišas. 

Dabar jau 99, - nesveikai mąstė Garetis. - 99 alaus buteliai ant lentynos, 
ir jei vienas iš jų netyčia nukris... o, Dieve... o, Dieve... 

Stebinsas perlipo per kūną. Jo pėda paslydo ant kraujo, ir kitas jo žings- 
nis paliko kruviną pėdsaką, panašų į nuotrauką iš “Official Detective“ žur- 
nalo. Stebinsas nepažvelgė žemyn į Kerlio kūną. Jo veido išraiška nepasikei- 
tė. Stebinsai, šunsnuki, - pamanė Garetis, - juk turėjai pirmas užsidirbti bi- 
lietą, nejau to nežinojai? Garetis nusisuko. Nenorėjo, kad jam pasidarytų 
bloga ir jis užsimanytų vemti. 

Moteris prie “Volkswagen" autobusiuko užsidengė veidą rankomis. Ji 
sugargaliavo, ir Garetis suprato per suknelę galintis įžvelgti jos apatines kel- 
naites. Mėlynas apatines kelnaites. Nežinia kodėl jis vėl susijaudino. Storu- 
lis su šviečiančia plike spoksojo į Kerlį ir nesąmoningai trynė karpą prie au- 
sies. Jis aplaižė savo putlias lūpas ir toliau trindamas karpą spitrijo į lavoną. 
Garečiui praeinant pro storulį, šis vis dar nenuleido akių nuo Kerlio. 

Jie tęsė kelionę. Garetis vėl prisigretino prie Olsono, Beikerio ir Makrai- 
so. Jie suėjo į krūvą, tarytum norėdami apsisaugoti. Visi keturi žiūrėjo į prie- 
kį, nutaisę bejausmes veido išraiškas. Karabinų šūvių aidas vis dar sklandė 
ore. Garetis nesiliovė galvoti apie kruviną pėdsaką, kurį paliko Stebinso te- 
niso batelis. Jis spėliojo, ar padas vis dar palieka kruviną dėmę, netgi beveik 
atsigręžė patikrinti, bet susitvardė liepdamas sau nekvailioti. Tačiau Garetis 
ir toliau spėliojo. Kažin ar Kerliui skaudėjo? Ar Kerlis jautė, kaip kulkos su- 
sminga jam į kūną, ar vieną sekundę dar buvo gyvas, o kitą - jau nudribo 
išleidęs kvapą? 

Be abejo, jam skaudėjo. Jam skaudėjo dar prieš tai, kai jis vos ne vos 
slinko į priekį, žinodamas, kad jo nebebus, o pasaulis gyvuos ir toliau, ne- 
pažeistas ir nesutrikdytas. 

Pasiekė gandas, kad iki Kerlio mirties jiems pavyko sukarti beveik devy- 
nias mylias. Majoras atrodė labai patenkintas. Garetis nusistebėjo, kaip kas 
nors gali žinoti, kur dabar trankosi Majoras. 

Staiga Garetis atsigręžė, norėdamas pažiūrėti, kaip buvo pasielgta su 
Kerlio kūnu, tačiau jo jau nebesimatė, nes jie pasuko į šoną. 

- Ką turi kuprinėje? - netikėtai Beikeris paklausė Makraiso. Jis stengėsi 
kalbėti nerūpestingai, tačiau balsas skambėjo skardžiai ir spigiai. 

- Švarius marškinius, - atsakė Makraisas. - Ir žalią mėsainį. 

- Žalią mėsainį... - Olsonas nesveikai perkreipė veidą. 

- Žaliuose mėsainiuose yra daug greitai įsisavinamos energijos. 

- Tau nuvažiavo stogas. Tu apvemsi visą kelią. 

Makraisas tik nusišypsojo. 

Garetis pasigailėjo, kad su savimi neturi žalio mėsainio. Nieko nenutuo- 
kė apie greitą energijos įsisavinimą, bet jam patiko žali mėsainiai. Labiau už 
šokoladukus ir koncentratus. Staiga prisiminė sausainius, tačiau po Kerlio 
mirties Garetis nesijautė alkanas. Nejau po Kerlio mirties dar galėjo pagal- 
voti apie žalią mėsainį? 

Gandas, jog vienas iš ėjikų gavo bilietą, apskriejo žiūrovus, ir jie kažko- 
dėl dar labiau pralinksmėjo. Plojimai pokšėjo it spragėsiai. Garetis susimąs- 
tė, ar labai nejauku būti nušautam žmonių akivaizdoje, ir nusprendė, jog tur- 
būt, priėjus šį liepto galą, jau būna visiškai nusispjaut į tokius dalykus. Be 
jokios abejonės, Kerlis atrodė būtent taip. Tačiau reikėjo nuraminti save. O 
tai jau ne kas. Garetis nusprendė apie tai negalvoti. 

Laikrodžio rodyklės rodė lygiai vidurdienį. Jie perėjo per surūdijusį til- 
tą, ištiestą per aukštą, išdžiūvusį tarpeklį, ir kitoje pusėje išvydo rodyklę su 
užrašu: “LAIMSTOUNO PRIEMIESTIS — SVEIKI ATVYKĘ, MARATO- 
NO DALYVIAI!". 

Kai kurie berniukai pralinksmėjo, tačiau Garetis nusprendė patylėti. 

Kelias praplatėjo, ir ėjikai patogiai išsiskirstė po jį, išardydami glaudžias 
grupeles: juk Kerlis liko už trijų mylių. 

Garetis išsitraukė sausainius ir akimirką pavartė į foliją suvyniotą pake- 
tėlį rankose. Jis ilgesingai prisiminė motiną, bet pasistengė šį jausmą už- 
gniaužti. Jis pamatys mamą ir Dženę Fryporte. Taip pažadėta. Garetis su- 
krimto sausainį ir pasijuto daug geriau. 

- Žinai ką? - paklausė Makraisas. 

Garetis papurtė galvą. Jis gurkštelėjo iš gertuvės ir pamojavo pagyvenu- 
siai porai, sėdinčiai šalia kelio su užrašu “GARETIS" ant kartono lakšto. 

- Visiškai nenutuokiu, ko norėčiau, jei laimėčiau Maratoną, - tęsė Mak- 
raisas. - Man nieko labai ir nereikia. Noriu pasakyti, kad neturiu senos ligo- 
tos motinos, merdinčios namuose, ar tėvo su dirbtiniu inkstu. Aš netgi netu- 
riu mažo broliuko, mirštančio nuo leukemijos. 

Jis nusijuokė ir nusisegė gertuvę. 

- Tavo žodžiuose yra prasmės, - sutiko Garetis. 

- Turi omeny, jog nėra jokios prasmės. Visas šis Maratonas beprasmis. 

- Tu juk taip nemanai, - tvirtai atkirto Garetis. - Jei galėtum padaryti tai 
iš naujo... 

- Taip, taip, aš ir vėl taip pasielgčiau, bet... 2 

- Ei! - sumosavo prieš juos einantis vaikinas, vardu Pirsonas. - Saligat- 
viai! 

Pagaliau jie pasiekė nuosavų namų rajoną. Gražūs nameliai žvelgė į juos, 
puikuodamiesi priekinėmis žaliomis pievelėmis, pilnomis šūkčiojančių ir 
mojuojančių žmonių. Garečiui pasirodė, kad beveik visi žiūrovai sėdi: ant 
žemės, šezlongų (kaip senukai prie benzino kolonėlės) ar iškylavimo stalų. 
Netgi ant sūpynių ir verandinių supamųjų kėdžių. Jis supyko iš pavydo. 

Mojuokit, kol patrūksit. Geriau jau būsiu prakeiktas, nei pamojuosiu 
jums atsakydamas. 13-as patarimas. Kiek įmanoma daugiau tausokite ener- 
EIJą. 

Tačiau pagaliau Garetis suprato, jog elgiasi kvailai. Žmonės gali pama- 
nyti, kad jis išpuikęs. Juk jis - Meino numylėtinis. Tada Garetis nusprendė 
mojuoti visiems, kas turės plakatus su užrašu “GARETIS". Ir visoms gra- 
žioms mergaitėms. 

Salutinės gatvės viena po kitos skriejo pro šalį. Sikamoro gatvė ir Klar- 
ko aveniu, Pasikeitimo gatvė ir Džuniper skersgatvis. Jie praėjo pro kampi- 


214 


nę krautuvėlę su “Narragansett" alaus reklama vitrinoje bei pigią parduotu- 
vėlę, apklijuotą Majoro plakatais. 

Ant šaligatvių stovėjo žmonių eilės, tačiau gana retos. Garetis jautėsi nu- 
sivylęs. Žinojo, kad tikros minios dar laukia priešaky, tačiau tai vis tiek pa- 
nėšėjo į šlapią petardą. O vargšelis Kerlis nesulaukė ir jos. 

Staiga iš šalutinės gatvės išniro Majoro džipas ir ėmė važiuoti šalia pa- 
grindinės grupės. Pirmaujantieji vis dar ėjo atsiplėšę nemažu atstumu. 

Publika suklego. Majoras linktelėjo, nusišypsojo ir pamojavo miniai. Ta- 
da jis nutaisė pagarbų veidą ir pasveikino berniukus. Garetis pajuto, kaip pa- 
šiurpo nugara. Majoro akiniai nuo saulės blizgėjo ankstyvos popietės saulu- 
tėje. 

Majoras pakėlė garsiakalbį prie lūpų. 

- Aš didžiuojuosi jumis, berniukai. Didžiuojuosi! 

Iš už Garečio nugaros pasigirdo tylus, bet aiškus balsas: 

- Šūdo malimas. 

Garetis pasuko galvą, tačiau jam už nugaros tik keturi ar penki berniukai 
įdėmiai žiūrėjo į Majorą (vienas iš jų suprato, kad Majoras atiduoda pagar- 
bą, ir nuolankiai nuleido ranką), neskaitant Stebinso. Stebinsas, regis, išvis 
nekreipė dėmesio į Majorą. 

Džipas suurzgė, ir dar po akimirkos Majoras dingo iš akių. 

Apie pusę pirmos jie pasiekė Laimstouno centrą. Garetis jautėsi nusivy- 
lęs. Tai buvo miestelis, kurį laisvai aprūpino tik vienas hidrantas. Verslo ra- 
jonas, trys naudotų mašinų aikštelės, “Makdonaldas", “Burger King", “Piz- 
za Hut“, miesto parkas, - štai ir visas Laimstounas. 

- Jis ne toks jau didelis, ar ne? — tarė Beikeris. 

Olsonas nusijuokė. 

- Tikriausiai čia būtų malonu gyventi, - gindamasis atsakė Garetis. 

- Dieve, apsaugok mane nuo tokių malonių vietų gyventi, - šypsodama- 
sis atkirto Makraisas. 

- Na, ir užsivedėt, - niūriai sumurmėjo Garetis. 

Apie pirmą valandą Laimstounas tapo istorija. Mažas pasipūtęs berniu- 
kas mėlynu kombinezonu lydėjo juos beveik mylią, po to atsisėdo ir nusekė 
akimis. 

Kraštovaizdis tapo kalvotesnis. Garetis pajuto pirmą dienos prakaitą. Ant 
marškinių nugaros atsirado prakaito dėmės. Iš dešinės artinosi audros debe- 
sys, tačiau labai iš lėto. Aplinkui sukosi švelnus vėjelis, ir jis truputį pageri- 
no padėtį. 

- Koks kitas didelis miestas, Gareti? - pasiteiravo Makraisas. 

- Regis, Karibas. 

Garetis mąstė, ar Stebinsas jau suvalgė savo paskutinį sumuštinį su dre- 
bučiais. Įsikalė Stebinsą į galvą tarytum popmuzikos ištraukėlę, kuri vis kar- 
tojosi iki visiško pamišimo. Buvo pusė dviejų. Maratono dalyviai jau nuėjo 
aštuoniolika mylių. 

- Kiek iki jo? 

Garetis ėmė spėlioti, koks buvo didžiausias atstumas, nueitas be vieno 
Maratono dalyvio. Aštuoniolika mylių atrodė puikus rezultatas. Aštuonioli- 

ka mylių galima didžiuotis. Aš nužingsniavau aštuoniolika mylių. Aštuonio- 
lika. 

- Klausiau... - kantriai pradėjo Makraisas. 

- Galbūt trisdešimt mylių nuo čia. 

- Trisdešimt, - įsikišo Pirsonas. - Viešpatie. 

- Tai didesnis miestas už Laimstouną, - Garetis vis dar gynėsi, ir velniai 
žino kodėl. Galbūt todėl, kad dauguma berniukų turėjo čia žūti, o galbūt ir 
visi. 

Tik šeši Maratonai savo istorijoje baigėsi už valstijos ribų Niū Hampšy- 
re, ir tik vienas pasiekė Masačiusetsą. Ekspertai teigė, jog tai panašu į sep- 
tynis šimtus trisdešimt Henko Arono bėgimo distancijų... ir tokio rekordo 
jau niekas nebepasieks. Galbūt ir jis čia baigs savo dieneles. Galbūt. Tačiau 
koks skirtumas? Gimtoji žemė. Garečiui dingtelėjo į galvą, jog Majorui tai 
patiktų. “Jis mirė savo gimtojoje žemėje“. 

Garetis pakėlė gertuvę ir suprato, kad ji tuščia. 

- Gertuvę, - pašaukė jis. - 47-as prašo gertuvės! 

Vienas iš kareivių nušoko nuo visureigio ir atnešė naują gertuvę. Jam nu- 
sisukus, Garetis palietė per petį permestą kareivio karabiną. Jis tai padarė 
slapčia, bet Makraisas vis tiek pastebėjo. 

- Kodėl tai padarei? 

Garetis sumišęs išsišiepė. 

- Nežinau. Tarytum pabelstum į medį. 

- Tu toks mielas vaikinukas, Rėjau, - atsakė Makraisas ir paspartinęs 
žingsnį prisivijo Olsoną, palikdamas Garetį vieną, sumišusį kaip niekada. 

93-ias numeris - Garetis nežinojo jo vardo - praėjo pro jį iš dešinės. Jis 
spoksojo į savo pėdas, o lūpos be garso judėjo, skaičiuodamos kiekvieną 
žingsnį. 93-ias nežymiai drebėjo. 

- Sveikas, - pasisveikino Garetis. 

93-ias numeris krūptelėjo. Jo akys buvo tuščios kaip ir Kerlio, kai šis ne- 
bepajėgė kovoti su sutraukta koja. Jis pavargęs, - pagalvojo Garetis. - Jis tai 
žino, todėl labai išsigandęs. Staiga Garetis pajuto, kaip skrandį suspaudžia 
spazmas. 

Šešėliai slinko šalia ėjikų. Buvo be penkiolikos dvi. Vėsi devinta valan- 
da ryto bei sėdėjimas ant žolės šešėlyje liko toli praeity. 

Prieš pat dvi vėl atskriejo gandas. Garetis suvokė pirmąją paskalų sklidi- 
mo psichologijos pamoką. Kažkas sužinodavo ką nors, ir staiga tai jau žino- 
davo visi. Gandai buvo perduodami kvėpavimo burna į burną būdu. Panašu 
į lietų. Didelė galimybė, kad tuoj prapliups lietus. Labai greitai pradės lyti. 
Vaikinas su radijo imtuvu teigė, jog greitai ims smarkiai lyti. Tačiau juokin- 
ga, kaip dažnai gandai neklysdavo. O kai atskriedavo gandas, jog kažkas su- 
mažino tempą - jog kažkas pateko į bėdą - tai jis visada būdavo teisingas. 

S; kartą gandas pranešė, kad 9-as numeris Jujingas prisimušė pūsles ir 
gavo du įspėjimus. Dauguma berniukų gaudavo įspėjimus, ir tai normalu. 
Tačiau gandas teigė, jog Jujingo popieriai prasti. 

Garetis perdavė gandą Beikeriui, ir šis nustebo. 

- Tas juodaodis? Toks juodas, kad net atrodo mėlynas? 

Garetis atsakė nežinąs, ar tas vaikinas juodas, ar baltas. 

- Aha, jis juočkis, - patvirtino Pirsonas ir parodė į Jujingą. 

Garetis įžvelgė mažus prakaito lašelius, spindinčius ant Jujingo odos. Su 
siaubu pastebėjo, kad Jujingas avi sportbačius. 

3-ias patarimas: “Neavėkite, kartoju, neavėkite sportbačių. Per Maratoną 
jie greičiausiai primuš jums pūslęs“. 

- Jis važiavo su mumis, - tarė Beikeris. - Jis iš Teksaso. 

Beikeris prisigretino prie Jujingo ir truputį pasišnekėjo su juo. Tada pa- 
mažu atsiliko, stengdamasis išvengti įspėjimo. Jo veidas buvo paniuręs. 

- Jis dar prieš dvi mylias pajuto pūsles. Laimstoune jos ėmė sproginėti. 
Jis eina ant pūlių iš suplyšusių pūslių. 

Jie visi išklausė tylėdami. Garetis vėl pagalvojo apie Stebinsą. Stebinsas 
avėjo teniso batelius. Galbūt ir jis jau kentėjo nuo pūslių. 

- Įspėjimas! Įspėjimas 9-am! Tai trečias įspėjimas 9-am! 

Kareiviai įdėmiai stebėjo Jujingą. Maratono dalyviai - taip pat. Jujingas 
tapo dėmesio centru. Jo sportinių marškinėlių - tokių stulbinančiai baltų, pa- 
lyginus su juoda oda - nugara tapo pilka nuo prakaito. Jam einant, Garetis 
pastebėjo tvirtus nugaros raumenis. Tokie raumenys ilgai neleistų pailsti, bet 
Beikeris sakė, jog Jujingo kojos plaukioja pūliuose. Pūslės ir sutraukti rau- 
menys. Garetis husipurtė. Staigi mirtis. Visi šie raumenys ir treniruotės ne- 
galėjo sustabdyti pūslių ir raumenų sutraukimo. Ir ką, dėl Dievo meilės, gal- 
vojo Jujingas, užsimaudamas tuos sportbačius? 

Prie jų prisijungė Barkovičius. Jis irgi stebėjo Jujingą. 

- Pūslės! - žodis nuskambėjo taip, tarsi Jujingo motina būtų pavadinta 
kekše. — Ir ko, po velnių, jūs galite tikėtis iš buko nigerio? Aš jūsų klausiu. 

- Judinkis iš čia, - ramiai tarė Beikeris, - arba gausi į nosį. 

- Tai prieštarauja taisyklėms, - kvailai šypsodamasis atšovė Barkovičius. 
- Įsikalk tai į galvą, mulki. 

Tačiau jis pasišalino. Atrodė, kad kartu su savimi Barkovičius nusinešė 
ir nuodų debesėlį. 

Pusė trijų. Šešėliai tapo ilgesni. Ėjikai užlipo ant aukštos kalvos, ir nuo 
keteros Garetis išvydo miglotus žydrus kalnus tolumoje. Iš vakarų slenkan- 
tys audros debesys dar patamsėjo, vėjelis sustiprėjo, priversdamas pašiurpti 
prakaituotas Garečio rankas. | 

Vyrų būrelis, susispietęs aplink “Fordą" pikapą su prikabintu nameliu ant 
ratų, pašėlusiai sveikino juos. Vyrai buvo visiškai girti. Visi dalyviai pamo- 
javo jiems, netgi Jujingas. Tai buvo pirmieji žiūrovai nuo tada, kai pasipū- 
tęs berniūkštis lopytu kombinezonu paliko juos. 

Net nepažvelgęs į etiketę, Garetis atsisuko koncentratų tūbelę ir ėmė val- 
gyti. Tūbelės turinys panėšėjo į kiaulieną. Garetis pagalvojo apie Makraiso 
mėsainį. Apie didžiulį šokoladinį pyragą su vyšnyte ant viršaus. Apie bly- 
nus. Dėl kažkokios beprotiškos priežasties jis užsinorėjo šalto blyno su 
obuolių drebučiais. Tokius šaltus pietus gamindavo jo motina, kai lapkritį 
jiedu su tėvu išsiruošdavo medžioklėn. 

Po dešimties minučių Jujingas užsidirbo skylę kaktoje. 

Jis ėjo kartu su berniukų grupele, kai paskutinįsyk per daug sulėtino grei- 
tį. Galbūt manė, kad berniukai jį apsaugos. Kareiviai puikiai atliko savo dar- 
bą. Tikri ekspertai. Jie nustūmė kitus berniukus ir patraukė Jujingą už peties. 
Jujingas bandė priešintis, tačiau labai neryžtingai. Vienas iš kareivių užlau- 
žė Jujingo rankas už nugaros, o kitas pridėjo karabiną jam prie galvos ir iš- 

- Jo kraujas tokios pat spalvos kaip ir kieno nors kito, - staiga nusistebė- 
jo Makraisas. Po vienintelio šūvio tai nuskambėjo labai garsiai tyloje. Mak- 
raiso Adomo obuolys šoktelėjo, ir kažkas kliktelėjo gerklėje. 

Du iš jų jau iškrito. Skirtumas po truputį sviro likusiųjų naudai. Jie vėl 
užmezgė pokalbį, ir Garetis dar sykį pagalvojo, kas atsitinka su nušautųjų 
kūnais. 

Velniškai daug galvoji! - staiga jis suriko pats sau. 

Ir suprato, jog pagaliau pavargo. 


ANTRA DAUS 
KELYJE 

Jūs turėsite trisdešimt sekundžių, ir 
prašau nepamiršti, jog atsakymas privalo 
nuskambėti klausimo forma. 
Artas Flemingas 
“Pavojus " 


Trečią valandą pirmieji lietaus lašai, dideli, tamsūs ir apvalūs, nukrito 
ant kelio. Dangus virš galvų buvo juodas, laukinis, stulbinantis ir aptrauktas 
debesimis. Pasislėpęs už debesų griaustinis plojo rankomis. Priešaky žydra 
žaibo šakutė įsmigo tiesiai į žemę. 

Po to, kai Jujingas užsidirbo bilietą, Garetis užsivilko striukę, o dabar 
užsisegė ją ir pasistatė apykaklę. Harknesas, potencialus rašytojas, atsargiai 
įkišo savo užrašų knygutę kuprinėn. Barkovičius užsimaukšlino geltoną vi- 
nilinę skrybėlę nuo lietaus. Ji kažkaip pakeitė Barkovičiaus veidą, tačiau 
sunku pasakyti kaip. Jis dirsčiojo iš po jos it šiurkštus švyturio sargas. 

Skardžiai nugriaudėjo. 

- Stai ir sulaukėm! - sušuko Olsonas. 

Prapliupo lietus. Kelias akimirkas lijo taip stipriai, kad Garetis pasijuto 
visiškai izoliuotas vilnijančios liūties užuolaidos viduje. Jis iškart kiaurai 
permirko. Plaukai pavirto sulipusiu kailiu. Garetis išsišiepęs atsuko veidą į 
lietų. Įdomu, ar kareiviai mato juos. Ar kas nors galėtų nematant... 

Vis dar svarstant, pirmasis lietaus gūsis šiek tiek aprimo, ir Garetis vėl 
galėjo matyti. Jis dirstelėjo per petį į Stebinsą. Šis ėjo susirietęs, rankomis 
apglėbęs pilvą, todėl Garečiui iškart dingtelėjo, jog Stebinsą sutraukė mėš- 
lungis. Akimirką Garetį apėmė stiprus panikos jausmas, visai nepanašus į tą, 
kurį jautė Kerliui ir Jujingui. Garetis nebenorėjo, kad Stebinsas išleistų kva- 
pą. 

O tada jis išvydo, kad Stebinsas tik stengiasi išsaugoti paskutinę sumuš- 
tinio su drebučiais pusę, ir su palengvėjimu nusuko galvą. Garetis nuspren- 
dė, kad Stebinsas turi pakankamai kvailą motiną, kuri, visai nepagalvojusi 

apie lietų, nesuvyniojo prakeikto sumuštinio į foliją. Vėl nudundėjo griaus- 
tinis - savotiškos artilerijos pratybos danguje. Garetis jautėsi linksmas, ka- 
dangi lietus kartu su prakaitu nuo kūno nuplovė ir dalį nuovargio. Vėl ėmė 
pilti kaip iš kibiro, tačiau pagaliau lietus virto dulksna. Debesys danguje pra- 
dėjo sklaidytis. 

Šalia jo atsidūrė Pirsonas. Jis timptelėjo kelnes į viršų: Pirsonas mūvėjo 
per didelius džinsus, todėl dažnai timčiojo juos aukštyn. Jis nešiojo akinius 
kauliniais rėmeliais su lęšiais, panašiais į kokakolos buteliukų dugnus. Da- 
bar Pirsonas nusiėmė juos ir ėmė valyti marškinių kraštu. Jis bejėgiškai var- 
tė akis kaip ir visi trumparegiai be akinių. 

- Patiko dušas, Gareti? 

Garetis linktelėjo. Priešaky šlapinosi Makraisas. Jis tai darė eidamas at- 
bulas ir čiurkšdamas ant kelkraščio, kad neaptaškytų kitų dalyvių. 

Garetis pažvelgė į kareivius. Be abejo, ir jie buvo peršlapę, tačiau bandė 
neparodyti, kad jiems nepatogu. Veidai atrodė idealiai mediniai. Įdomu, ką 
jauti, - pamanė Garetis, - kai ką nors nušauni. Nejau jie tada jaučiasi galin- 
gi? Prisiminė mergaitę su užrašu, kaip ją pabučiavo ir palietė jos užpakaliu- 
ką. Kaip pajuto jos apatines kelnaites po aptemptais šortais. Nuo to pasijuto 
galingas. . 

- Tas vaikis ana ten tikrai nekalbus, ar ne? - staiga prabilo Beikeris. Jis 
dūrė pirštu į Stebinsą. Permirkusios Stebinso kelnės iš purpurinių tapo juo- 
domis. 

- Aha. Tikrai. 

Makraisas gavo įspėjimą, kad segdamasis klyną per daug sulėtino greitį. 
Jie prisigretino prie jo, ir Beikeris pakartojo savo žodžius apie Stebinsą. 

- Jis - vienišius, na ir kas? - Makraisas patraukė pečiais. - Aš manau... 

- Ei, - įsiterpė Olsonas. Jis prabilo po geros pertraukos, o balsas skambė- 
jo keistai. - Mano kojos tapo kažkokios juokingos. 

Garetis atidžiai nužvelgė Olsoną ir jo akyse išvydo vis didėjančią pani- 
ką. Drąsos demonstravimas dingo. 

- Kaip juokingos? 

- Tarytum raumenys virstų... koše. 

- Atsipalaiduok, - patarė Makraisas. - Man irgi taip buvo prieš dvi valan- 
das. Tai praeis. ' 

Olsono akis užpildė palengvėjimas. 

- Tikrai? 

- Aha, tikrai. 

Olsonas nieko nepasakė, nors lūpos sujudėjo. Akimirką Garečiui pasiro- 
dė, kad jis meldžiasi, tačiau paaiškėjo, jog Olsonas tik skaičiavo savo žings- 
nius. 

Staiga nugriaudėjo du šūviai. Riksmas, trečias šūvis. 

Jie pakėlė akis ir išvydo berniuką mėlynu megztiniu ir purvinomis balto- 
mis kelnėmis, gulintį veidu žemyn vandens baloje. Vienas batas voliojosi 
nusmukęs nuo kojos. Garetis pastebėjo baltas sportininko kojines. Jas reko- 
mendavo 12-as patarimas. 

Garetis perlipo per berniuko lavoną, stengdamasis nežiūrėti į skyles. Juos 
pasiekė gandas, kad berniuką nušovė dėl per mažo greičio. Jokių pūslių ar 
raumenų traumų: jis tik per dažnai sulėtindavo tempą, todėl užsidirbo bilietą. 

Garetis nežinojo jo vardo ar numerio. Tikėjosi, jog gandai praneš apie 
tai, bet deja. Galbūt niekas nežinojo. Galbūt jis buvo toks pat vienišius kaip 
ir Stebinsas. 

Jie praėjo dvidešimt penkias Maratono mylias. Kraštovaizdis tapo nenu- 
trūkstama miškų ir laukų siena, kurią retkarčiais pertraukdavo namukas ar 
kryžkelė, kur, nepaisydami nemalonios dulksnos, būriavosi džiaugsmingai 
šūkčiojantys ir mojuojantys žmonės. Sena dama stovėjo kaip įbesta po juo- 
du skėčiu, net nebandydama mojuoti, šūkčioti ar šypsotis. Ji stebėjo juos sa- 
vo skvarbiomis akimis. Dama nerodė jokių gyvybės ar judėjimo ženklų; tik 
juodos suknelės kraštas plaikstėsi vėjyje. Ant didžiojo dešinės rankos piršto 
ji mūvėjo žiedą su purpuriniu akmeniu. Kaklą juosė nublukusi kamėja. 

Ėjikai kirto jau labai seniai apleistus geležinkelio bėgius: bėgiai buvo 
surūdiję, o tarp žuolių augo rugiagėlės. Kažkas užkliuvo, pargriuvo, gavo 
įspėjimą, atsikėlė ir nužingsniavo toliau su kruvinu keliu. 

Iki Karibo liko devyniolika mylių, tačiau prieš tai turėjo ateiti tamsa. Jo- 
kio poilsio piktavaliams, - pamanė Garetis ir nusijuokė iš minties komišku- 
mo. 

Makraisas įdėmiai pažvelgė į jį. 

- Pradedi pavargti? 

- Ne. Aš jau seniai pavargau, - Garetis kažkodėl priešiškai dėbtelėjo į 
Makraisą. - Nori pasakyti, kad tu nepavargai? 

- Šok su manim taip visąlaik, Gareti, ir aš niekada nepavargsiu. Mes nu- 
sivalysime batus į žvaigždes ir pakibsime žemyn galva nuo mėnulio. 

Jis pasiuntė Garečiui oro bučinį ir nuėjo šalin. 

Garetis nusekė jį akimis. Nežinojo, ką ir begalvoti apie Makraisą. 

Be penkiolikos keturios dangus išsiblaivė, ir vakaruose pasirodė vaivo- 
rykštė, kur saulė suposi po debesimis auksiniais pakraštėliais. Tingūs popie- 
tinės saulės spinduliai nudažė atgaivintus laukus, išryškindami nusidriekusių 
per ilgus kalvų šlaitus vagų smailumą ir juodumą. 

Visureigis ramiai, beveik migdančiai burzgė šalia. Garetis nuleido gal- 
vą ir eidamas pusiau užsnūdo. Kažkur priekyje plytėjo Fryportas. Bet jį pa- 
sieks ne šiąnakt ir ne rytoj. Dar daug žingsnių. Ilgas kelias. Garetis susidūrė 
su daugybe klausimų ir nepakankamu atsakymų skaičiumi. Visas Maratonas 
atrodė panašus į vieną milžinišką klaustuką. Garetis įtikinėjo save, jog toks 
įvykis turi turėti gilią prasmę. Ir kaipgi kitaip. Toks įvykis turi pateikti atsa- 
kymus į kiekvieną klausimą; svarbu tik laikyti pėdą ant droselio. Jei tik jis 
galėtų... 

Garetis pastatė koją į balą ir nubudo. Pirsonas metė į jį pašaipų žvilgsnį 
ir pasitaisė ant nosies akinius. 

- Žinai tą vaikiną, kuris pargriuvo ir susižeidė koją, kai ėjome per bė- 
gius? 

- Aha. Jo vardas Zakas, tiesa? 

- Taip. Aš girdėjau, kad jis iki šiol kraujuoja. 

- Kiek dar liko iki Karibo, Maniake? - paklausė kažkas. 

Garetis atsigręžė. Barkovičius. Jis buvo susigrūdęs skrybėlę į užpakalinę 
kelnių kišenę, iš kur ši begėdiškai kyšojo. 

- Iš kur, po velnių, man žinoti? 

- Juk tu čia gyveni, tiesa? 

- Apie septyniolika mylių, - atsakė Makraisas. - O dabar mink iš čia, ma- 
žiuli. 

Barkovičius nutaisė įsižeidusio žmogaus veido išraišką ir pasišalino. 

- Tikras provokatorius, - tarė Garetis. 

- Neleisk jam įerzinti savęs, - patarė Makraisas. - Geriau pažadėk sau ne- 
nusibaigti anksčiau už jį. 

- Gerai, treneri. 

Makraisas patapšnojo Garečiui per petį. 

- Tu laimėsi šį maratoną, mano berniuk. 

- Atrodo, tarytum jau eitume visą amžinybę, ar ne? 

- Aha. 

Garetis aplaižė lūpas, norėdamas išreikšti save, tik nežinodamas kaip. 

- Ar girdėjai, kaip skęstančiajam prieš akis prabėga visas jo gyvenimas? 

- Regis, kažkur skaičiau. Arba girdėjau kalbant apie tai filme. 

- Ar niekad nesusimąstei, kad taip gali nutikti ir mums? Per Maratoną? 

Makraisas apsimestinai krūptelėjo. 

- Viešpatie, tikiuosi, taip neatsitiks. 

Akimirką Garetis nutilo, bet po to tęsė: 

- Ar nemanai... ai, tiek to. Pamiršk. 

- Ne, tęsk. Ar aš nemanau ko? 

- Ar nemanai, kad likusį savo gyvenimą pragyvensime kelyje? Tą ir tu- 
rėjau galvoje. Tą dalį, kurią būtume turėję, jei ne... pats Žinai. 

- Rūkai? 

--Ne. 

- Aš irgi, - tarė Makraisas ir įsikando cigaretę. Jis susirado degtukų dė- 
žutę su pomidorų padažo receptu, prisidegė cigaretę, įtraukė dūmą ir užsiko- 
sėjo. Garetis prisiminė 10-ą patarimą: “Saugokite savo kvėpavimą. Jei turi- 
te įprotį rūkyti, Maratono metu stenkitės nerūkyti". 

- Maniau, kad išmoksiu, - abejingai sumurmėjo Makraisas. 

- Šlamštas, ar ne? - liūdnai pasiteiravo Garetis. 

Makraisas nustebęs dėbtelėjo į jį ir išmetė cigaretę. 

- Aha. Tikriausiai. 

Ketvirtą valandą vaivorykštė dingo. Prie jų prisigretino 8-as numeris 
Deividsonas. Tai buvo simpatiškas vaikinukas, išskyrus spuoguotą jo kak- 
tą. 

- Tam vyrukui Zakui labai skauda, - pranešė jis. 

Kai paskutinįsyk Garetis matė jį, Deividsonas turėjo kuprinę, tačiau, re- 
gis, per tą laiką spėjo ja atsikratyti. 

- Vis dar kraujuoja? - paklausė Makraisas. 

- It skerdžiama kiaulė, - Deividsonas pakratė galvą. - Juokinga, kaip vis- 
kas gali pasikeisti, tiesa? Pargriūni, nusibrozdini. O jam reikia siūti kelį, - jis 
parodė į asfaltą. - Žiūrėkit. 

Garetis pažvelgė žemyn ir pastebėjo džiūstančias ant asfalto mažutes 
tamsias dėmeles. 

- Kraujas? 

- Tikrai ne sirupas, - rūškanai atsakė Deividsonas. 

- Ar jis išsigandęs? - sausai pasiteiravo Olsonas. 

- Jis sako, kad jam nusispjaut. Tačiau aš bijau, - Deividsono akys atrodė 
plačios ir pilkos. - Aš bijau dėl mūsų visų. 

Jie traukė toliau. Beikeris parodė į daugiau dėmelių. 

- Šūdas, - neatitraukdamas akių, burbtelėjo Garetis. Jis sekė kruvinu Za- 
ko pėdsaku, lyg Danielius Bunas paskui sužeistą indėną. Kraujo dėmelės 
mėtėsi į šonus palei baltą liniją. 

- Makraisai, - pašaukė Olsonas. Per pastarąsias dvi valandas balsas su- 
silpnėjo. 

Garetis nusprendė, jog Olsonas jam patiko, nepaisant kandžios išorinės 
kaukės. Jam nepatiko Olsono išgąstis, tačiau, be jokios abejonės, Olsonas 
buvo išsigandęs. 

- Ką? - paklausė Makraisas. 

- Jis nepraeina. Tas “košinis" jausmas, apie kurį kalbėjai. Jis nepraeina. 

Makraisas neatsakė. Randas ant jo veido. atrodė labai baltas saulėlydžio 
šviesoje. 

- Atrodo, kad mano kojos tuoj tuoj nuvirs. It blogas pamatas. Juk taip ne- 
atsitiks, tiesa? Tiesa? - Olsono balsas tapo spigus. 

Makraisas neatsakė. 

- Gal galiu gauti cigaretę? - pasiteiravo Olsonas. Jo balsas vėl susilpnėjo. 

- Aha. Gali pasilikti visą pakelį. 

Olsonas su patyrimu, lengvai prisidegė cigaretę ir parodė nosį kareiviui, 
stebinčiam jį nuo visureigio. 

- Per pastarąją valandą jie nenuleidžia nuo manęs akių. Jie turi puikų šeš- 
tą pojūtį, - jis vėl pakėlė balsą. - Jums tai patinka, tiesa, vaikinai? Jums tai 
patinka, tiesa? Velniška tiesa, ar ne? 

Keli dalyviai atsisuko į Olsoną ir skubiai vėl nusisuko. Garetis irgi norė- 
jo nusisukti, nes pajuto isteriją Olsono balse. Kareiviai ramiai žvelgė į Olso- 
ną. Garetis pagalvojo, ar greit atsklis gandas apie Olsoną, ir nusipurtė. 

Apie pusę penkių jie įveikė trisdešimtąją Maratono mylią. Saulė jau bu- 
vo pusiau nusileidusi, todėl visas horizontas nusidažė krauju. Audros debe- 
sys pasitraukė į rytus, virš galvų tamsėjo žydras dangus. Garetis vėl susi- 
mąstė apie hipotetinį skęstantįjį. Ne tokį jau hipotetinį. Artėjanti naktis atro- 
dė panaši į vandenį, greitai užliesiantį juos visus. 

Panika užgniaužė gerklę. Staiga Garečiui toptelėjo, kad žiūri į paskuti- 
nę dienos šviesą savo gyvenime. Norėjo, jog diena užsitęstų ir prieblanda 
niekada nevirstų naktimi. 

- Įspėjimas! Įspėjimas 100-ajam! Trečias įspėjimas 100-ajam! 

Zakas atsisuko. Jo akyse atsispindėjo apsiblausęs, nieko nesuvokiąs 
žvilgsnis. Dešinė kelnių klešnė skendėjo krešančiame kraujyje. Staiga jis pa- 
sileido tekinas. Zakas nardė tarp ėjikų it amerikietiško futbolo žaidėjas su 
kamuoliu. Tačiau nuo veido nedingo tas apsiblausęs žvilgsnis. 

Visureigis padidino greitį. Zakas išgirdo jį artėjant ir ėmė dar greičiau 
bėgti keistais raišo žmogaus judesiais. Žaizda ant kelio vėl atsivėrė, ir, Za- 
kui palikus pagrindinę grupę už savęs, Garetis išvydo, kaip šviežio kraujo 1a- 
šeliai nuo kelnių tiška į šalis. Zakas užbėgo ant kalvos. Akimirką jo siluetas 
sustingo raudoname danguje - spindintis juodas kontūras - it kaliausė, ištie- 
susi rankas lauko vidury. Jis dingo iš akių, ir visureigis nusekė įkandin. Du 
kareiviai, nušokę nuo mašinos, bejausmiais veidais žygiavo kartu su berniu- 
kais. 

Niekas neištarė nė žodžio. Jie tik klausėsi. Ilgą laiką buvo tylu. Neįtikė- 
tinai ilgą laiką. Tik paukštelis ir keli ankstyvi gegužės svirpliai, o kažkur to- 
lumoje - lėktuvo ūžimas. 

Ūmai pasigirdo skardus šūvis, pauzė, tada - antras. 

- Kontrolinis šūvis, - pasišlykštėjęs sumurmėjo vienas iš berniukų. 

Kai jie užlipo ant kalvos, už pusės mylios išvydo stovintį visureigį. Mė- 
lynas dūmelis rūko iš dvigubo išmetamojo vamzdžio. Zako nesimatė. Nė žy- 
mės. 

- Kur Majoras? - suriko kažkas. Balsas laviravo ant panikos ribos ir pri- 
klausė apvaliagalviui berniukui Gribliui, 48-am numeriui. - Noriu pasikalbė- 
ti su Majoru, po perkūnais! Kur jis? 

Kareiviai, einantys kelkraščiu kartu su jais, neatsakė. Niekas neatsakė. 

- Ar jis drožia dar vieną kalbą? - piktinosi Griblis. - Ar tai jis daro? Jis - 
žmogžudys! Štai, kas jis, žmogžudys! Aš... aš jam pasakysiu! Manot, neišdrį- 
siu? Išrėšiu tiesiai į veidą! Išrėšiu tiesiai į veidą! 

Iš susijaudinimo jis per daug sulėtino greitį, netgi beveik sustojo, ir juo 
pirmąkart susidomėjo kareiviai. 

- Įspėjimas! Įspėjimas 48-am! 

Griblis kaipmat sustojo, o tada padidino greitį, nenuleisdamas akių nuo 
savo pėdų. Netrukus jie pasiekė laukiantį visureigį. Šis vėl pajudėjo kartu su 
ėjikais. , 

Maždaug 16:45 Garetis pavakarieniavo: suvalgė tūbelę apdoroto tuno, 
keletą sausainių su sūriu ir išgėrė daug vandens. Čia jis prisivertė sustoti: bu- 
vo galima bet kada paprašyti naujos gertuvės, tačiau šviežius koncentratus 
dalins tik rytoj devintą valandą ryto... o Garetis gali užsinorėti naktipiečių. 
Po velnių, jam gali prireikti naktipiečių. 

- Galbūt tai gyvybės ar mirties klausimas, - tarė Beikeris, - bet, kaip ma- 
tyt, jis nė kiek nepakenkė tavo apetitui. 

- Negaliu leisti, kad taip atsitiktų, - atsakė Garetis. - Visai nenorėčiau nu- 
alpti antrą valandą nakties. 

Į galvą toptelėjo be galo nemaloni mintis. Tikriausiai nieko nežinotum. Ir 
nejaustum. Tik atsibustum amžinybėje. 

- Priverčia apie daug ką susimąstyti, tiesa? - tyliai paklausė Beikeris. 

Garetis pažvelgė į jį. Blėstant dienos šviesai, Beikerio veidas tapo švel- 
nus, vaikiškas ir labai gražus. 

- Aha. Mąsčiau apie velniškai daug dalykų. 

- Pavyzdžiui? 

- Pavyzdžiui, apie jį, - Garetis linktelėjo Stebinso link, kuris tokiu pat 
tempu kaip ir Maratono pradžioje vis dar žingsniavo vienas. Jo kelnės džiū- 
vo ant kūno. Ant veido žaidė šešėliai. O rankoje vis dar nešėsi paskutinę su- 
muštinio su drebučiais pusę. 

- O ką apie jį mąstai? 

- Gavojau, kodėl jis čia ir kodėl neprataria nė žodžio. Ir ar jis išliks, ar 
mirs. 

- Gareti. Mes visi mirsime. 

- Bet, tikiuosi, ne šiąnakt. 

Garetis stengėsi kalbėti ramiai, tačiau staiga stipriai krūptelėjo. Jis neži- 
nojo, ar Beikeris tai pastebėjo. Jo inkstai suspazmavo. Garetis apsisuko, at- 
sisegė klyną ir patraukė atbulas. 

- Ką tu manai apie Prizą? - paklausė Beikeris. 

- Nematau prasmės galvoti apie jį, - atsakė Garetis ir pradėjo šlapintis. 
Baigęs užsisegė klyną ir vėl apsisuko, džiaugdamasis, kad baigė operaciją 
negavęs įspėjimo. 

- O aš galvoju apie jį, - svajingai tarė Beikeris. - Ne tiek apie patį Prizą, 
kiek apie pinigus. Visus tuos pinigus. 

- Turtuoliai nepakliūva į Dangaus Karalystę, - atšovė Garetis. Jis nulei- 
do akis į savo pėdas - vienintelę “kliūtį", neleidžiančią sužinoti, ar iš tikrųjų 
egzistuoja ta Dangaus Karalystė. 

- Aleliuja, - užgiedojo Olsonas. - O po susirinkimo kviečiu ko nors iš- 
gerti. 

- Ar tu tikintis? - Beikeris pasiteiravo Garečio. 

- Ne, nelabai. Tačiau nesu ir pinigų fanatas. 

- Būtum, jei užaugtum srėbdamas bulvių sriubą arba kopūstienę. O mė- 
są matytum tik tada, kai tėvelis pagaliau pakankamai uždirbtų. 

- Galbūt tai visai kas kita, - sutiko Garetis ir nutilo, svarstydamas, ar dar 
ką nors pasakyti. - Tačiau tai niekada netaps svarbiausiu dalyku. 

Jis išvydo, jog Beikeris nieko nesuprasdamas truputį paniekinančiai dėb- 
telėjo į jį. 

- Vis tiek negali pasiimti jų su savimi - toks būtų tavo kitas sakinys, - įsi- 
terpė Makraisas. 

Garetis pašnairavo į jį. Makraiso veide vėl švietė ta erzinanti pašaipi šyp- 
senėlė. 

- Bet juk tai tiesa, ar ne? Mes nieko neatsinešame į šį pasaulį ir tikrai nie- 
ko nepasiimame išeidami. 

- Taip, tačiau laikotarpis tarp šių dviejų įvykių yra daug malonesnis, kai 
tau nieko netrūksta, argi ne taip? - paklausė Makraisas. 

- Po velnių, patogumai, - pasipiktino Garetis. - Jei vienas iš tų stuobrių, 
važiuojančių šiuo žaisliuku, nušautų tave, joks pasaulio gydytojas neatgai- 
vintų ir už kalną dvidešimtinių ar penkiasdešimtinių. 

- Aš dar nenumiriau, - tyliai atkirto Beikeris. 

- Taip, bet gali, - staiga Garetis pajuto, jog jam labai svarbu tai išdėstyti. 
- O jei tu laimėsi? O jei šešias savaites planuosi, ką ketini daryti su grynais 
pinigais - tik grynais, ką jau kalbėti apie Prizą - ir kai pagaliau išsiruoši ką 
nors nusipirkti, tave partrenks taksi automobilis? 

Prie jų prisigretino Harknesas ir dabar žingsniavo šalia Olsono. 

- Tik ne mane, mažiuli, - tarė jis. - Pirmiausia nusipirkčiau visą pulką tar- 
nų. Jei laimėčiau, ko gero, daugiau niekada nebevaikščiočiau. 

- Jūs nesuprantat, - kaip niekada susierzinęs tarė Garetis. - Bulvienė ar 
jautienos filė, dvaras ar lūšna, - visa tai nesvarbu, nes numirus viskas baig- 
sis - jie padės tave ant lentos kaip Zaką ar Jujingą, ir taškas. Aš tik noriu pa- 
sakyti, kad geriau džiaugtis šia diena. Jei žmonės džiaugtųsi šia diena, jie bū- 
tų daug laimingesni. 

- O, kokia auksinė nesąmonių tirada! - atrėžė Makraisas. 

- Tikrai? - suriko Garetis. - Ir kiek gi jau suplanavai? 

- Na, aš ką tik pakoregavau savo horizontus, tiesa... 

- Kurgi ne. Yra tik vienas skirtumas - galime mįrti kiekvieną akimirką. 

Stojo visiška tyla. Harknesas nusiėmė akinius ir ėmė juos valyti. Olsonas 
dar labiau išbalo. Garetis pasigailėjo taip pasakęs: jis nuėjo per toli. 

Staiga kažkas už nugarų ištarė tyliu, aiškiu balsu: 

- Klausykite, klausykite! 

Garetis atsigręžė, neabejodamas, jog tai Stebinsas, nors niekada nebuvo 
girdėjęs jo balso. Tačiau Stebinsas ir toliau ėjo, žvelgdamas žemyn į kelią. 

- Tikriausiai aš nuėjau per toli, - sumurmėjo Garetis, nors iš tikrųjų per 
toli nuėjo ne jis, o Zakas. - Ar kas nors nori sausainio? 

Garetis išdalijo sausainius. Atėjo penkta valanda. Saulė sustingo pusiau- 
kelėje virš horizonto, tarytum žemė būtų liovusis suktis. Trys ar keturi pir- 
maujantys spartuoliai sulėtino tempą, kol tarp jų ir pagrindinės grupės teli- 
ko mažiau nei penkiasdešimt jardų. 

Garečiui pasirodė, jog kelias tapo klastinga įkalnių kombinacija be jokių 
nusileidimų žemyn. Jis mąstė, kad jei tai tiesa, tai jie visi greitai kvėpuos per 
deguonies kaukes. Staiga jis užmynė ant gulinčio maisto koncentratų diržo. 
Nustebęs Garetis pakėlė akis. Diržas priklausė Olsonui. Jo rankos virpėjo 
palei liemenį. Olsono veide atsispindėjo nerimas bei nuostaba. 

- Aš pamečiau jį, - paaiškino Olsonas. - Norėjau pavalgyti ir pamečiau. 

Jis nusijuokė norėdamas parodyti, kaip kvailai pasielgė, tačiau akimirks- 
niu susičiaupė. 

- Aš alkanas, - pridūrė Olsonas. 

Niekas neatsakė. Visi jau buvo praėję, todėl nebeliko jokios galimybės 
pakelti diržą. Garetis atsigręžė ir ant baltos punktyrinės linijos išvydo Olso- 
no diržą su maistu. 

- Aš alkanas, - kantriai pakartojo Olsonas. 

“Majorui patinka žiūrėti, kai kas nors linksminasi“, argi ne taip pasakė 
Olsonas, grįžęs atgal su numeriu? Regis, Olsonas daugiau nebesilinksmino. 
Garetis žvilgtelėjo į savo diržo kišenes. Jis dar turėjo tris koncentratų tūbe- 
les, sausainius ir sūrį. Nors sūris atrodė gana žalias. 

- Imk, - Garetis atidavė sūrį Olsonui. 

Olsonas nieko neatsakė, bet sūrį suvalgė. 

- Muškietininkas, - su ta pačia ironiška šypsenėle pakomentavo Makrai- 
sas. 

Apie pusę šešių sutirštėjo sutemos. Ore lengvabūdiškai skraidžiojo kele- 
tas ankstyvų jonvabalių. Grioviuose ir laukų daubose nusėdo rūkas. Prieky- 
je kažkas pasiteiravo, kas nutiktų, jei rūkas taip sutirštėtų, jog galėtum lais- 
vai per klaidą nužengti nuo kelio. 

Su niekuo nesupainiojamas Barkovičiaus balsas šiurkščiai atrėžė: 

- O kaip tu manai, bukagalvi? 

Keturių jau nebėra, - mąstė Garetis. - Aštuonios su puse valandos kely- 
je, ir jau keturių nebėra. Jam aštriai suspaudė skrandį. Aš niekada jų visų ne- 
pergyvensiu, - pamanė. - Tik ne visus. Tačiau, antra vertus, kodėl gi ne? Juk 
kažkas turės tai padaryti. 

Pokalbis išblėso kartu su dienos šviesa. Tyla tapo slegianti. Artėjanti 
tamsa, rūkas, besitelkiantis mažose daubose... pirmąkart visa tai pasirodė tik- 
ra ir visiškai nenatūralu. Garetis ėmė ilgėtis Dženės, savo motinos ar bet ku- 
rios kitos moters ir nusistebėjo, ką, po velnių, jis čia veikia, ir kaip įsivėlė į 
visa tai. Jis netgi negalėjo savęs apgauti, jog nežinojo, kas jo laukia, nes bu- 
vo atvirkščiai. Beje, Garetis taip pasielgė ne vienintelis. Šiame parade daly- 
vavo dar devyniasdešimt penki kvailiai. 

Gleivių gumulas vėl užstrigo gerklėje, neleisdamas lengvai nuryti. Ga- 
retis suvokė, jog kažkas priešais jį verkšlena. Jis negirdėjo, kada atsirado šis 
garsas, ir niekas neatkreipė į jį dėmesio: tarytum šis garsas būtų visąlaik juos 
lydėjęs. 

Iki Karibo liko dešimt mylių. Bent jau ten nebus tamsu. Ši mintis šiek 
tiek pralinksmino Garetį. Juk viskas gerai, tiesa? Jis gyvas, ir nėra jokios 
prasmės galvoti apie mirties valandą. Kaip sakė Makraisas, reikia tik pako- 
reguoti savo horizontus. 

Be penkiolikos šešios juos pasiekė gandas apie berniuką, vardu Travi- 
nas, kuris anksčiau pirmavo, tačiau dabar jau ėmė atsilikinėti ir nuo pagrin- 
dinės grupės. Travinas viduriavo. Išgirdęs apie jį, Garetis negalėjo tuo pati- 
kėti, tačiau, tik išvydęs Traviną, suprato, jog tai tiesa. Berniukas žingsniavo 
ir tuo pat metu laikė savo kelnes. Kiekvienąkart pritūpęs, jis gaudavo po 
įspėjimą, ir Garetis su pasišlykštėjimu nusistebėjo, kodėl Travinas nenu- 
sprendžia varyti į kelnes. Jau geriau būti apsišikusiam nei negyvam. 

Travinas žingsniavo dvilinkas kaip ir Stebinsas su savo sumuštiniu, o kai 
Travinas krūptelėdavo, Garetis žinojo, kad jį persmelkia dar vienas skran- 
džio spazmas. Garetis jautė pasišlykštėjimą. Nebuvo jokio susijaudinimo ar 
paslapties. Tik berniukas su raižomu pilvu, ir tiek. Todėl nebuvo įmanoma 
jausti ką nors kitą, nei pasišlykštėjimą bei laukinį siaubą. Garečio pilvas ir- 
gi neramiai susitraukė. 

Kareiviai labai įdėmiai stebėjo Traviną. Stebėjo ir laukė. Pagaliau Travi- 
nas pusiau pritūpė, pusiau nugriuvo, ir kareiviai nušovė jį, atsukusį nuogą 
užpakalį į kelią. Travinas nudribo ir nykiai bei gailiai įsispoksojo į dangų. 

Kažkas garsiai sužiaukčiojo ir gavo įspėjimą. Garečiui pasirodė, jog kažkas 
tuoj išspjaus savo skrandį. 

- Jis bus sekantis, - dalykiškai išpyškino Harknesas. 

- Užsičiaupk, - atkirto Garetis. - Nejau negali patylėti? 

Niekas neatsakė. Harknesas susigėdo ir vėl ėmė valytis akinius. Apsivė- 
musio berniuko nenušovė. 

Jie praėjo pro besilinksminančius paauglius, sėdinčius ant paklodės ir ge- 
riančius kokakolą. Šie atpažino Garetį ir atsistoję palydėjo jį ovacijomis. Ga- 
retis pasijuto nejaukiai. Viena iš mergaičių turėjo labai didelę krūtinę. Jos 
vaikinas stebėjo, kaip šokinėjant kilnojasi krūtys. Garetis nusprendė, jog pa- 
mažu tampa seksualiniu maniaku. 

- Tik pažvelk į tuos papukus, - tarė Pirsonas. - Vargšelis aš vargšelis... 

Garetis ėmė spėlioti, ar mergina dar nekalta kaip ir jis. 

Jie praėjo pro ramią, tobulai apskritą kūdrą, virš kurios kybojo rūkelis. Ji 
atrodė panaši į nežymiai debesų užstotą veidrodį. Paslaptingame vandens au- 
galų, apaugusių kūdros kraštus, tankumyne kimiai sukvarkė varlė. Ši kūdra 
Garečiui pasirodė vienas iš gražiausių jo matytų reginių. 

- Velniškai didelė valstija, - kažkur priekyje prabilo Barkovičius. 

- Šis vaikinukas man sukelia karališką skausmą šiknoje, - suniurnėjo 
Makraisas. - Dabar svarbiausias mano gyvenimo tikslas - jį pergyventi. 

Olsonas kalbėjo “Sveika, Marija“. 

Garetis sunerimęs nužvelgė jį. 

- Kiek jis turi įspėjimų? - paklausė Pirsonas. 

- Regis, nė vieno, - atsakė Beikeris. 

- Aha, bet jis nekaip atrodo. 

- Dabar visi mes nekaip atrodom, - atrėžė Makraisas. 

Vėl stojo tyla. Pirmąkart Garetis pajuto savo skaudančias pėdas. Ne tik 
kojas, kurios jau kurį laiką vargino jį, bet ir pėdas. Pastebėjo nesąmoningai 
einąs padų kraštais, tačiau retsykiais prispausdavo pilną pėdą ir susiraukda- 
vo iš skausmo. Garetis užsisegė striukę iki pat kaklo i ir pasistatė apykaklę. 
Oras vis dar buvo drėgnas. 

- Ei! Žiūrėkit! - linksmai šūktelėjo Makraisas. 

Garetis ir kiti pasuko galvas į kairę. Jie ėjo pro kapinaites, išsidėsčiusias 
ant žole apaugusios kalvelės. Jas juosė akmeninė siena. Rūkas po truputį 
gaubė rymančius antkapius. Angelas sulūžusiu sparnu tuščiomis akimis 
spoksojo į juos. Bukutis tupėjo ant surūdijusio vėliavos laikiklio, likusio nuo 
kažkokios patriotinės šventės, ir įžūliai juos apžiūrinėjo. 

- Pirmos mūsų kapinės, - prabilo Makraisas. - Jos iš tavo pusės, Rėjau, 
todėl tu prarandi visus taškus. Prisimeni tą žaidimą? 

- Tu velniškai daug kalbi, - staiga įsikišo Olsonas. 

- Nejau tau nepatinka kapinės, Henri, senas bičiuli? Tai jauki privati vie- 
telė, kaip apdainuoja poetai. Gražus vandens nepraleidžiantis karstas... 

- Užsičiaupk! 

- O, varge, - Makraiso randas baltai spindėjo nykstančioje dienos švieso- 
je. - Tu juk neatmeti minčių apie mirtį, tiesa, Olsonai? Kaip kad sako poetai, 

mus neramina ne mirtis, o toks ilgas trūnijimas kape. Argi ne jis neduoda tau 
ramybės, mulki? - tratėjo Makraisas. - Pralinksmėk, Čarli! Dar ateis švieses- 
nė die... 

- Palik jį ramybėj, - ramiai nutraukė Beikeris. 

- Ir kodėl gi? Juk jis įtikinėja save galįs klaptelti, kada tik ateis laikas. Jei 
jis atsiguls ir numirs, nebus taip blogai, kaip kad visi galvoja. O aš neleisiu 
jam taip išsisukti. 

- Jei nemirs jis, mirsi tu, - atšovė Garetis. 

- Aha, dabar prisimenu, - Makraisas vėl ironiškai nusišypsojo Garečiui, 
tik šįkart šypsenoje neatsispindėjo joks humoras. Staiga Makraisas įsiuto, ir 
Garetis bemaž išsigando jo. - Tai jis viską pamiršta. Šis kalakutas. 

- Aš daugiau nenoriu šito daryti, - bukai atsakė Olsonas. - Man jau blo- 
ga. 

- Linksmintis, - tęsė Makraisas. - Ar ne tai sakei? Eik velniop. Ir kodėl 
gi tu negriūni ant žemės ir nenumiršti? 

- Palik jį ramybėj, - įsiterpė Garetis. 

- Paklausyk, Rėjau... 

- Ne, tai tu paklausyk. Užteks ir vieno Barkovičiaus. Leisk jam elgtis, 
kaip jis nori. Atsimink, jokių muškietininkų. 

Makraisas vėl nusišypsojo. 

- Gerai, Gareti. Tu laimėjai. 

Olsonas neištarė nė žodžio. Jis tik kilnojo kojas. 

Apie pusę septynių stojo tamsa. Karibas, esantis už šešių mylių, jau ma- 
tėsi horizonte it blankus švytėjimas. Tik keletas žmonių stovėjo prie kelio ir 
lydėjo juos akimis miesto link. Kiti, ko gero, namuose vakarieniavo. Migla 
stingdė Rėjaus Garečio pėdas. Ji kybojo virš kalvų it gležnos vaiduokliškos 
vėliavos. Virš galvų sužibo žvaigždės. Kaip ir visada spindėjo Venera, savo 
vietoje švietė Didieji Grįžulo ratai. Garetis gerai žinojo žvaigždynus. Jis pa- 
rodė Pirsonui Kasiopėją, tačiau šis tik suniurnėjo. 

Garetis pagalvojo apie savo draugužę Dženę ir pasijuto kaltas dėl anks- 
čiau pabučiuotos merginos. Jau neprisiminė, kaip mergina atrodė, tačiau jį 
sujaudino. Sujaudino rankos, uždėtos ant merginos užpakaliuko - kažin kas 
būtų atsitikę, jei jis būtų pabandęs paliesti jos tarpkojį? Garetis pajuto spau- 
dimą klyne ir eidamas susiraukė iš skausmo. 

Dženė turėjo ilgus, beveik iki liemens krentančius plaukus. Jai buvo še- 
šiolika. Jos krūtinė neatrodė tokia didelė kaip Garečio pabučiuotos mergi- 
nos. Jis daug glamonėjo Dženės krūtis, kurios varė jį iš proto. Dženė neleis- 
davo jos pamylėti, ir Garetis nežinojo, kaip ją priversti persigalvoti. Ji norė- 
jo, bet vis tiek neleido. Garetis žinojo, jog kiti vaikinai galėdavo įkalbėti sa- 
vo merginas, tačiau jam, regis, neužteko pasitikėjimo savimi - o galbūt va- 
lios - įtikinti Dženę. Jis ėmė svarstyti, kiek dar berniukų Maratone nekalti. 
Griblis apšaukė Majorą žmogžudžiu. Įdomu, ar Griblis dar nekaltas? Gare- 
tis nusprendė, jog tikriausiai taip. 

Jie peržengė Karibo miesto ribas. Ten stovėjo didžiulė minia ir vienos 
televizijos žinių komandos automobilis. Prožektoriai nutvieskė kelią šilta 

balta šviesa. Atrodė, tarytum įžengtum į netikėtą, šiltą dienos šviesos lagū- 
ną, pereitum per ją ir išnirtum kitoje jos pusėje. 

Storas laikraščio korespondentas trijų dalių išeigine eilute bėgo šalia jų, 
kaišiodamas mikrofoną Maratono dalyviams. Už jo du technikos darbuoto- 
jai paskubom vyniojo kabelio ritę. 

- Kaip jaučiatės? 

- Gerai. Manau, jaučiuosi gerai. 

- Nesijaučiat pavargęs? 

- Aha, pats žinot. Taip. Bet aš vis dar jaučiuosi gerai. 

- Kokius, jūsų nuomone, dabar turite šansus laimėti? 

- Nežinau... na, ko gero, gerus. Aš vis dar jaučiuosi stiprus. 

Korespondentas paklausė didžiulį vaikiną Skremą, ką jis manąs apie Ma- 
ratoną. Skremas išsišiepė ir atsakė, kad tokio šūdo dar niekada nematęs. Ko- 
respondentas pirštais parodė kirpimo gestą technikos darbuotojams. Vienas 
iš jų nelinksmai linktelėjo. 4 

Greitai mikrofono laidas išsitiesė per visą ilgį, ir korespondentas ėmė 
brautis atgal prie savo automobilio, stengdamasis nesupainioti išvynioto lai- 
do. Minia, susidomėjusi televizijos komanda bei Maratono dalyviais, entu- 
ziastingai linksminosi. Majoro plakatai ritmingai kilnojosi ant lazdelių, tokių 
šviežių, kad nuo jų dar varvėjo gyvasakiai. Kai kameros atsisukdavo į žmo- 
nes, šie dar labiau pralinksmėdavo ir mojuodavo tetai Bertai ir dėdei Fredui. 

Dalyviai padarė lankstą ir praėjo pro karutuvėlę, kur savininkas, nedidu- 
kas žmogutis dėmėtais baltais drabužiais, turėjo pasistatęs gėrimų šaldiklį su 
užrašu: “NEMOKAMAI MARATONO DALYVIAMS! “EVO" KRAUTU- 
VES PASLAUGUMAS!"*. Salia stovėjo policijos mašina, ir du policininkai 
kantriai aiškino Evui (kaip, be abejo, ir kiekvienais metais), jog pagal taisyk- 
les žiūrovams draudžiama siūlyti bet kokią pagalbą Maratono dalyviams — 
įskaitant ir gaiviuosius gėrimus. 

Jie praėjo pro Karibo popieriaus fabriką - didžiulį, nuo suodžių pajuodu- 
Sį pastatą ant užterštos upės kranto. Darbininkai stovėjo išsirikiavę palei tvo- 
rą ir iš širdies linksmai šūkčiojo ir mojavo. Kai praėjo paskutinis dalyvis - 
Stebinsas - pasigirdo švilpukas, ir, metęs žvilgsnį per petį, Garetis išvydo 
juos sliūkinačius atgal į vidų. 

- Ar jis tavęs klausė? - Garečio pasiteiravo ausį rėžiantis balsas. Jausda- 
masis išsekęs, Garetis atsisuko į Garį Barkovičių. 

- Kas ko manęs klausė? 

- Korespondentas, bukagalvi. Ar jis klausė tavęs, kaip jautiesi? 

- Ne, jis neprisikasė iki manęs. 

Garetis troško, kad Barkovičius pasišalintų. To troško ir skausmingas 
dilgčiojimas pėdose. 

- Jie klausė manęs, - pasigyrė Barkovičius. - Ir žinai, ką jiems atsakiau? 

- Ne. 

- Pasakiau, kad puikiai jaučiuosi, - agresyviai atrėžė Barkovičius. Skry- 
bėlė vis dar kyšojo iš užpakalinės kelnių kišenės. - Pasakiau, jog jaučiuosi 
labai stiprus. Pasakiau pasiruošęs eiti visą amžinybę. Ir žinot, ką jiems dar 
pasakiau? 


230 


- Užčiaupk srėbtuvę, - perspėjo Pirsonas. 

- O kas tavęs klausė, ištįsėle pabaisa? 

- Nešdinkis, - paragino Makraisas. - Nuo tavęs man skauda galvą. 

Dar sykį įžeistas Barkovičius paėjėjo į priekį ir užkalbino Kolį Parkerį. 

- Ar jis tavęs klausė, kaip... 

- Nešdinkis, kol dar rienuroviau tau nosies ir nepriverčiau ją suvalgyti, - 
užriko Kolis. 

Barkovičius skubiai pasišalino. Sklido gandas, jog Kolis Parkeris - pik- 
tas kalės vaikas. 

- Tas vaikis varo mane iš proto, - prabilo Pirsonas. 

- Jis apsidžiaugtų tai išgirdęs, - atsakė Makraisas. - Jam tai patinka. Jis 
dar pridūrė tam korespondentui, jog planuoja sušokti ant visų mūsų kapų. Ir 
jis iš tikrųjų taip galvoja. Tai jo varomoji jėga. 

- Kai kitą kartą prisigretins, pakišiu jam koją, - išsekusiu balsu įsiterpė 
Olsonas. 

- Taigi, - paprieštaravo Makraisas. - 8-a taisyklė, jokių trukdymų kitiems 
Maratono dalyviams. 

- Žinai, ką gali padaryti su ta 8-a taisykle, - blankiai šypsodamasis atrė- 
žė Olsonas. 

- Atsargiau, - išsišiepė Makraisas, - regis, tu vėl imi atgauti jėgas. 

Septintą valandą vakaro visų eisena, svyruojanti ant minimalios ribos, vėl 
pagreitėjo. Buvo vėsu, o žingsniuodamas greičiau, galėjai sušilti. Jie praėjo 
po viaduku, ir keletas žmonių pasveikino juos pilnomis burnomis spurgų iš 
parduotuvės stiklinėmis sienomis, esančios išvažiavimo iš pagrindinio kelio 
pabaigoje. 

- Mes kažkur susijungsime su magistrale, ar ne? - paklausė Beikeris. 

- Oldtaune, - atsakė Garetis. - Už šimto dvidešimties mylių. 

Harknesas švilptelėjo. 

Netrukus jie įžengė į Karibo centrą. Nuo starto dalyviai jau buvo nu- 
žingsniavę keturiasdešimt keturias mylias. 

Pats tikriausias šou žaidimas būtų toks, 
kuriame pralaimėję dalyviai užmušami. 
Čakas Beris, 
šou žaidimų kūrėjas 
“The Gong Show" vedėjas 


Visi nusivylė Karibo miestu. 

Jis buvo toks pat kaip ir Laimstounas. 

Minios atrodė gausesnės, tačiau kitu atžvilgiu tai buvo tik dar vienas 
miesteliūkštis su keliomis parduotuvėmis bei degalinėmis, vienu prekybos 
centru, kuris, pasak visur išklijuotų plakatų, skelbė “MŪSŲ METINĮ IS- 


231 


PARDAVIMĄ MARATONINĖMIS KAINOMIS“, bei parku, kuriame sto- 
vėjo karinis memorialas. Mažas, piktdžiugiškai skambantis mokyklos or- 
kestrėlis sugrojo Valstybinį himną, po to - Sousa maršų popuri ir galiausiai 
velniškai neskoningai - “Žygį į Pretoriją". 

Akiratyje vėl pasirodė moteris, sukėlusi sąmyšį prie sankryžos. Ji vis 
dar ieškojo Persio. Šįkart jai pavyko prasmukti pro policijos užkardą ir iš- 
bėgti ant kelio. Moteris brovėsi pro berniukus ir netyčia pakišo vienam iš jų 
koją. Ji šaukė Persiui, kad šis grįžtų namo. Kareiviai griebėsi už ginklų, ir 
akimirką niekas neabejojo, jog Persio mama pati užsidirbs bilietą už įsikiši- 
mą. Tačiau faras uždėjo jai antrankius ir nusitempė, šalin. Mažas berniukas 
sėdėjo ant “PALAIKYKIME ŠVARĄ MEINE" konteinerio, šlamštė dešrai- 
nį ir stebėjo, kaip farai įgrūda Persio motiną policijos mašinon. Taigi Persio 
mama tapo žygio per Karibą kulminacija. 

- O koks kitas miestas po Oldtauno, Rėjau? - paklausė Makraisas. 

- Aš juk ne vaikščiojantis žemėlapis, - susierzinęs' atsakė Garetis. - Tik- 
riausiai Bengoras. Tada Augusta. Po to Kiteris ir valstijos siena, už trijų šim- 
tų trisdešimties mylių nuo čia. Plius minus. Patenkintas? Išsakiau visą le- 
gendą. 

Kažkas švilptelėjo. 

- Trys šimtai trisdešimt mylių. 

- Neįtikėtina, - niūriai sumurmėjo Harknesas. 

- Visas šis prakeiktas reikalas neįtikėtinas, - atšovė Makraisas. - Įdomu, 
kur dabar Majoras? 

- Dulkinasi Augustoje, - leptelėjo Olsonas. 

Visi išsišiepė, ir Garetis pagalvojo, kaip greitai pasikeitė nuomonė apie 
Majorą: per dešimt valandų iš Dievo jis virto mamona. 

Jų liko devyniasdešimt penki. Bet tai jau ne blogiausia. Blogiausia bu- 
vo įsivaizduoti, kaip kulką užsidirba Makraisas arba Beikeris. Arba Harkne- 
sas su savo kvaila mintimi apie knygą. Protas pasistengė pabėgti nuo tokių 
minčių. 

Kai Karibas liko už nugarų, kelias visiškai ištuštėjo. Jie žingsniavo per 
kryžkeles su vieninteliu žibintu, apšviečiančiu ėjikus ir pažyminčiu trapius 
jų šešėlius, dalyviams kertant šviesos stulpą. Kažkur toli sukaukė garvežys. 
Mėnulis metė įtartiną šviesą ant rūko, nudažydamas laukus opalinėmis ir 
perlinėmis spalvomis. 

Garetis gurkštelėjo vandens. 

- Įspėjimas! Įspėjimas 12-am! Tai paskutinis įspėjimas 12-am! 

12-as buvo berniukas, vardu Fenteris, vilkintis suvenyrinius marškinėlius 
su užrašu: “AŠ VAŽIAVAU MT. VAŠINGTONO GELEŽINKELIU". 
Fenteris laižė savo lūpas. Sklido gandas, kad jo kojos visiškai sumedėjo. Kai 
po dešimties minučių jį nušovė, Garetis beveik nieko nepajuto. Jis buvo per- 
nelyg pavargęs. Garetis apėjo Fenterio lavoną ir pažvelgęs žemyn pastebėjo 
kažką žvilgant jo rankoje. Šv. Kristoforo medalikėlį. 

- Jei liksiu gyvas, - burbtelėjo Makraisas, - žinot, ką padarysiu? 

- Ką? - paklausė Beikeris. 

- Masturbuosiuos, kol mano gaidys pamėlynuos. Dar niekad nebuvau 
toks seksualiai susijaudinęs kaip šią minutę: be penkiolikos aštuonios gegu- 
žės pirmosios vakare. 

- Iš tikrųjų? - nusistebėjo Garetis. 

- Taip, - užtikrino Makraisas. - Mano gaidys pasistotų ir nuo tavęs, Rė- 
jau, jei tavo barzda nebūtų tokia apšepusi. 

Garetis nusikvatojo. 

- Aš esu Žavingasis Princas, - Makraisas palietė randą ant skruosto. - Da- 
bar man trūksta tik Miegančiosios Gražuolės. Pažadinčiau ją širdingu buči- 
niu, ir mudu nuskrietume saulėlydžio link. Ar bent jau iki artimiausio “Ho- 
liday Inn“ viešbučio. 

- Nužingsniuotume, - apatiškai sumurmėjo Olsonas. 

- Ką? 

- Nužingsniuotume saulėlydžio link. 

- Gerai, tebūnie nužingsniuotume saulėlydžio link. Bet kokiu atveju tai 
būtų tikra meilė. Ar tiki tikra meile, Henkai, broliuk? 

- Aš tikiu geru pasidulkinimu, - atsakė Olsonas, ir Artas Beikeris prapliu- 
po juoktis. 

- Aš tikiu tikra meile, - tarė Garetis ir išsyk pasigailėjo. Nuskambėjo la- 
bai naiviai. 

- Norit sužinoti, kodėl aš netikiu? - paklausė Olsonas. Jis pakėlė akis į 
Garetį ir paslaptingai nusišypsojo. - Paklauskit Fenterio. Paklauskit Zako. Jie 
žino. 

- Na ir požiūris, - suglumo Pirsonas. Jis išniro iš tamsos ir vėl prisijungė 
prie jų. Pirsonas šlubčiojo - ne beviltiškai, tačiau labai akivaizdžiai. 

- Ne, visai ne, - paprieštaravo Makraisas ir po akimirkos pridūrė: - Ne- 
gyvėlių niekas nemyli. 

- Edgaras Alanas Po mylėjo, - atsakė Beikeris. - Mokykloje rašiau refe- 
ratą apie jį, kuriame minėjau, jog jis buvo linkęs į ne-nekro... 

- Nekrofiliją, - užbaigė Garetis. 

- Teisingai. 

- O kas tai? - pasiteiravo Pirsonas. 

- Tai reiškia, kad tau kyla noras permiegoti su negyvėle, - paaiškino Bei- 
keris. - Arba negyvėliu, jei esi moteris. 

- Arba jei esi homikas, - įsiterpė Makraisas. 

- Ir kaip, po velnių, mes priėjome prie tokios temos, - sudejavo Olsonas. 
- Kaip, po paraliais, mes priėjome prie temos apie negyvėlių dulkinimą? Tai 
velniškai atgrasu. 

- Kodėl gi ne? - pasigirdo gilus, liūdnas balsas, priklausantis 2-am nume- 
riui Abraomui. Jis buvo aukštas ir žirgliojo pastoviai vilkdamas kojas, tary- 
tum būtų jas išsinarinęs. - Manau, kad mums visiems reikėtų sekundėlę su- 
stoti ir pamąstyti, koks seksualinis gyvenimas mūsų laukia kitame pasaulyje. 

- Aš čiupsiu Merliną Monro, - pritarė Makraisas. - O tu galėsi pasilikti 
Eleonorą Ruzvelt. Abi, senas bičiuli. 

Abraomas iškėlė jam didįjį pirštą. Priekyje vienas iš kareivių išrėkė įspė- 
jimą. 

- Tik antras. Tik sušiktas antras, - Olsonas kalbėjo iš lėto, tarytum jam 
sunkiai sektųsi tai išreiškti. - Tema baigta. Viskas. 

- Transcendentinė Meilės Kokybė, paskaitą skaito žymus. filosofas 1r 
Etiopijos kalėjimų taranuotojas Henris Olsonas, - pasityčiojo Makraisas. - 
“Persikas nėra persikas, jei jis be KAULIUKO"' ir kitų darbų autorius... 

- Palaukit! - suriko Olsonas. Jo balsas paaštrėjo it stiklo šukė. - Palaukit 
tik vieną prakeiktą sekundę! Meilė - tai išpūstas reikalas! Tai - niekas! Vie- 
nas didelis riebus nulis! Supratot? 

Niekas neatsakė. Garetis pažvelgė į priekį, kur tamsios anglinės kalvos 
rėmėsi į žvaigždėtą dangų. Ar tik jis nepajuto pirmų silpnų mėšlungio spaz- 
melių kairės pėdos išlinkyje? Noriu atsisėsti, - įkyriai suspurdėjo mintis. - Po 
velnių, aš noriu atsisėsti. 

- Meilė - tai falšas! - bliovė Olsonas. - Pasaulyje yra tik trys didžiosios 
tiesos: geras valgis, geras pasidulkinimas i ir geras pašikimas, ir tai viskas! O 
kai nusibaigi kaip Fenteris ir Zakas... 

- Užsičiaupk, - kažkas paliepė nuobodžiu balsu, ir Garetis suprato, kad 
tai Stebinsas. Tačiau kai atsigręžė, Stebinsas ir toliau kėblino šalia kairio ke- 
lio krašto, nudelbęs akis žemyn. 

Virš galvų praskriejo reaktyvinis lėktuvas, už savęs naktiniame danguje 
palikdamas variklių gausmą ir baltą plunksnuotą juostą. Lėktuvas praskrido 
gana žemai, kad net ėjikai pastebėjo jo pulsuojančias geltonas ir žalias švie- 
sas. Beikeris vėl švilpavo. Garetis beveik užmerkė akis. Kojos kilnojosi pa- 
čios. 

Pusiau snaudžiantis protas ėmė skrieti tolyn. Atsitiktinės mintys tingiai 
gaudė viena kitą. Garetis prisiminė, kaip jo motina dainuodavo jam airišką 
lopšinę, kai dar buvo labai mažas... apie širdeles ir kriaukleles, gyvas, o, gy- 
vas. Pristminė jos veidą, tokį didelį ir gražų it aktorės iš kino ekrano. Jis no- 
rėjo pabučiuoti ją ir visada mylėti. O užaugęs - vesti. 

Tuos vaizdus pakeitė nuoširdus lenkiškas Dženės veidas bei šviesūs 
plaukai, krentantys beveik iki pat juosmens. Ji vilkėjo dviejų dalių maudy- 
mosi kostiumėlį po trumpučiu paplūdimio chalatėliu, kadangi jiedu važiavo 
į Rid Bičą. Garetis mūvėjo padėvėtus šortus ir avėjo sandalus. 

Dženė dingo. Jos veidas virto Džimio Ouvenso, vaikiūkščio, gyvenusio 
per kvartalą nuo jų, veidu. Garečiui su Džimiu buvo po penkerius metukus, 
kai Džimio motina užklupo juos, žaidžiant “daktaro kabinetą" smėlio duobė- 
je už Džimio namo. Jie abu gavo pylos. Taip, būtent pylos. Džimio motina 
paskambino Garečio mamai, o ši parsivežė Garetį namo, pasisodino savo 
miegamajame ir paklausė, kaip jam patiktų, jei lieptų nuogam pereiti gatvę. 
Snaudžiantis Garečio kūnas krūptelėjo iš didelės gėdos. Jis verkė ir malda- 
vo, kad neverstų nuogo pasirodyti gatvėje... ir nepasakytų tėvui. 

Dabar Garečiui jau septyneri. Jiedu su Džimiu Ouvensu spokso pro pur- 
viną “Berso statybinių medžiagų" kontoros langą į kalendorius su nuogomis 
moterimis, žinodami į ką žiūri, tačiau ne visai suprasdami, jausdami kažko- 
kį gėdingą susijaudinimą. Kažkokį. Ten kabėjo viena blondinė su mėlyno 
šilko skiautele, permesta per klubus, ir jiedu labai labai ilgai spoksodavo į ją. 
Ginčydavosi, kas galėtų būti po tuo šilku. Džimis teigė matęs savo motiną 

nuogą, todėl žinąs, kas yra po skiautele: kažkas plaukuota ir perpjauta pu- 
siau. Garetis nenorėjo tikėti Džimiu, nes Džimio žodžiai kėlė pasibjaurėjimą. 

Ir vis dėlto Garetis neabejojo, jog toje vietoje moterys skyrėsi nuo vyrų, 
ir jiedu su Džimiu ilgai sėdėdavo purpurinėse vasaros sutemose, aptarinėda- 
mi tai, užmušinėdami uodus ir stebėdami beisbolo varžybas mikroautobusų 
kompanijos aikštėje, kitoje gatvės pusėje nuo Berso kontoros. Savo sapne 
Garetis netgi pajuto kietą šaligatvį po savo užpakaliu. 

Kitais metais, kai jiedu žaidė karą, jis trenkė Džimiui Ouvensui į veidą 
savo orinio šautuvo vamzdžiu. Džimiui teko keturiomis siūlėmis susiūti apa- 
tinę lūpą. Dar po metų jie išsikraustė. Garetis nenorėjo trenkti Džimiui į vei- 
dą. Tai buvo nelaimingas atsitikimas. Garetis tuo visai neabejojo, nors jau 
tada žinojo, jog Džimis teisus, nes Garetis pats pamatė savo motiną nuogą 
(jis to nenorėjo - tai įvyko netyčia). Ten buvo plaukuota. Plaukuota ir per- 
pjauta pusiau. 

Ša, tai ne tigras, mano meile, o tik tavo žaislinis meškiukas, matai?.. 
Širdelės ir kriauklelės, gyvos 0 gyvos... Mamytė myli savo berniuką... Ša... 
Miegok... 

- Įspėjimas! Įspėjimas 47-am! 

Kažkieno alkūnė bakstelėjo jam į šonkaulius. 

- Tai tu, vaikine. Pakilk ir nušvisk, - Makraisas šypsojosi jam. 

- Kiek valandų? - paklausė Garetis. 

- Aštuonios trisdešimt penkios. 

- Bet aš... 

-... snaudei valandų valandas, - pabaigė Makraisas. - Pažįstu tą jausmą. 

- Tikrai taip atrodė. 

- Tavo protas naudojasi senuoju pabėgimo triuku. Gerai būtų, kad ir ko- 
jos galėtų taip padaryti, ar ne? 

- Aš naudojuosi “Dial"", - idiotišku veidu atrėžė Pirsonas. - Gerai būtų, 
kad visi juo naudotųsi, ar ne? 

Garetis pagalvojo, jog atsiminimai panašūs į purve nubrėžtą liniją. Kuo 
toliau ėjai, tuo sunkiau buvo ją įžiūrėti. Kol pagaliau linija virsdavo smėliu 
ir juoda tuščia skyle. Atsiminimai buvo panašūs į kelią. Dabar jis atrodė tik- 
ras ir apčiuopiamas. Tačiau prieš tai buvęs kelias - tas devintos valandos ry- 
to kelias - tapo tolimas ir beprasmis. 

Jie praėjo beveik penkiasdešimt mylių. Pasiekė gandas, jog Majoras at- 
važiuos savo džipu ir išrėš trumpą kalbą, kai jie iš tikrųjų pasieks penkias- 
dešimties mylių ribą. Garetis palaikė tai tikra nesąmone. 

Ėjikai pakilo į ilgą, stačią kalvą, ir Garetis vos nesusigundė nusimesti 
striukės, bet susilaikė. Jis tik atsisegė užtrauktuką ir minutėlę paėjo atbulas. 
Karibo šviesos mirgėjo priešaky, ir Garetis prisiminė Loto žmoną, kuri at- 
sigręžė ir pavirto druskos stulpu. 

- Įspėjimas! Įspėjimas 47-am! Antras įspėjimas 47-am! 

Garečiui prireikė minutės, kad suvoktų, jog tai jis. Jo antras įspėjimas per 
dešimt minučių. Jis vėl išsigando. Garetis prisiminė bevardį berniuką, kuris 
mirė, nes per dažnai sulėtindavo greitį. Ar jis darė tą patį? 

Garetis apsidairė. Makraisas, Harknesas, Beikeris ir Olsonas spoksojo į 
jį. Olsono veidas ypatingai švytėjo. Netgi tamsoje nesunku buvo įžvelgti 
įtemptą Olsono žvilgsnį. Olsonas jau pergyveno šešis. Jis norėjo, kad Gare- 
tis būtų jo laimingas septintas. Jis norėjo, kad Garetis mirtų. 

- Matai ką nors žalia? - susierzinęs paklausė Garetis. 

- Ne, - nusukdamas akis atsakė Olsonas. - Žinoma, ne. 

Garetis žingsniavo ryžtingai, agresyviai mojuodamas rankomis. Buvo be 
dvidešimt devynios. Be dvidešimt vienuolika - po aštuonių mylių - jis vėl 
bus laisvas. Garetis jautė isterišką troškimą paskelbti visiems, kad jam tai 
vieni juokai, kad nereikia skleisti gandų apie jį, kad jiems nebus suteikta 
proga išvysti, kaip jis užsidirba bilietą... bent jau kol kas. 

Rūkas padengė kelią plonomis juostomis it dūmas. Berniukų figūros ju- 
dėjo pro jį it tamsios salos, plaukiančios pasroviui. Pasiekę penkiasdešimties 
mylių ribą, jie praėjo pro mažą uždarytą garažą su surūdijusiais kuro siur- 
bliais. Visa tai atrodė it grėsmingi kontūrai rūke. Aiškus fluorescencinis 
spindulys iš telefono būdelės buvo vienintelis šviesos šaltinis. Majoras nepa- 
sirodė. Niekas nepasirodė. 

Kelias darė lankstą, už kurio pasirodė geltonas kelio ženklas. Atsklido 
gandas, tačiau, kol jis pasiekė Garetį, jis jau pats skaitė užrašą: 


. STATI ĮKALNĖ. 
SUNKVEŽIMIAMS NAUDOTI ŽEMESNĘ PAVARĄ 


Nepasitenkinimas ir dejonės. Priekyje pasigirdo džiaugsmingas Barkovi- 
čiaus šūksnis: 

- Pirmyn, broliai! Kas nori nusivyti mane iki viršaus? 

- Užčiaupk savo prakeiktą srėbtuvę, iškrypėli, - atkirto kažkas. 

- Priversk mane, bukagalvi, - sucypė Barkovičius. - Eikš čia ir priversk! 

- Jis jau silpsta, - tarė Beikeris. 

- Ne, - paprieštaravo Makraisas. - Jis tik pučiasi. Tokie vyrukai kaip jis 
gali pūstis iki begalybės. 

Olsonas prakalbo labai tyliai: 

- Aš tikrai neįkopsiu į šitą kalvą. Tik jau ne keturių mylių per valandą 
greičiu. 

Kalva stūksojo priešais juos. Jie beveik pasiekė jos papėdę. Jos viršūnė 
skendėjo rūke. Kiek mums žinoma, kalva gali amžius kilti į viršų - pamanė 
Garetis. 

Jie pradėjo kopti į kalvą. 

Garetis pajuto, jog tai ne taip jau ir blogai, jei žiūri tik sau į kojas ir tru- 
putį pasvyri į priekį. Spoksai tiesiai į asfalto taškelį tarp pėdų, ir tada ima at- 
rodyti, kad eini plokščiu paviršiumi. Be abejo, negalėjai savęs apgauti, jog 
po truputį plaučiuose ir gerklėje ima trūkti oro, nes būtent taip ir buvo. 

Kažkaip vėl atsklido gandas: kai kam, regis, užteko kvapo juo pasidalin- 
ti. Gandas teigė, kad ši kalva - ketvirčio mylios ilgio. Gandas teigė, kad ji - 
dviejų mylių ilgio. Gandas teigė, jog nė vienas Maratono dalyvis neužsidir- 
bo bilieto ant šios kalvos. Gandas teigė, jog praeitais metais trys berniukai 
užsidirbo bilietus būtent ant šios kalvos. Galų gale visi gandai nutilo. 

- Negaliu to padaryti, - monotoniškai murmėjo Olsonas. - Aš daugiau ne- 
begaliu. 

Jis šnopavo it šuo, tačiau kaip ir visi žingsniavo į priekį. Girdėjosi niur- 
nėjimas ir sproginėjantis kvėpavimas. Be viso to dar girdėjosi Olsono daine- 
lė, daugybės kojų šiurenimas bei šalia slenkančio visureigio variklio ūžesys. 

Garetis jautė, kaip skrandyje auga pašėlusi baimė. Jis galėjo čia mirti. 
Nebūtų sunku. Jis susidirbo ir gavo du įspėjimus. Ir dabar jo greitis ne daug 
didesnis už minimalų. Jam tik reikėjo truputį paslysti, ir jis gautų trečią - 
paskutinį - įspėjimą. O tada... 

- Įspėjimas! Įspėjimas 70-am! 

- Jie groja tavo dainelę, Olsonai, - nepakeldamas akių, sumurmėjo Mak- 
raisas. - Paspartink tempą. Noriu pamatyti, kaip tu nuskrieji kalva aukštyn it 
Fredas Asteras. 

- O kodėl tau tai rūpi? - įpykęs paklausė Olsonas. 

Makraisas neatsakė. Olsonas sukaupė jėgas ir ėmė žingsniuoti greičiau. 
Garetis liguistai pagalvojo, ar tai paskutinis Olsono rezervas. Jis taip pat pa- 
galvojo ir apie Stebinsą, besivelkantį jų grupei iš paskos. Kaip tu laikaisi, 
Stebinsai? Ar nepavargai? 

Staiga priekyje berniukas, vardu Larsonas, 60-as numeris, atsisėdo ant 
kelio. Jis gavo įspėjimą. Kiti berniukai prasiskyrė ir aplenkė jį it Raudonoji 
jūra Izraelio vaikus. 

- Aš tik truputį pailsėsiu, gerai? - su pasitikinčia šypsenėle paaiškino Lar- 
sonas. - Dabar daugiau nebepajėgiu eiti, gerai? 

Sypsena praplatėjo, ir jis atsuko ją į kareivį, nušokusį nuo visureigio su 
šautuvu ir nerūdijančio plieno chronometru rankoje. 

- Įspėjimas 60-am, - pranešė kareivis. - Antras įspėjimas. 

- Paklausykit, aš pasivysiu, - Larsonas stengėsi įtikinti kareivį. - Aš tik il- 
siuosi. Juk neįmanoma visą laiką eiti. Tik ne visą laiką. Ar ne, vaikinai? 

Praeidamas pro Larsoną, Olsonas sudejavo ir atšoko, kai šis pabandė pa- 
liesti jo kelnes. 

Garetis jautė, kaip tvinksi smilkiniai. Larsonas gavo trečią įspėjimą... da- 
bar jis susipras, - pamanė Garetis, - dabar jis atsistos ir patrauks pirmyn. Ga- 
lų gale, regis, Larsonas susiprato. Tikrovė užgriuvo jį. 

- Ei! - sušuko Larsonas. Jo balsas buvo sunerimęs. - Ei, tik sekundėlę, 
nedarykite to, aš atsistosiu. Ei, nereikia! Ne... 

Šūvis. Jie toliau kopė į kalvą. 

- Devyniasdešimt trys alaus buteliai ant lentynos, - padeklamavo Makrai- 
sas. 

Garetis neatsakė. Jis pėdino įsistebeilijęs į kojas, vien galvodamas, kaip 
pasiekti kalvos viršūnę be trečio įspėjimo. Juk ji ilgai nesitęs, ta baisūnė kal- 
va. Tikrai ne. 

Priekyje kažkas skardžiai suriko, ir vieningai sutratėjo šautuvai. 

- Barkovičius, - kimiai prabilo Beikeris. - Tai buvo Barkovičius, aš tuo 
neabejoju. 

- Klysti, raudonkakli! - iš tamsos suriko Barkovičius. - Klysti visu šimtu 
procentų! 


2317 


Jie taip ir nepamatė berniuko, kurį nušovė po Larsono. Jis ėjo priekyje, 
todėl kūną nuvilko nuo kelio, kol jie dar nespėjo prisigretinti. Garetis pakė- 
lė akis nuo asfalto ir iškart pasigailėjo. Išvydo kalvos viršūnę. Iki jos dar bu- 
vo likęs futbolo lauko dydžio atstumas, šiuo atveju lygus visam šimtui my- 
lių. Niekas nepratarė nė žodžio. Kiekvienas sugrįžo į savo asmeninį skaus- 
mo ir pastangų pasaulį. Sekundės virto valandomis. 

Netoli kalvos viršūnės nuo pagrindinio kelio atsiskyrė išvažinėtas purvi- 
nas keliukas. Prie jo stovėjo ūkininkas su šeima. Jie žiūrėjo į praeinančius 
Maratono dalyvius: senyvas vyriškis tankiais antakiais, pailgaveidė moteris 
storos medžiagos paltu ir trys paaugliai vaikai, visi panašūs į silpnapročius. 

- Jam tereikia... šakių, - gaudydamas orą, Garečiui tarė Makraisas. Pra- 
kaitas upeliais bėgo jo veidu. - Ir... “Grant Wood“... dažų. 

Kažkas suriko: į 

- Sveikas, tėvuk! 

Ūkininkas, jo žmona ir vaikai neištarė nė žodžio. Sūris visad atskirai, - 
Garečiui šovė beprotiška mintis. - Chai-chou, pieno kibirai, sūris visad atski- 
rai. Ūkininkas ir jo šeima nesišypsojo. Nesiraukė. Nekėlė jokių plakatų. Ne- 
mojavo. Jie tik žiūrėjo. Garetis prisiminė vesternus, kuriuos vaikystėje žiū- 
rėdavo kiekvieną šeštadienio popietę. Juose herojus būdavo paliktas mirti 
dykumoje, o virš jo galvos ratus sukdavo maitvanagiai. Ūkininkas su šeima 
liko užpakaly, ir Garetis apsidžiaugė dėl to. Ko gero, ūkininkas su savo 
žinona ir trimis silpnapročiais vaikais stovės čia devintą vakaro kitą gegužės 
pirmą... ir dar kitą... ir dar kitą. Kiek jis matė nušautų berniukų? Tuziną? 
Du? Garečiui nepatiko ši mintis. Jis gurkštelėjo vandens iš gertuvės, paska- 
lavo bumą, bandydamas nuvalyti pridžiūvusias seiles, ir išspjovė. 

Kalva tęsėsi. Priešaky nualpo Tolandas ir buvo nušautas po to, kai likęs 
prie jo kareivis tris kartus įspėjo be sąmonės gulintį jo kūną. Garečiui jau 
ėmė rodytis, kad jie bemaž mėnesį kopia į šią kalvą. Taip, mažiausiai mėne- 
sį, ir tai dar tik apytikriai paskaičiavimai, nes Maratonas tęsėsi jau kokius 
trejus metus. Garetis prunkštelėjo, vėl gurkštelėjo vandens, paskalavo burną 
ir nurijo. Jokių traukulių. Traukulys iškart pribaigtų jį. O taip galėtų atsitik- 
ti. Galėtų atsitikti, nes kol jis buvo nusisukęs, kažkas pripylė skysto švino 
jam į batus. Devynių nebėra, ir trečdalis iš jų gavo galą ant šios kalvos. Ma- 
joras Olsonui liepė užkurti pirtį; jei tai dar ne pirtis, tai labai panaši į ją. La- 
bai... 

O, Dieve... 

Staiga Garetis suvokė svaigstąs, tarytum tuoj nualptų. Jis iškėlė ranką ir 
stipriai pliaukštelėjo sau per veidą. 

- Ar viskas gerai? - paklausė Makraisas. 

- Svaigstu. 

- Užsiversk... - švilpiantis kvėptelėjimas, - gertuvę sau ant galvos. 

Garetis taip ir padarė. Aš krikštiju tave, Reimondai Deivisai Gareti, pax 
vobiscum" . Vanduo buvo labai šaltas. Svaigulys praėjo. Vanduo stingdan- 
čiomis šaltomis srovelėmis bėgo po marškiniais. 


* Ramybė jums (/ot.). 

- Gertuvę! 47-am! - sušuko Garetis. 

Nuo pastangos surikti vėl pasijuto išsekęs. Vertėjo truputį palaukti. 

Vienas iš kareivių pribėgo ir padavė gertuvę. Garetis pajuto, kaip jį tyri- 
nėja bejausmės marmurinės kareivio akys. 

- Nešdinkis, - paimdamas gertuvę, stačiokiškai šie Garetis. - Tau mo- 
ka, kad mane nušautum, o ne spoksotum. 

Kareivis nuėjo, nepakeitęs veido išraiškos. Garetis paspartino žingsnį. 

Jie vis kopė į viršų. Nieko nebenušovė, ir pagaliau pasiekė viršūnę. Bu- 
vo devynios valandos. Jie jau keliavo dvylika valandų. Bet tai nieko nereiš- 
kė. Svarbus buvo tik ant kalvos viršūnės pučiantis vėsus vėjelis. Ir paukščio 
čiulbėjimas. Ir šlapių marškinių prisilietimas prie odos. Ir prisiminimai gal- 
voje. Visa tai turėjo prasmę, todėl Garetis desperatiškai stengėsi kabintis už 
jų. Jis vis dar juos turėjo. 

- Pitai? 

- Aha. 

- Aš džiaugiuosi būdamas gyvas. 

Makraisas neatsakė. Jie leidosi šlaitu žemyn. Tai buvo taip lengva. 

- Aš labai pasistengsiu išlikti gyvas, - beveik atsiprašomu tonu tęsė Ga- 
retis. 

Besidriekdamas žemyn, kelias truputį sukosi į šoną. Iki Oldtauno ir ma- 
gistralės liko šimtas penkiolika mylių. 

- Tokios tavo mintys, tiesa? - pagaliau paklausė Makraisas. Balsas skam- 
bėjo dusliai, tarsi kalbėtų iš dulkėto rūsio. 

Kurį laiką jiedu patylėjo. Išvis niekas nesikalbėjo. Beikeris kėblino pir- 
myn, - jis dar nebuvo gavęs įspėjimų, - susikišęs rankas į kišenes. Jo galva 
nežymiai linkčiojo su kiekvienu žingsniu. Olsonas vėl kalbėjo “Sveika, Ma- 
rija" kupinu dėkingumo balsu. Jo veidas baltai spindėjo tamsoje. Harknesas 
valgė. 

- Gareti, - prabilo Makraisas. 

- Aš čia. 

- Ar kada nors matei Maratono pabaigą? 

- Ne, o tu? 

- Velnias, ne. Ką tik pagalvojau, ką reikštų būti arti prie pab... 

- Mano tėvas nekentė Maratono. Jis tik kartą buvo nusivežęs mane paro- 
dyti jį iš arti. Ir tai viskas. 

- Aš mačiau. 

Garetis net pašoko nuo šio balso. Kalbėjo Stebinsas. Vis dar panarinta 
galva jis beveik prisigretino prie jų. Balti plaukai tabalavo palei ausis lyg ne- 
sveika aureolė. 

- Ir kaip tai atrodė? - pasiteiravo Makraisas. Jo balsas kažkaip atjaunėjo. 

- Nenorėsi žinoti. 

- Aš juk paklausiau, ar ne? 

Stebinsas neatsakė. Garečio smalsumas sustiprėjo kaip niekada. Stebin- 
sas neišleido garo. Net neatrodė panašus į tokį, kuris greitai išleis garą. Ste- 
binsas žingsniavo visiškai nesiskųsdamas ir nuo starto linijos nebuvo nė kar- 
to įspėtas. 

- Taip, ir kaip tai atrodė? - Garetis išgirdo save klausiant. 

- Mačiau pabaigą prieš ketverius metus, - atsakė Stebinsas. - Tada man 
buvo trylika. Maratonas baigėsi maždaug šešiolika mylių už Niū Hampšyro 
sienos. Ten valstijos policijai talkino Valstybės saugumas ir šešiolika Fede- 
ralinių būrių. Tai buvo būtina. Žiūrovai grūdosi šešiasdešimties žmonių sto- 
rio eilėmis iš abiejų kelio pusių penkiasdešimties mylių kelio ruože. Daugiau 
nei dvidešimt žmonių buvo mirtinai sutrypti, Maratonui dar nespėjus pasi- 
baigti. Taip atsitiko, nes žmonės bandė judėti kartu su Maratono dalyviais ir 
pamatyti pačią pabaigą. Aš sėdėjau pirmoje eilėje. Mano tėtis gavo šią vietą. 

- Ką veikia tavo tėvas? - paklausė Garetis. 

- Jis priklauso Būriui. Ir jis viską labai gerai nuspėjo. Man nereikėjo ju- 
dėti. Maratonas baigėsi tiesiai priešais mane. 

- Kas atsitiko? - tyliai pasiteiravo Olsonas. 

- Dar prieš išvysdamas dalyvius, juos išgirdau. Visi išgirdome. Viena di- 
džiulė garso banga artinosi prie mūsų. Ir tai atsitiko dar prieš valandą, kol pa- 
galiau galėjome juos įžiūrėti. Ėjikai nesidairė į minią, nei vienas iš dviejų 
likusiųjų. Jie žiūrėjo į kelią ir abu šlubčiojo, tarytum juos būtų nukryžiavę, 
o tada nuėmę nuo kryžiaus ir privertę eiti vinimis perdurtomis kojomis. 

Visi berniukai klausėsi Stebinso. Siaubinga tyla užklojo juos it guminė 
paklodė. 

- Minia šaukė, tarsi jie būtų galėję girdėti. Vieni skandavo vieno vaikino 
vardą, kiti — antro, tačiau aplink skambėjo į vieną visumą susiliejusi “Pi- 
myn... Pirmyn... Pirmyn...“ daina. Mane stumdė it pupų pėdą. Vaikinas ša- 
lia apsimyžo ar apsišiko, sunku pasakyti. 

Jie praėjo pro mane. Vienas vaikinukas buvo didžiulis blondinas praseg- 
tais marškiniais. Vieno bato padas atsiklijavo ar atšoko ir dabar buvo atvė- 
pęs. Kitas vaikinas ėjo visai be batų. Vienomis kojinėmis. Tačiau matėsi tik 
viršutinė jų dalis iki gurnelių. O visa kita... jis tikrai sudėvėjo jas, tiesa? Jo 
pėdos buvo purpurinės. Galėjai įžiūrėti sutrūkinėjusias pėdų kraujagysles. 
Tačiau nemanau, kad jis ką nors jautė. Nežinau, gal vėliau jie kaip nors pa- 
gydė jo pėdas. Galbūt. 

- Liaukis. Dėl Dievo meilės, liaukis, - pasišlykštėjęs paprašė Makraisas. 

- Pats norėjai sužinoti, - beveik nuoširdžiai atsakė Stebinsas. - Argi ne- 
prašei? 

Jokio atsakymo. Visureigis burzgė, bildėjo ir sliuogė kelkraščiu. Kažkur 
priekyje kažkas gavo įspėjimą. 

- Pralaimėjo blondinas. Aš viską mačiau. Jiedu praėjo pro mane, ir tada 
jis it supermenas iškėlė abi rankas aukštyn. Tačiau nepakilo į viršų, o išsitie- 
sė ant kelio veidu žemyn ir po trisdešimties sekundžių užsidirbo bilietą, nes 
jau turėjo tris įspėjimus. Jie abu turėjo po tris įspėjimus. 

Minia suošė ir tik vėliau pastebėjo, kad laimėjęs vaikis bando kažką pa- 
sakyti. Tada visi nuščiuvo. Jis parkrito ant kelių, tarsi ketintų melstis, bet tik 
pravirko. Tada prišliaužė prie kito vaikinuko ir įrėmė veidą į blondino marš- 
kinius. Jis kalbėjo negyvėliui. Pribėgo kareiviai ir pranešė jam, kad jis lai- 
mėjo Prizą, bei paklausė, kaip norėtų pradėti. 

- Ką jis atsakė? - paklausė Garetis. Jam pasirodė, jog kartu su klausimu 
pastatė visą gyvenimą ant bedugnės krašto. 

- Jis nieko neatsakė, bent jau tada. Jis kalbėjo negyvam vaikinui. Jis kaž- 
ką sakė negyvėliui, bet mes negalėjome girdėti. 

- O kas atsitiko po to? - pasiteiravo Pirsonas. 

- Aš neprisimenu, - burbtelėjo Stebinsas. 

Niekas nepratarė nė žodžio. Garetis pajuto paniką, tarytum kažkas būtų 
įgrūdęs jį į per siaurą vamzdį. Priekyje buvo duotas trečias įspėjimas, ir ber- 
niukas beviltiškai sukrankė it mirštanti varna. Dieve, prašau neleisk jiems 
dabar ką nors nušauti, - meldė Garetis. - Aš išprotėsiu, jei dabar išgirsiu šū- 
vius. Prašau, Dieve, prašau, Dieve. 

Po kelių minučių šautuvai išleido savo plieninį, mirtį nešantį garsą į tam- 
są. Šįkart jie nusitaikė į neaukštą berniuką su išsipešiojusiais raudonai bal- 
tais futbolininko marškinėliais. Akimirką Garetis pamanė, jog Persio mamai 
daugiau nebereikės nerimauti, tačiau tai buvo ne Persis, o berniukas, vardu 
Kvinsis ar Kventinas, ar kažkaip panašiai. 

Garetis neišprotėjo. Jis atsigręžė, ketindamas piktai pasikalbėti su Stebin- 
su, - galbūt paklausti, koks jausmas taip siaubingai sugadinti paskutines vai- 
kinuko minutes, - tačiau Stebinsas vėl atsilikęs kėblino savo įprastoje vieto- 
je, ir Garetis liko vienas. 

Devyniasdešimt likusiųjų žingsniavo toliau. 

Tu nepasakei teisybės, todėl 
sumokėsi už pasekmes 
Bobas Barkeris 
“Teisybė arba pasekmės" 


Be dvidešimt dešimt, tą pačią nesibaigiančią gegužės pirmąją, Garetis 
atsikratė vieno iš dviejų savo įspėjimų. Po berniuko futbolininko marškinė- 
liais dar du Maratono dalyviai užsidirbo bilietus. Garetis beveik to nepaste- 
bėjo. Jis įdėmiai tyrinėjo save. 

Galva, truputį susipainiojusi ir kvankštelėjusi, bet šiaip veikianti visai 
gerai. Dvi it smėlio pripiltos akys. Gana sustingęs kaklas. Dvi visai nepavar- 
gusios rankos. Stiprus kūnas, išskyrus skrandžio spazmus, nes vien koncen- 
tratų nepakako. Dvi velniškai pavargusios kojos. Skaudantys raumenys. Įdo- 
mu, kiek laiko kojos pačios neš jį į priekį: kiek laiko, kol smegenys perims 
vadovavimą ir pradės bausti jas, versdamos viršyti visas sveiko proto ribas, 
kad tik kulka nesuknežintų kaulėto jų lopšio? Kiek laiko, kol kojos ims kliu- 
vinėti, pintis, protestuoti ir galiausiai sustos? 

Garečio kojos buvo pavargusios, tačiau kol kas pačios judėjo į priekį. 

Ir dvi pėdos. Skaudančios pėdos - to jau nepaneigsi. Garetis buvo ganė- 
tinai didelis vaikinas. Tad šitos pėdos turėjo išlaikyti šimtą šešiasdešimt sva- 

rų. Padai degė iš skausmo. Retsykiais juos persmelkdavo aštrūs diegliai. 
Kairės kojos nykštys išlindo pro kojinę (Garetis prisiminė Stebinso pasako- 
jimą ir nusipurtė iš baimės) ir ėmė nepatogiai trintis į batą. Tačiau pėdos ir 
toliau žingsniavo į priekį be jokių pritrintų pūslių ir be didžiulių pastangų. 

Gareti, - jis nuteikinėjo save, - tu puikios formos. Jau dvylikos vaikinų 
nebėra, dvigubai tiek kenčia didžiulius skausmus, o tu - puikios formos. Tau 
gerai sekasi. Tu - šaunuolis. Tu - gyvas. 

Pokalbis, nutrūkęs po Stebinso pasakojimo, vėl atsinaujino. Pokalbis bu- 
vo gyvų žmonų bruožas. 98-as numeris Janikas su 97-1 numeriu Vymanu 
per daug įkyriai aptarinėjo kareivių nuo visureigio kilmę. Abu sutiko, jog ji 
mišri, spalvota, gauruota ir niekšiška. 

To tarpu Pirsonas pasiteiravo Garečio: 

- Ar tau kada nors statė klizmą? 

- Klizmą? - pakartojo Garetis ir susimąstė. - Ne. Regis, ne. 

- O jums, vaikinai? Pasakykit teisybę. 

- Man statė, - prisipažino Harknesas. - Mano mama pastatė man klizmą 
po Helouvyno, kai dar buvau mažas. Suvalgiau beveik visą maišą saldainių. 

- Ar tau patiko? - spaudė jį Pirsonas. 

- Viešpatie, ne! Ir kam, po velnių, patiktų puskvortis šiltų pamuilių, ke- 
liaujančių... 

- Mano mažam broliukui, - liūdnai nukirto Pirsonas. - Paklausiau to ma- 
žojo snargliaus, ar jam liūdna, jog dalyvausiu Maratone, ir jis atsakė ne, nes 
mamytė pažadėjo pastatyti jam klizmą, jei jis bus geras ir neverks. Jam pa- 
tinka klizmos. 

- Tai šlykštu, - garsiai tarė Harknesas. 

Pirsonas atrodė paniuręs. 

- Aš irgi taip manau. 

Po kelių minučių prie grupės prisijungė Deividsonas ir papasakojo jiems, 
kaip prisigėrė per Stoibenvilio mugę, įšliaužė į šiaudihę palapinę ir gavo į 
galvą nuo storulės, mūvinčios tik apatines kelnaites. Kai Deividsonas paaiš- 
kino jai (taip jis pasakojo) esąs girtas ir pamanęs, jog tai - tatuiravimo pala- 
pinė, raudonodė storulė leido jam ją pagrabinėti (taip jis pasakojo). Jis aiš- 
kino jai norėjęs ant pilvo išsitatuiruoti pirmąją Amerikos konfederacijos vė- 
liavą. 

Artas Beikeris papasakojo apie perdimo varžybas, ir kaip plaukuotašik- 
nis berniūkštis sugebėjo nusideginti beveik visus plaukelius ant subinės ir 
netgi plotelį ant nugaros. Pasak Beikerio, smirdėjo it deganti žolė. Nuo to- 
kių žodžių Harknesas taip užsikvatojo, kad net gavo įspėjimą. 

Ir taip prasidėjo pasakojimo varžybos. Po vienos istorijos sekė kita, ko! 
visa nestabili struktūra subyrėjo. Kažkas dar gavo įspėjimą, ir greitai po to 
kitas Beikeris (Džeimsas) užsidirbo bilietą. 

Juokai išgaravo. Kažkas pradėjo kalbėti apie savo merginas, ir pokalbis 
tapo nerišlus bei sentimentalus. Garetis neprasitarė apie Dženę, tačiau, atėjus 
devintai valandai ir juodai tamsai susimaišius su pilkšvu rūku, jam pradėjo 
atrodyti, jog Dženė - pats geriausias jo gyvenimo įvykis. 

Jie praėjo pro gyvsidabrinių miesto žibintų mestą šviesos dryželį ir per 
užsidariusį miestelį. Visi prislėgti tik tyliai murmėjo. Priešais “Shopwel?"", 
šalia plačios kelio vietos krašto, jauna porelė, kartu suglaudusi savo kojas, 
sėdėdama miegojo ant suoliuko. Tarp jų šmėsčiojo neįskaitomas užrašas. 
Mergina buvo labai jauna, - ne daugiau keturiolikos, - o vaikinas vilkėjo 
sportinius marškinėlius, išskalbtus jau nebesuskaičiuojamą daugybę kartų. 
Judviejų šešėliai jungėsi gatvėje, kuria tyliai žingsniavo Maratono dalyviai. 

Garetis metė žvlgsnį per petį, neabejodamas, jog visureigio ūžesys juos 
pažadino. Tačiau porelė ir toliau miegojo, net neįtardama, kad Įvykis ką tik 
praslinko pro šalį. Garetis paspėliojo, ar mergina susilauks savo tėvo prie- 
kaištų. Ji atrodė siaubingai jaunutė. Įdomu, ar jų užrašas bylojo “Pirmyn, 
Gareti, Meino numylėtini". Kažkodėl jis tikėjosi, kad ne. Kažkodėl ši min- 
tis pasirodė atstumianti. 

Garetis suvalgė koncentratų likučius ir pasijuto šiek tiek geriau. Olsonui 
nebeliko ko daugiau iš jo maldauti. Keista. Dar prieš šešias valandas Gare- 
tis galėjo lažintis, jog Olsonas jau baigia išleisti garą. Tačiau jis vis dar ėjo 
ir jau be įspėjimų. Ko gero, žmogus gali padaryti daug ką, kai jo gyvybei 
gresia pavojus. 

Jie įveikė apie penkiasdešimt keturias mylias. 

Kai praėjo bevardį miestelį, pokalbis visiškai nutilo. Taip tylėdami 
žingsniavo visą valandą. Šaltukas vėl ėmė smelktis į Garečio kūną. Jis suval- 
gė paskutinius mamos sausainius, suglamžė foliją ir įmetė į krūmus kelio pa- 
krašty. Tik dar vienas šiukšlintojas pasaulio istorijoje. 

Makraisas iš savo kuprinės išsitraukė dantų šepetėlį ir dabar sausai va- 
lėsi dantis. Gyvenimas tęsiasi, - stebėdamasis mąstė Garetis. - Atsiriaugėji 
ir atsiprašai. Pamojuoji žmonėms, kurie tau mojo, nes to reikalauja manda- 
gumo taisyklės. Niekas nesiginčija su kitais (išskyrus Barkovičių), nes to ir- 
gi reikalauja mandagumo taisyklės. Gyvenimas tęsiasi. 

Ar tikrai? Garetis prisiminė Makraisą, maldaujantį Stebinsą užsičiaup- 
ti. Olsoną, griebiantį sūrį su kvailu šuns nusižeminimu. Visa tai išryškino 
skirtumus tarp spalvų; tarp šviesos ir šešėlių. 

Vienuoliktą valandą keli įvykiai atsitiko vienu metu. Atsklido gandas, 
kad priekyje smarki popietės liūtis nuplovė medinį tiltą. Dėl to Maratonas 
bus laikinai sustabdytas. Nežymus pralinksmėjimas nuvilnijo išsekusiomis 
gretomis, ir Olsonas silpnu balsu sumurmėjo: 

- Ačiū Dievui. 

Dar po akimirkos Barkovičius apšaukė šalia einantį kresną, nesimpatiš- 
ką berniuką nelaimingu Renko vardu. Renkas tvojo jam - o tai kategoriškai 
draudžia taisyklės - ir buvo įspėtas. Barkovičius net nesulėtino žingsnio. Jis 
tik nuleido galvą ir užgauliojo toliau. 

- Na, pulk, kalės vaike! Aš dar sušoksiu ant prakeikto tavo kapo! Ei, bu- 
kuti, pajudink kojas! Nejau leisi man išsisukti? 

Renkas dar kartą užsimojo. Barkovičius atsitraukė, tačiau užlipo ant kito 
šalia ėjusio berniuko kojos. Kareiviai, įdėmiai, bet abejingai stebintys šį 
veiksmą (it vyrai, stebintys, kaip pora skruzdėlyčių ropščiasi ant duonos kąs- 
nio, - karčiai pamanė Garetis), įspėjo abu. 

Renkas paspartino žingsnį, nebekreipdamas dėmesio į Barkovičių. Pats 
Barkovičius, įtūžęs dėl įspėjimo (berniukas, ant kurio jis užlipo, buvo Grib- 
lis, norėjęs išrėžti Majorui, jog šis esąs žmogžudys), suriko jam: 

- Tavo motina čiulpia gaidį 42-oje gatvėje, Renkai! 

Staiga Renkas apsisuko ir puolė Barkovičių. 

Pasigirdo riksmai “Liaukitės" ir “Raminkitės", tačiau Renkas jų negirdė- 
jo. Panarinęs galvą, jis kriokdamas puolė Barkovičių. 

Barkovičius išvengė smūgio, ir Renkas, nučiuožęs kelkraščio smėliu, 
klaptelėjo ant užpakalio plačiai išskėstomis kojomis. Jis gavo trečią įspė- 
jimą. 

- Na, Bukuti! - ragino Barkovičius. - Kelkis! 

Renkas atsikėlė, tačiau vėl paslydo ir nukrito ant nugaros. Jis atrodė ap- 
svaigęs. 

Trečiasis įvykis, nutikęs apie vienuoliktą valandą, buvo Renko mirtis. 
Stojo tyla, kai karabinai nusitaikė į jį, o tada Beikeris sušuko garsiai ir labai 
aiškiai: 

- Na, štai, Barkovičiau, tu jau nebe kenkėjas. Dabar tu - žmogžudys. 

Nugriaudėjo šūviai. Kulkų jėga mestelėjo Renko kūną į viršų. Jis nukri- 
to ir sustingo, viena ranka liesdamas kelią. 

- Jis pats kaltas! - suriko Barkovičius. - Patys matėt, jis puolė pirmas! 8- 
a taisyklė! 8-a taisyklė! 

Niekas nepratarė nė žodžio. 

- Eikit velniop! Visi! 

Prabilo Makraisas: 

- Grįšk ir pašok ant jo, Barkovičiau. Palinksmink mus. Patrepsėk ant jo, 
Barkovičiau. 

- Tavo motina čiulpia gaidį 42-oje gatvėje, randuotaveidi, - sušvokštė 
Barkovičius. ; 

- Negaliu sulaukti, kada pamatysiu ant kelio ištaškytas tavo smegenis, - 
ramiai atkirto Makraisas. Viena ranka mechaniškai trynė randą ant skruos- 
to. - Labai apsidžiaugsiu, kai tai nutiks, žudikiškas šunsnuki. 

Barkovičius dar kažką sumurmėjo sau po nosimi. Kiti atsitraukė nuo jo, 
tarytum jis būtų užsikrėtęs maru. 

Dešimt po vienuolikos jie jau buvo sukorę šešiasdešimt mylių, tačiau jo- 
kio tilto nesimatė. Garetis jau pradėjo manyti, jog šįkart gandas klydo, bet, 
užlipę ant kalvelės, apačioje ėjikai išvydo šviesos skliautą, po kuriuo spar- 
čiai judėjo žmonių grupelė. 

Šviesos spinduliai krito nuo kelių sunkvežimių ant medinio tilto, jun- 
giančio spartaus upeliuko krantus. 

- Man tikrai patinka šis tiltas, - Olsonas išsitraukė vieną iš Makraiso ati- 
duotų cigarečių. - Tikrai. 

Tačiau priėjus arčiau, Olsonas bjauriai sušvokštė ir išmetė cigaretę į Žo- 
lę. Viena iš tilto atramų ir pora sunkių užpakalinių lentų buvo nuplautos, bet 
Būrys dirbo labai sąžiningai. Nupjautas telefono stulpas buvo įstatytas į upe- 
lio dugną ir sutvirtintas kažkuo panašiu į milžinišką cementinį kištuką. Pa- 

keisti lentas neliko laiko, tad vietoj jų Būrys paguldė galinį didelio sunkve- 
žimio bortą. Laikina priemonė, bet vis tiek tiks. 

- San Luiso Rėjaus tiltas, - tarė Abraomas. - Galbūt, jei pirmieji einantys 
truputį patryptų, jis vėl sugriūtų. 

- Abejoju, - paprieštaravo Pirsonas ir trūkčiojančiu balsu pridūrė: - O, 
velnias! 

Avangarde einantys trys ar keturi berniukai užlipo ant tilto. Žingsniuojant 
jų pėdos dusliai atsimušdavo į lentas. Jie perėjo į kitą pusę ir net neatsisuk- 
dami atgal nužingsniavo toliau. Visureigis sustojo. Du kareiviai nušoko že- 
myn ir patraukė kartu su bemniukais. Kitoje tilto pusėje dar du kareiviai pri- 
sigretino prie pirmaujančiųjų. Lentos vienodai treškėjo. 

Du vyrai velvetiniais švarkais šliejosi prie asfaltu apdrabstytos mašinos 
su užrašu “KELIO REMONTAS" ir rūkė. Jie avėjo žalius guminius batus ir 
stebėjo praeinančius Maratono dalyvius. Kai pro juos praėjo Deividsonas, 
Makraisas, Olsonas, Pirsonas, Harknesas, Beikeris ir Garetis, vienas iš jų iš- 
metė cigaretės nuorūką į upelį ir tarė: 

- Tai jis. Tai Garetis. 

- Pirmyn, berniuk! - sušuko kitas. - Pastačiau dešimt baksų už tave, esant 
dvylikai prie vieno! 

Mašinos priekaboje Garetis pastebėjo keletą pjuvenomis apdrabstytų te- 
lefono stulpų. Šitie vyrai užtikrino, kad jis eitų pirmyn, patiko jam tai ar ne. 
Jis pamojavo jiems ir perėjo per tiltą. Galinis bortas, atstojantis lentas, su- 
treškėjo po kojomis, ir tiltas liko už nugaros. Kelias pasisuko į šoną, ir iš vil- 
ties pailsėti liko tik šviesos ruoželis, kertantis pakelėje augančius medžius. 
Greitai išnyko ir jis. 

- Ar kada nors Maratonas buvo dėl ko nors sustabdytas? - pasidomėjo 
Harknesas. 

- Manau, kad ne, - atsakė Garetis. - Renki medžiagą knygai? 

- Ne, - Harkneso balse atsispindėjo nuovargis. - Tik šiaip įdomu. 

- Jis sustabdomas kiekvienais metais, - už jų prabilo Stebinsas. - Tik vie- 
ną kartą. 

Niekas neatsakė. 

Dar po pusvalandžio prie Garečio prisijungė Makraisas ir tylėdamas ėmė 
žingsniuoti greta jo. Tada labai tyliai paklausė: 

- Ar manai laimėsiąs, Rėjau? 

Garetis ilgokai pagalvojo. 

- Ne, - pagaliau atsakė jis. - Ne, aš... ne. 

Toks ryžtingas prisipažinimas jį išgąsdino. Garetis vėl pagalvojo, kaip 
užsidirba bilietą, ne, užsidirba ku/ką; apie paskutinę sustingusią visiško žino- 
jimo sekundę, matant, kaip bedugniai karabinų vamzdžiai atsigręžia į jį. Su- 
stingusios kojos. Spazmai pilve. Nuo per vieną širdies dūžį nutolusios už- 
maršties besislepiantys raumenys, genitalijos ir smegenys. 

Garetis nurijo seiles. 

- O tu? + 

- Tikriausiai ne, - atsakė Makraisas.- Sianakt apie devynias pradėjau gal- 
voti, kad neturiu realių galimybių. Matai, aš... - jis atsikrenkštė. - Sunku 

pasakyti, bet... aš įsivėliau į tai plačiai atmerktomis akimis, supranti? - Mak- 
raisas parodė į berniukus aplinkui. - O dauguma iš šių vaikinų — ne, supran- 
ti? Aš Žinojau savo galimybes. Tačiau neišsiaiškinau apie kitus žmones. Ir 
tikriausiai niekada iki galo nesuvokiau, kas tai per daiktas. Ko gero, maniau, 
kad kai pirmajam iš mūsų baigsis jėgos, jie nusitaikys į jį, paspaus gaiduką, 
ir mažas popieriaus gabalėlis su žodžiu “PYKST!"* pasirodys... pasirodys... 
o Majoras pasakys “su balandžio pirmąja“, ir mes išsiskirstysime namo. Ar 
supranti, ką noriu pasakyti? 

Garetis prisiminė savo paties šoką, kai Kerlis nuvirto į kraujo klaną su 
smegenimis, it avižiniai dribsniai ištiškusiomis ant asfalto ir baltos linijos. 

- Taip. Žinau, ką nori pasakyti. 

- Man prireikė laiko tai suvokti, tačiau, kai įveikiau šį psichologinį bar- 
jerą, tapo daug lengviau. Eiti arba mirti - toks šios istorijos moralas. Kaip 
paprasta. Čia išliks ne pats fiziškai stipriausias - būtent šioje vietoje aš ir su- 
klydau, leisdamas sau įsivelti į šį žaidimą. Jei tai būtų tiesa, turėčiau nema- 
žus šansus, tačiau būna silpnų vyrų, kurie pakelia net automobilį, jei po juo 
atsiduria užspausta žmona. Smegenys, Gareti, - Makraisas ėmė kimiai šnibž- 
dėti. - Viskas priklauso ne nuo žmogaus ar Dievo. Tai priklauso nuo kažko... 
smegenyse. 

Tamsoje sučirškė lėlys. Rūkas kilo nuo žemės. 

- Kai kurie iš šių vyrukų ir toliau žingsniuos, nors biochemijos ir invali- 
dumo dėsnių ribos bus jau seniai peržengtos. Praeitais metais vienas vaiki- 
nas šliaužė dvi mylias keturių mylių per valandą greičiu, nes abi jo kojas su- 
traukė mėšlungis, prisimeni, kaip apie tai rašė laikraščiuose? Tą prakeiktą 
Barkovičių į priekį varo didžiulė neapykanta, ir jis atrodo kupinas jėgų it 
jautis. Nemanau, kad aš sugebėsiu. Aš dar nepavargau - bent jau kol kas. Ta- 
čiau tai netruks ateiti, - randas išryškėjo išvargusio veido šone, kai Makrai- 
sas pažvelgė į tamsą. - Ir manau... kai pakankamai pavargsiu... aš paparas- 
čiausiai atsisėsiu. 

Garetis tylėjo, tačiau buvo sunerimęs. Labai sunėrimęs. 

- Bet vis tiek ištempsiu ilgiau už Barkovičių, - tarytum sau pažadėjo 
Makraisas. - Kaip Dievą myliu, aš sugebėsiu. 

Garetis žvilgtelėjo į savo laikrodį, kuris rodė 23:30. Jie kirto tuščią kryž- 
kelę, kur stovėjo apsimiegojęs policininkas. Eismas, kurį jis buvo pasiųstas 
sustabdyti, neegzistavo. Maratonininkai praėjo pro jį, palikdami ryškų švie- 
sos apskritimą, kurį metė vienintelis gyvsidabrinis žibintas. Tamsa it juodas 
maišas vėl apgaubė juos. 

- Mes galėtume pabėgti į mišką, ir jie mūsų niekada nerastų, - susimąs- 
tęs tarė Garetis. 

- Tik pabandyk, - atsakė Olsonas. - Jie turi infraraudonus ieškiklius plius 
dar keturiasdešimt stebėjimo aparatūros rūšių, įskaitant aukšto intensyvumo 
mikrofonus. Jie girdi viską, apie ką mes kalbame. Jie netgi gali girdėti tavo 
širdies plakimą. Be to, jie mato tave tarsi dienos šviesoje, Rėjau. 

Tarytum norėdami tai patvirtinti, kareiviai einantį už jų berniuką įspėjo 
antrą kartą. 

- Tu atėmei visą gyvenimo džiaugsmą, - nusiminė Beikeris. Jo nežymus 
pietietiškas akcentas Garečio ausims pasirodė visiškai svetimas. 

Makraisas nuėjo šalin. Tamsa izoliavo kiekvieną iš jų atskirai, ir Garetis 
pajuto jį užgriūvantį vienišumo jausmą. Kiekvienąsyk kažkam sutreškėjus 
miškuose, pro kuriuos jie dabar žingsniavo, aplink pasigirsdavo murmesys ir 
pusiau amsėjimas. Tad Garetis su nuostaba suprato, jog mieste išaugusiems 
berniukams naktinis žygis per Meino miškus visiškai neatrodė panašus į iš- 
kylą. Kažkur kairėje paslaptingai suūkė pelėda. Kitoje pusėje kažkas krebž- 
telėjo, nutilo, vėl krebžtelėjo ir vėl nutilo, ir staiga šoktelėjo tolyn nuo kelio. 
Pasigirdo dar vienas nervingas aiktelėjimas: 

- Kas tai buvo? 

Virš galvų kaprizingi pavasario debesys, panašūs į dangumi plaukiančias 
skumbres, žadėjo daugiau lietaus. Garetis pasistatė apykaklę ir įsiklausė į sa- 
vo žingsnius, atsitrenkiančius į asfaltą. Tai buvo subtilus psichinis prisitaiky- 
mas - lyg geriau regėtum naktį, ilgiau pabuvęs tamsoje. Šįryt Garetis negir- 
dėjo savo žingsnių, o ką jau kalbėti apie visureigio burzgimą. Tačiau dabar 
jis puikiai girdėjo juos: savo ypatingą eiseną, ir kaip kairė pėda retkarčiais 
brūkšteli į asfaltą. Jam atrodė, jog jo žingsniai aidėjo kaip širdies dūžiai - 
smarkus gyvybės ir mirties garsas. 

Jo akys perštėjo it smėlio pripiltos. Vokai apsunko. Garečio energija ta- 
rytum lašėjo pro kriauklės skylę jo kūno centre. 

Monotoniškai reguliariai skelbė įspėjimus, bet nė vieno vaikino nenušo- 
vė. Barkovičius užsičiaupė. Stebinsas už jų nugarų vėl virto neįžiūrimu vai- 
duokliu. 

Laikrodžio rodyklė rodė 23:40. 

Artėja raganų valanda, - pamanė Garetis. - Kai prasiveria kapinės ir iš- 
kelia savo sutrūnijusius negyvėlius. Kai visi geri berniukai nueina miegoti. 
Kai žmonos ir meilužiai pagaliau nurimsta lovoje. Kai keleiviai neramiai 
miega autobuse pakeliui į Niujorką. Kai nenutrūkstamai per radiją groja 
Glenas Mileris, o barmenai jau mąsto apie kėdžių užkėlimą ant stalų ir... 

Prieš akis vėl išdygo Dženės veidas. Garetis prisiminė, kaip prieš pusę 
metų pabučiavo ją per Kalėdas po plastikiniu amalu, kurį jo motina pakabin- 
davo virtuvėje ant didelio apvalaus šviestuvo. Vaikiška kvailystė. Žiūrėk, 
kur stovi. Jos lūpos buvo nustebusios ir švelnios, tačiau nesipriešinančios. 
Gražus bučinys. Apie tokį tik ir svajoti. Jo pirmas tikras bučinys. Garetis vėl 
pabučiavo Dženę, parvežęs ją namo. Jiedu stovėjo jos įvažiavimo keliuke ty- 
lioje krentančio kalėdinio sniego pilkumoje. Tai buvo daugiau nei gražus 
bučinys. Garetis apglėbė Dženės liemenį, ji apkabino jo kaklą, surakino ran- 
kas ir užmerkė akis (Garetis slapčia žvilgtelėjo). Jis pajuto, kaip prie jo pri- 
sišliejo jos krūtys (žinoma, paslėptos po paltu). Tada Garetis vos neprisipa- 
žino mylįs ją, bet ne... pernelyg greitai. 

Po to jie mokė vienas kitą. Dženė įteigė jam, jog knygas reikia perskai- 
tyti ir padėti į vietą, o ne mokytis iš jų. (Garetis buvo kalikas, ir tai linksmi- 
no Dženę. Iš pradžių tai erzino jį, bet vėliau ir pats Garetis ėmė iš to šaipy- 
tis.) Jis išmokė ją megzti. Tai be galo juokinga. Kas jau kas, tačiau būtent 
Garečio tėvas išmokė jį megzti... dar prieš Būriui suimant jį. O savo ruožtu 

Garečio tėvas perėmė šiuos įgūdžius iš savo tėvo. Regis, tai buvo vyriška 
Garečių klano tradicija. Dženę sužavėjo įvairūs raštai, ir ji netruko pranokti 
patį Garetį su jo stropiai numegztais šalikais bei pirštinėmis, pereidama prie 
megztinių ir galiausiai - prie nėrimo vąšeliu ir netgi servetėlių nėrimo. Nors 
ji metė šį užsiėmimą, kai tik gerai įgudo. 

Garetis taipgi išmokė Dženę šokti rumbą ir čia-čia, nes nesibaigiančiais 
šaštadienio rytais lankė ponios Amelijos Dorgen šiuolaikinių šokių mokyk- 
lą... tai buvo jo motinos idėja, kuriai jis energingai priešinosi. Tačiau, ačiū 
Dievui, motina nepasidavė. 

Garetis prisiminė ant beveik tobulo Dženės veido ovalo žaidžiančius še- 
šėlius, jos eiseną, balso pakilimą ir kritimą bei lengvai siūbuojantį klubą ir 
su siaubu nusistebėjo, ką jis čia veikia, eidamas šiuo tamsiu keliu. Jam rei- 
kėjo jos. Jis norėjo vėl viską pakartoti, bet kitaip. Dabar, mąstydamas apie 
įdegusį Majoro veidą, žilus ūsus bei veidrodinius akinius nuo saulės, Gare- 
tis jautė tokį gilų siaubą, kad net kojas apleido jėgos. Kodėl aš čia? - jis be- 
viltiškai klausė savęs, tačiau neišgirdęs atsakymo vėl paklausė: 

- Kodėl aš... 

Tamsoje nugriaudėjo šūviai, ir suglebęs kūnas bumptelėjo ant asfalto. 
Garetį vėl apėmė karšta, gerklę gniaužianti baimė, verčianti aklai bėgti, ner- 
ti į krūmus ir skuosti, kol ras Dženę ir saugumą. 

Makraisą vertė nepasiduoti Barkovičius. O Garetis susitelks ties Džene. 
Jis eis pas Dženę. Maratonininkų giminėms ir mylimiesiems buvo rezervuo- 
jamos vietos pirmoje eilėje. Jis pamatys ją. 

Garetis prisiminė, kaip pabučiavo tą kitą merginą, ir susigėdo. 

Iš kur tu žinai, kad tau pavyks? Mėšlungis... pūslės... įsipjovimas ar 
kraujas iš nosies, kurio nesugebėsi sustabdyti... per stati ir per didelė kalva. 
Iš kur žinai, kad pavyks? 

Man pavyks, man pavyks. 

- Sveikinu, - per petį metė Makraisas, priversdamas Garetį pašokti. 

- Ką? : 

- Jau vidurnaktis. Išlikome, kad pakovotume dar vieną dieną, Gareti. 

- Ir ne vieną, - pridūrė Abraomas. - Bent jau aš. Jūs supraskit, aš visai ne- 
pavydžiu jums... 

- Jei jums įdomu, tai iki Oldtauno liko šimtas penkios mylios, - įsiterpė 
Olsonas. 

- Ir kam rūpi tas Oldtaunas? - paklausė Makraisas. - Ar kada nors ten bu- 
vai, Gareti? 

- Ne. 

- O Augustoje? Velnias, maniau, kad ji Džordžijoje. 

- Taip, aš buvau Augustoje. Tai valstijos sostinė... 

- Rajoninės reikšmės, - įsiterpė Abraomas. 

- Savivaldybės pastatas, pora eismo žiedų, pora kino teatrų... 

- Ir jis yra Meine? - paklausė Makraisas. 

- Na, tai maža valstijos sostinė, - šypsodamasis atsakė Garetis. - Palauk, 
kol pasieksime Bostoną. 

Pasigirdo riksmai. 

Iš priekio atsklido raginimai, šūksniai ir švilpimas. Garetis sunerimo, iš- 
girdęs savo paties vardą. Priekyje už pusės mylios stovėjo apleistas ir sugriu- 
vęs senas ūkininko namas. Tačiau sutrūkęs žibintas vis tiek buvo kažkaip 
įjungtas, ir priešais namą matėsi didžiulis užrašas, sudėliotas iš pušies šakelių: 


GARETIS - MŪSŲ NUMYLĖTINIS 
Arustuko apygardos Tėvų asociacija 


- Ei, Gareti, o kur tėvai? - šūktelėjo kažkas. 

- Namie daro vaikus, - sutrikęs atrėžė Garetis. 

Nėra jokios abejonės, jog Meinas - Garečio gimtinė, tačiau užrašai, šūks- 
niai ir kitų pašaipos vis tiek žemino jį. Per pastariąsias penkiolika valandų 
Garetis suvokė, kad jis visai netrokšta būti dėmesio centre. Mintis, jog mili- 
jonai žmonių visoje valstijoje serga ir lažinasi už jį (dvylika prie vieno, - taip 
sakė kelio darbininkas... ar tai gerai, ar blogai?), truputį baugino. 

- Nejau jie paliktų keletą “prinokusių" tėvelių, gulinėjančių kažkur aplin- 
kui, - tarė Deividsonas. 

- Išmestų iš Tėvų-Mokytojų asociacijos? - pasiteiravo Abraomas. 

Juokelis buvo nevykęs ir kaipmat išblėso. Kelias greitai sunaikindavo vi- 
sus pajuokavimus. Jie perėjo per dar vieną tiltą, šįkart - betoninį, po kuriuo 
tekėjo didelė upė. Po jais it juodas šilkas čiurleno vanduo. Keli svirpliai at- 
sargiai čirpė, o penkiolika po vidurnakčio ėmė krapnoti šaltas, smulkus lie- 
tutis. 

Priekyje kažkas užgrojo lūpine armonikėle. Melodija buvo trumpa (6-as 
patarimas: tausokite kvėpavimą), tačiau labai graži. Panašu į “Seną juoduką 
Džo", - pamanė Garetis. - Kukurūzų lauke girdisi rauda. Visi juočkiai ver- 
kia, nes Jujingas jau po žeme. 

Ne, tai ne “Senas juodukas Džo“, o kita Stiveno Fosterio - rasisto klasi- 
ko - melodija. Senas geras Stivenas Fosteris. Mirtinai nusigėrė. Kaip ir Po. 
Po - nekrofilas, vedęs savo keturiolikmetę pusseserę. Taigi jis ir pedofilas. 
Du tvirkintojai, jis ir Stivenas Fosteris. Jei tik jie būtų sulaukę Maratono, - 
mąstė Garetis. - Jiedu būtų galėję sukurti pirmąjį pasaulinį Patologinį miu- 
ziklą. “Negras šaltame šaltame kelyje“ arba “Išdavikas žygis“, arba... 

Priekyje kažkas pradėjo klykti, ir Garetis pajuto, kaip stingsta kraujas. 
Girdėjosi labai jaunas balsas. Jis klykė be žodžių. Tamsi figūra atsiskyrė nuo 
grupės, peršoko per kelkraštį priešais visureigį (Garetis net nevaliojo prisi- 
minti, kada po pataisyto tilto visureigis vėl prisijungė prie jų) ir nėrė į miš- 
ką. Nugriaudėjo šūviai. Pasigirdo traškesys, ir negyvas kūnas nukrito per 
krūmokšnius ant žemės. Vienas kareivis nušoko ir nutempė suglebusią bū- 
tybę už rankų. Garetis apatiškai stebėjo ir mąstė, kad net ir prie siaubo pri- 
prantama. Net ir mirtimi persisotinama. 

Muzikantas su armonikėle satyriškai užgrojo “Užgesink šviesą“, tačiau 
kažkas - regis, Kolis Parkeris - piktai liepė jam užsikimšti. Stebinsas nusi- 
juokė. Staiga Garetis įtūžo ant Stebinso ir norėjo atsisukęs paklausti, kaip jis 
jaustųsi, jei kas nors juoktųsi iš jo mirties. To galėjai laukti tik iš Barkovi- 
čiaus. Barkovičius sakė šoksiąs ant daugybės kapų ir jau šoko ant šešiolikos. 

Abejoju, ar jo kojos ilgai pajėgs šokti, - pamanė Garetis. Aštrus skaus- 
mas pervėrė dešinės kojos padą. Ten mirtinai įsitempė raumenys ir vėl atsi- 
leido. Sulaikęs kvėpavimą, Garetis laukė, kol skausmas vėl pasikartos: daug 
stipriau, paversdamas pėdą niekam tikusiu medžio gabalu. Bet taip neatsitiko. 

- Aš nebevaliosiu ilgai eiti, - sukrenkštė Olsonas. Matėsi tik jo baltas vei- 
das it dėmė tamsoje. Niekas neatsakė. 

Tamsa. Tebūnie prakeikta tamsa. Garečiui atrodė, jog juos gyvus palai- 
dojo joje. Užmūrijo joje. Iki aušros dar visas amžius. Daugelis iš jų nebesu- 
lauks aušros. Arba saulės. Jie buvo palaidoti šešių pėdų tamsos gylyje. Jiems 
trūko tik monotoniškai giedančio kunigo, kurio balso nepajėgtų užgožti tam- 
sa, virš kurios stovėtų raudotojai. Jie net nesuvokė esantys čia, esantys gyvi, 
klykiantys ir grabaliojantys karsto dangtį - tamsą. Oro vis mažėjo, oras pa- 
mažu virto nuodingomis dujomis, viltis blėso, kol pati tapo tamsa, ir virš vi- 
so to girdėjosi į koplyčios varpo skambesį panašus kunigo balsas bei raudo- 
tojų, nekantraujančių išnerti į šiltą gegužės dienos šviesą, padų šiurenimas. 

Visa tai užgožė vabalų, kurie rausė sau kelią po žeme, skubėdami į di- 
delę puotą, zvimbimas. 

Tuoj išprotėsiu, - mąstė Garetis. - Po šimts, man tuoj nuvažiuos stogas. 

Svelnus vėjelis ošė pušyse. 

Garetis apsisuko ir nusišlapino. Stebinsas šiek tiek pasitraukė, o Harkne- 
sas pusiau sukosėjo, pusiau užknarkė. Jis ėjo pusiau miegodamas. 

Garetis girdėjo netgi nežymius gyvenimo garsūs: kažkas atsikrenkštė ir 
nusispjovė, kažkas patraukė nosį, kažkas priekyje, kairėje pusėje, kažką gar- 
siai žiaumojo. Kažkas pasiteiravo kito, kaip šis jaučiasi. Pasigirdo atsakoma- 
sis murmesys. Janikas tyliai ir dažnai netiksliai švilpavo. 

Sąmonė. Visa tai - sąmonės darbas. Bet amžinai nesitęs. 

- Ir kodėl aš įsipainiojau į šitą mėšlą? - staiga beviltiškai paklausė Olso- 
nas, atspindėdamas Garečio mintis.- Ir kodėl aš leidau sau įsipainioti? 

Niekas neatsakė. Jau seniai niekas neatsakinėjo į jo klausimus. Tarytum 
Olsonas jau būtų miręs. , 

Vėl pradėjo lyti. Jie praėjo pro dar vienas senas kapinaites, bažnytėlę, 
mažytę krautuvėlę ir įžengė į Naujosios Anglijos bendruomenės tipo tvar- 
kingų namelių rajoną. Kelias aplenkė miniatiūrinį verslo sektorių, kur galbūt 
balsais, tarsi bijotų prikelti savo kaimynus. Garetis pastebėjo, kad tarp jų ne- 
buvo nė vieno jauno. Jauniausias atrodė kokių trisdešimt penkerių metų įsi- 
spitrijęs į juos vyriškis. Jis nešiojo berėmius akinius ir buvo užsivilkęs nu- 
triušusį sportinį paltą, kad apsisaugotų nuo šaltuko. Plaukai styrojo ant pa- 
kaušio, ir su nuostaba Garetis pastebėjo pusiau prasegtą jo klyną. 

- Pirmyn! Puiku! Pirmyn! Pirmyn! Kaip puiku! - skandavo vyriškis. Jis be 
paliovos mojavo putlia ranka, o jo žvilgsnis degino kiekvieną maratonininką. 

Kaimo pakrašty apsimiegojęs policininkas laikė sustabdęs riaumojantį 
vilkiką su užrašu “EUREKOS FERMERIŲ SĄJUNGA NR.81" virš didelių 
dvigubų durų, ir kaimas liko už nugarų. Be jokios priežasties Garetis galėjo 
lažintis, jog ką tik praėjo pro Širlės Džekson apsakymą. 

Makraisas mirktelėjo jam. 

- Tik pažvelk į šitą puošeivą. 

“Šitas puošeiva" buvo aukštas berniukas absurdišku žaliu lietpalčiu, kuris 
pynėsi jam tarp kelių. Vaikinukas pėdino rankomis apsikabinęs galvą, tarsi 
būtų užsidėjęs milžinišką kompresą. Jis svyravo į šalis. Garetis atidžiai nu- 
žvelgė jį, negalėdamas prisiminti šio dalyvio anksčiau... tačiau, be abejo, 
tamsa pakeitė veidus. 

Berniukas užkliuvo už savo kojos ir vos nepargriuvo. Jis patraukė toliau. 
Gal dešimt minučių Garetis su Makraisu susižavėję tylomis stebėjo jį, pa- 
miršdami savo skausmus ir nuovargį, iškeisdami juos į to vaikino kovą. Vai- 
kinukas nė karto nesudejavo ir nesušvokštė. 

Olsonas sušnibždėjo: 

- Kas tau atsitiko? 

Bet vaikinas, regis, jo neišgirdo. Taip jau atsitinka, - pastebėjo Garetis. 
Visiškas atsiribojimas nuo visko ir nuo visų. Nuo visko, išskyrus kelią. Jie 
spoksojo į kelią siaubingai susižavėję, tarytum jiems būtų reikėję lynu eiti 
virš nesibaigiančios bedugnės. 

- Koks tavo vardas? - Garetis paklausė berniuko, tačiau atsakymo nesu- 
laukė. 

Staiga jis suvokė, jog jau nebe pirmą kartą kartoja šį klausimą lyg idio- 
tišką litaniją, kuri išgelbėtų nuo likimo, it greitasis juodasis svoris lekiantis į 
jį iš tamsos. 

- Koks tavo vardas, a? Koks tavo vardas, koks tavo vardas, koks... 

- Rėjau, - Makraisas patempė jį už rankovės. 

- Jis man nesako, Pitai, priversk jį atsakyti, priversk pasakyti savo var- 
dą... 

- Netrukdyk jam. Jis miršta, netrukdyk jam. 

Berniukas su 45-u numeriu ant lietpalčio vėl pargriuvo, šįkart veidu že- 
myn. Kai atsikėlė, ant kaktos matėsi pamažu pasrūvantys krauju įbrėžimai. 
Vaikinukas atsiliko nuo Garečio grupės, tačiau jie išgirdo, kada jis gavo 
paskutinį įspėjimą. 

Jie perėjo tirštesnę tamsos skylę - geležinkelio tunelį. Lietus tiško žemyn, 
duslus ir paslaptingas šioje akmeninėje gerklėje. Čia buvo labai drėgna. Iš- 
lindęs į gryną orą, Garetis su dėkingumu išvydo priešakyje nusidriekusį il- 
£gą, tiesų ir plokščią kelio ruožą. 

45-as numeris vėl parkrito. Pasigirdo skubūs išsisklaidančių berniukų 
žingsniai. Netrukus pokštelėjo šūviai. Garetis nusprendė, jog berniuko var- 
das visai nebuvo svarbus. 

O dabar mūsų varžybų dalyviai užsidarė 
atsiskyrėlių būdelėse. 
Džekas Beris 
“Dvidešimt vienas" 


Pusė keturių ryto. 
Rėjui Garečiui ši minutė atrodė pati ilgiausia gyvenime. Tai buvo ato- 
slūgis, laikas, kai jūra atsitraukia, palikdama glotnų krantą, nusėtą žolių gu- 

mulais, surūdijusiomis alaus skardinėmis, supuvusiais prezervatyvais, su- 
daužytais buteliais, sulaužytais plūdurais bei maurais apaugusiais skeletais 
su maudymosi glaudžių liekanomis. Tai buvo mirtinas atoslūgis. 

Po berniuko, dėvėjusio lietpaltį, dar septyni užsidirbo bilietus. Apie an- 
trą valandą nakties trys žuvo beveik kartu it sudžiūvę kukurūzai pirmame 
stipriame rudens vėjyje. Maratonininkai įveikė septyniasdešimt penkias my- 
lias, o dvidešimt keturių dalyvių jau nebebuvo. 

Bet tai nesvarbu. Dabar svarbiausias buvo mirtinas atoslūgis. Pusė ketu- 
rių ir mirtinas atoslūgis. Pasigirdo dar vienas įspėjimas, ir netrukus darkart 
nugriaudėjo šūviai. Šįkart bilietą užsidirbo pažįstamas vaikinas - 8-as nume- 
ris Deividsonas, teigęs, jog kažkada įsmuko į Stoibenvilio mugės prostitutės 
palapinę. 

Garetis pažvelgė į baltą, kraujais aptaškytą Deividsono veidą ir vėl nu- 
kreipė žvilgsnį į kelią. Dabar jis labai dažnai žiūrėdavo į kelią. Kartais balta 
linija eidavo ištisai, kartais virsdavo punktyrine, o kartais - dviguba it tram- 
vajaus bėgiai. Garetis svarstė, kaip žmonės galės važinėti šiuo keliu ir nepa- 
stebėti gyvybės ir mirties ženklų šioje baltoje linijoje. O galbūt jie pastebi? 

Asfaltas žavėjo jį. Kaip malonu būtų pasėdėti ant šio asfalto. Iš pradžių 
pritūptum, ir sumedėję kelių sąnariai pokšteltų it vaikiškas orinis pistoletas. 
Tada padėtum rankas už savęs ant vėsaus akmenuoto paviršiaus ir, prispau- 
dęs užpakalį, pajustum, kaip nebepakeliamas šimto šešiasdešimties svarų 
slėgis palieka kojas ramybėje... o tada atsigultum išskėtęs kojas ir rankas, 
jausdamas, kaip išsitiesia pavargęs stuburas... pakeltum akis į medžius ir už- 
burtą žvaigždžių ratą... nebegirdėdamas įspėjimų, tik spoksodamas į dangų 
ir laukdamas... laukdamas... 

Taip. 

Išgirstum žingsnių šurmulį, maratonininkams atsitraukiant nuo ugnies li- 
nijos ir paliekant jį vieną it auką ant aukuro. Išgirstum šnabždesį. Ei, Gare- 
tis, tai Garetis užsidirbo bilietą! Galbūt užtektų laiko išgirsti Barkovičiaus 
juoką, jam dar kartą užsivarstant metaforiškus šokių batelius. Nusitaikančių 
karabinų trekštelėjimas, ir... 

Garetis atplėšė akis nuo kelio ir blausiai įsispoksojo į aplink judančius 
šešėlius. Po to pažvelgė į horizontą, ieškodamas bent mažiausios praside- 
dančios aušros žymelės. Be abejo, jos dar nesimatė. Naktis vis dar buvo 
tamsi. 

Jie praėjo pro du tris tamsius ir miegančius mažus miestelius. Nuo vi- 
durnakčio sutiko galbūt tris tuzinus apsnūdusių kieto riešutėlio tipo žiūrovų, 
kurie, ar paragaras, ar tvanas, kiekvieną gruodžio trisdešimt pirmąją stebė- 
davo ateinančius Naujuosius metus. Pastarosios pusketvirtos valandos virto 
sapnų montažu, pusiau užmigusio lunatiko košmaru. 

Garetis įsižiūrėjo į veidus aplink jį, tačiau visi atrodė nepažįstami. Jį ap- 
niko padrika panika. Garetis patapšnojo prieš jį pėdinančiam ėjikui per petį. 

- Pitai? Pitai, ar tai tu? 

Berniukas susierzinęs pasitraukė nuo jo ir nebeatsisuko. Olsonas žings- 
niavo Garečiui iš kairės, Beikeris - iš dešinės, tačiau dabar kairėje nieko 
nesimatė, o iš dešinės einantis bemiukas atrodė daug pilnesnis už Artą Beikerį. 

Kažkokiu būdu Garetis nuklydo nuo kelio ir atsidūrė vėlyvą metą išky- 
laujančių skautų būryje. Jie jau ieško jo. Medžioja jį. Šautuvai, šunys ir Bū- 
riai su radarais, šilumos ieškikliais ir... 

Garetį užliejo palengvėjimas. Ketvirtą valandą ryto priekyje jis išvydo 
Abraomą. Reikėjo tik truputį pasukti galvą. Ištįsėliškos figūros nebuvo gali- 
ma supainioti su kuo nors kitu. 

- Abraomai! - sušnibždėjo Garetis. - Abraomai, ar tu nemiegi? 

Abraomas kažką sumurmėjo. 

- Klausiau, ar nemiegi? 

- Taip, po perkūnais, Gareti, palik mane ramybėj. 

Bent jau jis buvo šalia. Visiško pasimetimo jausmas išnyko. 

Kažką priekyje įspėjo trečiąsyk, ir Garetis pamanė: Aš neturiu nė vieno 
įspėjimo! Galėčiau minutėlę ar pusantros atsisėsti. Galėčiau... 

Bet niekada nebeatsikelčiau. 

Paprasčiausiai mirtų. Garetis prisiminė žadėjęs motinai susitikti su ja ir 
Džene Fryporte. Jis pažadėjo visiškai lengvabūdiškai. Vakar devintą valan- 
dą ryto atrodė, kad į Fryportą atvyks lengvai. Tačiau dabar visa tai virto tri- 
jų dimensijų tikrove, o galimybė nužingsniuoti į Fryportą tik viena kruvinų 
medinių kojų pora - tikru siaubu. 

Kažką dar nušovė... šįkart už jo. Kulka nepataikė į tikslą, ir nelaimingas 
bilieto savininkas kimiai suriko. Riksmas tęsėsi visą amžinybę, kol kita kul- 
ka jo nenutraukė. Garetis kažkodėl pagalvojo apie bekonieną. Rūgščios sei- 
lės susikaupė burnoje ir užkimšo gerklę. Garetis mąstė, ar dvidešimt šeši 15- 
kritusieji - tai daug ar mažai, praėjus septyniasdešimt penkias Maratono my- 
lias. 

Galva iš lėto nusviro žemyn, kojos pačios tipeno į priekį. Garetis prisi- 
minė, kai dar būdamas mažas dalyvavo laidotuvėse. Kai laidojo Šmikį Da- 
lesiją. Ne, jo tikras vardas buvo ne Smikis, o Džordžas, tačiau visi kiemo 
vaikai vadino jį Šmikiu, nes jo akys ne visai sutapo... 

Garetis prisiminė, kaip Smikis laukdavo, kol jį pakvies žaisti beisbolą 
(nors visada pakviesdavo paskutinį), viltingai dairydamasis savo nesveiko- 
mis akimis į komandų kapitonus it teniso varžybų žiūrovas. Jis visada žais- 
davo lauko centre, kur reikėdavo pagauti labai mažai kamuoliukų, tad Smi- 
kis negalėdavo padaryti komandai žalos. Viena jo akis buvo beveik akla, to- 
dėl jis sunkiai sugebėdavo pagauti kamuoliuką. Vienąsyk jis kyštelėjo savo 
pirštinę oro gūsiui, o tuo tarpu kamuoliukas trenkėsi jam į kaktą - bumpt! - 
it melionas, kuriam kažkas smogė virtuvinio peilio rankena. Kamuoliuko 
siūlės visai savaitei paliko į prekinį ženklą panašų kvadratėlį ant Smikio 
kaktos. 

Šmikis žuvo po mašinos ratais US-1 magistralėje už Fryporto. Vienas iš 
Garečio draugų, Edis Klipstainas, matė, kaip tai atsitiko. Sešias savaites Edis 
Klipstainas žavėjo vaikus pasakodamas, kaip mašina atsitrenkė į Smikio Da- 
lesijo dviratį, ir Smikis nulėkė nuo dviračio sėdynės pamesdamas batus. Abi 
kojos mosavo iš paskos, jo kūnui skriejant nuo “Schwinn" dviračio sėdynės 
iki akmeninės sienos, į kurią Šmikis trenkėsi ir ištaškė savo galvelę it šlapią 
klijų gumulą. 

Garetis nuėjo į Šmikio laidotuves, tačiau pakeliui prarado apetitą, galvo- 
damas, ar tik Šmikio galva nebus uždrėbta ant karsto pagalvėlės lyg “Elmer"* 
klijai, tačiau Šmikis gulėjo kaip gyvas, apvilktas sportiniu švarkeliu, su kak- 
laraiščiu bei “Mažųjų skautų" nario ženkleliu, pasiruošęs išlipti iš karsto, jei 
tik kas nors prasitartų apie beisbolą. Nevienodos akys buvo užmerktos, ir 
Garetis nusiramino. 

Tai vienintelis numirėlis, kurį Garetis matė iki šiol, ir tas švarus bei tvar- 
kingas. Nieko panašaus į Jujingą, berniuką su lietpalčiu ar Deividsoną, krau- 
jais aptaškytu išvargusiu veidu. 

Tai nesveika, - niūriai mąstė Garetis. - Nesveika. 

Be penkiolikos keturios jį pirmąkart įspėjo, ir jis smarkiai dukart 
pliaukštelėjo sau per veidą, bandydamas atsibusti. Visas kūnas buvo sustin- 
gęs į kaulą. Inkstai spazmavo, tačiau Garetis jautė, jog dar ne metas šlapin- 
tis. Galbūt tai tik jo vaizduotės padarinys, bet žvaigdės rytuose atrodė trigu- 
bai blyškesnės. Su nuostaba Garetis pagalvojo, jog vakar tokiu pat metu jis 
miegojo ant užpakalinės mašinos sėdynės, jiems bevažiuojant prie starto li- 
nijos pasienyje. Jis beveik matė save, išsitiesusį ant nugaros, išsiskėtojusį, 
nejudantį. Garetis pajuto begalinį troškimą susigrąžinti vakarykštį rytą. 

Be dešimt keturios. 

Garetis apsidairė, jausdamas nepalyginamą pasitenkinimą, kad jis vienas 
iš tų visiškai atsibudusių ir sąmoningų. Dabar tikrai buvo šviesiau, nes jau 
galėjai įžiūrėti einančių siluetų bruožus. Beikeris žingsniavo priekyje, - jį ga- 
lėjai atpažinti iš raudonai dryžuotų marškinių, - Makraisas ėjo greta jo. Ga- 
retis pastebėjo kairėje tipenantį Olsoną, besistengiantį neatsilikti nuo visurei- 
gio, ir nustebo. Jis neabejojo, kad Olsonas užsidirbo bilietą per tamsiausias 
nakties valandas, ir džiaugėsi, jog nereikėjo matyti mirštančio Henko. Ir da- 
bar dar buvo sunku įžvelgti, kaip jis atrodė, tačiau Olsono galva kilnojosi į 
žingsnių taktą it skudurinės lėlės. 

Persis, kurio mama vis pasirodydavo kelyje, ėjo kartu su Stebinsu. Per- 
sis mėtėsi į šalis lyg jūreivis, po ilgo plaukiojimo pirmąkart išlipęs į krantą. 
Garetis pastebėjo Griblį, Harknesą, Vymaną ir Kolį Parkerį. Dauguma jam 
pažįstamų vaikinų vis dar ėjo keliu. 

Apie ketvirtą virš horizonto ėmė švisti, ir Garečiui pradėjo kilti nuotai- 
ka. Jis su siaubu žvelgė atgal į ilgą nakties tunelį ir stebėjosi sugebėjęs jį 
įveikti. 

Garetis paspartino žingsnį ir prisiartino prie Makraiso, kuris ėjo prispau- 
dęs smakrą prie krūtinės pusiau atmerktomis, tačiau tuščiomis akimis - dau- 
giau miegančiomis nei prabudusiomis. Seilė tįso nuo lūpų kampučio, nuo- 
stabiai spindėdama nuo pirmo drovaus aušros prisilietimo. Garetis it užbur- 
tas spoksojo į šį keistą fenomeną. Jis nenorėjo prikelti Makraiso. Kol kas už- 
teko būti šalia jam patinkančio žmogaus, kuris taipgi išsilaikė pernakt. 

Jie kirto akmenuotą, stipriai nuožulnėjančią lygumą, kur prie nužievin- 
tų rąstų tvoros stovėjo penkios karvės ir rupšnodamos žolę spoksojo į mara- 
tonininkus. Mažas šunėkas išbėgo iš ūkininko kiemo ir ėmė smarkiai skaly- 
ti. Kareiviai ant visureigio pakėlė savo šautuvus, pasiruošę nušauti gyvulėlį, 
jei jis ims maišyti Maratono dalyviams, tačiau šuo tik lakstė kelkraščiu, iš 

saugaus atstumo narsiai gindamas savo teritoriją. Kažkas piktai liepė jam už- 
sikimšti. 

Aušra visiškai pakerėjo Garetį. Jis stebėjo, kaip pamažu šviesėja dangus 
ir žemė; kaip balta juosta horizonte tampa rožine, po to - raudona ir galiau- 
siai - auksine. Nespėjus nakčiai visiškai ištirpti, vėl nugriaudėjo šūviai, ta- 
čiau Garetis jų beveik neišgirdo. Pirmasis raudonas saulės lankas iškilo virš 
horizonto, paniro po debesiu ir vėl energingai nušvito. Regis, bus tobula die- 
na, ir Garetis tik pusiau aiškiai pasveikino ją galvodamas: Ačiū Dievui, ga- 
lėsiu mirti dienos šviesoje. 

Sučirškė mieguistas paukštelis. Jie praėjo pro dar vieną sodybą, iš kurios 
barzdotas vyriškis pamojavo jiems, sustabdęs karučius su kauptukais, grėb- 
liais ir sėklomis. 

Šešėliuotame miške kimiai sukarkė varna. Pirmoji dienos šiluma švel- 
niai palietė Garečio veidą. Jis nusišypsojo ir garsiai paprašė gertuvės. 

Makraisas keistai krestelėjo galvą lyg šuo, pažadintas iš sapno, kuriame 
gaudė katę, ir apsiblaususiomis akimis apsidairė aplinkui. 

- Dieve, dienos šviesa. Dienos šviesa, Gareti. Kiek valandų? 

Garetis žvilgtelėjo į laikrodį ir nustebo, jog jau be penkiolikos penkios. 
Jis parodė Makraisui laikrodį. 

- Kiek mylių praėjom? Ar nutuoki? 

- Apie aštuoniasdešimt. Ir dvidešimt septynių mūsiškių jau nebėra. Jau 
nuėjome ketvirtį kelio iki namų, Pitai. 

- Aha, - Makraisas nusišypsojo. - Tiesa, ar ne? 

- Velniška tiesa. 

- Ar jautiesi geriau? 

- Tūkstantį kartų geriau. 

- Aš irgi. Manau, dėl dienos šviesos. 

- Dieve, galiu lažintis, jog šiandien išvysim daug žmonių. Ar skaitei 
straipsnį “World's Week“ apie Maratoną? 

- Tik prabėgom. Norėjau pamatyti išspausdintą savo vardą. 

- Ten rašė, kad kiekvienais metais Maratono metu lažybose sukasi per du 
milijardus dolerių. Du milijardus! 

Beikeris taip pat prabudo ir prisijungė prie jų. 

- Vidurinėje mokykloje mes rinkdavome bendrą fondą, - papasakojo jis. 
- Visi įmesdavome po dvidešimt penkis centus, o po to iš skrybėlės traukda- 
vome triženklį skaičių. Ir vaikinas, kurio skaičius būdavo arčiausiai iš viso 
pracitų Maratono mylių skaičiaus, gaudavo pinigus. 

- Olsonai:! - linksmai sušuko Makraisas. - Tik pagalvok, kiek grynųjų pa- 
statyta už tave, berniuk! Pagalvok apie žmones, kurių pinigų ryšulėliai guli 
tiesiai ant tavo kaulėtos subinės! 

Olsonas išvargusiu balsu atsakė, kad žmonės, pastatę pinigus už jo kau- 
lėtą subinę, gali pradėti vienas kitam statyti kai ką kitą. Makraisas, Beikeris 
ir Garetis nusikvatojo. 

+ Šiandien sutiksime daug gražių mergaičių, - pamerkdamas Garečiui 
akį, tarė Beikeris. 

- Ne, baigta. Aš turiu merginą, todėl nuo šiol būsiu geras berniukas. 

- Jokių nuodėmingų minčių, žodžių ir darbų, - pacitavo Makraisas. 

Garetis patraukė pečiais. 

- Galvok, kaip nori. 

- Šansas lygus šimtui prie vieno, kad tau beliko tik pamojuoti jai ir nie- 
ko daugiau, - išpyškino Makraisas. 

- Septyniasdešimt trys prie vieno. 

- Vis vien šansai nedideli. 

Tačiau Garečio humoro jausmas niekur nedingo. 

- Jaučiuosi galįs žingsniuoti nors ir visą amžinybę, - ironiškai tarė jis. Po- 
ra dalyvių iškart susiraukė. 

Jie praėjo pro visą parą dirbančią degalinę. Jos darbuotojas išėjo jiems 
pamojuoti. Beveik visi atsakė jam tuo pačiu. Darbuotojas ypatingai ragino 
94-ą numerį Veiną. 

- Gareti, - tyliai kreipėsi Makraisas. 

- Ką? 

- Aš nežinau, kas tiksliai žuvo pernakt. O tu? 

- Ne. 

- Barkovičius? 

- Ne. Jis priekyje. Priešais Skremą. Matai? 

- O. Taip, regis, matau. 

- Stebinsas vis dar eina gale. 

- Nieko nuostabaus. Įdomus vaikinas, tiesa? . 

- Aha. ' 

Stojo tyla. Makraisas atsiduso, nusiėmė kuprinę nuo peties ir išsitraukė 
makaronų. Pasiūlė vieną Garečiui, ir šis paėmė. 

- Norėčiau, kad viskas baigtųsi. Vienaip ar kitaip. 

Jie tylėdami suvalgė makaronus. 

- Mes jau pusiaukelėje į Oldtauną, tiesa? - paklausė Makraisas. - Aštuo- 
niasdešimt sukorėm, dar aštuoniadešimt liko? 

- Ko gero. 

- Iki vakaro nenueisim. 

Kai paminėjo naktį, Garečio oda pašiurpo. 

- Ne. Iš kur pas tave tas randas, Pitai? 

Makraisas nenoriai palietė skruostą ir randą. 

- Ilga istorija. 

Garetis geriau įsižiūrėjo į jį. Makraiso plaukai buvo susivėlę ir sulipę nuo 
dulkių ir prakaito. Drabužiai susiglamžę. Veidas išbalęs, o akys - sulindusios 
į paraudusias akiduobes. | 

- Atrodai kaip mėšlo krūva, - staiga Garetis prapliupo juoktis. 

Makraisas išsišiepė. 

- Tu irgi neatrodai ką tik išlipęs iš dezodoranto reklamos, Rėjau. 

Jie ilgai ir isteriškai juokėsi, kabindamiesi vienas už kito ir tuo pat metu 
stengdamiesi išlaikyti ėjimo tempą. Puikus būdas padėti nakčiai tašką. Tai 
tęsėsi, kol Garetis su Makraisu gavo po įspėjimą. Jie liovėsi juoktis ir kalbė- 
tis, 1r užsiėmė dienos reikalais. 

Mąstymas, - galvojo Garetis. - Toks dienos reikalas. Mąstymas. Mąsty- 
mas ir vienuma, kadangi nesvarbu, ar praleisi dieną su kuo nors, ar ne; vis 
tiek galų gale liksi vienas. Garetis sukišo į galvą tiek mylių, kiek sukorė jo 
kojos. Mintys vis lindo į sąmonę, o atsikratyti jų nepavykdavo. Užteko, kad 
imtum spėlioti, ką Sokratas galvojo apie teisybę, išgėręs savo nuodų kokteilį. 

Po penktos valandos ėjikai praėjo pro pirmąjį bona fide“ žiūrovų būrelį: 
keturis berniukus, sėdinčius sukryžiuotomis kojomis it indėnai šalia palapi- 
nės rasotame lauke. Vienas vis dar buvo susisupęs į miegmaišį lyg eskimas. 
Jų rankos mojo tarsi tikslūs metronomai. Nė vienas iš jų nesišypsojo. 

Netrukus kelias išsišakojo į daug platesnį: lygų, asfaltuotą, trijų eilių. Jie 
praėjo pro sunkvežimių stovėjimo aikštelės restoranėlį, ir visi pamojavo bei 
sušvilpė trims jaunoms padavėjoms, sėdinčioms ant laiptelių, norėdami pa- 
sirodyti vis dar esą tvirti. Tik vieno Kolio Parkerio balsas skambėjo pusiau 
rimtai. 

- Penktadienio vakarą, - šaukė Kolis. - Nepamiršk. Tik tu ir aš penktadie- 
nio vakarą. 

Garečiui pasirodė, jog jie elgiasi it mažvaikiai, tačiau ir pats mandagiai 
pamojavo, o padavėjos tam visai neprieštaravo. Maratono dalyviai pasklido 
plačiau po kelią, kai tik daugumą iš jų galutinai išbudino rytmetinė gegužės 
antrosios saulutė. Garetis vėl pastebėjo Barkovičių ir pagalvojo, ar tik jis ne- 
sielgia protingai: nėra draugų, nėra ir liūdesio. 

Po kelių minučių atsklido gandas, tik šįkart jis buvo iš lūpų į lūpas ei- 
nantis anekdotas. Briusas Pastoras, berniukas, einantis priešais Garetį, atsi- 
suko į jį ir tarė: 

- Tuk, tuk, Gareti. 

- Kas ten? 

- Majoras. 

- Koks Majoras? 

- Majoras, prieš pusryčius barškinantis savo motiną, - atšovė Briusas Pa- 
storas ir siautulingai nusikvatojo. - 

Garetis prunkštelėjo ir persakė anekdotą Makraisui, o šis - Olsonui. Kai 
anekdotas pasiekė juos antrąkart, prieš pusryčius Majoras jau barškino savo 
senelę. Trečiąkart jis barškino Šeilą, Bedlingtonų terjerą, kuris taip dažnai 
pasirodydavo su Majoru spaudoje. 

Garetis juokėsi, kol pastebėjo, jog Makraisas staiga nutilo. Jis keistai įsi- 
spitrijo į kareivius mediniais veidais, stovinčius ant visureigio. Jie apatiškai 
spoksojo į Makraisą. 

- Manote, tai juokinga? - staiga suriko jis. Riksmas persmelkė ir nutildė 
juoką. Makraiso veidas pajuodo nuo plūstelėjusio kraujo. 

Randas iššoko negyvu baltu kontrastu lyg perrėžtas šauktukas, ir vieną 
baimės kupiną sekundę Garečiui pasirodė, jog Makraisą ištiko smūgis. 

- Majoras barškina pats save, štai ką aš manau! - šaukė Makraisas. - O 
jūs, vaikinai, tikriausiai barškinat vienas kitą. Labai juokinga, ar ne? Labai 
juokinga, šunsnukių porele, tiesa? Velniškai JUOKINGA, ar aš neteisus? 


* Tikras (lot.). 

Kiti maratonininkai neramiai dėbčiojo.į Makraisą ir nuo jo traukėsi. 

Staiga Makraisas pasileido prie visureigio. Du iš trijų kareivių pakėlė sa- 
vo ginklus, tačiau Makraisas sustojo ir pakėlęs kumščius pagrūmojo it pami- 
šęs dirigentas. 

- Leiskitės žemyn! Padėkite ginklus ir leiskitės žemyn! Parodysiu jums, 
kas juokinga! 

- Įspėjimas, - tobulai neutraliu balsu prabilo kareivis. - Įspėjimas 61-am. 
Antras įspėjimas. 

O, Dieve, - sustingęs pagalvojo Garetis. - Jis tuoj užsidirbs bilietą, ir jis 
taip arti... taip arti jų... jis perskros orą kaip Šmikis Dalesijas. 

Makraisas pasileido tekinas, sustojo prie visureigio ir spjovė į jį. Nubė- 
gančios seilės paliko švarų ruoželį ant dulkėto visureigio šono. 

- Leiskitės! - šaukė Makraisas. - Leiskitės žemyn! Po vieną ar visi kartu, 
nematau jokio skirtumo! 

- Įspėjimas! Trečias įspėjimas 61-am, paskutinis įspėjimas. 

- Susikiškit savo įspėjimus! 

Staiga nieko nebesuprasdamas Garetis apsisuko ir pasileido atgal, gauda- 
mas įspėjimą, bet tik viena sąmonės dalis išgirdo jį. Kareiviai jau taikėsi į 
Makraisą. Garetis sugriebė jį už rankos. 

- Eime. 

- Dink iš čia, Rėjau, aš susiremsiu su jais! 

Garetis ištiesė abi rankas ir stipriai papurtė Makraisą. 

- Juk tave nušaus, asile. 

Pro juos praėjo Stebinsas. 

Makraisas pažvelgė į Garetį ir, regis, pirmąsyk atpažino jį. Po sekundės 
Garetis gavo trečią įspėjimą ir suvokė, jog dar akimirka, ir Makraisas užsi- 
dirbs bilietą. . 

- Eikit po velnių, - negyvu išsekusiu balsu sušvokštė Makraisas ir vėl 
ėmė žingsniuoti į priekį. 

Garetis patraukė kartu su juo. 

- Maniau, kad tuoj mirsi, ir tiek. 

- Bet nemiriau ir tik muškietininko dėka, - paniuręs atsakė Makraisas. Jis 
palietė randą. - Po šimts, juk mes visi mirsime. 

- Bet kažkas laimės. Tai gali būti vienas iš mūsų. 

- Tai falšas, - drebančiu balsu atkirto Makraisas. - Nėra jokio nugalėto- 
jo, jokio Prizo. Jie nusiveda paskutinį dalyvį už daržinės ir taip pat nušauna. 

- Nebūk toks sumautai kvailas! - įpykęs sušuko Garetis. - Tu visiškai ne- 
nutuoki, ką kal... 

- Visi pralaimi, - nukirto Makraisas. Jo akys it grėsmingi žvėrys žvelgė 
iš savo tamsių akiduobių olos. 

Jiedu žingsniavo dviese. Kiti dalyviai bent jau kol kas laikėsi atokiau. 
Makraisas pasikarščiavo, ir Garetis savotiškai taip pat: pasileisdamas prie 
Makraiso, jis nusižengė geriausiems savo interesams. O juk Pitas galėjo tapti 
dvidešimt aštuntuoju. 

- Visi pralaimi, - pakartojo Makraisas. - Geriau jau patikėk tuo. 

Jie kirto geležinkelio bėgius ir praėjo po betoniniu tiltu. Kitoje pusėje ėji- 
kai išvydo lentomis užkaltą “Dairy Oeen" restoranėlį su užrašu “SEZONO 
ATIDARYMAS BIRŽELIO 5-ĄJĄ". 

Olsonas gavo įspėjimą. 

Garetis pajuto tapšnojimą per petį ir atsigręžė. Tapšnojo Stebinsas. Jis 
atrodė lygiai taip pat kaip ir vakar. 

- Tavo bičiulis supyko ant Majoro, - tarė Stebinsas. 

Makraisas apsimetė negirdįs. 

- Aha, ko gero, - atsakė Garetis. - Man jau irgi praėjo noras pasikviesti jį 
arbatos puodeliui. 

- Pažvelk už mūsų. 

Garetis išvydo antrą visureigį, o po to ir trečią, išsukantį iš šalutinio ke- 
liuko. 

- Majoras atvažiuoja, - pakomentavo Stebinsas, - ir visi ims sveikinti jį, 
- jis nusišypsojo lyg driežas. - Jie kol kas dar nepradėjo rimtai jo nekęsti. 
Dar ne. Jie tik taip galvoja. Jie mano, kad perėjo pragarą, bet palauk iki va- 
karo. Palauk iki rytojaus. 

Garetis neramiai dėbtelėjo į Stebinsą. 

- O jei pradės švilpti ar mėtyti į jį gertuves? 

- O tu ar švilpsi ir mesi savo gertuvę? 

- Ne. 

- Kiti irgi to nedarys. Pamatysi. 

- Stebinsai? 

Stebinsas pakėlė antakį. 

- Tu manai laimėsiąs? 

- Taip, - ramiai atsakė Stebinsas. - Aš beveik tuo neabejoju. 

Ir jis vėl užėmė savo įprastą galinę padėtį. 

5:25 Janikas užsidirbo bilietą. 5:30, kaip Stebinsas ir sakė, atvažiavo Ma- 
joras. 

Pasigirdo smarkus urzgimas, kai už jų nugarų jo džipas užlipo ant kalvos. 
Urzgimas nenutilo, džipui pravažiuojant pro dalyvius kelio kelkraščiu. Ma- 
joras stovėjo įsitempęs ir kaip anksčiau atidavinėjo pagarbą, sustingusiu 
žvilgsniu žvelgdamas tiesiai priešais save. Išdidumo šiurpulys suvirpino Ga- 
rečio krūtinę. 

Ne visi sveikino Majorą. Kolis Parkeris nusispjovė. Barkovičius parodė 
nosį. Makraisas tiktai žiūrėjo, be garso krutindamas lūpas. Olsonas išvis ne- 
pastebėjo Majoro: jis sliūkino nuleidęs akis į savo pėdas. 

Garetis plojo, taip pat ir Persis (kokia ten jo pavardė?), Harknesas, no- 
rintis parašyti knygą, Vymanas, Artas Beikeris, Abraomas ir Sledžas, kuris 
ką tik gavo antrą įspėjimą. 

Majoras greitai nutolo. Garetis truputį gėdijosi savęs. Juk jis išeikvojo 
savo energiją. 

Neilgai trukus kelias atvedė juos prie naudotų mašinų aikštelės, kur juos 
pasveikino dvidešimt vienas garsinis signalas. Sustiprintas balsas, atsklidęs 
iš už dvigubų plastmasinių vėliavėlių eilių, pranešė maratonininkams, - ir 

žiūrovams, - jog niekas negaus “McLaren's Dodžo". Tai šiek tiek nuliūdino Ga- 
retį. 

- Ar geriau jautiesi? - jis nedrąsiai pasiteiravo Makraiso. 

- Žinoma. Tiesiog puikiai. Aš pasiryžęs eiti ir stebėti, kaip jie iškrenta 
tarytum musės aplink mane. Kaip juokinga. Ką tik mintyse paskaičiavau, - 
mokykloje man visada sekėsi matematika, - ir sužinojau, jog, eidami kaip 
dabar, sukarsime mažiausiai tris šimtus dvidešimt mylių. O tai visai ne re- 
kordinis atstumas. 

- Jei taip kalbi, tai geriau eik kur nors kitur, Pitai, - pirmąsyk susinervi- 
nęs tėškė Beikeris. 

- Atleisk, mamyte, - niūriai sumurmėjo Makraisas, bet užsičiaupė. 

Išsidienojo. Garetis nusivilko savo striukę ir persimetė ją per petį. Kelias 
buvo lygus. Aplink pūpsojo namukai, maži verslo objektėliai ir ūkeliai. Pu- 
šys, vingiavę palei kelią praeitą naktį, užleido savo vietą “Dairy Oueen" res- 
toranėliams, degalinėms ir gyvulių fermoms. Daugelis fermų buvo “PAR- 
DUODAMA". Dviejuose languose Garetis išvydo pažįstamus užrašus: 
“MANO SŪNUS PADĖJO GALVĄ TARNAUDAMAS BŪRIUT". 

- O kur vandenynas? - Kolis Parkeris paklausė Garečio. - Panašu, lyg bū- 
čiau Ilinojuje. 

- Žingsniuok sau, - atkirto Garetis. Jis vėl mąstė apie Dženę ir Fryportą, 
kuris stovėjo ant vandenyno kranto. - Jis ten. Apie šimtą aštuonias mylias į 
pietus. 

- Velnias, - nusiminė Kolis Parkeris. - Kokia sušikta ši valstija. 

Parkeris buvo raumeningas blondinas polo marškinėliais. Jo akyse atsi- 
spindėjo įžūlumas, kurio nepanaikino netgi kelyje praleista naktis. 

- Visur sušikti medžiai! Ar šioje prakeiktoje vietoje yra nors vienas mies- 
tas? 

- Mes čia truputį keistoki, - atšovė Garetis. - Mes manome, jog daug ma- 
loniau įkvėpti gryno oro, o ne smogo. 

- Džoljete nėra jokio smogo, sumautas provinciale, - įpykęs puolė Kolis 
Parkeris. - Ką tu man čia šneki? 

- Smogo nėra, bet karščio - į valias, - supyko ir Garetis. 

- Jei būtume namie, tau persukčiau už tai kiaušius. 

- Ei, berniukai, - įsiterpė Makraisas. Jis vėl tapo kandus kaip ir anksčiau. 
- Kodėl gi jums neišsiaiškinus džentelmeniškai? Pirmas, gavęs kulką į kak- 
tą, turės pastatyti kitam alaus. 

- Nekenčiu alaus, - automatiškai atkirto Garetis. 

Parkeris sukikeno. 

- Prakeiktas bukagalvis, - sumurmėjo jis ir pasišalino. 

- Jis trenktas, - tarė Makraisas. - Šįryt visi trenkti. Netgi aš. O diena to- 
kia graži. Argi ne taip, Olsonai? 

Olsonas neatsakė. 

- Olsonas irgi trenktas, - Makraisas pašnibždėjo Garečiui. - Olsonai! Ei, 
Henkai! 

- Kodėl nepalieki jo ramybėje? - pasiteiravo Beikeris. 

- Ei, Henkai! - nekreipdamas dėmesio į Beikerį, sušuko Makraisas. - Gal 
nori pasivaikščioti? 

- Eik po velnių, - sumurmėjo Olsonas. 

- Ką? - priglaudęs ranką prie ausies, linksmai šūktelėjo Makraisas. — Ką 
pasakei, vaikine? 

- Velniop! Velniop! - suriko Olsonas. - Eik velniop! 

- Ar tai ir pasakei, - išmintingai linktelėjo Makraisas. 

Olsonas vėl įsistebeilijo į savo pėdas, ir Makraisas liovėsi persekioti jį... 
jei tik jis iš tikrųjų tą darė. 

Garetis pagalvojo apie Parkerio žodžius. Parkeris - tikras šunsnukis. Jis 
- didelės vaistinės kaubojus ir šeštadienio vakaro kietuolis. Parkeris - hero- 
jus odine striuke. Ką jis žinojo apie Meiną? Visą gyvenimą Garetis gyveno 
Meine, mažame Portervilio miestelyje į vakarus nuo Fryporto. 970 gyvento- 
jų, nedidelis apšvietimas, tačiau ir kuo gi taip jau ypatingas Džoljetas Ilino- 
juje? 

Garečio tėvas sakydavo, jog Portervilis - vienintelis miestelis šalyje, kur 
kapaviečių daugiau nei gyventojų. Tačiau tai buvo švari vieta. Aukštas ne- 
darbo lygis, surūdijusios mašinos, bet pati vieta - švari. Vienintelis mieste- 
lio įvykis būdavo Trečiadienio Bingo žaidimas fermerių sąjungos salėje 
(paskutinio žaidimo prizas buvo dvidešimties svarų kalakutas ir dvidešimt 
dolerių), tačiau miestelis buvo švarus. Ir ramus. Ir kas čia blogo? 

Garetis įsižeidęs dėbtelėjo į Kolį Parkerį. Tu - niekas, drauguži, štai taip. 
Gali pasiimti savo Džoljetą, savo vaistinę ir savo gamyklas ir susikišti jas. 
Gali susikišti kryžmai, jei tik lenda. 

Garetis vėl susimąstė apie Dženę. Jam reikėjo jos. Aš myliu tave, Dže- 
ne, - galvojo. Garetis nebuvo bukas ir žinojo pervertinąs ją. Dženė tapo gy- 
venimo simboliu. Skydu nuo visureigio atskriejančiai staigiai mirčiai. Gare- 
čiui vis labiau reikėjo jos, kadangi ji simbolizavo laiką, kai jis pagaliau ga- 
lės atsisėsti. 

Buvo be penkiolikos šešios. Garetis žvelgė į juos sveikinančių namų 
šeimininkių būrelį, stovintį prie kryžkelės kažkokio nežinomo kaimelio 
vidury. Viena iš jų dėvėjo aptemptas kelnes ir dar aptemptesnį megztinį. 
Jos veidas atrodė išbalęs. Ant dešinio riešo matėsi trys auksinės apyrankės, 
skambsinčios moteriai mojuojant. Garetis girdėjo jų skambesį. Jis mecha- 
niškai pamojavo namų šeimininkėms. Garetis mąstė apie Dženę, kuri atva- 
žiavo iš Konektikuto ir atrodė tokia pasitikinti savimi su savo ilgais baltais 
plaukais ir bekulniais bateliais. Ji beveik visuomet avėdavo bekulnius bate- 
lius, nes buvo labai aukšta. Garetis sutiko ją mokykloje. Viskas vyko labai 
lėtai, tačiau galų gale Dženė užkibo. Dieve, ji užkibo. 

- Gareti? 

- Ką? 

Į jį susirūpinęs žvelgė Harknesas. 

- Mėšlungis sutraukė mano pėdą. Nežinau, ar galėsiu ją priminti. 

Harkneso akys tarytum maldaute maldavo Garečio ką nors daryti. 

Garetis nežinojo, ką atsakyti. Dženės balsas, jos juokas, gelsvai rudas 
megztinis ir raudonos spanguolių spalvos kelnės; kaip jiedu pasiskolino jos 

broliuko rogutes ir įsirėžė į pusnį (kol ji neužkišo sniego jam už megztinio)... 
visa tai atspindėjo gyvenimą. Harknesas atstovavo mirčiai. Garetis jau galė- 
jo ją užuosti. 

- Negaliu tau padėti, - atsakė jis. - Turi daryti ką nors pats. 

Harknesas su siaubu akyse pažvelgė į Garetį, tačiau greitai siaubą pakei- 
tė liūdesys, ir jis linktelėjo. Tada stabtelėjo, priklaupė ir nusitraukė batą. 

- Įspėjimas! Įspėjimas 49-am! 

Harknesas masažavo pėdą. Garetis apsisuko ir eidamas atbulomis stebė- 
jo jį. Du berniukai “Mažosios lygos“ marškinėliais, pasikabinę beisbolo pirš- 
tines ant dviračio rankenos, atvėpusiais žandikauliais irgi stebėjo Harknesą 
nuo šalikelės. 

- Įspėjimas! Antras įspėjimas 49-am! 

Harknesas atsistojo ir nušlubčiojo į priekį bebate pėda. Batuota koja lin- 
ko nuo atsiradusio papildomo svorio. Harknesas išmetė batą, pabandė su- 
griebti jį, kol jis dar nenukrito, bet neįstengė. Tada sustojo jį pakelti ir susi- 
laukė trečio įspėjimo. 

Įprastai ramus Harkneso veidas dabar degė raudoniu. Prasižiojusi burna 
sudarė drėgną “O". Garetis ragino Harknesą. Nagi, - mintyse kalbėjo jis, - 
nagi, pasivyk mus. Harknesai, tu gali. 

Harknesas šlubčiojo greičiau. “Mažosios lygos" berniukai važiavo dvi- 
račiais šalia jo. Garetis apsisuko į priekį, nebenorėdamas stebėti Harkneso. 
Jis žvelgė pirmyn ir stengėsi prisiminti, ką jautė bučiuodamas Dženę ir lies- 
damas jos krūtis. 

Dešinėje išdygo “Shell" degalinė. Ant gudronuoto plento stovėjo purvi- 
nas pikapas įlenktu sparnu, o du vyriškiai raudonai juodais medžiokliniais 
marškiniais sėdėjo ant galinio borto ir maukė alų. Purvino įvažiavimo keliu- 
ko gale matėsi pašto dėžutė su it burna pravertu dangčiu. Kažkur nematomas 
be perstojo lojo šuo. 

Karabinai nusitaikė į Harknesą. 

Stojo ilga, siaubinga tylos minutė, ir šautuvai vėl nusileido, kaip numa- 
tyta taisyklėse. Po to jie vėl pakilo. Garetis girdėjo greitą, drėgną Harkneso 
kvėpavimą. 

Sautuvai nusileido, vėl pakilo, paskiau vėl nusileido. 

Du “Mažosios lygos“ nariai vis dar neatsiliko nuo Harkneso. 

„ - Varykit iš čia! - staiga sušvokštė Beikeris. - Jums nereikia to matyti. 
Skac! 

Berniukai smalsiai nužvelgė Beikerį ir toliau važiavo šalia Harkneso. Jie 
dėbtelėjo į Beikerį, tarytum tasai būtų kokia nors nematyta žuvis. Vienas iš 
berniukų, mažas apvalaveidis vaikis išpūstomis akimis, nuspaudė pritvirtin- 
tą prie dviračio garsinį signalą ir išsišiepė. Jis nešiojo dantų plokštelę, todėl 
saulėje sužvilgo visa jo burna. 

Karabinai vėl pakilo. Tai panėšėjo į šokio judesius, į ritualą. Harknesas 
stovėjo ant bedugnės krašto. Ar pastaruoju metu skaitei gerą knygą? - ne- 
sveikai mąstė Garetis. - Šįkart jie tave nušaus. Tik vienas per lėtas žingsnis... | 

Amžinybė. 

Viskas sustingo. 

Karabinai vėl nusileido. 

Garetis žvilgtelėjo į laikrodį. Sekundinė rodyklė apsisuko vieną, du, tris 
kartus. Harknesas prisivijo jį ir praėjo pro šalį. Jo veide atsispindėjo ryžtas. 
Akys žvelgė tiesiai į priekį, vyzdžiai buvo susitraukę iki mažyčių taškelių. 
Lūpos įgavo mėlyną atspalvį, o įkaitę skruostai vėl tapo kreminiai, išskyrus 
du ryškius raudonus taškus ant kiekvieno skruosto. Tačiau Harknesas nebe- 
šlubavo. Mėšlungis praėjo. Bebatė pėda ritmingai tepeno keliu. Ar ilgai ga- 
lima eiti be batų? - pamanė Garetis. 

Tačiau jis vis tiek pajuto palengvėjimą ir išgirdo, kaip atsiduso Beikeris. 
Kvaila taip jaustis. Kuo greičiau Harknesas nebegalės paeiti, tuo greičiau 
Garečiui nebereikės eiti. Tokia paprasta tiesa. Tokia logika. Tačiau giliai šir- 
dyje slypėjo daug teisingesnė ir baisesnė logika. Harknesas priklausė grupei, 
į kurią įėjo ir pats Garetis. Jis buvo jų klano dalis; stebuklingo rato, kuriam 
priklausė ir Garetis, dalis. Ir jei galima sunaikinti vieną šio rato dalį, vadina- 
si, galima sunaikinti ir bet kurią kitą. 

“Mažosios lygos“ nariai dar porą mylių sekė šalia jų, po to prarado su- 
sidomėjimą ir apsisukę nuvažiavo atgal. Taip geriau, - mąstė Garetis. - Ir ne- 
svarbu, kad jie dėbtelėjo į Beikerį tarsi į zoologijos sodo gyventoją. Gerai, 
kad jie neišvydo mirties. Garetis žiūrėjo, kol berniukai dingo jam iš akių. 

Priekyje Harknesas vos ne tekinom atsidūrė avangarde. Jis nesidairė į 
šalis. Garetį sudomino, apie ką dabar mąstė Harknesas. 

Man patinka galvoti, jog esu patrauklus vyrukas. 
Mano sutikti žmonės laiko mane šizofreniku 
esu vien dėl to, kad už ekrano visiškai kitoks 
nei prieš kameras... 
Nikolas Parsonsas 
“Amžiaus pardavimas" 
(Angliškoji versija) 


85-as numeris Skremnas žavėjo Garetį ne dėl per kraštus besiliejančio iš- 
silavinimo, nes Skremas nebuvo jau toks protingas. Jis žavėjo Garetį ne dėl 
savo apskrito veidelio, ežiuku apkirptų plaukų ar į briedį panašaus stoto. 
Skremas žavėjo Garetį, nes jis buvo vedęs. 

- Tikrai? - trečiąkart perklausė Garetis. Jis vis dar negalėjo patikėti, kad 
Skremas jo neapgaudinėja. - Tu tikrai vedęs? 

- Aha, - Skremas su tikru malonumu pakėlė akis į rytinę saulutę. - Būda- 
mas keturiolikos mečiau mokyklą. Ji ne man. Aš nebuvau chuliganas, pa- 
prasčiausiai nesisekė mokytis. O mūsų istorijos mokytoja perskaitė mums 
straipsnį, jog mokyklos yra perkrautos. Tad ir nusprendžiau, kodėl gi man 
neleidus kam nors kitam, kuris sugeba mokytis, užimti mano vietą, o aš ge- 
riau imsiuos verslo. Beje, aš vis tiek norėjau vesti Ketę. 

- Kiek tau buvo metų? - susidomėjęs kaip niekada pasiteiravo Garetis. 

Jie ėjo per dar vieną miestelį. Ant šaligatvių stovėjo minios žiūrovų su 
plakatais, bet jis beveik jų nepastebėjo. Jau dabar stebėtojai priklausė kitam 
pasauliui, visiškai nesusijusiam su juo. Tarytum žiūrovai stovėtų už storos 
stiklinės uždangos. 

- Penkiolika, - atsakė Skremas ir pasikasė smakrą, apaugusį barzdos še- 
riais. 

- Ir niekas nebandė tavęs perkalbėti? 

- Mokykloje buvo toks patarėjas, kuris išdėjo mane į šuns dienas, kad lai- 
kausi savo ir noriu tapti grioviakasiu, tačiau jis ir be manęs turėjo daug svar- 
besnių reikalų. Tad jis lengvai manęs nusikratė. Be to, juk kažkas turi ir 
griovius kasti, tiesa? 

Jis entuziastingai pamojavo mergaičių grupelei, kurios atlikinėjo palai- 
kančios komandos funkciją, dėvėdamos klostytus sijonukus ir kilnodamos 
šašuotus kelius. “ 

- Kaip ten būtų, griovių kasti man neteko. Neiškasiau nė vieno per visą 
savo karjerą. Įsidarbinau paklodžių fabrike Fynikse už tris dolerius per va- 
landą. Mudu su Kete buvome laimingi, - Skremas nusišypsojo. - Kartais be- 
žiūrint televizorių, Ketė suimdavo mano ranką ir tardavo: “Mudu esame lai- 
mingi, mielasis"'. Ji - tikras persikiukas. 

- Ar turite vaikų? - vis labiau jausdamas, jog tai beprotiškas pokalbis, pa- 
klausė Garetis. 

- Ketė dabar nėščia. Ji sakė, jog turime palaukti, kol banke bus pakanka- 
mai pinigų susimokėti už gimdymą. Kai sutaupėme septynis šimtus, ji pasa- 
kė - laikas ir kaipmat pastojo, - Skremas griežtai pažvelgė į Garetį. - Mano 
vaikas mokysis koledže. Sakoma, jog buki vyrukai kaip aš niekada nesusi- 
laukia protingų vaikų, bet Ketei užtenka proto už mus abu. Ketė baigė vidu- 
rinę mokyklą. Priverčiau ją baigti. Po keturias vakarines pamokas, o tada ji 
išlaikė vidurinės mokyklos egzaminą. Mano vaikas galės mokytis koledžuo- 
se, kiek tik panorės. 

Garetis nieko neatsakė. Negalėjo sugalvoti, ką pasakyti. Makraisas šali- 
mais kalbėjosi su Olsonu. Beikeris su Abraomu žaidė žodžių žaidimą “Vai- 
duoklis". Įdomu, kur dabar Harknesas? Tikriausiai kažkur toli priešaky. 
Kaip ir Skremas: jo protas buvo kažkur toli priešaky. Ei, Skremai, manau, 
padarei didžiulę klaidą. Tavo žmona nėščia, Skremai, tačiau dėl to čia tau 
nesuteiks jokių lengvatų. Septyni šimtai banke? Žodis “nėščia" visiškai ne- 
siderina su triženkliu skaičiumi, Skremai. Ir jokia draudimo kompanija visa- 
me pasaulyje nesiryš apdrausti Maratono dalyvio. 

Garetis žvelgė į vyriškį iškandžiotu švarku, kuris kaip pamišęs mojavo 
šiaudine skrybėle su atplyšusiu bryliumi. 

- Skremai, o kas bus, jei tu žūsi? - atsargiai paklausė Garetis. 

Skremas nusišypsojo. 

- Tik ne aš. Jaučiuosi galįs eiti visą amžinybę. Aš norėjau patekti į Ma- 
ratoną nuo tada, kai tapau pakankamai didelis, jog ko nors norėčiau. Prieš 
porą savaičių laisviausiai nuėjau aštuonias mylias. 

- O jei kas nors atsitiktų... 

Skremas tik pliaukštelėjo liežuviu. 

- Kiek Ketei metų? 

- Ji beveik metais už mane vyresnė. Beveik aštuoniolikos. Dabar jos tė- 
vai kartu su ja Fynikse. 

Šie žodžiai Garečiui nuskambėjo taip, tarytum Ketės Skrem tėvai žinotų 
tai, ko neįtarė pats Skremas. 

- Tikriausiai labai ją myli, - ilgesingai tarė jis. 

Skremas nusišypsojo, apnuogindamas savo paskutinius išlikusius dantis. 

- Nuo tada, kai vedžiau ją, į nieką nebesidairau. Ketė labai miela. 

- Ir tu dalyvauji Maratone. 

Skremas nusijuokė. 

- Negi nelinksma? 

- Tik jau ne Harknesui, - paniuręs atkirto Garetis. - Paklausk, ar jam 1a- 
bai linksma. 

- Tu nė kiek negalvoji apie pasekmes, - atsidūręs tarp Garečio ir Skremo, 
įsiterpė Pirsonas. - Tu gali pralaimėti. Turi padaryti prielaidą, jog gali pra- 
laimėti. 

- Vege aš tapau populiarus dar net neprasidėjus Maratonui, - atkirto Skre- 
mas. - Nes turiu visus šansus. 

- Žinoma, - niūriai sutiko Pirsonas. - Ir tu tikrai geros formos - visi tai 
mato, - pats Pirsonas atrodė išbalęs ir sunykęs po ilgos nakties kelyje. Jis 
apatiškai nužvelgė minią, susirinkusią supermarketo stovėjimo aikštelėje. - 
Tie, kurie nebuvo geros formos, jau negyvi arba beveik negyvi. Tačiau dar 
liko septyniasdešimt du. 

- Aha, bet... - platus Skremo veidas susiraukė. 

Garetis beveik girdėjo, kaip dirba Skremo smegenys: lėtai, sunkiai, ta- 
čiau užtikrintai kaip mirtis ir neišvengiamai kaip mokesčiai. Tai kažkodėl 
baugino. 

- Aš nenoriu jūsų, vaikinai, supykdyti, - prabilo Skremas. - Jūs - geri vy- 
rukai. Tačiau jūs realiai nemąstote apie laimėjimą ir Prizą. Dauguma vaiki- 
nų net nežino, kodėl jie dalyvauja Maratone. Pavyzdžiui, Barkovičius. Jam 
reikia ne Prizo. Jis paprasčiausiai nori matyti mirštant kitus. Jis dėl to gyve- 
na. Kai kas nors užsidirba bilietą, jam tarytum padaugėja parako eiti toliau. 
Bet to nepakanka — jis sudžius kaip tas lapas ant medžio. 

- O aš? - pasmalsavo Garetis. 

Skremas sunerimo. 

- O, velnias... 

- Ne, tęsk. 

- Kiek suprantu, tu taip pat nesuvoki, kodėl eini. Tai tas pats. Tu eini, nes 
bijai, bet... to nepakanka. Tokia varomoji jėga greitai išseks, - Skremas nu- 
delbė akis į kelią ir patrynė rankas. - O kai ji išseks, tu užsidibsi bilietą, kaip 
ir visi kiti, Rėjau. 

Garetis prisiminė Makraiso žodžius: Kai pakankamai pavargsiu... tikrai 
pavargsiu... aš paprasčiausiai atsisėsiu. 

- Tau prireiks ilgokai pakeliauti, kol manęs atsikratysi, - tarė Garetis, ta- 
čiau Skremo situacijos įvertinimas labai jį išgąsdino. 

- Aš pasiruošęs eiti ilgai. 

Jų kojos kilnojosi, nešdamos į priekį. Padarė lankstą, nusileido į pakalnę 
ir perėjo per geležinkelio pervažą. Tada praėjo pro uždarytą virtų moliuskų 
restoranėlį ir vėl atsidūrė gamtos apsuptyje. 

- Manau, suprantu, ką reiškia mirti, - burbtelėjo Pirsonas. - Dabar supran- 
tu. Pačios mirties dar neįstengiu perprasti, tačiau ką reiškia mirti, jau žinau. 
Jei sustosiu, prieisiu liepto galą, - Pirsonas pažvelgė Skremui į akis. - Gal- 
būt viskas, kaip tu sakei. Galbūt to nepakanka. Bet... aš nenoriu mirti. 

Skremas paniekinamai dėbtelėjo į jį. 

- Nejau manai, kad mirties suvokimas neleis tau numirti? 

Pirsonas šyptelėjo it siūbuojančiame laive bandantis nesusivemti versli- 
ninkas. 

- Kol kas būtent tai mane ir varo į priekį. 

Garetis pajuto didžiulį palengvėjimą, nes jo gynybai dar nereikėjo grieb- 
tis tokių menkų argumentų. Bent jau kol kas. 

Ūmai priekyje, tarytum pailiustruodamas jų diskusijos temą, berniukui 
juodu aukštakakliu megztiniu prasidėjo konvulsijos. Jis parkrito ant kelio ir 
ėmė nežmoniškai tampytis. Jo galūnės šokčiojo į viršų. Pasigirdo keistas 
gargaliavimas - a2a-aa2-aaa - panašus į beprotišką avies mekenimą. Garečiui 
praeinant pro berniuką, viena trūkčiojanti ranka atsimušė į jo batą, ir jį per- 
liejo siaubingos baimės banga. Berniuko akyse matėsi tik baltymai. Nuo lū- 
pų ir smakro bėgo putos. Jis gavo antrą įspėjimą, tačiau, be abejo, jo neišgir- 
do, o dar po dviejų minučių jį nušovė kaip š šunį. 

Netrukus jie įkopė į nelabai stačią kalvą ir nužvelgė žalią, neapgyven- 
dintą kraštovaizdį. Garetis mėgavosi vėsiu ryto vėjeliu, košiančiu per greitai 
prakaituojantį kūną. 

- Na, ir gražumėlis! - susižavėjo Skremas. 

Matėsi apie dvylika mylių kelio. Jis leidosi žemyn ilga nuokale, vingia- 
vo per mišką - juodai pilką dėmę žalio gofruoto popieriaus lape - po to vėl 
kilo į kalvą ir liejosi rožinėje rytinės šviesos migloje. 

- Regis, tai Heinsvilio Giria, - neužtikrintai prabilo Garetis. - Sunkveži- 
mių vairuotojų kapinės. Žiemą čia būna tikras pragaras. 

- Nieko panašaus dar nesu matęs, - pagarbiai atsakė Skremas. - Arizono- 
je daug žalumos nepamatysi. 

- Žavėkis, kol gali, - prie grupės prisijungė Beikeris. - Šiandien bus karš- 
ta dienelė. Jau ir dabar karšta, o dar tik pusė septynių ryto. 

- Bet ten, iš kur atvažiavai, tikriausiai visi pripratę prie karščio, - beveik 
paniekinamai burbtelėjo Pirsonas. 

- Prie to nepriprasi, - permesdamas savo švarkelį per ranką, paprieštara- 
vo Beikeris. - Paprasčiausiai išmoksti prie jo prisitaikyti. 

- Norėčiau čia pasistatyti namą, - užsisvajojo Skremas. Jis dukart nusi- 
čiaudėjo it jautis per karštį. - Pasistatyčiau savo rankomis ir kiekvieną rytą 
žvelgčiau į šį peizažą. Aš ir Ketė. Galbūt kada nors taip ir padarysiu, kai vi- 
sa tai baigsis. 

Niekas neatsakė. 

Apie 6:45 kalvos viršūnė liko už jų. Vėjelis beveik nurimo, ir į juos vis 
labiau ėmė skverbtis karštis. Garetis susuko savo striukę ir tvirtai prisirišo 

prie riešo. Kelias per mišką nebebuvo tuščias. Ankstyvi žiūrovai, pasistatę 
mašinas šalikelėje, stoviniavo arba sėdėjo grupelėmis, sveikino juos, moja- 
vo ir kėlė plakatus. 

Vienos kalvelės papėdėje, prie sumušto “MG" automobilio, stovėjo dvi 
panelės. Jos mūvėjo aptemptus vasarinius šortus, vilkėjo trumputes palaidi- 
nukes ir avėjo sandalus. Jos sveikino dalyvius ir švilpė. Abiejų panelių vei- 
dai buvo įkaitę, įraudę ir susijaudinę dėl kažkokio mistinio nuodėmingumo. 
O Garečiui jie atrodė erotiški iki beprotybės. Jis jautė jame kylantį gyvuliš- 
ką geismą - agresyvų gyvą daiktą, verčiantį jo kūną krūpčioti nuo paraly- 
žiuojančios karštligės. 

Staiga Griblis, pats radikaliausias iš jų, metėsi prie panelių, kojomis su- 
keldamas dulkių debesėlius. Viena iš jų atsirėmė į automobilio kapotą ir tru- 
putį praskėtė kojas, pasukdama klubus į vaikiną. Griblis gavo įspėjimą, pa- 
dvejojo ir prisispaudė prie panelės: besispaudžiantis, sutrikęs, piktas ir išsi- 
gandęs žmogutis prakaituotais baltais marškiniais ir klostuotos plisės kelnė- 
mis. Panelė gurnelėmis apsivijo Griblio šlaunis ir rankomis apkabino jo kak- 
1ą. Jiedu pasibučiavo. 

Griblis gavo antrą įspėjimą, po to trečią, o kai liko penkiolika sekundžių 
iki mirties, atšlijo nuo panelės ir pasileido tekinas. Jis pargriuvo, pasikėlė, 
suspaudė klyną ir grįžo į kelią. Pailgas jo veidas išraudo it džiovininko. 

- Negalėjau, - šnopavo jis. - Neužteko laiko. Ji norėjo, o aš negalėjau... 
aš... - jis verkšleno ir šlubavo, vis dar prispaudęs ranką prie klyno. Jo žodžiai 
skambėjo it į vieną visumą susiliejusi aimana. 

- Tad tu joms padovanojai sensaciją, - tėškė Barkovičius. - Apie kurią ry- 
toj galės pakalbėti “Parodyk ir papasakok“ laidoje. 

- Užsičiaupk! - suriko Griblis. Jis dūrė į klyną. - - Ten skauda, mane su- 
traukė mėšlungis... 

- Pamėlynavusius pautus, - nutraukė Pirsonas. - Štai ką jis dabar turi. 

Grblis dėbtelėjo į jį pro juodas garbanas, užkritusias ant akių. 

- Man skauda, - sumurmėjo jis. 

Griblis parkrito ant kelių, rankomis suspaudęs pilvo apačią. Galva nusvi- 
ro, nugara sulinko. Jis visas drebėjo. Garetis pastebėjo prakaito lašelius ant 
jo kaklo. Keli sustingo ant sprando plaukelių, kuriuos Garečio tėvas vadino 
šarlatano pūkeliais. 

Dar akimirka, ir Griblio nebebuvo gyvųjų tarpe. 

Garetis atsigręžė pažiūrėti į paneles, tačiau jos jau sėdėjo automobilyje. 
Jos tapo tik šešėliais. 

Garetis primygtinai stengėsi išmesti jas iš galvos, tačiau jam nekaip se- 
kėsi. Ką jautė, liesdamas tą šiltą, geidulingą kūną? Jos šlaunys sutrūkčiojo, 
o, Dieve, jos sutrūkčiojo tarytum apimtos spazmo, orgazmo, o, Dieve, tas 
nesuvaldomas noras spausti ir glamonėti... o visų labiausiai - jausti tą karš- 
tį... tą karštį. 

Garetis pajuto, kaip išsiliejo. Ta šilta jaudulio srovelė sušlapino jį. O, 
Viešpatie, juk ji persisunks per kelnes, ir kas nors pastebės. Pastebės, durs 
pirštu ir paklaus, kaip jam patiktų nuogam eiti gatve, eiti... ir eiti... ir eiti... 

O, Džene, aš tave myliu, tikrai tave myliu, - mąstė Garetis, tačiau šios 
mintys buvo padrikos, sumišusios su kažkuo kitu. 

Jis užveržė striukę ant riešo ir žingsniavo kaip žingsniavęs. Prisiminimai 
išbluko labai greitai - it “Polaroido" negatyvai, palikti tiesiai ant saulės. 

Žingsniai pagreitėjo. Jie leidosi stačia nuokalne, todėl buvo sunku eiti 
lėtai. Raumenys dirbo, traukinėjosi ir spaudėsi vienas prie kito. Prakaitas lie- 
josi laisvai. Neįtikėtina, bet Garetis kaip išganymo ėmė laukti nakties. Jis 
smalsiai pažvelgė į Olsoną, svarstydamas, kaip jam sekėsi. 

Olsonas vėl spoksojo į savo pėdas. Gyslos ant kaklo buvo gumbuotos. 
Lūpose sustingo šypsnis. 

- Jam nebe daug liko, - prie pat Garečio pratarė Makraisas ir išgąsdino jį. 
- Kai pradedi pusiau tikėtis, jog po šūvio galėsi leisti kojoms pailsėti, vadi- 
nasi, tau nebe daug liko. 

- Tikrai? - piktai atšovė Garetis. - Ir kodėl visi kiti žino daug daugiau ne- 
gu aš? 

- Todėl, kad tu toks mielas, - švelniai atsakė Makraisas ir paspartinęs 
žingsnį pralenkė Garetį. 

Stebinsas. Garetis jau kurį laiką negalvojo apie jį. Jis atsigręžė atgal ir iš- 
vydo Stebinsą. Ėjikai išsibarstė po visą ilgą nuokalnę, ir Stebinsas nutolo per 
ketvirtį mylios, bet tų purpurinių kelnių ir darbinių marškinių buvo nejįma- 
noma su kuo nors supainioti. Stebinsas vis dar vilkosi pačiame gale it suly- 
sęs grifas, laukdamas, kol visi išgrius... 

Garetis įpyko. Staiga jis panoro pasileisti atgal ir vožtelėti Stebinsui. 
Neturėjo jokios priežasties, tačiau Garetis vos sulaikė savo troškimą. 

Pasiekus kalvos papėdę, Garečio kojos tapo guminės ir nestabilios. Bu- 
ko nuovargio būseną, kuri jau seniai įsigėrė į kojas, nutraukė netikėtas 
skausmingas dilgčiojimas, grasinantis pavirsti mėšlungiu. Ir, Dieve, - pama- 
nė jis, - kodėl gi ne? Jie jau visą parą pėdino keliu. Neįtikėtina - visa para ne- 
pertraukiamo ėjimo. 

- Kaip jautiesi? - pasiteiravo Skremo, tarytum to būtų klausęs prieš dvy- 
lika valandų. 

- Puikiai, - atsakė Skremas. Jis persibraukė atbula ranka per nosį, su- 
šnarpštė ir nusispjovė. - Visiškai sveikas ir stiprus. 

- Atrodai, lyg būtum peršalęs. 

- Ne, tai žiedadulkės kaltos. Taip atsitinka kiekvieną pavasarį. Šieno slo- 
ga. Netgi Arizonoje pasigaunu ją, tačiau niekada neperšalu. 

Garetis jau žiojosi atsakyti, kai iš priekio atskrido aidas: pykšt-pykšt. Nu- 
griaudėjo šūviai. Atskriejo gandas: Harknesas iškrito iš žaidimo. 

Garečiui suspaudė skrandį, kai jis perdavė gandą kitam. Stebuklingas ra- 
tas iširo. Harknesas jau niekada neparašys knygos apie Maratoną. Harknesas 
buvo nutemptas nuo kelio it grūdų maišas arba įkištas į visureigį ir gerai su- 
vyniotas į lavonmaišį. Harknesui Maratonas jau baigėsi. 

- Harknesas, - prabilo Makraisas. - Senasis Harknesas užsidirbo bilietą į 
fermą. 

- Ir kodėl gi tau neparašius eilėraščio? - šūktelėjo Barkovičius. 

- Užsikišk, žudike, - atšovė Makraisas ir papurtė galvą. - Senasis Harkne- 
sas, kalės vaikas. 

- Aš - ne žudikas! - suriko Barkovičius. - Aš dar sušoksiu ant tavo kapo, 
randuotaveidi! Aš... 

Pikti šūksniai nutildė jį. Murmėdamas Barkovičius dėbtelėjo į Makraisą 
ir nebesidairydamas paspartino žingsnį. 

- Žinot, ką padarė mano dėdė? - staiga paklausė Beikeris. Jie ėjo šešė- 
liuotu lapijos tuneliu. Garetis bandė pamiršti Harknesą ir Griblį ir galvoti tik 
apie vėsą. 

- Ką? - pasiteiravo Abraomas. 

- Jis buvo laidojimo biuro savininkas. 

- Geras verslas, - be jokio susidomėjimo burbtelėjo Abraomas. 

- Būdamas vaikas, visada spėliojau, - tęsė Beikeris. Atrodė tarsi jis būtų 
užmiršęs, ką norėjo pasakyti, tada žvilgtelėjo į Garetį ir nusišypsojo. - Spė- 
liojau, kas jį šarvos. Kaip kad spėlioji, kas apkerpa kirpėją ar kas išvaro tul- 
žies akmenis gydytojui. Suprantat? 

- Turi išlieti nemažai tulžies, kad taptum gydytoju, - niūriai atkirto Mak- 
raisas. 

- Jūs suprantat, ką turiu omeny. 

- Tai kas gi palaidojo jį, kai atėjo laikas? - paklausė Abraomas. 

- Aha, - linktelėjo Skremas. - Kas? 

Beikeris pakėlė akis į susipynusias šakas virš galvos, ir Garetis pastebė- 
jo, koks Beikeris išvargęs. Nors mes visi taip atrodom, - pamanė jis. 

- Na, - paragino Makraisas. - Nepalik mūsų be atsakymo. Kas jį palaido- 
jo? 

- Tai seniausias pasaulio anekdotas, - tarė Abraomas. - Dabar Beikeris 
paklaus: iš kur jūs ištraukėt, kad jis miręs? 

- Jis miręs, - paneigė Beikeris. - Mirė prieš šešerius metus nuo plaučių 
vėžio. 

- Ar jis rūkė? - pasiteiravo Abraomas, pamojuodamas keturių asmenų 
šeimynai ir jų katinui. Šį laikė už pasaitėlio. Tai buvo piktas ir suirzęs per- 
siškas katinas. . 

- Ne, netgi pypkės neturėjo. Jis bijojo susirgti vėžiu. 

- Dėl Dievo meilės, - nekantravo Makraisas, - kas jį palaidojo? Pasakyk, 
ir mes galėsime aptarti pasaulines problemas, beisbolą, gimdymų reguliavi- 
mą ar ką nors panašaus. 

- Man atrodo, jog gimdymo reguliavimas - pasaulinė problema, - rimtai 
įsiterpė Garetis. - Mano mergina - katalikė ir... 

- Nagi! - susierzino Makraisas. - Kas, po šimts, palaidojo tavo senelį, 
Beikeri? ų 

- Mano dėdę. Jis buvo mano dėdė. Mano senelis dirbo advokatu Sreve- 
porte. Jis... 

- Man nerūpi. Man nerūpi, nors jis būtų turėjęs ir tris pimpalus. Aš tik 
noriu sužinoti, kas palaidojo tavo dėdę, ir mes galėsime keliauti toliau. 

- Tiesą pasakius, niekas jo nelaidojo. Jis norėjo būti kremuotas. 

- Ak, mano skaudantys pautai, - sukikeno Abraomas. 

- Mano teta laiko jo pelenus keraminėje vazoje savo namuose Baton Ru- 
že. Ji bandė išlaikyti verslą, - laidojimo verslą, - tik niekas kažkodėl nesi- 
kreipė į laidotuvių biuro savininkę moterį. 

- Abejoju, ar dėl to, - paprieštaravo Makraisas. 

- Tikrai? 

- Taip. Manau, tavo dėdė užtraukė jai nelaimę. 

- Užtraukė nelaimę? Ką turi omeny? 

- Turi pripažinti, jog tai buvo ne pati geriausia reklama verslui. 

- Kas, mirtis? 

- Ne. Noras būti kremuotam. 

Skremas sušnarpštė per nosį. 

- Štai jis tave ir pričiupo, bičiuli. | 

- Ko gero, - sutiko Beikeris. Jiedu su Makraisu dėbtelėjo vienas į kitą. 

- Man jau įgriso, - atsiduso Abraomas, - tavo dėdė. Taip pat norėčiau pri- 
durti, kad jis... 

Tą akimirką Olsonas pradėjo maldauti kareivio, kad šis leistų jam pail- 
sėti. 

Jis nesustojo ir per daug nesumažino greičio, tačiau jo balsas bailiai mo- 
notoniškai maldavo. Pokalbis nutrūko. Žiūrovai su siaubingu susižavėjimu 
stebėjo Olsoną. Garetis troško, kad Olsonas užsičiauptų, kol dar neužtraukė 
visiems gėdos. Jis irgi nenorėjo mirti, tačiau jei jau taip atsitiks, nė vienas 
žmogus nepamanys, jog jis - bailys. Kareiviai, kurti ir nebylūs, savo medi- 
niais veidais spoksojo pro Olsoną, šalia ir virš jo. Sykiais jie įspėdavo daly- 
vius, tad, ko gero, nebyliais jų nepavadinsi. 

Be penkiolikos aštuonios atskriejo gandas, kad iki šimto mylių jiems li- 
ko tik šešios. Garetis prisiminė skaitęs, jog didžiausias ėjikų skaičius, kartu 
nuėjęs šimtą mylių, buvo šešiasdešimt trys. Jie, be jokios abejonės, sumuš šį 
rekordą: kelyje jų buvo šešiasdešimt devyni. Nors koks skirtumas? 

Olsono maldavimai skambėjo it nenutrūkstama litanija Garečiui iš kai- 
rės, paversdama dieną dar karštesne ir sunkesne. Keletas berniukų pabandė 
užčiaupti Olsoną, bet jis arba negirdėjo, arba nekreipė dėmesio. 

Jie perėjo per medinį tiltą. Lentos girgždėjo ir bumpsėjo po ėjikų kojo- 
mis. Garetis girdėjo, kaip kregždės, susisukusios lizdus tarp gegnių, naršė 
danguje. Atrodė taip gaivinančiai vėsu, o kai pasiekė kitą krantą, saulė, re- 
gis, dar labiau ėmė spiginti žemyn. Jei manai, kad dabar karšta, tai dar pa- 
lauk, - Garetis tarė sau. - Palauk, kol vėl išeisi į plyną lauką. 

Garetis paprašė gertuvės, ir kareivis iškart įvykdė jo prašymą. Be žodžių 
atidavė gertuvę Garečiui ir nuskubėjo atgal. Garečio skrandis jau urzgė iš 
bado. Devintą valandą, - mąstė jis. - Privalau ištempti. Būsiu prakeiktas, jei 
mirsiu tuščiu skrandžiu. 

Staiga pro jį prašovė Beikeris, apsidairė, ar nėra žiūrovų, tada atsisegė 
kelnes ir atsitūpė. Jis gavo įspėjimą. Garetis praėjo pro jį, bet išgirdo, kaip 
kareivis įspėjo Beikerį antrą kartą. Po kokių dvidešimt sekundžių Beikeris 
pasivijo Garetį su Makraisu. Jis gaudė orą ir sagstėsi kelnes. 

- Pats greičiausias mano nusilengvinimas! - visai be kvapo išlemeno Bei- 
keris. 

- Reikėjo su savimi atsinešti ir katalogą, - mestelėjo Makraisas. 

- Negaliu toli nueiti nenusišikęs. Po šimts, kai kurie vaikinai gali šikti 
vienąkart į savaitę. O man reikia vienąkart per dieną. Jei nenusilengvinu vie- 
nąkart per dieną, turiu išgerti vidurius laisvinančiųjų. 

- Tie laisvinantieji sugadins tau žamyną, - įsikišo Pirsonas. 

- O, velnias, - pasityčiojo Beikeris. 

Makraisas atmetė galvą ir nusikvatojo. 

Į pokalbį įsijungė Abraomas. 

- Mano senelis nė karto nevartojo vidurius laisvinančiųjų ir sulaukė... 

- Tikriausiai vedei apskaitą, - pajuokavo Pirsonas. 

- Juk tu nedrįstum abejoti mano senelio žodžiu, tiesa? 

- Gerai. Mano senelis... 

- Žiūrėkit, - pertraukė Garetis. 

Nesidomėdamas pokalbiu apie vidurius laisvinančiuosius, jis tingiai ste- 
bėjo Persį (kokia jo pavardė?). Dabar Garetis įdėmiai žiūrėjo į jį, netikėda- 
mas savo akimis. Persis vis labiau traukėsi prie kelkraščio. Jis jau ėjo smė- 
lėta šalikele. Kartkartėmis jis mesdavo baikštų žvilgsnį į kareivius ant visu- 
reigio, o tada - į dešinę, į tankią medžių lapiją, esančią tik už septynių pėdų. 

- Manau, jis ryšis, - tarė Garetis. 

- Jie nudės jį kaip šunį, - sušnibždėjo Beikeris. 

- Regis, niekas jo nestebi, - atsakė Pirsonas. 

- Tad, dėl Dievo meilės, neatkreipkite į jį dėmesio, - piktai atšovė Mak- 
raisas. - Idiotų gauja! Viešpatie! 

Dešimt minučių niekas nepasakė nieko reikšminga. Jie šnekučiavosi ir 
stebėjo, kaip Persis dairosi į kareivius ir mintyse matuoja atstumą iki tankaus 
miško. 

- Jam neužteks drąsos, - pagaliau sumurmėjo Pirsonas, bet nei vienam iš 
jų nespėjus atsakyti Persis neskubėdamas patraukė miško link. 

Du žingsniai, trys. Dar pora žingsnių, ir jis pasieks tikslą. Jo džinsuotos 
kojos judėjo iš lėto. Švelnus vėjelis kedeno saulės nublukintus plaukus. Per- 
sis atrodė panašus į skautą - tyrinėtoją, išsiruošusį stebėti paukščius. 

Nepasigirdo nė vieno įspėjimo. Persis neteko teisės į juos, kai jo dešinė 
pėda peržengė kelkraščio kraštą. Jis nuėjo nuo kelio, ir kareiviai tai žinojo. 
Senasis Persis (kokia jo pavardė?) nieko neapkvailino. Pasigirdo aiškus šū- 
vis, ir Garetis nukreipė žvilgsnį nuo Persio į kareivį, stovintį ant visureigio 
galo it skulptūra lygiomis kampuotomis linijomis, su šautuvu, paspraustu po 
pažastimi, ir galva, palinkusia prie šautuvo, vamzdžio. 

Garetis vėl grįžtelėjo į Persį. Persis sukėlė tikrą spektaklį, tiesa? Jis sto- 
vėjo abejomis kojomis ant žolės ties pušyno riba. Buvo sustingęs ir panašus 
į skulptūrą, kaip ir vyras, šovęs į jį. Abu būtų idealūs pozuotojai Mikelan- 
dželui, - pamanė Garetis. Persis stovėjo it įbestas po žydru pavasario dangu- 
mi, prispaudęs ranką prie krūtinės, it ketinantis prabilti poetas. Jo akys buvo 
plačiai atmerktos ir apimtos ekstazės. 

Kraujas upeliais bėgo pro pirštus ir spindėjo saulėje. Senasis Persis (ko- 
kia jo pavardė?). Ei, Persi, tave šaukia motina. Ei, Persi, ar tavo motina ži- 

no, kad tu jau iškritai? Ei, Persi, ir kas tai per kvailas vardas, Persi, Persi, 
koks tu gražus. Persis persikūnijo į saulės apšviestą Adonį, kurį ką tik sužei- 
dė žiaurus pilkšvai rudas medžiotojas. Vienas, du, trys kraujo lašai užtiško 
ant apdulkėjusių Persio batų, ir viskas įvyko tiktai per tris sekundes. Garetis 
nespėjo žengti pilnų dviejų žingsnių ir nebuvo įspėtas, o Persis... o, Persi, ką 
pasakys tavo motina? Ar tau, pasakyk man, ar tau tikrai užtenka drąsos 
mirti? 

Taip. Persis metėsi į priekį, atsitrenkė į susisukusį sodinuką, persivertė 
per jį ir nugriuvo veidu į dangų. Grakštumas ir sustingusi simetrija dingo. 
Persis tysojo negyvas. 

- Tebūnie ši žemė apibarstyta druska, - staiga paskubomis išpyškino 
Makraisas. - Kad joks kukurūzo ar kviečio daigelis čia niekada neišaugtų. 
Tebūnie prakeikti šios žemės vaikai ir jų palikuonys. Taip pat tebūnie pra- 
keiktas jų maistas. Šventoji Marija, sunaikink šią prakeiktą vietą. 

Makraisas nusikvatojo. 

- Užsičiaupk, - sušvokštė Abraomas. - Liaukis taip kalbėti. 

- Visas pasaulis - Dievas, - Makraisas isteriškai kikeno. - Mes vaikštome 
ant Viešpaties, ir musės ropščiasi ant Viešpaties, tiesą pasakius, musės - ir- 
gi Dievas, tad tebūnie palaimintas tavo įsčių vaisius, Persi. Amen, aleliuja, 
sušokęs riešutų sviesteli. Tėve mūsų, kuris esi folijoje, tebūnie šventas tavo 
vardas. 

- Aš tuoj tau užvošiu! - perspėjo Abraomas. Jis buvo baisiai išbalęs. - Aš 
nejuokauju, Pitai! 

- Besimeldžiantiiis žmogus! - vėl sukikeno Makraisas. — O, mano pamui- 
lės ir kūne! O, mano šventa skrybėle! 

- Aš tau užvošiu, jei tučtuojau neužsičiaupsi! - supyko Abraomas. 

- Ne, - išsigandęs įsiterpė Garetis. - Prašau nesimuškit. Būkime... malonūs. 

- Gal reikia pagalbos? - pasiteiravo Beikeris. 

- O tavęs kas klausė, prakeiktas raudonkakli? ; 

- Jis buvo labai jaunas, - liūdnai tarė Beikeris.- Jei jam buvo keturiolika, 
tai aš su malonumu pabučiuosiu kiaulę. 

- Tai motina išlepino jį, - drebančiu balsu pakomentavo Abraomas. - Iš- 
kart matyti, - jis maldaujamai pažvelgė į Garetį ir Pirsoną. - Juk matyti, tiesa? 

- Daugiau nebelepins, - nukirto Makraisas. 

Staiga Olsonas vėl ėmė maldauti kareivių. Tas, kuris nušovė Persį, sėdė- 
jo ir kramtė sumuštinį. Jau buvo aštunta valanda ryto. Jie praėjo pro saulėtą 
degalinę, kur mechanikas tepaluotu kombinezonu vandens čiurkšle plovė 
keliuką. 

- Norėčiau, kad jis aplaistytų ir mus, - prabilo Skremas. - Esu įkaitęs kaip 
žarsteklis. 

- Mums visiems karšta, - atkirto Garetis. 

- O aš maniau, kad Meine niekada nebūna karšta, - visiškai nuvargusiu 
balsu pasiskundė Pirsonas. - Maniau, jog Meine vėsu. 

- Dabar žinai, kad ne, - burbtelėjo Garetis. 

- Tu - tikras linksmuolis, Gareti, - atsakė Pirsonas. - Ar žinai tai? Tu - tik- 
ras linksmuolis. Aš taip džiaugiuosi tave sutikęs. 

Makraisas nusijuokė. 

- Žinai, ką? - paklausė Garetis. 

- Ką? 

- Tavo apatinės kelnaitės apkakotos, - mestelėjo Garetis. Tai buvo pats 
nešvankiausias sakinys, šią akimirką dingtelėjęs į galvą. 

Jie pražingsniavo pro dar vieną sunkvežimių stovėjimo aikštelę. Ten sto- 
vėjo du ar trys sunkvežimiai, be abejonės, nutempti nuo kelio, kad atlaisvin- 
tų jį Maratono dalyviams. Vienas vairuotojas stovėjo prie savo autošaldytu- 
vo ir mėgavosi jo vėsa, kuri jau baigė pasiduoti rytmetinei saulutei. Kelios 
padavėjos pasveikino praeinančius ėjikus, o vairuotojas, besimėgaujantis sa- 
vo šaldytuvo vėsa, atsisuko į juos ir iškėlė didįjį pirštą į viršų. Tai buvo 
stambus vyriškis raudonu kaklu, styrančiu iš po purvinų sportinių marškinių 
apykaklės. 

- Ir kodėl jis taip padarė? — suriko Skremas. - Senas sukriošėlis! 

Makraisas nusijuokė. 

- Tai pirmas sąžiningas pilietis, kurį sutikome nuo šios makalynės pra- 
džios, Skremai. Aš tikrai myliu šitą žmogų! 

- Tikriausiai jis pasikrovęs gendančių produktų ir važiuoja į Monrealį, - 
paaiškino Garetis. - Iš Bostono. Mes nustūmėme jį nuo kelio. Jis, ko gero, 
bijo netekti darbo arba savo sunkvežimio, jei jis - nepriklausomas vežėjas. 

- Argi jis ne bukas? - išrėkė Kolis Parkeris. - Argi jis ne prakeiktas bu- 
kys? Jau du ar net daugiau mėnesių buvo skelbiama žmonėms, koks bus mū- 
sų maršrutas. Tai tik dar vienas sušiktas provincialas, ir tiek! 

- Regis, tu daug nusimanai apie tai, - Abraomas kreipėsi į Garetį. 

- Truputį, - spoksodamas į Parkerį, atsakė Garetis. - Mano tėvas buvo 
sunkvežimio vairuotojas, kol... kol nepaliko mūsų. Taip sunku užsidirbti 
pragyvenimui. Tikriausiai tas vyrukas manė suspėsiąs pasiekti trumpesnį 
apvažiavimą. Jis nebūtų važiavęs šiuo keliu, jei būtų buvęs trumpesnis marš- 
rutas. 

- Bet jam nederėjo rodyti mums negražių gestų, - spyrėsi Skremas. - Jam 
nereikėjo to daryti. Viešpatie, juk jo supuvę pomidorai nėra gyvybės ir mir- 
ties klausimas kaip visa tai. 

- Tavo tėvas paliko tavo motiną? - Makraisas paklausė Garečio. 

- Mano tėvą suėmė Būrys, - skubiai atsakė Garetis. Jis tikėjosi, jog Par- 
keris - ar kas nors kitas - pasakys ką nors, tačiau niekas nepratarė nė žodžio. 

Stebinsas vis dar kėblino paskutinis. Jam praeinant pro stovėjimo aikšte- 
lę, stambusis vairuotojas jau sėdosi į savo sunkvežimio kabiną. Priekyje nu- 
griaudėjo šūvis. Kūnas krūptelėjo, parkrito ir nurimo. Du kareiviai nuvilko 
jį šalikelėn. Trečiasis atnešė lavonmaišį iš visureigio. 

- Mano dėdę taip pat suėmė Būrys, - nedrąsiai prabilo Vymanas. 

Garetis pastebėjo, kad kairio Vymano bato liežuvėlis išlindo pro batų 
raištelius ir dabar begėdiškai maskatavo. 

- Tik kvailiai įkliūna į Būrio rankas, - tėškė Kolis Parkeris. 

Garetis atsisuko į jį, norėdamas pajusti pyktį, bet tik nuleido galvą ir įsi- 
spoksojo į kelią. Taip, jo tėvas buvo prakeiktas kvailys. Sumautas girtuok- 
lis, nesugebantis ilgai užsilaikyti vienoje darbovietėje; žmogus, nevaliojan- 
tis pasilaikyti savo politinės nuomonės sau. Garetis pasijuto senas ir pavargęs. 

- Užčiaupk savo pašvinkusią srėbtuvę, - šaltai atšovė Makraisas. 

- Gal nori pabandyti ir priversti mane... 

- Ne, aš nenoriu bandyti ir priversti tave tai padaryti. Tik užsičiaupk, ka- 
lės vaike. 

Kolis Parkeris įsispraudė tarp Garečio su Makraisu. Pirsonas su Abrao- 
mu atsiskyrė nuo jų. Netgi kareiviai įsitempė, pasiruošę spręsti problemą. 
Parkeris ilgai spitrijosi į Garetį. Jo platus veidas buvo nusėtas prakaito laše- 
liais, akys - vis dar arogantiškos. Parkeris tik tapštelėjo Garečiui per ranką. 

- Aš kartais nenulaikau liežuvio už dantų. Aš nenorėjau tavęs įžeisti. Taika? 

Garetis linktelėjo, ir Parkeris nukreipė žvilgsnį į Makraisą. 

- Dėjau aš ant tavęs, snargliau, - iškošė jis ir nuskubėjo į priekį. 

- Koks nerealus šunsnukis, - paniuręs tarė Makraisas. 

- Ne blogesnis už Barkovičių, - sutiko Abraomas. - Galbūt net šiek tiek 
geresnis. 

- Beje, - pridūrė Pirsonas, - ką reiškia būti Būrio suimtam? Tai velniškai 
panašu į atsisveikinimą su gyvybe, ar aš klystu? 

- Iš kur tau žinoti? - paklausė Garetis. - Iš kur mums žinoti? 

Jo tėvas buvo milžinas smėlio spalvos plaukais, storu balsu ir griausmin- 
go juoko maniera, kuri mažoms Garečio ausytėms skambėdavo it prasiver- 
žęs vulkanas. Praradęs savo sunkvežimį, jis pradėjo važinėti vyriausybės 
sunkvežimiais iš Brunsviko. Taip Džimas Garetis būtų užsidirbęs pragyve- 
nimui, jei tik būtų pasilaikęs kalbas apie politiką sau. Tačiau, dirbant vyriau- 
sybei, ji dukart geriau žinojo, jog tu gyvas, ir dukart geriau buvo pasiruošusi 
pašaukti Būrį, jei tik viskas pakryptų ne ton pusėn. O Džimas Garetis nebu- 
vo didelis Maratono gerbėjas. Tad vieną dieną gavo telegramą, o kitą du ka- 
reiviai pasirodė ant namo slenksčio ir išsivedė besispyriojantį Džimą Gare- 
tį. Jo žmona uždarė duris baltu it pienas veidu, o kai Garetis paklausė, kur 
tėvelis išėjo su kareiviais, taip stipriai trinktelėjo jam per veidą, kad net pra- 
kirto lūpą, ir liepė užsičiaupti. Nuo to laiko Garetis niekada nebematė savo 
tėvo. Praėjo vienuolika metų. Tai buvo labai švarus dingimas: bekvapis, hi- 
gieniškas, pasterizuotas ir be jokių pleiskanų. 

- Aš turėjau brolį, kuris nesutarė su įstatymu, - prabilo Beikeris. - Ne su 
vyriausybe, o tik su įstatymu. Jis pavogė mašiną ir iš mūsų miesto nuvažia- 
vo į Hatisburgą Misisipės valstijoje. Gavo dvejus metus lygtinai. Bet dabar 
jis jau miręs. 

- Miręs? - pasigirdo į šmėklos panašus balsas. Prie jų prisijungė Olsonas. 
Jo iškankintas veidas tarytum per mylią buvo atsiskyręs nuo kūno. 

- Jį ištiko širdies smūgis. Buvo tik trejais metais už mane vyresnis. Ma- 
ma sakydavo, jog mano brolis - jos kryžius, tačiau jis tik kartą pakliuvo į bė- 
dą. Aš buvau blogesnis. Trejetą metų naktimis plėšikavau. 

Garetis pažvelgė į Beikerį. Beikerio veide atsispindėjo gėda, tačiau drau- 
ge ir išdidumas, paryškintas blausios, pro medžius krentančios saulės švie- 
sos. 

- Už tai Būrys galėjo mane suimti, bet man tai nerūpėjo. Man buvo tik 
dvylika, kai įsivėliau į tai. Dabar tik vaikiščiai plėšikauja naktimis. Vyresni 
- daug išmintingesni. Jie tik liepia mums atlikti darbą ir įkišti savo galvas, ta- 

čiau jų Būrys nesuims. Pasitraukiau po to, kai sudeginome kryžių juoduko 
pievelėje. Man buvo gėda. Ir kam reikėtų deginti kryžių juodaodžio pieve- 
lėje? Dieve mano, juk tai - jau istorija, tiesa? Kitaip ir būt negali, - Beikeris 
papurtė galvą. - Tai buvo neteisinga. 

Tą akimirką vėl pasigirdo šūviai. 

- Dar vienas, - Skremas atrodė užkimęs. Jis vėl nusišluostė nosį. 

- Trisdešimt keturi, - tarė Pirsonas. Jis išsitraukė monetą iš kišenės ir per- 
dėjo ją į kitą. - Aš pasiėmiau devyniasdešimt devynias monetas. Kai kas 
nors užsidirba bilietą, perdedu vieną monetą iš vienos kišenės į kitą. O kai... 

- Tai šlykštu! - nutraukė jį Olsonas. Jo vaiduokliškos akys tuščiai spitri- 
jo į Pirsoną. - Kur tavo mirties laikrodis? Kur tavo vudu lėlės? 

Pirsonas neatsakė. Jis sutrikęs žvelgė į pūdyminį lauką. Pagaliau sumur- 
mėjo: | 

- Nenorėjau nieko įžeisti. Tai buvo mano sėkmės simbolis, ir tiek. 

- Jis purvinas, - švokštė Olsonas. - Jis pašvinkęs. Jis... 

- Liaukis, - nutraukė jį Abraomas. - Liaukis mane nervinti. 

Garetis žvilgtelėjo į laikrodį. Buvo dvidešimt minučių po aštuonių. Iki 
valgys, liko keturiasdešimt minučių. Jis ėmė galvoti, kaip nuostabu būtų už- 
sukti į vieną iš tų restoranėlių, išsirikiavusių palei kelią, padėti savo užpaka- 
liuką ant minkštos kėdės prie baro, užkelti kojas ant turėklo (o, Dieve, ko- 
kia tai būtų palaima!) ir užsisakyti kepsnį su keptais svogūnais ir bulvytėmis 
bei vanilinių ledų su žemuoginiu sirupu desertui. Arba galbūt didžiulę lėkš- 
tę spageti su mėsa, itališka duona bei pupomis svieste. Ir pieno. Visą ąsotį 
pieno. Velniop tūbeles ir distiliuoto vandens gertuves. Pieno, normalaus 
maisto ir vietelės, kur būtų galima visa tai suvalgyti. Argi ne nuostabu? 

Priekyje penkių asmenų šeima - motina, tėvas, berniukas, mergaitė ir Ži- 
lagalvė močiutė —- sėdėjo po egle, valgė sumuštinius ir gėrė karštą kakavą. 
Jie linksmai pamojavo ėjikams. 

- Iškrypėliai, - sumurmėjo Garetis. 

- Ką? - perklausė Makraisas. 

- Sakiau, kad noriu atsisėsti ir pavalgyti. Tik pažvelk į tuos žmones. Su- 
šiktos kiaulės. 

- Tu darytum lygiai tą patį, - atšovė Makraisas. Jis šypsojosi ir mojavo, 
labiausiai išsišiepdamas močiutei, kuri irgi mojo ir podraug kramtė - tiesą 
pasakius, žiaumojo - kažką panašaus į sumuštinį su kiaušinio salotomis. 

- Dar ko. Sėdėti ir žiaumoti, kai mirštančių iš bado... 

- Taip jau ir mirštančių iš bado, Rėjau. Tik taip atrodo. 

- Tada alkanų... 

- Pagavok dar kartą, - sučiulbo Makraisas. - Pagalvok dar kartą, mano 
jaunasis drauge. 

Makraisas neblogai pamėgdžiojo V.C. Fildsą. 

- Eik velniop. Tu tik nenori pripažinti. Tie žmonės, jie - gyvuliai. Jie no- 
ri išvysti, kaip kieno nors smegenys ištikš ant asfalto, todėl ir būriuojasi čia. 
Netrukus pamatys ištikštant ir tavąsias. 

- Tai dar ne esmė, - ramiai paprieštaravo Makraisas. - Argi nesakei, kad 
būdamas mažesnis irgi ėjai pažiūrėti Maratono? 

- Taip. Kai dar nieko apie jį nežinojau! 

- Ir taip tu pasiteisini? - Makraisas šlykščiai nusijuokė. - Be abejo, jie - 
gyvuliai. Manai ką tik radęs naują tiesą? Kartais negaliu patikėti, koks tu 
naivus. Prancūzai mėgdavo dulkintis, pažiūrėję giljotinavimo procesą. Se- 
nieji romėnai kirkindavosi per gladiatorių kovas. Tai pramoga, Gareti. Ir 
nieko naujo, - jis vėl nusijuokė. Garetis susižavėjęs spoksojo į jį. 

- Tęsk, - paragino kažkas. - Tu jau pasiekei antrą bazę, Makraisai. Ar 
sieksi ir trečios? 

Garečiui net nereikėjo atsigręžti. Žinoma, kalbėjo Stebinsas. Stebinsas, 
sudžiūvėlis Buda. Jo kojos kilnojosi automatiškai, tačiau jis po truputį jau- 
tė, kokios jos sutinusios ir slidžios tarytum pripildytos pūslių. 

- Mirtis sukelia apetitą, - tęsė Makraisas. - Pavyzdžiui, tos dvi panelės ir 
Griblis. Jos norėjo pajusti, ką reiškia dulkinti numirėlį. O dabar apie Kažką 
Visiškai Nauja Ir Skirtinga. Nežinau, ar Griblis ką nors pajuto, tačiau jos - 
tai tikrai. Ir taip visiems. Nesvarbu, ar jie geria, ar valgo, ar sėdi ant savo 
mašinų. Jiems tai daug labiau patinka, ir jie daug daugiau jaučia, kadangi 
stebi negyvėlius. 

- Bet ir tai dar ne esmė, Gareti. Svarbiausia, kad jie - gudročiai. Niekas 
neįmes jy pas liūtus. Jie nešlubčioja, tikėdamiesi neužsinorėti nusišikti, tu- 
rėdami du įspėjimus. Tu - tikras asilas, Gareti. Tu, aš, Pirsonas, Barkovičius, 
Stebinsas, - visi mes tikri asilai. Skremas - asilas, nes mano suprantąs esmę, 
bet taip nėra. Olsonas - asilas, nes suprato, tik, deja, per vėlai. Taip, jie - gy- 
vuliai. Bet kodėl esi įsitikinęs, jog nuo to mes tampame žmonėmis? 

Makraisas nutilo pritrūkęs kvapo. 

- Štai, - pagaliau prabilo jis. - Pats pradėjai i ir dar mane užvedei. Pamoks- 
las Nr.342 iš šešių tūkstančių ir taip toliau, ir taip toliau. Tikriausiai kokio- 
mis penkiomis valandomis sutrumpinai man gyvenimą. 

- Tai kodėl tada dalyvauji? - paklausė Garetis. - Jei tiek daug žinai ir esi 
toks tikras, tai kodėl dalyvauji? 

- Dėl tos pačios priežasties kaip ir mes visi, - vos ne su meile nusišypso- 
jo Stebinsas. Ant jo lūpų žaidė saulės spindulys, tačiau veidas atrodė neįskai- 
tomas ir netgi nenugalimas. - Mes norime mirti, štai kodėl dalyvaujame. 
Kamgi daugiau, Gareti? Kamgi daugiau? 


8 
Trys-šeši-devyni, štai ir žąsinai girti; 
Ant tramvajaus bėgių beždžionėlė sėdi. 
Tramvajus sulingavo, 
Beždžionę pervažiavo, 
Ir visi kartu į dangų nukeliavo... 
Vaikiškas eilėraštukas 


Rėjus Garetis tvirtai apsijuosė koncentratų diržą aplink liemenį ir paža- 
dėjo sau nieko nevalgyti bent iki pusės dešimtos. Jis iškart suprato, jog pa- 

žadą bus sunku tesėti. Skrandis gurgė it pašėlęs. Aplink jį Maratono dalyviai 
per prievartą šventė pirmosios paros kelyje pabaigą. 

Skremas išsišiepė Garečiui pilna sūrio pastos burna ir pasakė kažką ma- 
lonaus, bet nesuprantama. Beikeris išsitraukė alyvuogių buteliuką - tikrų aly- 
vuogių - ir ritmingai mėtė po vieną sau į burną. Pirsonas kimšo krekerius su 
tuno pasta ant viršaus, o Makraisas iš lėto skanavo vištienos koncentratą. Jis 
ėjo prisimerkęs, ir tai galėjo reikšti tik nepakeliamą skausmą arba malonu- 
mo apogėjų. 

Tarp pusės devynių ir devynių dar du ėjikai užsidirbo bilietus. Vienas iš 
jų buvo Veinas, kurį taip ragino degalinės darbuotojas. Tačiau jie praėjo de- 
vyniasdešimt devynias mylias tik be trisdešimt šešių dalyvių. Argi tai ne 
nuostabu? - mąstė Garetis, jausdamas, kaip seilės kaupiasi burnoje, Makrai- 
sui išspaudžiant vištienos koncentrato likučius ir išmetant tūbelę į krūmus. - 
Puiku. Tikiuosi, jie tą pačią akimirką kris negyvi. 

Paauglys nutrintais džinsais pasileido paskui pagyvenusią namų šeimi- 
ninkę, kuri ketino pasiimti tuščią Makraiso tūbelę, ką tik pradėjusią savo, 
kaip suvenyro, karjerą. Namų šeimininkė buvo arčiau, tačiau vaikis pasivijo 
ir aplenkė ją. 

- Ačiū! - suriko jis Makraisui, rankoje laikydamas sulenktą ir persuktą tū- 
belę. Vis dar mojuodamas ja, jis grįžo pas savo draugus. Namų šeimininkė 
piktai nužvelgė jį. 

- Ar nieko nevalgysi? - pasiteiravo Makraisas. 

- Verčiu save laukti. 

- Ko? 

- Pusės dešimtos. 

Makraisas susimąstęs įsmeigė akis į Garetį. 

- Senoji savidisciplina? 

Garetis tik truktelėjo pečiais, pasiruošęs sarkazmo dozei, bet Makraisas 
tik žvelgė į jį. 

- Žinai, ką? — pagaliau paklausė Makraisas. 

- Ką? 

- Jei turėčiau dolerį... tik vieną dolerį... pastatyčiau jį už tave, Gareti. Ma- 
nau, turi šansą laimėti. 

Garetis prunkštelėjo. 

- Bandai mane užkerėti? 

- Ką padaryti? 

- Užkerėti. Tarytum sakyt kamuoliuko metėjui, jog priešininkas jokiu bū- 
du neatmuš kamuoliukų bazėje. 

- Galbūt tu teisus, - Makraisas ištiesė rankas. Jos nežymiai virpėjo. Mak- 
raisas kažkaip keistai susiraukė. Jo žvilgsnis buvo panašus į pusiau pamišė- 
lio. - Tikiuosi, Barkovičius greitai iškris. 

- Pitai? 

- Ką? 

- Jei vėl reikėtų viską pradėti iš naujo... jei žinotum, kad tiek nuėjęs dar 
turėsi jėgų... ar dalyvautum iš naujo? 

Makraisas nuleido rankas ir įsistebeilijo į Garetį. 

- Gal juokauji? Ko gero, taip ir yra. 

- Ne, aš rimtai. 

- Rėjau, aš nebedalyvaučiau, net jei Majoras prispaustų pistoletą man 
prie sėdmenų. Tai tas pats kaip savižudybė, tik įprasta savižudybė vyksta 
daug greičiau. 

- Teisybė, - sutiko Olsonas. - Tikra teisybė. 

Jis nusišypsojo tuščia šypsena, nuo kurios Garečiui suspaudė skrandį. 

Po dešimties minučių jie pražingsniavo po baltai raudonu plakatu su už- 
rašu: “100 MYLIŲ!! JUS SVEIKINA DZEFERSONO PLANTACIJOS 
PREKYBOS RŪMAI! SVEIKINAME ŠIŲ METŲ “AMŽIAUS KLUBO" 
MARATONO DALYVIUS!!* 

- Žinau vietelę, į kurią jie galėtų susikišti tą “Amžiaus klubą", - išpyški- 
no Kolis Parkeris. - Ji ilga, ruda, ir ten niekada nešviečia saulė. 

Staiga palei kelią augusios eglės ir pušys liko už pirmos tikros žiūrovų 
minios. Pasigirdo garsūs šūksniai, kuriems nespėjus nutilti vėl pasigirsdavo 
kiti. Tai priminė bangų mūšą. Žybčiojo švyturėliai. Valstijos policija stengė- 
si sulaikyti žmonių minią. Ryškiai oranžinės nailoninės virvės skyrė kelią 
nuo kelkraščių. Policininkas tramdė mažą berniuką murzinu veidu ir snar- 
gliuota nosimi. Jis mojavo, vienoje rankoje laikydamas žaislinį sklandytuvą, 
o kitoje - autografų knygelę. 

- Jergutėliau! - sušuko Beikeris. - Jergutėliau, tik pažvelkit į juos, tik pa- 
žvelkit! 

Kolis Parkeris šypsodamasis mojavo, bet, tik visiškai prisiartinęs prie jo, 
Garetis išgirdo jį šaukiant Vidurio Vakarų akcentu: 

- Malonu jus matyti, susmirdusi kvailių minia! - šypsnis ir pamojavimas. 
- Kaip laikaisi, motule Makri, pašvinkęs maiše? Tavo veidas ir mano šikna 
- tai bent darna. Kaip laikaisi, kaip laikaisi? 

Garetis pliaukštelėjo sau per burną ir isteriškai sukikeno. Vyrui pirmoje 
eilėje, mosuojančiam plakatu su išrašytu Skremo vardu, plyšo klynas. Ant- 
roje eilėje stora moteriškė įstrigo tarp trijų studentų, maukiančių alų. Sutrins 
tave į miltus, storule, - pamanė Garetis ir dar smarkiau nusikvatojo. 

Tau prasidėjo isterija, o, Dieve, neleisk jai įsigalėti, galvok apie Griblį... 
ir ne... neleisk... ne... 

Bet tai jau vyko. Garetis kvatojo, kol suspaudė skrandį, ir keliai sulinko. 
Kažkas šaukė jį, bandydamas perrėkti miną. Makraisas. 

- Rėjau! Rėjau! Kas atsitiko? Ar viskas gerai? 

- Jie juokingi! - Garetis vos neapsiverkė iš juoko. - Pitai, Pitai, jie tokie 
juokingi, tik... tik... jie tokie juokingi! 

Šiurkščių veido bruožų mergaitė purvina vasarine suknele sėdėjo ant že- 
mės patempusi lūpą ir susiraukusi. Kai jie pėdino pro šalį, toji nutaisė siau- 
bingą grimasą. Garetis vos nenualpo iš juoko ir gavo įspėjimą. Keista: ne- 
paisant viso to triukšmo, jis vis dar kuo puikiausiai girdėjo įspėjimus. 

Galėčiau mirti, - mąstė Garetis. - Galėčiau besijuokdamas mirti, argi tai 
ne paradoksas? 

Kolis vis dar šypsojosi, mojo ir keikė žiūrovus bei korespondentus. Tai 
buvo visų juokingiausia. Garetis parpuolė ant kelių ir vėl buvo įspėtas. Jis ir 
toliau kvatojo, kiek leido jo apkrauti plaučiai. 

- Jis tuoj susivems! - kažkas suriko apimtas džiaugsmingos ekstazės. - 
Žiūrėk, Alisa, jis tuoj susivems! 

- Gareti! Gareti, dėl Dievo meilės! - šaukė Makraisas. Jis apkabino Ga- 
retį per nugarą ir pakišo delną jam po pažastimi. Jam pavyko kilstelėti jį, ir 
Garetis atsistojo ant kojų. 

- O, Dieve, - šnopavo Garetis. - Dieve mano, jie tiesiog žudo mane. Aš... 
aš negaliu... 

Jis vėl prapliupo juoktis. Keliai sulinko. Makraisas vėl pastatė jį ant ko- 
jų. Garečio apykaklė nuplyšo. Juos abu įspėjo. Tai mano paskutinis įspėji- 
mas, - niūriai mąstė Garetis. - Aš jau pakeliui į tą stebuklingą fermą. At- 
leisk, Džene, aš... 

- Nagi, kalakute, negi turėsiu tave vilkti! - sušnypštė Makraisas. 

- Negaliu, - atsiduso Garetis. - Mano parakas baigėsi, aš... 

Makraisas dukart plaukštelėjo Garečiui per veidą ir neatsigręždamas nu- 
skubėjo į priekį. 

Juokai išgaravo, tačiau kojos virto drebučiais, o plaučiai atrodė tušti ir 
nebesugebantys prisipildyti oro. Garetis it girtuoklis svirduliavo į priekį, 
bandydamas atgauti kvapą. Priešais akis mirgėjo juodi taškeliai, ir viena jo 
dalis puikiai suvokė, kiek nedaug jam trūksta iki nuoalpio. Viena koja už- 
kliuvo už kitos, Garetis suklupo, vos nepargriuvo, tačiau kažkokiu būdu spė- 
jo išlaikyti pusiausvyrą. 

Jei nugriūsiu, mirsiu. Ir niekada nebeatsikelsiu. 

Visi stebėjo jį. Žiūrovai stebėjo jį. Džiaugsmingi šūksniai virto tyliu, net- 
gi seksualiu murmėjimu. Jie laukė, kol jis pargrius. 

Garetis stūmėsi į priekį, susitelkęs tik į dėliojamas pėdas. Kartą, dar aš- 
tuntoje klasėje, jis skaitė Rėjaus Bredberio apsakymą apie minią, kuri susi- 
rinkdavo pažiūrėti fatališkų autokatastrofų ir kurią sudarė tie patys veidai, ži- 
nantys, ar sužeistieji išgyvens, ar mirs. Aš žadu dar pagyventi, - mintyse Ga- 
retis tarė jiems. - Aš žadu gyventi. Žadu gyventi kiek ilgėliau. 

Garetis galvojo tik apie besikilnojančias kojas. Jis užblokavo visas kitas 
mintis, netgi Dženę. Jis nejautė karščio, nematė Kolio Parkerio ar Smikio 
Dalesijo. Garetis netgi nejautė pastovaus buko skausmo pėdose bei sustingu- 
sių kelių sausgyslių. Tik viena mintis tratėjo galvoje it mušamas būgnas. It 
širdies plakimas. Gyventi kiek ilgėliau. Gyventi kiek ilgėliau. Gyveni kiek il- 
gėliau. Kol žodžiai tapo visiškai beprasmiai. 

Jį pažadino šūviai. 

Pritilusioje minioje garsas nuaidėjo stulbinančiai garsiai. Kažkas suriko. 
Dabar žinosi, - pagalvojo Garetis, - išgyvenai pakankamai ilgai, kad išgirs- 
tum šūvius ir savo paties riksmą... 

Tačiau viena jo koja paspyrė akmenuką, ir Garetis pajuto skausmą: tai 
ne jis užsidribo bilietą, o 64-as numeris - malonus besišypsantis berniukas, 
vardu Frenkas Morganas. Kareiviai vilko jo lavoną nuo kelio. Frenko akiniai 
tarškėjo į asfaltą, stipriai užkibę už vienos ausies. Kairysis lęšis buvo suski- 
lęs. 

- Aš nemiręs, - apspangęs išlemeno Garetis. Šokas užliejo jį it šilta ban- 
ga, grasanti vėl paversti kojas vandeniu. 

- Aha, o turėjai, - atkirto Makraisas. 

- Tu išgelbėjai jį, - beveik keikdamasis sušvokštė Olsonas. - Kodėl tu taip 
padarei? Kodėl tu taip padarei? - jo akys tuščiai blizgėjo it durų rankenos. - 
Užmuščiau tave, jei galėčiau. Aš tavęs nekenčiu. Tu mirsi, Makraisai. Pa- 
lauk ir pamatysi. Dievas negyvai nutrenks tave už tokius darbelius. Dievas 
negyvai nutreks tave it šuns šūdą. 

Olsono balsas buvo kupinas nuovargio. Garetis netgi pajuto nuo Olsono 
sklindantį įkapių kvapą. Jis užsidengė burną rankomis ir sudejavo. Tiesą pa- 
sakius, įkapių kvapas sklido nuo jų visų. 

- Dėjau aš ant tavęs, - ramiai atšovė Makraisas. - Aš tik grąžinau skolą, - 
jis atsisuko į Garetį. - Dabar mes atsiskaitėme, vyruti. Viskas, tiesa? 

Makraisas neskubėdamas nužingsniavo į priekį ir greitai ištirpo kitų spal- 
votų marškinėlių margumyne. 

Garetis atgavo kvapą, tačiau labai iš lėto, todėl kurį laiką manė jaučiąs, 
kaip dieglys perveria šoną... bet pagaliau šis jausmas išnyko. Makraisas iš- 
gelbėjo jam gyvybę. Jį apėmė juoko priepuolis, bet Makraisas neleido jam 
numirti. Mes atsiskaitę, vyruti. Viskas, tiesa? Taip. 

- Dievas jį nubaus, - Henkas Olsonas bambėjo su nežemišku įsitikinimu. 
- Dievas jį nutrenks. 

- Užsičiaupk, arba aš pats tave nutrenksiu, - užpyko Abraomas. 

Karštis vis stiprėjo, ir iškilęs ginčas užgeso it pavojaus nekelianti ugne- 
lė. Milžiniška minia praretėjo, kai ėjikai nutolo nuo TV kamerų ir mikrofo- 
nų ribos, tačiau ji nedingo ir netgi nesutrūkinėjo į pavienius žiūrovų būrelius. 
Minia susibūrė ir ketino niekur nebesitraukti. Žmonės susiliejo į vieną ano- 
niminį Minios veidą, nuobodų ir nekantrų, besikartojantį mylia iš mylios. 
Žmonės stovėjo tarpduriuose, pievelėse, įvažiavimo keliukuose, iškylavietė- 
se, degalinių teritorijose (kur savininkai ėmė stovėjimo mokestį), o žings- 
niuojant pro kitą miestelį, buvo užpildytos abi gatvės pusės bei supermarke- 
to automobilių stovėjimo aikštelė. Minios veidas vaipėsi, murmėjo ir plojo, 
bet niekada nesikeitė. Jis godžiai stebėjo, kai Vymanas pritūpė išsituštinti. 
Vyrai, moterys, vaikai, - Minios veidas visada buvo toks pat, todėl Garetis 
netruko nuo jo pavargti. 

Jis norėjo padėkoti Makraisui, tačiau abejojo, ar Makraisas to norėtų. Ga- 
retis matė jį einant priešaky, už Barkovičiaus. Makraisas įdėmiai spoksojo į 
Barkovičiaus sprandą. 

Pusė dešimtos prašliaužė pro šalį. Minia tarytum stiprino karštį, ir Gare- 
tis atsisagstė savo marškinius iki diržo su maistu. Įdomu, ar Smikis Dalesi- 
jas dar prieš nutinkant avarijai žinojo, kad mirs? Garetis nusprendė, jog ži- 
nojimas vis tiek nebūtų nieko pakeitęs. 

Kelias ėmė stačiai kilti aukštyn, ir minia iškart pasitraukė, kai ėjikai pra- 
dėjo lipti į kalvą bei peržengė keturias Rytų-Vakarų geležinkelio bėgių lini- 
jas, karštai spindinčias ant šlako pagrindo. Viršūnėje, už medinio tilto, Ga- 
retis išvydo priešaky dunksančius miškus, o kairėje ir dešinėje - apstatytą, 
beveik priemiestinį plotą, kurį ką tik paliko už savęs. 

Saltas vėjelis žaidė ant jo prakaituotos odos, priversdamas krūptelėti. 
Skremas tris kartus garsiai nusičiaudėjo. 

- Aš tikrai peršalau, - suirzęs prisipažino jis. 

- Tai greitai atims tau jėgas, - tarė Pirsonas. - Sumautas reikalas. 

- Reikės tik stipriau pajudėti, - nenusileido Skremas. 

- Tikriausiai tu plieninis, - tęsė Pirsonas. - Jei aš peršalčiau, ko gero, gnū- 
čiau paslikas ir numirčiau. Matai, kiek mažai energijos man beliko. 

- Tad griūk paslikas ir nudvėsk! - suriko Barkovičius. - Sutaupysi ener- 
gijos! 

- Čiaupkis ir eik iš čia, žudike, - iškart paliepė Makraisas. 

Barkovičius atsisuko į jį. 

- Kodėl tau nepasitraukus nuo mano nugaros, Makraisai? Gali eiti kur 
nors kitur. 

- Tai - laisvas kelias. Einu, kur man patinka. 

Barkovičius atsikrenkštė, nusispjovė ir paliko Makraisą ramybėje. 

Garetis atsidarė vieną maisto skyrelį ir ėmė kramsnoti krekerius su sūriu. 
Skrandis garsiai sugurgė su pirmuoju kąsniu, ir Garetis vos susilaikė nesuri- 
jęs visko vienu ypu. Jis išspaudė rostbifo koncentratą sau į burną ir po tru- 
putį nurijo. Tada užsigėrė vandeniu ir prisivertė baigti pusryčius. 

Jie praėjo pro miško medžiagos sandėlį, kur vyrai stovėjo virš lentų krū- 
vų it indėnai dangaus fone ir mojavo Maratono dalyviams. Juos vėl apsupo 
miškai, ir stojo mirtina tyla. Žinoma, tyla nebuvo mirtina: ėjikai šnekučiavo- 
si, šalia mechaniškai burzgė visureigis, kažkas paperdė, kažkas nusijuokė, o 
kažkas už Garečio nugaros beviltiškai sudejavo. Palei abi kelio puses vis dar 
rikiavosi žiūrovai, bet didžioji “Amžiaus klubo“ minia dingo, todėl ir atro- 
dė labai tylu. Paukščiai čiulbėjo medžiuose, slapukas vėjelis retkarčiais aki- 
mirkai ar dviems užgoždavo karštį, siausdamas it pasiklydusi siela medžių 
apsupty. Ant aukštos šakos sustingo ruda voveraitė, papūtusi savo uodegą, 
įtempusi juodas akis ir priekinėmis letenėlėmis suspaudusi riešutą. Ji prunkš- 
telėjo, užšoko ant aukštesnės šakos ir dingo. Tolumoje it milžiniška musė 
zyzė lėktuvas. 

Garečiui atrodė, kad visi tyčia nekalba su juo. Makraisas vis dar žings- 
niavo už Barkovičiaus. Pirsonas su Beikeriu kalbėjosi apie šachmatus. Ab- 
raomas triukšmingai valgė ir valėsi rankas į marškinius. Skremas nusiplėšė 
sportinių marškinėlių skiautę ir naudojo ją vietoj nosinės. Kolis Parkeris 
mainė paneles su Vymanu. Olsonas... bet Garetis net nenorėjo pažvelgti į 
Olsoną, kuris, regis, troško visus apkaltinti kaip jo artėjančios mirties ben- 
drininkus. 

Tad Garetis pradėjo atsilikinėti, tik labai atsargiai (nepamiršdamas savo 
trijų įspėjimų), kol susigretino su Stebinsu. Purpurinės kelnės buvo apdulkė- 
jusios. Ant marškinių pažastų matėsi tamsūs prakaito apskritimai. Be jokios 
abejonės, Stebinsas nebuvo Supermenas. Akimirką jis nužvelgė Garetį, 
klausdamas savo ištįsusiu veidu, ir vėl nuleido akis į kelią. Stuburo slanks- 
telis ant jo sprando atrodė labai išsikišęs. 

- Kodėl čia nesusirinko daugiau žmonių? - nedrąsiai paklausė Garetis. - 
Turiu omeny, stebinčių žmonių. 

Akimirką atrodė, kad Stebinsas net neketina atsakyti. Bet pagaliau jis vėl 
pakėlė galvą, nusibraukė plaukus nuo veido ir tarė: 

- Susirinks. Tik palauk truputį. Jie trimis eilėmis sėdės ant stogų, norėda- 
mi tave pamatyti. 

- Bet kažkas sakė, jog milijardai baksų pastatyti už mus. Tad žmonės tu- 
tėtų trimis eilėmis būti apstoję visą kelią. Be to, viską turėjo filmuoti televi- 
zija... 

- Ji atšaukta. 

- Kodėl? 

- Kodėl manęs klausi? 

- Nes tu žinai, - supykęs atrėžė Garetis. 

- O iš kur tu tai žinai? 

- Viešpatie, tu primeni man vikšrą iš “Alisos Stebuklų šalyje". Nejau ne- 
gali normaliai kalbėti? 

- Ar ilgai ištemptum, jei žmonės šūkaliotų iš abiejų kelio pusių? Po kiek 
laiko vien nuo kūno kvapo galėtum išeiti iš proto. Tarsi praeitum tris šimtus 
mylių per Taims skverą Naujųjų metų išvakarėse. 

- Bet jie leidžia jiems stebėti, tiesa? Kažkas sakė, jog nuo Oldtauno mi- 
nia jau mūsų nebepaliks. 

- Beje, aš visai ne vikšras, - Stebinsas paslaptingai nusišypsojo. - Aš 1a- 
biau panašus į Baltąjį Triušį, kaip tu manai? Tik aš palikau savo auksinį laik- 
rodį namie, ir niekas nepakvietė manęs išgerti arbatos. Kiek žinau, niekas 
nepakvietė. Galbūt to ir paprašysiu, kai laimėsiu. Kai jie paklaus, kokio Pri- 
Zzo norėčiau, aš atsakysiu: “Na, norėčiau, kad mane pasikviestų į namus iš- 
gerti arbatos". 

- Po velnių! 

Stebinsas dar plačiau išsišiepė, tačiau visai nenuoširdžiai. 

- Aha, nuo Oldtauno ar maždaug nuo jo draudimas nebegalioja. Tada jau 
niekas nebegalvoja apie tokius žemiškus dalykus kaip kūno kvapas. O nuo 
Augustos prasideda nenutrūkstama televizijos transliacija. Juk galų gale Ma- 
ratonas - nacionalinė pramoga. 

- O kodėl ne nuo čia? 

- Per greitai. Per greitai. 

Kažkur už posūkio nugriaudėjo šūviai, išgąsdinę fazaną, kuris mojuoda- 
mas plunksnomis pašoko iš po krūmo. Garetis su Stebinsu pasiekė posūkį, 
tačiau lavonmaišis jau buvo užsegtas. Greitas darbas. Garetis nepastebėjo, 
kas žuvo šį kartą. 

- Pasieki tokią ribą, - tęsė Stebinsas, - kai minia - skatinanti ar pasyvi - 
tau neberūpi. Ji nustoja egzistuoti. It užlipus ant ešafoto. Tu užsikasi nuo mi- 
nios savyje. 

- Regis, suprantu, - Garetis pajuto baimę. 

- Jei būtum supratęs, nebūtum pradėjęs isterikuoti, o tavo draugui nebū- 
tų reikėję gelbėti tavo subinės. Bet suprasi. 

- Įdomu, kiek tu užsikasęs? 

- O tu? 

- Nežinau. 

- Na, tau teks tai išsiaiškinti. Išmatuoti neišmatuotas Garečio gelmes. 
Oho, panašu į kelionių agentūros reklamą, tiesa? Kasiesi, kol atsitrenki į 

paklotines uolienas. Užsikasi į jas. Ir galiausiai pasieki dugną. O tada iškren- 
ti. Tokia mano idėja. Galiu išklausyti ir tavąją. 

Garetis neatsakė. Kol kas jis neturėjo jokių minčių. 

Maratonas tęsėsi. Karštis - taip pat. Saulė kybojo virš medžių, iš abiejų 
pusių juosiančių kelio ruožą. Šešėliai atrodė panašūs į žemus storus nykštu- 
kus. Apie dešimtą valandą vienas kareivis nusileido pro liuką žemyn į visu- 
reigį ir grįžo su ilga lazda. Du trečdaliai lazdos buvo suvynioti į medžiagą. 
Kareivis uždarė liuką ir įkišo lazdos kotą į plyšį. Tada pakišo ranką po au- 
deklu ir kažką padarė... kažką pakrutino, tikriausiai kakliuką. Dar po akimir- 
kos išsiskeidė didžiulis pilkai rudas skėtis. Jis užstojo visą metalinį visurei- 
gio paviršių. Visi trys budintys kareiviai susėdo sukryžiavę kojas po karei- 
viškos spalvos skėčiu. 

- Supuvę kalės vaikai, - kažkas suriko. - Vietoj Prizo pareikalausiu vie- 
šos jūsų kastracijos! 

Kareiviai tokių grasinimų neėmė į širdį. Jie ir toliau stebėjo ėjikus tuš- 
čiomis akimis, retsykiais pažvelgdami į savo kompiuterizuotus monitorius. 

- Turbūt jie taip elgiasi ir su savo žmonomis, - pajuokavo Garetis. - Po 
Maratono. 

- O, aš tuo net neabejoju, - sutiko Stebinsas ir nusikvatojo. 

Garetis nebenorėjo eiti šalia Stebinso, bent jau ne dabar. Stebinsas vertė 
jį nejaukiai jaustis. Garetis nevaliojo ilgai užsibūti su juo, tad paspartino 
žingsnį ir paliko Stebinsą vieną. 10:02. Po dvidešimt trijų minučių jis atsi- 
kratys vieno įspėjimo, o kol kas reikėjo taikytis su trimis. Bet tai Garečio ne- 
išgąsdino, kaip kad jis tikėjosi. Jis vis dar neatsisakė nenugalimo, aklo įsiti- 
kinimo, jog šis Rėjus Garetis negali mirti. Kiti gali, nes jie - tik jo gyveni- 
mo filmo priedai, bet tik ne Rėjus Garetis - ilgai trunkančio šedevro “Rėjaus 
Garečio istorija" žvaigždė. Galbūt galų gale jis emociškai ir protiškai suvoks 
šią netiesą... galbūt tai dugnas, apie kurį kalbėjo Stebinsas. Tai buvo labai 
nemaloni mintis. 

Net nepastebėjęs, kaip pasistūmė į priekį, Garetis vėl atsidūrė šalia Mak- 
raiso. Trys berniukai kulniavo pratisa vorele: Barkovičius priekyje; Makrai- 
sas panarinta galva, pusiau sulenktomis rankomis ir velkama kaire koja - per 
vidurį; ir “Rėjaus Garečio istorijos" žvaigždė - gale. Įdomu, kaip aš atrodau? 
- pagalvojo Garetis. 

Jis pasikasė skruostą ir įsiklausė į šiugždesį, kai ranka palietė neskustą 
barzdą. Ko gero, jis neatrodė labai energingas. 2 

Garetis truputį paspartino žingsnį, kol susilygino su Makraisu. Sis dirs- 
telėjo į jį ir vėl nukreipė žvilgsnį į Barkovičių. Jo akys buvo tamsios ir ne- 
įskaitomos. 

Jie užlipo į trumpą, stačią, velniškai saulėtą kalvą ir perėjo dar vieną til- 
tą. Praslinko penkiolika minučių, dvidešimt. Makraisas nepratarė nė žodžio. 
Garetis dukart atsikrenkštė, bet irgi nieko nepasakė. Pasirodo, kuo ilgiau ei- 
ni tylėdamas, tuo sunkiau sulaužyti tą tylą. Turbūt Makraisas pyko išgelbė- 
jęs jam gyvybę. Turbūt Makraisas gailėjosi taip padaręs. Nuo tokių minčių 
Garečiui suspaudė skrandį. Visa tai atrodė beviltiška, kvaila ir beprasmiška. 

Taip sumautai beprasmiška, kad net graudu. Garetis jau žiojosi tai pasakyti 
Makraisui, tačiau Makraisas prabilo pirmas. 

- Viskas gerai, - Barkovičius net pašoko nuo netikėto garso, ir Makraisas 
pridūrė: - Tik ne tau, žmogžudy. Tau niekas nebus gerai. Tad žingsniuok to- 
liau. 

- Išgraušk, - sušvokštė Barkovičius. 

- Sukėliau tau problemų, - tyliai ištarė Garetis. 

- Jau sakiau, dabar mes atsiskaitę. Daugiau to nedarysiu. Noriu, kad ži- 
notum. 

- Suprantu. Aš tik... 

- Neskaudinkit manęs! - kažkas suklykė. - Prašau, neskaudinkit manęs! 

Tai buvo raudonplaukis languotais marškiniais, aprištais aplink liemenį. 
Jis stovėjo kelio vidury ir žliumbė. Jis ką tik gavo pirmą įspėjimą. Staiga vai- 
kinukas pasileido prie visureigio. Ašaros griaužė griovelius ant veido dulkių, 
raudoni plaukai žybčiojo saulėje it liepsnos. 

- Nereikia... aš negaliu... prašau... mano motina... nebegaliu... ne... dau- 
giau... mano kojos... 

Jis bandė užsiropšti ant visureigio, todėl vienas kareivis pakėlė savo ka- 
rabiną prie peties. Berniukas suriko ir nušoko žemyn. 

Jis dar kartą taip skaudžiai suklykė, jog, regis, nuo šio garso galėjo suby- 
rėti stiklai. 

- Mano k0000000000000000000... 

- Viešpatie, - sumurmėjo Garetis. - Ir kodėl jis nenutyla? 

Atrodė, kad klyksmas niekada nesibaigs. 

- Manau, jis nebevalioja, - paaiškino Makraisas. - Visuteigio vikšrai per- 
važiavo jo kojas. 

Garetis įsižiūrėjo ir vos nesusivėmė. Makraisas neklydo. Nieko nuosta- 
baus, kad raudonplaukis taip spiegė: jo pėdos buvo sutraiškytos. 

- Įspėjimas! Įspėjimas 38-am! 

=... 00000000000000000000... 

- Noriu namo, - kažkas išlemeno už Garečio. - Viešpatie, kaip noriu na- 
mo. 

Po akimirkos raudonplaukio veidas buvo ištaškytas. 

- Aš susitiksiu su savo mergina Fryporte, - išpyškino Garetis. - Negausiu 
Jokių įspėjimų ir pabučiuosiu ją. Dieve, kaip jos pasiilgau, Dieve, Viešpatie, 
ar matei jo kojas? Ir jie vis dar įspėjinėjo jį, Pitai tarytum tikėtųsi, jog jis at- 
sistos ir nueis... 

- Dieve, Dieve, dar vienas berniukas iškeliavo į tą Sidabrinį Miestą, - pa- 
simaivė Barkovičius. 

- Užsičiaupk, žmogžudy, - atkirto Makraisas. - Ar ji graži, Rėjau? Tavo 
mergina? 

- Ji tikra gražuolė. Aš myliu ją. 

Makraisas nusišypsojo. 

- Ir ją vesi? 

- Aha, - linktelėjo Garetis. - Mes būsime ponas ir ponia Normanai Nor- 
malieji, turėsime ketvertą vaikų ir koli veislės šunį, jo kojos, jis nebeturėjo 

kojų, jie pervažiavo jį, juk jiems nevalia žaloti vaikino - to nėra taisyklėse, 
kažkas turi apie tai pranešti, kažkas... 

- Du bemniukus ir dvi mergaites, ar juos nori turėti? 

- Taip, taip, ji graži, aš tik noriu, kad nebūčiau... 

- Ir pirmasis sūnus bus Rėjus Jaunesnysis, o šuo turės dubenį su savo 
vardu ant šono, tiesa? 

Garetis iš lėto pakėlė galvą it apsvaigęs boksininkas. 

- Ar tu tyčiojiesi iš manęs? 

- Ne! - sušuko Barkovičius. - Jis šika tau ant galvos, vyruti! Ir nepamiršk 
to. Bet nesijaudink, aš ir už tave pašoksiu ant jo kapo. 

Barkovičius sukikeno. 

- Nutilk, žudike, - atrėžė Makraisas. - Aš nesityčioju iš tavęs, Rėjau. Ei- 
me, palikime žudiką vieną. 

- Susikišk tai sau į šikną, - pavymui suriko Barkovičius. 

- Ar ji tave myli? Tavo mergina? Dženė? 

- Manau, kad taip. 

Makraisas lėtai papurtė galvą. 

- Visos tos romantinės nesąmonės... jos tikros. Bent jau kurį laiką kai ku- 
rems žmonėms. Taip buvo ir man. Jaučiausi, kaip ir tu, - jis pakėlė akis į 
Garetį. - Ar vis dar nori sužinoti apie randą? 

Jie išėjo iš už posūkio ir susidūrė su mojuojančių ir skanduojančių vaikų 
būreliu. 

- Taip, - atsakė Garetis. 

- Kodėl? - Makraisas žvelgė į Garetį, tačiau jo netikėtai apsinuoginusios 
akys tarsi ieškojo paties savęs. 

- Aš noriu tau padėti. 

Makraisas nudelbė akis žemyn į kairę koją. 

- Skauda. Aš beveik nebepajudinu pirštų. Mano kaklas sustingęs, ir skau- 
da inkstus. Mano mergina buvo kalė, Gareti. Aš atsidūriau maratonininkų 
gretose taip pat, kaip kiti - Užsieniečių legione. Vieno įžymaus rokenrolo 
poeto žodžiais tariant, aš atidaviau jai savo širdį, ji sudaužė ją, bet kam tai rūpi? 

Garetis neatsakė. Buvo 10:30. Fryportas plytėjo dar labai toli. 

- Jos vardas buvo Priscila, - tęsė Makraisas. - Manai, tu įsimylėjęs? Aš 
buvau tikras romantiškas įsimylėjėlis. Bučiuodavau jai rankas. Pučiant pa- 
lankiam vėjeliui, net skaitydavau jai Kytso eilėraščius galiniame kieme. Jos 
tėvukas augino karves, ir, kaip čia švelniau pasakius, karvių mėšlo smarvė 
kažkaip ypatingai derinosi su Džono Kytso kūryba. Galbūt reikėjo jai pa- 
skaityti Svinburną, kai vėjas pūtė iš kitos pusės, - Makraisas nusijuokė. 

- Dabar tu apgaudinėji savo jausmus. 

- Tai tu juos iškraipai, Rėjau, bet nesvarbu. Vis tiek prisimenu tik Didįjį 
Meilės Romaną, o ne visus tuos kartus, kai, prišnibždėjęs meilės žodžių į jos 
rožinę ausytę, grįždavau namo ir imdavau minkyti savo daikčiuką. 

- Apgaudinėk save kaip tu nori, o aš apgaudinėsiu save savaip. 

Makraisas apsimetė neišgirdęs. 

- Apie tokius dalykus neverta nė kalbėti. J.D.Selindžeris... Džonas 
Knaulsas... netgi Džeimsas Kirkvudas ir tas vyrukas Donas Bridsas... jie su- 

naikino paauglystės sampratą, Gareti. Jei esi šešiolikmetis, daugiau nebega- 
li nuoširdžiai kalbėti apie paaugliškos meilės skausmus. Tu paprasčiausiai 
nukerti pokalbį erekciją patyrusio sumauto Rono Hovardo balsu. 

Makraisas isteriškai nusikvatojo. Garetis visiškai nenutuokė, apie ką kal- 
ba Makraisas. Jis tvirtai tikėjo savo meile Dženei ir nė kiek nesidrovėjo. Jų 
pėdos bumpsėjo į asfaltą. Garetis jautė, kaip kliba jo dešinys kulnas. Greitai 
vinukai išbyrės, ir jis pames bato padą, tarytum atsikratys nebegyvos odos. 
Už jų Skremui prasidėjo kosulio priepuolis. Garetį neramino Maratonas, o 
ne visas tas šlamštas apie romantišką meilę. 

- Bet tai neturi nieko bendra su mano istorija, - tarsi perskaitęs jo mintis, 
vėl prabilo Makraisas. - Apie randą. Tai atsitiko praeitą vasarą. Mes abu no- 
rėjome ištrūkti iš namų, tolyn nuo savo tėvų ir nuo karvių mėšlo smarvės, 
kad Didysis Meilės Romanas galėtų iš tikrųjų sužydėti. Tada mes įsidarbi- 
nome pižamų fabrike Niū Džersyje. Ir kaip tau tai patinka, Gareti? Pižamų 
fabrikas Niū Džersyje. 

Nevarke išsinuomojome atskirus butus. Puikus miestas tas Nevarkas: 
tam tikromis dienomis jame gali užuosti viso Niū Džersio mėšlo smarvę. 
Mūsų tėvai truputį pasispyriojo, tačiau ne per daugiausiai, nes turėjome at- 
skirus butus ir gerus vasaros darbus. Aš gyvenau dar su-dviem vaikinais, o 
Priscila - su trimis merginomis. Birželio trečią mes išvažiavome mano ma- 
šina, o apie trečią valandą po pietų stabtelėjome motelyje ir atsikratėme ne- 
kaltybės problemos. Jaučiausi tikras niekšas. Ji visai nenorėjo dulkintis, bet 
norėjo patenkinti mane. Tai buvo “Pavėsio" motelis. Baigęs nuleidau “Tro- 
jan" prezervatyvą į “Pavėsio"' kanalizaciją ir išsiskalavau burną, pasinaudo- 
jęs popieriniu “Pavėsio" puodeliu. Viskas buvo labai romantiška ir neže- 
miška. 

Tada patraukėme į Nevarką, užuosdami karvių mėšlą, tačiau net neabe- 
Jodami, jog tai - kitoks mėšlas. Išleidau Prisę prie jos buto ir nuvažiavau į sa- 
vąjį. Kitą pirmadienį mes pradėjome dirbti “Plymuto naktinių drabužių siu- 
vimo“ fabrike. Tai nepriminė kino filmo, Gareti. Vieta dvokė žaliava, o ma- 
no cecho viršininkas pasirodė besąs tikras šunsnukis. Per pietų pertraukėles 
mes mėtydavome pakavimo kablius į žiurkes, besislepiančias po audeklo 
maišais. Tačiau man buvo vis tiek, nes tai buvo meilė. Supranti? Meilė. 

Makraisas nusispjovė į dulkes, gurkštelėjo vandens iš gertuvės ir papra- 
šė kitos. Jie kopė į kalvą, todėl bekalbant jam pritrūkdavo kvapo. 

- Prisė dirbo pirmame aukšte - vitrinoje visiems idiotams turistams, ku- 
rie nieko geriau nesugalvodavo, kaip tik surengti ekskursiją po patalpas, ku- 
riose gamino jiems pižamas. Ten buvo gražu. Malonios pastelinės sienos, 
moderni technika, kondicionieriai. Nuo septynių iki trijų Prisė prisiuvinėda- 
vo sagas. Tik pamanykit, visoje šalyje žmonės vilki pižamomis su Priscilos 
prisiūtomis sagomis. Tokia mintis sušildytų ir šalčiausią širdį. 

Aš dirbau maišų kroviku penktame aukšte. Matai, rūsyje žaliava būdavo 
dažoma ir šilto oro vamzdžiais siunčiama į penktą aukštą. Kai baigdavo da- 
žyti visą partiją, paspausdavo skambutį, ir tada atidarydavau savo dėžę ir 
rasdavau visų vaivorykštės spalvų pluoštą. Šakėmis išimdavau jį, sudėdavau 
į dviejų šimtų svarų maišus ir grandininiu keltuvu užkeldavau juos į didelę 

krūvą plakimo mašinai. Pluoštas būdavo atskiriamas, išaudžiamas, kiti dar- 
bininkai sukarpydavo jį ir susiūdavo pižamas, o tada pasteliniame pirmame 
aukšte Prisė prisiūdavo sagas, kol bukagalviai turistai žiopsodavo į ją ir ki- 
tas merginas pro stiklinę sieną... kaip kad šiandien žmonės žiopso į mus. Ar 
bent kiek supranti, apie ką kalbu, Gareti? 

- Randas, - priminė Garetis. 

- Aš vis stengiuosi apeiti jį, ar ne? - kai užkopė kalvos viršūnėn, Makrai- 
sas nusišluostė kaktą ir atsisagstė marškinius. 

Miškai driekėsi iki kalnuotos horizonto linijos. Kalnai rėmėsi į dangų 
lyg susijungę pjūklo dantukai. Maždaug už dešimties mylių, beveik pasislė- 
pęs po karščio migla, stūksojo gaisrininkų bokštas, vos ne vos prasiskverbęs 
pro žalumos sieną. Kelias vingiavo pro ją it pilka gyvatė. 

- Iš pradžių jaučiau tik džiaugsmą ir palaimą. Dar triskart pasimylėjau su 
Prise lauko kino teatre, mėšlo smarvei skverbiantis pro mašinos langą iš ne- 
toliese esančios ganyklos. Ir niekaip neįstengiau išsirankioti visų palaido 
pluošto siūlelių iš savo plaukų, nesvarbu, kiek kartų trinkausi galvą. Bet blo- 
giausia - ji ėmė tolti nuo manęs, kilti aukštyn. Mylėjau ją, labai mylėjau, bet 
negalėjau išreikšti to taip, kad ji suprastų. Netgi besimylėdamas negalėjau 
užpildyti jos tuo jausmu. Visada tvyrojo ta mėšlo smarvė. 

Svarbiausia, Gareti, kad fabrikas mokėjo už vienetinį darbą. Tai reiškė 
dideles algas, ir mes dar gaudavome viso mūsų atlikto darbo, viršijusio nu- 
statytą minimumą, procentą. O aš nebuvau labai geras maišų krovikas. Per 
dieną prikraudavau apie dvidešimt tris maišus, bet norma buvo trisdešimt. Ir 
tai nepatiko kitiems vaikinams, nes jiems trukdžiau. Harlamas iš dažymo ce- 
cho negalėjo daugiau padaryti, nes nespėdavau iškrauti jo atsiųsto pluošto 
dėžių. Ralfas, dirbantis prie plakimo mašinos, negalėjo daugiau uždirbti, nes 
neperduodavau jam pakankamai maišų. Tai buvo nemalonu. Ir jiems labai 
nepatiko. Supranti? 

- Aha, - atsakė Garetis. Jis persibraukė ranka per sprandą ir nusišluostė 
ją į kelnes. Liko tamsi dėmė. 

- O tuo tarpu Prisė sagas siuvo sparčiai. Kartais vakarais ji valandų va- 
landas kalbėdavo apie savo drauges ir vis tą pačią giesmelę. Kiek uždirbo 
viena. Kiek uždirbo kita. O svarbiausia, kiek uždirbo ji pati. Ir tai buvo ga- 
nėtinai daug. Taigi man teko pajusti, ką reiškia rungtyniauti su mergina, ku- 
rią ketini vesti. Savaitgalį grįždavau namo su 64 dolerių čekiu ir išsitepda- 
vau savo pūsles “Cornhusker's" losjonu. Prisė uždirbdavo apie devyniasde- 
šimt baksų į savaitę ir iškart padėdavo juos į banką. Bet kai kartais pasiūly- 
davau užsimokėti kur nors perpus, ji tik dėbteldavo į mane, tarsi būčiau pa- 
siūlęs įvykdyti ritualinę žmogžudystę. 

Po kiek laiko lioviausi ją dulkinti. Norėčiau pasakyti: lioviausi gultis su 
ja į lovą (taip daug maloniau), - bet mes niekada kartu negulėjome lovoje. 
Negalėjau parsivežti jos pas save, nes ten dažniausiai maždaug šešiolika bi- 
čų maukdavo alų, o jos bute irgi visada būdavo žmonių - bent jau taip Prisė 
sakydavo. Neįstengiau išsinuomoti kambario motelyje ir, be abejo, negalė- 
jau jai pasiūlyti už tai užsimokėti perpus, todėl ir mylėjomės ant galinės ma- 

no mašinos sėdynės lauko kine. Mačiau, kaip ji ima tuo šlykštėtis. Ir kadan- 
gi tai žinojau ir ėmiau jos nekęsti, nors vis dar mylėjau, jai pasipiršau. Kaip 
tik tada Prisė ėmė išsisukinėti, bandydama išvengti atsakymo, bet aš priver- 
čiau ją atsakyti taip arba ne. 

- Ir ji pasakė ne. 

- Be abejo, ji pasakė ne. “Pitai, mes negalime sau to leisti. Ir ką pasakys 
mano mama? Pitai, mes dar turime palaukti“. Pitai, tas, Pitai, anas, tačiau 
tikroji priežastis buvo jos pinigai, kuriuos užsidirbdavo siūdama sagas. 

- Na, pasipiršdamas jai, tu nelabai sąžiningai pasielgei. 

- Zinoma, kad nesąžiningai! - suirzo Makraisas. - Aš tai žinojau. Tik no- 
rėjau, kad ji pasijustų it šlykšti savanaudė kalė, nes ji privertė mane pasijus- 
ti nevykėliu. 

Ranka palietė randą. 

- Tik jai nereikėjo priversti manęs pasijusti nevykėliu, nes toks ir buvau. 
Nieko negalėjau pasiūlyti jai, išskyrus savo gaidį, besiskverbiantį į jos vidų, 
ir ji net nesistengė dėl to man paprieštarauti, kad pasijusčiau tikras vyras. 

Už jų nugriaudėjo šūviai. 

- Olsonas? - paklausė Makraisas. 

- Ne. Jis vis dar eina iš paskos. 

- O... 

- Randas, - priminė Garetis. 

- Kodėl nepalieki jo ramybėje? 

- Tu išgelbėjai man gyvybę. 

- Išgraušk. 

- Randas. 

- Aš susimušiau, - pagaliau po ilgos pauzės prabilo Makraisas. - Su Ral- 
fu, kuris dirbo prie plakimo mašinos. Jis įstatė dvi mėlyries man po akimis 
ir liepė išeiti iš darbo, antraip sulaužys man rankas. Atsiskaičiau darbe ir tą 
vakarą pasakiau Prisei išeinąs. Ji suprato ir pasakė, jog galbūt taip geriausia. 
Pasakiau važiuojąs namo ir paprašiau grįžti su manim kartu. Prisė atsisakė. 
Atrėžiau jai, kad ji - sušiktų sagų vergė ir kad geriau jau niekad nebūčiau jos 
sutikęs. Manyje susikaupė tiek nuodų, Gareti. Pasakiau, kad ji - kvailė ir be- 
jausmė kalė, nematanti toliau savo banko knygelės, kurią nešiojosi rankinė- 
je. Buvau neteisus, bet... mano žodžiuose slypėjo dalelė tiesos. Gana nema- 
ža dalelė tiesos. Mes sėdėjome jos bute. Tąsyk pirmą kartą ten patekau, nes 
jos kambariokės išėjo į kiną. Pabandžiau įsiversti ją lovon, o ji perrėžė man 
veidą peiliu laiškams atplėšti, kurį Prisei atsiuntė kažkokia draugė iš Angli- 
jos. Ji supjaustė man veidą, tarytum būčiau mėginęs ją išprievartauti. Tary- 
tum būčiau bakterija, ketinanti ją užkrėsti. Ar supranti, ką noriu pasakyti, 
Rėjau? 

- Taip, suprantu. 

Priekyje ant kelkraščio stovėjo baltas pikapas su užrašu “WHGH NJUS- 
MOBILIAI" ant šono. Jiems priartėjus, plikis švytinčiu kostiumu pradėjo 
filmuoti juos didele kino kamera. Pirsonas, Abraomas ir Džensenas kaire 
ranka sugriebė sau už klyno, o dešine parodė plikiui nosį. Toks tikslus pa- 
niekos gestas tiesiog suglumino Garetį. 

- Aš verkiau, - tęsė Makraisas. - Verkiau it kūdikis. Atsiklaupiau ant ke- 
lių, sučiupau jai už sijono ir maldavau atleisti, o kraujas lašėjo ant grindų - 
labai nemalonus vaizdelis, Gareti. Ji sužiaukčiojo ir nubėgo į vonią. Ten 1š- 
sivėmė. Girdėjau, kaip ji vėmė. Grįžusi Priscila atnešė man rankšluostį. Ji 
pasakė niekada nebenorinti manęs matyti. Prisė verkė. Ji klausė, kodėl taip 
pasielgiau, kodėl įskaudinau ją, nors neturėjau teisės. Aš, aš, Rėjau, stovėjau 
supjaustytu veidu, o ji klausė manęs, kodėl aš ją įskaudinau. 

- Aha. 

- Išėjau, prisidengęs rankšluosčiu veidą. Taip ant mano veido atsirado 
dvylika siūlių, ir štai tau visa stebuklinga rando istorija. Patenkintas? 

- Ar po to su ja mateisi? i 

- Ne. Ir visai netrokštu. Dabar Prisė man atrodo labai tolima. Siuo mano 
gyvenimo momentu Prisė - ne didesnė už taškelį horizonte. Ji tikrai turėjo 
psichinių problemų, Rėjau. Kažkas... jos motina, galbūt, jos motina buvo 
gobšuolė... kažkas įdiegė jai pinigų geismą. Prisė buvo tikra šykštuolė. Kaip 
sakoma, kuo toliau, tuo labiau norisi. Vakar ryte Prisė dar daug man reiškė. 
Dabar ji - niekas. Si istorija, kurią ką tik papasakojau, maniau, suvirpins mano 
širdį. Bet to neįvyko. Be to, abejoju, ar tas visas šlamštas nors kiek susijęs 
su dabartiniu mano buvimu čia. Prireikus jis tapo tik parankiu pasiteisinimu. 

- Ką turi omeny? 

- Kodėl tu čia, Gareti? S 

- Aš nežinau, - Garetis atsakė mechaniniu lėlės balsu. Smikis Dalesijas 
negalėjo pastebėti atlekiančio kamuoliuko: jo akys buvo nesveikos, o vaiz- 
das - iškreiptas, - todėl kamuoliukas trenkėsi tiesiai vaikinui į kaktą, apdo- 
vanodamas ją siūlėmis. O vėliau (ar anksčiau...visa Garečio praeitis susimai- 
šė) jis vožė savo geriausiam draugui į veidą savo orinio šautuvo vamzdžiu. 
Galbūt jis ir dabar turėjo randą kaip Makraisas. Džimis. Jiedu su Džimiu žai- 
dė daktarus. 

- Tu nežinai. Tu miršti ir nežinai kodėl. 

- Numirėliui tai nebesvarbu. 

- Galbūt, - sutiko Makraisas, - bet vieną dalyką privalai žinoti, Rėjau, kad 
viskas neatrodytų taip beprasmiška. 

- Kokį? 

- Kad tavimi pasinaudojo. Nori pasakyti, kad to nežinojai, Rėjau? Tikrai 
nežinojai? 


9 


Labai gerai, Nosvesternai, o dabar štai 
tau traukiamas dešimties taškų klausimas. 
Alenas Ludenas 
“Koledžo žaidimas rutuliukais " 


Pirmą valandą Garetis vėl patikrino save. 
Nueita šimtas penkiolika mylių. Iki Oldtauno liko keturiasdešimt pen- 
kios mylios, iki valstijos sostinės Augustos - šimtas dvidešimt penkios, iki 

Fryporto - šimtas penkiasdešimt (ar daugiau... Garetis nuogąstavo, kad nuo 
Augustos iki Fryporto daugiau nei dvidešimt penkios mylios), o iki sienos 
su Niū Hampšyru - turbūt du šimtai trisdešimt mylių. Sklido gandas, kad šis 
Maratonas tikrai nusitęs iki sienos. 

Gal devyniasdešimt minučių niekas neužsidirbo bilieto. Maratonininkai 
ėjo klausydamiesi nuo kelkraščio sklindančių šūkavimų ir spoksojo į mylio- 
mis besidriekiančius pušynus. Garetis pajuto naują skausmą kairėje blauzdo- 
je, kuris antrino pastoviam mediniam dilgčiojimui, seniai įsitvirtinusiam 
abiejose kojose, bei pėdas apėmusią agoniją. 

Tada apie vidurdienį, dienos karščiui pasiekus zenitą, vėl pasigirdo šau- 
tuvų pokšėjimas. Berniukas, vardu Tresleris, 92-as numeris, gavo saulės 
smūgį, ir buvo nušautas gulintis be sąmonės. Kitą vaikinuką ištiko epilepsi- 
jos priepuolis, ir jis užsidirbo bilietą, išsiskėtęs ant kelio, šlykščiai gargaliuo- 
damas dėl praryto liežuvio. Abi 1-o numerio Aronso kojas sutraukė mėšlun- 
gis, ir jį nudėjo it statulą sustingusį ant baltos linijos. Jo pėdos pasisuko į 
saulę ir liovėsi judėti. Be penkių pirmą dar vienas berniukas, kurio Garetis 
nepažinojo, gavo saulės smūgį. | 

Štai iki ko priėjau, - mąstė Garetis, apeidamas ant kelio trūkčiojantį kū- 
ną, į kurį jau taikėsi karabinai. Jis matė prakaito perliukus ant išvargusio, 
greitai lavonu tapsiančio berniuko plaukų. - Štai iki ko aš priėjau, ar negalė- 
čiau dabar pasišalinti? 

Nugriaudėjo šūviai, ir vidurinės mokyklos moksleivių būrelis, sėdintis 
skautų palapinės pavėsyje, trumpai paplojo. 

- Norėčiau, kad atvažiuotų Majoras, - piktai tarė Beikeris. - Noriu jį pa- 
matyti. 

- Ką? - mechaniškai paklausė Abraomas. Per pastarąsias kelias valandas 
jis dar labiau išvargo. Akys dar giliau sulindo į akiduobes. Smakras pasiden- 
gė retos barzdos ploteliais. 

- Kad galėčiau jį apmyžti, - paaiškino Beikeris. 

- Atsipalaiduok, - nuramino jį Garetis. - Atsipalaiduok. 

Garetis jau buvo atsikratęs visų savo įspėjimų. 

- Pats atsipalaiduok. Pamatysi, kas iš to išeis. 

- Neturi jokios teisės nekęsti Majoro. Jis neprivertė tavęs. 

- Neprivertė manęs? NEPRIVERTĖ manęs? Jis mane ŽUDO, štai! 

- Vis tiek ne... 

- Užsikimšk, - nukirto Beikeris, ir Garetis pakluso jam. 

Jis pasikasė sprandą ir pakėlė akis į baltai žydrą dangų. Jo šešėlis virto 
deformuota dėme po jo kojomis. Garetis atsuko trečią šios dienos gertuvę ir 
ištuštino ją. 

- Atleisk, - atsiprašė Beikeris. - Aš nenorėjau šaukti. Mano kojos... 

- Žinoma, - nutraukė jį Garetis. 

- Mes visi taip pat jaučiamės. Kartais galvoju, kad tai ir yra blogiausia. 

Garetis užsimerkė. Jis labai užsinorėjo miego. 

- Žinot, ką norėčiau padaryti? - paklausė Pirsonas, einantis tarp Beikerio 
ir Garečio. 

- Apmyžti Majorą, - atsakė Garetis. - Visi nori apmyžti Majorą. Kai jis 
vėl atvažiuos, mes apsupsime jį, ištrauksime iš džipo, atsisegsime klynus ir 
paskandinsime jį... 

- Visai ne tai. 

Pirsonas kėblino it žmogus, tuoj tuoj prarasiantis sąmonę nuo girtumo. Jo 
galva maskatavo į šalis. Akių vokai kilnojosi it spazmuojančios žaliuzės. 

- Tai neturi nieko bendra su Majoru. Aš tik norėčiau įbristi į vieną iš tų 
laukų, atsigulti ir užmerkti akis. Tik gulėti ant nugaros kviečių lauke... 

- Meine kviečiai neauginami, - atsakė Garetis. - Tik žolė šienui. 

-... tada žolėje. Ir sukurti eilėraštį, kol užmigsiu. 

Garetis pasirausė po savo maisto atsargas ir daugumoje maišelių nieko 
neberado. Pagaliau išsitraukė sūrių krekerių pakelį ir ėmė juos krimsti, užsi- 
gerdamas vandeniu. 

- Jaučiuosi it sietelis, - tarė Garetis. - Atsigeriu, o po dviejų minučių vis- 
kas išlenda per odos poras. 

Vėl pykštelėjo karabinai, ir dar vienas kūnas negracingai nudribo ant ke- 
lio. 

- Keturiasdešimt penktas, - prie jų prisijungė Skremas. - Tokiu tempu 
mes nepasieksime ir Portlendo. 

- Atrodai užkimęs, - tarė Pirsonas. Jo balse pasigirdo atsargus optimizmas. 

- Gerai, kad mano stiprus organizmas, - linksmai atsakė Skremas. - Re- 
gis, rimtai karščiuoju. 

- Viešpatie, ir kaip tu dar eini? - paklausė Abraomas. Jo balse atsispindė- 
jo religinė baimė. 

- Aš? Kalbi apie mane? — nusistebėjo Skremas. - Pažvelk į įjį! Kaip jis vis 
dar eina? Štai ką norėčiau sužinoti! - jis dūrė pirštu į Olsoną. 

Jau dvi valandas Olsonas nepratarė nė žodžio. Nepalietė ir savo naujau- 
sios gertuvės. Godūs žvilgsniai vis dirsčiojo į jo diržą su maistu, kurio Ol- 
sonas irgi beveik nepalietė. Jo juodos akys žvelgė tiesiai į priekį. Smakrą 
dengė dviejų dienų barzdos šeriai, todėl jis tapo panašus į lapiną. Netgi plau- 
kai, sulipę ant pakaušio, o priekyje užkritę ant akių, stiprino bendrą pabaisos 
vaizdą. Lūpos buvo sudžiūvusios ir šašuotos. Liežuvis maskatavo nukaręs 
virš apatinės lūpos it negyva gyvatė, išlindusi iš savo olos. Sveikas veido 
raudonis išnyko. Dabar veidas buvo murzinai pilkas, prie kurio lipo kelio 
dulkės. 

Jis ten, - mąstė Garetis, - nėra jokios abejonės. Ten, kur, pasak Stebinso, 
po kurio laiko atsidursime mes visi. Kiek giliai jis pasinėrė į save? Per sieks- 

nį? Mylią? Šviesmetį? Kiek giliai i ir kaip tamsiai? Atsakymas atskriejo be- 
matant: taip giliai, kad net šviesos nebesimato. Jis slepiasi tamsoje ir nebe- 
gali iškilti paviršiun. 

- Olsonai? - tyliai pašaukė Garetis. - Olsonai? 

Olsonas neatsakė. Jis net nesujudėjo, išskyrus kojas. 

- Nors liežuvį sukištų atgal į burną, - nervingai sušnibždėjo Pirsonas. 

Maratonas tęsėsi. 

Miškai baigėsi, ir jie vėl išėjo į plyną lauką. Ant kelkraščių būriavosi 
skanduojantys žiūrovai. Vėl dominavo užrašai su Garečio vardu. Pagaliau 

jie pasiekė naują mišką, bet ir jis jau nebesulaikė žiūrovų. Jie apstojo žolytę 
palei kelią: gražios mergytės vienais šortukais ir liemenėlėmis; vaikinai 
krepšininkų trumpikėmis ir berankoviais sportiniais marškinėliais. 

Linksma šventė, - pamanė Garetis. 

Jis jau nebesigailėjo dalyvaująs Maratone: tam jis buvo pernelyg išsekęs 
ir atbukęs. Kas padaryta, tas padaryta. Ir niekas pasaulyje to nebepakeis. Jau 
greitai, - mąstė Garetis, - taps pernelyg sunku kalbėtis su kitais. Jis troško 
pasislėpti savyje it mažas berniukas, susivyniojęs į kilimą, ir atsiriboti nuo 
nerimo. Tada viskas būtų daug paprasčiau. 

Garetis daug svarstė apie Makraiso žodžius. Kad juos visus apgavo, pa- 
sinaudojo jais. Bet to negali būti, - Garetis užsispyrusiai kartojo sau. Vienas 
iš jų nebuvo apgautas. Vienas iš jų ruošėsi apšauti visus kitus... argi ne? 

Garetis aplaižė lūpas ir gurkštelėjo vandens. 

Jie praėjo pro žalią rodyklę, nurodančią, jog iki Meino magistralės liko 
keturiasdešimt keturios mylios. 

- Taip, - nei iš šio, nei iš to ištarė Garetis. - Iki Oldtauno liko keturiasde- 
šimt keturios mylios. 

Niekas neatsakė, ir Garetis jau ruošėsi grįžti prie atsilikusio Makraiso, 
bet tuo metu jie priėjo dar vieną kryžkelę, kur pasigirdo moters riksmas. Eis- 
mas buvo sustabdytas, minia spaudėsi prie užkardos, o policininkai bandė 
sulaikyti žmones. Šie mojavo rankomis, plakatais ir losjono nuo įdegimo bu- 
teliukais. 

Klykė apkūni raudonveidė moteris. Ji metėsi prie vienos iš užtvarų, nu- 
vertė ją ir nutraukė gerą gabalą geltonos virvės. Moteris grūmėsi, spardėsi ir 
keikė ją sulaikiusius policininkus, kurie net griežė dantimis dėl sunkios už- 
duoties. 

Aš ją pažįstu, - pamanė Garetis. - Argi ne taip? 

Mėlyna skarelė. Kariaujančios, spindinčios akys. Netgi jūreiviška suk- 
nelė su suglamžytu kraštu. Visa tai jau buvo matyta. Moters riksmai tapo ne- 
besuprantami. Besidraskanti ranka kruvinai išvagojo vieno moterį laikančio 
- bandančio išlaikyti - policininko veidą. 

Garečiui praeinant pro šalį, nuo moters jį teskyrė dešimt pėdų. Tada jis 
ir suprato, kur ją matęs: tai buvo Persio mama. Persio, kuris mėgino slapta 
pasprukti į mišką, bet vietoj jo pateko į kitą pasaulį. 

- Noriu savo berniuko! - klykė moteris. - Noriu savo berniuko! 

Minia entuziastingai ir betarpiškai pritarė jai. Mažas berniukas apspjovė 
jai koją ir greitai pasišalino. 

Džene, - mąstė Garetis. - Aš einu pas tave, Džene, po paraliais, prisie- 
kiu Dievu, aš ateisiu. Bet Makraisas neklydo. Dženė nenorėjo, kad jis daly- 
vautų. Ji verkė ir maldavo persigalvoti. “Apsieisi ir be jo, - Dženė nenorėjo 
jo prarasti, - prašau, Rėjau, nebūk bukaprotis, juk Maratonas - gryna žmog- 
žudystė..." 

Jiedu sėdėjo ant suoliuko šalia orkestro pakylos. Tai buvo prieš mėnesį, 
balandį. Garetis sėdėjo apkabinęs Dženę. Ji kvepėjo kvepalais, kuriuos jis 
padovanojo jos gimtadienio proga. Aromatas atskleidė paslaptingą moters 
kūno kvapą - tamsų, sodrų ir svaiginantį. 

- Aš privalau eiti, - tada tarė Garetis. - Privalau, nejau nesupranti. 

- Rėjau, tu nesupranti, ką darai. Rėjau, prašau neik. Aš myliu tave. 

Taip, - dabar žingsniuodamas keliu, mąstė Garetis, - ji neklydo. Aš tik- 
rai nesupratau, ką darąs. 

Bet netgi dabar to nesuprantu. Tai ir yra blogiausia. Visų blogiausia. 

- Gareti? | 

Iš netikėtumo Garetis krestėjo galvą. Jis vėl pusiau snaudė. Salia jo dūli- 
no Makraisas. 

- Kaip jautiesi? 

- Jaučiuosi? - atsargiai perklausė Garetis. - Normaliai. Gerai. 

- Barkovičius palūžo, - džiaugsmingai pranešė Makraisas. - Aš nė kiek 
tuo neabejoju. Jis kalbasi su savimi ir šlubuoja. 

- Tu irgi šlubuoji. Taip pat ir Pirsonas. Beje, ir aš pats. 

- Taip, man skauda kojas. Bet Barkovičius... jis be perstojo trina koją. 
Manau, jam sutraukė raumenis. 

- Kodėl tu jo taip nekenti? Kodėl ne Kolio Parkerio? Ar Olsono? Arba 
mūsų visų? 

- Nes Barkovičius žino, ką daro. 

- Nori pasakyti, jis žaidžia, kad laimėtų? 

- Tu nežinai, ką aš noriu pasakyti, Rėjau. 

- Regis, ir tu pats to nežinai. Be abejo, jis - šunsnukis. Bet galbūt reikia 
būti šunsnukiu, kad laimėtum. 

- Geri vaikinai finišuoja paskutiniai? 

- Iš kur, po velnių, man žinoti? 

Ėjikai pražingsniavo pro mažytę medinę mokyklą. Vaikai stovėjo žaidi- 
mų aikštelėje ir mojavo. Keli berniukai sustingo ant kopėtėlių it sargybiniai, 
ir Garetis kažkodėl prisiminė darbininkus iš miško medžio sandėlio. 

- Gareti! - sušuko vienas iš jų. - Rėjau Gareti! Ga-re-tii! 

Mažas berniukas suveltais plaukais šokinėjo ant skersinio ir mojavo abie- 
jomis rankomis. Garetis atsakė jam tuo pačiu. Berniukas persivertė per sker- 
sinį, pasikabino žemyn galva ir mojavo toliau. Garetis apsidžiaugė, kai mo- 
kyklos kiemas dingo iš akių. 

Pirsonas prisijungė prie judviejų. 

- Aš mąsčiau. 

- Geriau pataupytum jėgas, - atkirto Makraisas. 

- Tai žemina, vyruti. Žemina. 

- Apie ką tu mąstei? - pasiteiravo Garetis. 

- Kaip sunku priešpaskutiniam ėjikui. 

- Ir kodėl gi taip sunku? - paklausė Makraisas. 

- Na... - Pirsonas prasitrynė akis ir pažvairavo į žaibo nutrenktą pušį. - 
Na, suprantat, aplenkti visus, absoliučiai visus, išskyrus paskutinį dalyvį. 
Turėtų būti koks nors paguodos Prizas. Apie tai ir mąsčiau. 

- Koks? - pasidomėjo Makraisas. . 

- Nežinau. 

- Ojo gyvybė? - paklausė Garetis. 

- Ir kas dėl to dalyvautų Maratone? 

- Niekas, kol pats Maratonas neprasidėjęs. Bet dabar aš pasitenkinčiau ir 
tuo, velniop Prizą, velniop visų norų išsipildymą. O jūs? 

Pirsonas apsvarstė klausimą. 

- Nematau prasmės, - pagaliau susigėdęs ištarė jis. 

- Pasakyk jam, Pitai. 

- Ką pasakyti? Jis teisus. Arba visas bananas, arba išvis jokio. 

- Tu beprotis, - atkirto Garetis. 

Jis buvo labai sukaitęs ir pavargęs, o akiduobėse jau bandė užgimti gal- 
vos skausmas. Galbūt šitaip prasideda saulės smūgis, - pamanė Garetis. - Ir 
galbūt tai būtų geriausia išeitis. Nugrimzti į mieguistą, sulėtintą nežinią ir at- 
sibusti jau negyvėliu. 

- Žinoma, - draugiškai atsakė Makraisas. - Mes visi bepročiai, nes antraip 
čia nedalyvautume. Mes norime mirti, Rėjau. Ar tai dar neprasismelkė pro 
tavo kietą kaktą? Pažvelk į Olsoną. Kaukolė ant pagaliuko. Įtikink mane, 
kad jis nenori mirti. Negali. Antra vieta? Užtenka jau to blogio, kad vienam 
iš mūsų neteks patirti to, ko jis tikrai norėjo. 

- Aš nieko nesuprantu apie šį psichologinį mėšlą, - pagaliau prabilo Pir- 
sonas. - Tik nemanau, kad kas nors iš mūsų turėtų mirti priešpaskutinis. 

Garetis prapliupo juoktis. 

- Beprotis. 

Makraisas taip pat nusikvatojo. 

- Pradedi matyti mano akimis. Dar truputį pakepk saulėje, paminkštink 
smegenėles, ir mes padarysime iš tavęs tikrą tikintįjį. 

Maratonas tęsėsi. 

Saulė kabojo ant pasaulio stogo. Karštis pasiekė dvidešimt šešis laips- 
nius (vienas berniukas turėjo kišeninį termometrą), o kelias kepinančias mi- 
nutes pakilo net iki trisdešimties. Trisdešimt, - mąstė Garetis. - Trisdešimt. 
Ne taip jau ir karšta. Birželio mėnesį gyvsidabris šokteltų dar penkis laips- 
nius. Trisdešimt. Tokiu oru tiktų sėdėti galiniame kieme po egle ir šlamšti 
vištienos salotas. Trisdešimt. Kaip būtų šaunu dabar tekštelti ant pilvo į Ka- 
rališkąją upę. Paviršinis vanduo būtų šiltas, tačiau giliau, apie pėdas - šaltas 
it ledas. Jaustum, kaip pro tave teka srovė. Apie akmenis rizikuotum pasi- 
gauti dėlių, tačiau juk visiškai nesunku jų atsikratyti. Vanduo, užliejantis kū- 
ną, plaukus, tarpkojį. Įkaitęs Garečio kūnas ėmė virpėti. Trisdešimt. Puikus 
oras išsirengti iki vienų glaudžių ir suptis hamake su knyga rankoje. Ir gal- 
būt šiek tiek nusnūsti. Kartą jis įsitraukė Dženę pas save į hamaką, ir jiedu 
suposi kartu, kol Garečio gaidukas it ilgas, karštas akmuo prigludo prie pa- 
pilvės. Dženė visai neprieštaravo. Trisdešimt. O, Dieve, Trisdešimt laipsnių. 

Trisdešimt. Trisdešimtrisdešimtrisdešimt. Tegul šie žodžiai tampa be- 
prasmiais. 

- Dar niekad nebuvau taip sukaitęs, - užsikimšusia nosimi suburbuliavo 
Skremas. 

Jo platus veidas atrodė įraudęs ir baisiai prakaituotas. Jis nusivilko marš- 
kinius ir apnuogino gauruotą krūtinę. Prakaitas varvėjo visu kūnu it maži 
upeliai pavasarinio atlydžio metu. 

- Geriau užsivilk tuos marškinius, - perspėjo Beikeris. - Peršalsi, kai sau- 
lė ims leistis. O tada pakliūsi į rimtą bėdą. 

- Prakeiktas karštis. Aš tuoj iškepsiu. 

- Greit lis, - Beikerio akys lakstė po giedrą dangų. - Turėtų lyti. 

- Visai ne, - įsiterpė Kolis Parkeris. - Dar niekad nemačiau tokios sumau- 
tos valstijos. 

- Jei nepatinka; gali keliauti namo, - atšovė Garetis ir kvailai sukikeno. 

- Susikišk ją sau į šikną. 

Garetis prisivertė išgerti tik vieną gurkšnį iš savo gertuvės. Jis nenorėjo, 
kad jį sutrauktų vandens mėšlungis. Tada mirtis ateitų bematant. Kartą jam 
jau buvo taip nutikę, ir to pakako. Tada Garetis padėjo kaimynams Elve- 
liams suvežti šieną. Elvelių kluono viršuje buvo neįtikėtinai karšta, o jie vie- 
nas kitam perdavinėjo didžiulius septyniasdešimties svarų rulonus. Garetis 
padarė taktinę klaidą, iškart išmaukdamas tris kaušus ledinio vandens, kurį 
atnešė ponia Elvel. Staiga jis pajuto akinantį skausmą krūtinėje, pilve ir gal- 
voje, paslydo ant palaido šieno ir nuo aukšto nukrito tiesiai į sunkvežimį. 
Ponas Elvelis laikė jį per liemenį nuo darbo sukietėjusiomis rankomis, kol 
Garetis vėmė, persisvėręs per priekabos šoną, išsekęs nuo skausmo ir gėdos. 
Jie parsiuntė jį namo - berniuką, neišlaikiusį vieno iš pirmųjų vyriškumo eg- 
zaminų - nuo šieno dulkių išbertomis rankomis ir šiaudais plaukuose. Gare- 
tis kėblino namo, o saulė bumpsėjo į jo nudegusį sprandą it dešimties svarų 
plaktukas. 

Garetis nusipurtė, ir iškart visą kūną nutvilkdė karštis. Galvos skausmas 
dilgčiojo giliai akiduobėse... kaip lengva būtų paleisti virvę. 

Garetis atsigręžė į Olsoną. Šis vis dar slinko į priekį. Jo liežuvis jau bai- 
gė pajuosti. Visas veidas buvo murzinas. Akys aklai spoksojo į priekį. Aš ne 
toks kaip jis. Gerasis Dieve, tik ne toks. Prašau, nenoriu tapti tokiu kaip Ol- 
sonas. 

- Karštis greitai atims jėgas, - rūškanai tarė Beikeris. - Mes nepasieksime 
Niū Hampšyro. Galiu lažintis iš pinigų. 

- Prieš dvejus metus juos užgriuvo šlapdriba, - paprieštaravo Abraomas. 
- Ir jie vis tiek kirto sieną. Bent jau keturi iš jų. 

- Taip, bet karštis — visai kas kita, - įsiterpė Džensenas. - Kai šalta, gali 
minti greičiau ir sušilti. O kai karšta, gali sulėtinti tempą ir gauti kulką į kak- 
tą. Taigi nieko negali padaryti. 

- Jokios teisybės, - pasipiktino Kolis Parkeris. - Kodėl tas prakeiktas Ma- 
ratonas negali vykti Ilinojuje, kur nors reljefas lygus? 

- Man patinka Meinas, - nesutiko Skremas. - Kodėl tu taip keikiesi, Parkeri? 

- O kodėl tu išpūti tiek snarglių iš savo nosies? Nes aš toks jau esu, ir taš- 
kas. Gal kas nors non paprieštarauti? 

Garetis žvilgtelėjo į laikrodį; rodė 10:16 - jis užmiršo jį prisukti. 

- Kas pasakys, kiek dabar valandų? 

- Pažiūrėkim, - Pirsonas nuleido akis į savo laikrodį. - Kaip tik pusė šik- 
nos skylės, Gareti. 

Visi nusijuokė. 

- Nagi, - paragino Garetis. - Mano laikrodis sustojo. 

Pirsonas vėl žvilgtelėjo į laikrodį. 

- Dvi po dviejų, - jis pakėlė akis į dangų. - Saulė dar ilgai nesileis. 

Saulė piktdžiugiškai kabojo virš miško. Medžiai dar nemetė šešėlio ant 
kelio ir dar gal porą valandų nesiruošė to daryti. Toli pietuose Garetis tikėjo 
matąs purpurines dėmes, panašias į audros debesis, bet galbūt jam tik norė- 
josi jas pamatyti. 

Abraomas su Koliu Parkeriu sentimentaliai aptarinėjo keturių cilindrų 
karbiuratorius. Daugiau niekas nesusidomėjo pokalbiu, todėl Garetis pasi- 
traukė į kelio pakraštį, retkarčiais pamojuodamas žiūrovams, tačiau ir tai ne- 
norom. 

Ėjikai nebebuvo taip išsimėtę kaip anksčiau. Avangardas matėsi prieša- 
ky: du aukšti įdegę vaikinukai juodomis odinėmis striukėmis, aprištomis ap- 
link liemenį. Atsklido gandas, kad jiedu gėjai, tačiau Garetis patikėjo tiek, 
kiek patikėtų, jog mėnulis - žalias sūris. Jie neatrodė sumoteriškėję ir buvo 
pakankamai malonūs vaikinai... nors tai dar negalėjo patvirtinti jų seksuali- 
nės orientacijos. O be to, tai visai ne jo reikalas, jei jiedu ir gėjai. Bet... 

Barkovičius ėjo tiems dviems vaikinams iš paskos, o Makraisas sekė 
jam už nugaros, nenuleisdamas nuo jo akių. Geltona skrybėlė nuo lietaus vis 
dar maskatavo iš užpakalinės Barkovičiaus kišenės. Garečiui visai neatrodė, 
kad Barkovičius palūžo. Tiesą pasakius, - skausmingai pamanė Garetis, - 
būtent Makraisas atrodo pristigęs garo. 

Už Makraiso ir Barkovičiaus kėblino išsimėtęs septynių aštuonių ber- 
niukų būrelis, panašus į nerūpestingai suformuotą konfederaciją, kuri tai su- 
sijungdavo, tai vėl išsiskirdavo Maratono metu, nuolat besikeičiant grupės 
nariams. Įkandin jų ėjo dar mažesnė grupelė, o jai iš paskos žingsniavo 
Skremas, Pirsonas, Beikeris, Abraomas, Parkeris ir Džensenas. Garečio gru- 
pė. Iš pradžių su jais kulniavo ir kiti, bet dabar Garetis net nebegalėjo prisi- 
minti jų vardų. 

Už jo grupės slinko dar pora būrelių, o tarp jų, išsibarstę it pipirai po 
druską, tepseno vienišiai. Kai kurie iš jų, pavyzdžiui, Olsonas, buvo nu- 
grimzdę į save. Kiti, kaip Stebinsas, mėgavosi savo paties kompanija. Ir be- 
veik visų jų veiduose atsispindėjo tas įtemptas, kupinas baimės žvilgsnis. 
Garetis jau puikiai jį pažinojo. 

Karabinai nusitaikė į vieną iš vienišių, į kurį kaip tik žvelgė Garetis: ma- 
žą, tvirtą vaikiną nunešiota žalia striuke. Garečiui pasirodė, kad šį ėjiką dar 
prieš pusvalandį įspėjo paskutinį sykį. Vaikinukas metė persigandusį žvilgs- 
nį į šautuvus ir paspartino žingsnį. Karabinai bent jau kol kas prarado susi- 
domėjimą šiuo dalyviu. 

Staiga nežinia kodėl Garečiui pagerėjo nuotaika. Iki Oldtauno ir civili- 
zacijos - jei gamyklą, parduotuvę ir restoraną vadinsi miesto civilizacija - li- 
ko ne daugiau kaip keturiasdešimt mylių. Jie pasieks jį vėlai vakare ir susi- 
jungs su magistrale. Palyginus su šiuo keliu, magistralė bus lengvas plaukio- 
jimas, nes jei norėsi, galėsi nusiauti batus ir basas žingsniuoti žole apaugu- 
sia vidurine skiriamąja juosta. Ir pajusti vėsią rasą. Viešpatie, kaip tai būtų 

nuostabu! Garetis nusišluostė kaklą. Galbūt viskas dar bus gerai. Purpurinės 
dėmės danguje priartėjo. Be abejonės, tai buvo audros debesys. 

Nugriaudėjo šūviai, bet Garetis net nekrūptelėjo. Vaikinukas žalia stru- 
ke užsidirbo bilietą, o Garetis žiopsojo sau į saulę. Galbūt net mirtis nėra to- 
kia bloga išeitis. Anksčiau ar vėliau visi, netgi Majoras, turės susidurti su ja. 
Tad kas ką apgaudinėjo? Garetis pasižymėjo tai savo galvoje, kad kitą kartą 
galėtų pasakyti Makraisui. 

Garetis paspartino žingsnį ir pasižadėjo galvoti apie kitą gražią merginą, 
kurią pamatys minioje. Tačiau vietoj jos išvydo mažytį italiūkštį. 

Jis buvo panašus į karikatūrą: mažytis žmogutis su nunešiota fetrine 
skrybėle ir juodais, galuose užsiraičiusiais ūsais. Italas stovėjo prie seno fur- 
gono atidarytomis galinėmis durimis. Jis mojavo ir šypsojosi, apnuoginda- 
mas neįtikėtinai baltus ir neįtikėtinai kvadratinius dantis. 

Ant krovininės furgono dalies grindų buvo patiesta klijuotė su pūpsančia 
ledo gabalėlių krūva. Daugelyje vietų iš po ledo it rožinės šypsenėlės kyšo- 
jo arbūzo riekelės. 

Garetis pajuto, kaip dukart persivertė skrandis lyg profesionalus šuoli- 
ninkas nuo tramplyno. Ant furgono matėsi pritaisytas užrašas: “DOMAS 
LANTIO MYLI VISUS MARATONININKUS - NEMOKAMI ARBUŪ- 
ZAI!!!* 

Keletas ėjikų, tarp jų ir Abraomas su Koliu Parkeriu, patraukė kelkraš- 
čio link. Visi buvo įspėti. Jie ėjo didesniu nei keturių mylių per valandą 
greičiu, tačiau visai kiton pusėn. Domas Lantio išvydo juos ateinant ir nu- 
sijuokė tyru, džiaugsmingu balsu. Jis suplojo rankomis, įkišo jas į ledo krū- 
vą ir ištraukė dvi saujas arbūzo riekučių. Garetis jautė, kaip jo burna susi- 
traukia iš troškulio. Bet jie neleis, - pamanė. - Kaip kad neleido pardavėjui 
išdalinti gėrimų. Tačiau, Dieve, tai būtų taip skanu. Net per daug. Dieve, te- 
gul šį kartą jie nespėja uždrausti. Beje, iš kur jis gavo arbūzų tokiu metų lai- 
ku? 

Ėjikai laikėsi arčiau įtemptos virvės. Žmonių grupelė, apstojusi Domą, 
pamišo iš laimės. Nepaklusnius dalyvius įspėjo po antrą kartą. Staiga iš kaž- 
kur netikėtai išdygo trys valstijos policininkai ir sulaikė Domą, šaukiantį 
garsiu ir aiškiu balsu. 

- Ką nori pasakyti? Ką reiškia, aš negaliu? Tai mano arbūzai, bukaproti 
fare! Aš juos išdalinsiu, ei! Ką čia sumanėt? Pasitraukit nuo mano mašinos, 
kietašikniai! 

Vienas iš policininkų sugriebė arbūzo riekeles, kurias Domas laikė ran- 
koje. Kitas apglėbė italą ir uždarė galines furgono duris. 

- Šunsnukiai! - iš visų jėgų suriko Garetis. Jo riksmas perskrodė giedrą 
dieną it stiklinė ietis. Vienas iš policininkų atsigręžė, nustebo... ir netgi su- 
sigėdo. 

- Pasmirdę kalės vaikai! - vėl sušuko Garetis. - Geriau jau jūsų motinos 
būtų persileidusios, sumauti kekšių benkartai! 

- Pasakyk jiems, Gareti! - šūktelėjo dar kažkas. „Tai buvo Barkovičius, iš- 
sišiepęs kaip mėnulis, kumščiais grūmojantis policininkams. - Pasakyk... 

Bet dabar jau šaukė visi, o policininkai - tai ne rinktiniai Maratono 
kareiviai, paimti tiesiai iš valstybinio Būrio. Jų veidai sutrikę paraudo, ta- 
čiau ir toliau stūmė Domą su pilnomis saujomis rožinių riekelių toliau nuo 
kelio. 

Domas arba užmiršo anglų kalbą, arba atsisakė jos. Jis svaidė riebius 
itališkus keiksmažodžius. Minia nušvilpė valstijos policininkus. Moteris 
šiaudine skrybėle į vieną iš jų metė savo tranzistorių. Jis atsitrenkė į faro 
galvą ir numušė kepurę. Garetis gailėjosi policininko, tačiau ir toliau garsiai 
keikėsi. Jis paprasčiausiai nevaliojo sustoti. Garetis niekad nemanė, kad žo- 
dis “benkartas" gali būti vartojamas ne tik knygose. 

Kai jau atrodė, kad pagaliau Domas Lantio visam laikui dingo iš jų akių, 
mažytis italiūkštis išsilaisvino ir vėl metėsi prie ėjikų. Minia prasiskyrė, pra- 
leisdama jį, ir vėl susivienijo, užkirsdama kelią policininkams. Vienas iš jų 
metė skraidančius skrysčius, sugavo italą per kelius ir patraukė į save. Pra- 
rasdamas pusiausvyrą Domas švystelėjo savo arbūzo riekeles ėjikams. 

- DOMAS LANTIO MYLI JUS VISUS! - šūktelėjo jis. 

Minia isteriškai susiūbavo. Domas trenkėsi galva į purvą. Policininkai 
surakino jam rankas už nugaros. Arbūzo riekelės praskrido ore. Garetis nu- 
sijuokė, iškėlė abi rankas į dangų ir triumfuodamas sumosavo kumščiais, 
nes pastebėjo Abraomą, sumaniai sugaunantį vieną iš riekelių. 

Kiti gavo po trečią įspėjimą, nes sustojo pakelti arbūzo riekelių, tačiau 
nė vieno nenušovė, ir penki - ne, šeši - galėjo pasimėgauti arbūzu. Kiti da- 
lyviai sveikino laiminguosius arba keikė medinveidžius kareivius, kurių vei- 
duose neva atsispindėjo nusivylimas. 

- Aš myliu visus! - rėkė Abraomas. Jo besišypsančiu veidu bėgo rožinės 
arbūzo sultys. Jis išspjovė tris rudas sėklytes į orą. 

- Po velnių, - patenkintas nusikeikė Kolis Parkeris. - Aš - prakeiktas, te- 
gul mane skradžiai, jei taip nėra. 

Jis panardino veidą į arbūzą, godžiai atsikando ir, perlaužęs riekelę pu- 
siau, vieną pametėjo Garečiui, kuris vos neparvirto iš nuostabos. 

- Stai tau, kaimieti! - sušuko Kolis. - Kad nesakytum, jog nieko neda- 
viau, prakeiktas stuobry! 

Garetis nusijuokė. 

- Pats ne kitoks. 

Arbūzas buvo šaltas šaltutėlis. Sulčių pateko į nosį, dar daugiau varvėjo 
smakru žemyn, o visas arbūzo kąsnis - o, dangau! - slydo gerkle. 

Garetis suvalgė tik pusę savo dalies. 

- Pitai! - pašaukė jis ir švystelėjo jam likusią arbūzo dalį. 

Makraisas sugavo ją priešinga ranka it patyręs pagrindinės lygos žaidė- 
jas. Jis šyptelėjo Garečiui ir susigrūdo arbūzą burnon. 

Garetis apsidairė ir pajuto beprotišką džiaugsmą, pulsuojantį širdyje, 
verčiantį atsistoti ant rankų ir taip sukti ratus ant kelio. Beveik visi gavo po 
arbūzo kąsnelį, net jei jis ir buvo ne didesnis už pačią sėklytę. 

Stebinsas kaip visada tapo išimtimi. Jis spoksojo į kelią. Rankos buvo 
tuščios, veide nesimatė jokio šypsnio. 


298 


Tegu jį skradžiai, - pamanė Garetis, tačiau vis tiek neteko džiaugsmo 
dalelės. Kojos vėl apsunko. Žinojo, kad Stebinsas galėjo gauti arbūzo. Ir 
privalėjo jo norėti. Paprasčiausiai Stebinsui jo nereikėjo. 

14:30. Jie jau nuėjo šimtą dvidešimt vieną mylią. Audros debesys dar 1a- 
biau priartėjo. Pakilo vėsus vėjelis, pašiurpindamas įkaitusią Garečio odą. 
Vis dėlto lis, - pamanė Garetis. - Gerai. 

Žmonės, iškylavę prie kelio, vyniojosi antklodes, gaudė vėjo nuneštus 
popierius ir krovė daiktus į krepšius. Audra tingiai aptraukė dangų, iš karto 
nukrito temperatūra, ir diena pasidarė rudeniška. Garetis paskubom užsi- 
sagstė marškinius. 

- Na, štai ir vėl, - tarė Skremui. - Geriau jau užsivilk marškinius. 

- Gal juokauji? — išsišiepė Skremas. - Tai pati geriausia dienos dalis! 

- Tuoj prapliups kaip iš kibiro! - linksmai šūktelėjo Parkeris. 

Jie pamažu leidosi nuo plokščiagūbrio viršūnės, todėl matė, kaip lietaus 
užuolaida artėja per miškus jų link. Tiesiai virš ėjikų galvų dangus nesvei- 
kai pagelto. Tornado dangus, - pagalvojo Garetis. - Nejau tai pabaiga? Įdo- 
mu, ką jie darytų, jei tornadas praskrietų per kelią ir nusineštų visus dalyvius 
į Ozo miestą dulkių, atplyšusių batų ir arbūzo sėklyčių sūkury? 

Garetis nusijuokė. Vėjas pagavo jo juoką ir nusinešė. 

- Makraisai! 

Makraisas priėjo prie jo. Jis gūžėsi nuo vėjo, už jo plaikstėsi prie kūno 
prigludę drabužiai. Juodi plaukai ir baltas randas, kontrastuojantys su įdegu- 
siu veidu, darė jį panašų į vėjo nugairintą, truputį kuoktelėjusį jūrų kapito- 
ną, stovintį ant savo tiltelio. 

- Ką? - riktelėjo jis. Ž 

- Ar taisyklėse numatytas punktas dėl gamtos stichijų? 

Makraisas pagalvojo. 

- Ne, regis, ne. 

Jis ėmė sagstytis striukę. 

- O jei mus nutrenks žaibas? 

Makraisas atmetė galvą ir sukikeno. 

- Mes būsime negyvi. 

Garetis prunkštelėjo ir atsiskyrė nuo Makraiso. Keletas ėjikų susirūpinę 
dairėsi į dangų. Nieko panašaus į lietutį, kuris vakar atvėsino juos po dienos 
karščių. Kaip ten sakė Parkeris? Pils kaip iš kibiro. Taip, taip ir bus. 

Beisbolo kepuraitė praskrido pro jo kojas. Garetis grįžtelėjo per petį ir 
išvydo ilgesingai nusekantį ją akimis mažą berniuką. Skremas sugriebė ke- 
puraitę ir pabandė švystelėti berniukui, tačiau vėjas grąžino ją it bumerangą 
atgal ir ši pakibo ant pašėlusiai siūbuojančio medžio. 

Nugriaudėjo griaustinis. Šviesiai purpurinė žaibo strėlė nutvisko hori- 
zonte. Ramus vėjo ošimas pušyse virto šimto pamišusių vaiduoklių stūgesiu. 

Nuaidėjo šūviai, tačiau garsas ištirpo griaustinyje ir vėjyje. Garetis pasu- 
ko galvą, beveik neabejodamas, kad pagaliau Olsonas užsidirbo kulką. Bet 
Olsonas žingsniavo kaip žingsniavęs. Besiplaikstantys drabužiai atskleidė, 
kaip greitai ištirpo jo svoris. Olsonas kažkur pametė savo striukę. Rankos, 

išlindusios iš po trumpų marškinių rankovių, buvo kaulėtos ir plonos it pieš- 
tukai. 

Kažką kitą nutempė nuo kelio. Veidas po užkritusiu plaukų kuokštu at- 
rodė mažas, iškamuotas ir negyvas. 

- Jei vėjas pūstų į nugarą, jau pusę penkių būtume Oldtaune! - linksmai 
šūktelėjo Barkovičius. 

Jis buvo užsimaukšlinęs savo skrybėlę nuo lietaus ant ausų, o veidas at- 
rodė linksmas ir pamišęs. Ūmai Garetis suprato. Jis pažadėjo sau užsiminti 
apie tai Makraisui. Barkovičius buvo beprotis. 

Staiga po kelių minučių vėjas nurimo. Griaustinis irgi pritilo. Karštis 
grįžo — drėgnas ir nepakenčiamas po vėjelio atneštos vėsos. 

- Kas atsitiko? - suriko Kolis Parkeris. - Gareti! Ar ši prakeikta valstija 
stengiasi išvengti ir lietaus? 

- Manau, gauni, ko norėjęs, - atsakė Garėtis, - Tik nežinau, ar norėtum, 
jei gautum. 

- Ei! Reimondai! Reimondai Gareti! 

Garetis kilstelėjo galvą. Vieną siaubingą akimirką jis pagalvojo, kad tai 
jo motina, ir prieš akis išdygo Persio paveikslas. Tačiau iš po “Vogue" žur- 
nalo, kuris atstojo stogelį nuo lietaus, į jį dirsčiojo maloni pagyvenusi dama. 

- Senas maišas, - sumurmėjo Artas Beikeris. 

- Man ji atrodo visai miela. Ar pažįsti ją? 

- Pažįstu tokį moterų tipą, - niūriai atsakė Beikeris. - Ji kaip du vandenis 
lašai panaši į mano tetą Hetę. Ji mėgdavo dalyvauti laidotuvėse, klausytis 
raudų ir graudenimų ir vis su ta pačia šypsenėle veide. Lyg katė su prispaus- 
ta uodega. 

- Ji turbūt Majoro motina, - tarė Garetis. Tai turėjo būti pokštas, tačiau 
nuskambėjo labai lėkštai. Beikerio veidas blėstančioje dienos šviesoje atro- 
dė įsitempęs ir išbalęs. 

- Mano teta Hetė turėjo devynis vaikus. Devynis, Gareti. Ji palaidojo ke- 
turis iš jų su tokia pat išraiška veide. Savo pačios vaikus. Kai kuriems žmo- 
nėms patinka žiūrėti, kaip miršta kiti. Negaliu to suprasti, o tu? 

- Ne. 

Beikeris vertė Garetį nemaloniai jaustis. Griaustinis vėl nudundėjo per 
dangų. 

- Ar tavo teta Hetė jau mirusi? 

- Ne, - Beikeris pažvelgė į dangų. - Ji namuose. Tikriausiai sėdi supama- 
jame krėsle priekinėje verandoje. Ji jau beveik nepaeina. Tik sėdi ir klauso- 
si žinių per radiją. Ir kiekvienąsyk išgirdusi naujas mirusiųjų pavardes, nu- 
sišypso kaip visada, - Beikeris patrynė delnu alkūnę. - Ar kada nors matei 
katę, ėdančią savo vaikus, Gareti? 

Garetis neatsakė. Ore tvyrojo kažkokia elektrinė įtampa. Audra ir dar 
kažkas karojo virš jų galvų. Garetis neįstengė to perprasti. Kai sumirksėjo, 
jis tarytum išvydo žvelgiančias į jį iš tamsos nesveikas Šmikio Dalesijo akis. 

Pagaliau Garetis paklausė: 

- Ar visi jūsų šeimoje taip domisi mirtimi? 

Beikeris blankiai šyptelėjo. 

- Aš ir pats svarsčiau galimybę po kelių metų stoti į laidojimo biurų va- 
dybininkų mokyklą. Geras darbas. Laidojimo biurai klesti netgi per depre- 
siją. . 

- O aš visada norėjau užsiimti pisuarų gamyba, - atsakė Garetis. - Pasi- 
rašyčiau kontraktus su kino teatrais, boulingo klubais ir taip toliau. Užtikrin- 
tas verslas. Ir kiek gi pisuarų gamyklų gali būti šalyje? 

- Aš jau nebenoriu dirbti laidojimo biure. Beje, dabar tai jau nebesvarbu. 

Dangų pervėrė didžiulė žaibo strėlė. Po jos sekė milžiniškas griaustinio 
trenksmas. Vėjas pūtė dideliais gūsiais. Debesys plaukė dangumi it pamišę 
kaperiai per juodą košmarišką jūrą. . 

- Artėja audra, - sumurmėjo Garetis. - Ji artėja, Artai. 

- Kai kurie žmonės sako, kad jiems nerūpį, - staiga išpyškino Beikeris. - 
Užteks man ir ko mfors paprasto paskutinei kėlionei, Donai. Štai ką jie saky- 
davo mano dėdei. Bet beveik visi iš jų net per daug rūpindavosi. Tai man vi- 
sada tvirtino dėdė. Jie sako: “Man užteks ir pušinės dėžės". Bet jie išsirenka 
tamentą įtraukia modelio numerį. 

+- Kodėl? . 

- Mūsų krašte daugelis nori būti palaidoti mauzoliejuose, o ne po.žeme. 
Jie nenori atgulti į žemę, nes pas mus labai aukštas vandens lygis. Š drėg- 
mėje greitai supūsi. Tačiau jei esi palaidotas virš žemės, susiduri su žiurkių 
problema. Didžiulėmis Luizianos žiurkėmis. Kapinių žiurkėmis. Jos lengvai 
pragraužia pušinius karstus. 

Vėjas savo nematomomis rankomis košė pro juos. Garetis norėjo, kad 
audra ateitų ir praeitų. Tai priminė beprotišką karuselę. Nesvarbu su kuo 
kalbėjaisi, vis tiek grįždavai prie tos pačios sumautos termos. 

- Jau aš to nedaryčiau, --atsakė Garetis.,- Pakloti pusantro tūkstančio do- 
lerių vien už tai, kad apsiginčiau nuo žiurkių, kai jau ir taip esu miręs? 

- Aš nežinau, - Beikeris kalbėjo pusiau prisimerkęs ir mieguistas. - Jos 
mėgsta minkštas kūno dalis, štai kas mane neramina. Matau, kaip jos grau- 
žia skylę mano karste, kol pagaliau įlenda vidun. Ir puola tiesiai prie mano 
akių, tarsi jos būtų jujubos vaisiai. Žiurkės suėstų mano akis, ir aš tapčiau jų 
dalimi. Tiesa? 

- Aš nežinau, - Garečiui jau darėsi bloga. 

- Nors tau prireiks jo tik vienąsyk, - sukikeno Garetis. 

- Tikra tiesa, - paniuręs sutiko Beikeris. 

Vėl sužaibavo. Rožinė strėlė paliko ore ozono kvapą. Dar po akimirkos 
prasidėjo audra. Tik šįkart juos pasitiko ne lietus, o kruša. 

Per penkias sekundes juos “apšaudė" mažo akmenuko dydžio krušos 
kruopelytėmis. Keli berniukai suriko. Garetis ranka prisidengė akis. Aplin- 
kui kaukė vėjas. Krušos kruopelės pabiro ant kelio, veidų ir kūnų. 

Džensenas, visiškai pasimetęs, prisidengęs akis, bėgiojo didžiuliais ra- 
tais. Jo kojos kliuvo viena už kitos. Galų gale jis nužengė nuo kelkraščio, ir 
kareiviai nuo visureigio keliskart iššovė į vilnijančią krušos užuolaidą. Su- 
die, Džensenai, - pamanė Garetis. - Atleisk, vyruti. 

Pagaliau kruša virto lietumi, užliejančiu kalvą, į kurią jie kopė, bei tirp- 
dančiu apie kojas pabirusias krušos kruopeles. Paskiau vėl pasipylė akmenu- 
kų lavina, peraugo į lietų, dar kartą užpylė ėjikus kruopelėmis, ir galiausiai 
ėmė be perstojo lyti. Kartkartėmis dangų sudrebindavo griaustinis. 

- Po velnių! - šuoliuodamas prie Garečio, suriko Parkeris. Visas jo vei- 
das buvo nusėtas raudonomis dėmelėmis, o jis pats atrodė it nuskendusi van- 
dens žiurkė. - Gareti, be jokios abejonės... 

- ... taip, tai pati sumaučiausia valstija iš penkiasdešimt vienos, - užbaigė 
Garetis. — Eik, įmerk galvą. 

Parkeris atmetė galvą, išsižiojo ir ėmė ryti šaltus lietaus lašus. 

- Taip ir padarysiu, po šimts! 

Garetis susigūžė nuo vėjo ir pasivijo Makraisą. 

- Kaip tau patinka? 

Makraisas nusipurtė. 

- Negaliu laimėti. Kaip norėčiau, kad vėl šviestų saulė. 

- Tai ilgai nesitęs, - nuramino jį Garetis, bet labai suklydo. 

Jie sulaukė ketvirtos valandos, tačiau lietus vis dar pylė kaip iš kibiro. 


10 


Ar žinote, kodėl! mane vadina Grafu? 
Nes man patinka skaičiuoti! Cha-cha-cha. 
Grafas 
“Sezamo gatvė" 


Antra naktis juos pasitiko be saulėlydžio. Apie pusę penkių audra apri- 
mo, pereidama į vėsią dulksną. Dulksna tęsėsi beveik iki aštuonių vakaro. 
Tada debesys ėmė skirstytis, atskleisdami šaltai spindinčias žvaidždes. 

Garetis susigūžė po šlapiais drabužiais. Nereikėjo nė meteorologo, kad 
suprastum, iš kurios pusės pūtė vėjas. Permainingas pavasaris apsupo juos 
raminančia šiluma, kuri sklido iš pačių ėjikų. 

Galbūt ir žiūrovai suteikė šiek tiek šilumos, kuri spinduliavo iš jų. Vis 
daugiau žmonių rikiavosi palei kelią. Dėl šilumos jie būrėsi į krūvą, tačiau 
liko santūrūs. Žiūrovai nulydėdavo maratonininkus akimis, o tada skubėda- 
vo namo arba prie kitos patogios vietos. Jei minia laukė kraujo, tai, ko gero, 
nusivylė. Tik du vaikinai, kurie paprasčiausiai nualpo ant kelio, žuvo po 
Dženseno. Taigi lygiai pusė jau iškrito. Ne... daugiau kaip pusė. Penkiasde- 
šimt išknto, ir dar turėjo iškristi keturiasdešimt devyni. 

Garetis žingsniavo vienas. Buvo per šalta miegoti. Jis ėjo stipriai su- 
spaudęs lūpas, kad nepradėtų kalenti dantimis. Olsonas vis dar slinko už jo. 
Buvo beširdiškai lažinamasi, jog Olsonas užsidirbs bilietą penkiasdešimtas. 
Deja. Si “garbė" atiteko 13-am numeriui Rodžeriui Fenamui. Ach, tas nelai- 
mingas 13-as numeris! Garetis jau pradėjo manyti, kad Olsonas žingsniuos 
amžinai. Galbūt, kol mirs badu, nes skausmo, regis, jis jau seniai nebejautė. 
Tiesą pasakius, gal įsivyrautų poetinis teisingumas, jei Olsonas laimėtų. Ga- 

retis jau matė laikraščių antraštes: "MARATONĄ LAIMĖJO NUMIRĖ- 
LIS!* 

Garetis nebejautė kojų pirštų. Jis patrynė juos į vidinį batų kraštą ir nie- 
ko nepajuto. Labiausiai skaudėjo ne pirštus, o padus. Su kiekvienu žingsniu 
jo blauzdas nutvilkdydavo aštrus skausmas. Tai Garečiui priminė pasaką, 
kurią jam vaikystėje skaitė mama. Pasaką, kaip undinėlė panoro tapti mote- 
rimi. Tačiau ji turėjo uodegą, ir burtininkė pažadėjo duoti kojas, jei taip no- 
ri, bet perspėjo, kad kiekvienas žingsnis bus panašus į vaikščiojimą peilio 
ašmenimis. Undinėlė vis tiek sutiko, ir taip gimė Maratonas. Trumpai ta- 
riant... 

- Įspėjimas! Įspėjimas 47-am! 

- Girdžiu, girdžiu, - atkirto Garetis ir paspartino žingsnį. 

Miškai praretėjo. Valstijos šiaurė jau liko už jų. Ėjikai pražingsniavo pro 
du miestukus su daugybe kryžkelių ir žiūrovais ant šaligatvių, kurie po 
dulksnos aptrauktais gatvių žibintais virto šešėliais. Niekas nešūkavo. Ko ge- 
ro, buvo per šalta. Per šalta, per tamsu, o dar, Dieve, Dieve, Garečiui teks at- 
sikratyti įspėjimo. 

Jis vėl nejučia sulėtino tempą, bet pasistengė žingti spėriau. Kažkur prie- 
kyje Barkovičius kažką leptelėjo ir nemaloniai nusikvatojo. Garetis aiškiai 
išgirdo Makraiso atsakymą: 

- Užsičiaupk, žudike. 

Barkovičius pasiuntė Makraisą velniop, tačiau buvo aiškiai susierzinęs. 
Garetis šyptelėjo tamsoje. 

Garetis atsiliko beveik iki kolonos galo ir nenoriai pripažino sau, atsidū- 
ręs šalia Stebinso. Stebinsas kažkodėl žavėjo jį. Tačiau Garetis nusprendė 
nesigilinti kodėl. Laikas liautis spėlioti. Tai tik tuščias laiko gaišinimas. 

Priekyje tamsoje sužibo didžiulė švytinti strėlė. Ji žibėjo it piktoji dva- 
sia. Staiga pučiamųjų orkestras užgrojo maršą. Sprendžiant iš garso, gana 
nemažas orkestras. Pasigirdo sveikinimo šūksniai. Kažkas pabiro ant galvų, 
ir akimirką Garetis pagalvojo, jog pradėjo snigti. Tačiau tai buvo ne sniegas, 
o konfeti. Ėjikai turėjo pakeisti kelią. Senasis stačiu kampu kirtosi su nau- 
juoju, ir dar vienas Meino magistralės ženklas skelbė, kad iki Oldtauno liko 
tik šešiolika mylių. Garetis pajuto begalinį susijaudinimą, netgi išdidumą. 
Už Oldtauno jis jau gerai žinojo kelią. Galėjo nubrėžti jį net savo delne. 

- Galbūt tai tavo riba. Aš taip nemanau, bet galbūt. 

Garetis net pašoko. Atrodė, tarsi Stebinsas būtų pakėlęs jo sąmonės 
dangtį ir nepastebėtas įsmukęs vidun. 

- Ką? 

- Tai tavo kraštas, tiesa? 

- Tik ne čia. Aš niekad nebuvau šiauriau Grynbušo, išskyrus tą sykį, kai 
važiavome prie starto linijos. Ir tai visai kitu keliu. 

Pučiamųjų orkestras liko už jų su visomis triūbomis ir klarnetais, spin- 
dinčiais drėgnoje naktyje. 

- Bet mes praeisime pro tavo gimtąjį miestą, tiesa? 

- Ne, bet jis liks šalia. 

Stebinsas sugriežė dantimis. Garetis nudelbė akis į Stebinso kojas ir nu- 
stebęs išvydo, jog šis pakeitė teniso batelius į minkštus mokasinus. Batai ky- 
šojo iš po marškinių. 

- Aš taupau teniso batelius, - paaiškino Stebinsas, - jei netyčia prireiktų. 
Bet, manau, užteks ir mokasinų. 

- A. 

Jie praėjo pro radijo bokštą, it skeletas stūksantį tuščiame lauke. Viršuje 
širdies dūžių tikslumu pulsavo raudona švieselė. 

- Lauki nesulauki, kada pamatysi savo mylimus žmones? 

- Taip. 

- O kas tada? 

- Kas? -— Garetis patraukė pečiais. - Toliau žingsniuosiu keliu. Jei tik iki 
tol nenuspręsit visi iškristi. 

- O, aš taip nemanau, - šyptelėjo Stebinsas. - Ar manai, kad nenusibaig- 
si? Pasimatęs su saviškiais? 

- Vynuti, aš dėl nieko nesu tikras. Iš pradžių ne ką težinojau, o dabar ži- 
nau dar mažiau. 

- Manai turįs šansą? 

- Ir to nežinau. Net nežinau, kodėl kalbuosi su tavim. Nes juk lygiai tas 
pats: kalbėtis su tavim ar su dūmais. 

Toli priekyje naktyje kaukė policijos sirenos. 

- Kažkas prasibrovė prie kelio, kur ne tiek daug policininkų, - tarė Ste- 
binsas. - Vietiniai nerimsta, Gareti. Tik pagalvok apie visus tuos žmones, be- 
sibraunančius į priekį dėl tavęs. 

- Ir dėl tavęs. 

- Ir dėl manęs, - sutiko Stebinsas ir kuriam laikui nutilo. Darbinių marš- 
kinių apykaklė pašėlusiai plazdeno apie jo kaklą. - Tiesiog neįtikėtina, kaip 
protas valdo kūną, - pagaliau prabilo jis. - Neįtikėtina, kaip jis gali įsakinėti 
kūnui. Vidutinė namų šeimininkė gali nužingsniuoti iki šešiolikos mylių per 
dieną: nuo šaldiklio prie lyginimo lentos, o po to prie drabužių spintos. Die- 
nos pabaigoje ji ne prieš iškelti kojas į viršų ir pailsėti, bet ji nėra išvargusi. 
Komivojažierius per dieną sukaria ir dvidešimt mylių, eidamas nuo vienų 
durų prie kitų. Vidurinės mokyklos mokinys per futbolo treniruotes nueina 
dvidešimt penkias - dvidešimt aštuonias mylias... ir tai per vieną dieną, skai- 
čiuojant nuo atsikėlimo ryte iki atsigulimo į lovą vakare. Visi jie pavargsta, 
tačiau nei vienas neišsenka. 

- Aha. 

- Bet jei pasakytum namų šeimininkei: iki vakarienės privalai nueiti še- 
šiolika mylių. 

Garetis linktelėjo. 

- Ji atrodytų išsekusi, o ne pavargusi. 

Stebinsas neatsakė. Garečio neapleido jausmas, jog Stebinsas nusivylė juo. 

- Na... argi ne taip? 

- Nejau tau neatrodo, jog ji sukartų šešiolika mylių iki pietų, kad vėliau 
galėtų nuspirti batus į kampą ir visą popietę žiūrėti muilo operas? Bent jau 
man taip atrodo. Ar tu pavargęs, Gareti? 

- Aha. Aš pavargęs. 

- Išsekęs? 

- Jau greit būsiu. 

- Ne, tu dar negreit išseksi, Gareti, - Stebinsas dūrė pirštu į Olsono silu- 
etą. - Stai kas yra išsekęs. Jis jau beveik lavonas. 

Garetis susižavėjęs įsistebeilijo į Olsoną, beveik tikėdamasis, kad su Ste- 
binso žodžiu šis kris negyvas. 

- Ką nori tuo pasakyti? 

- Paklausk savo sėbro Arto Beikerio. Mului nepatinka arti. Bet jis mėgs- 
ta morkas. Tad tu pakabini morką mului prieš akis. Mulas be morkos greitai 
išsenka. O mulas su morka dar ilgą laiką išlieka tik pavargęs. Supratai? 

- Ne. 

Stebinsas vėl nusišypsojo. 

- Suprasi. Stebėk Olsoną. Jis jau prarado susidomėjimą morka. Jis dar 
pats to nežino, bet tai tiesa. Stebėk Olsoną, Gareti. Gali pasimokyti iš jo. 

Garetis įdėmiai pažvelgė į Stebinsą, nesuvokdamas, ar tas šneka rimtai. 
Stebinsas garsiai nusikvatojo. Juokas buvo sodrus - kiti ėjikai net pasuko į jį 
galvas. 

- Eik. Pasikalbėk su juo, Gareti. O jei jis nekalbės, tai prisigretink prie jo 
ir gerai įsižiūrėk. Mokytis niekada nevėlu. 

- Ar tai jau tokia svarbi pamoka? 

Stebinsas liovėsi juoktis ir stipriai suspaudė Garečio riešą. 

- Galbūt pati svarbiausia tavo gyvenimo pamoka. Gyvybės ir mirties pa- 
slaptis. Suprastink šią lygtį ir galėsi sau leisti numirti, Gareti. Gali praleisti 
gyvenimą it girtuoklis puotoje. 

Stebinsas paleido jo ranką. Garetis iš lėto pamasažavo riešą. Stebinsas, 
regis, vėl jį pamiršo. Susinervinęs Garetis paliko pašnekovą ir patraukė Ol- 
sono link. 

Garečiui atrodė, jog kažkoks nematomas laidas traukia jį prie Olsono. 
Ketvirtą valandą jis prisigretino ir bandė perprasti jo veidą. 

Kartą, labai seniai, Garetis dažnai prabusdavo naktimis, nes jį išgąsdino 
filmas su... kuo? Su Robertu Mičemu, tiesa? Jis vaidino nepermaldaujamą 
Pietų atgimimo dvasininką, kuris taipgi buvo ir žiaurus žudikas. Dabar Ol- 
sonas atrodė truputį panašus į jį. Sumažėjus svoriui, Olsonas tarytum pailgė- 
jo. Jo oda sutrūkinėjo nuo dehidracijos. Akys sulindo į įdubusias akiduobes. 
Plaukai be tikslo plaikstėsi ant pakaušio it kukurūzų burbuolės ūsai. 

Jis - tikras robotas, tikras automatas. Ar ten vis dar slepiasi Olsonas? Ne. 
Jo nebėra. Aš neabejoju, kad Olsonas, sėdėjęs ant žolės, juokavęs ir pasako- 
jęs apie vaikiną, sustingusį ant starto linijos ir ten pat žuvusį, jau miręs. Tai 
tik vaikščiojantis molio gabalas. 

- Olsonai? - sušnibždėjo Garetis. 

Olsonas žingsniavo toliau. Tai buvo ant kojų svyruojantis namas su vai- 
duokliais. Nuo Olsono sklido blogas kvapas. 

- Olsonai, ar gali kalbėti? 

Olsonas kėblino toliau. Jo veidas susiliejo su tamsa, bet jis judėjo į prie- 
kį, taip, judėjo į priekį. Kažkas vis dar tiksėjo jo viduje, tačiau... 

Taip, kažkas, bet kas? 

Jie užlipo ant dar vienos kalvos. Garečio kvėpavimas padažnėjo, kol pa- 
galiau jis pradėjo šnopuoti. Nuo jo šlapių drabužių kilo garas. Žemiau tekė- 
jo upė, vingiuojanti tamsoje it sidabrinė gyvatė. Stilvoterio upė. Ji tekėjo ša- 
lia Oldtauno. Pasigirdo keletas sveikinimo šūksnių, bet ne per daugiausia. 
Tolumoje, kur upė darė vingį (galbūt vis dėlto tai Penebskoto upė), bolavo 
daugybė žiburių. Oldtaunas. Mažesni žiburių lizdeliai kitoje upės pusėje tu- 
rėjo būti Milfordas ir Bredlis. Oldtaunas. Jie pasiekė Oldtauną. 

- Olsonai, - pašaukė Garetis. - Tai Oldtaunas. Tie žiburiai - tai Oldtaunas. 
Mes pasiekėme jį, bičiuli. 

Olsonas neatsakė. Pagaliau Garetis prisiminė, į ką jis buvo panašus. Ol- 
sonas priminė Skrajojantį olandą, plaukiojant; jūromis, nors visa komanda 
jau buvo dingusi. 

Jie greitai nusileido nuo kalvos, praėjo “S" formos posūkį ir perėjo per 
tiltą, jungiantį, pasak užrašo, Medou Bruko krantus. Kitame krante išvydo 
dar vieną “STATI ĮKALNĖ. SUNKVEŽIMIAMS NAUDOTI ŽEMESNĘ 
PAVARĄ" ženklą. Kai kurie ėjikai sudejavo. 

Tai iš tikrųjų buvo stati įkalnė. Ji kilo virš jų tarytum rogučių nusileidi- 
mo trasa. Ačiū Dievui, ji nebuvo ilga: netgi tamsoje matėsi viršūnė. Bet la- 
bai stati. 

Maratonininkai pradėjo kilti į viršų. 

Garetis palinko į priekį, iškart pajusdamas, kaip užgniaužia kvapą. Vir- 
šūnėje šnopuosiu kaip šuo, - pamanė jis... o tada: - jei tik pasieksiu viršūnę. 
Kojos pradėjo protestuoti nuo šlaunų iki pėdų. Jos rėkė ilgiau neketindamos 
užsiiminėti šiuo mėšlu. 

Bet privalėsite, - paliepė Garetis. - Privalėsite, nes antraip mirsite. Mums 
nerūpi, - atšovė kojos. - Mums nerūpi, mes mirsime, mirsime, mirsime. 

Raumenys ėmė minkštėti ir tirpti it drebučiai, palikti kaitrioje saulutėje. 
Kojos beviltiškai virpėjo ir trūkčiojo nelyginant blogai valdomos marionetės. 

Įspėjimai buvo dalijami į kairę ir į dešinę; Garetis suvokė greitai gausiąs 
ir jis. Vis nenuleido akių nuo Olsono, prisiversdamas žengti koją kojon kar- 
tu su juo. Jiedu užlips ant tos žudikės kalvos, o tada jis išpeš iš Olsono jo pa- 
slaptį. Ir viskas bus gerai: nebereikės nerimauti dėl Stebinso, Makraiso, Dže- 
nės ar tėvo, ne, net dėl Smikio Dalesijo, kuris ištaškė savo smegenis ant ak- 
meninės sienos palei US-1 magistralę. 

Koks buvo jos aukštis, šimtas pėdų? Penkiasdešimt? Koks? 

Garetis jau šnopavo. 

Nuaidėjo šūviai. Pasigirdo garsus riksmas, kurį užgožė kiti šūviai. Taigi 
ant kalvos iškyšulio žuvo dar vienas. Garetis nieko neįžvelgė tamsoje. Smil- 
kiniai pašėlusiai tvinksėjo. Garetis suprato, jog jam nusispjaut, kas šį kartą 
užsidirbo bilietą. Koks skirtumas? 

Jis jautė tik skausmą, veriantį skausmą kojose ir plaučiuose. Kalva suap- 
valėjo, išsilygino ir dar daugiau suapvalėjo nuokalnės pusėje. Nusileidžiant 
galima buvo atgauti kvapą. Tačiau tas drebučių jausmas raumenyse vis ne- 
praėjo. Aš tuoj sudribsiu vietoje, - ramiai mąstė Garetis. - Mano kojos nebe- 
nuneš manęs iki Fryporto. Nežinau, ar pasieksiu ir Oldtauną. Regis, aš mirštu. 

Laukinis ir desperatiškas garsas persmelkė naktį. Tai buvo balsas, daug 
balsų, kartojančių tą patį: 

- Gareti! Gareti! GARETI! GARETI! GARETI! 

Šaukė ne jo tėvas ir ne Dievas, o visi Oldtauno vidurinės mokyklos mo- 
kiniai, vieningai skanduojantys jo vardą. Kai išvydo jo išbalusį, nukamuotą 
ir perkreiptą veidą, pastovūs vienodi šūksniai virto laukiniu stūgesiu. Links- 
mintojų lyderės mojavo pomponais. Vaikinai skardžiai švilpė ir bučiavo sa- 
vo merginas. Garetis pamojavo, nusišypsojo, linktelėjo galva ir pasislinko 
arčiau Olsono. 

- Olsonai, - sušnibždėjo. - Olsonai. 

Olsono akys vos vos žybtelėjo: gyvybės kibirkštėlė, panaši į vienintelį 
seno automobilio starterio pasisukimą. 

- Pasakyk man, kaip, - šnibždėjo Garetis. - Pasakyk man, ką daryti. 

Vidurinės mokyklos moksleiviai (nejau ir aš lankiau vidurinę mokyklą? 
- nusistebėjo Garetis. - O gal tai buvo vien sapnas?) vis dar linksmai šūkavo 
jiems pavymui. 

Olsono akys sugirgždėjo akiduobėse, tarytum būtų surūdijusios ir nesu- 
teptos. Jo lūpos prasivėrė. 

- Na, pagaliau, - sušnibždėjo Garetis. - Kalbėk. Kalbėk su manim, Olso- 
nai. Pasakyk man. Pasakyk. 

- A, - išlemeno Olsonas. - A-a. 

Garetis prisišliejo prie jo. Jis padėjo ranką ant Olsono peties ir palinko į 
prakaito, blogo burnos kvapo ir šlapimo aureolę. 

- Prašau, - maldavo Garetis. - Pabandyk. 

- De. Die. Dievo sodas... 

- Dievo sodas, - netvirtai pakartojo Garetis. - Koks Dievo sodas, Olsonai? 

- Jis apaugęs. Piktžolėmis, - liūdnai lemeno Olsonas. Jo galva atsimušė į 
krūtinę. - Aš. 

Garetis nieko neatsakė. Paprasčiausiai nevaliojo. Jie kilo į dar vieną kal- 
vą, ir jam vėl trūko oro. Olsonui, regis, oro nestigo. 

- Aš ne. Nenoriu. Mirti, - užbaigė jis. 

Garetis negalėjo atitraukti akių nuo šešėlinių griuvėsių - Olsono veido. 
Olsonas pasisuko į jį. 

- A? - Olsonas iš lėto kilstelėjo svyruojančią galvą. - Ga. Ga. Gareti? 

- Taip, tai aš. 

- Kiek dabar valandų? 

Garetis jau anksčiau buvo prisukęs laikrodį. Ir Dievas žino kodėl. 

- Be penkiolikos devynios. 

- Ne: Ne daugiau? - nuostaba šmėstelėjo senio Olsono veide. 

- Olsonai... - Garetis papurtė Olsono petį, ir visas pastarojo kūnas sudre- 
bėjo it antena stipriame vėjyje. - Apie ką visa tai? - staiga Garetis it pamišęs 
sukikeno. - Apie ką visa tai, Alfai? 

Olsonas gudriai dėbtelėjo į Garetį. 

- Gareti, - sušnibždėjo jis. Jo kvėpavimas dvokė nelyginant kanalizacijos 
vamzdis. 

- Ką? 

- Kiek dabar valandų? 

- Po velnių! - suriko Garetis. Jis grįžtelėjo atgal, bet Stebinsas spoksojo 
tik į kelią. Jei Stebinsas ir juokėsi iš jo, Garetis tamsoje nepamatė. 

- Gareti? 

- Ką? 

- Vie. Viešpats tave išgelbės. 

Aukštai iškėlęs galvą, Olsonas patraukė visureigio link. 

- Įspėjimas! Įspėjimas 70-am! 

Jis nė nemanė sustoti. Nuo jo sklido sužlugdytas išdidumas. Minia sulai- 
kė kvėpavimą ir išplėtusi akis ėmė laukti. 

Olsonas nė kiek nedvejojo. Jis pasiekė kelkraštį, uždėjo rankas ant visu- 
reigio šono ir pradėjo ropštis į viršų. 

- Olsonas! - nustebęs sušuko Abraomas. - Ei, tai Henkas Olsonas! 

Kareiviai vieningai atstatė ginklus į Olsoną. Olsonas sugriebė už arčiau- 
siai esančio šautuvo vamzdžio ir ištraukė jį it ledų pagaliuką kareiviui iš ran- 
kų. Šautuvas nuskriejo į minią. Žmonės klykdami pasitraukė, tarytum tai bū- 
tų nuodinga gyvatė. 

Staiga vienas iš likusių trijų šautuvų iššovė. Garetis aiškiai išvydo blyks- 
nį vamzdžio gale bei perplėštus Olsono marškinius, nes kulka pervėrė jam 
pilvą ir išlėkė pro nugarą. 

Olsonas vis tiek nesustojo. Jis užsiropštė ant visureigio viršaus ir sugrie- 
bė už ką tik į jį šovusio šautuvo vamzdžio. Olsonas nukreipė vamzdį į orą, 
nes ginklas vėl iššovė. 

- Parodyk jiems! - entuziastingai šaukė Makraisas. - Parodyk jiems, Ol- 
sonai! Užmušk juos! Užmušk! 

Vieningai nugriaudėjo du šūviai, ir didelio kalibro kulkų smūgis nubloš- 
kė Olsoną nuo visureigio. Jis nukrito, ištiesęs rankas į šalis lyg žmogus, pri- 
kaltas prie kryžiaus. Viena pilvo pusė buvo juoda ir visai suniokota. Į jį pa- 
taikė dar trys kulkos. Kareivis, kurį nuginklavo Olsonas, išsitraukė (labai 
lengvai) kitą karabiną iš visureigio vidaus. 

Olsonas atsisėdo. Jis prisidengė pilvą rankomis ir ramiai įsistebeilijo į 
kareivius, sustingusius ant visureigio viršaus. Kareiviai taip pat nenuleido 
nuo jo akių. 

- Sunsnukiai! - plyšojo Makraisas. - Kruvini niekšai! 

Olsonas mėgino atsistoti. Dar viena kulkų salvė paguldė jį ant menčių. 

Už savęs Garetis išgirdo kažkokį garsą. Jam net nereikėjo pasukti gal- 
vos, kad suprastų, jog tai Stebinsas. Stebinsas tyliai juokėsi. 

Olsonas vėl atsisėdo. Ginklai vis dar buvo nukreipti į jį, tačiau kareiviai 
nebešaudė. Jų siluetai ant visureigio tarytum atspindėjo smalsumą. 

Jis iš lėto atsistojo ant kojų, abiejomis rankomis prilaikydamas pilvą, 
tarsi pauostė orą, norėdamas nustatyti kryptį, pasisuko Maratono maršruto 
kryptimi ir ėmė svirduliuoti į priekį. 

- Pribaikite jį! - kimiai suriko šokiruotas balsas. - Dėl Dievo meilės, pri- 
baikite jį! 

Mėlynos Olsono žamos pamažu slydo pro pirštus ir lyg dešrelės maska- 
tavo palei kirkšnis. Olsonas stabtelėjo, pasilenkė, tarytum norėdamas sukiš- 

ti jas atgal (sukišti atgal, - apstulbęs iš siaubo ir nuostabos pamanė Garetis), 
ir išspjovė kraujo ir tulžies gumulą. Susirietęs patraukė toliau. Jo veidas at- 
rodė maloniai ramus. 

- O, Dieve, - sumurmėjo Abraomas ir atsisuko į Garetį, ranka užsidengęs 
burną. Abraomas buvo baltas kaip popierius, jo akys išsprogo iš siaubo. - O, 
Dieve, Rėjau, kaip šlykštu, o, Viešpatie! 

Abraomas apsivėmė. Vėmalai sunkėsi jam pro pirštus. 

Senasis Abis atrijo savo sausainius, - atbukęs pagalvojo Garetis. - Tu ne- 
silaikai 13-0 patarimo, Abi. 

- Jie šovė jam į pilvą, - už Garečio prabilo Stebinsas. - Jie taip daro ty- 
čia. Kad atbaidytų kitus nuo tokių žygdarbių. 

- Pasitrauk nuo manęs, - sušnypštė Garetis. - Arba gausi į galvą! 

Stebinsas iškart pasistengė atsilikti nuo jo. 

- Įspėjimas! Įspėjimas 88-am! 

Stebinsas švelniai nusijuokė. 

Olsonas parpuolė ant kelių. Galva nusviro tarp rankų, besiremiančių į 
kelią. 

Nugriaudėjo šūvis, ir kulka, atsitrenkusi į asfaltą šalia kairės Olsono ran- 
kos, nuzvimbė atgal. Olsonas iš lėto vėl bandė atsistoti ant kojų. Jie žaidžia 
su juo, - pamanė Garetis. - Jiems labai nusibodo visa tai, todėl jie nuspren- 
dė pažaisti su Olsonu. Argi Olsonas ne juokingas, vyručiai? Argi Olsonas jū- 
sų neprajuokino? 

Garetis pravirko. Jis pribėgo prie Olsono, suklupo šalia ir prispaudė iš- 
kankintą, įkaitusį veidą sau prie krūtinės. Ašaros krito į sausus, pasmirdusius 
Olsono plaukus. 

- Įspėjimas! Įspėjimas 47-am! 

- Įspėjimas! Įspėjimas 61-am! 

Makraisas vėl traukė jį už rankos. 

- Kelkis, Rėjau, kelkis, tu jau nebegali jam padėti, dėl Dievo meilės, kelkis! 

- Tai nesąžininga! - kūkčiojo Garetis. Ant jo žandikaulio matėsi lipni Ol- 
sono kraujo dėmelė. - Tai nesąžininga. 

- Žinau. Eime. Eime. 

Garetis atsistojo. Jiedu su Makraisu ėmė paskubom trauktis atbulomis, 
stebėdami klūpantį Olsoną. Sis atsistojo, kojomis apžergęs baltą liniją, ir iš- 
tiesė abi rankas į dangų. Minia atsiduso. 

- AŠ SUKLYDAU! - drebančiu balsu sušuko Olsonas ir krito negyvas. 

Kareiviai suvarė dar porą kulkų į Olsono lavoną ir nutempė jį nuo kelio. 

- Stai ir viskas. 

Dešimt minučių jie ėjo tylėdami. Garetis jautėsi ramiai vien nuo Makrai- 
so artumo. 

- Aš pradedu kažką įžvelgti, Pitai, - pagaliau tarė jis. - Kažkas čia slypi. 
Maratonas nėra visiškai beprasmis. 

- Taip? Daug iš to nesitikėk. į 

- Jis kalbėjo su manim, Pitai. Jis nebuvo miręs, prieš kareiviams nušau- 
nant jį. Olsonas buvo gyvas, - dabar tai atrodė svarbiausia, todėl Garetis vėl 
pakartojo: - Gyvas. 

- Nematau jokio skirtumo, - atsiduso Makraisas. - Jis - tik skaičius. Mū- 
sų skaičiuotės dalis. Penkiasdešimt trečias numeris. Tai reiškia, jog mes tru- 
putį priartėjome priė pabaigos. Štai tau ir visa prasmė. 

- Tu juk taip nemanai. 

- Tik nepasakok man, ką aš manau ir ko - ne! - supyko Makraisas. - Pa- 
lik visa tai ramybėje, gerai? 

- Iki Oldtauno liko gal tik trylika mylių. 

- Kokios naujienos! 

- Ar žinai, kaip jaučiasi Skremas? 

- Aš - ne jo gydytojas. Kodėl tau pačiam jo nepaklausus? 

- Kas, po velnių, tave taip graužia? 

Makraisas pašėlusiai nusikvatojo. 

- Na, štai prie ko mes priėjome, o tu klausi, kas mane graužia! Aš neri- 
mauju dėl kitų metų pajamų mokesčio, štai kas mane graužia. Nerimauju dėl 
grūdų kainos Pietų Dakotoje, štai kas mane graužia. Olsonas, jo žarnos dr- 
bo iš pilvo, Gareti. Prieš mirtį jis ėjo su iš pilvo drimbančiomis žarnomis, 
štai kas mane graužia, štai kas mane graužia... - jis nutilo, nes stengėsi su- 
imti save į rankas. Tada burbtelėjo. - Skremui nekaip. 

- Tikrai? 

- Kolis Parkeris palietė jo kaktą ir pranešė, kad Skremas karščiuoja. Jis 
kliedi. Apie žmoną, Fyniksą, Flegstafą, keistus dalykus apie hopius, nava- 
chus" ir jų dievų statulas... sunku suprasti. 

- Kiek dar jis ištvers? 

- Kas žino. Jis vis dar gali laimėti. Jis stiprus kaip buivolas, be to, labai 
stengiasi. Viešpatie, koks aš pavargęs. 

- O Barkovičius? 

- Atsigavo. Žino, kad daugelis norėtų pamatyti, kaip jis užsidirba bilietą 
į fermą. Barkovičius pažadėjo sau pergyventi mane, šlykštus sumautagalvis. 
Nenori, kad būtų atvirkščiai. Sunkus reikalas, aš žinau, - Makraisas vėl nu- 
sikvatojo. Garečiui nepatiko šis garsas. - Bet jis išsigandęs. Jis mažina krūvį 
plaučiams perkeldamas jį kojoms. 

- Kaip ir mes visi. 

- Aha. Oldtaunas artėja. Trylika mylių? 

- Teisingai. 

- Ar galiu tau šį tą pasakyti, Gareti? 

- Zinoma. Nusinešiu tai su savim į kapus. 

Kažkas minios priešaky paleido petardą, ir jiedu su Makraisu pašoko. 
Kelios moteriškės aiktelėjo. Apkūnus vyriškis pirmoje eilėje nusikeikė pil- 
na spragėsių burna. 

- Visa tai taip siaubinga, - tarė Makraisas, - nes yra nereikšminga. Su- 
pranti? Mes pardavėme save ir išmainėme savo sielas į nereikšmingumus. 
Olsonas buvo nereikšmingas. Taip, jis buvo ir nuostabus, tačiau šie dalykai 
tarpusavyje susiję. Jis buvo nuostabus ir nereikšmingas. Kad ir kaip ten būtų, 
Olsonas mirė lyg vabalas po mikroskopu. 

- Tu toks pat kaip ir Stebinsas, - atkirto Garetis. 

- Geriau jau Priscila būtų mane užmušusi. Bent jau tai nebūtų buvę... 

- Nereikšminga, - užbaigė Garetis. 

- Taip, manau... 

- Klausyk, norėčiau šiek tiek nusnūsti. Neprieštarausi? 

- Ne. Atleisk, - Makraisas atrodė įsižeidęs. 

- Tai tu man atleisk. Klausyk, neimk į širdį. Juk tai... 

- Nereikšminga, - nukirto Makraisas, trečiąkart pašėlusiai nusikvatojo ir 
pasišalino. 

Garetis gailėjosi - ir jau ne pirmą sykį - susiradęs draugų tarp maratoni- 
ninkų. Bus sunku. Tiesą pasakius, jau dabar buvo sunku. 

Po truputį ėmė pūstis žarnos. Greitai teks jas ištuštinti. Nuo šios minties 
Garetis net sugriežė protiniais dantimis. Žmonės rodys pirštais ir juoksis. Jis 
išsituštins gatvėje it koks mišrūnas šuo, o tada žmonės surinks jo šūdą popie- 
rinėmis servetėlėmis ir įsidės į buteliukus kaip suvenyrą. Atrodė neįtikėtina, 
kad žmonės galėtų taip daryti, bet, deja, taip dažnai nutikdavo. 

Olsonas su drimbančiomis pro pirštus žarmomis. 

Makraisas, Priscila ir pižamų fabrikas. 

Skremas, net švytintis nuo karštligės. 

Atsraomas... kiek kainuoja cilindras, žiūrovai? 

Garetis nuleido galvą ir užsnūdo. Maratonas tęsėsi. 

Kalnais ir slėniais, ir miškais. Per upę ir uolėtais jos krantais. Ties ma- 
no numylėtosios namais. Garetis sukikeno atsipalaidavusios sąmonės gelmė- 
se. Jo kojos trepsėjo į asfaltą, o atsilupęs kulnas dar labiau maskatavo it se- 
no negyvenamo namo langinės. 

Aš mąstau, todėl egzistuoju. Pirmo lygio lotynų kalbos pamokos. Senos 
mirusios kalbos melodijos. Tin-di-lin, katė-įkrito-šulinin. Kas ją ten įstūmė? 
Mažylis Džekis Flynas. 

Aš egzistuoju, todėl ir esu. 

Sprogo dar viena petarda. Pasigirdo aiktelėjimas i ir linksmi šūksniai. Ša- 
lia burzgė visureigis. Garetis pasiklausė, ar neišgirs įspėjimo savo vardu, ir 
dar giliau nugrimzdo į miegus. 

Tėveli, aš nesidžiaugiau, kai tave išsivedė, bet po to niekada nebuvau ta- 
vęs pasiilgęs. Atleisk. Bet ne todėl aš čia. Aš neslepiu jokio pasąmonės troš- 
kimo mirti, atleisk, Stebinsai. Atleisk, bet... 

Jį vėl pakėlė nugriaudėję šūviai. Pasigirdo jau pažįstamas bumptelėji- 
mas į asfaltą, kai dar vienas berniukas grįžo namo pas Jėzų. Minia suūžė iš 
siaubo ir pritarimo. 

- Gareti! - suriko moteris. - Rėjau Gareti! - jos balsas buvo šiurkštus ir 
draskantis. — Mes su tavimi, berniuk! Mes su tavimi, Rėjau! 

Jos balsas nuvilnijo per minią, ir daugybė galvų pasisuko, kad galėtų ge- 
riau įsižiūrėti į Meino Numylėtinį. Stiprėjančiose ovacijose vietomis pasi- 
girsdavo nepatenkintųjų švilpimas. 

Minia vėl ėmė skanduoti. Garetis girdėjo savo vardą, kol šis virto ne- 
reikšmingais skiemenimis, neturinčiais nieko bendra su juo pačiu. 

Garetis truputį pamojavo ir vėl užsnūdo. 

Nagi, bukapročiai! Ar norite gyventi amžinai? 
Nežinomas Pirmojo pasaulinio karo 
Vyresnysis seržantas 


Apie vidurnaktį jie įžengė į Oldtauną. Dvejais jungiamaisiais keliukais 
ėjikai pasiekė 2-ąjį kelią ir kirto miestą per patį centrą. 

Šios eitynės Rėjui Garečiui virto susiliejusiu miglotu košmaru. Sveiki- 
nimo šūksniai išaugo iki begalybės ir užgožė bet kokią galimybę mąstyti. 
Švytintys gatvių žibintai, metantys keistą oranžinę šviesą, pavertė naktį 
spindinčia diena be jokio šešėlio. Tokioje šviesoje net ir pats draugiškiausias 
veidas atrodė it numirėlio iš kriptos. Iš antro ir trečio aukšto langų krito kon- 
feti, laikraščiai, išplėšti telefonų knygos puslapiai ir ilgos tualetinio popie- 
riaus juostos. 

Nei vienas nežuvo Oldtaune. Oranžiniai gatvių žibintai išblyško, o mi- 
nia po truputį retėjo, vidury nakties jiems einant palei Stilvoterio upę. Dabar 
jau buvo gegužės trečioji. Juos pritrenkė popieriaus fabriko smarvė, pritvin- 
kusi chemikalų, medienos dūmų, užterštos upės bei gresiančio skrandžio vė- 
žio. Miesto centre aukštesnės už pastatus pūpsojo kūginės pjuvenų krūvos. 
Į dangų it monolitai stiebėsi popiermedžio krūvos. Garetis nusnūdo sapnuo- 
damas šešėlinius palengvėjimo ir išsigelbėjimo sapnus. Staiga, regis, po vi- 
sos amžinybės kažkas jam niuktelėjo į šoną. Tai buvo Makraisas. 

- Kas atsitiko? 

- Mes jau visai priartėjome prie magistralės, - susijaudinęs atsakė Mak- 
raisas. - Atsklido gandas. Prie įvažiavimo rampos jie išrikiavo visą batalio- 
ną. Mes išvysime keturių šimtų ginklų saliutą! 

- Į mirties slėnį mus palydės keturi šimtai, - sumurmėjo Garetis, krapšty- 
damasis traiškanas iš akių. - Siąnakt prisiklausiau ir trijų ginklų saliutų. Tai- 
gi man nebeįdomu. Leisk miegoti toliau. 

- Ne tai svarbiausia. Kai jie baigs, mes irgi pasiruošę jiems saliutuoti. 

- Tikrai? 

- Aha. Keturiasdešimt šešių asmenų paniekinamas mykimas. 

Garetis šyptelėjo. Sypsena atrodė sustingusi ir nevykusi. 

- Ar tikrai tiek? 

- Tikrai. Na... keturiasdešimties asmenų mykimas. Keli vyrukai per daug 
atsiplėšė nuo grupės. 

Prieš akis Garetis išvydo Olsoną - žmogišką Skrajojančio olando versiją. 

- Gali ir mane priskaičiuoti. 

- Tada prisijunk prie mūsų. 

Garetis paspartino žingsnį, ir jiedu su Makraisu prisivijo Pirsoną, Abra- 
omą, Beikerį ir Skremą. Vaikinukai su odinėmis striukėmis dar labiau suma- 
žino savo pranašumą. 

- Ar Barkovičius irgi prisijungs? - pasiteiravo Garetis. 

Makraisas prunkštelėjo. 

- Jis mano, jog tai - geriausias sumanymas nuo to laiko, kai įrengti mokami 
tualetai. Ę 

Garetis dar labiau įtempė sustingusį kūną ir nesijuokdamas sukikeno. 

- Galiu lažintis, kad jis puikiai myks. 

Lygiagrečiai su jų keliu driekėsi magistralė. Garetis jau matė statų pyli- 
mą iš dešinės ir miglotą - tik šįkart baltą - žibintų šviesą virš galvos. Už ko- 
kios pusės mylios į magistralę kilo nuo jų kelio atsišakojęs viadukas. 

- Na štai, pagaliau, - nudžiugo Makraisas. 

- Kete! - staiga išgąsdindamras Garetį, sušuko Skremas. - Aš dar nepasi- 
daviau, Kete! 

Jis pasuko savo tuščias, karštligės išvargintas akis į Garetį. Tačiau jose 
nešmėstelėjo joks sąmonės šešėlis. Skremo skruostai degė raudoniu, ant lū- 
pų pūpsojo šašai. 

- Jis nekaip jaučiasi, - atsiprašančiu tonu paaiškino Beikeris, tarytum bū- 
tų kaltas dėl tokios Skremo savijautos. - Retsykiais mes pagirdydavome jį, 
be to, užpildavome vandens ant galvos. Tačiau jo gertuvė beveik tuščia, o 
kitos jis turi paprašyti pats. Tokios taisyklės. 

- Skremai, - ištarė Garetis. 

- Kas čia? — Skremo akys vartėsi savo orbitose. 

- Aš, Garetis. 

- A! Ar matei Ketę? 

- Ne, - nejaukiai atsakė Garetis. - Aš... 

- Na, pagaliau, - pertraukė jį Makraisas. 

Vėl nuvilnijo sveikinimo šūksniai. Iš tamsos išniro vaiduokliška žalia ro- 
dyklė: “95-0JI TARPVALSTIJINĖ MAGISTRALĖ AUGUSTA - PORT- 
LENDAS - PORTSMUTAS Į PIETUS". 

- Tai mes, - sušnibždėjo Abraomas. - Dieve, padėk mums nusigauti į pietus. 

Viadukas kilo aukštyn po ėjikų kojomis. Jie atsidūrė po pirmųjų žibintų 
mestu šviesos spinduliu. Naujoji kelio danga buvo daug lygesnė, ir Garetis 
pajuto, kaip jį užlieja jau pažįstamas jaudulys. 

Kareiviai pakeitė minią ant viršun vingiuojančio viaduko spiralės. Jie ty- 
liai laikė nuleistus ginklus; paradinės uniformos neįtikėtinai spindėjo; paly- 
ginus su jais, kareiviai iš visureigio atrodė labai nykiai. 

Maratonininkai tarytum pakilo virš milžiniškos triukšmo jūros į ramų 
dangų. Jie girdėjo tik savo žingsnius ir kvėpavimą. Viadukas tarytum tęsėsi 
amžinai, iš abiejų pusių apstatytas kareiviais raudonomis uniformis, atiduo- 
dančiais pagarbą ėjikams. 

O tada iš tamsos į juos atsklido elektroniškai sustiprintas Majoro balsas: 

- Pasi-ruošt! 

Ginklai atsitrenkė į kūnus. 

- Dėmesio! 

Ginklai, atremti į pečius, plieniniu lanku nusitaikė į dangų. Visi instink- 
tyviai susibūrė į krūvą nuo trenksmo, reiškiančio mirtį - nes tai jau virto re- 
fleksu. 

- Ugnis! 

Keturi šimtai ginklų iššovė naktyje, visus aplinkui apkurtindami. Garetis 
vos susilaikė neužsikimšęs ausų. 

- Ugnis! 

Ir vėl aitrus, prisotintas kordito parako kvapas. Kokioje knygoje buvo 
šaudoma virš vandens, norint išplukdyti paskenduolį paviršiun? 

- Mano galva, - sudejavo Skremas. - O, Dieve, kaip skauda galvą. 

- Ugnis! 

Šūviai nugriaudėjo trečią - paskutinį - kartą. 

Makraisas iškart apsisuko ir pradėjo eiti atbulas. Nuo pastangų surikti jo 
veidą išmargino raudonos dėmės. 

- Pasi-ruošt! 

Keturiasdešimt liežuvių išlindo iš keturiasdešimties burnų. 

- Dėmesio! 

Garetis giliai įkvėpė oro ir sulaikė jį. 

- Ugnis! 

Tai buvo verta pasigailėjimo: silpnas paniekos garselis begalinėje tamso- 
je. Antrąsyk jo nebekartojo. Mediniai garbės sargybos veidai nepasikeitė, tik 
atspindėjo subtilią gėdą. 

- Išgraužkit, - burbtelėjo Makraisas ir apsisukęs nuleista galva ėmė žings- 
niuoti pirmyn. 

Asfaltas išsilygino. Jie pasiekė magistralę. Majoro džipas šmėstelėjo pie- 
tų kryptimi - šaltos fluorescencinės šviesos atspindys juoduose akiniuose 
nuo saulės - ir vėl iš abiejų pusių ėjikus apsupo minia, tik šįkart toliau nuo 
jų, nes magistralė buvo keturių juostų pločio (penkių, jei skaičiuotume ir ski- 
riamąją žalios vejos juostą). 

Garetis patraukė prie skiriamosios juostos ir ėmė žingsniuoti tankiai su- 
sodinta žolyte, jausdamas, kaip rasa persismelkia pro batų sutrūkimus ir su- 
drėkina kulkšnis. Kažkas gavo įspėjimą. Magistralė bėgo tolyn, plokščia ir 
monotoniška, perskirta šios žalios juostos ir nutvieksta baltų gatvės žibintų 
spindulių. Šešėliai buvo aštrūs, aiškūs ir ilgi, tarytum juos mestų vasaros 
mėnulis. 

Garetis pakėlė savo gertuvę prie lūpų, atsigėrė vandens ir pradėjo snaus- 
ti. Aštuoniasdešimt, galbūt aštuoniasdešimt keturios mylios iki Augustos. 
Drėgna žolė taip ramino... 

Jis suklupo, vos neparvirto ir krūptelėjęs atsibudo. Kažkoks kvailys pri- 
sodino pušelių ant vejos. Taip, pušis - šios valstijos medis, tačiau argi to jau 
ne per daug? Ir kaip galima žingsniuoti per žolę, kai ten... 

Na, žinoma, niekas apie tai nepagalvojo. 

Garetis pasitraukė į kairę juostą, kuria ėjo dauguma Maratono dalyvių. 
Dar du visureigiai užlipo ant magistralės Orono viaduku, kad galėtų prižiū- 
rėti likusius keturiasdešimt šešis ėjikus. Niekas nesitikėjo, kad maratoninin- 
kai bandys žingsniuoti žole. Štai ir dar kartą pasijuokta iš tavęs, Gareti, drau- 
guži. Nieko nuostabaus, tik dar vienas mažas nusivylimas. Visiškai nereikš- 
mingas. Tik... nedrįsk ko nors norėti ir kuo nors pasikliauti. Visos durys už- 
sidaro. Viena po kitos. 

- Šiąnakt j jie iškris, - tarė Garetis. - Ištikš kaip vabalai į sieną. 

- Nesitikėk, - pavargusiu balsu atrėžė Kolis Parkeris. 

- Kodėl ne? 

- Tai panašu į sausainių kratymą per sietą, Gareti. Trupinėliai išbyra 1a- 
bai greitai. Mažesni gabaliukai irgi sutrupa ir iškrenta. Tačiau dideli sausai- 
niai, - tamsoje Parkerio šypsena atrodė panaši į seilėtų dantų pusmėnulį, - 
sveiki sausainiai trupa labai iš lėto. 

- Bet toks ilgas kelias... vis tiek... 

- Aš vis dar noriu gyventi, - nutraukė jį Parkeris. - Ir tu taip pat, taigi ga- 
li man nemeluoti, Gareti. Judu su tuo Makraisu žingsniuokite ir maustykite 
visą Visatą ir vienas kitą - kodėl gi ne, tai grynos nesąmonės, bet taip leng- 
viau prastumti laiką. Tat nereikia man meluoti. Tiesa yra tokia, kad tu vis 
dar nori gyventi. O visi kiti - irgi. Jie mirs iš lėto. Jie mirs po vieną. Galbūt 
ir mane ištiks toks pat likimas, bet kol kas jaučiuosi, tarsi valiočiau nužings- 
niuoti iki pat Naujojo Orleano, kol pagaliau užversiu kanopas. 

- Tikrai? - Garetis pajuto nevilties antplūdį. - Tikrai? 

- Aha, tikrai. Nusiramink, Gareti. Mums prieš akis dar tolimas kelias. 

Parkeris nužingsniavo į priekį, kur Maikas ir Džo - vaikinukai odinėmis 
striukėmis - ėjo grupės priešaky. Garetis nulenkė galvą ir vėl užsnūdo. 

Jo sąmonė atsiskyrė nuo kūno tarytum milžiniškas nematomas fotoapa- 
ratas su neišnaudota juostele, blyksintis į visus ir viską, neužsikirsdamas ir 
be perstojo. Garetis prisiminė tėvą, kėblinantį žaliais guminiais batais. 
Džimį Oveną, kuriam sudavė orinio šautuvo vamzdžiu, ir taip, jis tai pa- 
darė tyčia, nes būtent Džimis sugalvojo nusimesti drabužius ir liesti vienas 
kitą, tai sugalvojo Džimis, Džimis. Šautuvas švysteli ore, tyčia švysteli 
ore, kraujas (“ Atsiprašau, Džimi, o, jergutėliau, tau reikia pagalbos) ima la- 
šėti Džimio smakru, Garetis palydi jį į namus... Džimis klykia... klykia. 

Pusiau apkvaitęs ir suprakaitavęs, nors ir buvo vėsu, Garetis pakėlė gal- 
vą. Kažkas iš tikrųjų suklykė. Šautuvai buvo nukreipti į mažą, beveik apkū- 
nią, panašią į Barkovičiaus, figūrą. Pasigirdo vieningi šūviai, ir mažutė, be- 
veik apkūni figūra nuskriejo per dvi kelio juostas it skalbinių maišas. Tačiau 
mėnulio apšviestas veidas priklausė ne Barkovičiui. Garečiui jis pasirodė ra- 
mus ir atsipalaidavęs. 

Garetis susimąstė, ar tik mirusiems ne geriau nei jiems, bet baikščiai nu- 
vijo šią mintį šalin. Tačiau argi tai ne tiesa? Mintis atrodė negailestinga. Iki 
ateis galas, skausmas pėdose padvigubės ar netgi patrigubės, o jau dabar bu- 
vo sunku jį pakelti. Tačiau ir tai dar ne blogiausia. Nosis jau seniai užuodė 
nepermaldaujamos mirties ir dvėselienos smarvę. 

Minios šūksniai sudarė nenutrūkstamą Garečio minčių foną. Garsas 
migdė jį. Jis vėl ėmė snausti, ir šį kartą prieš akis iškilo Dženė. 

Kurį laiką Garetis buvo ją pamiršęs. Viena vertus, snausti - daug geriau 
nei miegoti. Skaudančios kojos, regis, priklausė kažkam kitam, su kuriuo jis 
buvo tik vos surištas, todėl Garetis laisvai galėjo reguliuoti savo mintis, kad 
šios veiktų jo naudai. 

Garetis iš lėto susikūrė Dženės paveikslą. Mažytės pėdos. Tvirtos, bet 
labai moteriškos kojos: smulkutės blauzdos, virstančios tikromis valstietiš- 
komis šlaunimis. Liaunas liemuo, pilnos, stačios krūtys. Protingas apskritas 
veidas. Ilgi balti plaukai. Kažkodėl Garečiui jie asociavosi su kekšės 

plaukais. Kartą jis užsiminė apie tai Dženei: paprasčiausiai netyčia leptelėjo 
ir pamanė, kad ji supyks, bet Dženė nieko neatsakė. Regis, ją tik pamaloni- 
no. 

Šįkart jį pažadino pastovūs traukuliai dubens srityje. Garetis sukando 
dantis, stengdamasis nesulėtinti tempo, kol skausmas praėjo. Laikrodis rodė 
beveik pirmą valandą nakties. O, Dieve, prašau neverst manęs tuštintis visų 
šitų žmonių akivaizdoje. Prašau, Dieve. Atiduosiu tau pusę to, ką laimėsiu, 
tik prašau pasigailėt manęs. Prašau. Prašau. Pr... 

Užpakalis vėl stripiai ir skaudžiai susitraukė, ko gero, tik patvirtinda- 
mas, jog nepaisant nežmoniško krūvio kūnas vis dar sveikas. Garetis pasi- 
stengė pasitraukti nuo negailestingos artimiausio žibinto šviesos, tada ner- 
vingai atsisegė diržą, stabtelėjo ir nusimovęs kelnes pritūpė, viena ranka pri- 
sidengdamas savo genitalijas. Šlaunų ir blauzdų raumenys aršiai užprotesta- 
vo, pagrasindami susitraukti, kadangi buvo priversti sulinkti į visiškai kitą 
pusę. 

- Įspėjimas! Įspėjimas 47-am! 

- Džonai! Ei, Džoni, tik pažvelk į tą vargšą šunsnukį ana ten. 

Pusiau matomi, pusiau įsivaizduojami pirštai dūrė Garečio pusėn. Į jį at- 
simušė prožektoriaus šviesa, ir Garetis staigiai nusuko galvą. Blogiau ir būti 
negalėjo, tikrai. 

Jis vos neparvirto ant nugaros, bet suspėjo pasiremti viena ranka. 

- Aš matau jį! Matau jo daikčiuką! - suriko mergaitiškas balsas. 

Beikeris praėjo pro šalį net nepažvelgęs į Garetį. 

Vieną siaubingą akimirką Garečiui pasirodė, kad tai tik klaidingas pavo- 
jaus signalas, tačiau pagaliau jis atliko savo “reikaliuką". Tada beveik inkš- 
damas atsistojo ir pusiau tekinas pasileido pirmyn, vėl užsisagstydamas kly- 
ną ir už nugaros tamsoje palikdamas garuojančią savo dalelę, į kurią godžiai 
spitrijosi tūkstantis žmonių: sukišti į buteliuką! Įsikišti į palto kišenę! Tai iš- 
matos žmogaus, kurio gyvenimas susirangė ant kelio linijos! Stai, Bete, sa- 
kiau tau, kad turime šį tą ypatinga žaidimų kambaryje... va ten, virš magne- 
tofono. Jį nušovė po dvidešimties minučių... 

Garetis pasivijo Makraisą ir nuleidęs galvą ėmė žingsniuoti šalia jo. 

- Sunku? - pasiteiravo Makraisas. Jo balse jautėsi su niekuo nesupainio- 
jamas susižavėjimas. 

- Ir dar kaip, - Garetis giliai atsiduso. - Dabar žinau, ką palikau namie. 

- Ką? 

- Tualetinį popierių. 

Makraisas sukikeno. 

- Kaip sakydavo mano senelė, jei neturi popieriaus, leisk klubams slysti 
truputį laisviau. 

Dabar jau Garetis nuoširdžiai nusikvatojo ir pasijuto daug žvaliau. Ne- 
svarbu, kaip pakryptų įvykiai, antrąkart jam nebeteks /o patirti. 

- Na, tau pavyko, - prisivijęs tarė Beikeris. 

- Viešpatie, - nustebęs atsakė Garetis. - Ir kodėl gi jums, vyručiai, nepa- 
siuntus man “linkime pasveikti" atviruko? 

- Anokie čia juokai, kai tiek žmonių spokso į tave, - niūriai atrėžė Beike- 
ris. - Klausykit. Aš ką tik šį tą nugirdau. Nežinau, ar galiu tuo patikėti. Net 
nežinau, ar norėčiau tuo patikėti. 

- Kuo? 

- Žinot Džo ir Maiką? Tuodu vyrukus odinėmis striukėmis, kuriuos va- 
dina gėjų porele? Jie hopiai. Regis, tai Skremas ir norėjo mums pasakyti, tik 
mes jo nesupratome. Tačiau... matot... aš nugirdau, kad jie - broliai. 

Garetis išsižiojo. 

- Aš prisigretinau prie jų ir įsižiūrėjau, - tęsė Beikeris. - Ir galiu lažintis, 
kad jie atrodo kaip broliai. 

- Tai šlykštu, - piktai atkirto Makraisas. - Tai velniškai šlykštu! Už tokius 
dalykus jų tėvus turėtų suimti Būrys. 

- Ar kada nors pažinojai kokį indėną? - pasiteiravo Beikeris. 

- Nebent jie gyventų prie Pasaiko upės, - vis dar pasipiktinęs atsakė Mak- 
raisas. 

- Ten, kur aš gyvenu, prie valstijos sienos yra seminolų rezervacija, - 
ėmė pasakoti Beikeris. - Tai juokingi žmonės. Jiems žodis “atsakomybė" tu- 
ri visai kitokią prasmę. Jie išdidūs. Ir vargšai. Man atrodo, kad hopiai mąsto 
taip pat kaip ir seminolai. Ir jie žino, kaip mirti. 

- Tai nieko nepateisina, - paprieštaravo Makraisas. 

- Jie iš Naujosios Meksikos. 

- Tai nesveika, - nukirto Makraisas, ir Garetis visiškai sutiko su juo. 

Kalbos girdėjosi visame kelyje, dalinai dėl minios triukšmo, bet Garetis 
įtarė, kad labiausiai dėl magistralės monotoniškumo. Kalvos driekėsi ilgos ir 
nuožulnios, visiškai nepanašios į kalvas. Ėjikai snaudė, retkarčiais prunkštel- 
dami ir susiverždami diržus, atsidavę į tolį lydinčiam šalčiui. Grupelės išsi- 
skirstė po tris, du ar vieną Žmogų. 

Minia nė nemanė nutilti. Ji ošė ir mojavo neįskaitomais plakatais. Gare- 
čio vardas skambėjo bemaž nuolatos, kartais įsiterpiant kitų valstijų Žiūro- 
vams, skatinantiems Barkovičių, Pirsoną ar Vymeną. Kiti vardai pasigirsda- 
vo ir greitai išnykdavo it taškeliai mirgančiame televizoriaus ekrane. 

Sproginėjo petardos. Kažkas iššovė signalinę raketą į šaltą dangų, ir mi- 
nia šaukdama prasiskyrė, kai ji besisukdama purpurinėje liepsnoje rėžėsi į 
žvyruotą kelkraštį. Tarp žiūrovų atsirado keletas išsišokėlių. Vyras su elek- 
triniu ruporu, begiriantis Garetį ir tuo metu keliantis savo kandidatūrą į ant- 
rosios apygardos atstovo vietą; moteris su didžiule varna mažame narvely- 
je, kurį ji pavydžiai spaudė prie milžiniškos krūtinės; žmonių piramidė, su- 
daryta iš Niū Hamšyro universiteto studentų; bedantis vyriškis Dėdės Semo 
kostiumi su užrašu: “MES ATIDAVĖME PANAMOS KANALĄ NEG- 
RAMS KOMUNISTAMS". Tačiau iš esmės minia atrodė nyki ir monoto- 
niška kaip ir pati magistralė. 

Garetis truputį nusnūdo. Galvoje šmėsčiojo meilės ir siaubo vaizdiniai. 
Viename sapne tylus balsas be paliovos klausė: Ar tu patyręs? Ar tu paty- 
res? Ar tu patyręs? Tačiau Garetis negalėjo suvokti, kam priklausė šis bal- 
sas: Stebinsui ar Majorui. 

Aš ėjau keliu, kelias buvo purvinas. 
Persidūrniau nykštį, nykšys buvo kruvinas. 
Ar visi čia? 

Vaikiškas slėpynių posmelis 


Kažkaip vėl išaušo devynios valandos ryto. 

Rėjus Garetis užvertė galvą ir ant veido užsipylė vandens. Oras jau tru- 
putį sušilo, nes nebesimatė garo iškvėpiant, o ledinis vanduo iškart išsklaidė 
mieguistumą. 

Garetis nužvelgė savo kompanionus. Makraiso smakras buvo apaugęs 
juodais kaip ir jo plaukai šeriais. Kolis Parkeris atrodė išvargęs, tačiau tvir- 
tas kaip niekada. Beikeris buvo panašus į nežemišką būtybę. Skremo skruos- 
tai nebedegė taip smarkiai, tačiau nuolat kosčiojo, ir Garečiui priminė jį pa- 
tį, kai penkiametis susirgo plaučių uždegimu. 

Naktį snausdami jie praslinko pro vietoves su apšviestais rodykliniais 
pavadinimais: Vyzis, Bengoras, Hermonas, Hampdenas, Vinterportas. Ka- 
reiviai nušovė tik du ėjikus, ir Garetis ėmė pritarti Parkerio išsakytai bepro- 
tiškai tiesai. 

Vėl sugrįžo ryški saulės šviesa. Vėl susidarė grupelės, juokaujančios 
apie barzdas, bet tik ne apie kojas... apie jas niekas niekada nejuokavo. Ga- 
retis jautė, kaip naktį sprogo kelios nedidelės pūslelės ant dešinio pado, ta- 
čiau minkšta kojinė nuramino atsivėrusias žaizdeles. Jie ką tik praėjo pro ro- 
dyklę: “AUGUSTA 48, PORTLENDAS 117“. 

- Jis toliau nei tu sakei, - priekaištaudamas tarė Pirsonas. Jis atrodė siau- 
bingai išsekęs, plaukai karojo palei skruostus. 

- Aš tau ne koks vaikščiojantis žemėlapis, - atkirto Garetis. 

- Vis tiek... tai tavo valstija. 

- Sunku. 

- Aha, - pavargusiame Pirsono balse nesijautė jokios pagiežos. - Velnias, 
antrąkart to nedarysiu kokius šimtą tūkstančių metų. 

- Tam tau reikėtų tiek išgyventi. 

- Taip, - Pirsonas nutilo. - Bet aš apsisprendžiau. Jei taip pavargsiu, kad 
nebepaeisiu, mausiu tiesiai į minią. Jie nedrįs šaudyti. Galbūt man pavyks 
pasprukti. 

- Tu atsimuši tarytum į guminę sieną, - paprieštaravo Garetis. - Minia nu- 
stums atgal ant kelio, kad galėtų mėgautis tavo mirtimi. Nejau neatsimeni 
Persio? 

- Persis negalvojo. Jis tik bandė nulįsti miškan. Taip, jie kaipmat sutvar- 
kė Persį, - Pirsonas smalsiai dėbtelėjo į Garetį. - Argi tu nepavargai, Rėjau? 

- Po velnių, ne, - Garetis su netikru didingumu sumosavo savo plonomis 
rankomis. - Nejau nematai, kaip aš skrendu į priekį? 

- O aš prastokai jaučiuosi, - Pirsonas aplaižė lūpas. - Man netgi sunku lo- 
giškai mąstyti. Ir atrodo, tarsi žeberklai būtų susmigę į kojas ligi pat... 

Iš nugaros prie jų prisiartino Makraisas. 

- Skremas miršta. 

- Ką? - vieningai nusistebėjo Garetis su Pirsonu. 

- Jam plaučių uždegimas. 

Garetis linktelėjo. 

- Aš to ir bijojau. 

- Jo kvėpavimas girdėti per penkias pėdas, tarytum kažkas pumpuotų 
Golfo srovę per jo plaučius. Jei šiandien vėl bus karšta, jis paprasčiausiai su- 
degs. 

- Vargšas šunsnukis, - Pirsono balse nesąmoningai atsispindėjo paleng- 
vėjimas. - Manau, jis būtų pergyvenęs mus visus. Ir jis dar vedęs. Kas bus 
jo žmonai? 

- O kas gali būti? - paklausė Garetis. 

Jie žingsniavo visai prie pat minios, nebepastebėdami į juos ištiestų ran- 
kų: kai pora kartų žiūrovų nagai įsirėžia į odą, pradedi jausti saugų atstumą. 
Mažas berniukas verkšlendamas prašė parvežti jį namo. 

- Kalbėjausi su visais, - tęsė Makraisas. - Na, beveik visais. Aš manau, 
kad laimėtojas privalo kažką nuveikti jos labui. 

- Ką būtent? - pasiteiravo Garetis. 

- Dėl to turės susitarti nugalėtojas ir Skremo žmona. Ir jei tas šunsnukis 
neištęsės duoto žodžio, mes visi sugrįšime ir imsime jam vaidentis. 

- Gerai, - sutiko Pirsonas. - Nėr ko prarasti. 

- Rėjau? 

- Gerai. Žinoma. Ar jau kalbėjaisi su Gariu Barkovičiumi? 

- Tuo šūdžiumi? Jis neatliktų dirbtinio kvėpavimo net savo motinai. 

- Aš pasikalbėsiu su juo, - nusprendė Garetis. 

- Nieko iš to nelaimėsi. 

- Vis tiek. Einu dabar. 

- Rėjau, pasikalbėk ir su Stebinsu, gerai? Regis, tu vienintelis, su kuriuo 
jis kalba. 

Garetis prunkštelėjo. 

- Jau dabar žinau, ką jis atsakys. 

- “Ne"? 

- Jis paklaus “kodėl"*? O kai baigs savo išvedžiojimus, nebežinosiu, ką 
jam atsakyti. 

- Tada nekalbink jo. 

- Negaliu, - Garetis ėmė artėti prie sulinkusios Barkovičiaus figūros. - Jis 
vienintelis, kuris vis dar mano galįs laimėti. 

Barkovičius snaudė. Jis atrodė panašus į sudarkytą pliušinį meškiuką be- 
veik užmerktomis akimis ir plaukuotais gelsvai žaliais skruostais. Barkovi- 
čius arba pametė savo skrybėlę nuo lietaus, arba pats ja atsikratė. 

- Barkovičiau. 

Barkovičius krūptelėjo. 

- Kas atsitiko? Kas čia? Gareti, tu? 

- Taip. Kausyk, Skremas miršta. 

- Kas? O, taip. Tas su bebro smegenėlėm. Taip jam ir reikia. 

- Jam plaučių uždegimas. Tikriausiai nebesulauks ir vidurdienio. 

Barkovičius savo ryškiomis akimis įsispitrijo į Garetį. Taip, jis velniškai 
panėšėjo į vaiko suniokotą meškiuką. 

- Tik pažiūrėk į savo sąžiningą veidą, Gareti. Ko tu nori? 

- Na, jei tu dar nežinai, tai Skremas vedęs ir... 

Barkovičius taip išpūtė akis, kad jos vos neiššoko iš savo orbitų. 

- Vedęs? VEDĘS? NORI PASAKYTI, KAD TAS DUNDUKAS... 

- Užsičiaupk, kvaily. Jis tave išgirs! 

- Man į tai nusispjaut. Jis - beprotis! - Barkovičius įpykęs atsigręžė į 
Skremą. - IR KĄ TU SAU MANEI, ASILE, JOG MES CIA KORTOM SU- 
LOŠT SUSIRINKOM? - riktelėjo iš visų jėgų. 

Skremas pakėlė apsiblaususias akis į Barkovičių ir pamojo, tikriausiai pa- 
laikydamas žiūrovu. Abraomas, žingsniuojantis šalia Skremo, pakėlė vidu- 
rinį pirštą ir parodė Barkovičiui. Šis atsakė jam tuo pačiu ir atsisuko į Gare- 
tį. Staiga jis nusišypsojo. 

- O, Dieve. Tai spindi tavo bukame veide, Gareti. Paremti mirštančio vai- 
kino žmonelę, tiesa? Na ir gražumėlis. 

- Tavęs nepriskaičiuoti, tiesa? - burbtelėjo Garetis. - Gerai. 

Jis jau ketino pasišalinti. 

Barkovičiaus šypsena persikreipė. Jis sugriebė Garetį už rankovės. 

- Palauk, palauk. Ar aš pasakiau “ne"? Ar girdėjai, kaip aš pasakiau “ne"? 

- Ne... 

- Nes aš ir nesakiau, - Barkovičius vėl nusišypsojo, tik šįkart šypsena at- 
rodė kažkokia beviltiška. Pasipūtimas dingo. - Paklausyk, nesutariu su ju- 
mis, vaikinai, bet to nenorėjau. Po šimts, aš visai nieko vyrukas, jei geriau 
mane pažintum, tik visada nesutariu su kitais, net ir namie niekad neturėjau 
daug draugų. Turiu omeny, mokykloje. Ir, Dieve, nežinau kodėl. Aš visai 
nieko vaikinas, jei geriau mane pažintum, visai toks pat kaip ir kiti, tik kaž- 
kodėl visada išsyk susikertu su kitais. Noriu pasakyti, kad tokiais atvejais 
gera turėti porą draugų. Nelengva būti vienam, tiesa? Gerasis Dieve, Gareti, 
juk tu tai žinai. Tas Renkas. Juk jis pirmas pradėjo, Gareti. Jis norėjo įspirti 
man į subinę. Vaikinai visada nori įspirti man į subinę. Mokykloje net nešio- 
davausi skutimosi peiliuką, jei kas sumanytų įspirti man į subinę. Tas Ren- 
kas. Nenorėjau, kad jis mirtų, net apie tai nepagalvojau. Noriu pasakyti, kad 
tai ne mano kaltė. Jūs matėte tik pabaigą, o ne tai... kaip jis badė man šik- 
ną... - Barkovičius nutilo. 

- Taip, tikriausiai, - kaip tikras veidmainis atsakė Garetis. Galbūt Barko- 
vičius ir galėjo susikurti savo istorijos versiją, bet Garetis pernelyg aiškiai 
prisiminė įvykį su Renku. - Na, bet tiek to, ką tu nori daryti? Prisijungsi prie 
susitarimo? 

- Žinoma, žinoma, - Barkovičiaus ranka dar tvirčiau sugniaužė Garečio 
rankovę, patraukdama ją it avarinę rankeną autobuse. - Nusiųsiu jai pakan- 
kamai duonelės, kad likusį gyvenimą jai nieko netrūktų. Tik norėjau tau pa- 
sakyti... kad suprastum... vaikinui reikia turėti draugų... savo draugų ratą, 5u- 
pranti? Ir kas gi norėtų mirti visų neapkenčiamas, štai ką norėjau pasakyti. 
Aš... aš... 

- Taip, žinoma, - Garetis pradėjo atsilikinėti, jausdamasis it bailys, vis 
dar nekęsdamas Barkovičiaus ir kartu jo gailėdamasis. - Labai ačiū. 

Barkovičiaus žmogiškumas jį baugino. Kažkodėl baugino. Tačiau Gare- 
tis nežinojo kodėl. 

Jis pernelyg sulėtino greitį, gavo įspėjimą ir dar dešimt minučių atsiliki- 
nėjo, kol susilygino su Stebinsu. 

- Rėjus Garetis, - pasveikino Stebinsas. - Sveikas sulaukęs gegužės tre- 
čiosios, Gareti. 

- Ir tu taip pat. 

- Aš skaičiavau savo kojų pirštus, - draugiškai paaiškino Stebinsas. - Jie 
- puikūs kompanionai, nes jų skaičius niekada nekinta. Ką norėjai pasakyti? 

Tad Garetis išklojo visus reikalus apie Skremą ir jo žmoną. Kalbos vidu- 
ry vienas berniukas užsidirbo bilietą (“PRAGARO ANGELAI ANT RA- 
TŲ", bylojo užrašas ant jo sutrintų džinsinių marškinių nugaros), ir visa tai 
tapo beprasmiška ir nereikšminga. Baigęs Garetis ėmė laukti, kol Stebinsas 
ims kritikuoti šią idėją. 

- Kodėl gi ne? - draugiškai sutiko Stebinsas ir pakėlęs akis į Garetį nusi- 
šypsojo. Garetis pastebėjo, jog galų gale nuovargis įsiskverbė ir į Stebinsą. 

- Kalbi taip, lyg neturėtum ką prarasti. 

- Teisingai. Nė vienas iš mūsų neturi ką prarasti. Todėl ir lengviau kaž- 
ką atiduoti. 

Garetis nuliūdęs pažvelgė į Stebinsą. Jo žodžiai atspindėjo gryną tiesą, 
todėl visas jų poelgis Skremo žmonos labui pasirodė toks mažytis. 

- Nesuprask manęs klaidingai, bičiuli Gareti. Aš esu keistokas, tačiau 
anaiptol ne piktavalis. Jei nenorėčiau prisižadėti, taip ir padaryčiau. Bet ne- 
galiu. Nesu tikras, tačiau galiu lažintis, jog kiekviename Maratone atsiranda 
toks vargšas šunelis, kaip Skremas, ir toks kilnus poelgis, Gareti. Ir dar ga- 
liu lažintis, kad Maratonas pasiekia tokią ribą, kai visi susimąsto apie senas 
tiesas ir mirtingumą. Senais laikais, dar prieš Pokytį ir Būrius, kai vis dar 
viešpatavo milijonieriai, jie mėgdavo įkurti fondus, statyti bibliotekas, Žo- 
džiu, daryti gera. Kiekvienas trokšta garantijų prieš mirtingumą, Gareti. Kai 
kurie žmonės apgaudinėja save, jog tai - jų vaikai. Tačiau nė vienas iš tų 
vargšų prarastų vaikų, - Stebinsas liauna ranka parodė į kitus ėjikus ir nusi- 
juokė, nors Garetis pajuto jo liūdesį, - po savęs nepaliks nė vieno benkarto, 
- Stebinsas mirktelėjo Garečiui. - Pritrenkiau tave? 

- Turbūt... turbūt ne. 

- Tu ir tavo draugužis Makraisas išsiskiriate iš šio įvairiaspalvio būrio, 
Gareti. Nesuprantu, kaip jūs į tai įsipainiojote. Tačiau beveik galėčiau lažin- 
tis, kad viskas daug giliau, nei tu manai. Vakar tu pagalvojai, kad kalbu rim- 
tai, tiesa? Apie Olsoną. 

- Ko gero, - iš lėto atsakė Garetis. 

Stebinsas patenkintas nusijuokė. 

- Tu - tikras naivuolis, Rėjau. Olsonas neturėjo jokių paslapčių. 

- Nemanau, kad vakar tik pajuokavai. 

- Deja, būtent taip ir buvo. 

Garetis nusišypsojo. 

- Žinai, ką manau? Kad vakar tave aplankė nuojauta, 0 šiandien nori ją 
paneigti. Galbūt ji išgąsdino tave. 

Stebinso akys papilkėjo. 

- Galvok, kaip nori, Gareti. Tai tavo laidotuvės. O dabar gal galėtum pa- 
likti mane ramybėj? Pažadą iš manęs jau gavai. 

- Tu apgaudinėji pats save. Galbūt tai ir yra tavo bėda. Tau patinka gal- 
voti, jog šis žaidimas nešvarus. O galbūt tai - atviras žaidimas. Ar tai tave 
baugina, Stebinsai? 

- Atsiknisk. 

- Nagi, pripažink tai. 

- Aš galiu pripažinti tik tavo kvailumą. Eik toliau ir manyk, jog tai - tik 
atviras žaidimas, - raudonis nudažė Stebinso skruostus. - Bet koks žaidimas 
atrodys atviras, jei bus apgaudinėjami visi iš karto. 

- Neišsigalvok, - atrėžė Garetis, tačiau jo balse stigo įsitikinimo. 

Stebinsas šyptelėjo ir nuleido akis į savo pėdas. 

Jie kopė aukštyn iš netaisyklingos, ilgos daubos. Garetis pajuto, kaip jį 
išpylė prakaitas, kadangi vos ne tekinas pasivijo Makraiso, Pirsono, Abrao- 
mo, Beikerio ir Skremo grupelę (o tiksliau pasakius, grupelę, apsupusius 
Skremą). Jie atrodė panašūs į sunerimusius trenerius, apstojusius nokautuo- 
tą boksininką. 

- Kaip jis? - pasiteiravo Garetis. 

- Kodėl tu jų klausi? - paklausė Skremas. Jo krenkščiantis balsas virto 
vos girdimu šnabždesiu. Nuo karščio veidas tapo baltas kaip popierius. 

- Gerai, paklausiu tavęs. 

- Neblogai, - atsakė Skremas ir sukosėjo. Garsas atsklido tarytum iš po 
vandenio. - Neblogai. Tai tikrai kilnu, ką jūs, vaikinai, darote dėl Ketės. Vy- 
rai mėgsta patys pasirūpinti savo šeima, tačiau nemanau, kad dabar man tik- 
tų vaidinti išdidų. Tik jau ne dabar. 

- Daug nekalbėk, - perspėjo Pirsonas. - Nualinsi save. 

- Koks skirtumas? Dabar ar vėliau, koks skirtumas? - Skremas bukai 
dėbtelėjo į juos ir iš lėto papurtė galvą. - Ir kodėl aš turėjau susirgti? Man 
taip sekėsi. Visi šansai buvo mano pusėje. Aš mėgstu vaikščioti netgi pavar- 
taip su manim pasielgė pats Dievas? 

- Aš nežinau, - atsakė Abraomas. 

Garetis pajuto, kaip jį vėl apima susižavėjimas mirtimi, ir pabandė jo at- 
sikratyti. Tai nesąžininga. Tik ne tada, kai miršta draugas. 

- Kiek dabar valandų? - staiga paklausė Skremas, ir Garetis prisiminė Ol- 
soną. : 

- Dešimt po dešimtos, - atsakė Beikeris, 

- Jau nuėjome beveik du šimtus mylių, - pridūrė Makraisas. 

- Mano kojos nepavargusios, - paaiškino Skremas. - O tai jau šis tas. 

Mažytis berniukas šūkavo nuo kelkraščio. Dėl savo skardumo balsas nu- 
stelbė minios šurmulį. 

- Mamyte! Pažiūrėk į tą dičkį! Pažiūrėk į tą briedį, mamyte! Mamyte! 
Žiūrėk! 

Garetis nužvelgė minią ir įsistebeilijo į berniuką pirmoje eilėje. Jis vilkė- 
jo marškinėlius su roboto Rendžio atvaizdu ir mojavo pusiau suvalgytu su- 
muštiniu su džemu. Skremas pamojo jam. 

- Man patinka vaikai, - tarė jis. - Aha. Tikiuosi, Ketei gims berniukas. 
Mes abu norėjome berniuko. Mergaitė irgi gerai, bet, žinote... berniukas... jis 
išlaiko tavo pavardę ir perduoda ją savo vaikams. Nors Skremas - ne pati ge- 
riausia pavardė, - jis nusijuokė, ir Garetis prisiminė Stebinso žodžius apie 
garantijas prieš mirtingumą. 

Rausvaveidis ėjikas ištampytu mėlynu megztiniu perdavė jiems gandą. 
Maiką, iš Maiko ir Džo odinėmis striukėmis dvejeto, staiga sutraukė mėšlun- 
gis pilvo srityje. 

Skremas perbraukė ranka per kaktą. Jo krūtinė kilojosi nuo sunkaus ko- 
sulio, kurį jis kažkaip įstengė ištverti. 

- Tie vaikinai iš mano krašto. Jei būčiau žinojęs, būtume kartu atvažiavę. 
Jie - hopiai. 

- Aha, - sutiko Pirsonas. - Tu mums jau sakei. 

Skremas pasimetė. 

- Tikrai? Na, tai jau nesvarbu. Bent jau nereikės keliauti vienam. Įdomu... 

Skremo veide įsiplieskė pasiryžimas. Jis paspartino žingsnį. Tada vėl tru- 
putį sulėtino tempą ir atsisuko į juos. Jo veidas buvo visiškai ramus. Garetis 
susižavėjęs žvelgė į Skremą. 

- Nemanau, kad dar susitiksim, vyručiai, - Skremo balse atsispindėjo tik 
kilnumas. - Sudie. 

Pirmasis atsisveikino Makraisas. 

- Sudie, žmogau. Geros kelionės. 

- Taip, sėkmės, - ištarė Pirsonas ir nusisuko. 

Abraomas pabandė prabilti, bet neįstengė. Visas išbalęs jis nusuko akis į 
šoną. 

- Viso, - niūriu veidu atsisveikino Beikeris. 

- Sudie, - pro sustingusias lūpas išspaudė Garetis. - Sudie, Skremai, ge- 
ros kelionės ir gero poilsio. 

- Gero poilsio? - šyptelėjo Skremas. - Galbūt man dar prieš akis tikrasis 
Maratonas. 

Jis pasivijo Maiką ir Džo su nutrintomis odinėmis striukėmis ir ramiais 
veidais. Maikas kaip įmanydamos priešinosi mėšlungiui. Jis ėjo prispaudęs 
abi rankas prie pilvo apačios, tačiau išlaikydamas vienodą žingsniavimo tempą. 

Skremas su jais pasikalbėjo. 
Atrodė, kad visi trys tarėsi labai ilgai. 

- Ką, po velnių, jie ten rezga? - išsigandęs sušnibždėjo sau Pirsonas. 

Staiga pasitarimas baigėsi. Skremas atsiskyrė nuo Maiko ir Džo. Netgi iš 
tokio atstumo Garetis girdėjo aršų Skremo kosulį. Kareiviai visą trijulę įdė- 
miai stebėjo. Džo uždėjo ranką broliui ant peties ir stipriai suspaudė. Jie pa- 
žvelgė vienas į kitą. Garetis jų bronziniuose veiduose neįskaitė jokių emo- 
cijų. Pagaliau Maikas paspartino žingsnį ir pasivijo Skremą. 

Po akimirkos Maikas su Skremu apsisuko ir patraukė minios link, kuri, 
pajutusi situacijos fatališkumą, suriko, prasiskyrė ir pasitraukė nuo jų, tary- 
tum šie būtų sirgę maru. 

Garetis dirstelėjo į Pirsoną ir pastebėjo, kaip šis sučiaupė lūpas. 

Berniukus įspėjo. Pasiekę užtvarą, skiriančią žiūrovus nuo kelio, jiedu 
susižvalgė ir atsigręžė į atvažiuojantį visureigį. Du didieji pirštai vieningai 
iškilo į viršų. 

- Aš išdulkinau tavo motiną, ir jai visai patiko! - sušuko Skremas. 

Maikas išrėkė kažką savo kalba. 

Ejikai pasveikino juos pritarimo šūksniais, ir Garetis pajuto besitvenkian- 
čias ašaras. Minia nuščiuvo. Už Maiko ir Skremo neliko nė vieno žmogaus. 
Jiedu susilaukė antro įspėjimo, atsisėdo ant žemės, sukryžiavo kojas ir ėmė 
ramiai kalbėtis. Tai velniškai keista, - pamanė Garetis, jų grupelei praeinant 
pro šalį, kadangi, regis, Skremas su Maiku kalbėjosi skirtingomis kalbomis. 

Garetis neatsigręžė. Nė vienas iš jų. Netgi po to, kai viskas buvo baigta. 

- Tegul tik nugalėtojas pabando neištesėti savo pažado, - staiga prabilo 
Makraisas. - Tegul tik pabando. 

Niekas neatsakė. 

Gulkis, Džoana Grynblum! 
Džonis Olsonas 
“Nauja kaina tinka" 


Antra valanda po pietų. 

- Tu sukčiauji, smirdžiau! - suriko Abraomas. 

- Aš nesukčiauju, - ramiai atkirto Beikeris. - Tu man skolingas dolerį ke- 
turiasdešimt, asile. 

- Aš nemoku sukčiams, - Abraomas tvirtai suspaudė dešimties centų mo- 
netą kumštyje. 

- O aš nemėtau monetų su tais, kurie taip mane vadina, - burbtelėjo Bei- 
keris ir nusišypsojo. - Bet tau, Abi, aš padarysiu išimtį. Tu taip moki išlošti, 
kad negaliu pasielgti kitaip. 

- Užsičiaupk ir mesk monetą, - paragino Abraomas. 

- O, tik, prašau nešnekėt su manim tokiu tonu, - užvertė akis Beikeris. - 
Galiu iškart griūti negyvas! 

Garetis nusijuokė. 

Abraomas prunkštelėjo, mestelėjo monetą ir sugavęs ją padėjo ant riešo. 

- Dabar tu... 

- Gerai. 

Beikeris metė savo monetą ir, Garečio įsitikinimu, sugavęs daug suma- 
niau, pastatė ją stačią ant delno. 

- Parodyk pirmas, - paragino Beikeris. 

- Ne. Paskutinįkart aš rodžiau pirmas. 

- Po velnių, Abi, bet prieš tai aš rodžiau pirmas triskart iš eilės. Taigi 
galbūt tu sukčiauji. 

Abraomas sumurmnėjo, pagalvojo ir parodė savo monetą. Tai buvo at- 
virkštinė pusė su Potomako upe lauro lapų vainiko centre. 

Beikeris pakėlė ranką, žvilgtelėjo po ja ir išsišiepė. Jo moneta taip pat gu- 
lėjo atvirkštine puse į viršų. 

- Dabar tu man skolingas dolerį penkiasdešimt. 

- Dieve mano, nejau manai, kad aš toks bukas! - supyko Abraomas. - 
Tkriausiai galvoji, kad aš idiotas? Nagi, pripažink tai! Manai, jog aš - kaimo 
stuobrys, kurį gali maudyti, tiesa? 

Beikeris susimąstė. 

- Nagi, pasakyk! - reikalavo Abraomas. - Aš tai ištversiu! 

- Žodžiai “kaimo stuobrys", - tarė Beikeris, - niekada nebuvo šovę man į 
galvą. Kad tu - naivuolis, aišku jau seniai. O dėl maudymo, - jis uždėjo ran- 
ką ant Abraomo peties, - tai, drauguži mano, tau tikrai nepakenktų. 

- Nagi, - dalykiškai paragino Abraomas. - Arba dvigubai, arba visai nie- 
ko. Tik šįkart /u rodysi pirmas. 

Beikeris pagalvojo ir atsisuko į Garetį. 

- Rėjau, o tu? 

- O ką aš? - Garetis nesuprato klausimo. Kažkoks keistas jausmas smel- 
kėsi į kairę koją. 

- Ar tu žaistum “dvigubai arba nieko" su šiuo vaikinu? 

- O kodėl gi ne? Juk jis per daug kvailas, kad tave apgautų. 

- Gareti, o aš maniau, kad tu - mano draugas, - šaltai atkirto Abraomas. 

- Gerai, doleris penkiasdešimt dvigubai arba nieko, - sutiko Beikeris, ir 
būtent tą akimirką siaubingas skausmas persmelkė kairę Garečio koją, pas- 
kutinių trisdešimties valandų maudimą paversdamas nereikšmingu šnabždesiu. 

- Mano koja, mano koja, mano koja! - neįstengdamas susilaikyti suvai- 
tojo Garetis. 

- O, Dieve, Gareti, - nustebęs teištarė Beikeris ir praėjo pro šalį: regis, vi- 
si paliko jį, stovintį sulenkta, agonijos apimta kaire koja. 

- Įspėjimas! Įspėjimas 47-am! 

Tik nepanikuok. Jei imsi panikuoti, viskas bus baigta. 

Garetis atsisėdo ant kelio su ištiesta medine koja ir ėmė masažuoti di- 
džiuosius raumenis. Jis bandė minkyti juos, tačiau jautėsi, tarsi minkytų 
dramblio kaulą. 

- Gareti? - Makraiso balse atsispindėjo baimė... o gal tai tik iliuzija? - 
Kas atsitiko? Mėšlungis? 

- Aha, ko gero. Eik. Nieko man nenutiks. 

Laikas. Laikas ragino jį, tačiau visa kita aplinkui tarytum sulėtėjo it iš pa- 
lengvo atgal atsukama magnetofono juostelė. Makraisas lėtai žingsniavo į 
priekį: pasimatė vienas padas, po to - kitas, žybtelėjo nusitrynusios vinukų 
galvutės, šmėstelėjo sulamdyta batų oda. Barkovičius praėjo pro šalį su šyp- 
senėle veide. Įsitempusios tylos banga iš lėto užliejo minią į abi puses nuo 
tos vietos, kur sėdėjo Garetis. Tuoj gausu antrą įspėjimą, - pamanė Garetis, 

- tuoj gausiu antrą įspėjimą, nagi, koja, atsigauk, prakeikta koja. Aš nenoriu 
užsidirbti bilieto, todėl atsigauk ir tučtuojau. 

- Įspėjimas! Antras įspėjimas 47-am! 

Taip, žinau, manote, kad man galas, o gal jums atrodo, jog žadu pasėdė- 
ti ir pasideginti? 

Mirties suvokimas, neginčijamas it fotografija, bandė užvaldyti Garetį ir 
jį paralyžiuoti. Su beviltišku šaltumu jis pabandė užgniaužti šį jausmą. Slau- 
nis degė nuo nepakeliamo skausmo, tačiau Garetis beveik jo nejautė. Liko 
minutė. Ne, penkiasdešimt sekundžių, keturiasdešimt penkios - mano laikas 
baigiasi. 

Su profesoriaus išraiška veide Garetis suleido pirštus į sustingusius rau- 
menis. Jis maigė ir spaudė, mintyse kreipdamasis į koją. Nagi, nagi, atsi- 
gauk, prakeiktas daikte. Pradėjo mausti pirštus, tačiau Garetis net nepajuto. 
Stebinsas sumurmėjo kažką, eidamas pro šalį, bet Garetis jo nesuprato. Gal- 
būt jis palinkėjo sėkmės. Ir vėl Garetis liko vienas sėdėti ant punktyrinės 
baltos linijos, skiriančios pirmą ir antrą kelio juostas. 

Visi nutolo. Karnavalas susirinko savo daiktus ir paliko miestą. Tik šis 
vaikis Garetis liko vienas saldainių popierėlių, sumaigytų cigarečių nuorūkų 
ir menkaverčių prizų apsupty. 

Visi nutolo, išskyrus vieną jauną, savotiškai gražų blondiną kareivį. Vie- 
noje rankoje jis laikė sidabrinį chronometrą ir savo šautuvą kitoje. Veide ne- 
simatė jokio pasigailėjimo. 

- Įspėjimas! Įspėjimas 47-am! Trečias įspėjimas 47-am! 

Raumuo nė kiek neatsileido. Teks mirti. Tai buvo neišvengiama. 

Garetis paleido koją ir ramiai pažvelgė į kareivį. Įdomu, kas laimės. Ar 
Makraisas išsilaikys ilgiau už Barkovičų? Įdomu, ką jauti, kai kulka įsmin- 
ga į galvą; ar iškart stos tamsa, ar pajus, kaip nutrūks jo mintys? 

Tirpo paskutinės sekundės. 

Mėšlungis atlėgo. Kraujas vėl pasiekė raumenį, sušildydamas j ji ir pradė- 
damas badyti adatėlėmis. Baltapūkis kareivis savotiškai gražiu veidu įsikišo 
chronometrą kišenėn. Jo lūpos judėjo be garso, skaičiuodamas paskutines 
sekundes. 

Bet aš negaliu atsistoti, - pamanė Garetis. - Per daug gera sėdėti. Sėdėti 
ir leisti telefonui skambėti, tegul jis eina velniop, ir kodėl gi aš nenukėliau 
ragelio? 

Garetis vėl nuleido galvą. Kareivis žvelgė į jį tarytum iš tunelio angos ar 
gilaus šulinio dugno. Jis iš lėto suėmė šautuvą abiejomis rankomis, uždėjo 
dešinį smilių ant gaiduko, apglėbė jį ir ėmė taikytis. Kairė kareivio ranka 
tvirtai laikė buožę. Vestuvinis žiedas žybtelėjo saulėje. Viskas vyko labai lė- 
tai. Taip lėtai. Tik... leisk telefonui skambėti. 

Stai, - pamanė Garetis. 

Stai, kaip ji atrodo. Mirtis. 

Dešinys kareivio nykštys neįtikėtinai lėtai nusukinėjo saugiklį. Trys su- 
sisukusios moteriškaitės stovėjo tiesiai už jo, trys keistos seserys, nenukel- 
kite ragelio. Dar minutėlę nenukelkite ragelio, nes aš ruošiuosi mirti. Saulė, 
šešėlis, žydras dangus. Debesys, plaukiantys virš magistralės. Iš Stebinso li- 

ko tik jo nugara, tik mėlyni darbiniai marškiniai su prakaito srove, nubėgu- 
sia tarp menčių. Sudie, Stebinsai. 

Pasigirdo trekštelėjimas. Garetis nesuprato, ar tai tik jo vaizduotė, su- 
stiprėjęs jautrumas, ar atskubanti pas jį mirtis. Saugiklis atšoko tarytum lūž- 
tanti šaka. Įkvėptas oras ošė tarp dantų it vėjas tunelyje. Širdies plakimas 
virto būgno tratėjimu. O tarp ausų į viršų vingiavo spiegimas, ir Garetis bu- 
vo nesveikai įsitikinęs, jog šį garsą sukelia smegenų bangos... 

Jis rėkdamas šiaip ne taip atsistojo ant kojų, konvulsiškai krūptelėjo ir 
pasileido tekinas į priekį. Jo pėdos atrodė tarytum plunksnelės. Kareivio 
pirštas įsitempė ant gaiduko ir net pabalo. Kareivis žvilgtelėjo į savo kom- 
piuterį - matuoklį, į kurį įėjo mažytis, bet labai modernus garsinis prietaisas. 
Garetis buvo skaitęs straipsnį apie juos “Popular Mechanix“ žurnale. Toks 
prietaisas galėjo nustatyti kiekvieno ėjiko greitį keturių skaičių po kablelio 
tikslumu. 

Kareivis atleido pirštą. 

Garetis sulėtino tempą iki greito ėjimo. Burna buvo visiškai išdžiūvusi; 
širdis pašėlusiai daužėsi krūtinėje. Baltos švieselės žybčiojo jam pneš akis, 
ir vieną akimirką Garetis jau neabejojo nualpsiąs. Bet šis jausmas praėjo. Pė- 
dos tarsi įpykusios, jog iš jų atėmė teisėtą poilsį, suspigo iš skausmo. Gare- 
tis sukando dantis, stengdamasis ištverti. Didysis kairės kojos raumuo vis 
dar tvinkčiojo, tačiau Garetis nešlubčiojo. Kol kas. 

Jis žvilgtelėjo į laikrodį: 14:17. Dar valandą Garetis kybos tik per plau- 
ką nuo žūties. 

- Grįžai į gyvųjų žemę, - tarė Stebinsas, kai Garetis prie jo prisigretino. 

- Žinoma, - burbtelėjo Garetis. 

Staiga jį užliejo nusivylimo banga. Jie būtų žingsniavę toliau, net jei jis 
užsidirbtų bilietą. Jokių ašarų. Liktų tik jo vardas ir numeris, įtrauktas į ofi- 
cialų protokolą: “REIMONDAS GARETIS, NR. 47, PAŠALINTAS 218 
MYLIOJE"'. Ir straipsniai valstijos laikraščiuose: * *GARETIS ŽUVO; MEI- 
NO NUMYLĖTINIS TAPO 61-UOJU IŠKRITUSIUOJU!* 

- Tikiuosi laimėti, - sumurmėjo Garetis. 

- Tikrai? 

Garetis prisiminė baltapūkio kareivio veidą, kuris atspindėjo tiek pat 
emocijų, kiek ir bulvių lėkštė. 

- Abejoju. Jau turiu tris įspėjimus. O tai reiškia, kad esu beveik iškritęs, 
tiesa? 

- Na, vadink paskutinį negaliojančiu, - atsakė Stebinsas ir vėl nuleido 
akis į savo pėdas. 

Garetis paspartino žingsnį, niekaip nenusikratydamas minties apie jam li- 
kusias dvi sekundes. Šįsyk nebebus jokio įspėjimo. Niekas nespės netgi pa- 
raginti, kad j jis pasitemptų: jis iškart gaus kulką į kaktą. 

Garetis prisivijo Makraisą. Šis grįžtelėjo ir tarė: 

- Maniau, kad tu jau iškritai, vaiki. 

- Aš - taip pat. 

- Per plauką? 

- Liko kokios dvi sekundės. 

Makraisas šyptelėjo. 

- Ko gero, dabar nenorėčiau būti tavo vietoje. Kaip koja? 

- Geriau. Klausyk, negaliu kalbėti. Turiu paėjėti į priekį. 

- Tai Harknesui ne ką tepadėjo. 

Garetis papurtė galvą. 

- Aš turiu užsitikrinti, kad nesumažinsiu greičio. 

- Gerai. Gal reikia kompanijos? 

- Jei dar turi jėgų. 

Makraisas nusijuokė. 

- Aš turiu laiko, jei tu turi pinigų, širduk. 

- Tada eime. Paspartinkime žingsnį, kol dar galiu. 

Garetis greitėjo, kol kojos ėmė protestuoti. Juodu su Makraisu aplenkė 
pirmaujančius. Tarp antroje vietoje einančio berniuko Haroldo Kvinsio pik- 
tavališku veidu ir, Džo, vieno iš berniukų odinėmis striukėmis, buvo tarpas. 
Kai priartėjo, Džo kūnas pasirodė besąs neįtikėtinai bronzinis. Jo akys be 
perstojo žvelgė į horizontą, o veide neatsispindėjo jokia emocija. Daugybė 
užtrauktukų ant striukės skambčiojo it tolimas muzikos aidas. 

- Sveikas, Džo, - pasisveikino Makraisas, ir Garetis pajuto tiesiog isteriš- 
ką troškimą pridurti “Ką tu žinai?“ 

- Sveikas, - burbtelėjo Džo. 

Jiedu aplenkė jį, ir prieš juos atsivėrė platus betoninis kelias su tepalo dė- 
mėmis ir skiriamąja žalios vejos juosta, iš abiejų pusių apribotas milžiniškos 
žmonių sienos. 

- Pirmyn, tiktai pirmyn, - padeklamavo Makraisas. - Krikščionys karei- 
viai, ženkite į karą. Ar girdėjai tokią dainą, Rėjau? 

- Kiek dabar valandų? 

Makraisas žvilgtelėjo į savo laikrodį. 

- Po dviejų dvidešimt. Klausyk, Rėjau, jei tu žadi... 

- Viešpatie, tik tiek? O aš maniau... - Garetis pajuto, kaip gerklėje ima 
kilti panika. Jis nesugebės. Laiko atsargos pernelyg menkos. 

- Klausyk, jei galvosi tik apie laiką, išprotėsi, pabandysi nerti į minią, ir 
jie nudės tave kaip šunį. Jie nušaus tave iškištu liežuviu ir per smakrą nuvar- 
vėjusia seile. Pabandyk jį užmiršti. 

- Negaliu, - Garečio viduje viskas virė. - Olsonas... Skremas... jie mirė, 
Deividsonas - irgi. Aš taip pat galiu mirti, Pitai. Dabar jau tuo tiku. Mirtis al- 
suoja man į nugarą. 

- Galvok apie savo merginą. Dženę. Arba apie savo motiną. Ar netgi apie 
savo prakeiktą katytę. Arba išvis apie nieką negalvok. Tik kilnok kojas ir eik 
į priekį. Susitelk į kelią. 

Garetis iš visų jėgų stengėsi susiimti. Galbūt jam truputį pavyko, tačiau 
kojos vis tiek nenorėjo besąlygiškai vykdyti proto komandų. Jos atrodė se- 
nos ir virpančios it senovinės lemputės. 

- Jis ilgai nebetemps, - gana garsiai ištarė moteris pirmoje eilėje. 

- Tavo papai ilgai nebetemps! - atkirto Garetis, ir minia pralinksmėjo. 

- Jie tikri iškrypėliai, - murmėjo Garetis. - Tikri iškrypėliai. Pervertai. 
Kiek valandų, Makraisai? 

- Ką darei, gavęs patvirtinimo raštą? - pasiteiravo Makraisas. - Ką darei, 
sužinojęs, jog tikrai dalyvausi? 

Garetis susiraukė, perbraukė plaštaka per kaktą ir leido sąmonei išsiva- 
duoti iš prakaituotos siaubingos dabarties. 

- Aš buvau vienas. Mama dirbo. Buvo penktadienio popietė. Laiškas gu- 
lėjo pašto dėžutėje su Vilmingtono iš Delavaro valstijos pašto ženklu, tad iš- 
kart supratau. Tačiau abejojau, ar perėjau fizinį, protinį ar abudu testus. Laiš- 
ką perskaičiau du kartus. Nepradėjau šokinėti iš džiaugsmo, bet buvau pa- 
malonintas. Ir pasitikintis savimi. Tada man neskaudėjo kojų, o nugaroje ne- 
tūnojo pojūtis, tarsi kažkas būtų suvaręs į ją grėblį. Aš buvau vienas iš mili- 
jono. Taip pat nenumaniau, kas manęs laukia. 

Garetis nutilo, jausdamas to ankstyvojo balandžio kvapą. 

- Negalėjau atsitraukti. Pernelyg daug žmonių mane stebėjo. Ko gero, 
taip atsitiko kiekvienam iš mūsų. Taip paremiamas žaidimas. Praleidau ba- 
landžio 15-osios atsitraukimo datą, o kitą dieną man suruošė sveikinimo va- 
karienę miesto rotušėje: ten dalyvavo visi mano draugai, o po deserto visi 
ėmė skanduoti “Kalbą! Kalbą!“". Atsistojau ir nudelbęs akis sumurmėjau 
kažką apie tai, kad pasistengsiu padaryti, ką galiu. Visi plojo it pamišę, ta- 
rytum būčiau pasakęs prezidento kalbą. Žinai, ką turiu omeny? 

- Taip, žinau, - sutiko Makraisas ir nusijuokė, tačiau jo akys liko liūdnos. 

Ūmai už jų nugriaudėjo šūviai. Garetis konvulsiškai pašoko ir vos nepri- 
šalo vietoje. Tačiau kažkokiu būdu jam pavyko žingsniuoti tolkau. Šįkart tai 
tik aklas instinktas, - pamanė jis. - O kas bus kitą kartą? 

- Kalės vaikas, - burbtelėjo Makraisas. — Tai Džo. 

- Kiek dabar valandų? - paklausė Garetis, ir, nespėjus Makraisui atsaky- 
ti, prisiminė pats turįs laikrodį. Jis rodė 14:38. Viešpatie. Dviejų sekundžių 
limitas kabojo it geležiniai svarsčiai ant nugaros. 

- Ar niekas nebandė tavęs atkalbėti? - pasiteiravo Makraisas. 

Jiedu atitolo nuo kitų ėjikų. Nuo Haroldo Kvinsio juos skyrė daugiau nei 
šimtas jardų. Vienas kareivis nepaleido judviejų iš akių. Garetis džiaugėsi, 
jog tai ne tas baltapūkis. 

- Ar niekas nebandė tavęs įkalbėti pasinaudoti balandžio 30-osios atsi- 
traukimu? 

- Iš pradžių ne. Mano motina ir daktaras Patersonas - mano motinos 
draugas, na, jie jau kokius penkerius metus gyvena kartu - nelabai dėl to per- 
sigando. Jiedu didžiavosi, kadangi daugybė vaikų, kuriems daugiau nei dvy- 
lika, laiko egzaminus, tačiau tik vienas iš penkiasdešimties juos išlaiko. Ir tai 
dar lieka tūkstantis, iš kurių atrenkami du šimtai - šimtas maratonininkų ir 
šimtas atsarginių. Ir niekada nežinai, ką išrinks. 

- Žinoma, jie traukia vardus iš sušikto būgno. Didžiulis TV šou, - Mak- 
raiso balsas ėmė gergžti. 

- Aha. Majoras ištraukia du šimtus vardų, tačiau daugiau jie nieko nepa- 
sako. Taigi lieka neaišku, ar tu - maratono dalyvis, ar tik atsarginis. 

- Ir tik po paskutinės atsitraukimo datos gauni patvirtinimą, kokiai gru- 
pei priklausai, - sutiko Makraisas, kalbėdamas taip, tarsi atsitraukimo diena 

būtų buvusi prieš daugelį metų, o ne prieš keturias dienas. - Taip, jiems pa- 
tinka viską daryti savaip. 

Kažkas iš minios paleido visą balionų flotilę. Jie pakilo į dangų raudono- 
mis, mėlynomis, žaliomis ir geltonomis susiliejančiomis arkomis. Pastovus 
pietų vėjas greitai nunešė juos į šoną. 

- Tikriausiai, - pritarė Garetis. - Mes žiūrėjome televizorių, kai Majoras 
traukė vardus. Mano vardą ištraukė septyniasdešimt trečią. Nukritau nuo kė- 
dės. Negalėjau tuo patikėti. 

- Ne, tai negalėjai būti /u. Taip atsitinka tik kitiems vaikinams. 

- Tikrai šitaip jaučiausi. O tada visi pradėjo mane atkalbinėti. Tai jau ne- 
buvo panašu į pirmąją atsitraukimo datą, kai visa atrodė tik kalbos ir vieni 
nuotykiai. Dženė... 

Garetis nutilo. Bet kodėl gi ne? Visa kita jis jau papasakojo. Jau nebe- 
svarbu. Vis tiek jam arba Makraisui teks mirti. O tikriausiai abiems. 

- Dženė pažadėjo bet kada ir bet kur važiuoti su manim, kada tik pano- 
rėsiu, jei tik pasinaudosiu balandžio 30-osios atsitraukimu. Atsakiau, kad 
tuomet pasijusčiau tikru oportunistu ir apgaviku, o ji tik įsiuto ir pasakė, jog 
geriau toks, negu miręs, ir ilgai verkė. Ir maldavo mane, - Garetis pakėlė 
akis į Makraisą. - Aš nežinau. Visa kita, ko ji būtų paprašiusi, būčiau įvyk- 
dęs. Bet šito... aš negalėjau. Tarytum akmuo užstrigo mano gerklėje. Po ku- 
rio laiko Dženė jau žinojo, kad nebepasakysiu “Taip, gerai, tuoj paskambin- 
siu 800-uoju numeriu". Regis, ji pradėjo suprasti. Galbūt taip pat kaip ir aš, 
nors, Dievas žino, aš nelabai ir pats supratau, nesuprantu ir dabar. 

Tada prie Dženės prisijungė ir daktaras Patersonas. Jis - diagnostikas ir 
turi labai logišką protą. Jis tarė man: “Tik paklausyk, Rėjau. Kartu paėmus 
dalyvių ir atsarginių grupes, tavo šansas laimėti lygus vienam prie penkias- 
dešimties. Nesielk taip su savo motina, Rėjau"'. Stengiausi išlikti mandagus 
kiek įmanoma ilgiau, tačiau galiausiai liepiau jam atsikabinti. Tėškiau jam, 
kad jau seniai apskaičiavau jo menkus šansus vesti mano motiną, bet nieka- 
da dėl to neprašiau jo atsitraukti. 

Garetis persibraukė abiejomis rankomis per šiaudinius savo plaukus. Jis 
pamiršo dviejų sekundžių limitą. 

- Viešpatie, jis tiesiog pašėlo. Daktaras šėlo ir murmėjo, kol pagaliau nu- 
mojo ranka: jei noriu sudaužyti motinos širdį, tai prašom. Jis pavadino ma- 
ne bejausmiu it... it baslys, taip, būtent taip jis ir pasakė, bejausmis it baslys, 
galbūt tai jų šeimos posakis, nežinau. Patersonas paklausė, kaip jaučiuosi 
šitaip besielgdamas su savo motina ir tokia miela mergaite kaip Dženė. Ta- 
da išsakiau jam savo logiškus argumentus. 

- Perspėjau, kad gaus į snukį, jei neatšoks. 

- O tavo motina? 

- Ji daug nekalbėjo. Nemanau, kad ji tuo patikėjo. O, be to, dar ta min- 
tis, ką aš gaučiau, jei laimėčiau. Prizas - visa, ko norėtum likusį savo gyve- 
nimą - tarytum apakino ją. Aš turėjau brolį Džefą. Jis mirė nuo plaučių už- 
degimo būdamas šešerių, ir - tai žiauru - aš nežinau, kaip mes būtume suta- 
rę, jei jis būtų likęs gyvas. Ir... spėju, kad motina galvojo, jog man pavyks 

atsitraukti, jei ir tapsiu Maratono dalyviu. Majoras - geras žmogus. Štai ką 
ji pasakė. Net neabejoju, kad jis tave paleis, kai tik supras aplinkybes. Deja, 
lygiai taip pat pakliūtum į Būrio rankas už mėginimą pasitraukti iš Marato- 
no, kaip ir už kalbas prieš jį. O paskiau man paskambino, ir aš sužinojau, 
kad esu dalyvis. Patekau į pirmąją grupę. 

- Oašne. 

- Ne? 

- Ne. Dvylika tikrųjų dalyvių pasinaudojo balandžio 30-osios atsitrauki- 
mu. O aš buvau dvyliktas atsarginis. Man paskambino prieš keturias dienas 
po vienuoliktos valandos vakaro. 

- Viešpatie! Tikrai? 

- Aha. Taip neseniai. 

- Ar tau tai nekelia... kartėlio? 

Makraisas tiktai patraukė pečiais. 

Garetis žvilgtelėjo į laikrodį. 15:02. Viskas bus gerai. Jo šešėlis, ištį- 
sęs popietinėje saulutėje, judėjo daug užtikrinčiau. Tai buvo maloni, gaivi 
pavasario diena. Jo kojos vėl jautėsi puikiai. 

- Ar vis dar manai, kad paprasčiausiai... atsisėsi? - Garetis paklausė 
Makraiso. - Tu jau pergyvenai daugumą ėjimų. Net šešiasdešimt vieną. 

- Nesvarbu, kiek aš ar tu pergyvenome. Ateina laikas, kai valia išsenka. 
Todėl nesvarbu, ką aš manau, supranti? Visai neblogai praleisdavau laiką, 
tapydamas aliejiniais dažais. Ir man visai neblogai sekėsi. O tada vieną die- 
ną - bingo. Aš paprasčiausiai lioviausi. Bingo. Nebenorėjau tapyti daugiau 
nė vienos minutės. Vieną vakarą atsiguliau su meile tapybai, o rytą prabudau 
nieko nebejausdamas. 

- Noro išlikti gyvam nesulyginsi su hobiu. 

- Apie tai aš nieko nežinau. O ką pasakytum apie parašiutininkus? Stam- 
bių žvėrių medžiotojus? Alpinistus? Arba net apie bukaprotį malūno darbi- 
ninką, kuris mėgsta boksuotis šeštadienio vakarais? Gyvybės išsaugojimas 
virsta nelyginant hobiu. Tai tampa žaidimo dalimi. 

Garetis neatsakė. 

- Geriau paspartink žingsnį, - švelniai paragino Makraisas. - Mes ėmėme 
viktis lėčiau. O tai negerai. 

Garetis taip ir padarė. 

- Mano tėvui priklauso pusė lauko kino teatro, - tarė Makraisas. - Ne- 
kreipdamas dėmesio į Būrį, jis buvo pasiryžęs surišti mane ir nutempti į rū- 

- O ką tu darei? Įkalbėjai jį? 

- Tam nebeliko laiko. Kai man paskambino, turėjau tik dešimt valandų. 
Presko salos oro uoste jau laukė išnuomota mašina. Tėvas šėlo, o aš tik sė- 
dėjau ir linksėjau galva, pritardamas jam, bet netrukus kažkas pabeldė į du- 
ris. Kai mama jas atidarė, verandoje stovėjo du didžiausi ir bjauriausi karei- 
viai. Buvo tokie šlykštūs, kad net laikrodžiai galėjo sustoti nuo jų išvaizdos. 
Tėvas tik žvilgtelėjo į juos ir tarė: “Pitai, geriau jau bėk į viršų ir pasiimk sa- 
vo skautišką kuprinę“, - Makraisas pakilnojo savo kuprinę ir nusijuokė iš 
prisiminimų. - O tada net patys nepastebėjom, kaip atsidūrėme lėktuve, net- 

gi mano mažoji sesutė Katrina. Jai tik ketveri. Mes nusileidome trečią valan- 
dą ryto, 0 iš ten pasiekėme startą. Ir man atrodo, jog tik vienintelė Katrina 
viską suprato. Ji vis kartojo: “Pitas leidžiasi ieškoti nuotykių", - Makraisas 
keistai suplojo rankomis. - Jie pasiliko motelyje Presko saloje, nes nenorėjo 
grįžti namo, kol visa tai pasibaigs. Vienaip ar kitaip. 

Garetis žvilgtelėjo į laikrodį. 15:20. 

- Ačiū, - padėkojo jis. 

- Kad vėl išgelbėjau tau gyvybę? - linksmai nusijuokė Makraisas. 

- Taip, teisingai. 

- Ar esi tikras, jog tai paslauga? 

- Aš nežinau. Bet šį tą tau pasakysiu. Mano požiūris pasikeitė. Aš kalbu 
apie laiko limitą. Net jei neturi nė vieno įspėjimo, tik dvi minutės skiria ta- 
ve nuo kapinių tvoros. Velniškai nedaug laiko. 

Taryum patvirtindami žodžius, nugriaudėjo šūviai. Pakirstas ėjikas sugar- 
galiavo lyg kalakutas, staiga užkluptas tyliai prisėlinusio ūkininko. Minia iš- 
leido garsą, panašų į atodūsį, urzgimą ar net seksualų šūksnį iš malonumo. 

- Velniškai nedaug laiko, - sutiko Makraisas. 

Jiedu žingsniavo į priekį. Šešėlai ilgėjo. Žiūrovai apsivilko striukes, tary- 
tum kas nors būtų ištraukęs jas iš skrybėlės. Kartą Garetis pajuto šiltą pyp- 
kės dūmą, kuris grąžino paslėptus, karčiai saldžius prisiminimus apie tėvą. 
Suniukas ištrūko iš šeimininko ir išbėgo ant kelio su besivelkančiu raudonu 
pavadėliu. Rožinis liežuvis mataravo putomis apdribusiuose nasruose. Šune- 
lis cyptelėjo, ėmė gaudyti savo uodegą ir buvo nušautas, kai metėsi prie Pir- 
sono. Šis prakeikė kareivį, nušovusį šuniuką. Stambaus kalibro kulka nu- 
bloškė gyvulėlį prie minios, kur jis ir liko gulėti apsiblaususiomis akimis, 
šnopuodamas ir krūpčiodamas. Niekas nepareiškė jokių pretenzijų. Mažas 
berniukas pralindo pro policininkus, išėjo į kairę kelio juostą ir sustojo verk- 
damas. Prie jo priėjo kareivis. Motina skardžiai suriko iš minios. Vieną siau- 
bingą akimirką Garetis pamanė, kad kareivis nušaus berniuką kaip ir jo šu- 
nį, tačiau šis tik abejingai pastūmė vaiką atgal į minią. 

Šeštą valandą vakaro saulė palietė horizontą, ir vakarinį dangų nudažė 
oranžine spalva. Oras atvėso. Visi pasistatė apykakles. Žiūrovai stypčiojo 
vietoje ir trynė rankas. 

Kolis Parkeris dar kartą pasiskundė dėl prakeikto Meino oro. 

Be penkiolikos devynios būsime Augustoje, - mąstė Garetis. - Nuo ten 
iki Fryporto - tik vienas šuolis. Jį apėmė depresija. O kas tada? Dvi minutės 
pamatyti ją, jei tik nepasimes minioje - neduok Dieve. O tada? Viskas? 

Staiga Garetis pradėjo neabejoti, kad ten nebus nei Dženės, nei mamos. 
Tik mokyklos draugai, trokštantys pamatyti tą savižudį, kurį nieko nežino- 
dami išugdė savo tarpe. Ir “Damų pagalbą“. Jos bus ten. Prieš dvi dienas 
“Damų pagalba" suruošė jam arbatos vakarėlį. Atrodo labai seniai. 

- Pradėkime atsilikinėti, - pasiūlė Makraisas. - Tik iš lėto. Susilyginkime 
su Beikeriu. Mes kartu įžengsime Auguston. Tikrieji trys muškietininkai, ką 
pasakysi, Gareti? 

- Gerai. 

Jiedu šiek tiek atsiliko, galų gale leisdami piktaveidžiui Haroldui Kvin- 
siui vadovauti paradui. Suprato atsidūrę tarp savų, kai iš sutemų pasigirdo 
Abraomo balsas: 

- Pagaliau nusprendėte grįžti ir aplankyti vargšę liaudį? 

- Viešpatie, tai tikrai jis, - tarė Makraisas, spoksodamas į nuvargusį, ap- 
šepusį Abraomo veidą. - Ypač šioje šviesoje. 

- Prieš aštuoniasdešimt septynerius metus, - sububeno Abraomas, ir vie- 
ną keistą akimirką pasirodė, tarsi dvasia būtų apsigyvenusi septyniolikme- 
čiame vaikine. - Mūsų tėvai atvyko į šį kontinentą... a, mėšlas. Likusią dalį 
pamiršau. Mes turėjome išmokti tai atmintinai aštuntoje klasėje per istorijos 
pamokas, jei norėjome gauti dešimtuką. 

- Tėvo kūrėjo veidas ir sifilitiko asilo mentalitetas, - liūdnai pakomenta- 
vo Makraisas. - Abraomai, ir kaip tu įsivėlei į šitą nesąmonę? 

- Prisigyriau, - atsakė Abraomas. Jis norėjo tęsti, bet nugriaudėjo šūviai. 
Pasigirdo jau pažįstamas bumptelėjimas į asfaltą. 

- Tai Galantas, - atsigręžęs tarė Beikeris. - Jis visą dieną vos laikėsi ant 
kojų. 

- Prisigyrė, - nustebo Garetis ir nusijuokė. 

- Aha, - Abraomas pakėlė ranką prie skruosto ir pasikasė paakį. - Žinote 
tą rašinio testą? 

Visi linktelėjo. Rašinys “Kodėl jūs manote esąs tinkamas dalyvauti Ma- 
ratone?“ buvo standartinė protinės egzamino sekcijos dalis. Garetis pajuto 
šiltą skystį ant dešinio kulno ir ėmė spėlioti, ar tai kraujas, pūliai, prakaitas, 
ar visa kartu. Neskaudėjo, nors kojinė toje vietoje buvo atsmaukta. 

- Taigi, dalykas tas, - tęsė Abraomas, - kad nesijaučiau tinkamas daly- 
vauti nė viename renginyje. Aš ekspromtu nutariau laikyti egzaminą. Ėjau 
sau į kiną ir netyčia pataikiau atsidurti šalia sporto salės, kur buvo laikomas 
egzaminas. Norint patekti į vidų, reikėjo parodyti leidimo dirbti kortelę. Tą 
dieną turėjau ją su savimi. Jei būčiau neturėjęs, tikrai nebūčiau grįžęs namo 
jos pasiimti. Būčiau nuėjęs į kiną, o dabar nekėblinčiau čia, gaišdamas tokio- 
je linksmoje kompanijoje. 4 

Visi tylėjo. 

- Aš išlaikiau fizinę dalį, o tada peržvelgiau klausimus ir gale išvydau tri- 
jų puslapių tuštumą. “Prašau kuo objektyviau ir sąžiningiau atsakyti į šį 
klausimą, panaudojant ne daugiau kaip 150 žodžių". O, šūdas, pamaniau. 
Visa kita buvo visai lengva. Debiliškų klausimų rinkinys. 

- Aha, kaip dažnai jūs tuštinatės? - sausai pritarė Beikeris. - Ar kada nors 
uostėte tabaką? 

- Taip, taip, būtent tokių klausimų, - sutiko Abraomas. - Jau buvau pa- 
miršęs tą kvailą klausimą apie tabaką. Aš greitai atsakinėjau, maldamas šū- 
dą, kol priėjau prie rašinio, kodėl manau esąs tinkamas dalyvauti. Nieko ne- 
galėjau sugalvoti. Ir galų gale kažkoks šunsnukis kareiviškų paltu pražygia- 
vo pro šalį pranešdamas: “Penkios minutės. Prašome, užbaiginėti". Tad aš 
paprasčiausiai užrašiau: “Aš manau esąs tinkamas dalyvauti Maratone, nes 
esu nieko nevertas kalės vaikas, ir pasauliui bus daug geriau be manęs, ne- 

bent laimėčiau ir praturtėčiau, o tada kiekviename savo namo kambaryje pa- 
sikabinčiau po Van Gogo paveikslą, užsisakyčiau šešiasdešimt aukštos kla- 
sės kekšių ir nieko nebetrukdyčiau“. Pamąsčiau apie tai ir skliausteliuose 
pridūriau: “(Savo šešiasdešimt aukštos klasės kekšių taipgi aprūpinčiau ir 
pensijomis)*. Pamaniau, kad tai tikrai įsiutins juos. O po mėnesio - jau bu- 
vau apie tai pamiršęs - gavau laišką, teigiantį, kad egzaminą išlaikiau. Vos 
neprisišikau į kelnes. 

- Ir vis tiek nusprendei dalyvauti? - paklausė Kolis Parkeris. 

- Aha, bet tai sunku paaiškinti. Matot, visi manė, jog tai - tik pokštas. 
Mano mergina panoro nusikopijuoti laišką ir pavertusi lipduku užsiklijuoti 
ant marškinėlių, nes manė, kad aš suskėliau didžiausią amžiaus anekdotą. 
Visi kiti galvojo taip pat. Spausdami man ranką, visi kartojo: “Ei, Abi, tu juk 
sužnybai Majoro kiaušius, tiesa?“ Tai buvo taip smagu, jog negalėjau susto- 
ti. Aš jums pasakysiu, - Abraomas šyptelėjo, - tai buvo tikras juoko maištas. 
Visi manė, jog žnaibysiu Majoro kiaušius iki pat galo. O taip ir buvo. Bet 
vieną rytą pabudau ir sužinojau esąs Maratono dalyvis, ištrauktas šešiolik- 
tuoju numeriu. Taigi, pasirodo, Majoras žnaibė mano kiaušius. 

Ėjikai pagyvėjo, ir Garetis pakėlė akis. Didžiulė rodyklė virš jų skelbė: 
“AUGUSTA 10“. 

- Galėjai mirti iš juoko, tiesa? - pasiteiravo Kolis. 

Abraomas ilgai žiūrėjo į Parkerį. 

- Tėvui kūrėjui jau nebejuokinga, - dusliai atsakė jis. 

Ir nepamirškit: jei panaudosite rankas, 
ar kūno gestus, 
arba ištarsite žodį, prarasite 
šansą laimėti dešimt tūkstančių dolerių. 
Tik pateikite sąrašą. Sėkmės. 
Dikas Klarkas 
“Dešimties tūkstančių dolerių piramidė" 


Jie manė, kad emocingumas seniai juos apleido. Tačiau akivaizdu, - 
mąstė Garetis, visiškoje tamsoje žingsniuodamas US-202 magistrale, Au- 
gustai likus per mylią už jų, - jog tai netiesa. Mes it gitara, kurią apdaužė ne- 
jautrus muzikantas: stygos nenutrauktos, o tik išderintos. 

Augusta nebuvo panaši į Oldtauną. Oldtaunas atrodė it sukčius Niujor- 
kas. Augusta - tai naujas miestas, vienąkart į metus keliantis beprotiškus pa- 
silinksminimus; tai vakarėlių miestas, pilnas lėbaujančių girtuoklių, “gegu- 
čių" ir visokio plauko maniakų. 

Ėjikai išgirdo ir išvydo Augustą, dar nepasiekę jos. Garečiui prieš akis 
vis išdygdavo bangų, atsimušančių į tolimą krantą, vaizdas. Minia girdėjosi 
per penkias mylias. Apvalios gąsdinančios, apokalipsinės, pastelinės šviesos 
užpildė dangų, primindamos Garečiui paveikslėlius iš istorijos vadovėlių, 

vaizduojančius, kaip vokiečiai bombarduoja rytinę Amerikos pakrantę pas- 
kutinėmis Antrojo pasaulinio karo dienomis. 

Maratono dalyviai neramiai žvalgėsi vienas į kitą ir gūžėsi kartu lyg ma- 
ži berniukai žaibuojant ar karvės per pūgą. Minia spiege tiesiog kaip lauki- 
nė; alkis - tiesiog paralyžiuojantis. Garečiui prieš akis išdygo bauginantis di- 
džiojo Dievo Minios, išnyrančio iš Augustos baseino ant raudonų voro kojų 
ir sudraskančio juos gyvus, paveikslas. 

Pats miestas buvo užgožtas ir palaidotas. Iš tikrųjų neegzistavo jokia 
Augusta, jokios apkūnios damos, gražutės mergaičiukės, pasipūtę vyriškiai 
ar apsisisioję vaikiūkščiai, mojuojantys valgomos vatos debesėliais. Joks 
triukšmaujantis italas nemėtė arbūzo riekelių. Tik Minia - bekūnė, begalvė ir 
beprotė būtybė. Minia - tai tik Balsas ir Akis, ir visai nenuostabu, kad ji - ir 
Dievas, ir mamona. Garetis jautė tai ir žinojo, jog kiti jaučia tą patį. Tai bu- 
vo panašu į ėjimą tarp milžiniškų elektrinių pilonų, jaučiant, kaip nuo šoko 
piestu stojasi plaukai; liežuvis ėmė beprotiškai daužytis burnoje, o akys, re- 
gis, tuoj turėjo pradėti kibirkščiuoti, pasijudinusios savo drėgnose akiduobė- 
se - Minią reikėjo pamaloninti. Minią reikėjo garbinti ir jos bijoti. Galų gale 
Minia troško aukų. 

Jie yrėsi per konfeti kalnus. Ėjikai pamesdavo vienas kitą ir vėl susiras- 
davo žurnalų iškarpų pūgoje. Garetis atsitiktinai sugriebė kažkokį popierėlį 
ore ir suprato žiūrįs tiesiai į “Charles Atlas" kultūrizmo reklamą. Jis sučiu- 
po dar vieną popieriaus lapą ir susidūrė akis į akį su Džonu Travolta. 

O pačioje susijaudinimo viršūnėje, ant pirmos 202-0s magistralės kal- 
vos, nušviesdami šurmuliuojančią magistralę už savęs bei prisigrūdusį mies- 
tą kalvos papėdėje, du didžiuliai baltai purpuriniai prožektoriai varstė orą, ir 
Majoras buvo ten, tolstantis nuo jų savo džipu it haliucinacija, atiduodantis 
pagarbą, neįtikėtinai, fantastiškai sugebėdamas nekreipti dėmesio į minią, 
pašėlusiai ošiančią aplink jį. 

O Maratono dalyviai - jų emocijų stygos nenutrūko, tik išsiderino. Jie 
džiaugsmingai šūkavo savo dusliais, visiškai begarsiais balsais; visi trisde- 
šimt septyni likusieji. Minia negalėjo žinoti, kad jie šūkauja, bet vis tiek kaž- 
kaip suprato; suprato, jog ratas tarp mirties garbinimo ir mirties troškimo už- 
sidarė dar vieneriems metams, ir visai pašėlo, patirdama vis didesnius palai- 
mos priepuolius. Garetis pajuto veriantį ir smaigstantį skausmą Kairėje krū- 
tinės pusėje, bet vis tiek nevaliojo liautis džiūgauti, nors ir suvokė einąs ne- 
laimės kraštu. 

Žvairaakis ėjikas, vardu Miliganas, išgelbėjo juos visus, parkrisdamas 
ant kelių, smarkiai užmerkęs akis ir prispaudęs rankas prie smilkinių tarytum 
mėgintų sulaikyti savo smegenis. Jis nučiuožė žemyn ant nosies, perbrauk- 
damas jos galiuku lyg minkšta kreida per grubią lentą (nuostabu, - pamanė 
Garetis, - šis vaikis nusitarkavo nosį į asfaltą), o tada Miliganą gailestingai 
pribaigė. Po šito maratonininkai nebešūkavo. Garetį labai išgąsdino skaus- 
mas krūtinėje, kuris tik dalinai aprimo. Jis pažadėjo sau liautis kvailioti. 

- Ar mes artėjame prie tavo merginos? - paklausė Parkeris. Jis nebuvo 
susilpnėjęs, tik pavargęs. Dabar jis Garečiui visai patiko. 
- Dar penkiasdešimt mylių. Galbūt šešiasdešimt. Plius minus. 


- Tu - laimingas kalės vaikas, Gareti, - ilgesingai tarė Parkeris. 

- Tikrai? - nustebo Garetis ir pasisuko įsitikinti, ar tik Parkeris nesišaipė 
iš jo. Deja, ne. 

- Tu pamatysi savo merginą ir motiną. O ką, po velnių, iki savo galo pa- 
matysiu aš? Nieko, išskyrus šias kiaules, - Parkeris didžiuoju pirštu dūrė į 
minią, kuri palaikė gestą pasisveikinimu ir linksmai suošė. - Aš pasiilgau na- 
mų. Ir esu išsigandęs, - staiga jis suriko miniai: - Kiaulės! Kiaulės jūs! 

Minia pasveikino jį garsiai kaip niekada. 

- Aš irgi bijau. Ir pasiilgau namų. Aš... turiu omeny mes... - Garetis iš- 
tiesė rankas. - Mes visi nutolę nuo namų. Kelias tolina mus. Galbūt pama- 
tysiu jas, bet nevaliosiu jų paliesti. 

- Taisyklės teigia... 

- Aš ir pats žinau, ką jos teigia. Kūniškas kontaktas su bet kuo kitu yra 
leistinas, jei tik nenueini nuo kelio. Bet tai ne tas pats. Ten yra užtvara. 

- Tau lengva kalbėti. Tu vis tiek pamatysi jas. 

- O galbūt nuo to bus tik dar blogiau, - įsiterpė Makraisas. 

Jis tyliai prisiartino prie jų iš nugaros. Jie praėjo pro mirksinčią geltoną 
šviesą Vintropo sankryžoje. Garetis matė, kaip jos atspindys pulsuoja ant ke- 
lio it mirksinti geltona akis. 

- Jūs visi kuoktelėję, - draugiškai atkirto Parkeris. - Palieku jus vienus. 

Jis paspartino žingsnį ir greitai beveik dingo mirksinčiuose šešėliuose. 

- Jis mano, kad mes - homikai, - linksmai paaiškino Makraisas. 

- Jis ką? - Garetis krestelėjo galvą. 

- Jis ne toks jau blogulis, - susimąstęs tarė Makraisas ir mirktelėjo Gare- 
čiui. - Galbūt jis net pusiau teisus. Galbūt dėl to ir išgelbėjau tavo subinę. 
Galbūt mane traukia prie tavęs. 

- Ir turint tokį veidą, kaip mano? Visuomet maniau, kad jums, iškrypė- 
liams, patinka siūbuojantis klubais tipas. 

Vis dėlto Garetis jautėsi nejaukiai. 

Staiga Makraisas šokiravo jį savo klausimu: 

- Ar leistum man patampyti tavo pimpalą? 

Gareitis sušnypštė. 

- Ką, po velnių... 

- Užsičiaupk, - supykęs pertraukė Makraisas. - Ir kur tu tiek prisigrūdai 
to įsitikinimo savo teisumu? Aš net neketinu palengvinti tau gyvenimo, pri- 
sipažindamas, kad tik pajuokavau. Tai ką pasakysi? 

Garečiui išdžiūvo burna. Tiesą pasakius, jis norėjo, kad jį liestų. Gėjai ar 
ne - tai buvo nebesvarbu, kai kiekvieną minutę grėsė mirtis. Tačiau Makrai- 
sas - kitas dalykas. Garetis nenorėjo, kad Makraisas jį liestų, tik jau ne taip. 

- Na, tu išgelbėjai man gyvybę... - Garetis nutilo. 

Makraisas nusijuokė. 

- O aš turiu jaustis tikra šiukšlė, nes tu man skolingas, ir aš tuo naudojuo- 
si? Ar šitai ir nori pasakyti? 

- Daryk, kaip išmanai, - nukirto Garetis. - Tik liaukis žaisti žaidimus. 

- Ar tai reiškia sutikimą? - 

- Galvok, kaip nori! - suriko Garetis. Pirsonas, bene užhipnotizuotai 
spoksojęs į savo pėdas, nustebęs pakėlė galvą. - Kaip tik sumautai nori! 

Makraisas nusijuokė. 

- Tu puikiai laikaisi, Rėjau. Niekada tuo neabejojau. 

Jis patapšnojo Garečiui per petį ir sulėtino žingsnį. 

Garetis sutrikęs nulydėjo jį žvilgsniu. 

- Jam vis negana, - pavargusiu balsu atsiduso Pirsonas. 

- Ką? 

- Jau beveik du šimtai penkiasdešimt mylių, - sušvokštė Pirsonas. - Ma- 
tagalviui Makraisui vis dar negana. Jis it badaujantis žmogus, ryjantis vidu- 
rius laisvinančiuosius. 

- Ar tu nemanai, kad jam patinka būti skaudinamam? 

- Viešpatie, o ką tu manai? Jam reikėtų nešioti prisisegus “MUŠKITE 
MANE SMARKIAU* ženklą. Įdomu, kam jam to reikia? 

- Aš nežinau, - atsakė Garetis. 

Jis norėjo dar kažką pridurti, tačiau pastebėjo, jog Pirsonas nebesiklauso. 
Vėl spoksojo į savo pėdas su iš siaubo perkreiptu veidu. Pirsonas buvo pa- 
metęs batus. Purvinos baltos sportinės kojinės piešė pilkai baltus puslankius 
tamsoje. 

Jie praėjo pro rodyklę “LEVISTONAS 32“, o dar už mylios puslankė 
elektrinė iškaba skelbė “GARETIS, 47-ASIS". 

Garetis norėjo nusnausti, bet nevaliojo. Jis puikiai žinojo, kokie skaus- 
mai varstė Pirsono nugarą. Jo paties stuburas virto mėlynu įkaitusiu strypu. 
Užpakaliniai kojų raumenys degė it atviros žaizdos. Pėdų sąstingį pakeitė 
daug aštresnė agonija. Garetis nebejautė alkio, tačiau vis tiek suvalgė kelis 
koncentratus. Keli Maratono dalyviai atrodė it aptraukti oda skeletai iš kon- 
centracijos stovyklos. Garetis nenorėjo tokiu tapti... bet, be abejo, tai buvo 
neišvengiama. Jis perbraukė sau per šoną, užčiuopdamas šonkaulius. 

- Seniai nieko negirdėjau apie Barkovičių, - Garetis pabandė atitraukti 
Pirsoną nuo savo siaubingo susitelkimo: jis tapo pernelyg panašus į reinkar- 
nuotą Olsoną. 

- Ne. Kažkas sakė, kad einant per Augustą mėšlungis sutraukė jam koją. 

- Tikrai? 

- Taip sakė. 

Staiga Garetis pajuto begalinį norą pamatyi Barkovičių. Jį buvo sunku 
surasti tamsoje, todėl Garetis net gavo įspėjimą, tačiau pagaliau jis pastebė- 
jo Barkovičių paskutinėse gretose. Barkovičius kiūtino įsitempusiu iš susi- 
kaupimo veidu. Akys buvo taip primerktos, kad atrodė it ant krašto pastaty- 
tos monetos. Jo striukė buvo kažkur dingusi. Barkovičius monotoniškai kal- 
bėjosi su savimi. 

- Sveikas, Barkovičiau, - pasisveikino Garetis. 

Barkovičius krūptelėjo, suklupo ir gavo... trečią įspėjimą. 

- Štai! - suspigo jis. - Štai, matai, ką padarei? Ar tu ir tavo smirdžiai drau- 
geliai patenkinti? 

- Tu ne kaip atrodai, - tarė Garetis. 

Barkovičius gudriai išsišiepė. 

- Visa tai - tik Plano dalis. Prisimeni, kaip pasakojau apie Planą? Netikė- 
jote manimi. Olsonas netikėjo. Deividsonas - taip pat. Griblis - irgi, - Bar- 
kovičiaus balsas virto seilėtu šnabždesiu. - Gareti, aš šoookau ant jų kapų! 

- Ar skauda koją? - švelniai paklausė Garetis. - Tai tikrai siaubinga. 

- Liko tik trisdešimt penki. Ir visi iškris šiąnakt kaip musės. Pamatysi. 
Saulei patekėjus, neliks nė tuzino. Pamatysi. Tu ir tavo pasipūtę draugeliai, 
Gareti. Visi išmirsite iki ryto. Iki vidurnakčio. 

Staiga Garetis pasijuto labai stiprus. Jis žinojo, kad Barkovičius ilgai ne- 
betemps. Jam norėjosi bėgti, nepaisant apsunkusių inkstų, skaudančios nu- 
garos ir spiegiančių padų, ir pasakyti Makraisui, kad jis sugebės ištesėti sa- 
vo pažadą. 

- Ko paprašysi? - garsiai paklausė Garetis. - Kai laimėsi? 
soje jo veidas raukšlėjosi ir traukėsi, lyg būtų maigomas milžiniškų rankų. 

- Plastmasinių pėdų, - sušnibždėjo jis. - Plastmasinių pėdų, Gareti. Šitas 
nupjausiu velniop, jei jos nebeatliks savo funkcijos. Aš užsidėsiu naujas 
plastmasines pėdas, o šitas įkišiu į skalbimo mašiną ir žiūrėsiu, kaip jos su- 
kasi, sukasi ir sukasi... 

- O aš maniau, kad tu paprašysi draugų, - nusivylė Garetis. Dusinantis ir 
pavergiantis triumfo jausmas užliejo jį. 

- Draugų? 

- Nes tu neturi nei vieno, - apgailestaudamas atsakė Garetis. - Mums vi- 
siems patiks stebėti, kaip tu miršti. Niekas nepasiges tavęs, Gari. Galbūt aš 
eisiu iš paskos ir nusispjausiu ant tavo ištaškytų smegenų. Galbūt taip ir pa- 
darysiu. O gal ir visi kiti. 

Tai beprotiška, beprotiška, tarsi galva plauktų pasroviui. Tai buvo pana- 
šu į momentą, kai jis orinio šautuvo vamzdžiu vožė Džimiui... kraujas... Dži- 
mio klyksmas... visa Garečio galva išsipūtė nuo laukinio primityvaus teisin- 
gumo. 

- Nedaryk to, - inkštė Barkovičius, - kodėl tu nori manęs nekęsti? Aš ne- 
noriu mirti kaip ir tu. Ko tu nori? Nori, kad aš gailėčiausi? Aš gailėsiuos! 
Aš... aš... 

- Mes visi apspjausime tavo smegenis, - lyg pamišęs kalbėjo Garetis. - Ir 
tu nori mane paliesti? 

Barkovičius pažvelgė į jį sumišusiomis tuščiomis akimis. 

- Aš... aš atsiprašau, - sušnibždėjo Garetis. Jis jautėsi degradavęs ir pur- 
vinas. Garetis paliko Barkovičių vieną. Būk prakeiktas, Makraisai, - galvo- 
jo jis. - Kodėl? Kodėl? 

Staiga nugriaudėjo šūviai, ir du ėjikai iškart parkrito negyvi: vienas 1š jų 
turėjo būti Barkovičius, /urėjo. Ir šįkart tai - Garečio kaltė, tai jis - žudikas. 

Bet Barkovičius nusikvatojo. Jis kikeno it kuoktelėjęs, daug garsiau už 
pačią minią. 

- Gareti! Gaaaretiiii! Aš šoksiu ant tavo kapo, Gareti! Aš šoooksiu... 

- Užsičiaupk! - suriko Abraomas. - Užsičiaupk, šūdžiau! 

Barkovičius liovėsi juoktis ir pradėjo verkšlenti. Ea 

- Eik velniop, - sumurmėjo Abraomas. 

- Na štai, - papriekaištavo Kolis Parkeris. - Tu privertei jį verkti, Abi, 
blogas berniuk. Dabar jis parbėgs namo ir pasiskųs mamytei. 

Barkovičius ir toliau verkšleno. Garečiui net oda pašiurpo nuo šito tuš- 
čio, šiugždančio garso. Jame nebuvo jokios vilties. 

- Ar mūsų blogulis pasiskųs mamytei? - sušuko Kvinsis. - Ach, Barko- 
vičiau, juk ne taip jau ir blogai? 

Palikit jį ramybėj, - Garetis sušuko savo mintyse, - palikit jį ramybėj, jūs 
visiškai nenutuokiate, kaip jam skauda. Bet kas čia per veidmainiška mintis? 
Juk jis pats troško Barkovičiaus mirties. Ir galėjo tai pripažinti. Jis troško, 
kad Barkovičius užverstų kanopas. 

O Stebinsas tikriausiai juokėsi tamsoje iš jų visų. 

Garetis paspartino žingsnį ir pasivijo Makraisą, kuris kėblino, apatiškai 
spoksodamas į minią. Minia godžiai spoksojo į jį. 

- Kodėl gi tau nepadėjus man nuspręsti? - paklausė Makraisas. 

- Žinoma. Tik nuspręsti ką? 

- Kas yra narve. Mes ar jie. 

Garetis nuoširdžiai nusikvatojo. 

- Visi. O tas narvas stovi Majoro namuose. 

Makraisas nenusijuokė. 

- Barkovičius jau ties bedugnės kraštu, ar ne? 

- Regis, taip. 

- Nebenoriu to matyti. Tai šlykštu. Ir nesąžininga. Tu kažką susimanai... 
imi kažko siekti... ir staiga to nebenori. Argi ne baisu, kad visos didžiosios 
tiesos - toks didžiulis melas? 

- Aš niekada negalvojau apie tai. Ar suvoki, jog jau beveik dešimt valan- 
dų? 

- Tarytum visą gyvenimą treniruotumeisi šokti su kartimi, nuvyktum į 
Olimpines žaidynes ir pasakytum: “Ir kodėl gi turėčiau šokti per tą kvailą 
kartelę?" 

- Aha. 

- Tu beveik susirūpinai, tiesa? - susierzinęs paklausė Makraisas. 

- Vis sunkiau susivaldyti, - prisipažino Garetis ir nutilo. 

Jau kurį laiką kažkas jį labai neramino. Prie jų prisijungė Beikeris. Ga- 
retis nužvelgė jį, po to Makraisą. 

- Ar matėt Olsono... ar matėt jo plaukus? Prieš užsidirbant bilietą? 

- Ir kuo jie buvo ypatingi? - paklausė Beikeris. 

- Jie buvo žili. 

- Ne, nesąmonė, - paprieštaravo Makraisas, nors jo balsas staiga tapo Ia- 
bai išsigandęs. - Na, tai buvo dulkės ar dar kas nors. 

- Jie buvo žili, - patvirtino Garetis. - Atrodo, tarsi jau amžių amžius 
žingsniuotume šiuo keliu. Būtent Olsono plaukai... tokie plaukai pirmąkart 
privertė mane susimąstyti apie tai, bet... galbūt tai kažkoks beprotiškas nę 
mirtingumas. 

Ši mintis siaubingai slėgė. Garetis nukreipė akis tiesiai į tamsą, jausda- 
mas švelnų vėjelio prisilietimą. 

- Aš einu, aš ėjau, aš eisiu, aš visada eisiu, - uždainavo Makraisas. - Ar 
išversti į lotynų kalbą? 

Mes užstrigome laike, - pamanė Garetis. 

Jų kojos judėjo, tik ne jie patys. Vyšniniai cigarečių spragtelėjimai mi- 
nioje, atsitiktinės prožektorių šviesos ar panašūs į žvaigždes blykstelėjimai 
danguje, keisti žemai pakibę žvaigždynai, fiksuojantys jų egzistavimą, su- 
siaurėjantys iki visiško išnykimo. 

- Br, - nusipurtė Garetis. - Galima išprotėti. 

- Teisingai, - pritarė Pirsonas ir nervingai sukikeno. 

Jie pradėjo kopti į ilgą, banguotą kalvą. Kelias buvo betoninis, kietas at- 
simušančioms pėdoms. Garečiui atrodė, kad per popieriaus plonumo batų 
padus jis jautė kiekvieną akmenuką. Judrus vėjelis gūsiais taršė saldainių po- 
pierėlius, spragėsių dėžutes ir kitas šiukšles ant kelio. Vietomis netgi tekda- 
vo bristi per šiukšlių krūvas. Taip nesąžininga, - savęs gailėdamasis mąstė 
Garetis. 

- Koks mūsų tolesnis maršrutas? - atsiprašančiu tonu pasiteiravo Makrai- 
sas. 

Garetis užsimerkė ir pabandė įsivaizduoti žemėlapį. 

- Neprisimenu visų mažų miestukų. Tuoj prieisime Levistoną - antrą pa- 
gal dydį vastijos miestą, didesnį už Augustą. Toliau trauksime pagrindine 
gatve. Anksčiau ji vadinosi Lisbono gatvė, bet dabar tai - Koterio Atminimo 
aveniu. Regis, Koteris buvo vienintelis vaikinas iš Meino, kada nors laimė- 
jęs Maratoną. Tai įvyko labai seniai. 

- Jis mirė, tiesa? - paklausė Beikeris. 

- Aha. Jis apako viena akimi ir baigė Maratoną pusiau aklas. Pasirodo, 
smegenyse susidarė kraujo krešulys. Jis mirė, praėjus maždaug savaitei po 
Maratono, - labai stengdamasis nusikratyti atsakomybės, Garetis pridūrė: - 
Tai buvo labai seniai. 

Kurį laiką visi tylėjo. Saldainių popierėliai traškėjo jiems po kojom ir pri- 
minė tolimo miško gaisro garsus. Iš minios iššovė vyšninės spalvos raketa. 
Garetis pastebėjo nežymias šviesas horizonte, prikausančias tikriausiai Le- 
vistonui ir Oburnui - dusetų, obušonų ir laveskų žemei, n0us parlons 
frangais ici" žemei. Staiga Garetis beprotiškai užsinorėjo kramtomosios gu- 
mos. 

- O po Levistono? 

- Eisime 196-uoju keliu, paskiau - 126-uoju iki Fryporto, kur išvysiu sa- 
vo mamą ir merginą. Taipgi ten išeisime į US-1 magistralę ir žingsniuosime 
jau iki galo. 

- Ilga magistralė, - sumurmėjo Makraisas. 

- Zinoma. 

Supoškėjo šūviai, ir jie pašoko. 

- Arba Barkovičius, arba Kvinsis, - tarė Pirsonas. - Nežinau... vienas iš jų 
vis dar eina... tai... 

Iš tamsos pasigirdo stingdantis Barkovičiaus juokas. 


* Čia mes kalbame prancūziškai (pranc.). 

- Dar ne, bestijos! Aš dar nenugaišau! Dar neeeeeeeee... 

Jo balsas vis kilo ir kilo, tarsi būtų išprotėjusi gaisro sirena. Staiga Bar- 
kovičiaus rankos pakilo į viršų lyg sumosavę sparnais balandžiai, ir Barko- 
vičius persiplėšė sau gerklę. 

- O, Dieve! - sudejavo Pirsonas ir apsivėmė. 

Ėjikai pasitraukė nuo Barkovičiaus, kuris ir toliau klykė, kikeno, draskė 
gerklę ir svirduliavo į priekį, atsukęs savo fatališką veidą perkreiptomis lū- 
pomis į dangų. 

Gaisro sirenos garsas ėmė nykti, o su juo ir pats Barkovičus. Jis nugriu- 
vo, ir kareiviai nušovė jį, gyvą ar mirusį. 

Garetis apsisuko ir vėl ėmė pėdinti pirmyn. Jis jautėsi dėkingas negavęs 
įspėjimo. Visų kitų veiduose atsispindėjo jo siaubo kopija. Barkovičius bai- 
gė savo spektaklį. Garečio nuomone, tai nereiškė nieko gero jiems visiems 
ir jų ateičiai šiame tamsiame, kruviname kelyje. 

- Aš nekaip jaučiuosi, - prabilo Pirsonas. Jis sausai sužiaukčiojo ir minu- 
tę ėjo susirietęs. - Oi. Nekaip. O, Dieve. Aš. Nekaip. Jaučiuosi. Oi. 

Makraisas pažvelgė į priekį. 

- Aš manau... norėčiau būti beprotis. 

Tiktai Beikeris tylėjo. Ir tai atrodė keista, nes staiga Garetis užuodė Lui- 
zianos sausmedį. Jis girdėjo varlių kvarkimą daubose. Jautė tingų cikadų, 
besigremžiančių į kietą kamieną septyniolikos metų miegui, zvimbimą. Ir 
matė Beikerio tetą, besisupančią krėsle užsisvajojusiomis, besišypsančiomis 
ir tuščiomis akimis, sėdinčią verandoje ir besiklausančią zvimbimo bei bal- 
sų, sklindančių iš seno “Philco" radijo imtuvo. Besisupančią, besisupančią ir 
besisupančią. Besišypsančią, mieguistą. It patenkintą katę, prisilaižiusią 
grietinės. 

Man nesvarbu, ar jūs laimėsite, ar ne, jei tik 
laimėsite. 
Vinsas Lombardi 
Buvęs "Green Bay Packers" treneris 


Dienos šviesa praslydo pro baltą rūko pasaulį. Garetis vėl žingsniavo 
vienas. Jis jau nebežinojo, keli iš jų pernakt užsidirbo bilietus. Galbūt pen- 
ki. Jo pėdos degė iš skausmo. Kiekvienąkart perkėlus svorį ant vienos iš jų, 
pėdą apimdavo agonija. Maudė ir užpakalį. Nugarą taipgi varstė siaubingi 
skausmai. Tačiau labiausiai skaudėjo pėdas. Jose tirštėjo kraujas, paversda- 
mas venas spageti makaronais. 

Ir vis dėlto jo vidų šildė susijaudinimas: iki Fryporto liko tik trylika my- 
lių. Dabar jie ėjo per Portervilį, ir minia vos galėjo juos įžiūrėti per tirštą rū- 
ką, tačiau nuo Levistono buvo ritmingai skanduojamas Garečio vardas. Ta- 
rytum pulsavo milžiniška širdis. 

Fryportas ir Dženė, - mąstė Garetis. 


341 


- Gareti? - balsas buvo pažįstamas, tik labai išsekęs. Makraisas. Jo veidas 
virto bjauria kaukole; akys karštligiškai degė. - Labas rytas. Išgyvenome, 
kad pakovotume dar vieną dieną. 

- Aha. Keli iškrito vakar naktį, Makraisai? 

- Šeši, - Makraisas atsidarė kiaulienos stiklainį, ištrauktą iš maisto diržo, 
ir ėmė kabinti pirštu. Jo rankos baisiai virpėjo. - Šeši po Barkovičiaus, - at- 
sargiai it senis jis įkišo stiklainį į vietą. - Pirsonas taip pat iškrito. 

- Tikrai? 

- Nedaug mūsų liko, Gareti. Tik dvidešimt šeši. 

- Taip, nedaug. 

Ėjimas pro rūką prilygo ėjimui pro besvorius dulkių debesėlius. 

- Mūsiškių irgi liko nedaug. Muškietininkų. Tu, aš, Beikeris, Abraomas, 
Kolis Parkeris. Ir Stebinsas. Jei nori jį priskaičiuoti. Ir kodėl gi ne? Kodėl, 
po šimts, ne? Priskaičiuokime ir Stebinsą, Gareti. Šeši muškietininkai ir dvi- 
dešimt ginklanešių. 

- Ar vis dar manai, kad aš laimėsiu? 

- Ar pavasariais čia visada tokie rūkai? 

- Ką nori pasakyti? 

- Ne, nemanau, kad tu laimėsi. Laimės Stebinsas, Rėjau. Niekas negali jo 
nualinti, jis - it deimantas. Sklinda gandas, jog Skremui iškritus, už Stebin- 
są statoma devyni prieš vieną. Viešpatie, jis atrodo beveik toks pat kaip ir 
pačioje pradžioje. 

Garetis linktelėjo, tarsi ir būtų to tikėjęsis. Jis susirado jautienos koncen- 
trato tūbelę ir ėmė valgyti. Ir ko tik jis dabar neatiduotų už jau seniai su- 
šlamštą žalią Makraiso mėsainį. 

Makraisas sušnirpštė ir persibraukė ranka per nosį. 

- Argi tau neatrodo keista? Po viso to grįžti į tėviškę? 

Garetis pajuto, kaip šiltas susijaudinimas vėl užlieja kūną. 

- Ne. Tai atrodo pats natūraliausias dalykas pasaulyje. 

Jie nusileido nuo ilgos kalvos, ir Makraisas pažvelgė į baltą, rūko ap- 
trauktą iškabą. 

- Rūkas tirštėja. 

- Tai nebe rūkas, o lietus. 

Lietus krito iš lėto, tarsi neketindamas ilgai liautis. 

- Kur Beikeris? 

- Kažkur gale, - atsakė Makraisas. 

Be žodžių - žodžiai tapo nebereikalingi - Garetis pradėjo atsilikinėti. Ke- 
lias vingiavo pro eismo salelę, aptriušusį Portervilio poilsio centrą su pen- 
kiais boulingo takeliais bei juodą Vyriausybės prekybos pastatą su didžiuliu 
“GEGUŽĖ - JŪSŲ LYTIES PATVIRTINIMO MĖNUO“ užrašu lange. 

Rūke Garetis nepastebėjo Beikerio ir atsidūrė prie Stebinso. Kietas it 
deimantas, taip pasakė Makraisas. Tačiau šiame deimante jau matyti plyše- 
liai, - pamanė Garetis. Dabar jie žingsniavo palei didžiulę, mirtinai užterštą 
Androskogino upę. Kitoje pusėje it purvina viduramžių pilis iš rūko kyšojo 
Portervilio audimo kompanijos - tekstilės fabriko bokšteliai. 

Stebinsas nepakėlė akių, tačiau Garetis žinojo, jog šis suvokė jo buvimą. 
Garetis nieko nepasakė, kvailai pasiryžęs priversti Stebinsą prabilti pirmą. 
Kelias vėl darė vingį. Akimirką minia dingo, kai jie užlipo ant tilto per An- 
droskogino upę. Po jais čiurleno tamsus ir sūrus vanduo su geltonomis pu- 
tomis pakraščiuose. 

- Na? 

- Pataupyk kvėpavimą, - patarė Garetis. - Tau jo dar prireiks. 

Jie pasiekė tilto galą, ir minia vėl pasitiko juos, pradėjusius kopti į Brik- 
jardo kalvą. Tai buvo ilga, stati ir vingiuota kalva. Upė tekėjo jiems iš kai- 
rės, o dešinėje driekėsi beveik vertikali įkalnė. Ziūrovai laikėsi įsikibę į me- 
džius, krūmus ar vienas į kitą ir skandavo Garečio vardą. Kartą jis susitiki- 
nėjo su mergina, kuri gyveno ant Brikjardo kalvos, mergina vardu Karolina. 
Dabar ji jau buvo ištekėjusi ir turėjo vaiką. Ji būtų atsidavusi jam, tačiau Ga- 
retis buvo jaunas ir gana kvailas. 

Priekyje Parkeris uždusęs sušnibždėjo “po paraliais!*, nors minia beveik 
užgožė jo balsą. Garečio kojos tirtėjo, grasindamos suminkštėti, tačiau tai 
buvo paskutinė didelė kalva iki Fryporto. O po to jau nebesvarbu. Jei jis eis 
velniop, taip ir bus. Galų gale ėjikai pasiekė viršūnę (Karolina turėjo gražią 
krūtinę, ji dažnai vilkėdavo kašmyro megztinius), ir truputį šnopuodamas 
Stebinsas vėl paklausė: 

- Na? 

Nuaidėjo šūviai, ir berniukas vardu Čarlis Fildas iškrito iš Maratono. 

- Na, nieko. Ieškojau Beikerio, o sutikau tave. Makraisas mano, kad tu 
laimėsi. 

- Makraisas - idiotas, - ramiai atsakė Stebinsas. - Ar tikrai tiki, kad išvy- 
si savo merginą, Gareti? Tokioje minioje? 

- Ji stovės priekyje. Ji turi leidimą. 

- Farai bus taip užsiėmę, kad neturės laiko pravesti ją iki pirmos eilės. 

- Tai netiesa, - Garetis atkirto atžagariai, nes Stebinsas išsakė giliausią jo 
baimę. - Kodėl tu taip sakai? 

- Vis tiek tu nori pamatyti ne ją, o savo motiną. 

- Ką? 

- Ar nežadi jos vesti, kai suaugsi, Gareti? To nori beveik visi maži ber- 
niukai. 

- Tu pamišęs! 

- Tikrai? 

- Taip! 

- Ir kodėl tu manai esąs nusipelnęs laimėti, Gareti? Tu - antrarūšis inte- 
lektualas, antrarūšis fiziniu požiūriu, ir, ko gero, turintis antrarūšį libido. Ga- 
reti, galiu lažintis iš mano šuns, kad tu niekada nekišai savo daikčiuko į sa- 
vo merginą. 

- Užčiaupk savo prakeiktą srėbtuvę! 

- Tu juk nekaltas, tiesa? Galbūt net truputį “žydras". Tik truputį? Nebi- 
jok. Pasakyk tėtei Stebinsui. 

- Aš pergyvensiu tave, net jei man reikės žingsniuoti iki Virdžinijos, pi- 
gus niekšeli! - Garetis net drebėjo iš pykčio. Jis dar niekada nebuvo toks įtūžęs. 

- Viskas gerai, - nuramindamas tarė Stebinsas. - Aš suprantu. 

- Kalės vaike! Tu!.. 

- Štai ir įdomus žodis. Kodėl tu jį pavartojai? 

Akimirką Garetis neabejojo, kad tuoj pat puls Stebinsą arba nualps iš 
pykčio, tik to neatsitiko. 

- Net jei reikės nužingsniuoti iki Virdžinijos, - pakartojo jis. - Net iki pa- 
čios Virdžinijos. 

Stebinsas pasitempė ir mieguistai išsišiepė. 

- O aš jaučiuosi galįs žingsniuoti iki Floridos, Gareti. 

Garetis atsitraukė nuo Stebinso, vėl pradėdamas ieškoti Beikerio ir jaus- 
damas, kaip pyktis ir įtūžis virsta pulsuojančia gėda. Tikriausiai Stebinsui jis 
atrodė lengvas taikinys. Ko gero, taip ir buvo. 

Beikeris kėblino šalia nepažįstamo berniuko, nuleidęs galvą ir krutinda- 
mas lūpas. 

- Sveikas, Beikeri, - pasisveikino Garetis. 

Beikeris krūptelėjo ir nusipurtė it šuo. 

- Gareti, tai tu. 

- Aha, aš. 

- Aš sapnavau ir regėjau labai siaubingą, neįtikėtinai tikrą sapną. Kiek 
valandų? 

Garetis žvilgtelėjo į laikrodį. 

- Beveik be dvidešimt septynios. 

- Kaip manai, ar visą dieną lis? 

- Aš... oi! - praradęs pusiausvyrą, Garetis pakrypo į priekį. - Atplyšo pra- 
keiktas bato kulnas. 

- Atsikratyk abiejų, - patarė Beikeris. - Vinukai pradės badyti kulną. Be 
to, tau teks smarkiau eiti, kad išlaikytum pusiausvyrą. 

Garetis nuspyrė vieną batą, ir jis, nuskriejęs iki pat minios, liko gulėti it 
koks mažas nususęs šunytis. Minia iškart ištiesė rankas bato link. Vienas pa- 
čiupo jį, kitas - atėmė, ir prasidėjo žiauri kova. Kitas batas nenorėjo nusi- 
mauti: pėda jame sutino. Garetis atsiklaupė, gavo įspėjimą, atrišo batą ir nu- 
traukė jį nuo kojos. Tada pasvarstė, ar mesti batą į minią, bet paliko jį gulėti 
ant kelio. Staiga Garetį užliejo nesuprantamo nusivylimo banga: Aš prara- 
dau savo batus. Aš praradau savo batus. 

Asfaltas buvo šaltas. Kojinių liekanos greitai permirko. Abi pėdos atro- 
dė keistos ir gremėzdiškos. Nusivylimas virto gailesčiu pėdoms. Garetis pa- 
sivijo Beikerį, taip pat žingsniuojantį be batų. 

- Aš jau beveik žlugęs, - paprastai tarė Beikeris. 

- Mes visi žlugę. 

- Prisiminiau visus gražius man atsitikusius dalykus. Kaip pirmąsyk nu- 
sivedžiau merginą į šokius ir girtas dičkis ėmė kabinėtis prie mūsų, tad aš iš- 
sivedžiau jį laukan ir prispardžiau jam šikną. Man pavyko, nes jis buvo vi- 
siškai nusitašęs. O ta mergina žiūrėjo į mane, tarsi būčiau pats nuostabiau- 
sias dalykas po vidaus degimo variklio. Mano pirmas motociklas. Pirmą kar- 
tą perskaityta Vilkio Kolinso knyga “Moteris baltais drabužiais"... tai mano 


344 


mėgstamiausia knyga, Gareti, jei kada nors kas nors tavęs paklaustų. Kaip 
sėdžiu pusiau įmigęs prie kažkokios kūdros su meškere rankoje ir tūkstan- 
čiais traukiu vėžiukus. Kaip guliu galiniame kieme ir snaudžiu, užsidėjęs 
“Popeye" komiksą ant veido. Aš mąstau apie tuos dalykus, Gareti. Tarsi bū- 
čiau senas ir imčiau vaikėti. 

Ankstyvas ryto lietutis krito sidabru. Netgi minia atrodė tylesnė. Veidus 
jau buvo galima įžiūrėti tarytum pro vandeniu aptaškytą stiklą. Tai buvo iš- 
blyškę veidai išsprogusiomis akimis, paslėpti po skrybėlėmis, skėčiais ar iš- 
skleistais laikraščiais. Garetis pajuto didžiulį skausmą savyje ir norą rėkti, 
tačiau jis nevaliojo to padaryti, kaip ir paguosti Beikerio, kad visai gera mir- 
ti. Galbūt, tai tiesa, o gal ir ne. 

- Tikiuosi, nebus tamsu, - tęsė Beikeris. - Tik tiek ir tikiuosi. Jei yra po- 
mirtinis... pomirtinis gyvenimas, tikiuosi, jis ne tamsus. Ir tikiuosi, kad gali- 
ma prisiminti. Nenorėčiau amžių amžius klaidžioti tamsoje, nežinodamas, 
kas aš, ką ten veikiu, ar kad kažkada viskas buvo kitaip. 

Garetis jau žiojosi atsakyti, bet šūviai jį nutildė. Ir vėl baigėsi protarpis, 
kurį taip tiksliai nuspėjo Parkeris. Beikeris iškreipė lūpas. 

- To aš labiausiai ir bijau. To garso. Kodėl mes tai padarėme, Gareti? 
Tikriausiai mums pasimaišė protas. 

- Tikrai nematau jokios konkrečios priežasties. 

- Mes tik pelytės pelėkautuose. 

Maratonas tęsėsi. Lietus nesiliovė. Jie žingsniavo pro Garečiui pažįsta- 
mas vietoves: negyvenamus sugriuvusius namelius, apleistą mažytę mokyk- 
lą, kurią pakeitė naujas jungtinis pastatas, vištides, pakeltus ant kaladžių se- 
nus sunkvežimius ir naujai suartus laukus. Garetis virpėjo iš susijaudinimo, 
kelias tarytum skriejo pro šalį. Kojos atgavo savo vikrumą. Bet galbūt Ste- 
binsas neklydo - galbūt jos ten nebus. Bent jau reikia iš anksto tam pasi- 
ruošti. 

Per išretėjusias gretas atskriejo gandas, jog vieną iš pirmaujančių bemniu- 
kų ištiko apendicito priepuolis. 

Anksčiau Garetis būtų sunerimęs, bet dabar galvojo tik apie Dženę ir 
Fryportą, jo laikrodžio rodyklės gyveno savo velnišką gyvenimą. Liko tik 
penkios mylios. Jie kirto Eryporto miesto liniją. Kažkur priekyje Dženė ir jo 
motina jau stovėjo priešais Vulmano laisvos prekybos centro superinarketą, 
kaip jie ir buvo susitarę. 

Dangus truputį išsigiedrino, tačiau liko debesuotas. Lietus virto užsispy- 
rusia dulksna. Kelias tapo tamsiu veidrodžiu, juodu ledu, kuriame Garetis 
beveik įžvelgė savo perkreiptą veido atspindį. Jis perbraukė ranka per kak- 
tą. Ji tiesiog degė. Džene, o, Džene. Privalai žinoti, kad aš... 

Berniukas, kuriam skaudėjo šoną, buvo 59-as numeris Klingermanas. Jis 
pradėjo klykti. Greitai klyksmas tapo monotoniškas. Garetis prisiminė paties 
stebėtą Maratoną - irgi Fryporte - ir berniuką, monotoniškai kartojantį: Aš 
nebegaliu. Aš nebegaliu. Aš nebegaliu. 

Klingermanai, - mąstė Garetis. - Užčiaupk srėbtuvę. 

Tačiau Klingermanas ir toliau pėdino, klykdamas nesavu balsu, abiejo- 
mis rankomis užsiėmęs už šono, o Garečio laikrodžio rodyklės ir toliau su- 
ko ratus. Dabar jau buvo penkiolika po aštuonių. Tu būsi ten, Džene, tiesa? 
Taip. Gerai. Aš nebežinau, ką tu man reiški, bet žinau, jog esu gyvas ir man 
reikia, kad būtum ten ir galbūt duotum ženklą. Tik būk ten. Būk ten. 

Pusė devynių. . 

- Ar mes artėjame prie to sumauto miesto, Gareti? - pašaukė Parkeris. 

- O koks tau skirtumas? - atkirto Makraisas. - Tavęs ten tikrai nelaukia 
jokia mergina. 

- Aš visur turiu merginų, kvailas asile. Jos tik pažiūri į šitą veidą ir pri- 
varo į savo šilkines kelnaites. 

“Šitas" veidas dabar buvo išsekęs ir sulysęs, vos beprimenantis neseniai 
buvusiįjį. 

Be penkiolikos devynios. 

- Sulėtink tempą, bičiuli, - patarė Makraisas, kai Garetis prisivijo jį ir 
ėmė lenkti. - Patausok jėgas vakarui. 

- Negaliu. Stebinsas sakė, kad jos ten nebus. Kad nebus kam pravesti ją 
pro minią. Turiu sužinoti... Turiu... 

- Nusiramink. Stebinsas netgi priverstų savo motiną išgerti nuodų, jei tik 
tai padėtų jam laimėti. Neklausyk jo. Ji bus ten. 

- Bet... 

- Jokių bet, Rėjau. Sulėtink tempą ir gyvenk toliau. 

- Pasilik tas sušiktas banalybes sau! - sušuko Garetis. Jis apsilaižė lūpas 
ir uždėjo drebančią ranką ant veido. - A... atleisk. Man nereikėjo šaukti. Ste- 
binsas taipgi sakė, kad aš noriu pamatyti tik savo motiną. 

- Negi nenori jos pamatyti? 

- Žinoma, kad noriu! Ką, po velnių, tu manai, aš... ne... taip... aš nežinau. 
Kartą aš turėjau draugą. Jis ir aš... mes... mes nusimetėme drabužius... ir ji... 
ji... 

- Gareti, - Makraisas palietė jo petį. Klingermanas klykė it skerdžiamas. 
Kažkas iš pirmų gretų paklausė, ar jis nenorėtų selterio. Ši replika sukėlė 
visuotinį juoką. — Tu byri į šipulius, Gareti. Nusiramink. Nesugadink visko. 

- Atsiknisk! - suriko Garetis. Jis prispaudė kumštį prie lūpų ir sukando jį. 
Po sekundės Garetis tarė: - Tik palik mane ramybėje. 

- Gerai. Žinoma. 

Makraisas pasišalino. Garetis norėjo pašaukti jį, bet nevaliojo. 

Pagaliau jau ketvirtą kartą išaušo devinta valanda ryto. Jie pasuko kai- 
rėn, kirto 295-ąją magistralę ir įžengė į Fryportą. Priešaky matėsi “Dairy 
Joy" kavinukė, kur jiedu su Džene mėgdavo užsukti po kino. Ėjikai pasuko 
į dešinę ir susijungė su US-1, kurią kažkas pavadino ilga magistrale. Kad ir 
kaip ten būtų, tai paskutinė magistralė. 

Garečio laikrodžio rodyklės tarytum ketino iššokti iš ciferblato. Prieky- 
je.bolavo miesto centras. Vulmano supermarketas stovėjo dešinėje. Garetis 
jau matė šį šlykštų pastatą, besislepiantį už klaidinančio fasado. Kaspinai vėl 
ėmė kristi ant galvų. Nuo lietaus jie permirko, pasidarė lipnūs ir negyvybin- 

gi. Minia šėlo. Kažkas įjungė miesto gaisrinės sireną, ir ji klykė kartu su 
Klingermanu. Sirena ir Klingermanas sudarė košmarišką duetą. 

Įtampa užpildė Garečio venas, prikimšdama jas varinių vielų. Garetis 
girdėjo plakant širdį krūtinėje, gerklėje ir galiausiai - tarp akių. Du šimtai 
jardų. Žiūrovai vėl skandavo jo vardą (RĖJAU-RĖJAU-TIK Į PRIEKĮ), ta- 
čiau minioje dar nesimatė nė vieno pažįstamo veido. 

Garetis pasislinko į dešinę kelio pusę, kol žmonių rankos mataravo tik 
per colį nuo jo: viena ilga raumeninga ranka net sugriebė jam už marškinių, 
ir Garetis atšoko, tarsi vos neįtrauktas kūlimo mašinos. Kareiviai laikė šau- 
tuvus, nutaikytus į jį, pasiruošę šauti, jei tik jis sumanytų dingti žmonių jū- 
roje. Liko vos šimtas jardų. Garetis matė didžiulę rudą Vulmano iškabą, bet 
nei motinos, nei Dženės. Dieve, o, Dieve, Stebinsas neklydo... ir net jei jos 
čia, tai kaip jam pastebėti jas šioje ošiančioje žmonių masėje? 

Garetis dusliai sugargaliavo. Garsas atrodė panašus į išvemtą mėsos ga- 
balą. Jis suklupo ir vos nepargriuvo ant žemės. Stebinsas neklydo. Garetis 
norėjo sustoti ir toliau nebeiti. Jį užliejo nusivylimo ir praradimo jausmo 
banga. Kokia prasmė? Ir kokia dabar prasmė? 

Sirena kaukė, minia šaukė, Klingermanas klykė, lietus lijo, o jo mažytė 
iškankinta siela slydo iš sąmonės, aklai daužydamasi į jos sieneles. 

Nebegaliu tęsti. Nebegaliu, nebegaliu, nebegaliu. Tačiau pėdos nešė Ga- 
retį į piekį. Kur aš? Džene? Džene?.. DŽENE! 

Garetis išvydo ją. Dženė mojavo žydru šilkiniu šalikėliu, kurį jis pado- 
vanojo jai gimtadienio proga. Lietus blizgėjo jos plaukuose lyg perlai. Mo- 
tina stovėjo šalia jos, vilkinti paprastą juodą paltą. Abi buvo įstrigusios mi- 
nioje, kuri stumdė jas į šalis. Televizijos kamera iškišo savo idiotišką snukį 
virš Dženės peties. 

Garečio viduje grasino atsiverti didžiulė žaizda. Infekcija žalia srovele 
bėgo iš jo. Garetis nevėkšliškai pasileido tekinas. Suplyšusios kojinės plaz- 
deno apie sutinusias pėdas. 

- Džene! Džene! 

Garetis girdėjo mintį, tačiau pačių žodžių - ne. Televizijos kamera entu- 
ziastingai filmavo jį. Ūžesys buvo nepakeliamas. Garetis matė, kaip Dženės 
lūpos ištaria jo vardą, ir jis privalėjo pasiekti ją, privalėjo... 

Kažkieno ranka sulaikė jį. Makraisas. Kareivis per savo garsiakalbį pa- 
skelbė abiems po pirmą įspėjimą. 

- Tik ne į minią! - tiesiai į ausį šaukė Makraisas. Skausmas pervėrė Ga- 
rečio galvą. 

- Paleisk mane! 

- Aš neleisiu tau pražudyti save, Rėjau! 

- Po velnių, paleisk mane! 

- Ar nori mirti jos glėbyje? Ar to nori? 

Laikas bėgo. Dženė verkė. Garetis matė ašaras ant jos skruostų. Jis išsi- 
laisvino iš Makraiso gniaužtų ir vėl puolė prie Dženės. Iš vidaus kilo piktas 
verksmas. Garetis norėjo miego, kurį ras jos glėbyje. Jis mylėjo ją. 

"Rėjau, aš tave myliu. 

Garetis išskaitė jos lūpose. 

Makraisas vis dar nuo jo nesitraukė. Televizijos kamera žvelgė į jį. Aki- 
mirką Garetis išvydo savo mokyklinę klasę. Jie mojavo didžiule vėliava, ku- 
ri išpūstą iki Godzilos dydžio vaizdavo jo paties veidą iš mokyklos metraš- 
čio. Jis šypsojosi sau, o tuo metu tikrasis Garetis verkė, braudamasis prie 
Dženės. 

Antrasis įspėjimas pasigirdo iš ruporo it Dievo balsas. 

Džene... 

Ji ištiesė jam rankas, ir jos susilietė. Jos vėsios rankos. Jos ašaros... 

Jo motina. Ji tiesė savo rankas... 

Garetis sugriebė jas. Vienoje rankoje laikė Dženės delną, kitoje - moti- 
nos. Jis palietė jas. Misija baigta. 

Tai tęsėsi, kol Makraisas nesučiupo Garečio už peties. Žiaurusis Makrai- 
sas. 

- Paleisk mane! Paleisk mane! 

- Tu tikriausiai labai nekenti jos! - į ausį sušuko Makraisas. - Ko tu nori? 
Mirti, žinodamas, kad jos abi apsitaškys tavo pasmirdusiu krauju? Ar šito 
nori? Dėl Dievo meilės, eime! 

Jis pasipriešino, bet Makraisas buvo stiprus. Galbūt Makraisas teisus. 
Garetis dirstelėjo į Dženę. Jos akys išsiplėtė iš nerimo. Motina ragino eiti. O 
Dženės lūpose išskaitė žodžius it prakeikimą: Eik! Eik! 

Žinoma, aš turiu eiti, - bukai mąstė Garetis. - Juk aš - Meino numylėti- 
nis. Tą sekundę jis neapkentė Dženės, nors jis tegalėjo sugauti ją - ir savo 
motiną - spąstais, kuriuos paspendė pačiam sau. 

Išdidžiai it griaustinis nugriaudėjo trečias įspėjimas jam ir Makraisui. 
Minia truputį pritilo ir ėmė godžiai laukti. Dženės ir motinos veiduose pasi- 
rodė panika. Motinos rankos pakilo prie veido, ir Garetis prisiminė Barko- 
vičiaus rankas, it balandžių sparnai pakylančias prie kaklo ir perplėšiančias 
gerklę. 

- Jei nori tai padaryti, daryk už kito kampo, šūdžiau! - suriko Makraisas. 

Garetis pradėjo žliumbti. Makraisas vėl nugalėjo jį. Makraisas buvo labai 
stiprus. 

- Gerai, - tarė Garetis, nežinodamas, ar Makraisas išgirs jį. Jis pradėjo ei- 
ti. - Gerai, gerai, paleisk mane, kol dar nesulaužei raktikaulio. 

Garetis sušnirpštė, sužaksėjo ir nusivalė nosį. 

Makraisas paleido jį, pasiruošęs vėl sugriebti. 

Grįžtelėjo atgal, tačiau jos jau buvo'dingusios minioje. Jis mąstė, jog nie- 
kada nepamirš tos panikos jų akyse bei staiga atimto pasitikėjimo ir tikrumo 
jausmo. Garetis beveik nepastebėjo mojuojančio žydro šalikėlio. 

Jis pasisuko į kelią nežiūrėdamas į Makraisą, ir kliuvinėjančios išdavi- 
kiškos pėdos nunešė jį tolyn nuo miesto. 

Pasirodė kraujas! Listonas svirduliuoja! 
Klėjus talžo jį savo kombinacijomis!.. 
Baigia uždaužyti! Klėjus žudo jį! Klėjus žudo jį! 
Ponios ir ponai, Listonas parkrito! 
Sonis Listonas parkrito! Klėjus šoka... 
mojuoja... šaukia žiūrovams! 
O, ponios ir ponai, aš net nežinau, kaip 
jums apsakyti šį reginį! 
Radijo komentatorius 
Antra Klėjaus-Listono kova 


Tubinsas išprotėjo. 

Tai buvo nedidukas berniukas su akiniais ir strazdanotu veidu. Jis mū- 
vėjo ant klubų pakibusius džinsus, kuriuos nuolat timpčiojo aukštyn. Jis 
daug nekalbėjo, tačiau atrodė gan malonus, kol neišprotėjo. 

- KEKŠĖ! - atsukęs veidą į lietų postringavo Tubinsas, o lietaus lašeliai 
varvėjo nuo jo akinių ant skruostų, lūpų ir smakro. - MŪSŲ TARPE YRA 
BABILONO KEKŠĖ! JI GULINĖJA GATVĖSE IR SKEČIA KOJAS 
ANT PURVINO GRINDINIO! GĖDA! GĖDA! SAUGOKITĖS BABILO- 
NO KEKŠĖS! JOS LŪPOS SALDŽIOS, TAČIAU ŠIRDIS PIKTA IR 
KARTI... 

- Ir ji serga triperiu, - nuvargusiu balsu pridūrė Kolis Parkeris. - Dieve, 
jis blogesnis ir už Klingermaną, - jis pakėlė balsą. - Griūk negyvas, Tubi! 

- KEKŠIŲ PIRKLYS IR KEKŠIŲ ŠEIMININKAS! - šūktelėjo Tubin- 
sas. - GĖDINGAS! NEŠVARUS! 

- Kad įį kur galas, - murmėjo Parkeris. - Aš pats jį užmušiu, jei neužsi- 
čiaups. 

Jis perbraukė drebančiais pirštais per lūpas, nuleido juos iki diržo ir gal 
trisdešimt sekundžių knebinėjo jį, kol atsegė gertuvę. Keldamas prie lūpų, 
Parkeris vos jos neišmetė ir pusę išpylė pro šalį. Jis pradėjo tyliai verkšlenti. 

Buvo trys valandos po pietų. Už jų liko Portlendas ir Pietų Portlendas. 
Prieš penkiolika minučių jie pražingsniavo pro peršlapusį plazdenantį plaka- 
tą, skelbiantį, jog iki sienos su Niū Hamšynu - tik 44 mylios. 

Tik, - mąstė Garetis. - Tik, koks kvailas mažas žodelis. Ir koks idiotas 
įsikalė sau į galvą, jog toks kvailas mažas žodelis išvis reikalingas. 

Garetis pėdino šalia Makraiso, tačiau nuo Fryporto šis beveik nekalbėjo 
su juo. Garetis ir pats nedrįso kalbinti Makraiso. Jis vėl jautėsi skolingas, ir 
jam buvo gėda. Gėda, nes Garetis žinojo nepadėsiąs Makraisui, jei būtų to- 
kia galimybė. Dženė išnyko, motina - taip pat. Negrįžtamai ir amžinai. Ne- 
bent jis laimėtų. O dabar Garetis beprotiškai troško laimėti. 

Keista. Tai buvo pirmas kartas, kai jis užsinorėjo laimėti. Net startuoda- 
mas, kai buvo kupinas jėgų (tada, kai dar dinozaurai gyveno žemėje), Gare- 
tis netroško laimėti. Tada jis tik priėmė mestą iššūkį. Tačiau ant šautuvų 

nepakibo raudonos vėliavėlės su užrašu “PYKŠT"'. Tai buvo ne beisbolo 
rungtynės. Tai buvo tikra. 

O gal jis visąlaik tai žinojo? 

Kai nusprendė, jog nori laimėti, kojas ėmė skaudėti dar labiau, o įkvė- 
piant skausmas perverdavo krūtinę. Ryškėjo karštligės simptomai - galbūt 
Garetis užsikrėtė nuo Skremo. 

Garetis troško laimėti, tačiau net Makraisas negalėjo nutempti jo už ne- 
matomos finišo linijos. Garetis netikėjo galįs laimėti. Seštoje klasėje jis lai- 
mėjo mokyklos rašybos konkursą" ir buvo išsiųstas į rajoninį konkusą, ta- 
čiau rajono teisėjas pasirodė esąs ne panelė Petri, kuri leisdavo pasitaisyti. 
Ach, ta minkštaširdė panelė Petri. Garetis stovėjo įsižeidęs, neabejodamas, 
kad įsivėlė klaida, bet, deja. Jis paprasčiausiai nebuvo pats geriausias tada, 
nebus ir dabar. Taip, jis sugebėjo ilgai išsilaikyti, bet ne iki galo. Kojos jau 
seniai peržengė visas sustabarėjimo ir skausmo ribas, o iki kūnas visiškai at- 
sisakys paklusti, liko tik vienas žingsnis. 

Nuo Fryporto tik trys ėjikai užsidirbo bilietus. Vienas iš jų - nelaimin- 
gasis Klingermanas. Garetis žinojo, ką galvojo likusieji. Per daug dalyvių iš- 
krito, kad būtų galima sustoti. Tik ne dabar, kai liko tik dvidešimt ėjikų. Jie 
eis, kol kūnas ar protas subyrės į šipulius. 

Jie kirto tiltą, jungiantį mažo upeliuko krantus. Nugriaudėjo šūviai, mi- 
nia suošė, ir Garetis pajuto, kaip užsispyrusi viltis vos vos sukirba tolimiau- 
siame sąmonės kamputyje. 

- Ar tau patinka tavo mergina? 

Abraomas atrodė panašus į Batano žygio auką. Dėl kažkokios nepaaiški- 
namnos priežasties jis buvo nusiplėšęs striukę bei marškinius, apnuogindamas 
savo kaulėtą krūtinę. 

- Aha, - atsakė Garetis. - Tikiuosi, man pavyks sugrįžti pas ją. 

Abraomas nusišypsojo. 

- Tikiesi? Taip, pradedu prisiminti, kaip tas žodis atrodo. Ar tai Tubin- 
sas? 

Garetis įsiklausė, bet išgirdo tik minios šūksnius. 

- Taip, ačiū Dievui. Ko gero, Parkeris užkeikė jį. 

- Aš vis kartoju sau, jog man tereikia dėlioti pėdas vieną priešais kitą. 

- Aha. Einant. 

Abraomas atrodė sumišęs. 

- Gareti... nemalonu sakyti... 

- Kas yra? 

Abraomas nutilo. Garečiui jo batai pasirodė siaubingai sunkūs (Garečio 
pėdos buvo basos, sušalusios ir nubrozdintos). Jie šiūravo ir klapsėjo į kelią, 
kuris išsiplėtė iki trijų juostų. Dabar minia nebeatrodė tokia rėksminga ir to- 
kia siaubingai artima, kaip einant nuo Augustos. 

Abraomas atrodė pasimetęs kaip niekada. 

- Tai labai nemalonu. Nežinau, kaip ir pasakyti. 

Garetis sumišęs patraukė pečiais. 


* Konkursas, iš kurio dalyviai iškrenta, neteisingai parašę žodį. (Vert. past.) 

- Sakyk, kaip yra. 

- Gerai. Mes dėl šio to susitarėme. Visi likusieji. 

- Galbūt net pasirašėte? 

- Tai lyg... lyg pasižadėjimas. 

- Tikrai? 

- Niekam nebepadėti. Arba manytis pačiam, arba pasitraukti. 

Garetis žvilgtelėjo į savo kojas. Įdomu, kada paskutinįsyk jis jautėsi al- 
kanas ir kada nualps, jei ir toliau nieko nevalgys. Garetis pagalvojo, kad Ab- 
raomo batai lygiai tokie pat kaip ir Stebinso: su jais gali nueiti net iki Auk- 
sinių Vartų tilto, ir jiems nieko neatsitiks, nebent nutrūktų batų raištelis... 
bent jau taip tie batai atrodė. 

- Tai atrodo labai beširdiška, - galų gale atsakė Garetis. 

- Pati situacija irgi gana beširdiška. 

Abraomas vengė žiūrėti į akis. 

- Ar jau su visais kalbėjais apie tai? 

- Dar ne. Tik su kokiu tuzinu. 

- Aha, tai tikrai nemalonu. Suprantu, kaip tau sunku apie tai kalbėti. 

- Ir kiekvienąkart vis sunkiau. 

- O ką jie atsakė? - Garetis puikiai žinojo, ką jie atsakė. 

- Jie sutinka. 

Garetis prasižiojo atsakyti, bet vėl sučiaupė lūpas. Nužvelgė priešais 
žirgliojantį Beikerį. Beikerio džinsai buvo permirkę. Jis ėjo panarinęs galvą. 
Vienas klubas keistai kilnojosi, kairė koja buvo stipriai sutraukta. 

- Kodėl tu nusimetei marškinius? - staiga Garetis paklausė Abraomo. 

- Nuo jų man niežėjo odą. Man prasidėjo dilgėlinė ar kažkas panašaus. 
Marškiniai buvo sintetiniai, galbūt sintetika man sukelia alergiją, iš kur, po 
velnių, man žinoti? Tai ką pasakysi, Rėjau? 

- Atrodai panašus į nusidėjėlį. 

- Ką pasakysi? Taip ar ne? 

- Galbūt aš skolingas Makraisui. 

Makraisas žingsniavo visai šalia, tačiau dėl minios triukšmingumo buvo 
sunku pasakyti, ar jis girdėjo judviejų pokalbį. Nagi, Makraisai, - mąstė Ga- 
retis. - Pasakyk jam. Kad aš tau nieko neskolingas. Nagi, kalės vaike. Tačiau 
Makraisas nepratarė nė žodžio. 

- Gerai, priskaičiuok ir mane, - sutiko Garetis. 

- Puiku. 

Aš tik gyvulys, tik purvinas, pavargęs, kvailas gyvulys. Tu tai padarei. 
Parsidavei. 

- Jei bandysi kam nors padėti, mes tavęs nesustabdysim. Tai prieštarautų 
taisyklėms. Bet tu būsi išbrauktas iš mūsų rato. Be to, tu sulaužysi pasižadė- 
jimą. 

- Aš nė nemėginsiu. 

- Tas pats galios ir tam, kuris bandys padėti tau. 

- Aha. 

- Cia nieko asmeniška. Pats žinai, Rėjau. Bet mes priversti taip elgtis. 

- Tapk kiaule arba mirk. 

- Teisingai. 

- Nieko asmeniška. Mes tik grįžtam į džiungles. 

Akimirką Garetis neabejojo, kad Abraomas įsižeis, tačiau šis tik gailiai 
atsiduso. Galbūt Abraomas jautėsi pernelyg pavargęs, kad įsižeistų. 

- Tu sutikai. Aš tau tai priminsiu, Rėjau. 

- Galbūt man reikėtų pasipūsti ir atsakyti, kad laikysiuos pasižadėjimo, 
nes to reikalauja mano savigarba. Tačiau pasakysiu tiesiai šviesiai. Aš noriu 
pamatyti, kaip tu užsidirbi bilietą, Abraomai. Ir kuo greičiau, tuo geriau. 

Abraomas apsilaižė. 

- Aha. 

- Neblogi batai, Abi. 

- Taip. Bet jie velniškai sunkūs. Nori toliau nukeliauti, turi tempti papil- 
domą svorį. 

- Vasarinio bliuzo iš galvos neišmesi, tiesa? 

Abraomas nusikvatojo. Garetis nužvelgė Makraisą. Jo veido nebuvo 
įmanoma įskaityti. Galbūt jis išgirdo, o galbūt ir ne. Lietus tapo sunkesnis ir 
šaltesnis. Abraomo oda buvo balta it žuvies pilvas. Be marškinių jis atrodė 
it nuteistasis. Įdomu, ar kas nors jau sakė Abraomui, jog be marškinių jis ne- 
turi jokių šansų išsilaikyti pernakt. Artėjo sutemos. Makraisai? Ar girdėjai 
mūsų pokalbį? Aš tave pardaviau, Makraisai. Amžini muškietininkai. 

- Aš nenoriu šitaip mirti, - tarė Abraomas. Jis verkė. - Tik ne viešai, žmo- 
nėms raginant atsikelti ir sukarti dar keletą mylių. Tai tikra beprotybė. Be- 
protybė. Čia tiek pat didingumo, kaip ir mongolų idiote, besismaugiančiame 
savo paties liežuviu ir tuo pat metu šikančiame į kelnes. 

Garetis davė pažadą penkiolika po trijų. Iki šeštos valandos vakaro tik 
vienas dalyvis užsidirbo bilietą. Visi tylėjo. Garečiui tai priminė nejaukią 
konspiraciją ignoruoti paskutiniuosius tirpstančius gyvenimo colius, apsime- 
tant, jog tai nevyksta. Grupės - pasigailėjimo verti jų likučiai - visiškai iširo. 
Visi sutiko su Abraomo pasiūlymu. Makraisas - taip pat. Beikeris - irgi. Ste- 
binsas tik nusijuokė ir paklausė Abraomo, ar šis pradurs jam pirštą, kad jis 
galėtų pasirašyti krauju. 

Oras šaltėjo. Garetis jau pradėjo abejoti, ar saulė iš tikrųjų švietė, ar jam 
tik prisisapnavo. Netgi Dženė atrodė kaip sapnas - sapnas apie niekad nebu- 
vusią vasarą. 

Tačiau Garetis vis aiškiau matė savo tėvą su storų plaukų, kuriuos jis ir- 
gi paveldėjo, kupeta ir didžiuliais sunkvežimio vairuotojo pečiais. Jo tėvas 
buvo gynėjo stoto. Garetis nepamiršo, kaip tėvas pakeldavo jį, pasiūbuoda- 
vo, sutaršydavo plaukus ir pabučiuodavo. Mylėdavo jį. 

Garetis liūdnai suvokė beveik nematęs savo motinos Fryporte, tačiau ji 
buvo ten - su savo nutriušusiu juodu paltuku, kurio apykaklė visada būdavo 
apibyrėjusi pleiskanomis, nors motina ir stengėsi su jomis kovoti. Tikriausiai 
jis labai įžeidė ją, visą dėmesį sutelkdamas į Dženę. Galbūt Garetis ir norė- 
jo ją įskaudinti. Bet tai jau nebesvarbu. Tai jau praeitis. Dabar reikėjo išsi- 
aiškinti ateitį. 

Tu tik grimzti gilyn, - mąstė Garetis. - Niekada nebus sekliau, tik giliau, 
kol paliksi įlanką ir išplauksi į atvirą vandenyną. Kažkada tai atrodė visai pa- 

prasta. Juokinga. Jis kalbėjosi su Makraisu, ir šis pažiškino Garečiui pirmą- 
syk grynai refleksiškai išgelbėjęs jį. Tada Eryporte jis tik norėjo užkirsti ke- 
lią šlykščiam reginiui priešais gražią merginą, kurios niekada nepažinos. 
Kaip kad nepažinos nešiojančios kūdikį Skremo žmonos. Nuo šios minties 
Garečiui pasidarė liūdna. Jis jau seniai nebegalvojo apie Skremą. Garečiui 
Makraisas atrodė visiškai suaugęs. Ir kodėl jis nesugebėjo nė trupučio su- 
augti? 

Maratonas tęsėsi. Miestai keitė miestus. 

Garetį apėmė melancholija - keistai patenkinanti nuotaika, kurią sukrės- 
davo netikėtai nugriaudėję šūviai bei kimūs minios šūksniai. Atsigręžęs Ga- 
retis apstulbo, išvydęs Kolį Parkerį, stovintį ant visureigio su šautuvu ran- 
koje. 

Vienas iš kareivių nukrito žemyn ir liko gulėti tuščiomis, abejingomis 
akimis įsistebeilijęs į dangų. Nėdidukė melsva skylė su parako išdegintais 
pakraštėliais žiojėjo jo kaktoje. 

- Prakeikti šunsnukiai! - rėkė Parkeris. Kitas kareivis nušoko nuo visu- 
reigio. Parkeris nužvelgė nustėrusius ėjikus. - Eikit čia, vyručiai! Nagi! Mes 
galime... 

Ėjikai (Garetis taip pat) spoksojo į Parkerį, tarsi šis kalbėtų užsienio kal- 
ba. Kareivis, nušokęs nuo visureigio, kai Parkeris pasitraukė į šoną, iššovė 
jam į nugarą. 

- Parkeri! - sušuko Makraisas, tarytum būtų vienintelis supratęs, kas atsi- 
tiko, ir kokį šansą jie praleido. - O, ne! Parkeri! 

Parkeris sugriežė dantimis, tarsi kažkas būtų trenkęs jam kuoka per nu- 
garą. Kulka pervėrė jį kiaurai, ir Kolis Parkeris sustingo ant visureigio su vi- 
duriais, išvirtusiais ant suplėšytų chaki spalvos marškinių ir mėlynų džinsų. 
Viena ranka sustingo neužbaigusi plataus mosto, tarytum būtų ketinęs išrėžti 
piktą kaltinamąją kalbą. 

- Dieve. 

- Po velnių, - išlemeno Parkeris. 

Jis dukart iššovė į kelią iš dabar jau nebegyvo kareivio atimto šautuvo. 
Suzvimbė kulkos, ir Garetis pajuto, kaip viena iš jų perskrodė orą prie pat jo 
veido. Kažkas iš minios suklykė iš skausmo. Šautuvas iškrito iš Parkerio 
rankų. Jis it tikras kareivis apsisuko pusiau ratu ir nudribo ant kelio, kur ir 
liko gulėti ant šono, šnopuodamas it šuo, kurį partrenkė ir mirtinai sužalojo 
pravažiuojanti mašina. Jo akys blizgėjo. Pravėrė lūpas, stengdamasis kažką 
pasakyti pilna kraujo burna. | 

- Jūs. Šun. Šuns. Šunsnu. Šun. 

Parkeris mirė, įžūliai spoksodamas į pro šalį einančius maratonininkus. 

- Kas atsitiko? - Garetis kreipėsi į visus. - Kas jam nutiko? 

- Jis užpuolė juos iš pasalų, - atsakė Makraisas. - Štai kas atsitiko. Jis tur- 
būt suprato ilgiau nebeištversiąs. Parkeris prisėlino iš pasalų ir užpuolė juos 
bemiegančius, - Makraiso balsas prikimo. - Jis norėjo, kad mes prisijungtu- 
me prie jo, Gareti. Ir, manau, mes galėjome tai padaryti. 

- Apie ką tu kalbi? - staiga išsigandęs paklausė Garetis. 

- Nežinai? Tu nežinai? 

- Prisijungtume prie jo?.. Ką?.. 

- Pamiršk. Pamiršk, ką sakiau. 

Makraisas nuėjo sau. Staiga Garečio kūnas ėmė virpėti, ir jis nevaliojo 
susitvardyti. Garetis nesuvokė, apie ką kalbėjo Makraisas. Jis neturėjo to su- 
vokti. Ar net galvoti apie tai. 

Maratonas tęsėsi. 

Apie devintą valandą vakaro nustojo lyti, tačiau danguje nesimatė nė 
vienos žvaigždės. Niekas nebeiškrito, bet Abraomas pradėjo dejuoti. Buvo 
labai šalta, tačiau niekas nepasiūlė Abraomui savo drabužio. Garetis paban- 
dė traktuoti tai kaip poetinį teisingumą, bet tik pasišlykštėjo savimi. Vidinis 
skausmas virto liga - supuvusiu nesveiku jausmu, it žali pelėsiai augančiu 
kūno tuštumose. Koncentratų diržas buvo beveik nepaliestas, tačiau Garetis 
vos prisivertė suvalgyti mažą tuno pastos tūbelę. 

Beikeris, Abraomas ir Makraisas. Jo draugų ratas sumažėjo iki šių trijų. 
Ir Stebinsas, jei galima jį vadinti kieno nors draugu. Galbūt pažįstamu. Ar- 
ba pusdieviu. Arba velniu. Koks skirtumas? Įdomu, ar išliks kas nors gyvas 
po šios nakties, ir ar jam bus lemta tai sužinoti. 

Sitaip mąstydamas, tamsoje Garetis vos neatsitrenkė į Beikerį. Kažkas 
žybtelėjo Beikerio saujoje. 

- Ką tu veiki? - pasiteiravo Garetis. 

- Ką? - tuščiomis akimis perklausė Beikeris. 

- Ką veiki? - kantriai pakartojo Garetis. 

- Skaičiuoju savo monetas. 

- Ir kiek gi jų turi? 

Beikeris subarškino monetomis ir šyptelėjo. 

- Dolerį dvidešimt du centus. 

Garetis išsišiepė. 

- Tikras lobis. Ir ką veiksi su jais? 

Beikeris nebesišypsojo. Jis svajingai žvelgė į stingdančią tamsą. 

- Nusipirksiu vieną iš tų didesnių, - pietietiškas Beikerio akcentas dar la- 
biau sustiprėjo. - Su švininiais šonais, rožinio šilko apmušalais ir balta sati- 
no pagalvėle, - jis sumirksėjo tuščiomis apvaliomis akimis. - Tokiame nesu- 
pūsiu net iki Teismo dienos, kai tapsime tokie, kokie buvome. Aptraukti ne- 
trūnijančia mėsa. 

Garetį apėmė siaubas. 

- Beikeri? Ar išprotėjai, Beikeri? 

- To nenugalėsi. Mes buvome bepročiai, ryždamiesi pamėginti. To ne- 
įmanoma nugalėti. Tik ne šiame pasaulyje. Karstas švininiais šonais — štai 
kas svarbiausia... 

- Jei nesuimsi savęs į rankas, nesulauksi ryto. 

Beikeris linktelėjo. Jo oda buvo prilipusi prie žandikaulių, pabrėždama 
kaukolės kontūrus. 

- Tai ir svarbiausia. Aš norėjau mirti. O tu ne? Argi ne todėl? 

- Užsičiaupk! - suriko Garetis. Jį vėl ėmė krėsti drebulys. 

Kelias ėmė stačiai vingiuoti aukštyn, ir jų pokalbis nutrūko. Garetis pa- 
linko į priekį sustingęs ir tuo pačiu metu prakaituodamas. Skaudėjo nugarą 

ir krūtinę. Garetis neabejojo, jog raumenys jau greitai atsisakys ji remti. Pa- 
čių, ir ėmė spėlioti, ar tokia bus jo paskutinė mintis. Garetis nėnorėjo apie tai 
galvoti, todėl pasistengė nukreipti mintis kita linkme. 

Įspėjimai buvo dalijami į kairę ir į dešinę. Kareiviai vėl budriai stovėjo 
sargyboje. Parkerio nušautąjį netrukus pakeitė kitu. Minia monotoniškai šur- 
muliavo. Įdomu, - mąstė Garetis, - ką jaustum gulėdamas didžiausios, dul- 
kiniausios bibliotekos tyloje ir sapnuodamas nesibaigiančius beminčius sap- 
nus po amžiams nusileidusiais vokais, amžiams apvilktas sekmadieniniu 
kostiumu. Nebereikėtų nerimauti dėl pinigų, sėkmės, baimės, džiaugsmo, 
skausmo, liūdesio, sekso ar meilės. Absoliutus nulis. Nei tėvo, nei motinos, 
merginos ar meilužės. Mirusieji yra našlaičiai. Jokių draugų, tik begalinė ty- 
la. Judėjimo agonijos, ilgo ėjimo keliu košmaro pabaiga. Tik ramus, sustin- 
gęs kūnas. Tobula mirties tamsybė. “ 

Koks tai būtų jausmas? Koks tai būtų jausmas? 

Ir staiga skęstantys agonijoje raumenys, veidu žliaugiantis prakaitas ir 
netgi pats skausmas tapo labai mieli ir tikroviški. Garetis suėmė save į ran- 
kas. Jis pasiekė kalvos viršūnę ir ėmė šnopuoti, leisdamasis žemyn. 

23:40 Martis Vymanas užsidirbo savąjį bilietą. 

Garetis seniai buvo pamiršęs Vymaną, kuris jau visą parą neištarė nė Žo- 
džio ir net neparodė jokio ženklo. Vymano mirtis nebuvo verta dėmesio. Jis 
paprasčiausiai atsigulė ant kelio ir užsidirbo skylę. Kažkas pašnibždėjo, jog 
tai Vymanas. Dar kažkas pašnibždėjo, kad jis jau aštuoniasdešimt trečias. Ir 
viskas. 

Vidurnakty j jiems liko tik aštuonios mylios iki sienos su Niū Hampšyru. 
Ėjikai praėjo pro lauko kino teatrą - milžinišką baltą ovalą tamsoje. Ekrane 
švietė tik vienas užrašas: “ŠIO KINO TEATRO VALDYBA SVEIKINA 
ŠIŲ METŲ MARATONO DALYVIUS!" 00:20 vėl pradėjo lyti, ir Abrao- 
mas ėmė kosėti: tokiu pat šlapiu kosuliu kaip ir Skremas prieš mirtį. Apie 
pirmą valandą nakties lietus dar labiau pasmarkėjo, dilgindamas Garečio 
akis ir priversdamas jo kūną degti iš skausmo. Vėjas pūtė jiems į nugaras. 

Po pirmos penkiolika Bobis Sledžas po tamsos ir smarkaus lietaus šydu 
pabandė įsimaišyti į minią. Jį greitai ir taikliai nušovė. Garetis ėmė spėlioti, 
ar tai padarė baltapūkis kareivis, vos nenušovęs jo paties. Jis žinojo, kad da- 
bar budi blondinas; lauko kino teatro šviesoje Garetis aiškiai matė jo veidą. 
Jis troško visa širdimi, kad Parkeris būtų nupylęs tą baltapūkį. 

Be dvidešimt dvi Beikeris parkrito ir trenkėsi galva į asfaltą. Garetis au- 
tomatiškai pasileido jo pusėn, tačiau vis dar stipri ranka sugriebė jį už peties. 
Makraisas. Na, žinoma, Makraisas. 

- Ne, - sustabdė jis. - Jokių muškietininkų. Laikas tai įsisąmoninti. 

Jiedu net neatsigręžę nužingsniavo į priekį. 

Beikeris gavo tris įspėjimus, ir stojo nepakeliama tyla. Garetis laukė, kol 
iššaus karabinai, bet nesulaukęs dirstelėjo į laikrodį. Praėjo daugiau nei ke- 
turios minutės. Netrukus po to Beikeris juodu su Makraisu pralenkė. Ant 
kaktos matėsi kraujuojanti žaizda, tačiau akys atrodė nebe tokios tuščios: ap- 
siblausęs, bukas žvilgsnis išnyko. 

Prieš pat antrą valandą nakties jie įžengė į Niū Hampšyrą. Iššovė patran- 
kos. Raketos sproginėjo lietingame danguje, apšviesdamos minias, apstoju- 
sias kelią, kiek tik akis galėjo užmatyti. Konkuruojantys pučiamieji orkest- 
rai grojo maršus. Minios šūksniai griaudėjo it griaustinis. Sprogusi raketa 
nutvieskė Majoro veidą, primindama Garečiui Dievą. Tuoj pat buvo ap- 
švieštas ir Niū Hampšyro Provo' vadas, žinomas kaip 1953-iaisiais beveik 
vienas šturmavęs vokiečių atominę bazę Santjage. Dėl radiacijos jis neteko 
vienos kojos. 

Garetis užsnūdo. Jo mintys tapo neberišlios. Šmikis Dalesijas tūnojo su- 
sirangęs mažyčiame karstelyje po supamuoju Beikerio tetos krėslu. Jo kūnas 
atrodė panašus į Češyro katino. Šmikis Dalesijas šypsojosi bedante šypsena. 
Tarp nelygiai išsidėsčiusių žalių akių matėsi užgijusios beisbolo rungtynių 
žaizdos žymės. Jie stebėjo, kaip Garečio tėvą veda prie juodo autobusiuko. 
Vienas iš kareivių, lydinčių Garečio tėvą, buvo baltapūkis. Garečio tėvas 
mūvėjo tik apatines kelnaites. Kitas kareivis metė žvilgsnį per petį, ir akimir- 
ką Garečiui pasirodė, jog tai Majoras. Bet ne, tai buvo Stebinsas. Jis nusisu- 
ko, ir Češyro katinas su Šmikio galva dingo: liko tik šypsena, pusmėnuliu 
kabanti ore po krėslu it arbūzo žievelė... - 

Vėl nugriaudėjo šūviai, Viešpatie, jie šaudė į jį, viskas baigta, viskas 
baigta... 

Garetis nubudo ir paspartino žingsnį, sukeldamas skausmą kojose nuo 
pėdų iki klubų, ko! pagaliau suvokė, kad šaudoma į kažką kitą, ir tas kažkas 
kitas jau guli negyvas veidu į šlapią kelią. 

- Švenčiausioji Marija, - sumurmėjo Makraisas. 

- Malonės pilnoji, - iš už nugaros užbaigė Stebinsas. Jis pasistūmėjo į 
priekį ir dabar šypsojosi it Češyro katinas iš Garečio sapno. - Padėk man lai- 
mėti šias gyvulinių vagonų varžybas. 

- Liaukis, - tarė Makraisas. - Nebūk gudrašiknis. 

- Mano šikna nė kiek ne gudresnė už tavąją, - niūriai atrėžė Stebinsas. 
Makraisas ir Garetis nejaukiai nusijuokė. 

- Na, - pasitaisė Stebinsas, - galbūt truputį. 

- Pakelk kojas, nuleisk kojas, užčiaupk srėbtuvę, - uždainavo Makraisas. 
Jis persibraukė drebančia ranka per veidą ir, žiūrėdamas tiesiai į priekį, nu- 
žingsniavo toliau panašiais į sulaužytą lanką pečiais. 

Prieš pat trečią valandą nakties dar vienas ėjikas užsidirbo bilietą: jį nu- 
šovė vėjuotoje ir lietingoje tamsoje, kai susmuko ant kelio netoli Portsmau- 
to. Pastoviai kosėjantis Abraomas pėdino beviltiškame karštligės spindesy - 
savotiškame mirties švytėjime, kuris Garečiui priminė į žemę skriejančius 
meteoritus. Abraomas ruošėsi sudegti iš išorės, o ne iš vidaus - štai kokia 
stipri buvo toji karštligė. 

Beikeris žingsniavo rūškanai pasiryžęs, stengdamasis atsikratyti įspėji- 
mų, kol dar kareiviai neatsikratė juo pačiu. Pro krintantį lietų Garetis vos 
įstengė jį įžiūrėti - šlubčiojantį pirmyn su prispaustomis prie šonų rankomis. 


* Ekstremistinė Airijos Respublikos armijos frakcija. (Vert. past.) 

Makraisas taipgi pradėjo leisti garą. Garetis nežinojo, nuo kada - galbūt 
tai atsitiko akimirksniu, kol jis buvo atsukęs Makraisui nugarą. Dar prieš 
akimirką Makraisas atrodė stiprus (Garetis prisiminė, kaip parkritus Beike- 
riui Makraisas sugriebė jam už peties), o dabar jis panėšėjo į senį. Tai nera- 
mino. š 

Stebinsas ir liko Stebinsas. Jis nepailso kaip ir Abraomo batai. Regis, 
Stebinsas šlubčiojo viena koja, bet galbūt Garečiui tik pasirodė. 

Iš kitų dešimties dalyvių penki nugrimzdo į tą ypatingą požemio pasau- 
lį, kurį kažkada atrado Olsonas: vienas žingsnis virš skausmo ir suvokimo, 
kas jų laukia. Jie sliūkino per lietų it vaiduokliai, ir Garečiui nepatiko į juos 
žiūrėti. Tie ėjikai buvo vaikščiojantys numirėliai. 

Prieš pat aušrą trys iš jų krito vienu metu. Minia sustaugė ir suūžė, ap- 
imta entuziazmo, kai kūnai šleptelėjo it rąstgaliai ant asfalto. Garečiui tai 
priminė siaubingą grandininę reakciją, kuri ruošėsi pribaigti juos visus. Ta- 
čiau ji nutrūko. Paskutiniąja grandimi tapo Abraomas, ropojantis keliais, at- 
sukęs akis į visureigį ir į minią beprotiškas, kupinas sumišusio skausmo 
akis. Jos priklausė aviai, įsipainiojusiai į spygliuotos vielos tvorą. Abrao- 
mas parkrito ant veido. Jo sunkūs batai bumptelėjo į šlapią asfaltą ir nurimo. 

Greitai ėmė brėkšti rytas. Paskutinė Maratono diena išaušo drėgna ir de- 
besuota. Vėjas šėlo beveik tuščiame kelyje it pasimetęs šuo, kuris atsidūrė 
keistoje gąsdinančioje vietovėje. 


TREČIA DAUS 
TRIUŠIS 

- Mama! Mama! Mama! Mama! 
Pastorius Džimas Džounsas 
išsižadėjimo akimirką 


Penktą ir paskutinį kartą išdalino koncentratus. Dabar tai sugebėjo pada- 
ryti ir vienas kareivis. Liko tik devyni Maratono dalyviai. Kai kurie iš jų bu- 
kai dėbtelėjo į diržus, tarytum pirmąsyk gyvenime matytų tokius daikčiukus, 
ir leido jiems it slidžioms gyvatėms išslysti iš rankų. Garečiui prireikė visos 
amžinybės, kol jis privertė rankas atlikti sudėtingą diržo užsegimo ritualą. 
Nuo minties apie valgį susitraukęs skrandis pajuto šleikštulį. 

Stebinsas šlubčiojo šalia Garečio. Mano angelas sargas, - iškreiptai pa- 
galvojo Garetis. Jam bežiūrint, Stebinsas plačiai nusišypsojo ir įsikišo į bur- 
ną du riešutiniu sviestu apteptus krekerius. 

- Kas atsitiko? - pilna burna paklausė Stebinsas. - Pykina? 

- O koks tavo reikalas? 

Stebinsas, sutelkęs pastangas (kaip pasirodė Garečiui), nurijo kąsnį. 

- Joks. Jei nualpsi iš alkio, man tik geriau. 

- Manau, mes pasieksime Masačiusetsą, - įsiterpė Makraisas. 

Stebinsas linktelėjo. 

- Pirmą kartą per septyniolika metų. Jie tiesiog pakvaiš. 

- Iš kur tu tiek žinai apie Maratoną? - pasiteiravo Garetis. 

Stebinsas patraukė pečiais. 

- Viskas užfiksuota. Jie neturi ko gėdytis. Tiesa? 

- Ką darysi, jei laimėsi, Stebinsai? - paklausė Makraisas. 

Stebinsas nusijuokė. Lietuje jo pailgas, išvargęs veidas atrodė panašus į 
liūto snukį. 

"- O ką fu manei? Kad nusipirksiu didelį geltoną “Kadilaką" purpuriniu 
stogu ir pastatysiu po spalvotą televizorių su stereo garsiakalbiais kiekviena- 
me naino kambaryje? 

- Galėčiau lažintis, - atkirto Makraisas, - kad paaukosi porą trejetą tūks- 
tančių Gyvūnų globos draugijai. 

- Abraomas atrodė it avis, - įsiterpė Garetis. - It avis, įsipainiojysi į spyg- 
liuotą vielą. Taip man pasirodė. 

Jie praėjo po dideliu plakatu, skelbiančiu, kad iki sienos sų Masačigaset- 
su liko tik penkiolika mylių: US-1 magistralė kirto tik siaurą Niū H ro 
žemės lopinėlį, skiriantį Meiną nuo Masačiusetso. 

- Gareti, - draugiškai kreipėsi Stebinsas, - gal geriau eik pasidulkink su 
savo motina. 

- Atleisk, tačiau spaudi nebe tą mygtuką. 

Garetis tyčia išsirinko šokolado batonėlį ir susigrūdo visą sau į burną. 
Garečio skrandis baisiai susitraukė, tačiau jis vis tiek nurijo šokoladą. Įtemp- 
tai pakovojęs su savo žarmynu, Garetis jo neišvėmė. 

- Manau, valiosiu žingsniuoti visą dieną, - jis tarė Stebinsui, - net ir dvi, 
jei reikės. Susitaikyk su tuo, Stebinsai. Pamiršk senąjį psichologinį karą. Tai 
nebeveikia. Geriau sukrimsk dar keletą krekerių su riešutų sviestu. 

Stebinsas stipriai susičiaupė: tik akimirką, bet Garetis spėjo tai pastebė- 
ti. Jis pakuteno Stebinsui padus, todėl pajuto pakilios nuotaikos antplūdį. 

- Nagi, Stebinsai, - Garetis paragino jį. - Pasakyk mums, kodėl t čia. 
Nes, kaip matai, nebeteks ilgai būti kartu. Pasakyk mums. Tai liks tik tarp 
mūsų trijų, nes mes jau supratome, jog tu - ne Supermenas: 

Stebinsas prasižiojo ir staiga išvėmė suvalgytus krekerius bei riešutinį 
sviesą, beveik nepaliestus virškinimo sulčių. Jis susverdėjo ir antrąkart per 
visą Maratoną gavo įspėjimą. 

Garetis pajuto, kaip kraujas pulsuoja smilkiniuose. 

- Nagi, Stebinsai. Tu apsivėmei. O dabar pasakyk mums. 

Stebinso veidas nusidažė senos marlės spalva, tačiau vaikinas atgavo šal- 
takraujiškumą. 

- Kodėl aš čia? Nori žinoti? 

Makraisas smalsiai pažvelgė į jį. Šalimais nieko nebuvo: arčiausiai kėb- 
lino Beikeris, beveik prie pat minios krašto, įdėmiai žvelgdamas į jos masi- 
nį veidą. 

- Kodėl esu čia ar kodėl einu? Ką nori sužinoti? 

- Aš noriu žinoti viską, - prisipažino Garetis. 

- Aš - triušis, - atsakė Stebinsas. 

Lietus varvėjo nuo jų nosių ir kabėjo ant ausų kaušelių lyg auskarai. Prie- 
kyje basakojis berniukas purpurinėmis kruvinomis pėdomis parpuolė ant ke- 
lių, pašliaužė su pašėlusiai besikilnojančia galva, pabandė atsistoti, vėl par- 
dribo, bet pagaliau jam pavyko atsikelti, ir jis nėrė į priekį. Tai Pastoras, - 
nustebęs pamanė Stebinsas. - Vis dar su mumis. 

- Aš-- triušis, - pakartojo Stebinsas. - Tu tokius matei, Gareti. Mažus, pil- 
kus, mechaninius triušius, kuriuos skalikai vaikosi per šunų varžybas. Ne- 
svarbu, kaip greitai bėga šuo, jis beveik niekada nesugauna triušio. Kadangi 
triušis neturi kūno ir kraujo, o šunys - turi. Triušis - tik šablonas ant lazde- 
lės, prijungtas prie sraigtelių ir ratukų. Senais laikais Anglijoje naudodavo 

gyvus triušius, tačiau kartais šunys sugaudavo juos. O dabar - daug patiki- 
miau. Jis apkvailino mane. 

Žydros Stebinso akys žvelgė į lietų. 

- Galbūt geriau sakyti... jis pakerėjo mane. Jis pavertė mane triušiu. Pri- 
si t tą iš “Alisos Stebuklų šalyje“? Bet galbūt tu teisus, Gareti. Pats lai- 
kadais būti triušiu, kiaule ar avimi ir tapti žmogumi... nors mes galime 
pakilti tik iki kekšių šeimininkų ir iškrypėlių, sėdinčių 42-osios gatvės teat- 
rų balkonuose, lygio. 

Stebinso akys sulaukėjo ir pralinksmėjo. Jis pažvelgė į Garetį su Makrai- 
su, tačiau šie nusuko savo akis į šoną. Stebinsas buvo beprotis. Jokios abe- 
jonės. Stebinsas buvo visiškas beprotis. 

Jo tylus balsas išaugo iki riksmo. 

- Iš kur tiek žinau apie Maratoną? Aš viską žinau apie Maratoną. Aš pri- 
valau! Majoras - mano tėvas, Gareti! Jis - mano tėvas! 

Minia ėmė šėlti, net nemanydama nutilti. Ji būtų galėjusi šėlti dėl Stebin- 
so pasakytų žodžių, jei tik būtų išgirdusi juos. Nugriaudėjo šūviai. Štai ko- 
dėl minia pašėlo. Nugriaudėjo šūviai, ir Pastoras krito negyvas. , 

Garetis pajuto, kaip jam suspaudė pilvą ir klyną. 

- O, Dieve, - išlemeno Makraisas. - Ar tai tiesa? 

Jis aplaižė sukepusias lūpas. 

- Tiesa, - linksmai atsakė Stebinsas. - Aš - jo benkartas. Matot... aš gal- 
vojau, kad jis nežino. Aš galvojau, kad jis nežino, jog aš - jo sūnus. Čia ir 
padariau klaidą. Jis - bjaurus senas kalės vaikas. Kiek žinau, turi kokį tuzi- 
ną mažųjų benkartų. O aš norėjau jam tai iškloti - iškloti visam pasauliui. 
Staigmena, staigmena. Laimėjęs kaip Prizo paprašyčiau leisti persikraustyti 
į tėvo namus. 

- Bet jis viską žinojo? - sušnibždėjo Makraisas. 

- Jis pavertė mane savo triušiu. Mažu pilku triušeliu, kuris priverstų šu- 
nis bėgti greičiau... ir toliau. Ir, ko gero, jam tai pavyko. Mes pasieksime 
Masačiusetsą. 

- O dabar? - paklausė Garetis. 

Stebinsas patraukė pečiais. 

- Pasirodo, jog triušis vis dėlto iš kūno ir kraujo. Aš einu. Aš kalbu. Ir, 
regis, jei visa tai greit nesibaigs, imsiu šliaužti ant pilvo kaip reptilija. 

Jie palindo po elektros tinklų linijomis. Keletas vyrų elektriko batais lai- 
kėsi už atraminių polių virš minios lyg groteskiški maldininkai. 

- Kiek valandų? - paklausė Stebinsas. 

Jo veidas tarytum ištirpo lietuje. Jis tapo Olsono, Abraomo, Barkovičiaus 
veidu... o tada ir Garečio veidu, beviltišku ir išsekusiu, įdubusiu ir gruoblė- 
tu, supuvusios baidyklės veidu žiemai paruoštame lauke. 
duokliška seno ciniško šypsnio imitacija. - Sveiki sulaukę penktosios dienos, 
šūdžiai. 

Stebinsas linktelėjo. 

- Ar taip ir lis visą dieną, Gareti? 

- Regis, taip. Bent jau taip atrodo. 

Stebinsas iš lėto linktelėjo galvą. 

- Man irgi taip atrodo. 

- Tuomet eikš vidun, - staiga pasiūlė Makraisas. 


- Gerai. Ačiū. 
Jie žingsnis į žingsnį patraukė kartu į priekį, nors kiekvieną iš lės 
skausmai rietė į skirtingas puses. 
< 


Į Masačiusetsą jie įžengė septyniese: Garetis, Beikeris, Makraisas, iš 
paskutiniųjų kovojantis tuščiaakis skeletas, vardu Džordžas Filderis, Bilas 
Houfas (“tark kaip Hafas", - dar anksčiau jis pataisė Garetį), aukštas, raume- 
ningas, visai neatrodantis rimtai pavargęs vaikinas, vardu Miliganas, ir Ste- 
binsas. 

Ėjikai beveik nekreipė dėmesio į šūvius ir šūksnius, kurie nuvilnijo, kai 
kirto sieną. Lietus be perstojo monotoniškai krito iš dangaus. Vėjas stūgavo 
ir košė per drabužius visu nuožmiu pavasario žiaurumu. Jis kėlė kepures nuo 
žiūrovų galvų ir pašėlusiai sukdamas nešė jas aukštyn į baltą dangų. 

Beveik tuoj pat po Stebinso išpažinties Garetis pajuto keistai ir džiaugs- 
mingai atgimusį savo kūną. Jo kojos tarsi prisiminė, kuo buvusios. Akinan- 
tis nugaros ir kaklo skausmas tarytum užšalo savo vietoje. Tai panėšėjo į 
perkopimą per paskutinę stačią uolą ir užsiropštimą ant pačios viršūnės: iš 
debesų ūko į šaltą saulės šviesą ir nepakankamai prisotintą orą... kai nebelie- 
ka kito kelio, kaip tik leistis žemyn panašiu į paukščio skrydį greičiu. 

Visureigis važiavo priešakyje. Garetis žiūrėjo į baltapūkį kareivį, sėdin- 
tį visureigio gale, po didžiuliu brezentiniu skėčiu. Jis bandė persiųsti savo 
skausmus ir permirkusio kūno kančią Majoro vyrui. Blondinas abejingai 
spoksojo į Garetį. 

Garetis žvilgtelėjo į Beikerį ir pastebėjo, kad jam iš nosies smarkiai sru- 
vo kraujas. Kraujas varvėjo per skruostus ir tiško žemyn nuo žandikaulių li- 
nijos. 

- Jis mirs, tiesa? - paklausė Stebinsas. 

- Žinoma, - atsakė Makraisas. - Jie visi miršta, nejau nežinojai? 

Stiprus vėjo gūsis bloškė į juos lietaus fontaną, ir suklupęs Makraisas ga- 
vo įspėjimą. Minia, nejautri ir nepaveikiama, linksminosi toliau. Bent jau pe- 
tardų šiandien leido mažiau. Lietus sustabdė šią linksmą nesąmonę. 

Kelias padarė didelį lankstą, ir Garetis pajuto, kaip jam suspurdėjo šir- 
dis. Jis išgirdo Miligano murmesį: 

- Dieve brangus! 

Kelias ėjo tarp dviejų kalvų. Jis buvo panašus į tarpeklį tarp dviejų ky- 
šančių krūtų. Kalvos tiesiog juodavo nuo žmonių gausos. Žiūrovai apspito 
juos iš visų pusių it gyvos, didžiulės, tamsios pelkės kraštai. 

Džordžas Filderis grįžo į gyvenimą. Jo “kaukolė" sukiojosi į šalis ant 
plonučio kakliuko. 

- Jie suės mus, - sumurmėjo jis. - Jie užgrius mus ir suės. 


361 


- Nemanau, - atkirto Stebinsas. - Dar niekada... 

- Jie suės mus! Suės! Suėsmus! Suės! Suės! Suėsmussuėsmus... 

Džordžas Filderis ėmė sukti didžiulius ratus, pašėlusiai maskatuodamas 
rankomis. Jo akys blizgėjo it į pelėkautus patekusios pelės. Garečiui jis at- 
o į išprotėjusį vaizdo žaidimą. 

VR uėsmussuėsmussuėsmus... 

Džordžas Filderis klykė visu balsu, bet Garetis jo beveik negirdėjo. Gar- 
so bangos, sklindančios nuo kalvų, krito ant jų lyg plaktuko smūgiai. Gare- 
tis net neišgirdo šūvių, kai Filderis užsidirbo bilietą: aplink aidėjo tik lauki- 
niai minios riksmai. Filderio kūnas sušoko keistai gracingą rumbą kelio vi- 
dury: besispardančios kojos, trūkčiojantis kūnas, krūpčiojantys pečiai. Po to, 
ko gero, pailsęs nuo šokimo, atsisėdo, plačiai išskėtė kojas ir užgeso sėdėda- 
mas, prispaudęs smakrą prie krūtinės it pavargęs mažas berniukas, kurį be- 
žaidžiant aplankė Dėdė Miegas. 

- Gareti, - pašaukė Beikeris. - Gareti, aš kraujuoju. 

Kalvos jau liko už jų, ir Garetis galėjo išgirsti jį kalbant. 

- Aha, - tepasakė jis, stengdamasis išlaikyti ramų balsą. 

Kažkas Arto Beikerio viduje atsuko visus kraujo kranelius. Iš nosies plū- 
do kraujas. Skruostai ir kaklas buvo padengti sukrešėjusiu krauju. Marškinių 
apykaklė nusidažė raudonai. 

- Juk tai dar ne blogai, tiesa? - paklausė Beikeris. Jis verkė iš baimės, nes 
žinojo tiesą. 

- Ne, tai dar nėra blogai. 

- Lietus atrodo toks šiltas. Bet tai tik lietus. Juk tai tik lietus, tiesa, Ga- 
reti? 

- Taip, - jausdamasis klaikiai, atsakė Garetis. 

- Kaip norėčiau užsidėti truputį ledo, - prisipažino Beikeris ir pasitraukė 
šalin. 

Garetis nulydėjo jį žvilgsniu. 

„Be penkiolikos vienuolika Bilas Houfas (“tark kaip Hafas") užsidirbo 

bilietą, o Miliganas - pusę dvyliktos, iškart po “Skraidančiųjų Velnių“ paro- 
domųjų skrydžių komandos, praskriejusios virš galvų šešiais mėlynais “F- 
111" lėktuvais, pasirodymo. Garetis tikėjosi, kad Beikeris išleis kvapą anks- 
čiau už juos, tačiau Beikeris pėdino į priekį, nors jau visa viršutinė marški- 
nių pusė permirko krauju. 

Garečio galva grojo džiazą. Deivas Brabekas, Telonijus Monkas, Ke- 
nonbolas Aderlis, - šių džiazmenų įrašus visi laikydavo po stalu ir užleisda- 
vo, kai kompanija apgirsdavo ir imdavo triukšmauti. 

Taip, regis, kažkada jį mylėjo, ir jis pats mylėjo. Tačiau dabar liko tik 
džiazas ir vis stipresnis būgno mušimas galvoje. Jo motina tebuvo šiaudų 
prikimšti kailiniai, o Dženė — parduotuvės manekenas. Viskas baigta. Net jei 
jis ir laimės, jei sugebės pergyventi Makraisą, Stebinsą ir Beikerį, viskas 
baigta. Jis niekada nebegrįš namo. 

Garetis pravirko. Vaizdas prieš akis susiliejo, kojos susipynė, ir jis parg- 
tiuvo. Kelias pasirodė besąs kietas, šaltas ir neįtikėtinai patogus poilsiui. Ga- 

retis gavo du įspėjimus, kol pagaliau šiaip ne taip atsistojo it iki žemės 
graibymo prisilakęs girtuoklis. Jis privertė kojas žengti į priekį per pakilusį 
vėją, kurio sterilus ošimas nė kiek nepriminė paties tikriausio perdimo. 

Beikeris it girtuoklis mėtėsi pirmyn atgal per visą kelią. Makraisas ir 
Stebinsas ėjo suglaudę galvas. Staiga Garetis ėmė neabejoti, kad jie rengė 
sąmokslą jį nužudyti, kaip kad Barkovičius kažkada užmušė beveidį dalyvį 
Renką. 

Garetis paspartino žingsnį ir prisivijo tuodu. Jie be žodžių įsileido jį į sa- 
vo tarpą. (Jūs liovėtės kalbėti apie mane, tiesa? Bet jūs tai darėt. Negi ma- 
not, kad nežinau? Gal manot, kad esu beprotis?) Tačiau Garetis pasijuto ge- 
riau: troško būti su jais, pasilikti su jais ligi pat mirties. 

Jie praėjo pro ženklą, kuris, Garečio nuomone, sujungė visą Visatos be- 
protybę bei idiotišką erdvių juoką: “IKI BOSTONO LIKO 49 MYLIOS! 
ĖJIKAI, JŪS SUGEBĖSIT!'* Garetis būtų paspringęs iš juoko, jei tik būtų 
valiojęs tai padaryti. Bostonas! Pats žodis atrodė mitinis, kupinas neįtikė- 
tumo. 

Beikeris vėl priėjo prie jo. 

- Gareti? 

- Ką? 

- Ar mes kartu? 

- Ką? 

- Kartu, ar mes kartu? Gareti, prašau. 

Beikerio akys maldavo. Jis tapo panašus į skerdyklą - mėsos ir kraujo 
mašiną. 

- Taip. Mes kartu. Mes kartu, Artai. 

Garetis visiškai nesuprato, apie ką kalbėjo Beikeris. 

- Aš jau mirsiu, Gareti. 

- Gerai. 

- Jei laimėsi, ar padarysi šį tą dėl manęs? Man baisu prašyti ko nors kito. 

Beikeris mostelėjo į apleistą kelią, tarytum šis būtų pilnas Maratono da- 
lyvių. Vieną stingdančią akimirką Garečiui dingtelėjo į galvą, kad galbūt jie 
visi turi vaiduoklių pavidalus, ir prieš pat mirtį Beikeris gali juos įžiūrėti. 

- Prašyk bet ko. 

Beikeris uždėjo ranką ant Garečio peties, ir Garetis nebesusivaldęs pra- 
virko. Atrodė, kad jo širdis išsiverš iš krūtinės ir pravirks savo pačios ašaro- 
mis. 

- Paeik dar truputį, - pro ašaras paprašė Garetis. - Paeik dar tuputį, Artai. 

- Ne, nebegaliu. 

- Gerai. 

- Galbūt dar pasimatysim, vyruti, - tarė Beikeris ir nubraukė kraują nuo 
veido. 

Garetis panarino galvą ir dar smarkiau pravirko. 

- Nežiūrėk, kaip jie šaus, - paprašė Beikeris. - Pažadėk man. 

Be žodžių Garetis linktelėjo galva. 

- Ačiū. Tu buvai mano draugas, Gareti, - Beikeris pabandė nusišypsoti. 
Ištiesė ranką, ir Garetis paspaudė ją savo abiejomis. 

- Kitu laiku, kitoje vietoje, - užbaigė Beikeris. 

Čaretis užsidengė veidą rankomis ir buvo priverstas susiriesti, kad galė- 
tų eiti toliau. Rauda išsiveržė iš jo, sukeldama tokį skausmą, kokio nesuge- 
bėjo sukelti visos Maratone praleistos dienos. 

Garetis tikėjosi neišgirsti šūvių. Deja. 

Skelbiu šių metų Maratono pabaigą. 
Ponios ir ponai - piliečiai - pasveikinkite 
nugalėtoją! 

Majoras 


Iki Bostono liko keturiasdešimt mylių. 

- Papašakok mums ką nors, Gareti, - paprašė Stebinsas. - Papasakok 
mums ką nors, kad mes nukreiptume mintis nuo savo bėdų. 

Stebinsas neįtikėtinai paseno; jis tapo tikru seniu. 

- Aha, - pritarė Makraisas. Jis taip pat atrodė senas ir raukšlėtas. - Papa- 
sakok, Gareti. 

Garetis nužvelgė abu, tačiau neišvydo jokios dviveidystės, tik išsekimą 
jų veiduose. Jis ir pats jau ritosi bedugnėn: deginantys skausmai vėl pasku- 
bėjo grįžti. 

Garetis užmerkė akis. Atsimerkus pasaulis susidvejino ir nenorom tapo 
vientisu. 

- Gerai. 

Makraisas tris kartus suplojo rankomis. Jis turėjo tris įspėjimus, Garetis 
- vieną, Stebinsas - nė vieno. 

- Vieną kartą... 

- Dieve, ir kas norėtų klausytis sumautos pasakos? - pasipiktino Stebin- 
sas. 

Makraisas sukikeno. 

- Klausysitės to, ką aš norėsiu jums papasakoti! - valdingai atkirto Gare- 
tis. - Taigi, ar norit išgirsti, ar ne? 

Stebinsas užkliuvo už Garečio. Jie abu gavo po įspėjimą. 

- Ko gero, pasaka geriau negu nieko. 

- Tai visai ne pasaka. Jei siužetas vystosi ne mūsų pasaulyje, tai dar ne- 
reiškia, jog tai pasaka. Tai nereiškia... 

- Pasakosi ar ne? - suirzęs paklausė Makraisas. 

- Vieną kartą, - pradėjo Garetis, - gyveno Baltasis Riteris, kuris išėjo į 
pasaulį ieškoti nuotykių. Jis paliko savo pilį ir perėjo per Stebuklingą Girią... 

- Riteriai joja, - paprieštaravo Stebinsas. 

- Perjojo per Stebuklingą Girią. Jojo. Jis patyrė daug keistų nuotykių. Ri- 
teris nugalėjo tūkstančius trolių, goblinų ir velniai žino kiek vilkų. Gerai? 
Pagaliau jis prijojo karaliaus pilį ir paprašė leidimo vesti Gvendoliną, žymią- 
ją Gražiąją Mergelę. = 

Makraisas prunkštelėjo. 

- Karaliui tai nepatiko, nes jis manė, kad nėra nė vieno jo dukrai Gven- 
dolinai tinkamo riterio, tačiau pati Gven taip įsimylėjo Baltąjį Riterį, kad 
net pagrasino pabėgsianti į Laukinį mišką, jei... jei... 

Silpnumo banga užliejo Garetį, ir jis pasijuto tarsi plaukiąs pasroviui. 
Minios šėlsmas pasiekė jį it bangų mūša per ilgą kūginį tunelį. Šis jaus- 
mas iš lėto atslūgo. 

Garetis apsidairė. Makraisas panarinta galva užmigęs žingsniavo minios 
link. 

- Ei! - šūktelėjo Garetis. - Ei, Pitai! Pitai! 

- Palik jį ramybėj, - tarė Stebinsas. - Tu pasižadėjai kaip ir mes visi. 

- Eik velniop, - atrėžė Garetis ir nėrė tiesiai prie Makraiso. Jis palietė 
Makraiso pečius ir jį ištiesino. 

Makraisas mieguistai pažvelgė ir nusišypsojo. 

- Ne, Rėjau. Laikas atsisėsti. 

Siaubas suspaudė Garečio krūtinę. 

- Ne! Jokiu būdu! 

Makraisas paspoksojo, vėl šyptelėjo ir papurtė galvą. Atsisėdo ant kelio 
ir sukryžiavo kojas. Makraisas atrodė it pasaulio sunaikintas vienuolis. Lie- 
tingoje prietemoje ant skruosto baltai spindėjo randas. 

- Ne! - suklykė Garetis. 

Jis pabandė pakelti Makraisą, tačiau šis buvo pernelyg sunkus. Makrai- 
sas netgi nežiūrėjo į jį. Jis sėdėjo užmerkęs akis. Staiga du kareiviai atitrau- 
kė Makraisą nuo Garečio ir įrėmė savo šautuvus jam į galvą. 

- Ne! - vėl suriko Garetis. - Mane! Mane! Nušaukite mane! 

Tačiau vietoj to jis tik gavo savo trečią įspėjimą. 

Makraisas atmerkė akis ir nusišypsojo. Dar po akimirkos jis išnyko iš gy- 
vųjų pasaulio. 

Garetis žingsniavo nieko nesuvokdamas. Jis spoksojo tuščiomis akimis 
į Stebinsą, kuris savo ruožtu smalsiai spitrijo į jį. Garetį kankino keista spen- 
gianti tuštuma. 

- Pabaik pasaką, - paragino Stebinsas. - Pabaik pasaką, Gareti. 

- Ne. Nenoriu. 

- Tada baik viską, - Stebinso lūpose pasirodė nugalėtojo šypsena. - Jei 
sielos iš tikrųjų egzistuoja, tai Makraiso siela dar visai čia pat. Tu dar gali ją 
pasivyti. 

Garetis pakėlė akis į Stebinsą ir tarė: 

- Aš sutrypsiu tave į žemę. 

O, Pitai, - mąstė jis. - Tau net nebeliko ašarų pravirkti. 

- Tikrai? — atkirto Stebinsas. - Dar pažiūrėsim. 

Galų gale, apie aštuntą valandą vakaro, jiems žingsniuojant per Denver- 
są, Garetis suprato. Viskas baigta, nes Stebinso neįmanoma nugalėti. 

Aš pernelyg daug apie tai galvojau. Makraisas, Beikeris, Abraomas... jie 
negalvojo apie tai, jie paprasčiausiai tai padarė. Tarsi tai būtų natūralu. Ir tai 
yra natūralu. Tiesą pasakius, tai pats natūraliausias dalykas pasaulyje. 

Garetis vilkosi keliu išsprogusiomis akimis ir atvėpusiais žandikauliais. 
Lietus krito tiesiai į burną. Vieną miglotą akimirką jam pasirodė, kad išvy- 
do kažką pažįstamą, verkiantį ir mojuojantį tamsoje, tačiau koks skirtumas? 
Garetis nebevaliojo tęsti Maratono. 

Tik pasakys Stebinsui, kuris išsekęs akivaizdžiai šlubavo priešais. Gare- 
tis jautėsi labai pavargęs, bet nebebijojo. Jis buvo ramls, susitaikęs. Garetis 
paspartino žingsnį, kol galėjo lengvai padėti ranką Stebinsui ant peties. 

- Stebinsai. 

Stebinsas atsigręžė ir pažvelgė į Garetį didelėmis, nieko nematančiomis 
akimis. Pagaliau atpažino Garetį ir sučiupo už marškinių, juos prasegdamas. 
Minia iškart suošė iš nepasitenkinimo dėl tokių veiksmų, tačiau tik vienas 
Garetis išvydo siaubą Stebinso akyse - siaubą ir tamsą. Ir tik vienas Garetis 
suprato, kad Stebinso grybšnis buvo paskutinis beviltiškas išsigelbėjimo sie- 
kimas. 

- O, Gareti! - sušuko Stebinsas ir parkrito. 

Minios šūksniai pasiėkė apokalipsę. Tai buvo kalnų virtimo, žemės dre- 
bėjimo garsas, visiškai sutraiškęs Garetį. Garsas būtų užmušęs Garetį, jei tik 
šis būtų jį išgirdęs, bet Garetis girdėjo tik savo paties balsą. 

- Stebinsai? - smalsiai pašaukė jis. 

Garetis atsiklaupė ir kažkokiu būdu sugebėjo apversti Stebinsą veidu 
aukštyn. Stebinsas vis dar spoksojo į jį, tačiau neviltis jau buvo dingusi nuo 
jo veido. Jo galva lengvai maskatavo į šalis. 

Garetis pridėjo į vamzdelį susuktą delną prie Stebinso burnos. 

- Stebinsai? - vėl pašaukė. 

Bet Stebinsas buvo negyvas. 

Garetis prarado susidomėjimą. Jis atsistojo ir vėl pradėjo žingsniuoti į 
priekį. Sveikinantys šūksniai užpildė žemę, o raketos - visą dangų. Priešaky 
prie Garečio artėjo džipas. 

Jokių transporto priemonių kelyje, prakeiktas asile. Tai didžiulis pažei- 
dimas, už tai gali ir nušauti. 

Džipe stovėjo Majoras. Jis atidavinėjo pagarbą, pasiruošęs išpildyti pir- 
mąjį norą, kiekvieną norą, bet kokį norą, mirtiną norą. Prizą. 

Už Garečio kareiviai iššovė į jau mirusį Stebinsą, ir dabar tik vienas Ga- 
retis liko kelyje. Jis ėjo tos vietos link, kur skersai baltą liniją sustojo Majo- 
ro džipas. Majoras jau žygiavo Garečio link geraširdišku ir neįskaitomu po 
veidrodiniais akiniais nuo saulės veidu. 

Garetis pasitraukė į šoną. Jis buvo ne vienas. Visai iš arti jam mojo tam- 
si figūra. Ji atrodė pažįstama. Dar truputį priartėjus, būtų galima įžvelgti jos 

veido bruožus. Kurio jis dar nenugalėjo? Barkovičiaus? Kolio Parkerio? Per- 
sio (kokia jo pavardė?)? Kas ten? 

- GARETI! - pašėlusiai skandavo minia. - GARETI! GARETI! GARETI! 

Ar tai Skremas? Griblis? Deividsonas? 

Ranka palietė jo petį. Garetis nekantriai numetė ją nuo savęs. Tamsi fi- 
gūra mojo, mojo lietuje ir kvietė jį prieiti, prieiti ir sužaisti žaidimą. Buvo 
pats laikas pradėti. Laukė dar tolimas kelias. 

Aklos akys. Į jį tiesėsi maldaujančios rankos, tarsi prašydamos išmaldos. 
Garetis artėjo prie tamsios figūros. 

Ir kai ranka palietė jo petį, Garetis surado jėgų pasileisti tekinas. 

Šioje knygoje - du 
Stepheno Kingo romanai, 
dvi stulbinančios alegorijos, 
kurių veikėjai stengiasi 
pasipriešinti atšiauraus 
likimo įnoriams. 
Prieš asmenybe gniuždantį 
civilizucijos ritmą stoja 
Bartas iš “Kelio darbų", 
o "Maratono" lenktynės 
atspindi amžinos žmonių 
kovos už būtį 
absurdiškumą... 

